
Evanghelia şi Apostolul zilei 

1. Şi intrând, trecea prin Ierihon. 

2. Și iată un bărbat, cu numele Zaheu, şi acesta era mai-marele vameşilor şi era 
bogat. 

3. Și căuta să vadă cine este lisus, dar nu putea de mulţime, pentru că era mic de 
statură. 





4. Şi alergând el înainte, s-a Suit într-un Sicomor, ca să-L vadă, căci pe acolo 
avea să treacă. 

5. Și când a sosit la locul acela, lisus, privind în Sus, a zis către el: Zahee, 
coboară-te degrabă, căci astăzi în casa ta trebuie să rămân. 

6. Și a coborât degrabă şi L-a primit, bucurându-se. 

7. Și văzând, toți murmurau, zicând că a intrat să găzduiască la un om păcătos. 
8. lar Zaheu, stând, a zis către Domnul: Iată, jumătate din averea mea, Doamne, 
o dau săracilor şi, dacă am năpăstuit pe cineva cu ceva, întorc împătrit. 

9. Și a zis către el lisus: Astăzi S-a făcut mântuire casei acesteia, căci şi acesta 
este fiu al lui Avraam. 

10. Căci Fiul Omului a venit să caute şi să mântuiască pe cel pierdut. 


Apostol 


9. Vrednic de credinţă este acest cuvânt şi vrednic de toată primirea, 

10. Fiindcă pentru aceasta ne şi ostenim şi Suntem ocărâţi şi ne luptăm, căci ne- 
am pus nădejdea în Dumnezeul cel viu, Care este Mântuitorul tuturor 
oamenilor, mai ales al credincioşilor. 

11. Acestea să le porunceşti şi Să-i înveți. 

12. Nimeni Să nu dispreţuiască tinereţile tale, ci fă-te pildă credincioşilor cu 
cuvântul, cu purtarea, cu dragostea, cu duhul, cu credinţa, cu curăţia. 

13. Până voi veni eu, ia aminte la citit, la îndemnat, la învăţătură. 





14. Nu fi nepăsător faţă de harul care este întru tine, care ţi s-a dat prin 
proorocie, cu punerea mâinilor mai-marilor preoţilor. 
15. Cugetă la acestea, ţine-te de acestea, ca propăşirea ta să fie vădită tuturor. 





Comentarii patristice - Evanghelia despre Zaheu, vameşul 

Duminica a 32-a după Rusalii (Ev. Luca 19, 1-10) 


(Lc. 19, 1) Și intrând, trecea prin Ierihon. 


Și iată un bărbat cu numele Zaheu. Zaheu în sicomor; orbul lângă drum (Lc. 18, 
35). Domnul așteaptă pe cel către care să-şi reverse mila şi onorează pe celălalt cu 
strălucirea şederii în casa sa. Pe unul îl întreabă înainte de a-l vindeca şi intră ca un 
oaspete nepoftit în casa celuilalt. Hristos ştia că plata gazdei sale avea să fie una 
din belşug. Deși Hristos încă nu auzise pe Zaheu invitându-L, auzise voinţa sa cea 
bună. 


(Sfântul Ambrozie al Milanului, Tâlcuire la Evanghelia după Luca 8.82, 
traducere pentru Doxologia.ro de Lucian Filip) 


(Lc. 19, 2) Şi iată un bărbat, cu numele Zaheu, şi acesta era mai marele 
vameşilor şi era bogat. 


Zaheu era mai marele vameşilor, un om în întregime robit de lăcomie și al cărui 
scop nu era altul decât să-și mărească averea. Aceasta era de fapt practica tuturor 
vameşilor, Pavel numindu-o idolatrie (Col. 3, 5), pentru că o săvârşeau doar cei 
fără cunoştinţă de Dumnezeu. Pentru că îşi manifestau patima deschis şi cu 





nerușinare, Domnul îi așază cu dreptate în acelaşi rând cu desfrânatele, spunând 
mai marilor iudeilor: vameşii şi desfrânatele merg înaintea voastră în împărăția lui 
Dumnezeu (Mt. 21, 31). 


Zaheu a încetat a mai face parte dintre ei şi a fost aflat vrednic de darul din mâinile 
lui Hristos. Domnul cheamă aproape pe cei ce sunt departe şi dă lumină celor ce 
sunt în întuneric. 


(Sfântul Chiril al Alexandriei, Comentariu la Luca, Omilia 128, traducere 
pentru Doxologia.ro de Lucian Filip) 


(Lc. 19, 2) Şi iată un bărbat, cu numele Zaheu, şi acesta era mai marele 
vameşilor şi era bogat. 


Mare adevăr este într-o anumită zicere a filozofului, fiecare bogat este fie rău, fie 
urmașul răului. Domnul și Mântuitorul de aceea spune că este greu ca un bogat să 
intre în împărăția lui Dumnezeu (Mt. 19, 23). Cineva s-ar putea ridica şi spune: 
Atunci cum a intrat bogatul Zaheu în împărăţia lui Dumnezeu? EI a intrat pentru că 
atunci când a renunţat la averile sale, de-ndată le-a înlocuit cu bogăţiile din 
Împărăţia cerească. Domnul nu a spus că bogaţii nu vor intra în împărăţia lui 


Dumnezeu, ci a spus că vor intra cu greu. 


(Fericitul Ieronim, Omilie la Psalmul 84, traducere pentru Doxologia.ro de 
Lucian Filip) 


(Lc. 19, 3) Şi căuta să vadă cine este lisus, dar nu putea de mulțime, pentru că 
era mic de statură. 


Haide să vedem care fost felul prin care s-a convertit Zaheu. A dorit să vadă pe 
lisus şi s-a urcat în sicomor, astfel o sămânță a mântuirii a încolțit în el. lar Hristos 
a văzut cu ochii dumnezeieşti. Privind în sus, a văzut pe Zaheu și cu ochii trupești 
şi pentru că scopul Său era ca toţi să se mântuiască, își revarsă bunătatea şi asupra 
sa. Pentru a-l încuraja, îi spune coboară-te degrabă. 


Zaheu căuta să vadă pe Hristos, dar mulțimea îl împiedica, nu atât mulțimea de 
oameni, cât cea de păcate. Era mic de statură, nu doar trupește vorbind, ci şi 
duhovniceşte. De aceea, nu-L putea vedea pe Hristos decât ridicat de la pământ şi 
urcat în sicomorul pe unde El avea să treacă. 





Povestea conţine o taină. In nici un alt chip nu poate ajunge un om a vedea pe 
Hristos decât urcându-se în sicomor, făcând de ocară mădularele adulterului, 
necurăţiei etc. 


(Sfântul Chiril al Alexandriei, Comentariu la Luca, Omilia 127, traducere 
pentru Doxologia.ro de Lucian Filip) 


(Lc. 19, 3-4) Şi căuta să vadă cine este lisus, dar nu putea de mulţime, pentru că 
era mic de statură. Şi alergând el înainte, s-a suit într-un Sicomor, ca să-L vadă, 
căci pe acolo avea să treacă. 


Zaheu s-a ridicat din mulţime şi L-a văzut pe lisus afară din mulțime, îndreptându- 
se spre EL. 


Mulțimea râde de cei de jos, de oamenii care păşesc pe calea smereniei, care aşează 
relele suferite în mâinile lui Dumnezeu şi nu fac nimic prin care să le întoarcă 
vrăşmașilor. 

Mulțimea râde de cei smeriți şi spune: Neajutoraţilor, jalnicilor, nu puteţi nici să vă 
ridicaţi pentru voi sau să vă recuperaţi ceea ce este al vostru şi tot ea le stă în cale 
şi împiedică pe lisus a fi văzut. Ea se laudă şi se bucură când poate să-şi recupereze 
ceea ce este al ei. Opreşte să fie văzut Cel care, răstignit pe cruce, a zis: Părinte, 
iartă-le lor, că nu ştiu ce fac (Lc. 23, 34). 


Zaheu a ignorat mulțimea care îi stătea în cale şi s-a urcat într-un sicomor, un 
copac cu roade nebune (roadele crucii - n.tr. ). Precum spune şi apostolul: Însă noi 
propovăduim pe Hristos cel răstignit: pentru iudei, sminteală; pentru neamuri (iar 
acum urmează sicomorul - n.tr.),nebunie (1 Cor. 1, 23). 


În final, înţelepţii acestei lumi râd de noi pentru crucea lui Hristos și spun: Ce fel 
de înțelepciune aveți voi, care vă închinați unui Dumnezeu răstignit? Ce fel de 
înțelepciune avem? Cu siguranţă nu cea pe care o aveţi voi. Căci înţelepciunea 
lumii acesteia este nebunie înaintea lui Dumnezeu (1 Cor. 3, 19). Nu avem 
înțelepciunea voastră, căci voi numiţi înţelepciunea noastră nebunie. Spuneţi ce 
vreţi dar în ceea ce ne priveşte pe noi, să ne suim în sicomor şi să vedem pe lisus. 
Motivul pentru care nu poţi vedea pe lisus este că ţi-e ruşine să te urci în sicomor. 


Zaheu să nu lase sicomorul, iar cei smeriți să se urce pe cruce. Chiar şi atât, tot este 
puţin. Nu trebuie să ne rușinăm de crucea lui Hristos, ci trebuie să ne-o aşezăm pe 
frunți, unde este scaunul rușinii. Deasupra locului unde ruşinea ne înroșeşte chipul 
este locul unde trebuie să întipărim pe cea (adică crucea - n.tr.) de care nu ar trebui 





niciodată să ne fie rușine. Cât despre tine, cred că râzi tocmai de sicomorul care 
mi-a permis să-L văd pe lisus. Râzi de sicomor pentru că eşti doar un om şi pentru 
că fapta lui Dumnezeu, socotită de către oameni nebunie, este mai înţeleaptă decât 
înţelepciunea lor (1 Cor. 1, 25). 


(Fericitul Augustin, Predica 174.3,traducere pentru Doxologia.ro de Lucian 
Filip) 


(Le. 19, 5) Și când a sosit la locul acela, lisus, privind în sus, a zis către el: 
Zahee, coboară-te degrabă, căci astăzi în casa ta trebuie să rămân. 


Domnul, care deja primise pe Zaheu în inima Sa, era acum gata să fie primit în 
casa sa. Hristos a spus: Zahee, coboară-te degrabă, căci astăzi în casa ta trebuie să 
rămân. 


Zaheu gândea că are un mare noroc să vadă pe Hristos. În timp ce îşi imagina că 
avea un mare noroc, chiar mai presus de cuvinte, să-L vadă trecând prin apropiere, 
deodată a fost aflat vrednic de a-L primi în casa sa. Harul este vărsat, iar credința 
începe să fie lucrătoare prin iubire. Hristos, care se afla deja în inima lui Zaheu, 
acum este primit şi în casa sa. EI îi spune lui Hristos: lată, jumătate din averea mea, 


Doamne, o dau săracilor şi, dacă am năpăstuit pe cineva cu ceva, întorc împătrit. 
De parcă ar spune: motivul pentru care îmi ţin jumătate din ea nu este că aş face-o 
pentru mine, ci pentru a avea de unde să dau oamenilor înapoi. 


lată! Asta înseamnă cu adevărat a primi pe lisus, a-L primi în inima ta. Hristos se 
afla deja în inima lui Zaheu. Se afla în el şi vorbea prin el. Aceasta spune apostolul 
că înseamnă Hristos să Se sălăşluiască, prin credinţă, în inimile voastre (Efes. 3, 
17). 


(Fericitul Augustin, Predica 174.5,traducere pentru Doxologia.ro de Lucian 
Filip) 
(Le. 19, 5) Și când a sosit la locul acela, lisus, privind în sus, a zis către el: 


Zahee, coboară-te degrabă, căci astăzi în casa ta trebuie să rămân. 


Zaheu astfel se ruga în inima sa: Fericit este cel care se învrednicește ca acest Om 
drept să rămână în casa sa. lar Domnul îi spune: Zahee, coboară-te degrabă. 





Zaheu, văzând că Hristos îi cunoaşte gândurile, zice în mintea sa: precum cunoaște 
aceasta, cunoaște şi ceea ce am săvârşit eu. De aceea, mai departe spune că: dacă 
am năpăstuit pe cineva cu ceva, întorc împătrit. 


Coboară-te degrabă din pom, căci la tine am să rămân. Primul pom al lui Adam va 
fi uitat datorită acestui ultim pom al mai marelui vameşilor şi greşeala lui Adam va 
fi uitată pentru dreptul Zaheu. 


(Sfântul Efrem Sirul, Comentariu la Diatesaronul lui Taţian 20, traducere 
pentru Doxologia.ro de Lucian Filip) 


(Lc. 19, 6) Şi a coborât degrabă şi L-a primit, bucurându-se. 


Zaheu trebuie lăudat pentru că averile nu l-au ţinut departe de uşa împărătească. EI 
trebuie lăudat pentru că bogăţiile sale l-au adus la ușa împărăției. Din aceasta, 
înțelegem că averea nu este un obstacol, ci un ajutor pentru dobândirea slavei lui 
Hristos. Cât avem bogății, nu trebuie să le irosim pe nimicuri, ci trebuie să le dăm 
pentru mântuirea noastră. A avea bogății nu este greşit, greşit este a nu ști cum să 
le faci folositoare. Pentru cei nebuni, bogăţia este o ispită a patimii, dar pentru cei 
înţelepţi, este un ajutor al virtuții. Unii o primesc ca ajutor la mântuire, iar alții ca 
pe o piedică a pierzării. 


(Maxim din Torino, Predicile 95 şi 96, traducere pentru Doxolozgia.ro de Lucian 
Filip) 


(Lc. 19, 9) Şi a zis către el lisus: „Astăzi s-a făcut mântuire casei acesteia, căci şi 
acesta este fiu al lui Avraam.” 


Fiul Omului a venit să caute şi să mântuiască pe cel pierdut. Cu toţii eram pierduţi. 
Din momentul în care primul om a păcătuit, om în care se afla întreaga omenire, cu 
toții am fost pierduţi. De aceea a venit un Om, Singurul fără de păcat, ca pe toți să- 
i mântuiască de păcat. 


(Fericitul Augustin, Predica 175.1,traducere pentru Doxologia.ro de Lucian 
Filip) 


(Lc. 19, 9) Şi a zis către el lisus: „Astăzi s-a făcut mântuire casei acesteia, căci şi 
acesta este fiu al lui Avraam 





În final, numește fii ai lui Avraam pe cei pe care-i vede lucrând în ajutorarea şi 
alinarea săracilor. Zaheu spune: lată, jumătate din averea mea, Doamne, o dau 
săracilor şi, dacă am năpăstuit pe cineva cu ceva, întorc împătrit. lar Hristos îi 
răspunde: Astăzi s-a făcut mântuire casei acesteia, căci şi acesta este fiu al lui 
Avraam. Dacă Avraam a crezut în Dumnezeu şi 1 s-a socotit ca dreptate, atunci cel 
ce este milostiv, după porunca lui Dumnezeu, crede cu adevărat în Dumnezeu. Cel 
ce are adevărata credință are și frica de Dumnezeu. Mai mult decât atât, îşi 
manifestă frica de Dumnezeu milostivindu-se către săraci. 


(Sfântul Ciprian, Lucrări şi mile 8, traducere pentru Doxologia.ro de Lucian 
Filip) 





Proloagele de la Ohrida - Pomenirea Sfântului apostol Zaheu (20 aprilie) 


La început Zaheu era un vameş păcătos. Când Domnul nostru l-a văzut cățărat în 
copac pe când trecea prin Ierihon şi i-a spus că va cina în casa lui, Zaheu a venit la 
pocăință şi la schimbarea totală a vieţii (Luca 19: 1-10). 


Mai târziu, Zaheu i-a urmat Sfântului apostol Petru, care l-a uns episcop în 
Cezareea Palestinei, unde Zaheu a predicat cu râvnă Evanghelia Domnului şi a 
adormit cu pace. 


(Din proloagele de la Ohrida din 20 aprilie) 





Părintele Ilie Cleopa - Predică la Duminica a XXXII-a după Rusalii - Despre 
atotştiinţa şi mila lui Dumnezeu 


O adâncul bogăției şi înţelepciunii şi al ştiinţei lui Dumnezeu! Cât sunt de 
necercetate judecăţile Lui şi cât de nepătrunse căile Lui! (Romani 11, 33) 


Iubiţi credincioşi, una din însuşirile cele nemărginite ale lui Dumnezeu este atot- 
ştiinţa Sa, prin care toate le ştie şi de toate poartă grijă. Această ştiinţă 
atotcuprinzătoare nimiceşte ştiinţa şi înţelepciunea oamenilor (lov 5, 12-13; 
Pilde 19,21). 


În Sfânta Evanghelie de astăzi se spune că iudeii, văzând pe Mântuitorul intrat în 
casa lui Zaheu, mai marele vameşilor din Ierihon, s-au aprins de mânie asupra 
Domnului şi cârteau că a intrat să găzduiască la un păcătos (Luca 19, 7). Şi 
aceasta o făceau fiindcă socoteau păcătoşi pe toți vameşii care adunau impozitele 
împărăteşti şi făceau multe nedreptăți în slujba lor. lar Preabunul nostru 
Mântuitor, ştiutorul inimilor şi cunoscătorul gândurilor, nu lua aminte la 
răutatea lor, ci cunoscând de departe credinţa cea mare a lui Zaheu şi aşezarea 
cea bună a sufletului său, văzându-l urcat într-un dud ca să poată a-L vedea, a 
zis către el: Zahee, grăbeşte-te de te pogoară, că astăzi, mi se cade să fiu în casa 
ta (Luca 19, 5). 


În multe părţi ale Sfintei Scripturi şi în multe părți ale zidirii Sale, se arată 


+ Aşa vedem că Mântuitorul, cunoscând aşezarea cea bună a sufletului femeii 
samarinence, a venit ostenit de cale şi stătea la puţul lui lacov. In acel timp 





a venit şi femeia Samarineancă Să scoată apă şi prin cuvintele Lui cele 
dumnezeieşti, a fost vânat sufletul ei la credinţa în Hristos şi prin ea s-a 
vestit Evanghelia la toată cetatea Samariei (loan 4, 5). 

4 Altădată venind Mântuitorul în Capernaum cu ucenicii Săi, în acel timp au 
venit şi cei ce strângeau dajdia pentru templu şi au întrebat pe Apostoli, 
zicând: Învățătorul vostru nu plăteşte darea? (Matei 17, 24). Auzind 
Mântuitorul, a zis lui Petru: Mergând la mare aruncă undița ta şi la 
peştele care se va prinde întâi, deschizându-i gura vei găsi un statir (ban 
de argint). Ia banul şi dă-l lor pentru Mine şi pentru tine (Matei 17, 27). 
Cine nu poate înţelege de aici cât de nemărginită este înţelepciunea lui 
Dumnezeu, că şi cele ce sunt în pântecele peştilor de faţă sunt înaintea Lui. 


Dumnezeu care ştie gândurile omului de departe (Psalm 138, 1-2; Matei 9, 4), 


căutând spre credinţa şi râvna cea mare a lui Zaheu, care dorea să-l vadă pe 

îndată îl cheamă zicând: Zahee, grăbeşte-te de te coboară, că astăzi în 
casa ta Mi se cade să fiu (Luca 19, 5). Dar ce a făcut Zaheu când Mântuitorul a 
venit în casa lui? Știind că este socotit de toţi om păcătos şi văzând pe mulți 
invidioşi că Domnul a intrat la el să găzduiască, socotindu-se dator şi nevrednic 
înaintea Lui pentru păcatele sale, a zis către Mântuitorul: Doamne, iată, 
jumătate din averea mea o dau săracilor şi de am năpăstuit pe cineva cu ceva 
întorc împătrit (Luca 19, 8). 


Vedeţi osârdia cea mare a lui Zaheu de îndreptare? 

Vedeţi ce face o inimă care iubeşte pe Dumnezeu, când vine întru 
cunoştinţa păcatelor sale? 

Vedeţi cum se făgăduieşte să plătească datoriile celor pe care i-a 
nedreptăţit, spre a câştiga milă şi îndurare de la Dumnezeu? 


Nimeni nu l-a acuzat în faţa Mântuitorului de nedreptăţile ce le făcuse, dar 


ca să dea jumătate din averea sa la săraci 
şi dacă a nedreptăţit pe cineva cu ceva să întoarcă de patru ori mai mult. 


Mustrarea conştiinţei 1 s-a făcut lui Zaheu aspru judecător, spre a hotări singur 
acest mijloc de îndreptare în fața Preaînduratului nostru Mântuitor. Această 
hotărâre a lui de îndreptare a fost primită de ştiutorul inimilor, lisus Hristos, ca 
o jertfă deja făcută pentru Dai sale şi ca o arvună a mântuirii sufletului său. 


De aceea a auzit de la ASTăzi S-a făcut mântuire casei acesteia, pentru 
că şi acesta este fiul lui Avraam (Luca 19, 9). 





O, fericite Zahee, câtă milă şi îndurare ai câştigat de la Dumnezeu prin râvna ta cea 
mare ce ai avut-o pentru îndreptarea ta şi iertarea păcatelor tale, căci nu numai 
mântuirea casei tale ai câştigat, ci şi fiu a lui Avraam te-ai făcut, mai înainte de a 
face faptele lui Avraam! Ci numai hotărând din toată inima ta că te vei face 
milostiv şi drept, urmând lui Avraam cu credință şi făgăduință, şi Dumnezeu a 
primit pocăinţa ta, căci cercătorul inimilor fiind de față la a ta mărturisire din 
inimă, ţi-a socotit ție ca o împlinire desăvârşită a datoriilor tale şi fiul lui Avraam 
te-a numit pe tine. 


Iubiţi credincioşi, la Dumnezeu nu există nici neştiinţă, nici neputinţă. El 
pururea priveşte în inimile tuturor oamenilor după mărturia care zice: Tu singur 
ştii inima tuturor fiilor omeneşti (UL Regi 8, 39). Acest adevăr îl arată Dumnezeu 
şi la alegerea lui David ca împărat al lui Israel, când zice către Samuel: Să nu te 
uiţi la chipul lui Saul nici la mărimea lui, pentru că l-am lepădat pe el, că 
Dumnezeu nu vede cum vede omul; că omul se uită la faţă, iar Dumnezeu se uită 
în inimă (| Regi 16, 7). Preabunul, Preamilostivul şi Atotştiutorul nostru Mântuitor 
a căutat de departe spre inima lui Zaheu şi văzând în inima lui dragoste mare, 
credinţă, evlavie şi râvnă pentru poruncile lui Dumnezeu, a făcut mântuirea casei 
lui şi pe el l-a numit fiul lui Avraam. Jar ca să arate celor zavistnici care cârteau 
că Domnul "a intrat Să găzduiască în casa unui om păcătos", i-a încredințat că 


EI nu a venit în lume Să caute pe cei drepţi, ci pe cei păcătoşi. De aceea a zis: Că 
a venit Fiul Omului să caute şi să mântuiască pe cel pierdut (Luca 19, 10). 
Dumnezeiasca Scriptură zice: 


(Psalm 32, 5). 


Ştiinţa cea atotcuprinzătoare şi fără de margine a lui Dumnezeu priveşte spre 
toate inimile oamenilor şi dacă vede o inimă înfrântă şi zdrobită pentru ceea ce a 
greşit înaintea Lui nu o pedepseşte (Psalm 50, 18), ci cu milă şi cu darul Său o 
luminează şi o păvăţuieşte la calea mântuirii. Dacă bunătatea şi mila lui 
Dumnezeu nu ar căuta spre cei greşiți şi smeriţi cu inima care sunt gata să se 
întoarcă spre El, apoi nimeni dintre oameni nu ar putea să se mântuiască, deoarece, 
după mărturia Sfintei Scripturi Toţi multe greşim (lacob 3, 2) şi Nimeni nu este 
bun fără numai Dumnezeu (Marcu 10, 18). 


Căci dacă întru fărădelegi ne-am zămislit şi întru păcate ne-am născut, apoi 
cine, fără Sfântul Botez şi fără mila lui Dumnezeu, poate a zice că nu are păcat 
Sau nu are nevoie de pocăință? Ştim iarăşi din Dumnezeiasca Scriptură că 
Dumnezeu celor mândri le Stă împotrivă, iar celor smeriţi le dă har (Luca 14, 11; 
I Petru 5, 5). 





Mântuitorul nostru lisus Hristos ştia cu adevărat păcatele lui Zaheu vameşul, 


dar a văzut şi marea lui smerenie şi râvna pentru pocăință. De aceea a venit să 
găzduiască în casa sa şi l-a învrednicit de iertarea păcatelor. 


Iubiţi credincioşi, pocăinţa casei lui Zaheu din Sfânta Evanghelie de astăzi este un 
exemplu viu de întoarcere la Hristos pentru familia creştină din zilele noastre, 
pentru noi toţi care suntem fii ai lui Dumnezeu după har şi oameni păcătoşi după 
fapte. Dacă n-ar fi mila lui Dumnezeu şi pocăinţa prin care suntem miluiţi şi 
iertaţi, nimeni dintre creştini nu ar putea fi mântuiţți. 


Dumnezeu este atoiştiutor şi cunoscător al inimilor noastre, EI ne ştie înainte de 


a ne naşte. El cunoaşte şi vede cugetele minţii şi inimii fiecăruia dintre noi. De la 
Botez şi până în clipa morţii, îngerii noştri păzitori scriu faptele şi gândurile 
noastre bune şi rele. 


» Ei ne numără paşii pe care-i facem la biserică, la pocăință, la cercetarea 
bolnavilor sau la săvârşirea faptelor rele. 


» Iar în ceasul morţii, îngerii noştri păzitori ne însoțesc, împreună cu faptele 
noastre bune şi rele, până la scaunul judecății, în faţa Dreptului judecător, 
Iisus Hristos. 


Dacă în timpul vieţii noastre ne-am spovedit păcatele la preoţi, dacă le-am părăsit 
şi am făcut canon pentru ele, la judecată nu vom mai fi întrebaţi şi osândiți pentru 
păcatele mărturisite şi ispăşite. lar dacă vom muri nepocăiţi, adică nespovediţi şi în 
grele păcate de moarte, cine ne va scoate din chinurile iadului? 


Pocăinţa vameşului Zaheu este un model de pocăință pentru toţi creştinii şi 
este singura cale de îndreptare şi împăcare cu Dumnezeu pentru fiecare dintre 
noi. 


Să cugetăm împreună cu Zaheu vameşul. Era cel mai lacom şi mai zgârcit dintre 
iudei, că asuprea pe săraci şi pe văduve, punea dări mari, lua o parte din bani 
pentru el, nu făcea deloc milostenie şi nu voia să se pocăiască. Dar ce a făcut? 
Fiind mustrat de conştiinţă pentru păcatele sale, căuta un povăţuitor, o călăuză, 
un salvator al sufletului său, ca să-i arate calea spre Dumnezeu. Și când a auzit 
că vine lisus Hristos în Ierihon, căuta cu mare credinţă să-L vadă măcar de 
departe. Şi fiind mic de statură s-a urcat într-un copac. 





Pina dee ue Şi cunoscând că se căieşte din inimă de păcatele lui şi 


doreşte să se mântuiască l-a chemat la Sine: Zahee, grăbeşte-te de te coboară 
jos, căci astăzi trebuie să rămân în casa ta! Deci îndată a coborât şi L-a primit pe 
Domnul în casa lui. Ce mare bucurie avea că a intrat Dumnezeu-Mîntuitorul în 
casa unde îşi adunase atâtea averi furate de la săraci şi văduve! Dar îl mustra 
conştiinţa pentru păcatele făcute şi de aceea, silit de conştiinţă, a început să-şi 
mărturisească singur păcatele şi să-şi ia de bună voie aspru canon: Jară jumătate 
din averea mea o dau săracilor şi de am nedreptăţit pe cineva cu ceva, întorc 
împătrit! 


Vedeţi ce a făcut Zaheu vameşul? 
> Întâi L-a căutat pe Dumnezeu. 
» Apoi L-a primit cu bucurie în casa sa. 
» Apoi şi-a mărturisit păcatele de bună voie. 
» Apoi şi-a luat singur canon de pocăință pentru cele făcute şi la urmă 
Ac aRai l-a dezlegat de păcate prin cuvintele: 


AStăzi S-a făcut mântuire casei acesteia, căci şi acesta este fiu al lui Avraam! 
(Luca 19, 9). 


Aşa trebuie să facem şi noi, fraţii mei. Fiecare dintre noi semănăm oarecum cu 
Zaheu, pentru că toţi suntem biruiţi de lăcomie, de zgârcenie, de răutate, de 
nepăsare, de nepocăinţă. Încă şi casele noastre seamănă cu casa lui Zaheu, pentru 
că în ele, ca şi în noi, stăpâneşte mândria, grija numai pentru trup, pentru averi, 
pentru desfrânare, pentru beţie, pentru cele trecătoare. De aceea sunt şi atâtea boli, 
certuri şi dezbinări în familiile creştinilor, pentru că puţini mai sunt care caută 
din inimă pe Dumnezeu şi doresc cu adevărat mântuirea sufletului. Poate nicio- 
dată n-a fost familia creştină mai slăbită şi robită de păcate ca acum. 


Asemenea lui Zaheu, 


mai ales priză pocăință. E 


vine la noi şi care se sfinţeşte şi se 
dă celor vrednici în timpul Sfintei Liturghii. 


Dacă ne vom Strădui să mergem cât mai regulat la biserică, dacă ne vom plânge 
păcatele şi le vom mărturisi la preot, dacă vom face canonul rânduit şi vom primi 





cu evlavie Trupul şi Sângele Domnului atunci Hristos ne va chema la EI ca pe 
Zaheu şi El Insuşi va veni la noi şi ne va zice: AStăzi s-a făcut mântuire casei 
acesteia, că şi acesta este fiul lui Dumnezeu după dar. Amin. 





Sfântul Nicolae Velimirovici - Predică la Duminica a XXXII-a după Rusalii - a 
lui Zaheu vameșul 


Cine vrea să-L vadă pe Hristos trebuie să se ridice în duh deasupra naturii, 
pentru că Hristos este mai mare decât natura. Mai uşor este să vezi un munte 
înalt de pe o colină decât din vale. Zaheu era mic de statură si, vrând să-L vadă pe 
Hristos, s-a suit într-un copac înalt. Cine vrea să-L întâlnească pe Hristos trebuie 
să se curăţească, pentru că-L întâlneşte pe Sfântul Sfinţilor. Zaheu era întinat de 
iubirea de argint şi nemilostivire şi, când s-a întâlnit cu Hristos, s-a grăbit să se 
curețe prin pocăință şi facere de bine. Căinţa este părăsirea cărărilor rele 
bătătorite de picioarele oamenilor, precum şi de gândurile si dorinţele lor, şi 
întoarcerea pe o cale nouă: DIE SEI 


Dar cum Să se pocăiască păcătosul până ce nu-L întâlneşte pe Domnul în inima 
sa şi nu îşi cunoaşte ruşinea ? Mai înainte de a-L vedea pe Hristos cu ochii, 
micuțul Zaheu L-a întâlnit în inima Sa şi S-a ruşinat de căile sale. [...] 


Fericitul Augustin a simţit durerea aceasta de moarte, care l-ar fi ucis dacă n-ar fi 


ajuns degrabă la ruşine şi la frica de Dumnezeu. 


E ca şi cum un om având părul negru si neprivindu-se multă vreme în oglindă s-ar 
uita deodată şi s-ar vedea cu părul albit. Asemeni omului acestuia e şi păcătosul 





care crede fără grijă despre sine că e sănătos la suflet, până într-o zi când ochii 1 se 
deschid si vede că e plin de lepră. Dar până nu se uită într-o oglindă cum are să 
vadă lepra de pe sine ? Unde e acea oglindă ? 


Păcătosul Zaheu, înfloritor şi vioi pe dinafară, văzându-L pe Hristos a văzut şi 
cumplita lepră care-l acoperea, şi durerea pentru care alt leac nu e pe pământ decât 
Hristos. 


i Trăind în voia sa, omul ajunge curând în vizuina fiarelor, în ocolul 


vitelor, lipsit de vrednicia sa împărătească. Nu este om pe pământ care să fi trăit 
după voia sa si să fi rămas om. „Om” nu e niciodată sinonim cu „voie 
proprie”; om în toată puterea cuvântului e numai acela care se supune unei 
voințe mai înalte, voinţa dreaptă şi nebiruită a lui Dumnezeu. Cine trăieşte după 
voia sa trăieşte în nebunie, în întuneric si în scrâşnirea dinţilor, însuşi trupul îi e 
întuneric şi scrâşnet, la fel şi sufletul. Voia de sine deschide uşa viermelui 
neadormit care devoră şi trupul şi sufletul. Căinţa este descoperirea cuibului de 
şerpi din sine însuşi. „Vai mie”, strigă înspăimântat păcătosul ai cărui ochi s-au 
deschis şi vede, „Vai mie, de unde au crescut în mine viermii aceştia ? Cine mă va 
izbăvi de ei?” 


Evanghelia de astăzi ne înfăţişează un păcătos care s-a întors. Este Zaheu cel mic 
de stat, care s-a înălțat ca să-L vadă pe Hristos Cel Preaînalt[...] Din 
dumnezeiască rânduială, în Evanghelie sunt pomenite doar câteva pilde de 
pocăință, pline însă de învăţăminte din neam în neam. 


Pi apostolului Poti ne arată căderea în mai multe rânduri din pricina 


fricii de oameni, şi căinţa înnoită ca răspuns la dragostea lui Dumnezeu. 

+ ne dezvăluie lepra desfrâului şi vindecarea de lepra 
aceasta. 

+ ue lepra lăcomiei şi vindecarea de ea. 

+ pe cruce ne arată putinţa mântuirii şi puterea 
mântuitoare a căinţei fie şi pentru cei mai mari nelegiuiţi, şi fie şi în ultima 
clipă: a morţii. 





Toate acestea sunt pilde ale unei căinţe pline de nădejde, care duce la viaţă. Ele 


ne stau dinainte tocmai pentru ca, în păcătoşenia noastră, să putem alege calea 
mântuirii. Dar mai este şi o căinţă care duce la moarte, deznădejde şi ucidere de 
sine, şi aceasta a fost căinţa vânzătorului luda: Am greşit vânzând sânge 
nevinovat... şi, ducându-se, s-a spânzurat (Matei 27, 4-5). O astfel de căinţă, ce 
duce la deznădejde şi omor, nu e căinţa creştină cea binecuvântată, ci mânie 
satanică asupra sa însuşi, asupra lumii şi a vieţii. Dar să ne oprim astăzi asupra 
minunatei pilde de pocăință a mărunţelului Zaheu, despre care ni se vorbeşte în 
Evanghelia de astăzi. 


[...] Dar în Zaheu păcătosul s-a deşteptat Zaheu omul, întunecat până atunci de 
cel mai dinainte, şi acesta s-a grăbii să se înalțe ca să-L vadă pe Omul fără de 
păcat, să vadă chipul său cel dintâi, curat şi neschimbat. Zaheu a alergat aşadar şi 
s-a suit, ca pe o scară, într-un sicomor ce creştea pe marginea drumului pe unde 
avea să treacă Domnul. 


Şi când a sosit la locul acela, lisus, privind în Sus, a zis către el: Zaheu, coboară- 
te degrabă, căci astăzi în casa ta trebuie să rămân. Din cuvintele acestea se vede 
că nu Zaheu L-a zărit mai întâi pe Domnul, ci Domnul pe el: /isus, privind în 
SUS, q Zis... 


sia] 


astăzi în casa ta trebuie să rămân. 


Şi 


acesta este înţelesul adânc, duhovnicesc, al celor întâmplate cu Zaheu. 


[...] A lăsat cârtitorii să cârtească, batjocoritorii să batjocorească, nemulțumiţii să 
se plângă, iar EI şi-a urmat calea în tăcere. A intrat la Zaheu; drepții au rămas 
dincolo de pragul păcătosului, ca să nu se spurce. Zarva lor creştea şi răutatea le 
era la culme. Aveau dreptate şi Hristos greşea! Ştiau cine-i Zaheu iar Hristos nu 
ştia. Păstrau Legea, iar Hristos o încălca: trecuse pragul păcătosului! Pe ei nimeni 
nu-i putea păcăli, pe Hristos da. 





La ce altă încheiere să ajungă ei, decât că lisus nu e nici învăţător adevărat, nici 
prooroc, nici Mesia, de vreme ce nu ştie cine-i Zaheu? Dacă ar fi ştiut, nu i-ar fi 
călcat pragul! Victorie! Noi, cei din Ierihon, l-am prins în cursă astăzi pe Hristos! 
Al nostru e meritul, noi vom scăpa lumea de acest înşelător care zice că-i Mesia şi 
se dă drept Fiul lui Dumnezeu! Ce triumf! 


lată, răutatea s-a cocoţat la ceruri. lar în timpul acesta Zaheu s-a înnoit, e alt om. Și 
Hristos, neluând în seamă gloata în fierbere ci numai inima lui Zaheu, Sta 
aşteptând ca toate săvârşindu-se, la sfârşit să vorbească. Când răutatea a ajuns la 
culme, şi când de pe inima veche a păcătosului solzii au căzut, Zaheu şi-a deschis 
gura şi a rostit în faţa tuturor cuvântul pe care nimeni nu-l aştepta de la el: /ară, 
jumătate din averea mea o dau săracilor. Un trăznet căzut din cer! De ce aţi 
amuţit, ierihonienilor? De ce nu murmuraţi mai departe, de ce nu vă mai bateţi 
joc? De ce v-au stat vorbele în gâtlej ? Cine a rămas păcălit: voi sau Hristos? Cine 
l-a cunoscut pe Zaheu mai bine: voi sau Hristos? Cine e mai drept acum: voi sau 
Zaheu? ERIE DI UI În această împrejurare, ca şi în altele, stă 
blând ca un miel în mijlocul oamenilor pe care lupii nevăzuţi îi aţâţă la rău. Ştie 
că biruinţa e a Lui, acum şi pururea! Cu câtă linişte aşteaptă clipa aceea! Şi când 
soseşte, se îndreaptă întâi către bolnavul de dragul căruia s-a abătut din drum ca să- 
i intre în casă. 


Astăzi S-a făcut mântuire casei acesteia. Cu aceste cuvinte bunul Doctor îl 
încredinţează pe bolnav că de-acum s-a făcut sănătos, că poate să lase spitalul 
şi să se întoarcă printre cei teferi. Orbirea i-a fost smulsă de pe suflet aşa cum i-a 
fost smulsă lui Bartimeu de pe ochi, încât să poată merge de acum înainte pe calea 
dreptăţii şi a milostivirii. Dar ca să fie bine lămuriți toţi cei de faţă, Domnul a 
adăugat: Căci şi acesta este fiu al lui Avraam. Un adevărat fiu al lui Avraam, un 
fiu în duh şi în adevăr, un fiu nu numai cu numele [...]; acum şi micuțul Zaheu era 
aşa. Avraam, prin faptele lui bune, s-a făcut părintele tuturor drepţilor, iar Zaheu s- 
a făcut, prin pocăință, urmaşul lui. Domnul a dezvăluit acest lucru ca să-l mângâie 
pe Zaheu şi să dea de gândit ponegritorilor lui. 


Acestora din urmă le spune Domnul mai departe: Căci Fiul Omului a venit să 
caute şi să mântuiască pe cel pierdut. Să caute anume pe păcătoşii pe care nu-i 
caută nimeni, pe care toţi îi leapădă, sa mântuiască anume pe cei pe care lumea îi 
socoteşte pierduţi, aşa cum se socotesc şi ei înşişi. Căci Doctorul cel mare nu a 
venit din ceruri ca să-i vindece atât pe cei cu guturai, cât pe cei leproşi, ori pe cei 
nebuni, paralitici. Şi ca să învieze pe cei morți. Pentru că Domnul a spus în altă 
parte: N-am venit să chem pe cei drepţi, ci pe cei păcătoşi la pocăință (Matei 
9,13; cf. 1 Timotei |, 15). 





O, fraţilor, vă daţi seama că aceste cuvinte sunt şi pentru noi? Că noi suntem 
păcătoşii pentru care Domnul, Viteazul, a venit pe pământ ? Veorăira iubire 
pentru noi L-a adus din ceruri să caute pe cei pierduţi, să mântuiască pe cei 
păcătoşi! Uitaţi-vă la Zaheu cel mic, care în dorinţa de a-L vedea pe Domnul s-a 
înălțat. 


Hristos Se apropie de noi cum s-a apropiat şi de el atunci, împresurat de o mare de 
oameni, unii drepți iar alţii cârtitori. Două mii de ani de istorie vuiesc împrejurul 
Lui, covârşindu-ne. Auziţi vuietul acesta? Trecutul ni-l aduce şi ni-l lasă alături. 


Sea nai Nimic, din tot ce-a fost şi din tot ce este, 


nu-i atât de vrednic de privit. Să ne ridicăm din drumul mocirlos pe care ne-am 
târât până acum; să ne urcăm într-un copac înalt. EI va veni, cu siguranţă va 
veni la noi. Preafericit cel pe care îl va chema dulcele glas, glasul din a cărui 
dulceaţă se adapă îngerii! 


Nimeni n-a suit vreodată pe treapta a doua până ce nu a urcat pe cea 
dintâi. In deşertul acestei lumi, căinţă este singura cale de a bate la poarta 


cerului. Poţi să baţi cu pumnul în zidul unei case oricât de mult pofteşti; nu te va 
auzi nimeni, nimeni nu-ţi va deschide. Dar bate în uşă, şi ţi se va deschide. 

Cine se căieşte cu 
adevărat şi vrea să intre în casa Tatălui Ceresc a şi bătut la una din uşile prin care 
se poate intra în casă. 


Lăcomia orbeşte; numai Hristos poate da orbilor vedere. Lăcomia însingurează şi-l 
leagă pe om în lanţurile robiei; Hristos îl scoate pe captiv din singurătate şi-l duce 
în tovărăşia îngerilor. El Se arată tuturor penitenţilor care se luptă să-L vadă, şi cui 
Se arată EI se arată şi tainele cerului şi ale pământului, şi toate binecuvântările pe 
care le-a pregătit Dumnezeu, de la întemeierea lumii, celor ce-L iubesc. 


(Sfântul Nicolae Velimirovici, “Predici“, Editura Ileana, 2006) 





Sfântul Teofan Zăvorâtul - Tâlcuiri din Sfânta Scriptură - Zaheu, vameşul 


„Cel ce-şi astupă urechile sale ca să nu audă pe cel sărman va striga şi el şi nu 
va fi cine să-l audă" (Pilde 21, 13). 


Şi ne mai minunăm adesea: „De ce Domnul nu ascultă rugăciunile noastre?". lată 
pricina! Pentru că s-a întâmplat, pesemne, să ne astupăm urechile când ne ruga 
vreun nevoiaş: iată că nici Domnul nu ne ascultă pe noi. 


Dar încă nu e mare necaz dacă nu suntem ascultați când ne rugăm pentru vreun 
folos vremelnic; necazul adevărat va fi de nu ne va asculta Domnul când ne rugăm 
pentru iertarea păcatelor noastre. 


Şi nu ne va asculta dacă plângerea pe care o îndreaptă către Dânsul cei trecuţi de 
noi cu vederea va fi mai puternică decât rugăciunile noastre. 


Trebuie să ne grăbim a preîntâmpina această nenorocire grozavă, urmând pilda lui 
Zaheu, care pentru înţeleptele sale hotărâri a auzit de la Domnul: „Astăzi s-a făcut 
mântuire casei acesteia" (Lc. 19,9). 





Sfântul Luca al Crimeei — Cuvânt în Duminica lui Zaheu - Setea de înnoire 
duhovnicească 


Pau Ir 


Sare 


Iisus, intrând, trecea prin Ierihon. Şi iată, un bărbat cu numele Zaheu, şi acesta 
era mai-marele vameşilor şi era bogat; şi căuta să vadă cine este lisus, dar nu 
putea de mulţime, fiindcă era mic de statură. Și alergând înainte, s-a Suit într-un 


sicomor ca să Il vadă, căci pe acolo avea să treacă (Luca 19, 1-4). 


“Vameşi se numeau strângătorii impozitelor. Ei puteau dobândi bani pe cale 
nedreaptă la strânsul impozitelor, şi o făceau. Erau cruzi şi lacomi, jefuiau poporul, 
iar acesta îi ura. Însuşi cuvântul „vameş” ajunsese pentru popor totuna cu 
“păcătos”. 


Zaheu era mai-marele vameşilor, şi asupra lui apăsa şi mai greu ura poporului 
decât asupra vameşilor de rând - dar iată că omul acesta păcătos s-a aprins de 
dorinţa de a-L vedea pe Domnul lisus Hristos, despre Care auzise atât de multe. 
Când Domnul a trecut pe lângă pomul unde şedea Zaheu, S-a oprit deodată şi a 
grăit: Zaheu, coboară mai repede din pom şi mergi acasă, fiindcă astăzi trebuie 
să vin la tine! 


Pentru ce Domnul, trecând printr-o mulțime uriaşă de popor, Și-a întors dintr-o 
dată luarea-aminte asupra lui Zaheu? Pentru ce l-a chemat pe nume? Fiindcă 
Domnul, Atoateştiutor fiind, cunoştea nu doar numele lui Zaheu, ci şi inima lui, 
şi dorinţele lui. 





Dar ce s-a întâmplat în sufletul lui Zaheu? Cum se simt oamenii care, asemenea 
lui, trăiesc în nedreptate, de Dumnezeu nu se tem şi nu se ruşinează de nimeni 
(v. Luca 18, 2)? Sufletul lor păcătos nu cunoaşte odihnă nici ziua nici noaptea. Cât 
de greu este pentru ei să îndure disprețul şi ura poporului! Propria conştiinţă le 
roade fără încetare, ca un vierme crunt, inima — dar patima banilor înăbuşă totul. 
„N-au decât să ne dispreţuiască, spun ei, în schimb suntem bogaţi. Avem de toate”. 


Credeţi că e uşoară o viaţă ca aceasta? Nu, ci e foarte grea. Greu este a înăbuşi 
mereu glasul conştiinţei. Greu este să duci povara urii şi disprețul oamenilor. Aşa 
era şi cu sufletul nefericitului Zaheu. Dar de ce dorea el atât de tare să Îl vadă pe 
Domnul lisus Hristos, de ce s-a suit în smochin ca să-L privească măcar din 
depărtare? Din simplă curiozitate? Nu: 


Nu simpla curiozitate îl atrăsese, ci dorinţa tare de a privi măcar la Cel mai sfânt 
decât toţi sfinții, la Cel atât de potrivnic întunecării şi nedreptății propriului lui 
suflet. Conştiinţa lui păcătoasă era mişcată ca niciodată. Năzuia să-L vadă pe 
Prorocul cel minunat, asemenea Căruia lumea încă nu cunoscuse, şi în inima sa 


Domnul ştia ce cotitură avusese loc în sufletul lui păcătos, ştia că acest suflet nu 
este greu de mântuit. Tocmai de aceea S-a şi hotărât să meargă în casa lui 
Zaheu. 


Zaheu s-a dat jos repede din pom şi a fugit acasă pentru a-L primi pe Domnul Iisus 
Hristos. După aceea, cutremurat de vizita lui Hristos, a stat înaintea Lui şi, 
lepădând îndată şi cu hotărâre lăcomia sa de bani, a zis: Iară, jumătate din averea 
mea, Doamne, o dau săracilor, şi dacă am năpăstuit pe cineva cu ceva, întorc 
împătrit (Luca 19, 8). 


IN. jur cum a cutremurat sufletul acestui om 


păcătos cercetarea dumnezeiască! Tocmai la el, un păcătos atât de ticălos, 
disprețuit de oameni, să vină Însuşi Domnul lisus Hristos?! Dar Domnul ce a 
răspuns? AStăzi S-a făcut mântuire casei acesteia, căci şi acesta este fiu al lui 
Avraam (Luca 19, 9). 





Aşadar Zaheu, om păcătos, mânat de nevoia Simţită lăuntric a renaşterii 
duhovniceşti, a început să caute întâlnirea cu Hristos — şi această întâlnire a 
avut loc, aducând mântuire casei lui. 


Dar noi, spuneţi-mi, oare puţine păcate avem? Oare nu suntem toţi datori să ne 
pocăim din toată inima, ca şi Zaheu, şi, asemenea lui, să ne plătim datoriile faţă de 
cei pe care i-am necăjit? Să ne fie pildă întotdeauna această întoarcere la credinţă a 
mai-marelui vameşilor! Să ne străduim şi noi, când ne va cerceta Domnul în chip 
nevăzut, să Îl primim aşa cum L-a primit Zaheu şi să ne învrednicim de aceleaşi 
cuvinte pe care le-a auzit el! Amin. 





Sfântul Luca al Crimeei — Cuvânt în Duminica lui Zaheu - Hristos ne cheamă 
la pocăință 


Sfânta Biserică ne cheamă astăzi să pătrundem în tâlcul istorisirii evanghelice 
despre Zaheu. Aş vrea să vă atrag luarea-aminte asupra următoarelor ei momente. 


Când Domnul lisus Hristos, trecând pe lângă Zaheu, S-a oprit şi l-a chemat pe 
nume ca pe un prieten, ca pe un cunoscut vechi: Zahee, coboară-te degrabă, căci 
aStăzi în casa ta trebuie să rămân (Luca 19, 5), ce vifor a cutremurat pe 
neaşteptate inima păcătosului vameş? „În casa mea vrea să vină acest Sfânt al 
sfinţilor, acest Făcător de minuni? Aşadar nu Îi este scârbă de mine?” Totul s-a 
răsturnat deodată în inima lui: a devenit dintr-o dată alt om. 


„De ce, veţi întreba, s-a petrecut în el o astfel de schimbare?”Deoarece 
cuvântul lui Dumnezeu e viu şi lucrător şi mai ascuţit decât orice sabie cu două 
tăişuri, şi pătrunde până la despărțitură... dintre încheieturi şi mădulare (Evrei 
4, 12), într-un anume fel el taie omul în două dintr-o dată, schimbând totul în el. 
Puterea chemării Domnului, puterea dragostei dumnezeieşti e nesfârşit de mare. 
Ea a pricinuit o astfel de întorsătură nu doar în sufletul lui Zaheu, ci şi în sufletul 
unui alt vameş — Levi, ce mai apoi a devenit Sfântul Apostol şi Evanghelist Matei. 


Şi acum, când citim sau când auzim cuvintele lui Dumnezeu ce sunt întipărite în 
Evanghelie, ele pricinuiesc acelaşi cutremur în sufletele noastre. 


Ştim din Vieţile Sfintilor că mulţi dintre ei au apucat-o pe calea nevoinţei 
datorită simplului fapt că: 





+ au ascultat în biserică spusele lui Hristos: Dacă vrea cineva să vină după 
Mine, să se lepede de sine, să ia crucea sa şi să-Mi urmeze Mie (Matei 16, 
24), sau 

4 cuvintele grăite cărturarului ce căuta desăvârşirea: Dacă voieşti să fii 
desăvârşit, du-te, vinde averea ta, dă-o săracilor (Matei 19, 21), sau 

4 cuvintele despre faptul că EI trebuie iubit mai mult decât tatăl şi mama, 
decât fraţii şi surorile, chiar decât propria viaţă (v. Matei 10, 37). 


Cuvintele acestea ale Domnului au lucrat cu atâta putere asupra sufletelor lor, 
încât s-au hotărât deodată să lase totul, să vândă totul şi să împartă la săraci, să- 
şi părăsească familia, să îşi ia crucea şi să urmeze lui Hristos. Aşa s-a întâmplat 
cu Sfinţii Antonie cel mare, Macarie Egipteanul, ce au plecat în pustia sălbatică a 
Egiptului, precum şi cu mulţi alții. 


Iată, aşadar, ce putere are cuvântul lui Dumnezeu - dar care este taina acestei 
puteri? De ce are cuvântul lui Dumnezeu o lucrare atât de puternică asupra 
oamenilor? De ce l-au cutremurat atât de mult pe Zaheu cuvintele simple ale 


Mântuitorului? Fiindcă în cuvintele acestea, care i-au fost grăite lui, dar ne 
i pe toți, 


se simţea că pe noi, păcătoşii, ticăloşii, călcătorii legii dumnezeieşti, 
Hristos nu ne leapădă, ci li 


lar fariseii, care se socoteau pe sine drepți şi dascăli ai lui Israel, îi urau şi îi 
dispreţuiau pe acei nefericiţi, îi infierau cu vorbe rele, nu voiau să aibă de-a face în 
nici un fel cu ei, socotindu-i necuraţi şi nevrednici. 


Hristos însă nu a făcut aşa. Când a intrat în casa lui Zaheu, care L-a primit cu 


bucurie, acolo au venit de asemenea mulţi vameşi, mulți păcătoşi, multe desfrânate, 
şi au şezut cu EI la masă. Fariseii şi cărturarii, văzând aceasta, erau nemulțumiți şi 
cârteau împotriva Domnului. 


Altă dată, într-o situație asemănătoare, El le-a răspuns celor care îşi puneau 
nădejdea numai în rugăciunile lor fățarnice, făcute de ochii lumii la răspântii, şi 
care sperau să dobândească prin această mântuirea: Mergând, învăţaţi-vă ce 
înseamnă: Milă voiesc, iar nu jertfă; că n-am venit să chem pe drepți, ci pe 
păcătoşi la pocăință (Matei 9, 13). 


A fost o vreme când era nevoie de jertfe, fiindcă acestea erau preinchipuire a 
singurei Jertfe adevărate, a Jertfei pe Cruce de pe Golgota — dar după ce s-a 





săvârşit această înfricoşată şi ultimă Jertfă, vechile jertfe au încetat şi a venit o eră 
nouă, pe care a adus-o pe pământ Domnul lisus 
Hristos. 


EI vrea de la noi bunătate, milostivire faţă de oamenii nefericiţi, slabi, faţă de cei 
căzuţi şi dispreţuiţi, chiar şi faţă de cei pe care s-ar părea că avem depline 
drepturi de a-i socoti lepădaţi: faţă de hoţi, de bandiți, de curve, de ucigaşi. 
„Cum aşa, veţi întreba, suntem datori să-i iubim şi pe ăştia?” Da, 


Nu-i aşa că față de trupul bolnav avem mai multă grijă şi gingăşie decât atunci 
când este sănătos? Ei bine, să ştiţi că şi pe care noi îi socotim 
nişte lepădaţi, Le este 
greu Să ducă povara lepădării, dispreţului şi blestemului obştesc. 


Ştiu din experienţă cât de uşor este să mişti o asemenea inimă nelegiuită. Credeţi- 
mă, până şi criminalul cel mai înrăit se cutremură în inima sa când aude nu vorba 
rea a osândirii, ci vorbe de respect şi de dragoste. Sufletul lui poate fi renăscut 
printr-o vorbă bună, dacă arătăm respect pentru demnitatea lui de om căzută atât 


de Jos; astfel putem săvârşi în el o întorsătură asemenea celei pe care a săvârşit-o 
Domnul în inima vameşului Zaheu — şi el va merge după voi, va începe să vă 
slujească, vă va răsplăti cu un adânc devotament pentru faptul că nu îl blestemaţi, 
că nu îl osândiţi, pentru vorba voastră bună, cu care nu era deloc obişnuit. 


Vieţile Sfinţilor ne arată că au fost tâlhari care au săvârşit mulţime de omoruri, iar 
după aceea, sub înrâurirea harului lui Dumnezeu, au încetat deodată, şi-au coborât 
mâinile însângerate şi au intrat cu capul plecat în mănăstire, unde s-au pocăit ani 
mulți, aşa cum noi nu ştim să ne pocăim - iar Domnul a primit pocăinţa lor şi 1-a 
îndreptat cu desăvârşire, în aşa fel că au primit chiar darul facerii de minuni. Și 
atunci cum vom cuteza noi să ne semeţim asupra celor care se vor pocăi, poate, 


şi vor E de la EEE Dumnezeu iertarea tuturor păcatelor? Căci 


Vameşi, tâlhari şi desfrânate au ascultat chemarea lui Hristos la pocăință şi l-au 
adus jertfă inimile lor înfrânte. Domnul a mântuit nu numai pe Zaheu, ci şi pe 





curva ce I-a spălat picioarele cu lacrimi, le-a şters cu părul ei şi a vărsat peste el 
mir de mult preț (v. Luca 7, 38); a mântuit şi pe tâlharul răstignit alături de EI pe 
cruce, care a zis: Pomeneşte-mă, Doamne, când vei veni întru împărăţia Ta! 
Domnul i-a răspuns: Astăzi vei fi cu Mine în Rai (Luca 23, 42-43). 


Domnul a venit să caute şi să mântuiască pe cel pierdut (Luca 19, 10) - nu doar 
pe cei pierduţi care-L înconjurau în timpul vieţii Sale pământeşti, ci şi pe cei din 
vremurile următoare, printre care ne numărăm şi noi. 


Nici în vremea de astăzi nu sunt puţini păcătoşi asemenea lui Zaheu, dar unii dintre 
ei, spre deosebire de acesta, nu se hotărăsc nici măcar să privească la Crucea lui 
Hristos, nu se hotărăsc să intre în biserică, socotindu-se pierduţi, gata osândiţi, 
crezând că nimeni nu-i va mai mântui şi că Hristos le-a întors spatele. Credeţi că e 
adevărat? Nu, nicidecum! 


Domnul nu întoarce spatele nimănui. EI a zis: Pe cel care vine la Mine nu- 


Il voi scoate afară (loan 6, 37). Eu sunt Păstorul cel bun, Păstorul cel bun 
sufletul Său Il pune pentru oile Sale (Ioan 10, 11). 


Pentru noi toţi, oile cele bolnave şi râioase, Domnul a pus sufletul Său pe 
Crucea de pe Golgota. 


X La SEO DI citim: Eu voi paşte oile Mele şi le voi odihni pe 
ele, zice Domnul Dumnezeu. Pe cea pierdută o voi căuta, şi pe cea rătăcită 
0 voi întoarce, şi pe cea zdrobită o voi întări, şi pe cea tare o voi păzi, şi le 
voi paşte pe ele cu judecată (lezechiel 34, 15-16). 

X Iată ce spune din partea Domnului OI Au doară va uita 
femeia pe pruncul său, sau nu îi va fi milă de fiii pântecelui său? Că de va 
şi uita femeia pe aceştia, Eu nu te voi uita pe tine, zice Domnul (Isaia 49, 
15). 


> Chiar dacă omul va fi plin de tot păcatul şi va face tot ce îi închide 
intrarea în Împărăţia cerurilor, 

> chiar dacă un mare nevoitor va deveni preacurvar şi ucigaș, tot nu trebuie 
să deznădăjduiască. 





> Chiar dacă va ajunge cineva la treapta cea mai de pe urmă a fărădelegii, 
iar apoi se hotărăşte să se întoarcă pe calea virtuţii, 





Sfântul Ignatie Briancianinov - Cuvânt de învăţătură în cea de-a treizeci şi 
două Duminică după Cincizecime - Cum se mântuieşte un suflet pierdut 


A venit Fiul Omului să caute şi să mântuiască pre cel pierdut (Le. 19, 10). lubiţi 
frați! Aceste cuvinte pline de milostivire pe care le-am auzit astăzi în Evan-ghelie 
au fost rostite de către Dumnezeu întrupat despre un păcătos pe care dreapta 
judecată a lui Dumnezeu l-a numit “pierdut”, care a fost căutat prin puterea şi harul 
răscumpărării, a fost băgat şi înscris de ea în rândul celor mântuiți. 


Păcătosul - Zaheu - era vameş şi încă mai mare al vameşilor. Avea o bogăţie 
însemnată, după cum aminteşte Evanghelia, dând totodată de înţeles mijloacele 
prin care fusese câştigată aceasta bogăţie. “Vameşi” erau numiţi strângătorii 
dărilor. Smintitori sunt banii! Strălucirea aurului şi argintului farmecă ochii urma- 
şului lui Adam, ochi molipsiţi de păcătoşenie. Şi, unde se învârt banii, rareori nu se 
furişează reaua întrebuințare a mijloacelor care stau la îndemâna omului. În cea 
mai mare parte, vameşii se dedau lăcomiei de avere. Când lăcomia de avere se 
preface în patimă, ea îşi îngăduie toate silniciile, toate împilările aproapelui. În 
ajutorul patimii lăcomiei de avere vine patima vicleniei şi a fățărniciei. Din 
împreunarea lor apare înclinarea spre căutarea nodului în papură, care sub pretextul 
împlinirii neabătute a legilor, se leagă de toate mărunţişurile, află vinovăţie la cei 
nevinovaţi, se străduie să dea astfel chipul dreptăţii împilărilor neomenoase şi 
cruzimilor pe care le săvârşeşte asupra aproapelui. 





Din pricina acestui caracter al lor, vameşii erau temuţi de norod şi dispreţuiți de 
oamenii morali. Zaheu era mai marele vameşilor: el se folosea în chip şi mai rău de 
cinul său decât vameşii supuşi lui. Nu degeaba s-a amintit că era bogat! Se 
îmbogăţise prin nedreptăţi; păcatul lui era nesătul de câştig; boala lui sufletească 
era lăcomia de avere şi nemilostivirea ce vine din aceasta şi n-are împreună 
patimire față de omenire. Pentru greşelile sale grele, pentru aşezarea nelegiuită a 
sufletului, Zaheu a fost numit “pierdut. Nu uşuratică, adeseori greşită judecata 
omenească l-a socotit pierdut: Dumnezeu l-a numit aşa. Zaheu se făcuse păcătos 
înrăit: pentru a strânge bogăție prin reaua întrebuințare a cinului era nevoie de 
vreme îndelungată şi statornicie în felul de a lucra. 


Pricina vieţii păcătoase a lui Zaheu este aceeaşi ca pricină de acum a vieţii păcă- 
toase pe care o duc mulți: urmarea obiceiurilor de obşte şi necunoaşterea sau 
cunoaşterea lipsită de adâncime a Legii lui Dumnezeu. De obicei, vameşii se lăsau 
pradă acelui neajuns care este iubirea de câştig: pradă lui s-a lăsat şi Zaheu. Cei 
mai mulţi dintre locuitorii ludeii din vremea lui Hristos se îngrijeau aproape numai 
de starea lor lumească, năzuiau doar spre sporirea materială şi propăşirea 
pământească. 


Legea lui Dumnezeu era studiată atunci în cea mai mare parte doar după literă; 
dumnezeieştile slujbe se făceau în cea mai mare parte pentru îndeplinirea rân- 
duielilor rituale; faptele bune erau săvârşite superficial, cu răceală, mai mult de 
ochii lumii. Cu asta se mulțumea şi Zaheu. El trăia... ca toată lumea. Şi acum se 
aude în dese rânduri: “Trăiesc şi eu ca toată lumea“. Deşartă îndreptățire! Amă- 
gitoare mângâiere! Altceva ne vesteşte şi poruncește Cuvântul lui Dumnezeu. 


“Intraţi prin poarta cea strâmtă, că largă este poarta şi lată este calea care duce la 
pieire şi mulţi sunt cei care o află. Şi strâmtă este poarta şi îngustă este calea care 
duce la viaţă şi puţini sunt care o află“ (Mt. 7, 13-14). 


Uşa cea îngustă este cercetarea osârdnică, temeinică, a Legii lui Dumnezeu atât în 
Scriptură cât şi cu viaţa; calea cea îngustă este lucrarea îndreptată pe de-a-ntregul 
după îndreptarul poruncilor evanghelice. 


În vremea când Zaheu îşi ducea viaţa după obiceiul lumii vrăjmaşe lui Dumnezeu 
şi îşi rostuia, cum gândeşte şi spunea lumea, “o situaţie sigură“, nu lipsită de 
însemnătate şi strălucire, iar duhovniceşte era păcătos pierdut, deja sortit veşniciei 
chinuirilor în temniţele iadului, ei bine, în acea vreme Mântuitorul lumii săvârşea 
pribegia Sa pământească în ţara celor douăsprezece seminţii ale lui Israil. Zaheu s- 
a aprins de dorinţa vederii Domnului, a dovedit prin fapte nefățarnice dorinţele 





sale. Alegerea voii lui a fost primită de Domnul, Cunoscătorul inimilor, şi Domnul 
a binevoit să-l cerceteze pe Zaheu în casa lui. Bucurie l-a cuprins pe păcătos atunci 
când L-a văzut pe Domnul venind la el, şi greață i s-a făcut de păcatele sale, inima 
i s-a rupt de rodul vieţii păcătoase - de bogăția stricăcioasă. Stând înaintea 
Domnulu, Cunoscătorului inimilor, Zaheu a zis: “lată, jumătate din averea mea, 
Doamne, o dau săracilor şi, dacă am năpăstuit pe cineva cu ceva, întorc împătrit.” 
(Lc. 19, 8) 


În acest legământ sunt cuprinse recunoştinţa păcatului, pocăinţa şi îndreptarea, 
împreunate cu cea mai mare lepădare de sine. Zaheu îşi recunoaşte nesaţul de 
câştig şi se hotărăşte să şteargă împilarea aproapelui prin plata, sau, cum am spune 
astăzi, compensație îmbelşugată; Zaheu îşi recunoaşte lăcomia de avere şi se 
hotărăşte să curețe, să sfinţească averea sa şi inima sa prin îmbelşugata împărțire 
de milostenie. 


Pocăinţa lui Zaheu este primită fără întârziere de către Domnul. Despre păcătosul 
care cu câteva minute înainte era în rândul celor lepădaţi şi pierduţi, Domnul 
vesteşte: “Astăzi s-a făcut mântuire casei acesteia, căci şi acesta este fiu al lui 
Avraam” (Le. 19,9). 


Zaheu era urmaş al lui Avraam după trup, dar potrivit judecății lui Dumnezeu 
numai prin mijlocirea faptei bune este înfiat de către Avraam. Prin cuvântul casă se 
poate înţelege sufletul lui Zaheu, unde a intrat mântuirea în urma pocăinţei, care a 
curățit acest suflet de păcat; acest cuvânt al Domnului poate privi şi familia lui 
Zaheu, care, după pilda capului său, cu aceasi lepădare de sine ca şi el, cum se 
întâmplă deseori, a intrat în adevărata cunoştinţă de Dumnezeu şi în vieţuirea bine 
plăcută lui Dumnezeu. 


Toţi cei care văzuseră că Domnul a cercetat casa lui Zaheu cârteau, socotind că 
pentru Domnul este necuviincioasă, înjositoare cercetarea unui asemenea păcătos 
cum apărea Zaheu în ochii societăţii. Neînţeleasă era şi neînţeleasă rămâne pentru 
minţile trupeşti taina răscumpărării, care cu aceeaşi putere şi uşurinţă vindecă toate 
păcatele omeneşti, mari şi mici, scoate pe păcătoşi din orice prăpastie a pierzării, 
oricât de adâncă ar fi aceasta. Pentru această lucrare uimitoare, ea cere de la om 
credinţa în Răscumpărătorul şi pocăinţa nefăţarnică. Cei ce cârteau, cârteau fiindcă 
nu pricepeau; nu pricepeau fiindcă în faţa lor se săvârşea o lucrare a lui Dumnezeu 
pe care mintea omenească neluminată de către har n-are cum să o priceapă. 





Tâlcuind ceea ce nu se poate tâlcui şi descoperind puterea de necuprins a răscu- 
mpărării, Domnul a zis: A venit Fiul Omului să caute şi să mântuiască pre cel 
pierdut. 


Dumnezeu, luând asupra Sa omenitatea, fără să fie căutat şi chemat de oameni, 
a venit EI Însuşi, din negrăita Sa bunătate, să caute şi să mântuiască neamul 
omenesc, care pierise din pricina înstrăinării şi îndepărtării sale de Dumnezeu, a 
venit Să caute şi să mântuiască pe fiecare om tras în pierzare de către păcat, cu 
singura condiţie ca omul să-L primească pe Dumnezeu, care îl caută şi vrea să-l 
mântuiască. 


Sfânta Evanghelie poate fi asemuita unei oglinzi. Fiecare dintre noi va vedea în ea, 
dacă va voi, starea sufletului său şi atotputernica doctorie cu care ne îmbie Atot- 
puternicul Doctor - Dumnezeu. Dumnezeu-Fiul Se numeşte pe Sine Fiul Omului, 
fiindcă EI a luat omenitatea şi a petrecut între oameni fără a Se deosebi prin nimic 
de ei la arătare. Asta este urmarea nesfârşitei iubiri dumnezeieşti, a negrăitei 
smerenii dumnezeieşti. 


Fiul Omului - s-o zicem după obiceiul omenesc - avea dreptul să ierte toate păca- 
tele omeneşti, fiindcă S-a adus pe Sine, Dumnezeu Cel Atotdesăvârşit, ca jertfă de 
răscumpărare pentru omenire şi a nimicit toate păcatele omeneşti, atât de măruntă, 
cât şi de mare însemnătate, prin necuprinsa, nemăsurata însemnătate a preţului 
răscumpărării. 


Judecata Fiului Omului asupra oamenilor este, precum vedem din Evanghelie, cu 
totul alta decât a celorlalți oameni, ce judecă despre aproapele din propria lor 
dreptate, care este lepădată de Dumnezeu şi vătămată de păcat. Pe toți păcătoşii ce 
au primit răscumpărarea prin mijlocirea pocăinţei şi a credinţei, Mântuitorul i-a 
îndreptățit, măcar că oamenii i-au osândit; dimpotrivă, pe toţi cei ce au lepădat 
răscumpărarea prin lepădarea pocăinţei şi a credinţei, El i-a osândit, chiar dacă 
oamenii i-au socotit drepţi, vrednci de cinstire şi de răsplăţi. 


În oglinda evanghelică am văzut astăzi un păcătos căzut pradă patimii lăcomiei, 
care slujea acestei patimi prin dări nedrepte şi necăjirea în multe feluri a 
aproapelui; l-aţi văzut pe acest păcătos osândit de oameni, dar îndreptăţit de 
Dumnezeu pentru credinţa şi pocăinţa lui cea adevărată. Mângâietoare şi dătătoare 
de curaj privelişte! Potrivit nemincinoasei Sale făgăduinţe, Mântuitorul petrece 
întru noi până în ziua de astăzi, vindecă sufletele rănite de păcate, şi până în ziua 
de astăzi n-a trecut dumnezeiasca Lui hotărâre: A venit Fiul Omului să caute şi să 
mântuiască pre cel pierdut. Amin”. 





(în: Sfântul Ignatie Briancianinov, Predici, Editura Sophia, Bucureşti, 2008) 





Arhimandritul Sofronie Saharov: Duminica lui Zaheu Vameşul: “Zaheu n-a 
ţinut seama de părerea mulţimii şi a luat asupra sa ruşinea” 


Prefacerea ruşinii în putere împotriva patimilor, în Taina Pocăinţei şi a Sfintei 
Spovedanii 


Omul este făptura cea mai desăvârşită a zidirii lui Dumnezeu. Setea de a 
cunoaște mereu mai adânc măreţia chemării noastre celei “mai înainte de 
întemeierea lumii” nu trebuie să dea răgaz de odihnă minţii şi inimii noastre, ci să 
sporească neîncetat “în flecare zi, până ce putem să zicem: astăzi! ca nimeni dintre 
noi să nu se învârtoşeze cu înşelăciunea păcatului“. Cea mai mare vrednicie a 
omului stă în facerea sa “după chipul şi după asemănarea” lui Dumnezeu şi în 
chemarea de a-L iubi “pe Domnul Dumnezeul său cu toată inima Sa, cu tot 
sufletul său şi cu tot cugetul său“. 


În Rai, cei întâi zidiţi erau înainte de cădere încununaţi “cu slavă şi cu cinste“. 
“Adam şi femeia lui erau amândoi goi şi nu se ruşinau“. Purtau un veşmânt 
duhovnicesc şi stăteau întorşi cu duhul către Arhetipul lor, Dumnezeu, Care, la 
rândul Său, li se punea pe Sine înainte spre a fi urmat intru împărtăşire. Ei nu 
simțeau ruşine înaintea Domnului. însă, când privirea lui Adam a rămas ţintuită 
asupra lumii zidite, iar mai apoi a călcat porunca, el a fost dezgolit de haina 
luminoasă a suflării dumnezeieşti. Atunci “Ii s-au deschis ochii amândurora, şi au 
cunoscut că erau goi, şi au cusut frunze de smochin şi şi-au făcut 
acoperăminte“. 





Tot atunci a pătruns ruşinea în viaţa oamenilor, care au pierdut cinstea 
duhovnicească şi nu au suferit prezenţa binefăcătorului Dumnezeu. Pentru 
aceasta “s-au ascuns... de la faţa Domnului Dumnezeu“. Însă îndepărtarea de 
Dumnezeu şi înstrăinarea de viaţa Lui au cunoscut o asemenea măsură, încât omul 
a ajuns să se asemene dobitoacelor celor fără de minte şi să-şi spună în adâncul 
inimii sale sfâşiate că “nu este Dumnezeu“. 


Prin căderea lui Adam, firea omului a fost rănită de moarte încă din rai. Ea a fost 
supusă stricăciunii şi morţii. Când UI a văzut, în lumina lumii celei de sus, 
adevărata dimensiune a acestei căderi, a înfăţişat-o în cuvinte astfel: “Din 
creştet şi până la tălpile picioarelor nu-i nici un loc sănătos; totul este numai 
plăgi, vânătăi şi răni pline de puroi, necurăţate, nemuiate cu untdelemn şi 
nelegate“. Omul a suferit o mare pervertire şi a căzut într-un fel de vieţuire 
împotriva firii. 


Este scris în Vechiul şi în Noul 
Legământ: “Duhul Domnului este peste Mine, că Domnul M-a uns să 
binevestesc săracilor, M-a trimis să vindec pe cei cu inima zdrobită, să 


propovăduiesc celor robiţi slobozire şi celor orbi vederea; să slobozesc pe cei 
apăsaţi şi să vestesc anul plăcut Domnului”. 


Deci, Hristos Se aduce pe Sine lumii ca adevăratul doctor şi tămăduitor al firii 
omeneşti. Lupta tămăduirii omului căzut a fost purtată de către Noul Adam, 


ei“. Cu alte cuvinte, răbdând ruşinea crucii, Hristos a şters ruşinea noastră şi 
ne-a mântuit. EI însuşi însă spune: “Nu cei sănătoşi au nevoie de doctori, ci cei 
bolnavi... că n-am venit să chem pe cei drepți, ci pe cei păcătoşi la pocăință“. 
Domnul cheamă la pocăință pe “cei bolnavi” şi pe păcătoşi. Prin urmare, 
tămăduirea se leagă nedespărțit de pocăință. 


Binevestirea lui Hristos începe prin cuvintele: “Pocăiţi-vă, căci s-a apropiat 
împărăţia cerurilor“. Aceste cuvinte refac dialogul dintre Dumnezeu şi oameni, 
care fusese curmat în rai prin neascultarea celor întâi zidiţi. Ele se rostesc acum în 
perspectiva unei noi creaţii, a unui neam nou — al cărui începător este însuși 
Ziditorul Hristos. Încât pocăinţa este mijlocul prin care se şterge păcatul şi, în 
cele din urmă, se plineşte cuvântul cel dintru început al lui Dumnezeu pentru 
om: “Să facem om după chipul şi după asemănarea Noastră“. 





isa Departe de Dumnezeu, el se află în întuneric şi este cu neputinţă să-şi 


vadă măsura căderii sale. 


Această contemplare este îndoită. 


+ 5555, focul acesta face să prindă chip în inima credinciosului 
icoana cerească a Cuvântului Celui ce l-a zidit pe el; 

+ pe de altă parteb descoperă sărăcia duhovnicească şi abisul întunericului 
în care se afla omul prin căderea sa. 


Cea mai însemnată piedică în calea luminării şi a îndoitei contemplări este 
mândria. Aceasta împietreşte inima şi întunecă vederea duhovnicească a sufletului, 
astfel încât să nu mai desluşească păcatul în fiinţă şi în dimensiunea lui metafizică. 
ÎI închide pe om în el însuşi şi îl îmbată cu plăcerea lucifericii îndumnezeiri de 
sine. Îl duce la un gol apăsător, la robia iadului şi la ieşirea din minţi. Când omul, 
înrobit de sila patimii mândriei, scapă către cele din afară căutând o cumpănire 
pentru pustiirea sa în lumea care îl înconjoară, se adânceşte într-o mai mare 
stricăciune şi pierzanie, făcându-se în stare de orice crimă sau păcat. 


În această stare tragică, omul înfruntă o înfricoşată sfâşiere: el ar putea fie să se 
ascundă “de la faţa Domnului Dumnezeului” său şi, de bună seamă, să moară “în 
păcatele lui“, nesuferind povara ruşinii pentru păcătoşenia sa, fie să asculte de 
chemarea lui Hristos la pocăință, lepădând logica sa stricată, cu care îşi 
îndreptăţeşte căderea. Precum am arătat mai sus, 


Pe de o parte, 
acestea îi pun înainte sfinţenia şi neprihănita iubire a lui Hristos, iar pe de altă 
parte, întunericul păcatului şi rătăcirea patimilor nasc frică. 


Această luminare a harului nu-i aduce sufletului numai contemplare, ci îi 
dăruieşte şi puterea de a face pasul către mărturisire. Îndată ce credinciosul 
ajunge să-şi cunoască păcatul, nu îl ascunde, ci îşi mărturiseşte căderea 





înaintea feţei lui Dumnezeu. Aduce păcatul său la lumină, iar aceasta îl şterge. 
Aici este cuprinsă puterea tainei spovedaniei. “Dacă zicem că păcat nu avem, 
ne amăgim pe noi înşine şi adevărul nu este întru noi. Dacă mărturisim păcatele 
noastre, El este credincios şi drept, ca să ne ierte păcatele şi să ne curăţească pe 
noi de toată nedreptatea“. 


Însă Domnul înştiințează mai dinainte: “De cel ce se va ruşina de Mine şi de 
cuvintele Mele, în neamul acesta desfrânat şi păcătos, şi Fiul Omului se va 


Într-alt loc, Domnul spune iarăşi: “Oricine va mărturisi pentru Mine înaintea 
oamenilor, mărturisi-voi şi Eu pentru el înaintea Tatălui Meu, Care este în 
ceruri. lar de cel ce se va lepăda de Mine înaintea oamenilor, şi Eu Mă voi 
lepăda de el înaintea Tatălui Meu, Care este în ceruri“. Din cuvintele de mai sus 
ale Domnului este limpede că mărturisirea şi ridicarea Crucii Sale, care sunt cu 
putinţă prin alipirea la Trupul lui Hristos şi capătă chip într-o lume care “zace sub 
puterea celui rău“, sunt însoțite de ruşine. 





Mărturisirea este anevoioasă, însă are o mare putere şi este mântuitoare în 
veşnicie. Îndemnându-l pe om către mărturisire înaintea feţei Sale, Hristos îl 
cinsteşte pe acesta, făcându-l deopotrivă cu Sine însuşi. Dacă omul nu-L 
primeşte, atunci şi EI, la rândul Său, îl va lepăda pe om. Această judecată, oricât de 
aspră ar părea, este în acelaşi timp şi nespus de îngăduitoare. Omul nu este decât 
rob, în vreme ce Hristos este Domnul tuturor. El Se arată aspru pentru a ne insufla 
teamă şi a ne mântui de ruşinea osândei şi a pierzaniei. Este îngăduitor, pentru a ne 
acoperi cu ruşinea izvorâtă din recunoştinţă pentru marele dar al mântuirii, şi 
astfel, cu mărime de suflet, să îndepărtăm ocara de a ne arăta nemulțumitori. 
Ruşinea şi ocara pe care le rabdă cineva ridicând Crucea lui Hristos în această 
viață, călăuzesc la recunoaşterea aceluia de către Domnul; astfel, cele două se 
prefac în har al înfierii şi putere a vieţii veşnicei împărăţii a Tatălui şi a îngerilor 
Săi. 


Cu cât mai adâncă este ruşinea ce însoţeşte mărturisirea păcatelor la 
spovedanie, cu atât mai mare este puterea şi harul pe care le va primi omul 
spre înnoirea vieţii lui. Adevărul acestui cuvânt este mărturisit de predania tuturor 
veacurilor, până în zilele noastre. Prin spovedanie se înnoiesc şi se mântuiesc 
credincioşii înlăuntrul Bisericii. Este de prisos să spunem cu câtă cinste îl 
înconjoară preotul duhovnic pe păcătosul care se spovedeşte, de vreme ce acesta 
are de partea sa cerul întreg care se bucură “pentru un păcătos care se pocăieşte“. 


Cel ce se pocăieşte adevărat la 
spovedanie, ia asupra sa în întregime răspunderea pentru căderile sale şi nu se 
îndreptăţeşte pe sine, precum a făcut Adam în rai. El nu aruncă răspunderea 
asupra lui Dumnezeu sau a aproapelui, ci rabdă smerit şi cu bărbăţie ruşinea 
păcatelor sale celor făcute cu voie. 


Această faptă binecinstitoare îl vindecă pe om de cancerul mândriei şi aşează în 
el smerenia, care grăbeşte harul tămăduitor al lui Dumnezeu, după cuvântul 
Scripturii: “Dumnezeu celor mândri le Stă împotrivă, iar celor smeriţi le dă har“. 





Spovedania trebuie să se facă în deplină libertate. Mărturisirea de bunăvoie a 
păcatului arată că omul nu îl voieşte şi nu îl îmbrăţişează. El rămâne în duhul 
pe care îl vădeşte rugăciunea Cincizecimii: “Ţie Unuia am greşit, dar Ţie Unuia 
şi Slujim Sie la spovedaniei îl pregăteşte pe credincios să Drilii isi d harul 


“(...) Pentru ce, însă, ruşinea spovedaniei se preface în putere care biruieşte 
patimile şi păcatul? Și pentru ce Starea acestei fapte îl aşează pe om în calea 
vieţii? 

Întrebările de mai sus se vor face înţelese îndată, dacă cercetăm pericopa 
evanghelică despre Zaheu din Ierihon. Acest om de vază şi bogat, începător al 
vameşilor, a fost stăpânit de dorinţa “să vadă cine este lisus“. Lucrul acesta era 
anevoios din pricina înălțimii sale mici, cât şi a mulțimii aflate de faţă. Zaheu a 
luat asupra-şi de bunăvoie ruşinea şi putinţa de a fi luat în râs de mulţime, şi, 
pentru a-L vedea pe lisus, “s-a suit într-un sicomor“. 


Când Domnul a ajuns în acel loc, a luat aminte la Zaheu; l-a poftit să se pogoare şi 
să-L întâlnească. I-a făcut chiar şi cinstea de a-l cerceta în casa lui şi a rămâne 
împreună cu el. Insă rodul acestei vizite este unul minunat. 


Uitând de cele ale lumii, Zaheu s-a îndreptat. Nedreptatea fărădelegilor trecutului 
său a fost îndreptată prin “întoarcerea împătrită“. Şi, în chip firesc, aşa precum 
adevereşte însăşi gura cea sfântă a Mântuitorului Dumnezeu, “s-a făcut mântuire 
casei” lui Zaheu. 


Cum s-a lucrat puterea marii taine a acestei minuni şi prefacerea acestui nedrept 
intâi- stătător între vameşi într-un om drept, în care a aflat odihnă bunăvoirea lui 
Dumnezeu şi a cărui casă a fost răsplătită cu pacea lui lisus? Lucrul este lesne 
de înţeles. 


Zaheu n-a ţinut seama de părerea mulţimii şi a luat asupra sa ruşinea. A fost 
luat în râs pentru Hristos. Tocmai acest lucru L-a făcut pe Domnul să ia aminte 
spre el, pentru că a aflat în Zaheu o oarecare înrudire duhovnicească cu Sine 
însuşi. Era la vremea în care Domnul lisus urca la Ierusalim spre a fi osândit şi a 
pătimi pentru mântuirea lumii. Călătorea către ocara crucii. Dar şi Zaheu, în chip 
prorocesc, S-a aşezat pe sine pe calea lui Hristos şi a răbdat ruşine. Astfel, Zaheu 





L-a aflat îndată pe Domnul nu numai ca însoțitor pe cale, ci şi ca impreună- 
mesean în casa sa. 


Mai înainte de toate, însă, a lărgit inima sa “împătrif“, astfel încât să i se 
îndrepteze viaţa. 


Cuvântul “împătri” nu înseamnă nimic altceva decât părtăşia lui Zaheu la 
taina adâncimii, înălţimii, lungimii şi lăţimii Crucii. Cu alte cuvinte, aşezarea 
lui Zaheu pe calea Domnului i-a adus acestuia lărgirea existenţei în chip 
“împătrit“, adică l-a născut din nou în nemărginirea vieţii dumnezeieşti. 


Aceeaşi cale smerită este învățată din Evanghelie în Pilda Vameşului şi a 
Fariseului şi în cea a Fiului risipitor. 


Păstrând ca temei cele de mai sus, înțelegem lămurit de ce Taina Sfintei 
Spovedanii are un atât de mare har şi putere înnoitoare. | 


Toţi drepţii Vechiului Legământ au cunoscut în chip prorocesc această latură a 
tainei Crucii. Când, de pildă, tânărului şi dreptului împărat al lui Israil, osia, i s-a 
citit pentru întâia dată cartea legii, pe care nu o cunoscuse mai înainte, s-a aflat 
intru mare uimire şi “şi-a sfâşiat hainele sale“. 


Simţind îndepărtarea lui Israil de la calea părinților şi venirea mâniei lui 
Dumnezeu, a trimis soli către prorocița Hulda, pentru a afla voia Domnului cu el şi 
cu poporul său. Atunci, acea dreaptă femeie i-a prorocit că asupra poporului 
apostat vor veni într-adevăr relele şi mânia lui Dumnezeu. Fa a mai spus, însă, că 
Domnul l-a iertat pe rege, întrucât credea în cuvintele cărţii legii şi “s-a muiat 
inima lui“, smerindu-se “înaintea Domnului” şi plângând. Pentru aceasta el nu va 
vedea relele ce aveau să vină, ci va fi dus cu pace la mormânt şi se va alătura 
părinților săi. Astfel, adânca ruşine a inimii l-a mântuit pe rege şi l-a îndreptățit 
înaintea judecății Domnului. 


Dorind mântuirea noastră, Hristos nu a ţinut seama de Sine. Precum spune 
Scriptura, “ocările celor ce îl ocărăsc pe EI au căzut asupra Sa“, şi s-au lucrat 
chiar “afară din tabără“. Cu alte cuvinte, ocara lui Dumnezeu pentru mântuirea 
noastră a fost desăvârşită. Asemenea şi noi, atunci când purtăm ocara păcatelor 
noastre în spovedanie, “afară din tabăra” bunei păreri a lumii şi împotriva 





cugetelor ei, se cuvine “să aducem pururi lui Dumnezeu jertfă de laudă“. In 
acest chip, credinciosul îşi arată mulțumirea către începătorul mântuirii sale şi 
se aşează pe sine pe calea Domnului. Îl află pe Hristos, care este Calea. 


Precum s-a spus oarecând, Dumnezeu “nu judecă de două ori“. Dacă trăim sub 
judecata cuvântului lui Dumnezeu şi purtăm ocara spovedaniei noastre, atunci 
scăpăm de judecată ce va să fie în zilele cele mai de pe urmă; “Cel ce ascultă 
cuvântul Meu şi crede în Cel ce M-a trimis are viaţa veşnică şi la judecată nu va 
veni. Ci s-a mutat din moarte la viaţă “. 


Părinţii spun că “cel ce ia asupra-şi de bunăvoie prihănirea de sine, aleargă către 
Patimile lui Hristos“. UI pri 
prihănirea de sine, el a prefăcut crucea sa personală în Cruce a lui Hristos şi s-a 
mântuit chiar în aceeaşi zi. Adevărata prihănire de sine atribuie întotdeauna 
slava lui Dumnezeu, iar ocară celui căzut. 

Ea umple inima celui ce se pocăieşte cu 
recunoştinţă şi cu simţirea că 

şi în dar i-a mântuit pe cei rău cinstitori. 


Vorbind despre cântarea celor trei tineri din cuptorul cel de foc, marele Ierarh Ioan 
Hrisostom spune că rugăciunea de mulţumire este cea care se însoţeşte cu 
prihănirea de sine. 


Prin pocăință şi spovedanie, lepădăm cugetul cărnii şi primim cugetul “care era 
şi în Hristos Iisuse Acest cuget este cu totul smerit şi L-a călăuzit de bunăvoie pe 
Domnul până în părţile cele mai de jos ale pământului, spre a afla şi a mântui pe 
cei legaţi în iad. Călătoria lui Hristos este opusă celei a lui Adam. Altfel spus, 
Adam a voit să se înalțe prin sine şi să devină deopotrivă cu Dumnezeu, iar din 
pricina aceasta a căzut în fundul pierzaniei. Însă cel ce se pocăieşte călătoreşte 
către cele de jos, după pilda Celui de-al doilea Adam, Domnul. Şi, când ajunge la 
nimicnicirea cea prin smerenie, devine materie potrivită pentru o facere din nou. 
Este lucrul Dumnezeului creştinilor să zidească din nimic. 





Înainte de lucrarea pocăinţei, omul are toate puterile sale fireşti întoarse către 
pământul “din care a fost luat“. Mintea sa este dezbinată şi revărsată către zidire. 
Trăieşte un gol lăuntric, iar menirea sa rămâne neîmplinită. Este purtat spre abisul 
nimicului. Adevărata pocăință şi smerita spovedanie se însoțesc întotdeauna cu 
zdrobirea inimii. Această zdrobire se face cu durere adâncă pentru urăciunea 
căderii. îndurerarea şi ruşinea pentru păcat ară pământul neroditor al inimii şi 
dezrădăcinează din ea patimile de necinste, tămăduind şi unind puterile 
sufletului, astfel încât acesta să poată împlini porunca iubirii dumnezeieşti şi să 
stea înaintea Domnului “în duh şi adevăr“. 


Pe pământ nu există sfârşit al pocăinţei. Fiii lui Dumnezeu nu contenesc a se curăța 
pe ei înşişi prin Taina Spovedaniei, căci “Dumnezeu este lumină şi nici un 
întuneric nu este întru EL. 


(Cuvânt al cuviosului Sofronie Saharov de la Essex, ucenicul Sfântului Siluan) 





Mitropolitul Augustin de Florina - Predică la Duminica a XXXII-a după 
Rusalii a lui Zaheu — Există soartă? 


„Și când a sosit la locul acela, lisus, ridicându-şi ochii, l-a văzut” (Luca 19, 


Si] 


Un om, care nu are nici o idee despre cuvântul lui Dumnezeu şi judecă lucrurile 
lumeşte, când aude că Hristos S-a oprit pe cale, Şi-a înălţat ochii şi l-a văzut pe 


Zaheu în copac, va spune că aşa a fost sortit. Dar oare acest fapt a fost sortit? ŞI, în 
genere, se pune întrebarea: Există soartă? 


Strămoşii noştri antici, care adorau idolii, aveau printre alte zeități şi pe zeiţa Tihi 
sau Soarta. Confecţionau statui, care o prezentau pe Tihi (Soarta), ca pe o femeie 
care deţine comori şi le împrăştie unde vrea. Toate le atribuiau Sorţii; şi cele 
plăcute şi cele neplăcute. — Aşa a vrut soarta, destinul!... 


Hristos a nimicit idolii. Şi totuşi există oameni, care pe de o parte se numesc 
creştini, însă gândesc şi vorbesc ca nişte închinători la idoli. — Soarta, zic. A fost 
sortit!... Unul e norocos, altul e ghinionist... Şi este atât de înrădăcinată în inimile 
lor ideea de soartă, încât aceşti oameni L-au anulat pe Dumnezeu; toate le 
subordonează sorții. Dar mai există şi unele femei, care profită de ignoranţa 
oamenilor şi zic — chipurile, că din câteva semne prevăd viitorul. — Să-ţi spun 
soarta!... Şi şterpelesc portofelele celor neghiobi. 


Dar soartă şi destin nu există. Acestea sunt fantezii. Să luăm de pildă ceea ce s-a 
întâmplat în Ierihon. Intrebăm: Intâmplarea aceasta a fost sortită? Nu. Pentru că 
înainte ca Hristos să privească, a premers un şir de acţiuni. 





Zaheu era mai-marele vameşilor. Dar când a auzit că a venit Hristos în cetate, i 
s-a născut dorinţa de a-L cunoaşte pe Hristos. A ieşit în drum, dar pentru că era 
mic de statură, nu putea să-L vadă. De aceea, a alergat înainte ca un copilaş, S-a 
căţărat într-un copac şi de acolo aştepta să treacă Hristos, ca să-L vadă. Această 
dorință puternică a lui Zaheu a văzut-o Hristos, Care cunoaşte inimile 
oamenilor, şi a hotărât să-i îndeplinească dorinţa puternică şi să-i răsplătească 
bunăvoința. Dacă Zaheu n-ar fi avut această râvnă, Hristos nu Şi-ar fi ridicat 
privirea spre el. Aşadar, evenimentul n-a fost sortit. Zaheu a meritat interesul lui 
Hristos. Atâţi alţi oameni, care erau în jurul Lui, nu s-au învrednicit de onoarea de 
care a fost învrednicit Zaheu. 


Dar la fel ca în cazul lui Zaheu, aşa şi în alte episoade şi întâmplări din viaţă nu 
există soartă. Fiecare om este creatorul sorții lui. Pentru că Dumnezeu a dat 
omului şi minte şi inimă şi conştiinţă şi libertate, ca să se gândească, să judece şi 
să ia hotărâri care să fie spre folosul lui şi spre propăşirea lui. Îşi foloseşte bine 
darurile dumnezeieşti? Va avea o soartă bună, va trăi fericit. Foloseşte rău aceste 
daruri? Va avea o soartă rea, va trăi mizerabil. Cine e de vină? 


Unul se duce şi doarme pe gura unei fântâni. Noaptea, în timp ce doarme, se 
întoarce pe-o parte, cade în fântână şi se îneacă. Intrebăm: Cauza este inexistenta 


soartă? Sau el însuşi, care ar fi trebuit să se gândească la asta înainte de a se 
întâmpla? Din nefericire, acelaşi lucru îl fac mulţi, iar după aceea îşi blesteamă 
soarta. Vreţi şi alte exemple? Unul se îmbată. În pofida sfatului medicului, în 
pofida îndemnurilor şi lacrimilor femeii şi copiilor lui, prietenilor şi rudelor lui, 
acesta continuă să bea. Se îmbolnăveşte. Devine alcoolic. Cele dinăuntru ale lui 
ard. Moare. Cine e de vină? Soarta inexistentă sau patima băuturii? Altul este 
jucător la cărţi şi joacă tot timpul. În sfârşit, falimentează şi ajunge la închisoare. 
Cine e de vină? Soarta sau patima lui? Bine zice poporul: „Cum îţi aşterni așa vei 
dormi”. Astfel, prin aceste exemple se demonstrează că omul este creatorul 
viitorului său, al sorții lui. 


Dar trebuie să mărturisim că există şi lucruri care nu depind de acţiunile 
omului. Astfel de lucruri sunt de pildă cutremurul, inundația, neplouarea, seceta, 
epidemiile şi alte rele care se întâmplă în viaţa umană. [...] 


SR o 2 


Concluzia noastră este că nu există soartă. Omul prin faptele lui bune sau rele este 
creatorul viitorului său. Dar deasupra tuturor stă Dumnezeu, Care, fără să anuleze 
voinţa omului, se îngrijeşte cu nesfârşită dragoste de întreaga Lui creaţie, iar mai 





înainte de toate de om. Aşadar, nu sorții, nu destinului şi norocului, ci „Pe noi 
înşine şi unii pe alții şi toată viaţa noastră lui Hristos Dumnezeu Să o 
dăm ” (Dumnezeiasca Liturghie). 


(traducere: Frăția Ortodoxă Misionară „Sfinţii trei noi Ierarhi”) 





Sfântul loan Maximovici - Predică la Duminica a XXXII-a după Rusalii - 
„Zahee, coboară-te degrabă, căci astăzi în casa ta trebuie să rămân” 


Iisus a intrat în Ierihon şi trecea prin oraş. Şi iată că un oarecare Zaheu, mai- 
marele vameşilor, un om bogat, căuta să-L vadă pe lisus, să vadă cine este. Nu 
putea vedea din spatele mulţimii, pentru că era mic de statură. Atunci, alergând 
înainte, s-a urcat într-un Sicomor ca Să-L vadă, pentru că lisus urma Să treacă 
pe acolo. Când ajunse în acel loc, lisus,privind în Sus, îl văzu şi îi spuse: „Zaheu, 
coboară mai repede, căci astăzi trebuie să fiu în casa ta”. El cobori degrabă şi îl 
primi cu bucurie. Și, văzând lumea acestea, a început Să cârtească şi să 
murmure, că lisus a intrat la un om păcătos. lar Zaheu, stând, i-a spus 
Domnului: „Iată, jumătate din averea mea o dau săracilor şi, dacă am năpăstuit 
pe cineva cu ceva, întorc împătrit”. lar lisus a zis: AStăzi S-a făcut mântuire 
casei acesteia, căci şi acesta este fiu al lui Avraam. Căci Fiul Omului a venit să 
caute şi să mântuiască pe cel pierdut” (Luca 19, 1-10). 


Cine este Zaheu? ,„,Mai-marele vameşilor. ” Obişnuita antiteză dintre vameşul 
smerit şi mândrul fariseu ne întunecă adesea în minte caracteristicile reale ale 
acestor două tipuri de personaje. Dar, ca să înţelegem corect Evanghelia, trebuie să 
ni-i imaginăm cu claritate. 


Fariseii erau într-adevăr drepţi. Dacă, pe buzele noastre, numele de „fariseu” sună 
ca o ocară. În zilele lui Hristos şi în primele decenii ale creştinismului nu era așa. 
Dimpotrivă, Sfântul Apostol Pavel declară triumfător în faţa iudeilor: „Eu sunt 
fariseu, fiu de farisei ” (Fapt. 23, 6). Apoi tot el le scrie creştinilor, fiilor săi 
duhovniceşti: „Sunt din neamul lui Israel, din seminţia lui Veniamin, evreu din 





evrei, după lege fariseu ” (Fl. 3, 5). Şi, în afară de Sfântul Apostol Pavel, mulţi alți 
farisei au devenit creştini: losif, Nicodim, Gamaliel. 


Fariseii (în ebraica veche, „perusim ”, în aramaică, „ferisim”, ceea ce înseamnă 
„alții”, „separaţi”) erau râvnitori ai Legii lui Dumnezeu. Ei „se odihneau în 
Lege”, adică meditau la ea necontenit, o iubeau, se străduiau să o împlinească 
întocmai, o propovăduiau, o tâlcuiau. 


Rostul demascărilor repetate a fariseilor pe care le face Domnul este de a-i preveni 
că toată nevoinţa lor, toate silinţele lor cu adevărat bune, ei le compromit în ochii 
lui Dumnezeu, le fac de nimic, şi astfel îşi capătă osândă, iar nu binecuvântare de 
la Dumnezeu, datorită înălțării cu duhul, din pricina faptelor de dreptate pe care le 
săvârşesc, a orgolioasei păreri de sine şi, ce este mai grav, a osândirii aproapelui — 
pentru care îl avem ca exemplu grăitor pe fariseul din pildă, care 
spunea: „Dumnezeule, îţi mulțumesc că nu sunt ca ceilalţi oameni ” (Luca 18, 
11). 


Dimpotrivă, vameşii erau cu adevărat păcătoşi, încălcători ai legilor fundamentale 
ale lui Dumnezeu. Vameşii erau cei ce strângeau birurile de la evrei pentru romani. 
Să nu uităm că evreii, cunoscându-şi bine situația de excepţie de aleşi ai lui 


Dumnezeu, erau vestiți prin faptul că,„, Noi suntem sămânţa lui Avraam şi 
nimănui niciodată n-am fost robi” (In. 8, 33). lar acum, în urma ştiutelor 
evenimente istorice, ei s-au trezit subjugaţi, înrobiţi de poporul mândru şi brutal, 
„de fier”, al păgânilor romani. Şi jugul acestei înrobiri se îngreuna tot mai mult şi 
devenea tot mai apăsător. 


Semnul cel mai simțit şi mai grăitor al subjugării şi al supunerii evreilor de către 
romani era plata către cuceritorii lor a tot felul de biruri şi dăjdii. Pentru evrei, ca şi 
pentru toate popoarele antichităţii, plata birurilor era în primul rând un semn al 
supunerii. lar romanii, neavând nici un fel de scrupule față de poporul cucerit, le 
pretindeau cu brutalitate şi neînduplecare atât birurile hotărâte, cât şi altele 
suplimentare. Desigur că evreii plăteau cu ură şi cu dispreţ. Nu degeaba, dorind să- 
L compromită pe Domnul în faţa poporului Său, cărturarii îl întrebau: „Se cuvine 
să dăm dajdie Cezarului sau nu? ” (Matei 22, 17). Ei ştiau că, dacă Hristos va 
răspunde că nu, va fi uşor de învinuit în faţa romanilor, iar dacă va răspunde că da, 
atunci va fi compromis definitiv în ochii poporului Său. 


Atâta vreme cât romanii cârmuiau ludeea prin intermediul domnitorilor locali, de 
felul lui Irod, Arhelau, Agripa şi alții, această supunere față de Roma şi, în 
particular, obligativitatea plății birurilor se îndulcea pentru iudei prin faptul că ei se 





supuneau nemijlocit domnitorilor lor, cărora le plăteau tributul, iar aceia, la rândul 
lor, se supuneau şi plăteau Romei. 


Dar exact cu puţină vreme înainte de începerea propovăduirii Mântuitorului, s-a 
produs o schimbare în sistemul de conducere a Iudeii. Recensământul general, 
legat de evenimentul Naşterii lui Hristos, a fost primul pas pentru instaurarea 
tributului individual pentru toți supuşii romani ai acestei regiuni, în anul 6 sau 7 
după Naşterea lui Hristos, după înlocuirea lui Arhelau, când a fost introdusă dania 
personală pentru toţi locuitorii Palestinei, iudeii au răspuns la aceasta cu revolta 
fariseului Sadoc şi a lui luda Galileianul (vezi Fapt. 5, 37) şi cu mare greutate reuşi 
arhiereul lazar să liniştească atunci mulţimea. 


În locul domnitorilor locali, au fost numiţi la conducerea Iudeii şi a regiunilor 
învecinate procuratori romani. Pentru o mai eficientă colectare a tributului, romanii 
au apelat la un institut al vameşilor, existent deja de multă vreme la Roma. Dar, în 
timp ce la Roma şi în întreaga Italie vameşii se recrutau din respectabila pătură 
socială a călăreţilor, în ludeea romanii erau nevoiţi să recruteze vameşi din 
renegaţii societăţii, din iudeii care acceptau să treacă în slujba lor şi să-şi 
constrângă confrații la plata daniilor. 


Acceptarea unei asemenea slujbe era corelată cu cea mai profundă decădere 
morală. Ea era legată nu numai de trădarea națională ci, în primul rând, de cea 
religioasă: ca să devii armă de înrobire a poporului ales de Dumnezeu de către 
nişte păgâni primitivi, trebuia să te lepezi de făgăduinţa lui Israel, de sfinţii lui, de 
speranţele lui, mai ales că romanilor nu le păsa de suferințele sufleteşti ale 
agenţilor lor: acceptând această funcție, vameşii trebuiau să facă jurământ 
păgânesc de credință împăratului şi să aducă jertfă păgânească spiritului său 
(geniului împăratului). 


Desigur că vameşii, strângând biruri de la fraţii lor de acelaşi sânge, nu urmăreau 
numai interesele Romei. Dar, urmărindu-şi scopurile egoiste, îmbogăţindu-se pe 
spinarea confraţilor înrobiţi, ei îngreunau şi mai mult, insuportabil de mult, jugul 
asupririi romane. 


lată cine erau vameşii. lată de ce erau înconjurați de ură îndreptățită şi de dispreţ, 
ca trădători ai poporului lor, trădători nu ai unui neam oarecare, ci ai celui ales, 
arma lui Dumnezeu în lume, unicul popor prin care lumii îi putea veni renaşterea şi 
mântuirea. 





Toate acestea se referă în cel mai înalt grad la Zaheu, întrucât el nu era un vameş 
de rând, ci mai-marele vameşilor — arhitelonis. Fără îndoială că le făcuse pe toate: 
adusese jurământ păgânesc şi jertfa păgânească, îi jupuia fără milă de dăjdu pe 
confrații săi, le mai şi mărea birurile în interesul lui propriu. Şi deveni, cum 
mărturiseşte Evanghelia, un om bogat. 


Desigur că Zaheu înţelegea bine că pentru el erau pierdute toate aşteptările lui 
Israel. Toate cuvintele pronunţate de prooroci, îndrăgite din copilărie, la auzul 
cărora fremăta de bucurie orice suflet credincios din vremea Vechiului Legământ, 
„cunoscător al strigătului proorocesc”, nu erau pentru el. El era trădătorul, un 
renegat. El nu avea parte în Israel. 


Şi iată că ajung până la el zvonuri că Sfântul lui Israel, Mesia cel profeţit de 
prooroci, a venit deja pe pământ şi, împreună cu un mic grup de ucenici, trece prin 
câmpiile Galileei şi ludeei, propovăduind Evanghelia împărăției şi săvârşind mari 
minuni, în sufletele credincioase se aprind, fremătător, speranţe pline de bucurie. 
Cum va reacţiona la aceasta Zaheu? 


Pentru el, personal, venirea lui Mesia este o catastrofă, înseamnă că stăpânirea 
romană se sfârşeşte şi desigur că biruitorul Israel se va răzbuna pe el pentru 


pierderile suferite din cauza lui, pentru jignirile şi strâmtorările pe care i le-a 
pricinuit. Dar chiar dacă nu este aşa, căci — după mărturia proorocului — Mesia vine 
drept, biruitor şi smerit (Zah. 9, 9) chiar şi atunci biruinţa lui Mesia nu îi va aduce 
decât cea mai mare ruşinare şi privarea de toată bogăţia şi situația pe care le-a 
dobândit cu înfricoşătorul preţ al trădării lui Dumnezeu, a poporului natal şi a 
tuturor aşteptărilor lui Israel. 


Dar poate că nu e tocmai aşa. Poate că noul prooroc nu e deloc Mesia. Nu toată 
lumea crede în El. Cei mai importanţi duşmani ai vameşilor şi, în particular, ai lui 
Zaheu — fariseii şi cărturarii — nu cred în El. Poate că toate acestea nu sunt decât 
scornelile deşarte ale lumii. Atunci poate continua să trăiască liniştit, ca şi mai 
înainte. 


Dar Zaheu nu vrea să rămână țintuit de astfel de gânduri. EI vrea să-L vadă pe 
lisus, ca să se lămurească, să se lămurească cu certitudine cine este El. Şi Zaheu 
doreşte ca proorocul care trece pe lângă el să fie cu adevărat Mesia Hristosul. El 
doreşte să strige, împreună cu proorocii: „O, dacă ai desface cerurile şi ai cobori!” 
— chiar dacă asta ar însemna o catastrofă de moarte pentru el, Zaheu. Există, va să 
zică, în Sufletul său astfel de adâncimi, pe care nici el însuşi nu şi le dibuise 
până acum, există în el o iubire aprinsă, arzătoare, mistuitoare, totalmente 





dezinteresată faţă de „aşteptarea popoarelor”, faţă de chipul zugrăvit de profeţi 
al blândului Mesia, Care „a luat asupra Sa neputinţele noastre, şi a purtat 
durerile noastre”. Și, dacă s-a ivit ocazia de a-L vedea, Zaheu nu se mai 
gândeşte la sine. 


Pentru el personal, pentru Zaheu, biruinţa lui Mesia înseamnă dezastru şi moarte. 
Dar el nu se gândeşte la asta. EI vrea să-L vadă măcar cu coada ochiului pe Acela 
pe Care L-au prevestit Moise şi proorocii. Şi iată că Hristos trece pe lângă el. EI 
este înconjurat de mulțime. Zaheu nu poate să-L vadă, fiind mic de statură. Dar 
setea cu totul dezinteresată a lui Zaheu, dezinteresată până la totala lepădare de 
sine, ca măcar de departe să-L vadă pe Hristos, este atât de nemărginită, este de 
nebiruit, încât el — un om bogat, cu situaţie, funcționar al Imperiului roman — 
neţinând seama de nimic, cuprins doar de dorinţa fierbinte de a-L vedea pe Hristos, 
în mijlocul mulţimii dușmănoase, care-l urăşte şi-l dispreţuieşte, încalcă toate 
convențiile, toate cuviinţele formale, şi se suie în copac, într-un smochin — un 
sicomor, care crescuse în cale. 


Şi ochii marelui păcătos, căpetenia trădătorilor, se întâlniră cu ochii Sfântului 
lui Israel — Hristos-Mesia, Fiul lui Dumnezeu. 


Iubirea vede ceea ce nu îi este accesibil ochiului indiferent sau duşmănos. lubind 
dezinteresat chipul lui Mesia, Zaheu a putut să recunoască imediat în învățătorul 
aflat în trecere prin Galileea pe Domnul Hristos, iar Domnul, plin de iubire 
dumnezeiască şi omenească, a văzut în acest Zaheu, care îl privea din ramurile 
sicomorului, acele adâncimi sufleteşti pe care nici Zaheu nu şi le cunoscuse până 
atunci: Domnul a văzut că iubirea arzătoare pentru Sfântul lui Israel, 
neîntunecată câtuşi de puţin de vreun interes personal, a acestei inimi de 
trădător, poate să-l renască şi să-l înnoiască. Atunci răsună glasul 
dumnezeiesc: „Zahee, coboară-te degrabă, căci astăzi în casa ta trebuie să 
rămân”. Şi renaşterea morală, mântuirea, înnoirea au venit la Zaheu şi la toată casa 
lui. 


Fiul Omului a venit cu adevărat să-i caute şi să-i mântuiască pe cei pierduţi. 


Doamne, Doamne, şi noi Te-am trădat odinioară, ca Zaheu, pe Tine şi lucrarea 
Ta, ne-am lipsit de partea noastră din Israel, ne-am trădat aşteptările! Dar, chiar 
de-ar fi întru ruşinarea noastră şi a celor ca noi, vie împărăţia Ta, biruinţa Ta şi 
sărbătoarea Ta! Ca să nu-şi bată joc vrăjmaşii Tăi de moştenirea Ta! Chiar dacă 
venirea Ta ne va aduce pieire şi osândă, după cum merităm pentru păcatele 
noastre, vino, Doamne, vino degrabă! Dar dă-ne să vedem, măcar de departe, 





biruinţa adevărului Tău, chiar dacă nu vom izbuti a-i fi părtaşi! Şi pomeneşte- 
ne, mai presus de aşteptările noastre, cum I-ai pomenit odinioară pe Zaheu! 


(ONIIIOORO rciarează că, ulterior, Zaheu a devenit însoţitorul 


Sfântului Apostol Petru şi, împreună cu întâiul dintre apostoli, a propovăduit la 
Roma, unde şi-a primit mucenicescul sfârşit pentru Hristos, în timpul lui Nero. 
Le-a răsplătit romanilor creştineşte, cu cea mai mare binefacere pentru răul de 
moarte pe care au fost pe cale să i-l pricinuiască, în mândra capitală a 
romanilor, care l-au ispitit şi l-au înrobit odinioară şi l-au silit să se lepede de tot 
ce-i era mai Sfânt sufletului său, soseşte Zaheu, eliberat de harul Domnului 
nostru lubitor de oameni, şi îi aduce Romei nu blestem, ci binecuvântare, dându- 
şi pentru aceasta chiar propria viaţă). 


(Sfântul loan Maximovici, “Predici şi Îndrumări Duhovniceşti” - Editura 
Sophia, Bucureşti, 2006) 





“Saltul mortal” al lui Zaheu cel pocăit sau sfânta neruşinare de Hristos: “Câţi 
dintre noi sunt cu adevărat pregătiţi să se lepede de iubirea de slavă şi să se 
facă de râsul lumii pentru Domnul?” 


Mitropolitul Naum al Strumiţei: 


Iată o pildă evanghelică veşnic vie şi proaspătă: omul, chiar dacă are o credinţă de 
început, nedesăvârşită, din prea mare dorinţă şi dor de a-L vedea pe Domnul sau să 
cerceteze dacă este EI, poate să se lepede de slava sa omenească, ştiind că prin 
aceasta se va arăta caraghios sau chiar ieşit din minţi în ochii oricui. Câţi dintre noi 
sânt cu adevărat pregătiţi să se lepede de iubirea de slavă, de slava mincinoasă, şi 
câţi dintre noi sânt pregătiţi să arate ca nişte sărmani şi să se facă de râsul lumii 
pentru Domnul şi pentru întâlnirea cu EI, chiar şi de departe, chiar neştiind sau 
doar nădăjduind că apoi va trebui să-L primească în propria casă? Aceasta este acel 
salto mortale al „omului vechi” pe care puţini sânt pregătiți să-l facă, cu nădejdea 
că totuşi, la sfârşit, mâna Domnului îi va apuca cu blândeţe. Cred că mai marele 
vameşilor, bogatul Zaheu, chiar acel lucru nădăjduia şi chiar aşa se simţea alergând 
înainte şi urcându-se în smochin. 


Oricum, acest lucru nu rămâne [...] trecut cu vederea şi nerăsplătit de Cel care 
vede tot şi care cunoaşte inimile tuturor, Dumnezeu-Omul Hristos: Și dacă au 
venit la locul acela, căutând lisus, l-a văzut pe dânsul, şi a zis către dânsul: 
Zachee, grăbeşte de te pogoară că astăzi în casa ta mi se cade să fiu. 





Domnul îl numeşte pe Zaheu pe nume şi îi desluşeşte dorul său la fel ca şi lui 
Natanail, căruia i-a spus că l-a văzut încă de când era sub smochin. Şi tot ca şi 
Natanail - care a înţeles îndată că Cel spre care îşi îndreptau atunci rugăciunile este 
Acelaşi cu acest lisus care acum stă în faţa lui - aşa şi Zaheu acum, suit în smochin, 
înţelege că inima sa, adică numele şi persoana sa cu toate gândurile şi dorinţele de 
taină, precum şi dorul de a-L primi în casa sa, sânt descoperite în faţa Acestui lisus 
care, într-adevăr, precum a auzit mai înainte, nu poate să fie nimeni altcineva decât 
Însuşi Domnul, care ştie tot; nimeni altcineva decât Unsul lui Dumnezeu, decât 
Fiul Celui Binecuvântat. 


Şi grăbindu-se s-a pogorât - ştiind deja, prin credinţa sa îndreptățită şi întărită, 
foarte bine şi Cine îl cheamă, şi pe Cine trebuie să primească în casa sa - şi L-a 
primit pe Dânsul bucurându-se. Şi s-a bucurat mult de acest lucru, aşa cum poate 
omul să se bucure de primul har. 


Și văzând toţi (care au o mare preţuire de sine şi care din zavistie judecă şi osân- 
desc) cârâiau zicând: că la un om păcătos a intrat să găzduiască. 


Însă Zaheu, cu pocăinţa sa adevărată, lucrătoare, a îndreptățit prezenţa Dumnezeu- 
Omului Hristos în casa sa: Jar Zacheu, stând, a zis către Domnul: Iată, jumătate 
de avuţia mea, Doamne, o dau săracilor, şi de am năpăstuit pe cineva cu ceva, 
întorc împătrit. 


În acel moment Zaheu s-a lepădat îndeajuns de patima iubirii de argint şi purcede a 
face ca cel căruia Domnul i-a spus: De voeşti să fii desăvârşit, mergi, vinde-ţi 
averile tale şi le dă săracilor, şi vei avea comoară în cer, şi vino, urmează Mic. /Mt. 
19, 21/ Şi, într-adevăr, chiar asta se şi întâmplă - Zaheu împarte aproape (dacă nu) 
întreaga sa avere şi dobândeşte comoară în cer. Eliberându-se îndestul de patima 
iubirii de slavă şi într-o mare măsură de patima iubirii de argint, omul, de obicei, se 
eliberează într-o mare măsură şi de patima iubirii de plăcere: Însă cele ce sânt la 
voi, daţi-le milostenie, şi iată, toate vor fi vouă curate. /Lc. 11, 41/ Aceasta este 
înfăţişarea stării inimii curățite îndeajuns de patimi. 


Mântuirea este întotdeauna legată de deschiderea inimii, de a aduce în clipa de faţă 
harul de la Botez şi de luminarea minţii - aş spune şi de rugăciunea minţii şi a 
inimii - măcar şi în ultimile clipe din viaţa noastră. Aşa înţeleg eu cuvintele 
Domnului, cuvintele lui lisus cu care EI a îndreptăţit felul de a face lucrarea al lui 
Zaheu şi a întărit noua lui stare duhovnicească - luminarea: Și a zis către el lisus: 
AStăzi S-a făcut mântuire casei acesteea, pentru că şi acesta fiu al lui Avraam 





este (altfel spus, pentru că şi el este dintre cei ce moştenesc Împărăţia Cerurilor), 
că a venit Fiul Omului să caute şi să mântuiască pre cel pierdut. /Lc. 19,9-10/ 


lată încă o adeverire despre nevoinţa cea firească şi creşterea duhovnicească a lui 
Zaheu, ce a urmat întoarcerii sale, luată din Sinaxar: „Sfântul apostol Zaheu la 
început a fost vameş şi păcătos, însă când Domnul l-a văzut suit în copac în Ierihon 
pentru EI, a intrat în casa lui, iar acest lucru l-a atras pe Zaheu la pocăință. Mai 
târziu el l-a însoţit pe Sfântul apostol Petru, care l-a pus episcop în Cezareea 
Palestinei, unde i-a slujit credincios Evangheliei, adormind în pace.” 


(din: Mitropolitul Strumiţei, Naum, “Nici Eu nu voi spune vouă...”, Editura 
Predania, 2015) 


Sfântul Macarie Egipteanul: (extras din Omilia “Despre răbdare şi 
discernământ”) 


“Se cuvine ca acela care vrea să intre prin poarta cea strâmtă, în casa celui puternic 
[diavolul - n.n.], ca să-i răpească lucrurile lui, să nu-şi cruţe trupul ci, întărindu-se 
în Duhul Sfânt, să aibă mereu în minte cuvântul Domnului, care a zis: «Trupul şi 
sângele nu vor moşteni împărăţia lui Dumnezeu» (| Cor. 15, 50). 


Cum se întăreşte cineva în Duhul? (Se întărește) luând aminte la cuvântul 
apostolului. Or, apostolul spune că înţelepciunea lui Dumnezeu este socotită de 
oameni nebunie (| Cor. 1, 23). Şi profetul zice: «Am văzut pe Fiul Omului; chipul 
Lui este fără strălucire, iar El părăsit de toţi fii oamenilor» (Isaia 53, 2). Prin 
urmare, se cuvine (ca acela care vrea să se întărească în Duhul) să devină fiul lui 
Dumnezeu, mai întâi să se smerească şi să fie socotit neînsemnat şi fără de minte. 
Să nu-şi întoarcă faţa de la scuipături să nu urmărească slavă, nici frumuseţea 
acestui veac, sau ceva asemănător, să nu aibă «unde să-şi plece capul» (cf. Matei 8, 
20), (să se lase) batjocorit şi disprețuit, să fie priveliştea tuturor, să fie socotit 
vrednic de călcat în picioare, combătut pe faţă şi pe ascuns. 


Atunci Însuşi Fiul lui Dumnezeu, Cel ce a zis: «Voi locui şi voi umbla între voi» 
(cf. II Cor. 6, 16) Se va arăta inimii lui, iar acesta va primi putere şi tărie ca să lege 
pe cel puternic [pe diavolul - n.n.] şi să răpească lucrurile lui; «să calce peste 
aspidă şi vasilisc» (Ps. 90, 13), «peste scorpii şi peste şerpi» (Luca 10, 19)”. 





(din: Sfântul Macarie Egipteanul, “Scrieri. Omilii duhovniceşti”, PSB 34, 
Editura Institutului Biblic şi de Misiune al BOR, Bucureşti, 1992) 


i se se 


Sfântul loan Gură de Aur: (din “Tâlcuiri la Epistola a doua către Timotei, 
Tit, Filimon”) 


Deci, nu te ruşina de a mărturisi pe Domnul nostru, nici de mine, cel pus în 
lanţuri pentru EL, ci pătimeşte împreună cu mine pentru Evanghelie după 
puterea de la Dumnezeu. El ne-a mântuit şi ne-a chemat cu chemare Sfântă, nu 
după faptele noastre, ci după a Sa hotărâre şi după harul ce ne-a fost dat în 
Hristos lisus, mai înainte de începutul veacurilor, iar acum s-a dat pe faţă prin 
arătarea Mântuitorului nostru lisus Hristos. (II Timotei 1, 8-10) 


Nimic nu poate fi mai rău decât atunci când cineva, stăpânit fiind de raționamente 
omeneşti, judecă şi măsoară lucrurile cele dumnezeieşti; fiindcă în trupul acesta se 
va izbi de piatra aceea cu putere şi va fi hpsit de lumină. Căci, dacă cel ce voieşte a 
pune stăpânire pe lumina soarelui cu ochii cei omeneşti, nu numai că nu va reuşi 
sau nu se va putea împotrivi razelor lui, ci, pe lângă acest eşec, va şi suferi multă 
vătămare, cu atât mai mult cel ce voieşte a-şi îndrepta privirea către acea lumină şi 
a vedea prin raţionamentele sale, nu numai că va cădea, ci încă şi batjocoreşte 
harul lui Dumnezeu. 


Priveşte cum Marcion, Mani şi Valentin - şi toţi ceilalţi care au introdus în Biserica 
lui Dumnezeu ereziile şi dogmele lor vătămătoare - s-au pierdut; căci, măsurând 
cele ale lui Dumnezeu prin raționamente omeneşti, s-au ruşinat de iconomia Lui. 


Deşi este vrednic de cinste şi de laudă, mai mult decât de ruşine; vorbesc de crucea 
lui Hristos. Nimic nu constituie o mai mare dovadă a iubirii Sale de oameni - de ai 
pune în considerare cerul sau marea, sau pământul, sau chiar toate cele făcute din 
nimic - decât crucea Lui. Pentru aceasta şi Pavel se laudă cu ea, zicând: „lar mie să 
nu-mi fie a mă lăuda decât numai în crucea Domnului nostru lisus Hristos“. 
(Galateni 6, 14) 


Însă cei trupeşti şi care nu-l pot atribui lui Dumnezeu nimic mai mult decât 
oamenilor cad şi se ruşinează. De aceea Pavel de la început îl sfătuieşte pe Timotei, 
zicând: „nu te ruşina” că-L propovăduieşti pe Cel răstignit - căci aceasta este 
„mărturisirea” -, moartea lui Hristos, zice. În ele însele, moartea, închisoarea ŞI 
lanţurile sunt vrednice de ruşine şi de batjocură; însă dacă cineva ar adăuga şi 





cauza lor şi ar cunoaşte bine taina, ar găsi pe fiecare din acestea încărcată de multă 
laudă şi cinste. 


Căci moartea aceea a mântuit lumea cea pierdută; că moartea aceea a unit pământul 
cu cerul; că moartea aceea a nimicit tirania diavolului, iar pe oameni i-a făcut 
îngeri şi fii ai lui Dumnezeu. Moartea aceea a ridicat firea noastră în tronul cel 
împărătesc, iar lanţurile acelea pe mulţi i-au întors de la rătăcire. „Deci, nu te 
ruşina, zice, de a mărturisi pe Domnul nostru, nici de mine, cel pus în lanţuri 
pentru EI, ci pătimeşte împreună cu mine pentru Evanghelie”, şi anume, chiar tu de 
vei pătimi acestea, să nu te ruşinezi. 


Cum că acestea a voit să spună, se învederează şi din cele zise mai sus, prin 
expresia: „Căci Dumnezeu nu ne-a dat duhul temerii, ci al puterii şi al dragostei, şi 
al înţelepciunii” (1, 7), precum şi din cele spuse după aceasta. „Ci pătimeşte 
împreună”, adică nu simplu să nu te ruşinezi, ci, chiar cercând (suferind, experi- 
mentând) acele patimi, să nu te ruşinezi. Şi n-a spus: „să nu te temi sau să te 
împuţinezi”, ci: „nu te ruşina”, ca şi cum n-ar fi nici o primejdie, ci doar o oarecare 
ruşine. 


Ruşine aceasta este dacă tu te înspăimânţi. „Deci, să nu te ruşinezi dacă eu, zice, 
care învii morţii, care fac mii de semne şi minuni, cu, care cutreier lumea întreagă, 
acum sunt legat; fiindcă nu ca făcător de rele sunt legat, ci pentru Cel răstignit. 
Căci, dacă Stăpânul meu nu S-a ruşinat de cruce, nici eu nu mă ruşinez de lanţuri.” 


Şi bine a făcut el că, îndemnându-l a nu se ruşina, mai întâi îi aminteşte de cruce. 
„Dacă nu te ruşinezi de cruce, zice, nu te ruşinezi nici de lanţuri; că, dacă Domnul 
şi Stăpânul nostru a suferit crucea, noi cu atât mai mult vom suferi lanţurile. Cel ce 
se ruşinează de acestea, se ruşinează şi de Cel ce S-a răstignit şi a pătimit acestea. 
Căci eu, zice, nu sufăr acestea pentru mine. Deci, nimic omenesc nu suferi dacă te 
împărtăşeşti de asemenea patimi.” 


„Ci pătimeşte împreună cu mine pentru Evanghelie” - nu ca şi cum Evanghelia ar 
pătimi împreună - „după puterea lui Dumnezeu, zice, care ne-a mântuit şi ne-a 
chemat cu chemare sfântă, nu după faptele noastre, ci după a Sa hotărâre şi după 
harul ce ne-a fost dat în Hristos lisus, mai înainte de începutul veacurilor”. De 
altfel, fiindcă expresia „pătimeşte împreună” este dificilă auzului, apostolul iarăşi îl 
mângâie. „Nu cumva, zice, tu suferi acestea cu puterea ta? Cu puterea lui Dumne- 
zeu suferă-le. Al tău este de a le voi şi a le prefera pe acestea.” 





(din: Sfântul loan Gură de Aur, Tâlcuiri la Epistola a doua către Timotei, 
Epistola către Tit, Epistola către Filimon ale Sfântului apostol Pavel, Editura 
Nemira, 2005) 





Părintele Arsenie Boca — Zacheu, vameșul 


„Toţi murmurau şi ziceau: a intrat să poposească la un om păcătos." (Luca 19,7) 
Ei, „drepţii”, osândeau şi pe isus şi pe Zacheu. 


Pe lisus că nu se „ţine" sfânt, ci se „pogoară" şi cinsteşte cu venirea Sa pe un 


păcătos; iar pe păcătos îl osândeau ca nevrednic de lisus. Mutra aceasta tulburată, 
din care sfredeleau ochii osândirii, iată că primeşte următoarea palmă, - mai întâi 
de la Zacheu: „„Afunci Zacheu, stând în fața Domnului, a zis: iată, jumătate din 
averea mea, Doamne, o dau săracilor, şi de-am năpăstuit pe cineva cu ceva 
întorc împătrit." 


lată că îndreptarea omului „în faţa Domnului" astupă gura oamenilor. Dar le-a 
astupat-o şi Domnul, zicând: „Astăzi s-a făcut mântuire casei acesteia, căci şi el 
fiu al lui Avraam este". 


Se vede limpede că Domnul îi are în vedere şi pe cârtitori, căci şi lor le bate 
răspunsul, pentru că de-ar fi vorbit lisus numai cu Zacheu, i-ar fi zis acestuia aşa: 
că şi tu, fiu al lui Avraam eşti; dar nezicând aşa, se vede că le împrăştia acestora 
țepele osândelor. 


Iată prin urmare, că omul care se îndreaptă, fie el oricât de vameş şi de păcătos, 
simte bucuria pe care n-o rănesc osândele, şi nici el n-are om de osândit. De aci 


începe omul să samene cu Dumnezeu. 


Când vine Domnul la tine te dezlegi de toate, nu numai de nedreptăţile tale, ci şi 





de toată dreptatea ta. Când „stai în faţa Domnului" eşti mai presus de lumea 
aceasta, mai presus de avuţia lumii, mai presus de trăncăneala şi cârteala vieţii; - ai, 
cu un cuvânt, ceva din liniştea mai presus de lume a lui Dumnezeu. 


De altfel nici n-ajungi „în faţa lui Dumnezeu" până n-ai întors toate ale Cezarului, 
înapoi Cezarului. 


De aci încolo, începe sfinţenia. 


Prislop. 30.1.49 





Părintele Constantin Galeriu - Predică la Duminica lui Zaheu 


În numele Tatălui şi al Fiului şi al Sfântului Duh. Amin. 


Binecuvântaţi şi dreptmăritori creştini în Sfânta Biserică a Domnului nostru lisus 
Hristos! 


Primească dragostea dumneavoastră dumnezeiescul cuvânt al Evangheliei de 
astăzi: “... Și intrând, trecea prin Ierihon, şi iată un bărbat, cu numele Zaheu, şi 
acesta era mai-marele vameşilor şi era bogat. Şi căuta să vadă cine este lisus, 
dar nu putea de mulțime, pentru că era mic de statură. Şi alergând el înainte, s-a 
suit într-un Sicomor, ca să-L vadă, căci pe acolo avea să treacă. Şi când a sosit la 
locul acela, lisus, privind în sus, a zis către el: Zahee, coboară-te degrabă, căci 
astăzi în casa ta trebuie să rămân. Şi a coborât degrabă şi L-a primit, 
bucurându-se. Și văzând, toţi murmurau, zicând că a intrat să găzduiască la un 
om păcătos. lar Zaheu, Stând, a zis către Domnul: Doamne, iată, jumătate din 
avuţia mea o dau săracilor şi, dacă am năpăstuit pe cineva cu ceva, îi întorc 
împătrit. Şi a zis către el lisus: Astăzi S-a făcut mântuire casei acesteia, pentru că 
şi acesta este fiu al lui Avraam. Că Fiul Omului a venit să caute şi să mântuiască 
pe cel pierdut."(Luca 19, 1-10). 


lubiților! Concluzia, încheierea acestei Evanghelii, stă ca temelie cuvântului 
nostru: “A venit Fiul Omului să caute şi să mântuiască pe cel pierdut” - şi 
deodată, numai acest cuvânt - Fiul Omului - ne spune cine este Hristos: Fiul lui 
Dumnezeu şi Fiul Omului. Dar 





Spuneam şi altă dată: Apostolii, când se adresau Mântuitorului, îi ziceau fie 
Învățătorul, fie Fiule al lui Dumnezeu, sau Fiule al lui David. Şi, în chip firesc, 
orientarea noastră trebuie să fie către Dumnezeu când ne rugăm; iar a lui 
Dumnezeu, Care coboară la noi, către noi. 


De aceea lisus Se numeşte Fiul Omului. Ni se adresează: Eu sunt Fiul Omului - 


Din smerenia, care e divină - 
smerenia e veşmântul lui Dumnezeu, zic pentru că Fiul lui Dumnezeu a 


luat chipul, haina, veşmântul smereniei, neputinței noastre omeneşti. Fiul lui 
Dumnezeu şi Fiul Omului. 


Și deodată înţelegem; 
Și între 
aceste două lumi, a lui Dumnezeu şi a noastră, legătura: 
Şi, o, iubiţilor! La aceasta să gândim, să cugetăm neîncetat: 


la aceste două lumi fără de care nu e cu putinţă înţelegerea existenţei noastre. 


Nu e cu putinţă a ne cunoaşte, a ne înţelege pe noi, decât numai în Dumnezeu, cu 


Dumnezeu - zidire a Lui şi legătura cu El. Legătura sfântă făcută cu EI, prin Fiul 
Lui. Aceasta este înţelegerea; nu poți să te cunoşti, Să te simţi, Să te întemeiezi pe 
tine decât într-o comuniune, intr- o unire... Într-o unire numai cu semenul 
tău ?... Dar nu te poți împlini numai cu semenul tău; ci 


Căci numai în 
legătură cu Cel veşnic poți privi spre veşnicie. Iar fără aceasta omul nu poate fi 
înţeles, nu poate fi conceput. 


De ce omul doreşte totdeauna mai mult decât el? De ce omul luptă împotriva 
morții lui? Din dorul sădit de Dumnezeu în el în chip firesc - al nemuririi, al 
eternității. Aceasta e realitatea fundamentală, credeţi-mă! Cugetaţi, şi în adânc 
înţelegem că aceasta este III, prezeu: mui presus de noi și 
totuşi prezent în noi, şi noi în comuniune cu El; şi deschişi neîncetat către un 
etern viitor. Şi nu e posibilă această împlinire fără o asemenea realitate. 


Şi atunci înțelegem când zice Hristos: “A venit Fiul Omului să caute, Să 
mântuiască pe cel pierdut”. Şi la aceasta să cugetăm: 

Nu Dumnezeu Se ascunde de noi. Noi ne-am 
ascuns originar de Dumnezeu, atunci când Adam, la ispita şarpelui: “Veţi fi ca 





nişte dumnezei...”, a căzut în adorare de el; aşa cum omul modern se adoră pe el în 
înţelepciunea lui, în bogăţia ştiinţei lui, în bogăţiile pe care le adună. lar când 
rămâne sărman, în suferinţele lui... şi dacă ştie atunci să se trezească - aşa cum 
mulți, în aceşti 50, 60, 70 de ani s-au trezit tocmai în suferinţa lor. Tocmai atunci, 
în părăsirea lor de către oameni şi aruncaţi de oameni în iadul durerilor, atunci au 
înţeles că nimeni afară de Cel veşnic te poate salva. Şi atunci s-au trezit. 


Dumnezeu te caută; neîncetat te caută. Atunci când Adam s-a ascuns în lumea 
păcatului, Dumnezeu a strigat: “Adame, unde eşti?” - “M-am ruşinat, Doamne, 
văzându-mă gol (gol de harul Tău) şi m-am ascuns”. 


Acum Mântuitorul îl caută pe cel pierdut. În acea zi L-a căutat pe Zaheu. Zaheu, 


care era mai-marele vameşilor şi era bogat. Vameşii, în lumea lui Israel, erau acei 
însărcinaţi de puterea Imperiului Roman să strângă impozitele, dajdia; iar el era 
mai-mare peste toţi. Mi s-ar îngădui să spun - un fel de ministru de finanţe, dacă 
vreţi. Erau urâţi de popor, mai ales că erau născuţi din sânul lor. Zice Mântuitorul: 
“Și acesta este fiu al lui Avraam”. Zaheu era evreu, din sânul lor era, şi erau toţi. 
Și strângeau aceste dăjdii pentru că din ele îşi făceau ei partea lor. Şi atunci, 
sărmanii, în lăcomia lor îşi făceau (câţi nu fac asemenea?!) din banii de dajdie pe 
care-i strângeau, un idol, dumnezeul lor. 


Şi Zaheu înţelegea - noi nu înţelegem?! - că nici aurul şi nimic din lumea aceasta 
nu e Dumnezeul nostru. Şi, când numără banii, sufletul lui - sărmanul suflet - era 
chinuit. Şi aceasta trebuie să o ştim în fiecare clipă: 


(că a luat Dumnezeu 
țărâna din pământ şi l-a zidit pe om, asemenea cu celelalte făpturi, solidar cu ele, 
din ţărână. De aceea, după păcat i-a poruncit: “Pământ eşti şi în pământ te vei 
întoarce”). Dar a suflat în el dumnezeiasca lumină, dumnezeiescul har, şi 
indumnezeitorul har; şi atunci, în tine sunt două lumi, omule! În orice stare vei 
cădea cumva... (Cineva a văzut într-o carte că scrie cuvântul cădere cu slovă mare, 
punând adică un accent pe cădere). Dar oricât de căzut de-ai fi, niciodată, 


Sunt taine; tăinuite chipuri în care 
Dumnezeu te trezeşte. 


Zaheu, şi el auzise că va trece lisus; auzise de numele Lui, de minunile Lui; şi 
atunci, deşi înecat aproape în banii lui, el caută să cunoască cine este lisus; caută 
din adâncul, din originea lui. 





când nu mai cauţi (spiritual, mergi spre moarte. Nu e moarte totală; nu e moarte 
fără trezire în veacul de acum. Şi Zaheu se trezeşte. El caută. Se apropia lisus, intra 
în Ierihon, şi, el ştiind, cunoscând de la oamenii lui (avea şi el subalternii lui, cei 
care trăiau pe lângă el), iese... (mulţimea ÎL întâmpinase deja la porţile cetăţii, unde 
vindecase pe Bartimeu), înaintează... (Până în ziua de astăzi, locul acela unde s-a 
aflat Zaheu în Ierihon, e cinstit - e şi o mănăstire acolo). Din pricina mulţimii nu 
poate să vadă - era şi mic de statură; găseşte un copac - un sicomor (un fel de dud); 
se ridică; lumea înaintează. lisus ajunge în dreptul lui... Şi Evanghelia spune: 
“Căutând lisus... (căutând pe cel care Îl caută), îi rosteşte: Zaheu, coboară!” 0, 
Doamne, în loc să strige Zaheu: Coboară, Doamne!, Mântuitorul îi spune lui 
Zaheu: “Coboară, Zaheu!” 


Acum Zaheu era sus şi Mântuitorul era jos. Taină a lui Dumnezeu. Omul, 
adeseori se înalţă el, iertaţi-mi vorba prozaică: se cocoaţă el sus, undeva, iar 
Dumnezeu Sta jos. Ar părea că se întorc rânduielile firii. Dar Zaheu ascultă: 
“Coboară, Zaheu! Astăzi în casa ta Mi se cade să fiu”. Şi Zahcu coboară; şi 
coborând, Îl întâmpină pe Hristos şi Îl pofteşte în casa lui. 


Cei din jur - gata-gata să găsească prilej să judece, să osândească; aşa cum facem 
de atâtea ori când vedem pe câte cineva că se întoarce: Ce, ticălosul ăsta, câte rele a 
făcut, şi acum face pe pocăitul, pe smeritul! Tocmai acesta pe care-l ştim noi cât s- 
a înveninat şi pe câţi a înveninat el, smulgându-le banii! Şi totuşi, taina noastră nu 
e totdeauna cu taina lui Dumnezeu. “Nu sunt gândurile Mele ca ale voastre; nici 
căile Mele ca ale voastre” - zisese Proorocul. 


Căci, când murmurau cei dinafară: “A intrat lisus să găzduiască la un om 
păcătos” (păcătos - cine erau drepţii? De bună seamă, cei ce neîncetat au fost 
numiţi farisei; oricine spune că el e drept şi fără păcat, să ia aminte), tocmai în 
zumzetul acesta răuvoitor, veninos, al mulțimii, Zaheu se ridică la masă, înainte de 
a gusta ceva, atunci când era zumzetul de afară împotriva lui, şi rosteşte în faţa 
Mântuitorului, ca o mărturisire. Din clipa aceasta întreg momentul ia chipul unei 
spovedanii, unei taine a mărturisiri. 


Gândiţi-vă la un alt moment de o asemenea mărturisire crucială, a 
răstignitului de pe cruce; acum Zaheu, la fel, ca un răstignit, rosteşte: 
Doamne, iată, jumătate din avuţia mea o dau sărmanilor, o dau celor pe care eu 
i-am jefuit şi i-am smintit în inimile lor. Şi. mai ales, direct, personal: Dacă am 
năpăstuit pe cineva cu ceva, îi întorc de patru ori. Zaheu ştia Legea. Moise 





poruncise: “Dacă cineva ia cuiva un bou şi-l junghie, sau o mieluşea şi o junghie 
- pentru un bou să dea cinci boi, pentru o mieluşea, patru oi. El - mai mult decât 
ceruse Vechiul Testament. Acum el trăieşte în Evanghelie: De am năpăstuit pe 
cineva... - o dată cu jumătate din avuţia lui, şi încă fiecăruia asupra căruia căzuse 
năpasta lui - împătrit. Şi mărturisirea făcută în faţa lui Hristos. 


Dumneavoastră ştiţi, când noi rostim rugăciunile spovedaniei, după marea 
dezlegare, sau cealaltă - rostim de asemeni: “lată, Hristos stă de faţă, nevăzut, 


Aceasta face parte din rânduiala Spovedaniei; dar acum se afla în fața însuşi a lui 
Hristos. Mărturia lui S-a făcut înaintea Domnului şi primeşte de la Domnul 
dezlegarea direct, când el şi-a spus, şi-a aruncat răul dintr-însul şi a simţit că în 
căința inimii lui se eliberează. Atunci aude acest cuvânt mântuitor, deodată: 
“Astăzi S-a făcut mântuire casei acesteia; că şi acesta este fiu al lui Avraam. A 
venit Fiul Omului să caute, să mântuiască pe cel pierdut”. 


Astăzi! Doamne, de multe ori am grăit noi înţelesul acestui cuvânt uimitor: astăzi. 
In acele locuri de răscruce din dumnezeiasca Scriptură: 


4 “Astăzi de veți auzi glasul Meu, nu vă împietriţi inimile! ”- zice Domnul 
prin Proorocul. 

4 Astăzi îi rosteşte acum lui Zaheu, în faţa lui şi a celor de faţă: “Astăzi s-a 
făcut mântuire casei acesteia ”; 

astăzi - tâlharului de pe cruce, căit: “Astăzi vei fi cu Mine în rai”. 

1 Creştinul când se împărtăşeşte, zice: “ Astăzi Fiule al lui Dumnezeu, părtaş 
mă primeşte! ” 


Acest uimitor cuvânt, astăzi, care-i cuvânt dumnezeiesc. Reţineţi: nu simplu o 
caracteristică obişnuită, când zicem noi despre ceva că este dumnezeiesc; ci acest 
astăzi descoperă timpul lui Dumnezeu față de timpul nostru şi față de timpul 
demonului. Timpul lui Dumnezeu este astăzi. Creştinul are timpul omului: ieri, 
azi, mâine; iar când se roagă, când ascultă Evanghelia sau o citeşte, când se 
împărtăşeşte, el trăieşte în astăzi, în timpul lui Dumnezeu. lar timpul demonului 
este mâine - adică amânare; “Lasă, să încep mâine, mâine...” - şi acest mâine este - 
sărmanul schilod de om - al neputinței şi al căderii lui. 





Astăzi - aceasta înseamnă a trăi în timpul lui Dumnezeu. Dacă fiecare, în clipa 


aceasta trăieşte in astăzi al lui Dumnezeu, atunci el va simţi... Se petrece calea 
şi în altul - şi suind și coborând. 


Odată cu praznicul rânduielii e şi praznicul zilei de astăzi - Întâmpinarea 

; când Mântuitorul, la patruzeci de zile (cum era rânduiala în Vechiul 
Testament, şi cum şi azi e rânduiala; trebuie totdeauna s-o păstrăm noi, creştinii. 
Vine mama cu pruncul la biserică pentru a închina pruncul lui Dumnezeu; chiar 
dacă nu e botezat, sau dacă e botezat, el trebuie să vină) a fost adus la templu. Şi 
era în templu în fiecare zi, un bătrân - dreptul Simeon. După tradiția sfântă, el ar 
fi participat între cei şaptezeci de bărbaţi care au tradus Biblia Vechiului 
Testament în limba grecească, pentru evreii care se mutaseră în largurile lumii 
şi mai uitaseră din limba părinţilor şi strămoşilor lor. 


Limba greacă din vremea aceea era un fel de limba ecumenică, răspândită cum e 
limba engleză astăzi, bunăoară; şi atunci, acei şaptezeci de bărbaţi au tradus 
Vechiul Testament, cu Legea lui Moise şi Profeţii, în limba grecească, până în ziua 
de astăzi numita 


Și luase parte şi acest Simeon; şi, când a întâlnit cuvântul de la Isaia, cap.7, 
vers.14: “Iată, Fecioara va lua în pântece şi va naşte Fiu”, el a rămas uimit: 
Cum să nască Fecioară Fiu? Şi s-a îndoit; şi 


rugat Psalmistul:“Arată-mi faţa Ta, Doamne! Faţa Ta o caut!”...Şi tu vei vedea 
faţa lui Dumnezeu. Şi atunci bătrânul, în fiecare zi, mergea încet, păşind spre 
templu pentru împlinirea acelui cuvânt divin. 


Şi iată, acum, când Hristos împlineşte patruzeci de zile de viaţă (aici printre noi), 
când Mama Lui, Sfânta Fecioară şi Mamă, vine la templu cu Pruncul, şi el, 
luminat, vestit de înger, întâmpină pe Fecioara-Mamă şi Pruncul. 


“Acum Slobozeşte (poţi să 
slobozeşti) pe robul Tău, Stăpâne! Că văzură ochii mei mântuirea Ta pe care ai 
gătit-o înaintea feţei tuturor popoarelor. Lumină spre descoperirea neamurilor şi 
slavă poporului Tău celui ales (poporului Tău cel drepteredincios)”, 





Se întreba cineva: Care e cea mai mare durere sau cea mai mare bucurie? Unii au 
spus: Durere sau bucurie: boală sau sănătate, pierderea banilor sau câştigul banilor. 
Doamne! Nici una din acestea nu-i nici cea mai mare nici cea mai slabă; nici marea 
bucurie, nici marea durere. Ci atunci măcar, în amurgul zilelor tale, amurg şi 
auroră, să deschizi ochii spre faţa lui Dumnezeu! Să deschizi ochii Lui - cel puţin 
atunci. Dar dacă n-ai deschis în viaţa ta, măcar o dată, ca Zaheu, atunci când el, 
căindu-se de tot ce a făcut şi trezindu-se, a auzit glasul: “Astăzi s-a făcut 
mântuire...” Dacă n-ai deschis o dată... O, Doamne! Pentru tine, poate măcar 
pentru rugăciunile altora, poate măcar pentru rugăciunile celor de dincolo de 
această lume... Căci ei neîncetat stau şi veghează: părinţii, moşii şi strămoşii 
noştri, împreună cu sfinţii. Nici nu ştim noi ce semne primim de la dânşii... 


Atunci, în acea clipă, un tânăr se lăuda unchiului său, după ce luase un examen de 
e, > 

stat: “In sfârşit, m-am trezit şi eu la viaţă!” Şi unchiul, medic fiind, îi spune: “O 

dată se trezeşte omul.” - “Cum? Când?” - “Când moare.” 


Dar şi moartea e de două feluri: Când mori fizic e una; când mori sufleteşte faţă de 
păcat, aceea este moartea la care a gândit Dumnezeu când a îngăduit-o (după 
păcat). Că moartea e plata păcatului. Nu e de la Dumnezeu. Atunci Dumnezeu a 
îngăduit-o ca să moară răul în noi; să moară păcatul în noi. Cum a murit în Zaheu, 
în clipa aceea. Şi din moarte s-a trezit Zaheu - c-a murit faţă de lume. Când mori 
faţă de lume, când mori faţă de păcat, când mori faţă de tot ceea ce trage la 
mormânt, şi în tine s-a trezit lumina divină... 


Și repet ceea ce am spus la început: Această ordine dumnezeiască, a lui Dumnezeu, 
mai presus de lume şi în noi (şi a noastră în legătură cu EI; şi în legătură cu El am 
deschis infinitul vieţii mele), nu se poate niciodată stinge; e o realitate divină. 
Oricine - şi liber-cugetător, şi necredincios - să ştie: Aceasta e ordine eternă; şi 
atunci, Dumnezeu mă cheamă, mă caută, iar eu să-l răspund. Îi răspund, pentru că 
eu sunt zidit după chipul Lui. EI Îşi caută chipul. EI vine să mă ridice din nou. De 
aceea a zis acel înţelept: “Tu nu M-ai căuta dacă nu M-ai fi găsit!” Dar, mai adânc 
decât “nu M-ai fi găsit”: “Nu M-ai căuta dacă Eu n-aş fi în tine”. Pecetea Mea e în 
tine; tu strigi la Mine şi Eu te caut. Tu eşti chipul chipului Meu. 


Aici mai degrabă Sfântul Vasile a spus cuvântul cel mai adânc; şi anume: 
Neîncetat suntem căutători şi îndreptaţi spre Rudenia cea de sus. Rudenia 
noastră e Dumnezeu. Lumea aceasta e o lume a noastră, dată (“stăpâniţi!... ”); 
dar nimic să nu ne robească. De aceea, o singură robie e îngăduită: când spunem 
la cununie mirilor, care poartă coroane împărăteşti: Se cunună robul lui Dumnezeu 





cu roaba lui Dumnezeu... Împărații încoronați - mârâi - se numesc totodată robi; 
robi ai Dumnezeului celui viu. 


Și lisus spune: “Nu vă mai numesc pe voi nici robi, nici slugi, pentru că voi 
sunteţi prietenii Mei”. Sunteţi fraţii Mei, sunteţi fiii Mei. 


Fiecare, iubiţilor, în clipa aceasta să se roage: 


Doamne, dă-mi şi mie acea clipă a lui Zaheu: “Aszăzi s-a făcut mântuire casei 


acesteia”. 


Dă-mi şi mie Doamne, acea clipă a dreptului Simeon: “Acum slobozeşte pe 


robul Tău, Stăpâne, că văzură ochii mei mântuirea Ta!” 


EI, Zaheu, ministrul de finanţe, sau în orice altă rânduială, din clipa aceea altfel 
dezlega sarcinile şi grijile lui. 





Nicolae Steinhardt (Monahul Nicolae Delarohia) - Cazul Zaheu 


N. STEINHARDT 


„lisuse, Care ai înviat din morţi, înviază şi sufletele noastre” (Acatistul învierii 
Domnului). 


Zaheu a fost ticălos. De lucrul acesta se cuvine să fim ferm convinşi şi pe acesta 
trebuie să-l avem mai întâi în vedere, dacă ne este vrerea să tălmăcim în adâncime 
textul evanghelic (Luca 19, 2 şi urm.) unde el este pomenit. 


Era bogat — asupra punctului acestuia se opresc îndeobşte comentatorii, pornind, de 
altfel de la text. Dar nu aici aflăm esenţa. Nu toţi bogaţii sunt răi şi nemilostivi, nu 
toţi săracii sunt buni şi nepizmaşi. 


Zaheu era vameş — iată trăsătura principală. Vameş, adică slujitor al ocupantului 
roman, trădător de neam, colaboraționist —cum se spune în veacul nostru, şi 
tocmai termenul acesta recent ne ajută să pricepem cum nu se poate mai desluşit 
situaţia. 


Se vânduse cotropitorilor ţării sale, îi slujea, se făcuse slugoiul lor. De aceea era şi 
vrăjmăşit şi disprețuit, nu întrucât era bogătaş, ci ca vânzător şi om de încredere al 





unei puteri străine şi invadatoare, străduindu-se a-i procura venituri, taxe, biruri 
prin orice mijloace şi punându-se fără preget la dispoziţia ei. 


Este adevărat că Zaheu, de îndată ce se schimbă, ia hotărâri băneşti: dăruieşte 
jumătate din avere săracilor, declară că va despăgubi împătrit pe cei nedreptăţiți de 
el. Dar aceasta din pricină că setea de avuţii reprezenta viciul său major — abcesul 
purulent al unei maladii interne. 


Pe cale monetară avea, aşadar, să se manifeste mai întâi prefacerea prin care 
trecuse. 


Tămăduirea operează cu precădere tocmai în locul cel mai sensibilizat şi mai 
infectat. 


Căci în interval de câteva ceasuri, Zaheu nu numai că se vindecase de patima 
bănească (de fapt consecutivă unei patologii mai cuprinzătoare), ci devenise un alt 
ins; nu pierise numai arghirofilia, se cutremuraseră înseşi profunzimile fiinţei sale. 
Și aceasta este minunea: dispariția omului vechi ivirea omului nou. Şi tot aceasta, 
în general vorbind, este marea şi uimitoarea minune a lui lisus Hristos. 


Nu vindecarea slăbănogilor, muţilor, surzilor, gârbovilor, leproşilor, orbilor, 
muribunzilor; nu înmulțirea pâinilor, umblatul pe mare, tămăduirea demonizaţilor 
şi nici chiar învierea morţilor. 


Minunea cea mare şi fără seamăn aceasta este: prefacerea totală a omului, 
săvârşită atât în vremea cât a trăit El pe pământ cât şi după înălțarea Sa la cer, 
de-a lungul veacurilor, prin şirul practic infinit de mucenici, Sfinţi, convertiți şi 
transfiguraţi. 


Este metanoia, pe care am numit-o: totala dezintegrare a omului păcătos şi 
imediata lui metamorfozare în subiect de jertfă. lată cea mai uluitoare minune a 
Domnului, neîntrecută, care pe toate celelalte le lasă în urmă şi le pune în umbră, 
oricât de cutremurătoare ar fi şi ele. Dar metanoia, pentru cine ştie ce este viaţa şi 
cunoaşte firea omenească, se arată cu mult deasupra frângerii legilor naturale de 
către Mântuitorul. Căci legile naturii sunt deterministe, cauzale şi pasive şi se 
supun Făcătorului lor, pe când fiinţa înzestrată cu darul gândirii şi conştiinţei este 
liberă şi, pentru a-i determina Schimbarea, divinitatea însăşi are de înfruntat 
dreptul de liberă alegere dăruit omului. De data aceasta, ea nu porunceşte, scurt, 
ci numai acţionează pe calea harului îndrumător. 





Este nevoie în lumea morală, din partea divinității, de o lucrare energetică mai 
subtilă şi mai radicală decât în lumea fizică, în a slobozeniei decât în a legităților. 
Aşa fiind, Hristos poate face din cel mai din urmă şi mai înrăit întru păcate, un om 
nou. 


Hristos nu este numai bun, milostiv şi smerit cu inima, ci e şi puternic (Luca 5, 
24) pentru a vindeca tot soiul de boli şi beteşuguri trupeşti, dar lucrările acestea 
pălesc în faţa marii minuni a prefacerii omului. Ea dă dovadă în chip 
incontestabil şi irezistibil despre atotputernicia şi divinitatea Celui ce o 
săvârşeşte. Căci împărăţia lui Dumnezeu nu este în cuvânt, ci în putere (| Cor. 4, 
20). 


Prin cuvântul-putere al lui Hristos (în filosofia profană Alfred Fouillee a conceput 
idei-forţe), omul cel vechi moare, se naște un om nou, viu întru Domnul, un om 
scos din robia păcatului şi de sub stăpânirea satanei, cumpănit de alte coordonate 
psihice şi etice. N-a intervenit vreun element material, nimic faptic, nici o acţiune a 
celor de pe ţărmul creaţiunii: misterul e deplin şi se produce între cer şi pământ, în 
acel spaţiu magnetic dintre cei doi electrozi cosmici supraîncărcaţi, în zona 
transdetectabilă de dincolo de orice coercițiune şi silire, consecinţa fiind că insul îşi 
impune sieşi un mod de viaţă, o scară de valori şi o trezvie a cugetului. 


El poate spune acum: „Domnul mă paşte şi nimic nu-mi va lipsi. La loc cu 
păşune, acolo m-a sălăşluit; la apa odihnei m-a hrănit. Sufletul meu l-a întors, 
povăţuitu-ne-a pe căile dreptăţii pentru numele Lui” (Psalmul 22, 1-3), sau poate 
conjuga la timpul prezent: „Stropi-mă-vei cu isop şi mă voi curăţi; spăla-mă-vei şi 
mai vârtos decât zăpada mă voi albi” (Psalmul 50, 8). 


Puterea Domnului de a replămădi omul vechi şi de a făuri dintr-însul o fiinţă nouă 
s-a dovedit şi la chemarea lui Levi-Matei (un vameş şi el), a lui Saul-Pavel pe 
drumul Damascului, a Mariei-Magdalena (sau a femeii ori femeilor păcătoase), a 
tâlharului celui bun de pe cruce. Aproape la fel se petrec lucrurile cu femeia 
samarineancă, orbul din naştere, demonizatul din ţinutul Gherghesenilor, al celui 
de-al zecelea lepros şi alţi tămăduiţi care de-îndată Îl urmează, preamărindu-L pe 
Hristos (fără a pierde însă din vedere că în aceste cazuri din urmă, metanoia 
cunoaşte şi temeiuri explicative, o logică omenească izvorâtă din recunoştinţă). 


„Deci, dacă este cineva în Hristos, este făptură nouă”, spune Apostolul (II Cor. 5, 
17); omul vechi a murit împreună cu faptele lui. Şi ne-am îmbrăcat în cel nou, 
dezbrăcându-ne şi dezpovărându-ne de vieţuirea cea veche. 





Hristos ne înnoieşte întru totul, ne îmbracă în omul nou, ne face fii ai luminii, 
ca semn şi izvor de naştere: „Să vă dezbrăcaţi de vieţuirea voastră de mai înainte, 
de omul cel vechi, care se strigă prin poftele amăgitoare; şi să vă înnoiţi în duhul 
vieţii voastre; şi să vă îmbrăcaţi în omul cel nou, cel după Dumnezeu, zidit 
înfarti dreptate şi sfinţenia adevărului” (Efeseni 4, 22-24). 


Puterea lui Hristos se vădeşte mai ales prin învierea celor vii, prin trecerea lor de la 
întuneric, robie, deznădejde şi păcătoşenie, la libertate, lumină şi bucurie: „Fiindcă 
v-aţi dezbrăcat de omul cel vechi dimpreună cu faptele lui şi v-aţi îmbrăcat în cel 
nou, care se înnoieşte, spre deplină cunoştinţă, după chipul Celui ce l-a zidit” 
(Coloseni 3, 9-10). 


Cuvântul „îmbrăcat” nu face referire la o acţiune de suprafaţă, ci are sens de 
„contopit cu”, fiind sinonim cu „întrupat”, ca şi în cutremurătoarea formulă; „Câţi 
în Hristos v-aţi botezat, în Hristos v-aţi şi îmbrăcat”. Sf. Apostol Pavel 
subliniază „baia naşterii celei de-a doua prin înnoirea Duhului Sfânt” (Tit 3, 3- 
7), iar Sf. Apostol Petru scria: „Fiind născuţi din nou... prin cuvântul lui 
Dumnezeu cel viu şi care rămâne în veac” (| Petru 1, 23). 


Celui mort în păcate, Domnul îi spune: fii viu; şi-l răpeşte de sub stăpânirea morții 
spre a-l da vieţii, iar celui acum viu îi rosteşte: mori vieţii acesteia trecătoare spre 
a fi viu întru Mine. 


Prin botez şi prin pocăință, Hristos refăureşte făptura cea veche, pe omul unei 
lumi care aparent este aceeaşi, dar care ia cu totul altă înfăţişare şi poartă cu 
totul alte sensuri pentru cel căruia i S-au deschis ochii inimii şi cugetul. 


Botezul este cu adevărat o sfântă şi înfricoşătoare taină, câtuşi de puţin o simplă 
ceremonie, ci actul care face din cel botezat o altă fiinţă. 


La orice botez se deschid cerurile, oferind o sfântă şi extraordinară bucurie. 
Dovadă şi ospeţele care în referatul evanghelic mai întotdeauna însoțesc 
convertirile: în casa lui Matei, în casa lui Zaheu... 


Instantaneitate şi veselie — iată principalele caracteristici ale naşterii din nou. 
Ospăţul — iată firescul accesoriu; potopul fericirii şi al înnoirii — iată consecința 
imediată. Pentru toţi botezul lucrează la fel, la orice vârstă, în toate cazurile când 
are loc naşterea de-a doua, adică aceea harică, spirituală. Fericiţi sunt cei care nu 
au rămas în întuneric şi au văzut totuşi lumina, mai devreme sau mai târziu. 





Duhul e foc şi fulger, o dată cu fiecare creştinare ia fiinţă un cer nou şi un pământ 
nou. Uimirea, bucuria şi binecuvântatul tremur al lui Zaheu nu vor fi fost mai puţin 
intense decât ale lui Adam în ziua a şasea a Facerii, când a deschis ochii şi a 
contemplat zidirea. 


Prin botez şi metanoie (care e reîmbrăcare în haina curăţiei) se dovedeşte puterea 
lui Hristos. Pruncul creştinat (şi observaţia e valabilă şi pentru convertitul ulterior 
la credinţa în Hristos) nu mai este o simplă vieţuitoare, înzestrată doar cu însuşiri 
mintale superioare; el se naşte a doua oară din apă şi duh, precum i-a spus Domnul 
lui Nicodim, marcând net deosebirea dintre animalitate şi omenire. 


Procesul înnoirii implică atât interiorul celui renăscut cât şi posibilitatea perceperii 
în alt sens a lumii morale, de parcă s-ar ridica văluri, s-ar risipi întunecimi şi s-ar 
ivi temeiuri nebănuite ale universului. 


Să mulțumim cu toţii, cu emoție adâncă şi inimă voioasă, că suntem ai lui 
Hristos, fie de la naştere, fie de mai târziu, cu toţii însă născuţi din duh, născuţi 
de sus, în numele lui Hristos lisus, pentru vecie. 





Dumnezeu, Cerşetorul dragostei noastre ... “A, Tu eşti Doamne? Un moment, 
mai aşteaptă puţin... am atâtea treburi de făcut..., treburi, griji, interese!” 


i 


Predica Cuviosului Petroniu Tănase de la Prodromu la Duminica a 32-a după 
Rusalii. Zaheu, vameşul (Luca 19, 1-10) 


După ce tămăduise pe orbul de la drumul Ierihonului, Mântuitorul intră în oraş, 
înconjurat de mare mulțime de oameni. Vestea minunii ajunsese demult în Ierihon 
şi lumea de pretutindeni se înghesuia să-L vadă. Domnul ajunge în dreptul unui 
copac, se opreşte şi-Şi ridică ochii în sus. Ce s-a întâmplat? Un om în copac nu era 
ceva neobişnuit. Oamenii erau destui pe case şi prin alți copaci, curioşi să vadă 
alaiul. 


lisus însă se opreşte, se uită în sus şi văzând un om în copac îl cheamă pe nume 
zicând: „Zahee, grăbeşte de te coboară, că astăzi mi se cade să rămân în casă la 
tine!” 


Zaheu era mai marele vameşilor din Ierihon şi era foarte bogat. Auzise multe 
despre tânărul învăţător şi dorea din toată inima să-L vadă. Era însă mic de stat şi 
lume peste măsură de multă şi nu putea să-L vadă. De aceea o luase înainte pe cale 
ŞI se urcase în copac, ca să fie sigur că nu-i scapă ocazia. Era fericit doar să-L vadă, 
şi iată că acum merge alături de învăţător, care nici mai mult, nici mai puţin, vrea 
să-i facă vizită la el acasă. 





Cine nu fericeşte pe Zaheu şi cine n-ar dori această mare bucurie: să vadă, să 
găzduiască în casa sa şi să stea de vorbă cu Mântuitorul! Ce taină ascunde oare 
Zaheu, că dintr-o aşa de mare mulțime de oameni Domnul Hristos se opreşte 
tocmai la el? 


Să stăruim asupra acestei minunate întâmplări, ca să înţelegem bucuria lui Zaheu şi 
calea pentru a o agonisi şi noi păcătoşii. 


Din Sfânta Evanghelie înţelegem că Zaheu nu se bucura de nume bun în ochii 
concetăţenilor săi. „Căci mulţimea văzând că Domnul merge la casa lui a început 
Să murmure zicând că la un om păcătos a intrat să găzduiască“ (Luca 19, 7). 


De ce oare îl socoteau toţi pe Zaheu că este păcătos? Mai întâi pentru că era bogat 
şi bogăţia adeseori este legată de multe păcate, dintre care cel puţin adunarea 
nedreaptă şi nemilostivirea nu lipsesc. Apoi Zaheu era şi vameş şi mai marele 
vameşilor; iar vameşii erau cei ce adunau de la popor dările pentru stăpânirea 
străină şi păgână a romanilor. Pentru aceste pricini vameşii erau foarte urâţi de 
popor şi socotiți păcătoşi. 


E adevărat că Domnul a spus-o adeseori că nu pentru cei drepți, ci pentru cei 


păcătoşi a venit; era deci firesc să nu ocolească pe Zaheu. Totuşi în acea mare 
mulțime de oameni nu va fi fost Zaheu singurul păcătos; deci nu la întâmplare şi 
fără rost S-a oprit Domnul asupra lui. 


De la început vedem că Zaheu ardea de dorul de a vedea pe învățătorul. Aşa de 
mult dorea el acest lucru, încât cu toate că era bogat, om cu vază şi cu rosturi 
însemnate în oraş, nu s-a ruşinat să se urce în copac, ca să fie sigur că-L va vedea. 
Ce s-a petrecut în sufletul lui când învățătorul l-a chemat pe nume şi ce simţiri i-au 
frământat inima pe cale vom vedea îndată. 


Ajuns acasă, Zaheu primeşte pe Domnul cu mare bucurie şi apoi îşi revarsă toată 
inima înaintea cunoscătorului de inimi: „Doamne, mare bucurie şi mare cinste mi- 
ai făcut cu vizita aceasta! Ştiu că mă cunoşti că sunt om plin de păcate; totuşi aş 
vrea să Te bucur şi eu cu ceva. lată, Doamne, jumătate din averea mea o dau 
săracilor, pe care Tu îi iubeşti aşa de mult, încât însuţi Te-ai făcut sărac pentru noi; 
apoi făgăduiesc să mă fac împlinitor al Legii, pe care am călcat-o de atâtea ori: 
celor pe care i-am năpăstuit cu ceva le întorc împătrit”. 


La auzul acestor cuvinte, Domnul îi zice lui Zaheu: „Astăzi s-a făcut mântuire 
casei acesteia, pentru că Fiul Omului a venit să caute şi să mântuiască pe cel 





pierdut.” Cu adevărat S-a bucurat Domnul de hotărârea lui Zaheu, de aceea a şi 
rostit această minunată hotărâre: „Astăzi s-a făcut mântuire casei acesteia“. 


Dacă luăm mai bine aminte, înţelegem că Zaheu a făcut două lucruri foarte înse- 
mnate. Ce însemnează oare a da săracilor jumătate din avere? Porunca cea mai 
mare din lege porunceşte să iubeşti pe Domnul Dumnezeu din toată inima şi pe 
aproapele ca pe tine însuţi. A înjumătăţi averea cu aproapele oare nu-i cea mai 
bună dovadă că îl iubeşti întocmai ca pe tine? lar cine iubeşte pe aproapele 
dovedeşte că iubeşte şi pe Dumnezeu. Zaheu n-a îndrăznit să zică: „Doamne, cât de 
mult Te iubesc”, socotindu-se nevrednic să rostească aceste cuvinte; dar a arătat cu 
fapta că iubeşte pe aproapele ca pe sine şi prin aceasta a arătat pe ocolite că iubeşte 
mult pe Dumnezeu. Prin aceasta însă s-a arătat împlinitorul celei mai mari porunci 
a Legii de care atârnă toate celelalte. Şi nu numai atât. Dăruind împătrit celor 
nedreptățiţi, Zaheu se arăta grabnic să repare nedrepţile făcute, se căia că le 
săvârşise. 


A 1ubit mult pe Domnul, pe aproapele ca şi pe sine şi s-a căit din inimă pentru 
relele făcute şi a reparat răul cu fapta cea bună. De aceea a şi auzit cuvântul cel 
mântuitor din gura cea sfântă a Domnului. lată deci taina lui Zaheu vameşul. 


Cu dumnezeiască rânduială Domnul Hristos a voit să găzduiască la Zaheu cel 
socotit de toți păcătos. Ca să ne arate cu pilda lui că pentru toţi păcătoşii este 
deschisă calea întoarcerii şi a pocăinţei. 


Intr-adevăr, dacă luăm bine seama, Zaheu ne arată în chip tainic pe de o parte 
icoana omului păcătos, pe de alta calea întoarcerii la Hristos. 


Care sunt trăsăturile acestei icoane? 

— Zaheu este bogat. Ori bogăţia este semnul alipirii de cele materiale, de cele 
pământeşti. De aceea zice Domnul că cu anevoie va intra bogatul întru 
Împărăţia Cerului. 

— Apoi, Zaheu este vameş, adică în slujba unei stăpâniri străine, care 
asupreşte şi robeşte. Şi omul păcătos este în slujba unei puteri străine, adică 
a diavolului care urăşte şi voieşte pieirea neamului omenesc. 

— Zaheu locuieşte în Ierihon, iar lerihonul închipuieşte lumea căzută în robia 
satanei. Ne aducem aminte că cel ce cerşea la drumul lerihonului era orb, 
iar călătorul ce cobora din Ierusalim în Ierihon a căzut între tâlhari, care l- 
au jefuit şi l-au lăsat mai mult mort. 

= În sfârşit, Zaheu era mic de stat, ceea ce vrea să arate că robirea de cele 
materiale ne ţine în lerihonul patimilor, în robia diavolului, ne face mici de 





stat şi ne împiedică a vedea pe Domnul. Fiindcă omul creşte cu sufletul aşa 
cum creşte cu trupul. Dacă trupul nu are hrană şi condiţii prielnice creşterii 
rămâne chircit, mic de stat. La fel sufletul creşte duhovniceşte până la 
măsura bărbatului desăvârşit dacă împlineşte voia lui Dumnezeu; dacă însă 
este rob păcatului, rămâne chircit, mic de statul cel duhovnicesc. În această 
stare, patimile îl îmbulzesc de pretutindeni, ca mulțimile pe Zaheu şi nu mai 
poate vedea pe Domnul. 


Rob păcatului, în puterea diavolului, străin de Hristos, mic de Statul cel 
duhovnicesc, iată icoana omului păcătos. 


Ce să facă omul ca să iasă din această stare, ca să vadă şi să se întâlnească cu 
Domnul, tot Zaheu ne învaţă. 


Zaheu era păcătos, dar dorea să vadă pe Domnul. De ce? Pentru că bogăţia şi 
cinstea pe care le avea nu-l împlineau sufleteşte, ca şi pe acel tânăr bogat, care deşi 
tânăr şi bogat nu era mulţumit de averile sale şi căuta calea cea adevărată a 
desăvârşirii. Cu adevărat, bogăţia şi slava nu mulțumesc inima omului şi dorul 
după Dumnezeu nu poate fi împlinit cu cele trecătoare. 


Deci, pentru a putea vedea pe Domnul, în primul rând omul trebuie să dorească 
după Dumnezeu, ca Zaheu; să-şi vie în simţire ca fiul cel risipitor. Mare taină se 
ascunde aici! Fiul cel risipitor, rob în ţară străină, s-a gândit şi a pornit spre casa 
părintească; dar încă fiind el departe de casă, tatăl i-a ieşit înainte. Zaheu ar fi vrut 
măcar să vadă pe Domnul; dar dacă s-a urcat în copac, Domnul îl cheamă pe nume 
şi merge să găzduiască la casa lui. Vedeţi? Numai gândul şi hotărârea întoarcerii 
din păcat, ridică pe om din starea de cădere şi îl pune pe calea întoarcerii. lar 
Domnul deja o ia înainte, îl întâmpină, îl primeşte. 


Mare-i milostivirea lui Dumnezeu! Vrea doar bunăvoința noastră şi El o ia înaintea 
dorului şi a gândului bun şi împlineşte restul. Nu aşteaptă roade, vrea numai să-L 
dorim şi roadele vin pe urmă, cum au venit la Zaheu. 


Apoi, după ce Domnul ne-a învrednicit de bucuria întâlnirii cu EI, trebuie să-L 
primim ca Zaheu. 


În primul rând cu mare bucurie. Suntem noi dispuşi să lăsăm toate grijile, toate 
îndeletnicirile pământeşti pentru a sta de vorbă cu Dumnezeiescul Oaspete în rugă 
şi în citaniile cele duhovniceşti? “Iată Eu stau la uşă şi bat” (Apocalipsa 3, 20) zice 
Domnul. lar noi ce facem? Deschidem puţin şi rămânem surprinşi de vizită. “A, Tu 





eşti Doamne? Un moment, mai aşteaptă puţin... am atâtea treburi de făcut..., 
treburi, griji, interese!” Şi EI, Dumnezeu, care nu are trebuinţă de nimic, aşteaptă la 
uşa inimii noastre; El, cerşetorul dragostei noastre! Căci pe toate le poate 
Dumnezeu numai să-l silească pe om să-L iubească nu poate. Cu aşa primiri putem 
oare nădăjdui să auzim cuvântul plin de bucurie: „Astăzi s-a făcut mântuire casei 
acesteia?” Slabă nădejde! 


Apoi trebuie să ne împărțim pe din două averea cu aproapele cel sărac. Chiar pe 
din două? Că Domnul se bucură şi răsplăteşte chiar şi paharul de apă dăruit în 
numele Lui. Aşa este, dar se află un sărac cu care neapărat trebuie să împărțim pe 
din două. Este sufletul nostru, săracul nostru suflet, aşa de uitat şi neglijat în toate 
zilele vieţii noastre. De sufletul nemuritor, după porunca Sfintei Evanghelii, trebuie 
să ne îngrijim mai mult decât de trupul cel stricăcios şi muritor. Dar măcar să ne 
grijim şi de suflet în aceeaşi măsură ca de trup. 


În sfârşit, trebuie să întoarcem împătrit, adică să reparăm toate nedreptăţile făcute 
față de sufletul nostru. Și cea mai mare nedreptate faţă de noi înşine este 
nelucrarea virtuţilor, care ne ajută să creştem duhovniceşte. Îndeosebi sunt cele 
patru virtuţi capitale: 

dreptatea, 

cumpătarea, 

bărbăţia şi 

dreapta socoteală, 


fără de care nu ne putem mântui. Osteneala, hotărârea de a săvârşi cele patru 
virtuţi, aceasta înseamnă a întoarce împătrit. 


Suntem mici de statul cel duhovnicesc, iar îmbulzeala patimilor din noi ne 
împiedică să vedem pe Domnul. Ce să facem? Să ne ridicăm deasupra patimilor ce 
ne stăpânesc, să le tăiem de la noi. Suntem apoi bogaţi în păcate, iubitori de sine, 
ne cheltuim toată viaţa cu grijă de trup, iar sufletul ni-i sărac şi lipsit de toată fapta 
bună. 


„Doamne, jumătate din averea mea o dau săracilor”. O dau acestui sărac, care este 
sufletul meu. Şi să ne bucurăm din toată inima de Domnul şi a fi împreună cu EI în 
rugăciune, la Sfintele slujbe în Biserică, în citirea Sfintelor Scripturi. Aşa ne vom 
învrednici şi noi să auzim cuvântul cel de bucurie: „Astăzi s-a făcut mântuire casei 
acesteia”. 





De care bucurie pe toţi să ne învrednicească Domnul cu harul şi iubirea Sa de 
oameni. Amin. 


(din: Părintele Petroniu de la Prodromu, Editura Bizantină, Bucureşti, 2015) 





Părintele lerodiacon Visarion lugulescu — Predică la Zaheu, vameşul 


Zahee, coboară-te degrabă căci astăzi în casa ta trebuie să rămân. (Luca XIX, 5) 


Frați creştini, Sfânta Evanghelie de astăzi ne vorbeşte despre un om cu numele 
Zaheu, care era mai mare peste vameşi, iar vameşii erau un fel de perceptori. Acest 
Zaheu fiind mai marele lor de aceea se îmbogăţise şi de bani şi de păcate. Auzind 
el însă de minunile Mântuitorului pe care le făcuse şi mai ales de minunea făcută 
puţin mai înainte când a vindecat pe orbul din Ierihon, alergă şi el să vadă pe Acela 
care vindeca numai cu Cuvântul şi da iertare păcatelor. Dar fiind mic de statură nu 
putea să vadă pe Domnul, mai ales că era împresurat de mulţime de popor. 


Atunci a alergat înainte pe drumul ce trebuia să treacă Domnul Hristos şi s-a suit 
într-un dud de unde putea să-L vadă când trece. Când a ajuns Domnul Hristos în 
dreptul dudului s-a uitat în sus şi i-a zis: “Zahee, grăbeşte-te şi te dă jos, căci 
astăzi trebuie să rămân în casa ta”. lar el degrabă s-a dat jos şi L-a primit cu 
bucurie. 


Iată iubiţi creştini, că Domnul nostru lisus Hristos, a cunoscut ca un Dumnezeu 
ce era numele lui Zaheu; i-a cunoscut şi numele şi dorinţa cea aprinsă a inimii 
lui şi a văzut smerenia şi voinţa lui de a se întoarce la Dumnezeu. 


Dacă stăm să judecăm puţin, cât de mult s-a umilit el care era plin de bani, bogat şi 
onorat de lume, ne mirăm cum a putut să-şi calce mândria în picioare şi să urce 
ca un copil prostuț în dud, smerindu-se înaintea lumii. Tocmai aceasta l-a adus 
la pocăință, la mântuire, căci Domnul Hristos l-a chemat pe nume şi a dorit să 
intre în casa lui. 





Ajungând Domnul în casa lui, mulțime de farisei ziceau: “Iară a intrat să 
găzduiască la un om păcătos”. Dar Zaheu plin de bucurie şi încredere desăvârşită 
în Domnul Hristos a zis: “Iată, Doamne, jumătate din averea mea o dau 
săracilor, şi dacă am năpăstuit pe cineva întorc împătrit”. 


Vedeţi, frați creştini, pocăinţa adevărată! lată cum a înţeles el că Dumnezeu îl 
poate ierta de păcatele şi nedreptățile făcute, de călcările de lege pe care le făcuse 
fără să aibă frica lui Dumnezeu. 

Să nu credem noi că este pusă aşa la 
voia întâmplării de sfinţii noştri 


lată, păcatele acestea strigătoare la cer le fac aceia care asupresc pe văduve şi 
orfani, care înşeală pe cineva cu cine ştie ce lucruri, care se judecă cu alţii ca să le 
răpească avutul lor, casa lor, sau ceva de-al lor, sau atunci când cineva opreşte 
plata pentru munca făcută lui sau pentru orice nedreptate ori asuprire care s-a făcut. 
De asemenea, cad oamenii în grele suferinţe şi boli nevindecabile pentru călcarea 
în picioare a legii lui Dumnezeu, căci mare îndrăzneală au oamenii care nu mai ştiu 


de duminici şi sărbători, furând ziua Domnului care e Sfânta Duminică. În loc de a 
veni să-l aducă mulţumiri lui Dumnezeu, slavă şi cinste la Sfânta Biserică îşi fac de 
lucru pe acasă, se duc pe la târguieli să vândă sau să cumpere, neştiind că banii 
câştigaţi în duminici şi sărbători sunt blestemaţi. 


În casa unde intră astfel de bani, intră focul mâniei lui Dumnezeu, acolo nu este 
nici un spor, fiindcă nu numai acei bani, dar va trebui să dea împătrit cum a zis 
Zaheu, o parte la doctori, o parte pe doctorii, alţii îi sunt furaţi ori îi pierde în vreun 
fel sau trebuie să dea pe la avocaţi şi judecători. Nu se poate spune prin cuvinte 
câte mari suferinţe se abat pe capul oamenilor din cauză că nu vor să meargă la 
biserici în duminici şi sărbători; şi mai ales că muncesc în aceste zile sfinte fără 
frică de Dumnezeu. Unul din păcatele tot aşa de grele este şi când cineva 
năpăstuieşte pe aproapele său, furându-i cinstea prin fel de fel de vorbe murdare 
aduse la adresa lui. Orice lucru luat cu sila sau prin înşelăciune cât trăieşti, tot mai 
poţi să-l dai înapoi. Dar dacă năpăstuieşti prin cuvinte mincinoase şi te atingi de 
cinstea unei feţe bisericeşti, nu mai poţi să întorci înapoi atâtea vorbe pe care le-ai 
risipit pe la urechile lumii ca să-i necinsteşti bunul nume şi frumoasele intenţii. 
Această ispită, să fim atenţi că vine foarte uşor şi se ia ca râia, este boala limbii, 
mai ales femeile au acest grozav păcat. 





Parcă auzi câte una zicând: ai auzit, dragă, ce a făcut cutare şi începe să-ţi înşire la 
vorbe, care mai de care mai urâte, ca să te îngrozească, făcându-te să spui mai 
departe şi aşa să arzi în foc cu ea. 


Aşa a fost calomniat un părinte bisericesc, şi când era pe patul de moarte a venit 
năpăstuitorul, vorbitorul de rău, cerându-i iertare. Părintele i-a iertat tot, dar i-a 
dat drept canon să se ducă acasă şi să ia o pernă cu fulgi, să se urce într-un pom 
înalt şi acolo scoțând toți fulgii din pernă se le dea drumul, iar după aceea să se 
ducă să adune fiecare fulg ca să fie iertat şi de Dumnezeu. Făcând aşa a început 
să adune, dar a fost imposibil, pentru că vântul împrăştiase toţi fulgii cât mai 
departe şi în locuri greu de găsit. 


Aşa se întâmplă şi cu vorbele care ne ies din gură, foarte uşor se împrăştie. Dar 
cine mai poate întoarce atâtea vorbe rele şi calomnii la adresa aproapelui nostru? 
De aceea când ai vorbit pe cineva de rău şi l-ai calomniat, degradându-l în faţa 
unora, Să ştii că mare rău ai făcut sufletului tău, căci cu cuvântul tău care ţi-a 
zburat de pe buze şi pe care nu-l mai poți întoarce, ai făcut două mari păcate: 


>» 
» 


Ia aminte, soră şi frate creştine, că vorbele tale s-au dus, s-au scris şi înregistrat 
de îngerii lui Dumnezeu, iată, tu Să fii sigur că te aşteaptă ori aici pe pământ 
suferinţă grea ca să ispăşeşti, ori o veşnică osândă în iad. Tot în păcatul 
năpăstuirii cad şi cei ce pentru gura lor suferă bătăi şi închisori precum şi multe 
suferinţe grele. Vai, celor ce prin minciuni şi martori mincinoşi pârăsc pe alţii, se 
judecă cu alţii şi-i fac să sufere pe nedrept! Vai de cei din a căror cauză unii mor cu 
sufletul otrăvit de minciunile şi pârâciunile lor, de calomniile şi nedreptăţile făcute 
de ei! Aceştia nu vor plăti niciodată nedreptatea lor, decât în fundul iadului, dacă 
nu se întorc cu tot sufletul la Dumnezeu din vreme. 


Pe unii îi cheamă Dumnezeu să plătească pe patul suferinţei la ieşirea sufletului, 
când trag să moară căci unii se chinuiesc câte o săptămână de se îngrozesc cei ce 
stau la căpătâiul lor, când îi văd cu limba scoasă afară de un cot şi nu pot să moară 
mai ales persoanele care au vorbit de rău feţele bisericeşti, credinţa şi pe 
Dumnezeu , hulitorii. 





Noi ştim din bătrâni că e o vorbă, 


Diavolul se luptă mereu pe toate căile ca să-l înşele pe om şi să-l ţină mereu legat 
cu păcatele lui, să nu se poată întoarce niciodată la adevărata cale de lumină, la 
Dumnezeu. 


Se povesteşte într-o carte bisericească numită Patericul, că un Sfânt părinte la 
legat pe un diavol ce venise la el să-l ispitească, să nu poată pleca până nu-i va 
spune unele amănunte; printre altele l-a întrebat sfântul părinte pe diavol, de 
care suflete sunt mai multe în iad, de femei sau bărbaţi? Diavolul i-a spus că 
sunt mai multe femei. Şi l-a întrebat sfântul: Dar pentru ce sunt mai multe femei 
în iad, căci la biserică sunt femei mai multe? lar diavolul i-a răspuns: Sunt într- 
adevăr la biserică mai multe, dar degeaba, deoarece pentru trei feluri de păcate 
sunt mai multe femei în iad. 
> În primul rând pentru păcatul mândriei, căci ele sunt cele mai bune curse 
ale noastre cu care lucrăm şi le învăţăm cum Să se împodobească şi cum 
să atragă bărbaţii în păcatul desfrânării. 
În al doilea rând, pentru că ele sunt foarte bune de gură şi prin ele facem 
noi cele mai bune certuri, pârâciuni, spargeri de case şi tot prin ele lucrăm 
şi farmecele, spurcând sufletele şi trupurile oamenilor; adevărat este că 
femeile se ocupă mai mult cu descântatul, cu vrăjile, cu ghicitul, aleargă 
pe la aceste ghicitoare. 
> În al treilea rând, după ce au făcut fără frică şi ruşine toate acestea, când 
se duc la spovedanie nu se spovedesc cu sinceritate şi nu spun păcatul aşa 
cum l-au făcut. Se spovedesc spunând păcatele ca şi când n-ar fi ele de 
vină, aruncă vina ori pe bărbaţii lor, ori pe vecinii lor, sau pe copii ori pe 
altcineva, pentru că aşa le învăţăm noi, zice diavolul şi le dăm ruşine ca să 
rămână nespovedite cum trebuie, cu păcatele neiertate, sau chiar dublate. 
Iar când le iese sufletul, vin în ghearele noastre căci nu s-au spovedit cum 
trebuie. lată de ce sunt mai multe femei în iad, a zis diavolul. 


Frați creştini, să luăm aminte să nu ne înşelăm singuri, că dacă ne-am pierdut 
sufletul, am pierdut tot. Am auzit de multe ori din Sfânta Evanghelie, când s-a citit 
în cursul anului, că Domnul nostru lisus Hristos a chemat la Sine tot felul de 
păcătoşi, vameşi, farisei, desfrânate, tâlhari, a mers în casa lor, ori a venit la ei. EI 
i-a primit şi i-a iertat, i-a învăţat şi 1-a miluit pe toţi. Odată chiar a spus fariseilor şi 
cărturarilor, că vameşii, desfrânatele vor intra în împărăţia cerurilor, iar ei, care se 
socoteau fiii luminii, vor fi scoşi afară pentru fățărnicia şi nedreptatea lor. Dacă 





stăm să ne gândim, cum a iertat Domnul Hristos pe femeia desfrânată, cum a iertat 
pe vameşul smerit care a venit la biserică, cum a iertat pe tâlharul de pe cruce, cum 
a iertat pe Zaheu din Evanghelia de astăzi, ne minunăm de marea Sa bunătate şi 
milă pe care a avut-o şi o are pentru păcătoşi. 


Dar aceşti păcătoşi iertaţi care au primit mila Lui, toţi au dat dovadă de o 
sinceră pocăință înaintea lui Dumnezeu, de o întoarcere desăvârşită cu toată 
fiinţa lor din calea păcatului, din drumul pierzării, la lumina cea dumnezeiască 
a lui lisus Hristos, lertătorul şi Binefăcătorul lor şi al nostru. Căci ei îndată au 
lăsat păcatul care-i stăpânea şi au început să se îndrepte prin lacrimile lor şi prin 
pocăință. Cine oare poate spune pocăinţa şi părerea lor de rău, sudorile şi 
ostenelile lor? Căci mândria lor a fost călcată în picioare, au disprețuit banii, şi 
toate bunurile acestei lumi, 


Cine poate spune ce dragoste aprinsă şi cu ce sfântă recunoştinţă îl urma Maria 
Magdalena din care scosese 7 draci? lată şi pe Zaheu cel de astăzi, cum recunoaşte 
el că trebuie să-şi curăţească casa şi sufletul de nedreptăţile făcute, hotărând să 
întoarcă împătrit acelor pe care i-a nedreptăţit. El a dat jumătate din averea lui 
săracilor, căci ştia că aceea este adevărata milostenie, să dai din ale tale, din munca 


ta, din agoniseala ta făcută cu dreptate; iar cele luate cu japca, cu năpăstuiri, cu 
sila, trebuie date înapoi, fiindcă acelea nu sunt ale tale, ci ale aproapelui. 


Sfântul loan Gură de Aur spune: chiar prin muncă cinstită, dacă ai mai multe 


decât îţi trebuie, toate cele de prisos sunt ale văduvelor, orfanilor, săracilor, ale 
tuturor necăjiților. Să fim atenţi şi să nu ne tăiem craca de sub picioare, fălindu-ne 
că facem cine ştie ce lucru când dăm o milostenie; poate nu e chiar aşa de curată, 
poate nu e din osteneala noastră, cum se întâmplă de multe ori chiar la creştinii 
botezați. Toţi păcătoşii din toate veacurile au fost primiţi şi au intrat în împărăţia 
cerurilor. Dar au intrat aceia care au lucrat pocăinţa, care şi-au cunoscut 
păcatele şi prin dreptate şi osteneală s-au spălat de ele, căci fără pocăință nu s-a 
mântuit nimeni din cei ce au căzut, mai ales în păcate grele. 


Nici creştinii de la început nu S-ar fi mântuit, nu ar fi devenit Sfinţi, dacă nu ar fi 
făcut pocăință, dacă nu s-ar fi smerit, dacă nu ar fi postit, dacă nu s-ar fi rugat, 
dacă nu ar fi venit la biserică. Nu cum cred unii creştini de astăzi, care trăiesc în 
fel de fel de păcate mari, necununaţi, în desfrânări, avorturi, în lux şi mândrie, în 
chefuri şi beţii, fără nici un fel de recunoştinţă faţă de patimile Domnului nostru 
Iisus Hristos. 





Fără să recunoască pe Dumnezeu şi fără pocăință, mulţi ajung în fundul iadului. 
Sunt bătrâni care au îmbătrânit mai mult în păcate decât în numărul anilor, ţărani 
cu obiceiuri boiereşti şi boieri cu obiceiuri păgâneşti fără nici o frică de Dumnezeu. 
Sunt desfrânate fără pocăință, tâlhari neispăşiți de păcate, care în loc să stea la 
închisoare sunt liberi şi se ţin mereu de aceleaşi tâlhării, se fac mereu avorturi, 
ucideri şi toţi aceştia aşteaptă să se mântuiască fără pocăință. Acestora le este 
pregătit focul iadului, muncile de veci îi aşteaptă. 


Dumnezeu însă îi cheamă mereu la pocăință pe toţi, pentru că pentru păcătoşi a 
venit, cum a spus în Evanghelia de astăzi. Pe toate căile Dumnezeu voieşte să se 
apropie de ei, să se apropie acum până când nu vor sta la căpătâiul lor soţia, copiii, 
plângând lângă patul lor de suferinţă. Acum este momentul cel mai potrivit până 
când nu se vor închide ochii. 


Acum când am auzit de schimbarea şi întoarcerea desăvârşită a lui Zaheu vameşul, 
acum să ne întoarcem la El. Diavolul ne amână şi zice mâine, iar de mâine 
poimâine, de la post la post, şi de la an la an, ca să ne prindă în gheare. Dar astăzi 
este ziua, mâine poate fi prea târziu. Câte exemple nu sunt pe care le-am văzut cu 
ochii noştri, de atâtea ori în viaţă, cu unele persoane care au tot amânat întoarcerea 
la Dumnezeu şi la pocăință, pe care i-a prins moartea fără să facă nici o pregătire! 


Câţi n-au fost luaţi cu salvarea de urgenţă şi internaţi la vreun spital pentru vreo 
operaţie urgentă! Desigur, cei mai mulţi pleacă nespovediţi şi neîmpărtăşiți, fiindcă 
durerile îngrozitoare nu le-au mai dat timp să cheme vreun preot să-l spovedească 
măcar. Şi aşa au murit pe patul operaţiei fără a-şi lua hrana trebuitoare pe drumul 
veşniciei, Sfintele Taine. 


Deci, acum Să fim atenţi cu sufletul nostru, acum Să căutăm să-l ţinem treaz pe 
calea mântuirii şi cu fierbinte dragoste să urmăm pe Domnul, 


Atunci şi diavolul are frică de sufletele noastre, de sufletele 
acelea care stau gata înarmate ca nişte ostaşi cu arma în mână, ca o santinelă 
înţeleaptă şi vioaie ce străjuieşte împrejurul casei sufletului său să nu-i fie furată 
avuţia. Cu această ocazie îmi amintesc de o vedenie a unui sfânt părinte pustnic. 


Acest părinte a fost dus de îngerul păzitor la uşa unei mari Săli subterane, unde 
erau adunate toate duhurile necurate cu mai marele lor Scaraoschi. Pustnicul 
acesta asculta ceea ce vorbeau ei înăuntrul acelei încăperi, fără să fie văzut de 
ei, fiindcă aşa era voia lui Dumnezeu. Scaraoschi cel mare aşa le spunea la toţi 
diavolii lui: "Cum să facem să câştigăm cât mai multe suflete pentru împărăţia 
noastră întunecoasă ?Atunci S-a ridicat unul care a zis aşa: 





"Întunecimea voastră, eu sunt de părere că cel mai bun mijloc pentru a umple 
iadul nostru este să mergem cât mai mulţi pe pământ şi să le spunem că nu 
există Dumnezeu, că nu există rai şi iad, şi că pe pământ este totul; dacă ai bani, 
avere, şi de toate eşti în rai, iar dacă nu, eşti în iad. Celelalte câte le-au auzit pe 
la biserici, să le spunem că Sunt Scornituri şi poveşti de-ale popilor, că ştii 
întunecimea ta, cât sunt oamenii de proşti şi ne vor crede cu uşurinţă. 


Scaraoschi le grăi: "Lesne de spus acestea, dar să ştii că nu toţi oamenii Sunt 
aşa de proşti cum crezi tu, vor Simţi că-i treabă diavolească de-a noastră şi nu 
vor crede; vreau altă părere. Zise unul una, altul alta, dar nici una nu fusese 
bună. 


Se ridică unul mai chior, mai şchiop, mai îndrăcit ca toţi şi spuse: "Se înţelege 
că e o prostie să spui lumii că nu există Dumnezeu, nici rai, nici iad. Părerea 
mea e alta, să mergem cu toţii pe faţa pământului şi să Stăm la pândă, şi cum 
vedem că se întoarce vreunul la Dumnezeu şi la dreapta credinţă cu toată 
seriozitatea prin pocăință, prin spovedanie şi împărtăşanie, atunci Să Sărim cu 
toţii şi să nu-l lăsăm, să-l întoarcem înapoi. lar pe cei ce vor să se ia de credinţă 
şi de cele ale credinţei, să-i amânăm mereu, spunând la cei tineri că la bătrâneţe 
Să se pocăiască, atunci să ia calea bisericii, sunt prea tineri acum, până atunci se 
pot ruga şi acasă, ce tot biserica?! Pot să mai citească câte o carte sfântă pe 
acasă şi să facă şi ei ca toată lumea, să nu iasă din rândul lumii. La cei bătrâni 
să le spunem că dacă n-au făcut pocăință cât au fost tineri, acum e prea târziu şi 
nu-i mai iartă Dumnezeu, aşa că degeaba mai fac ei pocăință şi se mai duc la 
biserică, că tot nu mai Sunt iertaţi; să-i dăm înapoi şi pe unii şi pe alţii. Să-i tot 
amânăm pe toţi din zi în zi până când îi va apuca moartea aşa nepregătiți. 


"Bună părere, cea mai bună, zise diavolul Scaraoschi, alergaţi cu toții şi aşa să 
faceţi, găsiți cât mai multe guri şi vorbiţi prin ele ca să se întoarcă cei ce au luat 
drumul bisericii şi al credinţei adevărate, şi nu-i lăsaţi să se ducă la biserică. 


lată de ce observăm că diavolii nu se înspăimântă de creştinii care nu pornesc pe 
calea mântuirii cu toată seriozitatea. Căci aşa se observă prin Sfintele Biserici, că 
toate cele sufleteşti, creştinii noştri le fac numai de formă. De formă se roagă, de 
formă vin la biserică, de formă se spovedesc, din obicei le fac pe toate ale 
sufletului. 





us un Sfânt părinte; 


nu ca Zaheu ce s-a dat 
jos din dud. Acolo unde se ridică câte un suflet cu hotărâre temeinică de a urma 
calea Domnului, tot iadul se răscoală împotriva lui. Dacă este tânăr sau tânără 
necăsătoriți, vine diavolul chiar prin părinţii lor sau prin rudenii care parcă numai 
grija asta o au, să se ocupe de ei să-i silească să se căsătorească chiar le găseşte pe 
câte cineva ca să-i poată porni cât mai curând pe acest drum fără a chibzui 
îndelung şi cu toată seriozitatea când face acest pas. 


Dacă sunt părinţi, fel de fel de ispite întrebuințează necuratul prin copii ca să-i 
supere, să-i facă să zică vorbe rele, să-i blesteme, şi să-i scoată astfel din calea 

mântuirii. În cele mai multe familii sunt supărări mari din partea copiilor. Aşa că 
e toate căile şi în toate locurile, un creştin adevărat, 


Aceşti trei vrăjmaşi înfierbântaţi de 
mânie pe bietul suflet, se luptă zi şi noapte, acasă şi la serviciu, pe stradă şi în 
tramvai, în tot locul, chiar şi în Sfânta Biserică. 


Iată ce zice un alt sfânt părinte că pe unii îi aduce chiar diavolul la biserică, ca 
să încurce pe ceilalți care au venit să se roage, să-i facă prin cine ştie ce ispite să 
dea înapoi, să-i facă să se lipsească şi să fie la fel cu toţi moleşiţii veacului care 
dorm în păcate grele. 


De aceea ne cere Domnul să fim treji, Să stăm cu candela aprinsă, adică flacăra 
sufletului, cu credinţă tare şi aprinsă, Să fim nişte suflete înflăcărate pentru 
luptă şi să nu ne temem niciodată de jucăriile diavolului, ba chiar să ne bucurăm 
că tocmai prin aceste lupte şi ispite ne încununăm de la Dumnezeu, primind mai 
multe puteri şi mai mare ne e răsplata. Cu cât avem de suferit mai mult, de luptat 
mai mult, cu atât suntem mai băgaţi în seamă de Dumnezeu şi la vreme potrivită 
el ne trimite ajutorul Său. Când vede că noi am făcut tot ceea ce ne Stă în putinţă 
şi nu mai putem face nimic, atunci intervine El cu puterea Sa dumnezeiască. Aşa 
s-au luptat înaintaşii noştri, Sfinţii noştri părinţi, Sfinţii care-i prăznuim, Sfinţii 
mucenici. 


Citind vieţile lor vedem cum erau omorâţi de rudeniile lor, pârâţi că sunt creştini, 
au fost împărați care şi-au omorât copiii lor buni pentru această dreaptă credinţă, 
vedem cum au fost omorâte soțiile de către soţii lor pentru că sunt creştine, surori 
de către fraţii lor, rudenii de către rudeniile lor, pentru că sunt creştini adevăraţi. 





Dar toți aceştia au biruit fiind înarmaţi cu armele duhovniceşti pe care ni le 
recomandă nouă în Apostolul care s-a citit astăzi, unde ne spune 


Să ne îndemnăm unii pe alții în citirea sfintelor cărți de unde se poate lua 
învăţătură pentru mântuirea noastră şi prin care, dacă citim cu înţelegere, ne suim 
cu mintea sus deasupra lumii, de unde vom putea vedea mai bine ca Zaheu din dud, 
pe Domnul nostru lisus Hristos. „Să citim mai ales vieţile sfinţilor; acolo vedem 
luptele lor, răbdarea lor, suferinţele lor de tot felul, încercările şi focul ispitelor 
prin care S-au mântuit fiecare. Este cu neputinţă ca un creştin Să nu-şi găsească 
leacul trebuitor pentru suflet în aceste vieţi de sfinți. 


Oricât de mare ar fi lumânarea şi darul omului, dacă nu se leapădă de păcate, tot la 
iad se duce. Trebuie mai întâi să scoatem gunoiul păcatelor din viaţa şi sufletele 
noastre, căci s-a împuţit pământul şi văzduhul de tot felul de păcate şi nu ne mai 
poate suferi Dumnezeu mult. 


E gata judecata, să fim gata şi noi. 


Sunt unii cărora nu li se îndeplinesc rugăciunile, pentru că nu ascultă sfaturile bune 
pe care le dăm şi cad într-o mare necredinţă, căci ajung de nu le mai trebuie nici 
biserică, nici preot, nici sfințenie; se leapădă de toate, zicând că dacă ar fi 
Dumnezeu le-ar ajuta şi lor. Şi pentru că le caută tocmai pe acestea pământeşti şi 
nu mântuirea sufletului, de aceea se îndepărtează Dumnezeu de ei. 


Le spui să se spovedească, să se lase de păcatul desfrânării, să se întoarcă la 
Dumnezeu, să ia calea dreptăţii; îţi promit, dar nu se ţin de cuvânt. Se întâlnesc pe 
stradă cu o babă care le spune să se ducă la 9 biserici să plătească. Sfatul cel bun 
nu-l primesc, să facă ce spunem, se iau după babă şi se duc la 9 biserici şi atunci 
cum să asculte Dumnezeu rugăciunea acestor creştini, cu păcate mari nespovedite? 
De aceştia se depărtează Dumnezeu şi nu le aude rugăciunea. 





Unii au suferinţe de tot felul şi totuşi vin la biserică, fac fapte bune, nu s-au întors 
de la Dumnezeu, şi totuşi au parte de multe dureri şi necazuri, rămânând 
nedumeriţi. Se pune întrebarea: pentru ce sunt pedepsiţi unii, dacă ei urmează 
calea cea dreaptă? Aceştia să nu uite că primii creştini şi toţi sfinţii care aveau 
darul facerii de minuni, vindecând bolile şi prin rugăciunile lor făceau minuni 
mari, înviind chiar morţii, aşa încât erau atât de drepți şi Sfinţi că se numeau 
prietenii lui Dumnezeu şi cu toate acestea Dumnezeu i-a lăsat şi nu i-a scăpat de 
vrăjmaşii care căutau să-i omoare şi-i chinuiau cu fel de fel de munci grele. 


Aceasta deoarece, aşa cum aţi auzit mai Sus, 
Pe front nimeni nu 


se duce să-şi îndeplinească plăcerile lui personale; acolo e luptă, e moarte 
întotdeauna în faţa ochilor. Aşa şi noi aici pe pământ, să vedem moartea în faţă în 
fiecare clipă, ca să nu greşim lui Dumnezeu, Să nu facem păcate şi să nu ne 
lipim inima de pământul acesta care s-a spurcat şi care va fi ars cu foc. 


Fraţi creştini, vrem şi noi să vedem pe Domnul lisus Hristos ca Zaheu? Să ne 
Suim Sus, mai Sus de lumea aceasta, mai sus de lumea care se târăşte pe pământ 
ca şarpele; de acolo de sus de la înălțimea învățăturilor dumnezeieşti, îl vom 
vedea pe Domnul desluşit şi ne va chema şi pe noi ca pe Zaheu pe nume, 
invitându-se cu a Sa dragoste dumnezeiască să vină în casa sufletului nostru. 


Vrem şi noi să ne pocăim ca Zaheu? Hai să plătim nedreptăţile, hai să ne grăbim 
să facem socoteala şi să recunoaştem câţi bani nedrepţi avem în casele noastre, pe 
cine am înşelat şi am păgubit, câte duminici şi sărbători am lucrat furând zilele 
Domnului Dumnezeu şi să întoarcem împătrit, adică făcând tot felul de fapte 
bune. 


Dacă vrem să-L urmăm pe Domnul, să nu ne mai dezlipim de EI niciodată, să-L 
ascultăm şi să mergem cu El în toate zilele vieţii noastre. El să fie păstorul 
nostru, iar noi oile Lui cele aflate şi întoarse la Tatăl. 


Îngerii de sus cântă de bucurie, Sfinţii se 
bucură de întoarcerea lor şi mare bucurie se face în cer şi multă pace în casele 
lor; căci Mântuitorul cu care plecaţi de aici din Sfânta Biserică şi îl duceţi în 
casele dumneavoastră, vă va zice ca şi lui Zaheu: "Astăzi s-a făcut mântuirea 
casei acesteia”. 





Rugăciune 


Doamne lisuse Hristoase, Fiul lui Dumnezeu, care ai venit în lume Să 
mântuieşti pe cel pierdut şi rătăcit, dă-ne şi nouă pocăinţa lui Zaheu, 
recunoştinţa lui şi întoarce-ne pe calea Ta cea bună ca să fim cu Tine şi aici şi în 
ceruri în vecii vecilor. Amin. 





Pr. conf. univ. dr. Constantin Necula: „Şi L-a primit, bucurându-se...” 


DUMINICI ÎN DAR 


— Predici şi gânduri — 


. ...... . ci 


(Luca 19. 1-10) 


Evanghelia de astăzi, ne duce în Ierihon, în mulțimea din care se desprinde, urcân- 
du-se în sicomor, Zaheu. Cine era? Mai-marele vameşilor. Şi era bogat. Ca şi noi, 
el aleargă să-L vadă pe lisus, numai mic de stat fiind şi din cauza mulțimii, nu 
poate să-şi îndeplinească dorinţa. Alege să se urce într-un sicomor în dreptul căruia 
ajungând lisus spune - auzind şi noi aceasta - „Zahee, grăbeşte de coboară, că 
astăzi în casa ta trebuie să rămân.” 


Bucuria lui Zaheu, primirea pe care o face Domnului şi cuvintele Sale, rămân, 
pentru eternitate, în ochii duhovniceşti ai Bisericii, definitorii pentru icoana celui 
care şi-L apropie pe Dumnezeu: „lată, jumătate din averea mea, Doamne, o dau 
săracilor, şi dacă am năpăstuit pe cineva cu ceva, întorc împătrit.” 


Lucruri atât de fireşti, încât scapă ideii noastre despre mântuire. Noi credem mereu 
şi mereu - ca şi mulţimea care murmura că Hristos Domnul a intrat să cineze la un 
om păcătos - că pentru a ne apropia de Dumnezeu avem de făcut lucruri mari, 
neapărat spectaculoase. 


Or, iată-l pe Zaheu! EI, vameşul care se îmbogăţise probabil pe falsă vămuială, îşi 
recunoaşte greşeala, ba mai mult: întoarce împătrit celor pe care i-a năpăstuit. Dar 
dreptatea lui „prisoseşte”, înțelegând - fără îndoială şi din cuvântul Cuvântului - 

că a te aşeza în har înseamnă a împlini ceva mai mult decât Legea. Înseamnă a-ţi 
împlini dragostea. 





De aici faptul că „jumătate din avere” o împarte săracilor. Nu ca şi cum şi-ar cum- 
păra mântuirea, ci convins că astfel, el, vameşul, slujbaşul Romei, străin de neamul 
cel ales al lui Israel - va aparţine, prin credinţă şi faptă, fiilor lui Avraam. Şi cu 
adevărat, credinţa şi fapta credinţei îl fac remarcat de Hristos Domnul. Și casa lui 
primeşte mântuire. 


Concluzia Evangheliei - ţinând în sine glasul lui Hristos? „Că pe cel pierdut a venit 
Fiul Omului să-l caute şi să-l mântuiască.” Adică şi pe noi. Să căutăm să-l vedem 
pe Domnul şi mai ales să-l primim cu bucurie în sufletele noastre. Noi. Toţi. 


(Extras din cartea: Pr. conf. univ. dr. Constantin Necula - Duminici în dar: 
Predici şi gânduri) 





Pr. Constantin Necula - Fiul Omului a venit să caute şi să mântuiască pe cel 
pierdut (Luca 19, 1-10) 


(CL: [e cl LT:AE Be) 


Când scriu gândurile acestea încă nu s-a stins zvonul de clopot ce a vestit Liturghia 
pomenirii Sfinților trei Ierarhi. Şi parcă nimic nu se potrivește descrierii vieţii lor 
cu prezența în mijlocul nostru a reacției acesteia vii a lui Zaheu, vameșul din 


povestea Evangheliei Duminicii noastre. Abia ne-am despărțit de întâlnirea 
Domnului Hristos cu orbul ce şedea la marginea drumului spre Ierihon. 


Vă amintiţi, desigur, că Mântuitorul îl întreabă pe acela, omul-scai lipit de Dumne- 
zeu: „Ce voieşti să-ți fac?” (Luca 18, 41). Omul cere vedere şi primește lumina. 
Aici Zaheu este altfel situat. E în centrul cetăţii, dar nu iubit. E omul finanțelor, 
reprezentantul străinilor de Ierihon - fie că vorbim de Roma, fie de Ierusalim - al 
străinilor care vor cote, dinari, vamă. 


Remarcăm şi în cazul celui pierdut pe drum și al celui pierdut în mijlocul comu- 
nității că Hristos este Cel care devine reper, ţintă, orizont. Orbul cere să vadă. 
Zaheu, prin gesturile sale ca de copil agitat, cere să fie văzut. Cel din urmă vrea să- 
L vadă pe Hristos cu totul altfel decât vrea orbul. Dar dorinţa este aceeași. Să vadă. 
Să privească spre cel care este Lumina, Vederea, Adevărul. 


Pe Zaheu, Domnul nu doar că îl vede, ci îl şi cunoaște. Sau, mai bine spus, se recu- 
noaște în străinul ce ajuta străini. Prin făptuire, Zaheu se face omul lui Dumnezeu- 
Omul. El spune, pe fondul murmurării celorlalți, căci Hristos ceruse să găzduiască 
la vameş, care - în ochii nevăzători de bine ai mulțimii - era un păcătos: „lată, 





jumătate din averea mea, Doamne, o dau săracilor şi, dacă am năpăstuit pe cineva 
cu ceva, întorc împătrit” (Luca 19, 8). Nu spune aceasta ca să se scuze dinaintea 
mulțimii, nu are de dat seamă dinaintea ei. El vorbeşte Domnului care îl vede. Iar 
ceea ce spune este judecată mulțimii. Nu zeciuiala e țelul lui. Dă jumătate, iar când 
greşeşte întoarce împătrit. Era un vameş cum nu prea auzi. Nu strângea şi pentru el. 
Ci era un funcționar al statului - Imperiului - care nu confunda hoţia cu vămuirea. 
Ba, mai mult, având conştiinţa posibilei neputinţe în împlinirea funcției sale pu- 
blice, înţelege că nu statul trebuie să plătească pentru greşeala lui, ci el, persoana 
chemată de stat să facă rânduială în economie. Mai mult. Comportamentul său ne 
dovedeşte responsabilitate, adică răspuns în Dumnezeu asupra funcției sale civice. 
Căci nu civismul naște responsabilitate, ci responsabilizarea naște civism activ și 
echilibrat. 


Domnul lisus Hristos are bucurie la răspunsul lui Zaheu: „Astăzi s-a făcut mântuire 
casei acesteia, căci şi acesta este fiu al lui Avraam ” (Luca 9, 9). O mărturie umană 
care cheamă mărturia Dumnezeu-Omului. lar Dumnezeu-Omul nu se fereşte să 
încurajeze inimile curajoase, care se vădesc iubitoare de Dumnezeu. 


Urcat în sicomor ca să fie văzut de Hristos, Zaheu constată că e cunoscut în adân- 
cul inimii sale. Devine şi mai interesant în contextul în care, pentru a întări reacţia 
sa bucuroasă şi concluzia Sa - „căci Fiul Omului a venit să caute şi să mântuiască 
pe cel pierdut” (Luca 19, 10) - oferă pilda celor trei „împrumutaţi” cu talanți (mine, 
în contextul lucanic) care primesc răsplata muncii lor în funcție de curajul adăugat 
darului stăpânului. 


Citiţi aşadar continuarea întâlnirii dintre Zaheu şi Hristos în cheia parabolei oferite 
de Domnul mulțimii (Luca 19, 12-27). Vizibil, Domnului nu-i plac oamenii care se 
ascund după Lege şi după EI, făcându-se lege celorlalți doar pentru că aparţin unei 
administrări de lege. Zaheu e bucurie Domnului pentru că nu se ţine de legea auto- 
impusă vameșşilor. Nu exploatează pentru a avea. Ci gestionează, economisește 
pentru a nu pune poporul în tensiune cu politicul, fie el chiar dictatorial. Dar în 
planul „dezvoltării personale” - cum turuim noi azi prin tot soiul de formări - 
Zaheu nu face nici un compromis în ce priveşte relația lui cu Dumnezeu, Cel 
dezvăluit de Lege şi vămuit la greu de cârtitori. Zaheu e viu, refuză să devină un 
artefact funcționăresc, o mumie nefirească. 


EI ştie ceea ce Sfântul loan Gură de Aur avea să sintetizeze peste secole: inima 
noastră înghite pe Domnul și Domnul înghite inima noastră (Comentariu la 
Evanghelia de la Matei 19). Adică suntem într-o permanentă hrănire-împreună cu 
Dumnezeu, punând templul vieţii noastre în lucrare, punând în inima noastră drept 





viață pe Dumnezeu. De aici bucuria Domnului. Fără a le vorbi oamenilor Zaheu 
teologhiseşte prin faptă, le oferă posibilitatea de a preamări pe Dumnezeu, de a se 
bucura de Oamenii lui Dumnezeu. 


Ca în lerihon atunci și acum în viețile noastre. Nimic din ceea ce avem de făcut nu 
ține doar de cuvinte, doar de cuvântări. Ci propunerea vremii este redescoperirea 
forţei din faptele noastre către care priveşte Hristos. Ca un Dumnezeu Întrupat care 
ne cere să ne întrupăm credinţa în faptele mărturisirii noastre. Pentru că Dumnezeu 
nu este un concept gol de făptuire. Când te numești creştin, nu propui simple citări 
ori fluturări de text, ci propui un mod de viață. Un miez de cultură vie propusă ca 
alternativă culturii morții în care ne balansăm vieţile astăzi, cu efecte devastatoare 
nu numai asupra vieții acesteia. Viaţă vămuibilă, după regulile politicului şi eco- 
nomicului. Dar şi liberă, în raport cu Hristos, cel care trece mereu pe căile leriho- 
nului. Să învăţăm că nimeni nu e în afara ariei de acoperire a Mântuitorului. 
Marginile lumii şi centrul cetăţii deopotrivă aşteaptă Harul izbăvirii. Daţi bineţe 
Domnului, vă vede să vă ajute să vedeţi. Să vă vedeţi în lumina Iubirii Lui! 


Zvonul Sfinților trei lerarhi se stinge grabnic în vântul iernii, dar nu în vântul de 
duh al Bisericii. Suntem toţi în bucuria Treimi şi în a Bisericii. Mergem mai 


departe, căutând Ierusalimul de sus. 


Sursa: tribuna.ro 





Pr. Constantin Necula - Cel pierdut (Luca 19.1-10) 


Odoxologia.ro 


O zi oarecare din zilele Mântuitorului. Trece prin Ierihon. Oraşul care marca intra- 
rea lordanului în Marea Moartă, nod de trecere - ca şi astăzi - între iudaism şi restul 
lumii. Prima cetate de pământ atestată în istoria acestei părți de lume - o vor depăşi 
în vechime cetăţi ale Chinei ori Americii de Sud despre locuitorii cărora, însă, nu 


vom şti nimic. Un loc aproape de pustia-prăpastie (Carantani, Luca, 4.2-13), unde 
îndată după Botez, plin de Duh Sfânt fiind, este ispitit de diavol. Un oraş al 
contrastelor, afacerilor şi oamenilor paradoxali. Asemeni lui Zaheu. Omul care îi 
iese azi în față. 


Putem bănui, după cum au așezat Sfinţii părinți Evanghelia aceasta, că orăşenii din 
Ierihon aflaseră de vindecarea leproşilor prăznuiţi de noi în duminica trecută. Nu 
prea aveau alt loc de trecere și vadul lor de urcare la Ierusalim va mai fi folosit de 
alți leproşi ca loc de aşteptare al vindecării. Și aflaseră, desigur, de orbul ce tocmai 
îl vindecase Domnul (Luca 18.35-42). De unde entuziasmul cetăţenilor din Ierihon 
la trecerea Mântuitorului. Și lecţia adâncă a acestei treceri (Paști) spre Ierusalim. 
Căci ne aflăm în bornele ultimei urcări a Domnului la Ierusalim, după cuvântul Său 
adresat Ucenicilor: „lată, ne suim la Ierusalim şi se vor împlini toate cele scrise 
prin prooroci despre Fiul Omului” (Luca 18.31). Urcând spre Răstignire, Pătimire, 
Agonie şi moarte, Domnul Hristos continuă să facă Binele. Să-şi împlinească roada 
Învierii cea dinainte de Înviere. 


Zaheu nu-i un oarecare. Era mai marele vameşilor şi foarte bogat. Micuţ de satură, 
nu putea zări pe Hristos din pricina aglomerației formate în jurul său. Fire practică, 





de unde probabil şi bogăţia și profesia, Zaheu urcă într-un sicomor. Nu era un om 
iubit. Reprezenta autoritatea romană, care vămuia, la margine de Imperiu, tot ce 
intra ori ieşea din aria sa de autoritate. O profesie ce nu-i îngăduia să urce la 
Templu. Atingea cu degetele sale chipul cioplit al chipului împăratului care se 
imprima în aurul, argintul, bronzul ori alama monedelor ce le mânuia. Era omul 
autorităţii. Ceea ce nu-l făcea neapărat autoritate, dar îl încărca de o parte din ura 
oamenilor pentru aceştia. 


Suntem impresionați mereu, la vreme de postire în aşteptarea Paştelui (Luca 18.10- 
14), de pilda Vameșului și fariseului. Uneori am sentimentul că Domnul acolo 
despre Zaheu vorbeşte, înainte ca apostolii şi noi să-l cunoaştem pe viu (ori prin 
lectură vie) din „momentul Ierihon”, din Evanghelia zilei acesteia. Zaheu are de 
toate, dar nu și prieteni. Nimeni nu-i face loc spre lisus care trece pe cale. Şi se 
ridică în sicomor. 


Unii părinți ai Bisericii văd în gestul acesta semnul ruperii de lume, al ridicării din 
păcat. Alţii văd o treaptă pe nevăzuta Scară a virtuţilor cu fusceii de... sicomor. 
Rămâne, dincolo de orice interpretare, singurul mod practic de a se ridica şi vedea. 
Dar gestul nu pare a fi făcut doar să vadă, ci să fie reperat, oarecum, de vederea lui 
Hristos. De câte ori nu se va fi rugat Zaheu să fie văzut de Dumnezeu, ştiind el că 
„inima înfrântă și smerită Dumnezeu nu o va urgisi” (Psalmul 50.18). De câte ori 
nu va fi zis „Doamne, ascultă rugăciunea mea şi ia aminte la glasul cererii mele” 
(Psalm 85.5) ori „către Tine, Doamne, am ridicat sufletul meu, Dumnezeule...” 
(Psalmul 24.1). Căci se vede din întâlnirea lor că nu-şi erau străini unul altuia. Se 
întâlniseră în rugăciune şi în făptuirile smereniei lui Zaheu. 


Domnul. Zărind pe cel ce-l ştia deja, se invită în casa lui pentru a găzdui (Luca 19. 
5). Printre puţinii „trebuie” folosiți de Hristos: trebuie să rămân în casa ta. Dar e 
obligație care nu pare să-l privească pe Zaheu, cât pe Hristos Dumnezeu care vrea 
să răsplătească pe vameșul bogat. Câţi nu vor fi gândit asemeni nouă: Aaaaa, tot la 
bogat trage! Da. Dar de data aceasta doar ca să facă lumii cunoscut filonul de 
bogăţie interioară care străluceşte ochiului neavenit doar ca bogăţie exterioară. În 
ochii lumii, Zaheu, bogat și vândut autorităţii, e un trădător, un om păcătos. Ase- 
meni celui de-al zecelea lepros ce nu avea templu către care să se îndrepte. Așa şi 
Zaheu. Nu putea parcurge drumul Ierusalimului decât pentru afaceri şi nu pentru 
iertări. Putea intra până în curtea schimbătorilor de bani. Nu mai departe. Mărturia 
lui însă rămâne în veac drept declaraţia fundamentală a onoarei de a fi om în slujba 
oamenilor: „lată, jumătate din averea mea, Doamne, o dau săracilor şi dacă am 
năpăstuit pe cineva cu ceva, întorc împătrit” (Luca 19.8). 





Un vameș din vremea Mântuitorului rușinează astfel pe toţi îmbogăţiţii pe seama 
funcției ori slujbei lor publice. Refuză hoţia şi manipularea prin îmbogăţire. Entu- 
ziasmează pe Hristos care se vede că nu trece pe lângă sicomor doar din drag de 
umbră. Domnul îl botează, parcă, în lumina entuziasmului Său Dumnezeiesc: 
„Astăzi s-a făcut mântuire casei acesteia, căci şi acesta este fiu al lui Avraam” (Lu- 
ca 19.9). Cu alte cuvinte, modul său de a trăi adevărul Împărăției îl face apt de 
mântuire. Cu toată casa lui. De unde avem de învăţat că unde omul slujeşte cu 
smerenie obştei şi casei sale i se împlineşte mântuirea. Și că acela care abuzează de 
funcția sa, indiferent de instituţia căreia-i slujeşte, afectează şi binele casei sale. 


Concluzia Evangheliei este limpezită de glasul Mântuitorului: Căci Fiului Omului 
a venit să caute şi să mântuiască pe cel pierdut (Luca 19.10). Inclusiv pe cei ca 
Zaheu, bănuiţi pe nedrept de păcate, neştiuţi în smerenia intimităţii lor lucrătoare. 
Ba, mai mult, neafiliați „religiozităţii” oficiale înțepenite în rigori în care urcatul pe 
un ciot de sicomor nu valorează nimic. Eu zic să ţinem partea sicomorului. ŞI să 
înțelegem că Acela care vede totul nu ne lasă nevizitați ca gazde de încredere. Să 
învăţăm să fim gazde lui Hristos. Să-l obligăm cu „trebuie” să locuiască în inimile 
noastre. Se va bucura! 


Sursa: tribuna.ro 





Pr. Dorin Picioruș - Predică la Duminica a 32-a după Rusalii 


Iubiţi fraţi şi surori întru Domnul, gustul libertăţii se formează în casa recunoaşterii 
de sine. 


Numai când stai față în faţă cu tine...înaintea lui Dumnezeu... înţelegi cât de puţin 
liber eşti...dar şi cât de multă nevoie ai de libertate...în primul rând, bineînţeles, de 


libertate interioară... .de la care porneşte tot binele în Biserică și în societate. 


Și ce înseamnă Să fii liber în tine însuţi? 


În Evanghelia de azi [Le. 19, 1-10] avem paradigma Sfântului Apostol Zaheu 
[Zacheos în limba greacă], unul dintre cei 70 de Sfinți Apostoli ai Domnului, 
pomenit la 20 aprilie...pentru ca să înţelegem ce înseamnă libertate interioară...şi 
câte eforturi trebuie să facem pentru ea. 


Avem convertirea lui...drept exemplu de eliberare de sub stăpânirea patimilor. 


Pentru că atunci când s-a văzut în fața Domnului...când s-a văzut văzut de 
Domnul până în Străfundurile sale...a înţeles că trebuie să devină milostiv şi să 
se împace, din punct de vedere financiar, cu cei nedreptăţiţi de el... din postura 
sa socială de vameş/ perceptor/ de încasator de impozite (v. 8). 


In apropierea Domnului, Sfântul Zacheos a înţeles dintr-o dată/ imediat...că 
trebuie să iasă de sub patima care îl robea cel mai mult: iubirea de bani, dorința de 
a avea cât mai mult...și prin orice mijloc. 





ŞI prin asta a ieşit din închisoarea îmbogăţirii nedrepte, din închisoarea interioară a 
dorinţei de a nedreptăţi pe alţii...la locul larg al bucuriei de a face binele...de a 
avea raporturi normale, cinstite cu oamenii. 


Căci pe lângă statura sa mică, care isca ironil...şi pe lângă ura oamenilor, ura 
crescândă...datorată nesațiului său de a lua mită, de a fi nedrept cu oamenii din 
postura sa de vameş...se adăuga în inima lui şi nefericirea de a fi situat în rândul 
păcătoşilor [v. 7] din punct de vedere social, adică a celor bolnavi de lepră, a 
prostituatelor, a criminalilor, a nedrepilor... 


Și el a înțeles, mai mult decât alţii, ce milă și-a făcut Domnul cu el...cât respect i-a 
acordat...dacă a venit tocmai în casa lui...a celui recunoscut ca păcătos, ca om 
nedrept, ca om ce nu merită atenţia altora...pentru că nici el nu-i respectă pe alţii. 


Și acum, în aceste zile în România, vedem ce înseamnă să nedreptăţești 
poporul...să îi calci demnitatea. ..deşi el își face datoria... 


Dar în cazul lui Zacheos...Domnul vine în casa lui şi îi distruge imaginea socială 
de bădăran...de gros la inimă. 


I-o distruge prin asentimentul său...pentru că Zacheos se vede gol de bine, de 
relaţii normale cu oamenii, de libertate interioară...şi vrea să fie liber, plăcut, 
apreciat pentru ce este şi face. 


Ieşind din rău, din exercițiul răului...Sfântul Zacheos se umple de mila lui 
Dumnezeu şi de milă şi de atenţie față de oameni. ŞI mila, atenția față de altii, 
relaţiile drepte cu alții ne aduc libertate, multă libertate interioară...în care 
putem creşte/ avansa la infinit în relația cu Dumnezeu şi cu oamenii. 


Nu îţi fac rău...înseamnă și: nu îmi fac rău. 


Iți văd suferinţa...pentru că şi eu sufăr. 


Compătimirea altora se naşte din conştiinţa fragilității sănătăţii şi a vieţii noastre. 


Și de aceea ieşim în ajutorul celor suferinzi, a celor nedreptățiți, a celor 
minimalizați...pentru că oricând putem fi în locul lor...iar dacă nu suntem încă în 
locul lor e tocmai pentru a fi apți să-i ajutăm pe cei care sunt în aceste situații 
dramatice şi nedemne. 





Fiecare act al Domnului are...taina lui imensă...Insă taina milei şi a iubirii lui 
Dumnezeu are nevoie de un da răspicat al fiinţei noastre. De o ieşire din dormitare, 
din lene, din obiceiuri proste spre...un alt fel de a fi. 


De aceea convertirea lui Zacheos...şi a noastră, a tuturor, e o ieşire din 
închisoare. ..spre un orizont cu totul nou, de neimaginat mai înainte. 


Eşti scos din viaţa ta plină de patimi...spre o viaţă din ce în ce mai rarefiată, mai 
bogată în frumuseţe şi în milostivire. 


De aceea convertirea e, deopotrivă, ca o urcare pe munte...spre o tot mai mare 
înălțime duhovnicească...dar şi ca o trecere prin deşert...spre oaza de linişte a 
Impărăției. 


Adică presupune dezlipire dureroasă/ dramatică de trecut...de dependenţa de rău, 
de păcat... 


Și prima mișcare a libertăţii e revoluționară la nivel interior: înseamnă o ruptură 
radicală, în forţă de viciile trecutului. 


Cei care îl văzuseră pe Zacheos, până mai ieri, jecmănind pe conaționalii săi pentru 
a oferi impozitele romanilor, adică ocupanților, au rămas cu gura căscată...când I- 
au văzut împărțind milostenii şi despăgubind, mai mult decât judicios, pe cei 
nedreptățiți. 


De aceea l-au perceput drept altul imediat. ..pentru că convertirea lui a fost plină de 
entuziasm, de înțelegere, de libertate duhovnicească. 


In comparaţie cu o astfel de convertire năvalnică, în forţă...e de la sine înțeles de 
ce nu convinge viața laxă a creştinilor, care nu arată asceză, mărinimie, un alt fel 
de a fi ...în comparaţie cu banalitatea curentă a lumii. 


Și astfel avem creştini care fac prea multe...creştini cu viteză redusă...şi creştini 
cu maşina în pană. 


Și suntem într-un fel sau în altul...pe măsura a cât ne-am lăsat convinşi de 
Dumnezeu. Pe cât am stat în fața Lui...ca să vedem ce cere EI de la noi. Sau pe 
măsura a ceea ce am simţit să facem...stând în faţa lui Dumnezeu în tăcere 
rugătoare. 





Zacheos a coborât din sicomor (v. 4) dar şi din băltirea lui în rele. 


S-a coborât când a vrut Domnul și a făcut ce a vrut EIl...adică s-a lăsat 
convertit...scos din derapajul lui...şi adus pe drumul cel drept...al dreptății, al 
omeniei... 


A coborât degrabă...cu inimă aprinsă...şi L-a primit bucurându-se (v. 6)... 
Nu a considerat convertirea spre bine drept o pagubă...ci un câştig imens... 


Tocmai de aceea şi-a cumpărat libertatea cu milostenie şi cu fapte de conștiință. ȘI- 
a recăpătat demnitatea umană şi socială prin relaţii oneste, omenoase. 


Pentru că munca cinstită trebuie remunerată şi omul care o face trebuie tratat cu 
demnitate. 


De aceea mântuirea lui [v. 10] a însemnat ieşirea din neomenie, din bădărănia în 
relaţiile cu oamenii. 


EI era pierdut [apololos, cf. GNT, v. 10] pentru că refuza să comunice corect cu 
oamenii. Și comunicarea corectă cu oamenii se face atunci când ești perceput ca 
om integru, ca om de valoare, ca om pe care alţii se pot bizui/ se pot baza/ în care 
îşi pot pune încrederea. 


Insă pentru a fi integru trebuie să fii un om al lui Dumnezeu care îşi lucrează 
vocaţia. Care face ceea ce ştie să facă...şi pentru care se simte dăruit de 
Dumnezeu. 


Sfântul Zacheos a devenit „fiu al lui Avraam” (v. 9) pentru că a devenit om pentru 
oameni. 


S-a făcut din contra exemplu un exemplu/ o pildă de urmat. 
De aceea Evanghelia de azi e una încurajatoare pentru cei care nu se simt bine în 


lumea păcatului...ci simt...intuiesc...înţeleg...că trebuie să meargă spre libertatea 
dumnezeiască a fulor lui Dumnezeu. 


Inţeleg că au nevoie de schimbare...de o schimbare de profunzime...care ne 
umanizează...ne îndumnezeieşte...ne bucură...ne eliberează de noi, cei din 
trecut...şi de trecutul nostru murdar... 





Adică: se poate! 


Întotdeauna se poate să fii altul...dacă înţelegi valoarea absolută a schimbării în 
bine! 


Pentru că binele nu se devalorizează în timp...ci măreţia lui creşte tot mai mult. 
Binele e valută forte, e forță duhovnicească. ..e avuţie neperisabilă. 

Şi în răspăr cu avuţia nedreaptă/ ilicită...şi cu inima plină de invidie 
nemilostivire...Zacheos a făcut din banii lui nedrepți bucurii pentru alţii...și 
descătuşare de sine... 

EI...şi noi...oricare am fi...am trăit şi trăim întotdeauna o mare eliberare...o mare 
împlinire...o bucurie nobilă...când ajutăm...când facem ceva dezinteresat...când 
ne comportăm firesc, normal, uman... 

Și aceste momente de candoare, de împlinire, de dăruire...sunt amintirile noastre 
frumoase...sunt oglinda în care ne bucurăm să ne privim...pentru că ne arată ca 
oameni care nu am făcut degeaba umbră pământului. 


Adică: spune nu unei vieţi inutile şi egoiste! 


Dezbracă-te de armura grea a nesimţirii...pentru ca să vezi ce relaxat vei fi...când 
vei merge degajat pe stradă! 


Sfântul Zacheos a făcut din casa lui Biserică...pentru că fiecare devenim biserici/ 
locaşuri ale lui Dumnezeu unde EI vine să locuiască. 


Dar pentru ca EI să vină la noi trebuie să ne debarasăm de vechiturile vieţii noastre 
indiferente. ..pentru a ne umple de noutăţile netrecătoare ale comuniunii cu EI. 
Amin! 





Pr. Constantin Sturzu - Cu noi este Dumnezeu. Dar noi suntem cu EI? 


ama pa 


ze 


___7p > 
mi pai 


Zaheu, vameşul cel cufundat în lăcomie şi trădare, „căuta să vadă cine este lisus” 
(Luca 19, 3). Noi, cei de azi, ştim cine este lisus? Majoritatea, dacă am fi oneşti, 
am răspunde: şi da, şi nu. 


— Da - pentru că-L ştim din Scripturi, din dogme, din predanie, de la cei ce ne 
vorbesc despre El. 

—> Nu - pentru că nu-L cunoaştem decât indirect, noi nu L-am întâlnit încă la 
modul personal. 


Şi nu e grav că nu-L cunoaştem, problema este: Îl căutăm măcar? Nu o dată, ci în 
două locuri spune psalmistul, întărind parcă acest cuvânt: „Domnul din cer a privit 
peste fiii oamenilor să vadă, de este cel ce înţelege sau cel ce caută pe Dumnezeu” 
(Psalmi 13, 2 şi 52, 3). Poţi să fii cel mai mare păcătos şi totuşi să cauţi pe Dumne- 
zeu, nimic nu te poate opri. 


După ce a greşit, încălcând porunca dată lui de Dumnezeu, Adam s-a ascuns „prin- 
tre pomii Raiului” (Facerea 3, 8). Zaheu, în schimb, s-a urcat în sicomor. Adam a 
spus lui Dumnezeu: „Am auzit glasul Tău în Rai şi m-am temut, căci sunt gol, şi 
m-am ascuns” (Facerea 3, 10). Teama, conştiinţa goliciunii şi tendinţa de ascun- 
dere l-au alungat pe Adam din Rai. Zaheu a avut îndrăzneală şi nu a stat pitit. S-a 
arătat în toată păcătoşenia lui (goliciunea sufletească, adică) şi nu numai că nu a 
fost alungat sau ignorat, ci a auzit de la Hristos: „astăzi în casa ta trebuie să rămân” 
(Luca 19, 5). 





Ce putem înţelege noi din cele de mai sus? Că problema noastră nu este nici păcă- 
toşenia, nici statutul de locuitori în această „vale a plângerii” (Psalmi 83, 7). Pro- 
blema noastră este că nu-L căutăm pe Dumnezeu. Degeaba ne plângem păcatele şi 
ne căim, dacă nu ne doare inima că nu suntem cu Dumnezeu. El este cu noi, de 
aceea spunem şi cântăm: „Cu noi este Dumnezeu” (Isaia 8, 9). Dacă suntem atenți, 
putem sesiza că EI este clipă de clipă cu noi. Dar noi Îl ţinem la uşa inimii 
(Apocalipsa 3, 20), nu-L lăsăm să fie prezent în toate ale vieţii noastre. Nu suntem 
cu El, în sensul că nu avem o relaţie vie, directă, permanentă cu El. Nu tânjim să 
fim cu Dumnezeu. 


„Adame, unde eşti?” (Facerea 3, 9) - a fost primul cuvânt al lui Dumnezeu către 
om, după ce acesta a ales să-L părăsească. Întrebarea se traduce şi prin: „Unde eşti, 
Adame, dacă nu eşti cu Mine? Ce fel de existenţă poţi avea? De ce m-ai părăsit pe 
Mine, Cel ce ţi-am dovedit dragostea Mea, pentru un cuvânt al şarpelui care nu ţi-a 
făcut nici un bine ca să fie demn de crezare?”. 


lar adevăratul răspuns al omului vine târziu, abia prin gura psalmistului. E un răs- 
puns tot sub formă de întrebare, una asumată şi rostită şi de lisus pe Cruce: 
„Dumnezeul meu, Dumnezeul meu, pentru ce m-ai părăsit?” (Psalmi 21, 1 şi Matei 
27, 46). Noi L-am părăsit pe Dumnezeu şi tot noi Îi reproşăm ruptura. Noi ne-am 
certat cu Dumnezeu, şi tot El vine şi ne împacă. Dumnezeu conştientizează şi 
exprimă mai întâi această ruptură ontologică dintre EI şi om. 


Târziu, în istorie, ajunge şi omul la aceeaşi înţelegere, vede întreaga grozăvie a că- 
derii sale, înţelege prăpastia căscată între el şi Dumnezeu. lar Fiul Omului a trebuit 
să cunoască în chip deplin consecinţele acestei rupturi ca să refacă, pe Cruce, legă- 
tura dintre Dumnezeu şi om, dintre Cer şi pământ. 


Păcătuim, ne pocăim, ne spovedim, apoi... iar păcătuim. Spovedania nu e mo- 
mentul de întoarcere acasă a fiului risipitor, ci doar locul în care noi „răsturnăm 
căruţa cu păcate”. Pentru ca apoi să ne întoarcem în lume şi să o umplem din nou. 
De aceea şi auzim de la Dumnezeu: „O, de ai fi rece sau fierbinte! Astfel, fiindcă 
eşti căldicel - nici rece, nici fierbinte - am să te vărs din gura mea” (Apocalipsa 3, 
16). E o „vărsare” pedagogică, mereu ni se mai dă o şansă. Fierbinte este cel ce 
arde pentru dragostea lui Hristos şi Îl primeşte în inima lui. Rece este cel ce trăieşte 
departe, la distanţă uriaşă de iubirea Lui. Căldicel este cel ce nici nu se depărtează 
de Hristos, dar nici nu se apropie cu totul de EI. Lui i se pare că „s-a îmbogățit şi 
de nimic nu are nevoie” (cf. Apocalipsa 3, 17). E omul care crede că e de ajuns să 
împlinească poruncile în literă, nu în duh, precum fariseul ce se compara cu vame- 
şul (cf. Luca 18, 9-14). Iar dacă nu reuşeşte să le împlinească, stă să plângă că-i 





păcătos. Râvneşte după darurile lui Dumnezeu, nu după Dumnezeu Insuşi. Cere lui 
Dumnezeu „să-i meargă bine” şi scrie asta şi pe pomelnic. Dar la inimă nu-i merge 
NIMIC. 


Ca să ajungem să credem cu adevărat în Dumnezeu, trebuie să trecem mai întâi 
prin a crede - sau, mai degrabă, a constata - că nu suntem cu Dumnezeu. Dacă ni se 
pare că suntem, ne amăgim. E ca şi cum am crede despre noi că suntem sfinţi. 


Două sunt condiţiile pentru a pune început bun vieţii în Hristos: să credem că 
Dumnezeu este cu noi şi să ne doară inima că noi nu suntem cu El. Nu încă. Din 
această părăsire să nu facem însă o tragedie. Nu e aici nici prilej de necontenită 
văicăreală, nici pretext pentru alte şi alte căderi. E vorba doar de constatarea unei 
realități. E locul în care ne aflăm acum, nimic altceva. Acesta e punctul din care 
devine posibilă schimbarea, din care începe pocăinţa. 





Pr. Constantin Sturzu - Spune-mi cum îi vezi pe ceilalţi, ca să-ţi spun unde vei 
ajunge 


Cazul Zaheu nu încetează, cu trecerea timpului, a mă fascina şi intriga tot mai mult 
(v. Luca 19, 1-10). E uimitoare această schimbare radicală a unui om extrem de 
corupt, trădător de credinţă şi de neam, într-un timp atât de scurt - cât ai lua prân- 
zul cu Cineva. Nu a făcut Domnul acolo nici o minune, nu e consemnat că i-ar fi 
spus acestui „mai-mare al vameşilor” vreun cuvânt de mustrare sau vreo pildă care 
să-l pună pe gânduri. Şi, totuşi, Zaheu se ridică de la masă alt om. Ca trezit dintr- 
un somn adânc, ca un ridicat din morți. 


A sta la masă cu Dumnezeu era, până la întruparea Mântuitorului, o onoare 
rezervată doar unor drepți precum Avraam - gazda dumnezeieştilor oaspeţi la ste- 
jarul din Mamwri, a celor veniţi în chipul a „trei Oameni” (Facerea 18, 2). lisus a 
scandalizat tot lerihonul cu alegerea Sa: „toţi murmurau, zicând că a intrat să găz- 
duiască la un om păcătos” (Luca 19, 7). Toţi murmurau, pentru că erau orbiţi de 
imaginea lor despre Zaheu. Ştiau faptele acestuia, îi ştiau trecutul şi prezentul. 
Aveau o opinie formată despre el care corespundea, într-adevăr, realităţii, nu asta 
era problema. Erau atât de orbiţi de această părere, încât atunci când lisus a văzut 
în căpetenia vameşilor din Ierihon un om capabil să-şi schimbe viaţa, ei au preferat 
să rămână cu imaginea lor despre Zaheu, decât să accepte posibilitatea unei schim- 
bări atât de radicale. 


De fiecare dată când văd în mine sau la alţii tendinţa de a emite judecăţi cu privire 
la persoana cuiva, mă cutremur. A avea o opinie proastă despre cineva, a-l cataloga 





sau eticheta, a fi sigur pe tine că-l cunoşti „ca pe un cal breaz” e totuna cu a-l ucide 
pe acesta: „oricine urăşte pe fratele său este ucigaş de oameni” (| loan 3, 14). Dar e 
şi un gest sinucigaş, în acelaşi timp: „cine nu iubeşte pe fratele său rămâne în moa- 
rte” (I loan 3, 14). 


Putem fi ispitiți a trage concluzii cu privire la comportamentul neadecvat, imoral 
sau chiar smintitor al cuiva, dar de aici până la a-i refuza dreptul de a se schimba 
este cale lungă, cât de la cer la pământ. Spre deosebire de îngerii buni sau de cei 
căzuţi (demonii), omul este ființă în devenire. Cât timp respiră pe acest pământ, 
oricine poate alege să-şi schimbe viaţa, în sens pozitiv sau negativ, cu Dumnezeu 
sau depărtându-se de EI. Cine suntem noi să-i interzicem aceasta? 


Mai mult decât atât, datori suntem a vedea în celălalt cea mai bună versiune a sa. 
Eu pot să trec pe lângă o prostituată care-şi aşteaptă clienţii la marginea drumului, 
dar o salut ca şi cum ar fi cea mai evlavioasă femeie. Mă intersectez cu un bărbat 
beat, abia ţinându-se pe picioare, şi îi vorbesc cu respect, ca unui om înţelept. Ştiu 
că am un coleg care mă „sapă” sistematic şi mă bârfeşte oriunde are ocazia, dar îl 
tratez ca pe cel mai mare binefăcător al meu şi ca pe un om de mare caracter. Dacă 
pot face asta - şi pot, cu harul Domnului - şi pe celălalt îl ajut, şi pe mine mă 
folosesc. Celălalt poate să mă ia în râs. Dar e foarte probabil şi să fie uimit de atitu- 


dinea mea, să se ruşineze şi să crească în el dorinţa de a se schimba în bine. În 
ambele situaţii, eu am de câştigat. Gândul meu cel bun despre celălalt se întâlneşte 
cu gândul lui Dumnezeu despre el. 


Dumnezeu nu a creat nimic rău, rele sunt doar alegerile făpturii înzestrate cu liber- 
tate - om sau înger. Aşadar, eu când văd ceva rău la celălalt, aleg să văd lucrarea 
diavolului - „răutatea cea veche”. Când văd ce este sau poate fi bun în aproapele, 
aleg să văd creaţia lui Dumnezeu. La limită, ajung chiar să-l respect pe celălalt ca 
pe un sfânt, căci Cel ce I-a creat pe el este „Unul Sfânt”. 


lată încă o cale de a-mi schimba relaţia cu aproapele, de a-l ajuta pe acesta să (re)- 
devină conştient de cât de minunat l-a creat pe el Domnul şi de demnitatea împă- 
rătească la care-l cheamă. lată şi o cale de a mă plasa pe mine alături de Dumne- 
zeu. Pentru că nu pot vedea nimic bun în altul, decât dacă îmbrăţişez perspectiva 
lui Dumnezeu - locul din care EI scrutează adâncul omului. 


Prin comunităţile creştine, cu atât mai mult în societatea românească, azi este o 
inflație de păreri proaste a unora despre alţii. Cu tone de argumente şi dovezi, 
bineînţeles. Pare o utopie ceea ce ne propune Hristos, anume să încetăm să vedem 





răutatea cuiva şi să încercăm a vedea, cu dragoste, ceea ce ar fi de dorit să devină 
acesta. 


Acum două mii de ani, contrar opiniei publice de atunci, lisus a văzut în Zaheu, în 
atâția vameşi sau prostituate, nu condamnaţi la un loc în iad, ci potenţiali candidaţi 
la a intra în „Împărăţia lui Dumnezeu” (cf. Matei 21, 31). Nu contează, aşadar, cum 
ne văd alţii pe noi. Pentru a intra în Împărăţie important e cum îi vedem noi pe 
alții. Unde-i plasăm pe ei, acolo vom fi şi noi. 





Părintele Ion Cârciuleanu - Predică la Duminica a XXXII-a după Rusalii - Pe 
urmele lui Zaheu 


Cuvântul inspirat al Sfintei Evanghelii are menirea să ne călăuzească paşii pe 
drumul anevoios către ţinta spre care tindem toţi credincioşii Bisericii: mântuirea 
sufletelor. Ne arată bunătatea şi iubirea de oameni a lui Dumnezeu, sădeşte şi 
aprinde în sufletele noastre iubirea faţă de Tatăl ceresc; îmbunătăţeşte sufletul şi 
îl apropie de Dumnezeu. 


În acest sens trebuie înţeleasă şi Evanghelia zilei, care istoriseşte despre mai 
marele vameşilor, cu numele Zaheu. Ea arată dorinţa fierbinte a acestuia de a 
vedea, cu orice preţ, pe Domnul care trecea prin Ierihon şi ne descrie modul cum a 
înlăturat el piedicile ce se puneau în calea dorinţei sale. 


Pe drumul către Ierusalim, “lisus a intrat prin Ierihon, şi trecea prin cetate” 
(Luca, 19,1). lerihonul era pe vremea aceea un oraş bogat, aşezat la câţiva 
kilometri de râul Iordanului, înconjurat de verdeață, plin de flori şi în belşug de 
frumuseţe. 


Zaheu, care era mai marele vameşilor, era urât şi disprețuit de cei din neamul său, 
deoarece încasa mai multe impozite decât prevedea legea. Aşadar, bogat, lacom, 
necinstit, trădător de neam, acesta era portretul moral al lui Zaheu. 


Ce se petrecea în sufletul lui Zaheu? Anevoie de spus. Totuşi, se pare că acel 
judecător, care este conştiinţa, nu-l lăsa în pace. Era tulburat, neliniştit, 





nemulțumit. Simţea un gol în inimă, o remuşcare, un dezgust, ca acela pe care îl 
aduce deşertăciunea acestei lumi. 


Toate acestea îl fac să se întrebe: Oare să fie cu putinţă o mântuire pentru noi, cei 
păcătoşi? Pentru mine, care am atâtea păcate pe conştiinţă, să fie cu putință 
mântuirea? Şi la ideea aceasta, că ar fi cu putinţă şi pentru el mântuirea, în sufletul 
lui Zaheu se petrecea acea mare dorinţă de a-l vedea pe Iisus. Când Zaheu aude de 
vindecarea orbului, dorinţa de a-L vedea creşte tot mai mult, ca un incendiu 
nestăvilit care-i cuprinde sufletul. El nu mai este acum stăpân pe sine. “Dar nu 
putea din pricina poporului, căci era mic de statură”. 


Zaheu dorea. Dar în calea voinţei lui se puneau piedici. În afara păcătoşeniei lui era 
şi statura lui joasă, care îl împiedica. Cu toate acestea, Zaheu dorea să vadă pe 
lisus. Mai departe, Evanghelia ne spune că Zaheu a alergat înainte şi s-a suit într- 
un dud să-L vadă, ” pentru că pe drumul acela avea să treacă”. Inspirația i-a venit 
de la Dumnezeu. Fericit este acel care ştie să prindă şi să folosească la vreme 
asemenea gânduri trimise de Dumnezeu! Dacă Zaheu ar fi întârziat numai o clipă, 
ar fi pierdut pentru totdeauna prilejul de a se întâlni cu lisus. 


Să ne închipuim tabloul. Lumea trecea în convoi pe uliţă, lisus este înconjurat de 


toată această lume şi alături de EI, orbul cel vindecat strigă: “S/ăvir să fie 
Dumnezeu, care lucrează atât de minunat, prin trimisul Său”. Lumea care stă în 
apropiere de Zaheu se uită la el şi râde, luându-L în batjocură. Dar Zaheu nu vede 
nimic, nu aude nimic din toate acestea. Fiinţa lui este adâncită cu totul în fiinţa lui 
lisus. 


Mântuitorul Hristos, care cunoaşte gândurile şi inimile oamenilor, ştia de ce s-a 
urcat Zaheu în dud, ştia că mai marele vameşilor avea remuşcări pentru faptele 
sale, că era hotărât să se schimbe, gata de orice sacrificiu pentru aceasta. 


Evanghelia ne spune că lisus, când a ajuns la locul acela “şi-a ridicat ochii în sus 
şi i-a zis: Zahee, grăbeşte de te pogoară, căci astăzi în casa ta mi se cade să fiu. 
Zaheu s-a dat jos în grabă şi L-a primit cu bucurie.” Cine ar putea spune bucuria 
care cuprinde inima vameşului? lisus, pe care atâţia doresc să-L vadă, se apropie 
cu dragoste de el, intră în casa lui! Ce răsplată poate fi asemenea aceleia de a avea 
cinstea să intre în casa ta Dumnezeu? Sufletul omenesc întotdeauna, fie că se 
găseşte pe înălțimi spirituale, fie în întunericul păcatului, l-a dorit pe Dumnezeu. 


Lângă Hristos, Zaheu înţelege toată ticăloşia vieţii sale de până atunci, vede orfanii 
şi văduvele pe care le-a năpăstuit, vede avuţia strânsă prin biruri nedrepte de la cei 





sărmani, simte lacrimile celor pe care i-a jefuit cum îi picură pe inimă. O nouă 
lume sufletească începe să apară. Până acum, Zaheu era în întuneric. Era un om 
plin de păcate murdare. Acesta era Zaheu cel vechi. Şi iată acum că într-o clipă, un 
alt Zaheu răsare înaintea ochilor. Un alt om, un om născut din Dumnezeu, un om 
creat din Dumnezeu izbucnește acum biruitor din Zaheul cel vechi. Cine a săvârşit 
această minune? Și cu ce mijloace? lisus Fiul lui Dumnezeu, prin cuvântul său! 
Este o minune a renaşterii, care trebuie să se împlinească şi cu noi. 


Fapta îi urmează. Plin de căinţă, făgăduieşte să întoarcă împătrit celor pe care-i 
năpăstuise, iar din avuţia sa, jumătate s-o împartă săracilor. lată înălțimea până la 
care se poate ridica sufletul omenesc după ce s-a ridicat din prăpastia în care l-a 
aruncat păcatul şi l-a cunoscut pe Dumnezeu. 


Zaheu a cerut ajutorul lui Dumnezeu şi l-a primit în inima lui, l-a aşezat în sufletul 
său. De aici începe o viaţă nouă, o viaţă plină de lumină, viaţă curată pentru el. 
Aici este piatra de hotar pentru noua lui viaţă. Şi a zis către el lisus: “Astăzi s-a 
făcut mântuirea casei acesteia, căci şi acesta este fiu al lui Avraam” (Luca 19, 
19). 


lată cea mai fericită casă din tot lerihonul! Când tânărul bogat se depărtase de 
Iisus, ucenicii s-au mirat de cuvintele Mântuitorului: “Câr de greu vor intra cei ce 
au averi în împărăţia lui Dumnezeu”. Şi au zis unii către alții: “Și cine poate să 
se mântuiască?” Acum aveau o dovadă a spuselor Mântuitorului: “Cele ce sunt cu 
neputinţă la oameni, Sunt cu putinţă la Dumnezeu” (Luca 18, 24-27). Cuvântul 
lui Hristos va răsuna în veci înlăuntrul inimilor tuturor păcătoşilor care cred şi 


se întorc la Dumnezeu. “Astăzi s-a făcut mântuirea unei inimi! Un nou om S-a 
născut din Dumnezeul!” 


Să nu uităm că mulţimea văzând că Domnul a intrat în casa vameşului murmura, 
zicând “că a intrat să găzduiască la un om păcătos” (Luca 19, 10). Mântuitorul 
le-a arătat că Fiul Omului a venit să caute şi să mântuiască pe cel pierdut (Luca 
10, 10). Fiul omului a intrat în casa lui Zaheu cu gândul de a-l mântui. Şi aceasta 
pentru că Zaheu a avut, mai mult decât toţi cei ce-L înconjurau pe Mântuitorul, 
dorinţa să-L vadă. 


Mulțimea îl considera pe Zaheu păcătos, şi a fost până aici aşa, dar ei nu ştiau ce s- 
a petrecut în sufletul lui. Acest lucru îl ştia doar Mântuitorul. A intrat în casa lui 
Zaheu ca să desăvârşească acea schimbare spre bine a acestuia. În felul acesta, 
iubirea şi prețuirea au deschis izvoarele abundente ale căinţei, pe care disprețul le- 
ar fi ținut închise pentru totdeauna. Şi câtă bucurie s-a făcut în sufletul lui Zaheu! 





Într-o Cazanie a Bisericii se spune că Zaheu, “de bucurie uitase toată fiu- 
musețea, slava şi binele lumii — ca şi Petru în muntele Taborului — şi toată 
avuţia, aurul şi argintul le avea ca nişte tină, numai să dobândească pe Hristos”, 
“Cel lumesc şi trupesc sufletesc s-a făcut. Casa cea de lăcomie şi de camătă s-a 
făcut casa lui Dumnezeu ”. Aceasta ne face să înţelegem atitudinea lui lisus faţă de 
păcătoşi. Prin aceasta înţelegem că n-a venit pentru păcătoşi pentru că erau 
păcătoşi, n-a venit să aprobe păcatul, n-a venit să le dea voie să rămână păcătoşi în 
continuare. A venit pentru păcătoşi să-i îndrepte. Şi numai acei păcătoşi s-au 
bucurat de atenţia lui, care s-au îndreptat, au părăsit păcatul. 


Acest lucru este clar în învăţătura noastră ortodoxă. Zaheu s-a îndreptat în faţa lui 
Dumnezeu prin mărturisirea personală a fărădelegilor pe care le făcuse, şi prin 
hotărârea de a se îndrepta şi de a îndrepta şi nedreptăţile pe care le făcuse altora. 
Zaheu rămâne modelul biblic al convertirii, pe care lisus ni-l oferă de urmat. Din 
omul păcătos, din Zaheu vameşul, cel vechi, izbucneşte biruitor un om nou. Pentru 
aceasta este pentru noi un tip caracteristic, un model. În el vedem concentrate 
conştiinţa păcătoşeniei, conştiinţa nevredniciei sale şi o dată cu aceasta, sfiala de a 
sta în apropierea Mântuitorului, dorinţa fierbinte de a-L cunoaşte pe Iisus Hristos; 
profundul regret pentru faptele sale cele rele, pentru care nu a adus nici o motivare. 
Constatăm nemărginita mulţumire şi profunda fericire de a se afla în preajma lui 
lisus Hristos, în casa sa, şi desăvârşirea schimbării, prin aceea că şi-a impus şi a 
împlinit cu deplină bucurie canonul de a da jumătate din avuţia sa săracilor. 


Să recunoaştem sincer că fiecare din noi am fost sau suntem în situaţia lui Zaheu, 
înainte de venirea lui lisus în Ierihon; fiecare din noi e, în felul său, un Zaheu. 
Poate nu exact ca dânsul, poate nu în aceeaşi măsură, poate nu cu aceleaşi păcate şi 
greşeli, dar fiecare din noi are pe cineva care l-a nedreptăţit; l-a nedreptăţit prin 
cuvânt, prin ocară, prin vorbire de rău, prin aceea că nu 1-a recunoscut meritele, l-a 
invidiat, i-a luat drepturile cuvenite sau nu i-a dat ceea ce i se cuvenea; a luat locul 
cuiva sau şi-a însușit munca altuia. 


În acelaşi timp, se cuvine ca fiecare din noi, conştient de neajunsurile sale şi deci 
de păcătoşenia sa, să dorească, să tindă a fi un Zaheu îndreptat, îmbogăţindu-şi 
sufletul cu virtuțile pe care le-a avut Zaheu. Pentru aceasta trebuie să aibă râvna lui 
Zaheu de a vedea pe lisus, să cunoască de aproape învăţăturile Sale şi faptele Sale 
şi să-şi potrivească viaţa acestor legi morale, să se îndrepte. 


In fiecare din noi există o candelă care aşteaptă să fie aprinsă să ne lumineze 
încăperea minţii, ca să vedem în lumină tot răul pe care l-am făcut şi pe care îl 
ținem în întuneric. 





Să mergem şi noi în întâmpinarea lui lisus, să-L vedem, nu numai în lerusalim şi 
nu numai o singură dată, ca Zaheu, ci să-L întâlnim ori de câte ori dorim în Sf. 
Biserică şi să-L ascultăm vorbind în Sfânta Evanghelie. Pentru că /isus Hristos 
este pururea prezent în Biserica Sa Sfântă şi El ne cheamă necontenit la EI prin 
slujitorii Săi. 


Iubind pe Dumnezeu, trebuie să căutăm să ne întâlnim cu EI în bisericile noastre, la 
sfintele slujbe şi în special la Sfânta Liturghie. 


Trebuie să iubim cuvântul veşnic şi nesecat în adâncimea lui, lăsat de EI pentru 
învăţătura şi mântuirea noastră. 


Căinţa de păcate şi dorinţa de mântuire a creştinismului trebuie să fie însuşirea de 
căpetenie a sufletului credincios în toate zilele vieţii sale. 


Biserica este pentru sufletul credincios “casa părintească” sub al cărei aco- 
perământ găseşte căldură, linişte, ajutor şi încredere în Tatăl ceresc. 


Printr-o hotărâre puternică, izvorâtă din dragoste pentru cel ce a murit pe cruce, 
pentru tine, tu trebuie să-L primeşti pe Domnul în inima ta şi să devii un om nou. 


Să alergăm cu sinceritatea credinţei şi cu lucrarea faptei bune să-L cunoaştem, să 
stăruim până la EI, ca Zaheu. Smochinul lui Zaheu nu mai este, poate, în Ierihon, 
dar drumul trasat de el şi chipul Mântuitorului să trăiască viu în faptele şi dorinţele 
noastre. 


Să-L chemăm şi noi pe Mântuitorul lisus Hristos în casa noastră, în sufletele 
noastre. Să-L căutăm ca Zaheu. Să ne înălțăm cu credinţa noastră către 
Dumnezeu. Și atunci vor răsuna în conştiinţa noastră cuvintele rostite de 
Domnul lisus Hristos în casa lui Zaheu Vameşul din Ierihon: “Astăzi s-a făcut 
mântuirea casei acesteia pentru că şi acesta fiu al lui Avraam este”. Amin. 





Părintele Iosif Trifa — Evanghelia duminicii a 32-a după Rusalii — Zaheu 
vameşul 


Ce minunată şi plină de învăţătură este Evanghelia lui Zaheu din Ierihon! Acest 
Zaheu este pus înaintea noastră cu o minunată învăţătură despre cum trebuie să 
plece fiecare om pe calea mântuirii sufleteşti. Să cercetăm dar cu de-amănuntul, 
să aflăm cum s-a mântuit acest Zaheu. 


Înainte de toate, să vedem ce l-a plecat de acasă pe vameşul Zaheu. Vameşii erau 
oameni vestit de bogaţi. Zaheu era mai-marele vameşilor, iar vameşii erau păcătoşi 
vestiți care îşi făceau averi cu fel de fel de camete, nedreptăţi, înşelăciuni şi furturi 
din averea statului. Zaheu era, aşadar, mai-marele păcătoşilor — şi mult va fi trebuit 
să fi furat şi înşelat până a ajuns la acest rang. Dar ce-i păsa lui de acest lucru? EI 
era bogat, putred de bogat, şi nu ducea lipsă de nimic. Însă totuşi lui Zaheu îi 
lipsea ceva. Îi lipsea ceva ce nu-i puteau da banii. Îi lipsea ceva în sufletul lui. 
Sufletul lui Zaheu simţea o greutate, simţea o nelinişte, o nemulțumire. Din 
adâncul sufletului său auzea tot mai lămurit mustrarea: Vai de tine, Zahee, şi de 
banii tăi făcuţi cu strâmbătate şi vicleşug! Lasă această cale! Această greutate şi 
tulburare, ce le simţea în sufletul său, l-au făcut într-o zi să-şi lase vama şi câştigul 
şi să plece ca să vadă pe lisus, pe un Om ce predica despre cele sufleteşti. Pe Zaheu 
l-a dus de acasă nu numai vestea ce se dusese despre lisus, ci l-a dus mai ales 
greutatea ce o simţea în sufletul său; l-au dus dorul şi dorinţa ce se treziseră în el 
după o înnoire a vieţii. Zaheu simţea că-i lipseşte ceva, şi acest ceva îl suia pe el — 
om bogat — într-un dud din marginea drumului. 





ŞI, iată, pe drum Se apropie Mântuitorul. Se apropie ca o lumină mare ce atrage 
după Sine un norod întreg. Zaheu Il vede apropiindu-Se; şi, din ce Se apropie, 
Zaheu se simte acolo sus în dud tot mai mic şi tot mai neliniștit. 


4 În lumina Mântuitorului, Zaheu îşi vedea deodată tot trecutul său plin de 
întunericul păcatelor. 

4 În lumina Mântuitorului, Zaheu simte cum deodată piere tot prețul averii 
sale şi al banilor săi. 

+ În fața Mântuitorului, Zaheu se simte atât de sărac, atât de gol, atât de 
negru şi de păcătos, îşi simte zădărnicia vieții lui atât de mult, încât îi vine 
să strige de acolo de sus: „Vai de mine şi de viaţa mea! “ 


În această clipă, Mântuitorul Se opreşte şi strigă: „Zahee, grăbeşte de te pogoară, 
că azi în casa ta Mi se cade să rămân!“ Zaheu stă o clipă uimit. Dacă ar mai fi 
cineva sus în dud, ar crede că lisus strigă pe altul. Dar e numai el. Şi, coborându- 
se repede, Îl primeşte cu bucurie pe Mântuitorul, în vreme ce gloata se miră că 
Acesta intră să găzduiască la un om păcătos. 


O, ce minunată învăţătură este în această istorie a lui Zaheu! Pe Zaheu l-a atras la 
Mântuitorul o chemare a sufletului său. Oricât de păcătos era Zaheu, în sufletul 
său mai rămăsese ceva ce-l chema şi-l ducea să-L vadă pe Mântuitorul şi să se 
întâlnească cu El. Zaheu a dat ascultare acestei chemări. Și această ascultare l-a 
întâlnit cu Mântuitorul şi l-a pus în faţa şi în lumina Mântuitorului, când i s-au 
deschis ochii să vadă întunericul vieţii sale. 

Oricât de păcătos ai fi tu, cititorule, oricât de mult te-ai fi ticăloşit, ia seama că şi în 
tine tot a mai rămas ceva ce te atrage la Mântuitorul. A mai rămas şi în tine o 
scânteie pe care păcatul niciodată n-o poate stinge. A mai rămas în tine o dorință, 
un glas, o chemare, o suspinare a sufletului care nu se stinge chiar în orice 
adânc al fărădelegilor te-ai cobori, ci strigă de acolo şi umblă să strige la 
Mântuitorul. 


Oricât de păcătos era Zaheu, tot a mai fost ceva în el care l-a ridicat sus să-L vadă 
pe Mântuitorul. Oricât te-ai fi cufundat în ticăloşie, mai este şi în tine ceva ce te 
poate ridica sus. Zaheu a ascultat această chemare a sufletului şi s-a mântuit. 
Ascultă bine, dragă cititorule, ascultă bine că şi în adâncul sufletului tău este o 
chemare, este o dorinţă, o suspinare a sufletului tău să ieşi din ticăloşie. Ascultă, 
dragă suflete, această chemare, căci ea te duce în faţa Mântuitorului, iar când ai 
ajuns în faţa Lui deodată ţi se deschid ochii sufletului să vezi întunericul în care 
trăieşti şi să cauţi lumina şi viaţa. Cele mai multe suflete se pierd nu pentru că nu 
li se predică Evanghelia, ci pentru că nu vor să asculte predica din sufletul lor. 





Mântuitorul şi astăzi strigă fiecărui creştin, ca odinioară lui Zaheu: „Suflete, 
grăbeşte, că astăzi în casa ta Mi se cade să rămân!“ Oricâr de păcătoşi am fi, 
Domnul vrea să intre la noi şi să rămână la noi. 


Dar învăţătura Evangheliei de duminică nu stă numai în aceea că lisus a intrat 
în casa lui Zaheu păcătosul, ci mai ales Stă în aceea că Zaheu s-a schimbat cu 
totul după ce a intrat lisus în casa lui. 


O, ce minunate schimbări s-au făcut în casa lui Zaheu după ce a intrat lisus în ea! 
Când s-a întors acasă şi L-a primit pe lisus în casă, Zaheu era altul. Zaheu cel 
plecat de acasă murise şi în locul lui s-a întors un alt Zaheu, înviat la o viaţă nouă. 
În casa de la Ierihon s-a petrecut o minune. Când a plecat Zaheu de-acasă era un 
lacom ce tremura după câştiguri, după bani şi înşelăciuni. Şi auziţi-l ce zice după 
ce a intrat lisus în casa lui: „lată, Doamne, jumătate din avuţia mea o dau 
săracilor...“ 


O astfel de minunată schimbare trebuie să se petreacă şi în casa sufletului tău, 
iubite cititorule, după ce L-ai primit cu adevărat pe lisus Mântuitorul. 
O schimbare din temelii s-a făcut în viaţa lui Zaheu după ce a intrat Mântuitorul în 
casa lui. A doua zi, oamenii din Ierihon se vor fi întrebat miraţi: „Oare ce-o fi pățit 
Zaheu de s-o fi lăsat de înşelătorii!“ Dar Zaheu nu păţise nimic, ci aflase Lumina 
vieţii. Aşa trebuie să ne schimbe şi pe noi Evanghelia Mântuitorului. Zaheu va 
rămâne de-a pururi o pildă grăitoare despre ce înseamnă a-L primi cu adevărat 
pe lisus Mântuitorul şi Evanghelia Lui. 

Dovada cea mai bună că lisus a intrat în casa sufletului tău o ai atunci, iubite 
cititoxule, | 


Bucurie zeii dla şi mântuire adevărată numai o 
dată cu această schimbare va intra în casa ta şi în sufletul tău. 


Astfel L-ai primit şi tu, cititorule, pe lisus Mântuitorul? 








(Părintele Iosif Trifa, Tâlcuirea Evangheliilor duminicilor de peste an) 





Preot Iosif Trifa — Zacheu 


Ce frumoasă şi plină de învăţătură este această evanghelie! Să cercetăm înţelesul 
ei. Să cercetăm viaţa lui Zacheu, căci în jurul lui se învârte înţelesul acestei 
evangheliei. 


În patru stări ni-l arată evanghelia pe Zacheu. 


1. Întâi, ni-l arată ca pe un om putred de bogat şi de păcătos. 

2. Apoi în a doua, ni-l arată cuprins de dorul şi dorinţa să-L vadă pe lisus. 
3. În a treia, ni-l arată suindu-se într-un dud să-L vadă pe Iisus. 

4. În a patra, ni-l arată primindu-L pe Iisus în casa lui. 

Să cercetăm pe rând aceste stări. 


Zacheu era „mai marele vameşilor“ — spune evanghelia — iar vameşii erau păcătoşi 
vestiți, care îşi făceau averi cu fel de fel de cămătării, nedreptăţi, înşelăciuni şi 
furturi din averea statului. Zacheu era, aşadar, mai marele păcătoşilor şi mult va fi 
trebuit să fure şi să înşele până a ajuns la acest rang. 


Dar ce-i păsa lui de acest lucru? EI era bogat, el era putred de bogat şi nu ducea 
lipsă de nimic. Totuşi, lui Zacheu îi lipsea ceva ce nu-i putea da banii; îi lipsea 
ceva în sufletul lui. În sufletul său, Zacheu simţea o greutate, simţea o neliniște, o 
nemulțumire. Din adâncul sufletului său, auzea tot mai lămurit mustrarea: „Vai de 
tine, Zacheie, şi de banii tăi făcuți cu strâmbătate şi vicleşug!... Lasă această 
Cale 





Această greutate şi tulburare sufletească l-au făcut într-o zi să-şi lase vama şi 
câştigul şi să plece să-L vadă pe lisus. Pe Zacheu l-a făcut să plece de acasă nu 
numai vestea ce 1 Se dusese lui lisus, ci l-a mânat mai ales greutatea ce o simţea în 
sufletul său. L-au mânat dorul şi dorinţa ce se trezise în el după o înnoire a vieţii. 
Zacheu simţea că-i lipseşte ceva şi acest ceva îl suia pe el — om bogat — într-un 
dud din marginea drumului. Oricât de păcătos era, în sufletul său mai rămăsese 
ceva care-l făcea să suspine după o altă viaţă. 


Oricât de păcătos ai fi tu, dragă cititorule, oricât de mult te-ai fi ticăloşit, ia seama 
că tot a mai rămas ceva şi în tine ce te face să suspini după o înnoire a vieţii, după 
o viaţă mai curată. A mai rămas şi în tine o scânteie pe care păcatul niciodată n-o 
poate stinge. A mai rămas în tine o dorinţă, o chemare, o lipsă, o suspinare a 
sufletului, care nu se stinge în orice adânc al fărădelegilor te-ai pogori, ci strigă 
mereu la tine şi umblă să te ridice din mocirlă. 


Oricât de păcătos era Zacheu, tot a mai fost în el ceva care l-a ridicat în dud să-L 
vadă pe Mântuitorul. Oricât te-ai fi cufundat în ticăloşie, mai este şi în tine ceva ce 
te poate ridica sus. Zacheu a ascultat această chemare a sufletului şi s-a mântuit. 
Ascultă şi tu această chemare şi te vei mântui. 


Cele mai multe suflete se pierd nu pentru că nu li se predică evanghelia, ci pentru 
că n-ascultă predica ce vine din adâncul inimii lor. 


Zacheu dorea să-L vadă pe lisus, dar, în calea acestei dorinţe, s-a ivit îndată o 
piedică: Era vălmăşag de oameni, iar el era „mic de stat“. Dorinţa lui Zacheu a 
biruit însă această piedică. „S-a suit într-un dud ca să-L vadă pe EL.“ 


Pentru Zacheu, mai marele vameşilor, om cu rang şi cu vază mare, desigur, era o 
ruşine acest lucru. Să se suie, ca pruncii, într-un pom. Dar dorul lui Zacheu a biruit 
ruşinea, a biruit gura lumii. El dorea fierbinte să-L vadă pe lisus. 


Sunt în viaţa noastră clipe binecuvântate când ne apucă dorul mântuirii... când 
se trezeşte în noi dorul, dorinţa de a-L căuta pe Mântuitorul şi mântuirea. Ferice 
de cel ce ştie folosi aceste clipe binecuvântate aşa cum le-a folosit Zacheu! 


Zacheu avea două piedici în a-L vedea pe lisus. Piedica cea dintâi era lăuntrică. 
„Era bogat“ şi scris este că „anevoie vor intra bogaţii în Împărăţia Cerurilor“. Mai 
ales cum era el: un îmbogăţit prin furt. Dar această piedică a biruit-o dragostea şi 
iertarea lui Dumnezeu. 





A rămas însă ca Zacheu să biruie el însuşi a doua piedică: Gura lumii, ruşinea de 
lume... Ruşinea de a-L căuta pe Domnul. 

Şi Zacheu a biruit această piedică. 

Pe aceasta trebuie să o biruim şi noi. 


Pe cea dintâi — păcatele noastre — o biruie dragostea lui Dumnezeu, iar pe aceasta 
trebuie să o biruim noi. „Ochii lumii“ şi „gura lumii“ sunt o piedică ce se iveşte 
regulat oriunde un suflet ÎI caută şi-L află pe Domnul. Sunt atâţia şi atâţia creştini 
care se ruşinează de Evanghelia lui Hristos (Romani 1, 16). Se ruşinează a-L 
mărturisi în public — prin viaţa lor — pe Domnul Iisus. 


ŞI, iată, pe drum, Se apropie Mântuitorul. Se apropie ca o lumină mare ce atrage 
după Sine un norod întreg. Zacheu Îl vede apropiindu-Se şi din ce Se apropie, 
Zacheu se simte, acolo sus în dud tot mai mic şi tot mai neliniștit. În lumina 
Mântuitorului, Zacheu simte cum deodată piere tot preţul averii sale şi al banilor 
săi. În faţa Mântuitorului, Zacheu se simte atât de sărac, atât de mic, atât de negru 
şi păcătos, încât îi vine să strige de acolo de sus: „Vai de mine şi de viaţa mea!“ 
Sus în pom, Zacheu era un măr copt; un măr care se copsese în faţa „Soarelui 
Dreptăţii“. Mărul copt stătea gata să cadă Jos la picioarele Domnului. 


În acea clipă, Mântuitorul Se opreşte şi strigă: „Zacheie, grăbeşte de te pogoară că 
astăzi în casa ta mi se cade să fiu“. Zacheu stă o clipă uluit. Dacă ar mai fi cineva 
sus în dud, ar crede că lisus îl strigă pe acela. Dar e numai el şi, coborându-se 
repede, Îl primeşte cu bucurie pe Mântuitorul, în vreme ce gloata „cârtea zicând că 
la un om păcătos intră să găzduiască. 


O, ce veste dulce ne aduce această intrare a Domnului în casa lui Zacheu vameşul 
şi păcătosul! Ne aduce vestea cea scumpă şi dulce că, oricât de păcătoşi am fi, 
Domnul vrea să intre la noi şi să rămână la noi. 


La uşa fiecărui suflet se aude această preadulce invitaţie: Suflete, grăbeşte, căci 
astăzi în casa ta mi se cade să fiu! 

Ascultă bine, dragă cititorule, şi vei auzi şi tu — ca Zacheu — glasul Lui şi chemarea 
Lui: „Suflete, grăbeşte, căci astăzi în casa ta mi se cade să fiu“. 


„Și, căutând lisus, l-a văzut pe dânsul“ (pe Zacheu). 

Pentru Zacheu, care dorea să-L vadă pe lisus, mântuirea n-a trecut pe alături, ci a 
răspuns la dorinţa lui. Domnul „l-a văzut pe dânsul“, l-a strigat pe nume şi a intrat 
în casa lui. 





Domnul totdeauna îi vede pe cei care Îl doresc. Pe Zacheu îl vede în dud, pe 
Natanael sub smochin, pe femeia cea bolnavă în mulțime. 


Şi pe tine te vede dacă te doreşti după El. Oricât de mic ai fi, oricât de păcătos ai 
fi, Domnul vede când inima ta suspină şi se doreşte după El. Şi nu numai te vede 
ci te şi adresează cu glasul Lui cel dulce: Suflete dragă, grăbeşte, că azi în casa 
ta Mi Se cade să fiu. 


Domnul vrea să fie oaspele tău. Ce veste scumpă! Ce dar mare! Grăbeşte-te şi-L 
primeşte. 


Pe Zacheu, Mântuitorul l-a strigat să se pogoare din dud. Suirea lui Zacheu în dud 
nu era o înălţare sau o trufie. Dimpotrivă, era mai mult un fel de umilinţă; un om 
de rangul lui se suise ca pruncii într-un dud. 


la seama, dragă cititorule, poate şi tu eşti suit într-un dud, dar dudul tău nu e dudul 
cel din Ierihon, ci e dudul trufiei şi al mândriei. Te ţii mai mare şi mai bun decât 
alţi oameni. Suflete, grăbeşte de te pogoară din acest dud al trufiei! Începutul 
mântuirii Stă tocmai aici: Dă-te jos din dudul trufiei! Cuvântul cel dintâi pe care 
ţi-l spun Mântuitorul şi Evanghelia este: Grăbeşte, omule, de te pogoară din dudul 


trufiei. Fără această pogorâre, fără smerenie şi umilinţă, nu este mântuire. 


„Și, grăbindu-se (Zacheu), s-a pogorât şi L-a primit pe Dânsul, bucurându-se“. 
Zacheu a ştiut folosi clipele darului, clipele mântuirii. N-a amânat nici dorinţa de a- 
L vedea pe lisus, nici primirea, nici schimbarea. Tărăgănarea mântuirii înseamnă 
pierderea ei. Nicăieri nu se răzbună atât de amarnic tărăgănarea şi amânarea ca în 
lucrurile mântuirii sufleteşti. Grăbeşte de te pogoară! — i-a zis lisus lui Zacheu. 
Grăbeşte, suflete dragă, şi-L primeşte îndată pe Domnul. 


„„Și cârtea gloata zicând că la un păcătos a intrat să găzduiască“. 

Este prea-cunoscută această „cârtire“. O aflăm pe tot locul pe unde s-a mântuit un 
suflet. O aflăm în casa lui Simon leprosul, o aflăm la întoarcerea fiului pierdut, o 
aflăm lângă femeia cea tămăduită în ziua Sâmbetei. 


Oriunde se întorc oamenii la Dumnezeu, oriunde se mântuieşte un suflet — acolo 
neapărat se aude şi „cârtirea gloatei“. 


Domnul lisus a respins cârtirea ce 1 S-a adus, cu vestea cea dulce că EI a venit „să 
caute pe cel ce era pierdut“... că EI a venit anume să ne caute pe noi, păcătoşii... 





Dar trebuie să ne dăm seama că şi Zacheu va fi avut mult de lucru cu „gura lumii“. 
A doua zi după schimbarea vieţii lui, tot lerihonul va fi vuit de vestea că „Zacheu a 
păţit ceva“..., a „slăbit de cap“..., „s-a pocăit“... Dar lui Zacheu nu-i păsa de gura 
lumii. El sorbea acum fericirea şi bucuria pe care îi le lăsase Mântuitorul. 


Apucaţi fiind pe calea mântuirii, şi noi trebuie să fim surzi şi muţi față de „gura 
lumii“. 

Dar învăţătura acestei evanghelii nu stă numai în aceea că lisus a intrat în casa lui 
Zacheu păcătosul, ci mai ales în aceea că Zacheu s-a schimbat cu totul după ce a 
intrat lisus în casa lui. 


În casa de la Ierihon s-a petrecut o minune. Când a plecat Zacheu de acasă, el era 
un lacom ce tremura după câştiguri, după bani şi înşelăciuni. Şi, auziţi-l ce zice 
după ce a intrat lisus în casa lui: „Iată, Doamne, jumătate din avuţia mea o dau 
săracilor“... 


Parcă-l vedem pe Zacheu în casa lui. E de nerecunoscut. EI, cel care înnoda cu zece 
noduri banul înşelat — iată-l acum cu punga deschisă. Stă gata „să-şi prădeze“ banii 
şi averile cu săracii. Toate le socoteşte acum ca nişte „gunoaie“ față de bucuria 
mântuirii. 


Zacheu cel întors acasă, era un altul. Zacheu cel plecat de acasă murise. Zacheu cel 
întors acasă era un Zacheu nou, înviat la o viaţă nouă. O schimbare din temelie s-a 
făcut în casa şi viaţa lui Zacheu după ce a intrat Mântuitorul în casa lui. 


Zacheu va rămâne până la sfârşitul veacurilor o pildă grăitoare despre ce înseamnă 
a-L primi cu adevărat pe lisus Mântuitorul şi Evanghelia Lui. 4 crede cu adevărat 
înseamnă 0 schimbare din temelie a vieţii. A-L primi cu adevărat pe Domnul 
înseamnă un început de viaţă nouă, un hotar de viaţă nouă. 


Schimbarea lui Zacheu din Ierihon, schimbarea lui Saul pe drumul Damascului... 
schimbarea tuturor păcătoşilor care s-au apropiat de Domnul şi L-au primit pe EI — 
ne spun că aşa trebuie să se schimbe şi viaţa noastră. O schimbare din temelie 
trebuie să se facă în viaţa noastră după ce L-am aflat şi L-am primit cu adevărat pe 
lisus Mântuitorul. 


În foaia «Oastea Domnului» (nr. 49 din 1931), s-a publicat o ştire cu adânc înţeles 
pentru Evanghelia cu schimbarea din casa lui Zacheu vameşul. 





În comuna Poiana Mărului, jud. Braşov, un cârciumar, loan Enescu, şi soția lui au 
intrat în Oastea Domnului. lar după ce au intrat în Oaste, „au lăsat cârciuma şi 
localul acela care era pus în slujba diavolului, l-au curăţit şi împodobit frumos şi 
l-au pus în slujba Domnului. În localul acela, unde se vorbeau vorbe urâte şi 
murdare şi unde erau sudalme, certuri şi bătăi, astăzi se înalţă rugăciuni şi cântări 
de laudă lui Dumnezeu “. Cârciuma s-a prefăcut într-o casă de adunare a Oastei 
Domnului. 

Cârciuma din Poiana Mărului a trecut printr-o schimbare din temelie. Dintr-o 
casă de beţii, înjurături şi păcate, a devenit o casă de rugăciuni şi cântări de slavă 
lui Dumnezeu. Un duh nou, o viaţă nouă s-a sălăşluit în ea. 


În această schimbare trebuie să fie şi viaţa noastră când ÎL primim cu adevărat pe 
Domnul în casa inimii noastre. A-L primi cu adevărat pe Domnul şi a trăi cu El — 
înseamnă că viaţa noastră îşi schimbă rosturile şi chemările... se curăţă de toate 
spurcăciunile... un duh nou, o viaţă nouă începe în ea. 


Mântuirea mea şi a ta, iubite cititorule, începe în clipa când inima noastră îşi 
schimbă stăpânul. Când renunţă la chiria diavolului şi se face lăcaş Duhului Sfânt 
(| Cor. 3, 16). 


Mântuirea noastră începe în clipa când Îi deschidem Domnului uşa inimii 
noastre şi se sfârşeşte în clipa când Domnul a ajuns Stăpânul şi Cârmuitorul 
vieţii noastre... Când clipă de clipă viaţa noastră este predată Lui, stă sub 
ascultarea Lui şi cârma Lui. O viaţă creştinească fără această predare Domnului 
n-ajunge nimic. Sunt atâţia creştini care ţin anumite datini, fac anumite rugăciuni, 
păzesc anumite porunci, dar de răutăţi şi de năravuri rele nu se lasă... 


Dovada cea mai bună că lisus a intrat cu adevărat în casa sufletului tău, o ai 
atunci, iubite cititorule, când deodată ţi se schimbă felul de a vedea şi a judeca; 
când pe toate la câte ai ţinut mai înainte, le socoteşti gunoaie, ca să-L poți 
dobândi pe Hristos. 


Rugăciune 


Iisuse, preascumpul meu Mântuitor! Un vameş păcătos sunt şi eu. Casa 
sufletului meu este plină de toată lăcomia şi necurăţia. Am lăsat să intre în ea 
toată deşertăciunea. Am lăsat să intre în ea toate lumeştile desfătări şi plăceri. 
Am lăsat-o să se umple de tot ce credeam că mă poate face „fericit“. 





Iisuse, preascumpul meu Mântuitor! Tu singur ştii cât am trăit în această stare 
grozavă şi nenorocită. Casa sufletului meu era mai grozavă decât cea de la 
Ierihon. Dar starea aceasta a început a mă durea. Ca şi Zacheu, căuta şi sufletul 
meu ceva... Te căuta pe Tine, Lumina şi Viaţa cea adevărată. Însă nu 
îndrăzneam Să caut spre dragostea Ta. Îmi era scârbă şi ruşine de viaţa mea şi 
ticăloşiile mele. Dar tocmai în aceste clipe, am auzit glasul Tău cel dulce: 


v_ A 


Suflete, grăbeşte că astăzi în casa ta mi se cade să fiu! 


O Doamne, Preasfinte, cum voi îndrăzni să Te primesc într-o casă atât de 
murdară. Dar dacă dorinţa Ta este să intri, mă grăbesc să-Ţi deschid uşa 
sufletului meu. Precum ai intrat odinioară în casa lui Zacheu, intră, preabunule 
Doamne, şi în casa sufletului meu. Intră în ea şi Te fă Tu Stăpânul şi 
Cârmuitorul ei. Eu Îţi predau Ţie toate cheile de la toate încăperile ei. Cu darul 
şi puterea Ta, refă Tu, Doamne, din temelii această casă ruinată şi îi dă o viaţă 
nouă. 


O, ce bucurie mi-ai făcut, preadulcele meu Mântuitor, intrând în casa mea cea 
părăsită şi ruinată. Pentru această bucurie, iată, eu sunt gata să arunc pe 
fereastră toate lumeştile mele desfătări şi păcate... Sunt gata să mă despart de 
toate patimile şi deşertăciunile acestei lumi... Toată averea mea sufletească şi 
trupească o pun la picioarele Tale, Doamne... Stau gata să intru în Slujba Ta cu 
tot ce am... 


O Doamne, ia-mă în Slujba Ta! la-mi toate ale mele şi-n a Ta slujbă le pune, să 
n-am nimic în această lume! 


Ia-mi mâinile şi-a lor lucrare! la-mi picioarele şi-a lor umblare! la-mi gura şi a 
ei grăire, să nu-mi mai fie spre pieire! 


Ia-mi ochii şi privirea lor, să văd pe-al meu Mântuitor! la-mi inima din pieptul 
meu, şi-o curăţă de tot ce-i rău! 


Ia-mi banii pentru lucrul Tău, şi fă din mine un Zacheu! O Doamne intră-n 
casa mea şi fă-te Tu stăpân pe ea! 


la-mă pe mine însumi, fii Tu stăpân pe mine! la-mă cu tot ce am, o Doamne, şi 
fă ce vrei cu mine! 


Amin. 





Traian Dorz - Darea înainte sau înapoi 


„„„ Oriunde este îngrămădită o avuţie pământească, acolo nu numai că îngrijorările 
vieţii acesteia răpesc tot timpul celui avut şi întunecă seninătatea feţei şi inimii 
omului aceluia, — dar peste grămădirea avuţiei sale apasă blestemul, apasă 
blestemul celor de la care au fost răpite pe nedrept cele adunate de omul bogat. 
Orice om, muncind cinstit, nu poate aduna averi, nu poate strânge avuţii şi nu poate 
deveni bogătaş. Poate numai să-şi câştige pâinea, necesară sau mulțumitoare, 
pentru traiul cinstit al său şi al familiei sale. Orice trece peste asta vine de obicei în 
chip necinstit — şi deci vinovat. 


Nimeni nu poate grămădi averi, dacă munceşte numai cinstit în toate, ci, dacă 
undeva s-au îngrămădit multe avuţii lumeşti, acolo se vede neapărat că a fost 
cineva care trebuie să fi lucrat ceva în chip şi necinstit. lar ceea ce este strâns în 
chip necinstit este vinovat şi este apăsat de un blestem. De aceea, sufletul care vine 
la Domnul simte nevoia să scape de avuţii, împărțindu-le pe la acei de la care au 
fost luate. 


Blestemul acesta rămâne apoi peste comoara adunată şi păstrată în chip vinovat, 
până ţine această avuţie, întinzându-se şi peste cine o stăpâneşte şi se lipeşte de ea, 
îngreuind şi sufocând totul sub aceleaşi apăsătoare urmări. De aceea, Zacheu căuta 
să scape cât mai repede de avuţiile lumești! 


Dumnezeu voieşte, cu milă, ca sufletul omului Său să fie mântuit. Şi atunci, ori îi 
ia EI avuţiile acestuia, spre a-l uşura şi a-l scăpa de blestemul lor, — ori sufletul 
însetat după eliberare I le dă el însuşi lui Dumnezeu şi săracilor, ca să se elibereze 
din cătuşele lor — ca Zacheu (Luca 19, 8). 





Primul simţământ pe care îl are sufletul născut din nou este dorința de a se 
despovăra de apăsătoarea greutate a avuţiilor lumeşti (Fapte 2, 45), simțind şi 
presimţind vinovăția acestora. 


Cea dintâi dovadă a adevărului naşteri din nou este chiar dărnicia, binefacerea 
şi împărțirea avuţiei, — căci sufletul bun doreşte să-l dea lui Dumnezeu nu 
numai tot avutul lui dinlăuntru, ci şi pe cel din afară. Şi semenilor săi, tot aşa. 
Doreşte nu numai să scape el de povara avuţiilor sale, ci să scape şi pe alţii de 
povara sărăciei lor. 


Dobândind în ceruri o avuţie nespus mai bună, care dăinuieşte (Evrei 10, 35), 
adevăratul credincios este gata să renunţe cu bucurie la tot acest greu balast 
pământesc, care sunt avuţiile peste necesităţi. Poverile acestea l-au împiedicat pe 
om şi-l împiedică încă atât de mult pe calea mântuirii, acestea l-au oprit atâta 
vreme de la această fericită cale, cu amăgirea deşertăciunii lor. O, cât de înţelept 
este acela care face aşa cât mai curând şi cât mai deplin! 


Bunul credincios, ştiind că dacă împarte bunurile care îi prisosesc lui, va uşura 
viaţa fraţilor săi săraci, va face mereu aceasta spre slava lui Dumnezeu, dând 
săracilor, care sunt atât de mult iubiți de Domnul — şi cu care el va fi împreună- 
moştenitor apoi în împărăţia cerurilor în curând. O, ce mare şi fericită este bucuria 
celui ce face aşa! 


Cel credincios este destul de înţelept, astfel că, drămuindu-le aici, el le va avea 
pe aceste avuţii în cer, pe veci, nespus mai frumoase şi mai dulci, împreună cu 
toată răsplătirea lor, de la Dumnezeu şi de la cei cărora le-a dăruit. 


Întotdeauna apropierea unei mari primejdii, pe care nu o mai poţi nici amâna, nici 
ocoli, îți umple sufletul îngrozit de ea cu o unică şi mare dorinţă: aceea de a se 
grăbi venirea şi trecerea ei cât mai repede. E dovadă că sufletul are o mare 
credinţă, când, în astfel de clipe de înspăimântată aşteptare, poate să se înalțe şi 
poate să se atingă prin rugăciune măcar cât de puţin de Dumnezeu. 


Când în faţa năvălirii vrăjmaşului ameninţător, la care priveşti cu ochii măriți şi 
miraţi de groază, poţi să te sustragi pentru o clipă de la aceste temeri şi poţi să te 
avânţi spre Dumnezeu cu toată puterea ultimei tale nădejdi, ca să-l smulgi puterea 
şi liniştea curajului de care ai nevoie atunci, — acesta este un mare har. Atunci Îl 
grăbeşti în ajutorul tău pe Dumnezeu ca El să te scape cu un ceas sau cu o clipă 
mai înainte de a fi zdrobit de copitele cailor vrăjmaşului tău. Ce mare lucru este 
acesta! 





Rugăciunea în faţa vrăjmaşului este o dovadă de mare credinţă, pentru că în clipa 
unei astfel primejdii sunt rare acele suflete care mai pot să se roage. Pentru că 
priveliştea vrăjmaşului care se năpusteşte este totdeauna înfricoşătoare. Şi atunci ai 
nevoia cea mai mare să fii întărit. 


Priveliştea morţii care vezi că ţi se apropie fioros şi grabnic este atât de cumplită şi 
atât de copleşitoare, încât mintea este năucită şi se pierde cu totul... Atunci greu îşi 
mai aduce aminte de rugăciune. De aceea trebuie să ne rugăm înainte de ispită, 
fiindcă atunci e foarte greu să te rogi. 


Doamne, izbăveşte-ne totdeauna de cel rău! 





Traian Dorz - Meditaţii la Apostolul din Duminica a 32-a după Rusalii - 
Muncim şi ne luptăm... 


Noi muncim, în adevăr, şi ne luptăm, pentru că ne-am pus nădejdea în 
Dumnezeul cel Viu, Care este Mântuitorul tuturor oamenilor, şi mai ales al celor 
credincioşi. (1 Tim. 4, 10) 


Munca şi lupta sunt cele două jumătăţi din care se întregeşte viaţa unui copil al lui 
Dumnezeu, a unui ostaş al Domnului. A munci pentru propăşirea cauzei lui 
Dumnezeu, pentru roadele binelui, pentru creşterea Evangheliei. Şi a lupta pentru 
apărarea acestei cauze, pentru păzirea acestor roade, pentru păstrarea curăţiei şi a 
integrităţii acestei Evanghelii. Cine numai munceşte, dar nu luptă, acela osteneşte 
pentru hoţi, adună pentru înşelători şi suferă pentru hrăpăreți. Cine numai luptă, dar 
nu munceşte, în curând nu va mai avea pentru ce să lupte, fiindcă nu va mai avea 
ce să apere. Ogorul nemuncit se ruinează şi se pustieşte, iar acolo unde este ruină şi 
pustiu nu mai este nici o primejdie şi nu mai ameninţă nici un duşman. 


Ce dureros se vede acest amar adevăr în multe din familiile şi din adunările 
frățeşti! În multe familii şi adunări, cei ce aveau răspunderea acolo au depus multă 
muncă, au câştigat multe suflete pentru Domnul şi au adus multă roadă pentru 
Evanghelia Domnului lisus; dar dacă n-au luptat să apere aceste roade şi să 
ferească aceste suflete de duhurile hrăpăreţe, de învăţăturile dezbinătoare şi de 
uneltele acestora, nu peste mult timp, s-au ales ruina şi pustiul de toată munca lor. 
Ce harnic s-a muncit cândva la Sibiu, la Săsciori, la Sighişoara, la Sebeş, la 
Avrig!... Ce adunări minunate erau, cândva, acolo! Ce tineret se ridicase, ce 
bucurii cereşti, ce petreceri neuitate, ce roade sfinte!... Dar ce folos de toate 





acestea dacă astăzi nu mai sunt acolo decât nişte ruine şi nişte pustietăţi în care 
cântă numai păsările întunericului şi ale morții? 


Au muncit acolo, într-adevăr, slujitori harnici ai lui Hristos-Mântuitorul, care au 
adunat cu multe jertfe, cu multe lacrimi şi cu multe osteneli atâtea suflete pentru 
Hristos... Dar dacă ei, sau dacă alții care au venit acolo în urma lor n-au vegheat şi 
n-au luptat ca să apere ceea ce s-a adunat — în zadar. Via lor cea frumoasă, dar fără 
apărare, au năpădit-o mistreţii şi vulpile. Ogorul lor cel nepăzit a fost pustiit de 
hoţii prădători. Şi turma lor duhovnicească a fost furată de lupii şireţi şi vicleni 
care nu caută decât pe cine pot să fure, să sfâşie şi să nimicească. 


Ce privelişte tristă este acum acolo! Numai hoituri şi numai noroaie, ca după 
potop. Porumbelul Duhului Sfânt, care altădată zbura şi se lăsa atât de fericit aici, 
astăzi nu mai găseşte nici un loc plăcut şi dulce. Nici o ramură verde şi sănătoasă 
de măslin binecuvântat de care să se bucure... 


O, fraţii mei şi urmaşii noştri, luaţi seama cu toată grija la înştiințarea Cuvântului 
lui Dumnezeu şi la predica îndurerată a ruinelor şi a pustietăţilor noastre! Munciţi 
ca să strângeţi pentru Domnul, dar şi luptaţi-vă pentru a apăra ceea ce aţi strâns! 
Adunați suflete şi strângeţi lângă Hristos, în Oastea Lui, în adunarea şi Biserica Lui 
cea vie şi sfântă, dar tot atâta râvnă şi grijă să depuneţi pentru apărarea acestor 
suflete. 


Credinţa şi dragostea lui Hristos strâng sufletele, dar numai învăţătura şi 
adevărul le apără. Nu lucraţi numai cu credinţa şi cu dragostea ca să strângeţi 
suflete la adunarea lui Hristos, ci şi luptaţi cu adevărul şi cu învăţătura, să ţineţi 
aceste suflete statornice acolo, la Hristos, în adunarea şi în Oastea Lui, după cum 
au venit şi au pus legământul, la început, cu lisus. 


Puneţi mâna pe cartea de învăţătură şi zidiţi-vă temeinic pe adevărul credinţei 
noastre sfinte şi drepte! Propovăduiți Cuvântul potrivit cu învăţătura (Tit 1, 9). 
Luaţi seama la învăţătură, căci credinţa şi dragostea se primesc prin ea, şi se 
păstrează prin ea, după cum este scris: credinţa vine prin auzire... şi dragostea 
se păstrează prin adevăr. Când învăţătura se schimbă, credinţa se pierde. Când 
adevărul se strică, dragostea se nimiceşte. 


Ferice de cel ce munceşte să strângă, dar şi luptă să apere. Acela va avea totdeauna 
şi bucurii, şi frați, şi răsplată. 


(Traian Dorz, Hristos — Puterea apostoliei) 





Traian Dorz - De nu poţi face-o bucurie 


De nu poţi face-o bucurie 
cât întristarea ce-ai făcut 
atât de-adâncă şi de-ntinsă 
— păcatul tău e netrecut. 


De nu despăgubeşti asemeni 
pe-acel ce l-ai nedreptăţit 

cu preţ cât cel pierdut de mare 
— păcatul tău e neplătit. 


De nu-ţi mărturiseşti păcatul 
atâta cât ai şi stricat 

şi nu ţi-l laşi pe totdeauna 
— păcatul tău e neiertat. 


De nu poţi lepăda păcatul 
urându-i chipul lui hidos 

ci mai gândeşti la el vreodată 
— păcatul tău e tot nescos. 


De nu te lupţi s-alungi păcatul 
ținându-i sufletul închis 

ci-l tot mai ţii ascuns în tine 
— tot de păcat vei fi ucis. 


Şi-1 drept ca nici să nu se uite 
ce nu-i lăsat şi nu-i plătit. 
Hristos îţi iartă doar păcatul 
lăsat şi îndreptat cinstit. 





Traian Dorz - Fiindcă am trăit 


Fiindcă am trăit frumuseţea dispreţuiesc ce-i grosolan, 
fiindcă ştiu ce-i josnicia mi-e milă de-orişice duşman, 


Fiindc-am cunoscut adâncul doresc nălțimile mereu, 
fiindc-am cunoscut povara caut sărăcia, ca Zacheu. 


Fiindcă ştiu ce grea e bezna caut strălucirea ne-ncetat, 
ştiind a lacrimii văpaie m-aplec spre cel însângerat. 


Cum m-aş împărtăşi din harul ce dăruie seminţei spic 
de n-aş fi lângă Cel mai Mare alăturea de cel mai mic? 





Traian Dorz - E ceru-n sărbătoare 


E ceru-n sărbătoare când înc-un păcătos 
ascultă şi-mplineşte dorinţa lui Hristos 
şi-ntoarce de la felul şi drumul lui pierdut, 
şi Tatăl îl sfinţeşte cu dulcele-l sărut... 


Dar când pierdutu-acesta, în loc să stea smerit 
şi-ascultător sub crucea prin care-a fost primit, 
se-ngâmfă cu trufie, călcând Cuvântul Sfânt, 

— întregul cer l-îngroapă sub cel mai greu mormânt. 


O, cât de mulţi odată cu lacrimi s-au predat 
şi corul cel de îngeri cu drag s-a bucurat; 
apoi, curând, când primul păcat i-a prăbuşit, 
cu ce durere cerul în doliu i-a jelit! 


Când doar pentru un suflet e-atâta jale-n cer, 
ce trebuie să fie când mii şi sute pier? 
Dacă-i atâta cântec când vine-un păcătos, 
şi-apoi, când iarăşi cade, cât suferă Hristos! 


„..O, fericiţi voi, care pe îngeri bucuraţi; 
rămâneţi până-n ceruri statornici şi curaţi, 
căci vai de cel ce cade; 

— al lui păcat spre Har 





nu-l va plăti nici chinul cel veşnic şi amar. 


(Traian Dorz, din Eternele poeme) 





Pr. Anthony M. Coniaris - Duminica a XV-a după Înălţarea Sfintei Cruci (a 
XXXII-a după Rusalii) - “Un om care s-a suit într-un copac” 


RTT TITI 


Lecţia din Evanghelia de astăzi descrie o întâlnire în viaţa lui Zaheu care a 
schimbat întreaga direcție a vieţii sale. A fost ziua în care l-a întâlnit faţă în faţă pe 
lisus din Nazaret. Întreaga Evanghelie este conținută în acea întâlnire, pentru că ea 
l-a făcut pe Zaheu un om nou şi răscumpărat. Tradiţia ne spune că mai târziu el a 
devenit Episcop de Cezareea. 


Într-o zi lisus trecea prin lerihon. Zaheu, mai-marele vameşilor, căuta să vadă cine 
este lisus, dar nu putea din cauza mulţimii şi a faptului că era scund de statură. 
Oricine altcineva ar fi renunţat atunci şi acolo, însă nu Zaheu. Era atât de dornic să 
îl vadă pe lisus, încât s-a urcat într-un copac pentru a putea să o facă. 


Ce l-a făcut pe Zaheu să se urce în copac? 
Fără îndoială o dorinţă puternică de a-l vedea pe Iisus l-a făcut să se urce în copac 


— un sicomor. Când dorim cu adevărat să îl găsim pe Dumnezeu la fel de mult cât a 
dorit Zaheu, nici un obstacol nu ne va opri. Il vom găsi. 





Un căutător l-a întrebat odată pe un creştin: “Cum pot Să îl găsesc pe 
Dumnezeu?” Creştinul a răspuns: “Lasă-mă Să îţi arăt”. L-a dus la mare şi i-a 
cufundat capul în apă de trei ori. Apoi l-a întrebat: “Ce îţi doreai mai mult decât 
orice altceva atunci când capul tău era sub apă?” “Aer”, i-a răspuns căutătorul. 
“Atunci când doreşti să îl întâlneşti pe Dumnezeu atât de mult cât îţi doreai aer, 
ÎI vei găsi”, a spus creştinul. 


Mult mai mult decât curiozitatea l-a împins pe Zaheu să se urce în copac. A fost o 
dorință puternică de a-l găsi pe Dumnezeu în lisus. Zaheu era neliniştit, sătul de 
sine, sătul de viaţa pe care o trăise. Neliniştea a fost întotdeauna unul dintre 
simptoamele căutării lui Dumnezeu de către om, după cum ştia 555 atunci 
când s-a rugat: “Pentru Tine ne-ai făcut, Doamne, şi neliniștit este sufletul 
nostru până ce se va odihni în Tine.” 


Mulțimea 


Mulțimea a fost un obstacol pentru Zaheu; stătea între el şi lisus. Cât timp a stat în 
mulțime, nu a putut să îl vadă pe lisus. Astfel că a părăsit mulţimea; s-a urcat 
deasupra ei. Ultimul lucru pe care îl dorim mulți dintre noi este să fim “diferiți”. 
Pentru a-l vedea însă pe lisus şi pentru a sta cu el, ni se va cere de multe ori să 
părăsim mulțimea, să ne împotrivim curentului puternic al sondajelor de opinie în 
favoarea legilor neschimbătoare ale lui Dumnezeu. 4 fi creştin înseamnă a nu fi 
controlat de mulțime, ci de Hristos. 


Sus în copac 


Zaheu era sus în copac în mai multe privinţe. Era un vameş necinstit, disprețuit de 
cei de un neam cu el ca fiind colaboraţionist şi trădător, adunând taxe pentru 
romanii pe care ei îi urau. El şi-a pierdut respectul de sine. S-a îndepărtat de 
Dumnezeu şi de oameni. Era singur, îngrozitor de singur, era sus în copac. 


În această privinţă, Zaheu este asemenea multora dintre noi, care ne-am aflat la un 
moment dat sus în copacul decăderii noastre morale, dispreţuindu-ne pentru 
aceasta, dorindu-ne să fim diferiţi dar lipsindu-ne curajul de a ne da jos din copac. 
Dumnezeu l-a trimis pe lisus în lume ca să ne invite să ne dăm jos din copac. 
Aceasta este marea minune a iubirii lui Dumnezeu pe care Zaheu a trăit-o când a 
descoperit că Dumnezeu îl căuta pe el! 


Iisus a privit în Sus 





“Şi când a sosit la locul acela, lisus, privind în sus...” Probabil Zaheu s-a gândit 
că nu va fi niciodată observat acolo sus în copac. Însă lisus trecând pe acolo, s-a 
oprit chiar sub el. S-a uitat sus în copac, direct la Zaheu, şi privirile celor doi 
bărbaţi s-au întâlnit. Lui Zaheu nu îi venea să creadă. Broboane de sudoare i-au 
apărut pe frunte. Se aştepta ca Iisus să îl condamne: “Fiu al diavolului! Tu care i-ai 
asuprit pe săraci şi ai făcut orfanii şi văduvele să ajungă în stradă, cum vei scăpa de 
pedeapsa iadului?” Aceasta se aştepta Zaheu să audă. În schimb l-a auzit pe Iisus 
chemându-l pe nume şi spunându-i: “Zahee, coboară-te degrabă, căci astăzi în 
casa ta trebuie să rămân”. Cât de binevoitor s-a purtat lisus cu Zaheu! “Căci n-a 
trimis Dumnezeu pe Fiul Său în lume ca Să judece lumea, ci ca să se 
mântuiască, prin EI, lumea.” 


Atunci când regele George al Angliei a inspectat munca de reconstruire a unuia 
dintre cele mai puternic bombardate oraşe britanice, mii de oameni, inclusiv clase 
întregi de elevi, s-au înşirat pe străzi să îl poată vedea pe monarh. După încheierea 
procesiunii, un băieţel plângea cu amar. “Ce s-a întâmplat?” l-a întrebat 
învăţătoarea. “Nu l-ai văzut pe rege?” “O”, rosti copilul printre suspine, “eu I- 
am văzut pe rege, dar el nu m-a văzut pe mine”. 


Ce mângâiere să ştim că nu numai noi îl vedem pe marele nostru Rege, ci chiar 
mai mult EL este cel care ne vede şi răspunde la nevoile noastre. 


“Zahee!” 


lisus nu doar l-a văzut pe Zaheu; l-a strigat pe nume! Acestui mare Rege, care ţine 
întreg universul în palma Sa, îi pasă suficient de mult şi are timp să vorbească unui 
individ. Ce altceva înseamnă aceasta decât că Învățătorul ne cunoaşte pe fiecare 
dintre noi în mod personal şi cu numele nostru. E! cunoaşte neliniştea şi marea 
dorință de Dumnezeu din inima lui Zaheu. El cunoaşte nevoile fiecărui suflet şi 
îi pasă. EI se apropie de Zaheu aşa cum s-a apropiat de femeia din Samaria şi, 
vorbindu-i, i-a făcut cunoscute unele dintre cele mai frumoase învățături ale 
Evangheliei. Oriunde există nevoie şi dorință de Dumnezeu, lisus se va apropia. 
Pentru că EI este mai presus de toate un Dumnezeu care caută. 


Marele învăţat evreu Claude Montefiore a dorit să descopere caracteristica 
învăţăturii lui lisus care o distinge de învăţăturile religiei iudaice. A găsit-o în 
învăţătura lui lisus despre Dumnezeu ca fiind asemenea Bunului Păstor care ia 
iniţiativa şi merge să caute oaia pierdută. Alte religii îl înfăţişează pe om în 
căutarea lui Dumnezeu; creştinismul proclamă un Dumnezeu care îl caută pe om. 
Evreii, a spus el, au crezut dintotdeauna că Dumnezeu este un Dumnezeu al iubirii 





şi iertării şi că, dacă păcătosul se căieşte, Dumnezeu îl iartă. Insă Iisus a învăţat că 
Dumnezeu nu aşteaptă ca păcătosul să se căiască; merge şi îl caută pentru a-l 
chema înapoi. 


“Coboară-te... în casa ta trebuie să rămân ” 


“Zahee, coboară-te degrabă, căci astăzi în casa ta trebuie să rămân”. Luaţi 
aminte la aceste cuvinte: “În casa ta trebuie să rămân”. lisus a promis: “Iată, stau 
la uşă şi bat; de va auzi cineva glasul Meu şi va deschide uşa, voi intra la el şi voi 
cina cu el şi el cu Mine.” Acum îşi îndeplineşte această promisiune. A luat masa 
cu Zaheu! Nu cu un rabin sau un preot, nici cu primarul oraşului sau cu vreo altă 
persoană respectabilă, ci cu un ticălos proscris, un păcătos. 


lisus a intrat în casa lui Zaheu. Însă nu orice fel de casă îl poate primi pe lisus ca 
oaspete. Unele lucruri nu pot sta în prezenţa Sa, şi trebuie să alegem între EI şi ele. 
Și Zaheu a ales: “/ată, jumătate din averea mea, Doamne, o dau săracilor şi, 
dacă am năpăstuit pe cineva cu ceva, întorc împătrit.” lisus trebuie să fi zâmbit 
atunci când i-a spus “Astăzi s-a făcut mântuire casei acesteia.” Aceeaşi iubire a 
lui lisus care a intrat în casa lui Zaheu pentru a căuta şi a mântui ceea ce era 
pierdut există şi astăzi şi ne spune fiecăruia dintre noi aşa cum i-a spus lui Zaheu: 
“Astăzi în casa ta trebuie să rămân.” 


Un prieten al păcătoşilor 


Atunci când locuitorii din Ierihon au auzit că lisus s-a autoinvitat în casa lui Zaheu 
să ia masa, “foţi murmurau, zicând că a intrat să găzduiască la un om păcătos”. 
Primul lucru care i-a întors pe liderii religioşi împotriva lui lisus şi care i-a şocat 
mai mult decât orice altceva a fost atitudinea lui față de păcătoşi, felul în care 
stătea alături de persoane care aveau o reputaţie proastă, erau păcătoase. Un fariseu 
nici nu s-ar fi gândit vreodată să intre în casa unei astfel de persoane, cu atât mai 
puţin să ia masa cu ea. lisus a făcut-o. El a fost mai interesat de aceste persoane 
decât de oricare altele. L-au criticat spunând: “Acesta primeşte la Sine pe păcătoşi 
şi mănâncă cu ei.” Chiar l-au batjocorit numindu-l “prieten al vameşilor şi al 
păcătoşilor”. Aceste cuvinte, spuse atunci în derâdere, sunt astăzi unele dintre cele 


mai mângâietoare cuvinte pentru păcătoşi. Pentru că ne spun că .— 


“N-am venit Să chem pe drepți, ci pe păcătoşi la pocăință”, a spus lisus. Cine este 
drept? Nimeni. Sunt însă persoane care cred că sunt drepte. In fiecare zi trebuie să 
ne rugăm ca Domnul să ne scape de aşa-numiţii oameni “drepţi”, fariseii moderni, 





care îi dispreţuiesc pe Zaheii de astăzi, refuzând să stea alături de ei şi 
îndepărtându-i astfel de Biserică. Astfel lisus spune astăzi ceea ce a spus atunci: 
“N-am venit să chem pe drepţi, ci pe păcătoşi la pocăință”. Cu alte cuvinte: “Nu 
am venit Să îi invit pe oamenii care Sunt atât de mulţumiţi de sine şi atât de 
convinşi de bunătatea lor încât se consideră mai buni ca alţii. Am venit Să îi invit 
pe oamenii care Sunt foarte conştienţi de păcatele lor şi cu disperare conştienţi 
de nevoia lor de a fi mântuiţi.” Zaheu a fost un astfel de păcătos. De aceea Iisus s- 
a autoinvitat în casa lui. El ştia că are nevoie de lisus şi era gata să accepte 
invitaţia. 


Copaci în care trebuie să ne urcăm 


Asemenea lui Zaheu, nici noi astăzi nu îl vom vedea pe lisus dacă rămânem la 
nivelul la care suntem. Sunt şi acum prea multe persoane şi lucruri care ne stau în 
cale. Trebuie să ne urcăm mai sus. Din fericire, există copaci în care şi noi ne 
putem urca pentru a-l vedea pe lisus. 


4 Există copacul rugăciunii. Rugăciunea înseamnă a vorbi cu lisus la fel de 
real cum a făcut-o Zaheu. Dacă dorim să îl vedem pe lisus, să facem 


pet Lui o realitate în vieţile noastre, trebuie să ne urcăm zilnic în 


4 Un alt mod în care îl putem vedea pe lisus este prin intermediul Bibliei şi al 
Liturghiei. Dumnezeu ne vorbeşte astăzi prin Biblia care este scrisoarea Sa 
personală către noi. Prin Liturghie, EI vine să îşi facă sălaşul în noi prin 
Sfânta Împărtăşanie. 

4 Un alt copac în care trebuie să ne urcăm pentru a-l vedea astăzi pe isus este 
COPAC Căijei Şi al ostitaiitiiă “ericiţi cei curaţi cu inima”, a spus lisus, 
“că aceia vor vedea pe Dumnezeu.” Inima trebuie să fie curățită de păcat; 
trebuie să fie purificată printr-o sinceră părere de rău pentru păcatele noastre 
şi printr-o hotărâtă îndepărtare de ele înainte să îl putem vedea pe 
Dumnezeu. Zaheu s-a urcat în acest copac al căinţei. Şi după ce a fost iertat 
de Iisus, a făcut restituirea: “Iată, Doamne... dacă am năpăstuit pe cineva 
cu ceva, întorc împătrit”. După pocăință vine restituirea — o încercare 
onestă de a anula răul pe care l-am făcut prin păcatele noastre. Pocăinţa fără 
restituire este ca şi când am spune: “Am furat un ceas, dar am fost iertat de 
Dumnezeu, aşa că acum pot să îl păstrez”. 

4 Ultimul mod prin care putem să îl vedem pe lisus este acela al slujirii. 
Zaheu s-a urcat şi în acest DODEBEDSIEIRII. “Iară, jumătate din averea mea, 
Doamne, o dau săracilor...” După ce a redat împătrit ceea ce nu era al lui, 
a dat jumătate din ceea ce avea pentru a-i ajuta pe săraci. Ne amintim 





cuvintele Domnului nostru: “Flămând am fost şi Mi-aţi dat să mănânc; 
însetat am fost şi Mi-aţi dat să beau... întrucât aţi făcut unuia dintr-aceşti 
fraţi ai Mei, prea mici, Mie Mi-aţi făcut.” Pe ramurile copacului slujirii îl 
vom întâlni şi sluji întotdeauna pe Hristos în persoana celor pe care îi 
slujim. 


Astăzi nu trebuie să ne urcăm într-un sicomor pentru a-l vedea pe isus. Există alţi 
copaci în care ne putem urca: copacii rugăciunii, Bibliei şi Liturghiei, pocăinţei şi 
restituirii, şi slujirii. Din aceşti copaci nu doar îl vom vedea pe lisus, ci şi El ne va 
vedea pe noi aşa cum l-a văzut pe Zaheu. Şi ne va spune şi nouă aşa cum i-a spus 
lui: “Coboară-te degrabă, căci astăzi în casa ta trebuie să rămân” — în inima ta, în 
mintea ta, în sufletul tău. 


Rugăciune 


Vino, Doamne lisuse, aşa cum ai venit la Zaheu. Și noi Te căutăm, pentru că 
Suntem neliniştiţi după pacea, deplinătatea, mântuirea pe care doar Tu le poți 
aduce. Auzim bătaia Ta la uşile sufletelor noastre. Deschidem ca să Te invităm 
Să intri. Umple-ne cu Prezenţa Ta iubitoare. Fie ca şi noi Să auzim de pe buzele 
Tale acele cuvinte prețioase: “Astăzi s-a făcut mântuire casei acesteia”. 


(Traducere: Oana Capan) 





Pr. George Dimopoulos - Duminica a XV-a după Înălţarea Sfintei Cruci (a 
XXXĂII-a după Rusalii) - Hotărăşte-te acum! 


“Căci Fiul Omului a venit Să caute şi Să mântuiască pe cel pierdut” (Luca 19,l- 
10). 


Aceste cuvinte le-a spus lisus celor care au început să murmure împotriva 
acţiunilor Sale. Dar de ce protestau şi murmurau oare? Ce rău a făcut lisus? Nu a 
păcătuit niciodată, nici nu a ieşit vreodată vreun cuvânt urât sau rău din gura Sa. 
Care erau motivele lor? Pur şi simplu pentru că lisus a vizitat casa unui vameş 
numit Zaheu. Toţi cei care au văzut aceasta au început să murmure: “Acest om a 
intrat ca oaspete în casa unui om păcătos”. 


Fraților, Socrate, această strălucită minte a lumii antice, obişnuia să spună că 
pentru ca un om să fie fericit pe pământ, acesta trebuie să cunoască “virtutea”. EI 
nu doar a considerat adevărata cunoaştere ca fiind un element indispensabil al unei 
acţiuni corecte, ci şi credea şi insista că fără o cunoaştere corectă a virtuţii, nu 
poate exista nu numai virtutea perfectă, ci nici un alt fel de virtute. Acţiunea 
corectă este în mod inevitabil rezultatul “cunoaşterii adevărate”. Cu alte cuvinte, 
canonul (regula) lui Socrate era cunoaşterea. Dacă omul cunoaşte ce este virtutea, 
el va fi capabil să îşi practice această cunoaştere corectă a sa. Intenţia noastră nu 
este aceea de a cenzura filozofia lui Socrate, însă trebuie să recunoaştem că nu 
suntem de acord, deoarece experienţa ne spune că cunoaşterea este una şi virtutea 
(practica) alta. Există o mare distanţă între cele două. Mulţi oameni ştiu foarte bine 





ce este bine şi corect, dar fac ceea ce este rău şi incorect. Aşadar, cunoaşterea 
ideală a lui Socrate nu poate aduce fericire lumii. 


De la Socrate facem un salt mare şi ajungem la un alt filozof, din secolul XIX, 
tragicul Nietzsche, fiu de preot. Ce spunea el? EI dorea să înalțe puterea omului, să 
fie un supraom. Moralitatea nu depinde de mărinimie şi bunătate, ci de puterea 
celui mai tare. Astfel scopul final al omului şi al societăţii nu este acela de a-l face 
pe fiecare fericit, ci doar pe câţiva, pe cei mai puternici. lubirea nu este o virtute, ci 
slăbiciune. Atunci când omul iubeşte, el nu poate lua hotărâri mari şi serioase 
deoarece este influenţat de iubire, care, examinată în sine, este considerată rea. Ce 
este binele? A fi curajos este bine. A avea un scop în viaţă, a fi dur cu ceilalți 
pentru a-ţi atinge scopul. Trebuie să calci pe ceilalți pentru a urca tot mai sus. 
Astfel Nietzsche spera că puterea şi supraoamenii vor realiza o nouă lume plină de 
fericire şi prosperitate. Poporul german a fost hrănit şi educat cu aceste învățături 
ale lui Nietzsche la începutul secolului XX. Ei credeau că sunt “supraoameni”. Că 
doar ei au dreptul să stăpânească şi să conducă alte popoare. Unele rezultate sunt 
foarte binecunoscute, cum a fost Zidul Berlinului. Multe secole vor trece până când 
urmaşii vor reuşi să spele ruşinea strămoşilor lor. Cuptoarele şi crematoriile în care 
milioane de oameni au ars ca lumânările vor rămâne să dea mărturie despre 
influenţa şi impactul filozofului lor, al “supraomului”. 


Să revenim la Învățătorul nostru, săracul lisus din Nazaret. EI a spus că “Iubirea” 
va face să renască întreaga omenire, întreaga lume. Va face o nouă generaţie, o 
nouă plămadă. Va aduce lumea mai aproape de Dumnezeu, pentru că Dumnezeu 
este lubire. Aceasta este definiția perfectă şi completă pe care a dat-o loan, 
“discipolul iubit”. EI a spus: “Iubiţilor, să ne iubim unul pe altul... Dumnezeu 
este iubire şi cel ce rămâne în iubire rămâne în Dumnezeu şi Dumnezeu rămâne 
întru el” (lloan 4,7.16). Iubirea îndepărtează teama, despărţirea şi ura. Nu există 
teamă în iubire: iubirea perfectă alungă orice teamă. Aşadar, iubirea nu este 
perfectă în cel care se teme, deoarece teama este legată de pedeapsă. 


Aceasta este învăţătura centrală a Evangheliei — Iubirea care a început cu 
Dumnezeu este dată omului. Dumnezeu, din iubire, a devenit om pentru a-l 
transforma pe om într-un mic Dumnezeu. POOR, în predica sa la 
Naşterea lui Hristos, admiră misterul întrupării şi mărturiseşte incapacitatea 
spiritului uman de a pătrunde în profunzimile misterelor precum şi în cunoaşterea 
esenței divine a lui Dumnezeu: “Natura divină este nemărginită şi greu de 
înţeles; şi tot ceea ce putem înţelege despre El este nemărginirea Lui”. Cel fără 
trup se întrupează şi Fiul lui Dumnezeu devine Fiul Omului şi coboară din slava pe 
care o avea când era la Tatăl. “Preaslăveşte-Mă Tu, Părinte, la Tine Însuţi, cu 





slava pe care am avut-o la Tine, mai înainte de a fi lumea” (loan 17,5). lisus 
coboară şi intră în casa unui păcătos, a vameşului Zaheu, pentru a frânge pâinea 
împreună cu el şi a mântui un suflet. Într-adevăr, mare este misterul, şi semnificaţia 
lui depăşeşte limitele înţelegerii umane. 


Fraților, Hristos este Iubire, şi El trece prin faţa voastră şi doreşte să intre în casa 
voastră, pe care poate că ați demolat-o, şi în care trebuie să predomine fericirea 
familiei, dar acum dansează Satana cu toţi cei care îl urmează. Hristos trece pe la 
locul vostru de muncă, unde vă dedicați toate capacităţile voastre, naturale şi 
spirituale. Nu vedeţi ceva mai înalt şi mai important decât a aştepta ora în care vă 
puteți număra banii. Hristos trece de asemenea pe toate drumurile şi străzile, bate 
la uşi şi le cere oamenilor să îi asculte glasul şi să îi deschidă. 


Pentru a-l putea vedea pe Hristos, trebuie să vă luptaţi, aşa cum a făcut-o Zaheu. EI 
s-a urcat într-un sicomor pentru a-l vedea pe Hristos. Voi ce faceţi? Poate urmaţi 
curentul maselor imense ale timpurilor noastre, aşa cum au făcut-o oamenii înainte 
de Potop, despre care lisus ne spune: “precum în zilele acelea dinainte de potop, 
oamenii mâncau şi beau, se însurau şi se măritau, până în ziua când a intrat 
Noe în corabie, şi n-au ştiut până ce a venit potopul şi i-a luat pe toţi” (Matei 
24,38-39). 


Conştiinţa dreaptă a lui Zaheu, care a fost acoperită de ruinele distrugerii, s-a trezit 
şi cu o voce sinceră i-a mărturisit lui lisus: “Jată, jumătate din averea mea, 
Doamne, o dau săracilor şi, dacă am năpăstuit pe cineva cu ceva, întorc 
împătrit”. Să îi spunem lui Hristos: “De acum voi deveni un discipol al iubirii 
Tale. Dau tot ceea ce am. Doresc un singur lucru în viaţă, şi acela eşti Tu”. Există 
mulți oameni care şi-au sacrificat iubirile lor, visele lor seculare, viziunea, viaţa 
prosperă sau proprietăţile pentru iubirea lui Hristos. Aceştia sunt sfinţii Bisericii 
noastre. 


Hristos le-a spus oamenilor: “Astăzi s-a făcut mântuire casei acesteia, căci şi 
acesta este fiu al lui Avraam”. Fraţilor, trebuie să luaţi o decizie mică şi rapidă în 
viaţa voastră. Făcând un pas înainte, sau la dreapta, sau la stânga, îl veţi întâlni pe 
Hristos. El vrea să îi deschideţi uşa casei voastre şi să luaţi masa cu El. Veţi 
deschide sau nu uşa? Răspunde-ţi. “Căci Fiul Omului a venit să caute şi să 
mântuiască pe cel pierdut.” 


(Traducere: Oana Capan) 





Pr. Mihai Tegzeş - Duminica a XV-a după Înălţarea Sfintei Cruci (a XXXII-a 
după Rusalii) - lisus: prietenul păcătoşilor mântuiţi 


Două sunt personajele principale pe care lisus le întâlneşte în ultima parte a 
călătoriei Sale spre Ierusalim: orbul Bartimeu şi Zaheu. Pe ambii îi găseşte la 
“marginea drumului”. Unul era orb trupeşte iar celălalt, Zaheu, era “orb” sufleteşte. 
Evanghelistul Luca doreşte să evidenţieze darul vindecării trupeşti (orbul) şi 
sufleteşti (Zaheu), pe care Iisus îl aduce omenirii: Iisus poate să vindece omul în 
totalitatea sa. 


Pericopa de astăzi completează învăţătura lui lisus cu privire la pericolul ce îl 
reprezintă bogăţiile (tânărul bogat care l-a întrebat pe lisus ce să facă pentru a 
moşteni viaţa veşnică (Lc 18) şi bogatul care l-a ignorat pe săracul Lazăr (Lc 16)). 
Sunt două vieţi care au falimentat complet şi al căror viitor este osânda veşnică. 
Imediat după, Luca relatează succesul dialogului lui lisus cu Zaheu: Zaheu este un 
bogat, şeful “păcătoşilor”, cunoscut de toți ca fiind un om zgârcit, corupt, profitor. 
Zaheu prin viaţa sa îşi contrazicea sensul numelui său “Zakkai”, ce se traduce 
“just, pur”. Fiind curios să-L vadă pe lisus, se urcă într-un “pom”. Nu îl observă 
nimeni, doar lisus îl onorează cu privirea sa, îl strigă pe nume şi-i cere să coboare. 
Rolul lor s-a inversat: la început el îl căuta pe lisus, acum isus îl caută pe Zaheu: 
“Azi trebuie Să mă opresc în casa ta“. 


Din clipa naşterii Sale în Betleem şi până în clipele Sale din urmă când a celebrat 
Cina cea de Taină, la lerusalim, Fiul lui Dumnezeu a cerut mereu oamenilor 
ospitalitate. Spunea: “Fiul omului nu are unde să-şi pună capul” (Lc 9,58). Şi 
astăzi ne cere fiecăruia să-i facem loc în casa noastră: “Stau la uşă şi bat, dacă 
cineva îmi v-a deschide, voi intra şi voi cina cu el” (Ap 3,20). Povestirea 
culminează cu momentul în care lisus Se auto-invită în casa lui Zaheu, vrea chiar 
să înnopteze la el. Păcătosul, condamnat de toți, niciodată n-ar fi îndrăznit să-l 





ceară aşa ceva deoarece era conştient de starea sa, fapt ce reiese clar din criticile 
mulţimii: “S-a dus să locuiască la un păcătos“. Zaheu este acolo, mut în faţa lui 
lisus, impresionat de acea prietenie a lui lisus, pe care nimeni nu i-a mai arătat-o, 
este dezorientat, dar ca bun contabil, ştie să-şi facă bine socotelile, înţelege că are 
în faţa lui comoara cea mai de preţ şi repede îl primeşte pe lisus. Lasă totul, pentru 
Domnul. 


Convertirea pe care o simte, îl împinge pentru prima oară în viaţă să fie generos cu 
alţii: “Iată, Doamne, eu dau jumătate din bunurile mele săracilor şi dacă am 
nedreptăţit pe cineva, dau de patru ori mai mult în schimb“. EL a făcut de la sine 
totul, lisus i-a cerut doar ospitalitatea. Legea cerea să se dea săracilor doar o 
cincime, iar în a restitui bunurile, cerea maximum 20% dobândă. Zaheu convertit, 
dăruieşte fără să mai calculeze profitul, şi astfel este lăudat de lisus: “Azi, 


cc 


mântuirea a intrat în această casă“. Gestul său se răsfrânge asupra celor din casa 
sa: “Mântuirea a intrat în casa aceasta“, în familia aceasta. Atenţie! Când un om 
apucă pe calea mântuirii, decizia sa are efecte sociale şi economice!!! Cum de lisus 
nu i-a cerut şi lui Zaheu să dea totul ca tânărului bogat? Este clar că Dumnezeu nu 
cere de la toţi aceleaşi lucruri. E/ ne cere tuturor să fim distanţi faţă de bogății (să 
ştim că nu de la ele ne vine mântuirea. Dacă nu suntem atenţi, bogăţiile ne pun 
în pericol mântuirea, pentru că ne obligă să facem şi nu ne permit Să fim atenţi 
cine Suntem, adică persoane cu misiunea clară de a sluji celor din casa noastră 


şi lui Dumnezeu). 


Pericopa este caracterizată de o concluzie dublă: 


> întâi, lisus anunță că odată cu El mântuirea a intrat “azi” în casa 
păcătosului, acaparând întreaga lui familie, 

» în al doilea rând, lisus enunţă scopul central al misiunii Sale: a venit să 
cheme păcătoşii la convertire, la fel cum păstorul a căutat oaia cea 
pierdută. 


Este interesant că Dumnezeu ne caută cu iubirea Sa, ca şi cum ar avea nevoie de 
noi, oamenii, în special de cei care sunt mai departe de El. Bucuria cea mai mare 
a Domnului este de a se împrieteni cu noi şi a-l permite să fie oaspetele inimilor 
noastre, în aşteptarea ca El să ne dea ospitalitatea fericită în Împărăţia Sa. 


Zaheu este un manager reuşit: a adunat mulţi bani. Este un cămătar, un şmecher 
fără scrupule, ca mulți din zilele noastre, ce fentează statul prin neplata 
impozitelor. Este un om respectat şi temut de conaţionalii săi: este de ajuns un 
semn de al său şi soldaţii romani intervin. Dar a rămas singur. Bogăția şi puterea 





lasă omul fără prieteni şi fără gratuitate... lisus îl vede şi-l vizitează. Zaheu face un 
proiect, care cu siguranţă îl va conduce la faliment. Ce importanţă are? Acum el 
este mântuit! 


Dumnezeu nu ne iubeşte pentru că suntem buni, dar iubindu-ne ne face buni. 
lisus nu-i cere nimic lui Zaheu. Îi dă, fără să-i pună condiţii. Dacă Iisus i-ar fi cerut 
lui Zaheu să-şi împartă averea, Zaheu ar fi rămas în copac, n-ar fi coborât. 
Dumnezeu anticipează convertirea noastră, ne iartă şi ne converteşte. 


Dorinţa lui Zaheu de a-L vedea pe Iisus este atât de mare încât fuge, se urcă în 
copac ca să-L vadă, cu riscul de-a deveni ridicol. Nu atât pentru a-L vedea, cât 
pentru a-L spiona pe Iisus. Cum poate lisus să facă ceva ce el, cu toată bogăţia sa, 
nu poate? Cum poate Iisus să vindece? Ce truc foloseşte? Cum lisus poate să aibă 
atâția prieteni care îl urmează, iar el, Zaheu cu toată puterea sa, este urât de lume? 
Zaheu va înţelege acest lucru când va fi strigat pe nume de lisus, când se va simţi 
iubit de Domnul şi când nu va fi judecat ori condamnat, când Domnul îi va spune 
că doreşte să intre în casa sa şi să-i fie prieten. 


Mulţimile murmurau. In ziua de astăzi suntem foarte critici şi exigenţi cu ceilalți: 
cu politicienii, cu guvernanţii, cu medicii, cu clerul, dar în acelaşi timp, nu mai 


suntem capabili să ne evaluăm viaţa personală. Morala s-a redus la întrebarea: ce 
este bun sau ce este rău, însă fără să mai ţinem seama de poruncile lui Dumnezeu. 
Ce este bun şi rău hotărăşte majoritatea, însă conştiinţa noastră personală unde 
este? Zaheu ştia că isus va fi criticat dacă va merge să mănânce la el, dar aceasta 
este dovada că lisus nu glumea, ci vorbea cât se poate de serios. Faptul că lisus a 
acceptat să fie criticat din cauza lui, duce la convertirea lui Zaheu. 


Pare paradoxal că Domnul se interesează de fiecare din noi şi ne cheamă pe nume. 
Dar acesta este adevărul. Pe fiecare, Tatăl ne iubeşte ca pe “fiul iubit” al inimii 
Sale. Nu are margini iubirea ce Dumnezeu o are pentru fiecare dintre noi. 
Domnul aşteaptă ocazia ca vreunul din noi să dorească să-L vadă şi repede vine 
şi pătrunde în inima şi în casa sa. Oare am uitat că Domnul l-a trimis pe unicul 
Său Fiu în lume, ca să se jertfească pentru noi, ca să ne facă moştenitori ai 
Împărăției? Într-un alt loc, celor ce-l cereau să-i pedepsească pe păcătoşi le va 
spune: “Nu vreau moartea păcătosului, ci să se convertească şi să trăiască”. 


Poate omul nu ştie sau nu vrea să ştie, cât de mult îl iubeşte Dumnezeu! Să ne 
trezim la realitate! Dacă trăim, este doar pentru că EI ne-a dorit, înainte de a ne da 
părinţilor noştri. 





Eu am cunoscut o mamă care spunea mereu copiilor săi: “Nu uitaţi că, de fapt, 
sunteţi fiii lui Dumnezeu”! 


Să nu uităm: Dumnezeu ne-a creat ca să-L cunoaştem, să-L iubim, să-L slujim, 
ca mai apoi să ne bucurăm, împreună cu EI, în fericirea cea de veci a Raiului. 


Zaheu este considerat de toţi un profitor, un carierist, un cămătar, un păcătos care 
vrea să-L vadă pe lisus. Trebuie să ne gândim că fiecare am putea avea multe în 
comun cu Zaheu, poate că ceea ce ne lipseşte, însă, este chiar dorinţa de a-L vedea 
pe lisus. Evanghelia ne spune numele acestui bogat. Acolo unde este un nume este 
şi o relaţie, un raport interpersonal, o istorie personală, o experienţă de viaţă, o 
dorință de a-L vedea pe lisus. Zaheu are o deschidere şi o disponibilitate de a-şi 
schimba viaţa. În Vechiul Testament se spune că Dumnezeu nu dispreţuieşte nimic 
din ceea ce a creat. El iubeşte tot universul: Zaheu, deşi — capul păcătoşilor — este 
un fiu al lui Dumnezeu de care EI nu poate să nu-şi amintească, pentru a-l ierta şi 
a-l sfinți cu puterea iubirii Sale. Nici un om nu poate fi declarat spurcat, deoarece 
Domnul pe toţi i-a curăţat cu sângele Fiului Său. Zaheu, ce înseamnă “purificatul, 
curăţatul” este, de fapt, numele fiecăruia dintre noi. 


“Deoarece era mic de statură”... sunt persoane care doar pentru că au putere şi au 
bani, cred că sunt mari şi tari, însă sunt “mici de statură” (mici la suflet). Probabil 
că Zaheu trăia cu un complex de inferioritate şi încerca să-l compenseze prin a 
câştiga cât mai mulţi bani. Lua cât putea mai mult de la alţii pentru a-şi putea mări 
auto-stima sa, dar cu cât avea mai mulţi bani, cu atât era mai respins şi mai 
marginalizat de evrei... “este destinul multor oameni care reuşesc să se încreadă 
în sine, reuşesc să creadă în măreţia lor numai atunci când îi fac să se simtă 
mici pe ceilalți” (A. Grun). Zaheu trebuia să se pună mai presus ca alţii, deoarece 
lângă ei se simţea prea mic. Cine se pune deasupra altora, la urmă rămâne singur! 
lată că Zaheu urcă într-un copac, de data aceasta fără să calce în picioare pe cineva, 
pentru ca să îl vadă pe lisus, deoarece are nevoie să se întâlnească cu EI, pentru a 
trăi altfel, pentru a se converti. 


“A se converti” înainte de toate înseamnă a coborî: “coboară repede!” îi spune 
lisus... iată că dăm de tema umilinţei: el, mic de statură, ce dorea să urce cât mai 
sus şi care de aceea se înălța (se lăuda pe sine), coboară Jos... devine umil. Numai 
dacă sunt capabil să cobor, să mă aplec, pot să mă schimb, să mă convertesc. Jos se 
petrece minunea şi schimbarea: prin mijlocirea omului-lisus ce doreşte să 
sărbătorească cu el, omul-Zaheu este schimbat. În Iisus, Zaheu experimentează 
mântuirea lui Dumnezeu şi simte că l-a atins iubirea lui Dumnezeu... iar iubirea 
îl convertește. Lubirea te schimbă, nu frica, amenințările sau violențele. Iisus nu l-a 





ameninţat pe Zaheu, nu i-a cerut nici o schimbare, El doar l-a iubit şi l-a chemat pe 
nume, privindu-l de jos în sus, atunci când toţi îl priveau de sus în jos. 


În această pericopă lisus arată o încredere totală în om, oricine ar fi el şi orice ar fi 
făcut. După părerea lui lisus, nu există persoane de nerecuperat. Trebuie să ne 
încredem în capacitatea oamenilor de a se converti şi de-a se maturiza. Azi nu mai 
judecăm aşa, zicând: “nu mai este nimic de făcut” afirmăm doar comoditatea 
noastră de-a sta şi de-a nu face nimic. Omul pesimist stă cu mâinile în sân, pe când 
cel optimist, caută mereu soluţii noi pentru a intra în inima fraţilor săi. 


Mereu se întâmplă ca oamenii, cu cât au mai multă putere, cu atât se folosesc de ea 
pentru a-şi satisface egoismul lor, interesul lor, aroganţa lor... Dumnezeu, a cărui 
putere este infinită se îmbracă în iubire, este binevoitor şi gratuitate absolută: Tu, 
Doamne, ai milă de toţi pentru că toate le poţi. Puterea Sa infinită o pune în slujba 
iubirii, care promovează viaţa. Se interesează de integritatea şi de calitatea vieţii 
umane: Tu, Doamne, eşti iubitor al vieţii. Păcatele distrug relația omului cu 
Dumnezeu şi cu semenii, adică strălucirea vieţii adevărate. De aceea Domnul 
doreşte să le ierte. Este ca şi cum Domnul ar privi în altă parte, pentru a nu vedea 
cât de mari şi grele sunt păcatele noastre. În acest fel nu va fi obligat să-l 
pedepsească pe păcătos, căruia îi va lăsa o altă şansă, pentru a se întoarce de la rele 
şi a se pocăi. În acest fel se comportă lisus cu Zaheu. Nu-l acuză de păcatele sale, 
ci îi propune o întâlnire. Din această întâlnire se naşte convertirea lui şi începutul 
unei vieţi noi. Mai întâi, întâlnirea şi datorită ei, se naşte pocăinţa. 


Zaheu, în acea zi, se comportă în mod contrar ideilor sale: abandonează afacerile şi 
merge să-L caute pe lisus. EI este sincer şi hotărât să-L întâlnească. /isws îi dă mult 
mai mult decât el s-ar fi aşteptat. El descoperă că şi lisus îl căuta şi îl dorea. 
Iisus îi oferă prietenia sa, se auto-invită în casa sa: este vorba nu de o întâlnire 
pe fugă, ci de o întâlnire mai îndelungată, mai serioasă, bazată pe iubire şi dorită 
de Dumnezeu. 


“Coboară repede“: cuvinte ce arată urgenţa şi nevoia pe care lisus o are de a-l 
întâlni pe Zaheu, fără a mai pierde timpul. În gestul lui lisus se arată mila Tatălui 
care “fuge” după cei pierduţi, îi caută şi vrea să-i întoarcă la EI „prin Fiul Său. 
Zaheu nu refuză darul ce 1 se oferă: acceptă imediat propunerea lui lisus. Logica 
milei lui lisus nu este înţeleasă de mulțime, care îl critică, cel puţin din două 
motive: lisus intră în casa unui păcătos şi se contaminează. Ba mai mult, a preferat 
casa bogatului, atunci când mulţi săraci din Ierihon ar fi dorit şi ar fi meritat să-L 
primească. În realitate, lumea nu este în stare să înţeleagă până la ce nivel iubirea Îl 
determină pe lisus să fie solidar cu cei rătăciţi. Ei nici nu înţeleg că cel mai sărac 





este chiar Zaheu, bogatul: sărac din punct de vedere afectiv, deoarece era 
marginalizat şi disprețuit, dar şi fără Dumnezeu, nevoiaş de iertarea Sa şi înfometat 
de o adevărată prietenie. 


Oare înţelegem că acest om nu l-a dezamăgit pe lisus? Din omul egoist şi doritor 
de a avea cât mai mult se schimbă în omul capabil de solidaritate şi de împărţire 
frățească. EI declară că s-a hotărât în favoarea dreptăţii şi a gratuităţii, iar acest 
lucru este pentru el izvor de fericire. EI este fericit, adică mântuit, iar lisus îi spune: 
“Astăzi mântuirea a intrat în casa aceasta“. 


Zaheu înţelege că el, bogatul-păcătos, valorează mai mult decât banii pe care i-a 
adunat necinstit. Datorită convertirii, banii -care mai înainte ţineau sclave inima şi 
viaţa sa, şi-l orbeau şi-l făceau să fie închis faţă de ceilalți- devin în mâna lui 
“Zaheu-convertit” un slujitor util şi un instrument preţios pentru a face binele. 


Biserica, prin misiunea ei de a-i converti pe mulţii “Zaheu” ai zilelor noastre, 
trebuie să înveţe de la lisus, că: înainte de-a învăţa, să se dăruiască pe Sine, să nu 


judece ci, înainte de toate, să se arate prietenoasă. 


Mişcarea ochilor: Zaheu caută un loc înalt de unde să-L privească pe lisus. 


Domnul coborât pe pământ se uită de jos în sus la Zaheu (sclavul se uita de jos în 
sus la stăpânul său). Este lisus care de jos îl vede cel dintâi. În faţa păcătosului 
întotdeauna Iisus ridică privirea, deoarece poziţia Sa este cea a servitorului care s-a 
umilit. Cine iubeşte nu are niciodată ataşamentul unui judecător, ci se înjoseşte, 
alege ultimele locuri, se închină în faţa persoanei iubite pentru a-i spăla 
picioarele (F. Armellini). 


Biblia ne ajută să descoperim adevărata faţă a Mântuitorului. Sfinţii se 
îndrăgostesc de Domnul şi îl mărturisesc cu preţul vieţii lor. Noi trebuie să-L 
predicăm pe Dumnezeu ca fiind iubitor al vieţii, Tatăl care ne primeşte şi ne 
vindecă, Mântuitorul care ne iartă şi ne reînnoieşte viaţa, Prietenul care intră în 
casa păcătoşilor şi care se pune de partea săracilor, a marginalizaţilor, a ultimilor. 





Pr. Gheorghe Neamţiu - Duminica a XV-a după Înălţarea Sfintei Cruci (a 
XXXĂII-a după Rusalii) - Motivele pocăinţei 


“Tată, jumătate din averea mea o dau săracilor; şi, de am nedreptăţit pe cineva 
cu ceva, îi întorc împătrit.” (Luca XIX,8) 


După cele trei meditații pe care le-am făcut asupra virtuţii pocăinţei, asupra răutăţii 
păcatului de moarte şi păcatului uşor, precum şi asupra urmărilor grave pe care 
păcatul le atrage asupra păcătosului în viaţa aceasta şi în cealaltă, astăzi ne vom 
opri, în continuare, asupra motivelor care ne obligă să facem pocăință, adică nu 
numai să urgisim păcatul, ci şi să-i reparăm stricăciunile şi să-l ispăşim, 
rămânându-ne ca, în duminica următoare, să medităm asupra mijloacelor pocăinţei, 
cu care vom încheia seria de meditații asupra pocăinţei considerată ca virtute. 


Principalele motive care ne obligă să facem pocăință sunt trei: 
1. Datoria de dreptate faţă de Dumnezeu; 

2. Datoria ce rezultă din încorporarea noastră în Hristos; şi 

3. Datoria de iubire faţă de noi înşine şi faţă de aproapele. 


1. Întrucât păcatul îl despoaie pe Dumnezeu de slava ce 1 Se cuvine din partea 
noastră în baza celui mai strict drept al Lui, în calitate de Creator şi Stăpân, 
dreptatea cere să reparăm dauna pricinuită, printr-o ispăşire proporțională cu 
dauna. “Ținând cu dreptatea divină împotriva noastră, oblizăm milostivirea lui 
Dumnezeu să ne prindă parte împotriva dreptăţii Sale” — spune marele Bossuet 
(Apud Tanuerey, Ad. op. cit., p. 474). Lumina harului care l-a convertit pe 
vameşul Zacheu, făcându-l să-şi recunoască păcătoşenia cu toată sinceritatea, i-a 
inspirat nu numai o profundă căinţă, ci şi hotărârea promptă şi eroică de a repara 
nedreptatea pricinuită lui Dumnezeu, dând săracilor jumătate din avere şi, totodată, 
de a repara şi paguba făcută aproapelui, restituind-o împătrit. Drept confirmare a 





sincerităţii acestei convertiri, exprimată printr-o astfel de hotărâre, lisus proclamă 
în public: “Astăzi s-a făcut mântuire acestei case (...)” (Luca XIX,9). 


2. În al doilea rând, obligaţia de a repara şi ispăşi izvorăşte din încorporarea 
noastră în Hristos prin Botez. Născându-ne prin această primă Taină, la viaţa 
supranaturală, a harului, noi am devenit fu ai lui Dumnezeu, în Hristos, în care ne- 
am altoit ca mădulare ale Trupului Său tainic, trăind astfel din viaţa Lui. Prin 
urmare, ca membre conştiente ale acestui Trup, trebuie să împărtăşim dispoziţiile, 
sentimentele, gândurile, felul de a lucra al lui Hristos, Capul acestui Trup. Or, 
deoarece prin jertfa Crucii, lisus Hristos a devenit marele Ispăşitor şi suprema 
Victimă pentru păcat, iar în Sfânta Cuminecătură trăieşte într-o continuă stare de 
ispăşire şi victimă, şi noi, mădularele Trupului Său tainic, trebuie să împărtăşim 
această stare a Lui, transformându-ne viaţă într-o necontenită ofrandă de ispăşire. 
“Dacă EL, Capul, s-a jertfit, toate membrele trebuie să fie jertfe vii” — spune 
acelaşi Bossuet (Ibid., p.475). Dacă rămânem în EI, unindu-ne pocăinţa pe care o 
facem pentru noi cu pocăinţa pe care o face EI pentru noi, în aceleaşi sentimente şi 
dispoziţii pe care EI le-a avut şi le are, pocăinţa noastră se împărtăşeşte din roadele 
pocăinţei Sale. Acest lucru este foarte important, deoarece oricât ne-am înfrâna 
trupul prin post şi renunţări de tot felul, oricâtă silă ne-am face, dacă noi nu 
Suntem uniţi prin har cu lisus, izvorul îndumnezeirii noastre, toate aceste fapte 
de pocăință nu ne sunt de folos, căci neîmpărtăşindu-se de viaţa lui lisus, ele nu 
ne pot purifica sufletul, fiind totodată lipsite şi de puterea ispăşitoare, pe care o 
primesc numai din comuniunea de viaţă cu Iisus. 


3. În al treilea rând, obligaţia noastră de a ispăşi, de a repara păcatul, prin fapte de 
pocăință, izvorăşte din datoria de iubire pe care o avem faţă de noi înşine. 


Ştim că, după ce păcatul ni s-a iertat prin Spovedanie, ne rămâne, de obicei, să 
ispăşim o pedeapsă mai mare sau mai mică, după gravitatea şi numărul păcatelor, 
precum şi după intensitatea părerii de rău, a căinţei avută în clipa întoarcerii la 
Dumnezeu. Am zis de obicei, deoarece doar cazul în care Dumnezeu ne-a 
învrednicit de o părere de rău desăvârşită ne iartă, odată cu păcatele, şi întreaga 
pedeapsă. Această pedeapsă, cum bine ştim, trebuie s-o suferim fie aici, fie în 
veşnicie. Or, e mult mai uşor şi mai folositor s-o ispăşim în această viaţă, deoarece 
aici trăim în împărăția milostivirii divine, iar, pe de altă parte, faptele noastre de 
pocăință de aici, având valoare meritorie, ne câştigă, pe lângă iertarea pedepsei, şi 
un plus de fericire în Cer; pe când, prin chinurile incomparabil mai mari pe care va 
trebui, în caz contrar, să le suferim dincolo, noi ne plătim doar datoria pentru 
păcate, fără să putem dobândi în cer un grad de fericire în plus. lată de ce, a 





accepta să facem repararea şi ispăşirea aici pe pământ, cu generozitate, asemenea 
lui Zacheu, înseamnă a ţine la interesul sufletesc propriu. 


Dar, cum bine ştim, păcatul creează în firea noastră o înclinare şi o tristă uşurinţă 
de a comite noi păcate, deoarece întăreşte în noi alipirea dezordonată de plăceri. 
Or, nimic nu poate înlătura această dezordine decât virtutea pocăinţei. Aprinzând 
în noi râvna pentru mortificaţiile potrivite cu starea sănătăţii noastre, pocăința 
slăbeşte treptat iubirea şi alipirea de plăcerea păcătoasă şi ne întăreşte paza inimii; 
ne îndeamnă să deprindem acte de virtute contrare obişnuinţelor rele, slăbindu-le 
astfel pe acestea până la dispariţie şi întărindu-ne voinţa contra ispitelor şi căderilor 
viitoare. Practicarea pocăinţei o cere deci nevoia de o continuă purificare şi 
desăvârşire a propriului suflet. 


Dar obligaţia de a face pocăință izvorăşte şi din iubirea ce o datorăm semenilor 
noştri, în baza aceluiaşi adevăr fundamental al încorporării noastre în Hristos, 
amintit mai înainte. Fiind noi creştinii uniţi, printr-o legătură organică, cu Hristos, 
faptele noastre bune ne ajută nu numai nouă, ci şi aproapelui. Rugăciunea, postul 
şi orice renunțare poate obţine pe seama altora diferite haruri: întoarcerea la 
Dumnezeu, rezistenţa la ispite, răbdare etc. Nu sunt acestea cele mai preţioase şi 
folositoare ajutoare pe care le-am putea oferi cuiva, împlinind astfel porunca de a-l 
iubi pe aproapele ca pe noi înşine? 


lată de ce sufletele consacrate lui Dumnezeu, fie trăind în lume, fie în mănăstire, se 
simt atrase să se ofere cu generozitate ca victime spre a ispăşi păcatele altora, 
asociindu-se astfel lui Hristos în opera Lui de sfințire şi mântuire a sufletelor. Ele 
îşi trăiesc toată viaţa în spirit de pocăință continuă, adică într-un neîntrerupt act de 
căinţă şi hotărâre de a ispăşi nu numai păcatele proprii, ci şi ale lumii întregi. Acest 
spirit a însufleţit pe mica Tereza de Lisieux, care, prin rugăciunile, măruntele şi 
tăinuitele ei renunţări de fiecare zi, izvorăte dintr-o iubire învăpăiată, a întors de 
la păcat şi a convertit la creştinism mai multe suflete decât au făcut-o mulți 
misionari. 


Prin urmare, spiritul de pocăință obligă nu numai pe cei ce se întorc de pe calea 
păcatului de moarte, ci pe toţi creştinii, în baza iubirii pe care o datorăm semenilor. 
Când cineva a înţeles răutatea păcatului în toată monstruozitatea lui, precum şi 
motivele arătate care-l obligă la reparare şi ispăşire, unul ca acela socoteşte viaţa 
aceasta prea scurtă pentru a putea ispăşi pe deplin o vătămare infinită. Părintele 
Faber, un mare îndrumător de suflete, afirmă că pricina pentru care atâtea 
suflete, cu toate că se mărturisesc des, înaintează atât de puţin pe calea 





desăvârşirii, este “absenţa unei dureri constante, întreținute de amintirea 
păcatului” (Progres de loame, c. XIX apud Ad. Tanquerey, op.cit., p.478). 


Aşadar, iubiții mei, spre a menţine vie şi trează conştiinţa şi durerea păcatului, 
trebuie să medităm mereu asupra gravităţii lui, precum şi asupra motivelor ce ne 
obligă să-l ispăşim. Dar aceasta nu înseamnă să devenim trişti, ci atât în încercările 
trimise de Providenţă, cât şi în renunţări impuse de bună voie, să fim senini şi chiar 
bucuroşi, convinşi că şi unele, şi altele, acceptate sau practicate din iubire către 
Dumnezeu, către noi şi către aproapele, ne purifică şi ne înnobilează sufletul, 
pregătindu-ne un loc tot mai fericit alături de lisus, de-a dreapta Tatălui, în 
comuniune cu Preacurata şi cu toți cei aleşi, căci: “necazul nostru, curând trecător 
şi uşor, lucrează în noi peste măsură de mare şi veşnică mărire” Ul Cor IV, 17). 
Amin. 





Pr. Olimpiu Todorean - Duminica a XV-a după Înălţarea Sfintei Cruci (a 
XXXII-a după Rusalii) - Duminica lui Zaheu 


Iubiţi credincioşi, protagonistul indiscutabil al acestei duminici este Zaheu, mai 
marele vameşilor. Mic de statură, el apelează la stratagema de a se urca într-un dud 
pentru a reuşi să-l vadă pe lisus. Şi lisus, care cunoaşte sufletul fiecărui om, şi prin 
urmare, şi sufletul micului vameş, îl apostrofează: “Zaheu, coboară repede pentru 
că azi trebuie să intru în casa ta”. 


Nu aş vrea să mă opresc în reflecţia noastră asupra unor teme pe care le-am mai 
meditat, nici asupra deciziilor lui Zaheu, nici asupra hotărârii de a împărți jumătate 
din avere săracilor şi de a restitui împătrit celor de la care a luat. 


Aş vrea astăzi să lăsăm contextul temporal al lui Zaheu şi întâlnirea sa cu lisus 
pentru a vă invita să reflectaţi, singuri sau ca şi comunitate credincioasă, dacă 
atitudinea noastră este adecvată sau nu cu cea a lui Iisus. 


Istoria creştinismului ne-a pus de multe ori în faţa ochilor cumpene între drepți şi 
păcătoşi, între discipoli autentici şi falşi discipoli, decizând în mod arbitrar unde 
stă sfinţenia şi unde stă păcatul. 





Și astăzi este suficient să aparţii unui grup sau altul din aceeaşi biserică pentru a fi 
consideraţi adevăraţi sau falşi discipoli, creştini de serie A sau creştini de serie B. 
Chiar şi între creştinii de confesiuni diferite, cu toate eforturile unui dialog, ne 
privim cu suspiciune, revendicând unii împotriva altora apartenenţa la “adevărata” 
Biserică. Dacă aceasta este o problemă gravă pentru că ne substituim lui 
Dumnezeu şi dreptăţii sale, cu atât mai grav mi se pare că am uitat atitudinea lui 
lisus, gustul său, iubirea sa pentru păcătoşi. 


Una dintre aparentele dificultăți care — în trecut, în prezent şi în viitor — se ivesc 
datorită credinţei în Dumnezeu este prosperitatea, bogăția, “cei care stau bine” aşa 
ZIşi “cei ră”. Am vrea un Dumnezeu intransigent numai pentru alţii, pentru că noi 
— atunci când greşim — credem că avem întotdeauna justificări valide pentru a cere 
înţelegere şi milostivire. 


Cuvântul lui Dumnezeu ne invită să-i privim pe toţi cu inima lui Dumnezeu care 
pedepseşte câte puţin pe cei vinovaţi şi îi admonestează doar pentru a le reaminti 
păcatele, pentru ca, renegată răutatea, să creadă în El. 


Această atitudine răbdătoare cu cei din jur ce o are lisus, care a venit, nu pentru a 
condamna, ci pentru a căuta şi salva pe cine este pierdut, să fie, iubiţi credincioşi, 
şi stilul nostru de viaţă. 


De multe ori, ca şi responsabili de comunităţi sau ca şi simpli credincioşi, preferăm 
să lucrăm numai cu cei pe care îi credem persoane corecte şi drepte. Încet, încet ne 
obişnuim cu ceea ce facem duminică de duminică, în sărbători şi în zile normale. 
Prevalează rutina, obişnuinţa pastorală. Şi credincioşilor noştri sfârşim prin ale 
cere lucruri la fel de normale şi obişnuite. Nu ne vine în minte, aşa cum a făcut 
lisus cu Zaheu, să-i spunem cuiva: du-te fă şi tu ceva, pentru că astăzi vin în casa 
ta. 


Am pierdut gustul misiunii. Dar mai mult decât atât, am închis poarta celor pe care 
îi considerăm persoane cu grad mare de risc, persoane emarginate. Şi poate că şi ei 
se străduiesc să ne atragă atenţia. E suficient să ne gândim doar la atâtea persoane 
sărace în adevăratul sens al cuvântului; să ne gândim doar la cei care, la fel ca 
Zaheu, sunt puşi la colţ de capii religioşi; să ne gândim doar la vameşii de astăzi şi 
la prostituatele de astăzi, la categoriile extreme, la acei pe care nu dorim să-i 
vedem la uşa noastră, pe strada noastră, în tramvaiul sau autobuzul cu care mergem 
la serviciu sau la piaţă, precum nici în trenul cu care călătorim. 





Iubiţi credincioşi, mi-ar place să mă gândesc la un creştinism care s-ar asemăna cu 
lisus cel care se auto-invitase să ia parte la viaţa acelora care, prin definiţie, se află 
la marginea moralității publice. “Astăzi vreau să intru în casa ta”. Ce emoție pentru 
Zaheu şi ce bucurie! Dar în acelaşi timp, aflându-se în încurcătura de a primi un 
Învățător atât de extraordinar şi faimos. 


lar noi, în schimb, cei care mergem zilnic sau cel puţin în duminici la Sfânta 
Liturghie, care în fiecare zi acceptăm invitația Domnului, suntem capabili să facem 
la fel, să ne aşternem la drum, să ducem vestea dincolo de frontierele inimii 
noastre? 


Dacă ne gândim doar, spre exemplu, la problemele grave ale violenţei juvenile; 
dacă ne gândim la violenţa şi exploatarea femeilor şi a copiilor; dacă ne gândim la 
deteriorata imagine a politicii şi societății civile, noi ce facem? Ne străduim să 
alegem interlocutorii, să ne mişcăm spre a ne întâlni cu ei, să ne asumăm 
problemele şi dramele lor, să recunoaştem nenorocirea lor, tăcuta lor întrebare de 
credință? 


“Gloria lui Dumnezeu este omul viu”, spunea Sfântul Irineu. Nici un bărbat sau 
femeie nu sunt excluşi. Nu există vină crudă, păcat de nemărturisit, capabil să 
şteargă chipul lui Dumnezeu din sufletele noastre. Întotdeauna şi oricum, făptura 
umană repropune misterul Creatorului ei, întotdeauna şi oricum, mărturiseşte 
măreţia şi demnitatea, întotdeauna şi oricum, ea poate fi milostivă. 


Dacă, aşa cum ne aminteşte Cartea Înţelepciunii (11, 22.12,2), Dumnezeu are milă 
de toţi, iubeşte toate lucrurile existente şi nu dispreţuieşte nimic din ceea ce a creat, 
cum am putea noi, care ne numim credincioşi, să renegăm această atitudine de 
milostenie? Şi totuşi, de multe ori preferăm să alegem altceva. 


Retrăgându-ne la adăpost în bisericile noastre şi în operele noastre, preferăm să ne 
închidem înaintea suflului Spiritului, chiar dacă, mai apoi, suntem dispuşi să ne 
manifestăm credinţa precum cei din Tesalonic (2 3,7-12.15-19), invadaţi fiind de 
profeţi ce vestesc nenorociri care anunţă ca imediat şi iminent sfârşitul lumii, care 
avansează ipoteze absurde despre calamități naturale, războaie, epidemii. Şi în timp 
ce noi ne lăsăm pradă acestor temeri iraționale, lăsăm afară pe fiecare Zaheu din 
această lume în anonimatul mulțimii, batjocorindu-l dacă reuşeşte să ne salute 
dintr-un dud de unde poate să se facă văzut. 


Iubiţi credincioşi, nu este autentică biserica care se dezice de vestirea Evangheliei, 
o Biserică care renunţă la misiune, o Biserică care se închide în ea însăşi, care nu 





primeşte strigătul disperat al celui care caută, care nu acceptă provocarea de a se 
revela fiecare, bărbat şi femeie, că este chipul şi icoana adevărată a lui lisus 
Hristos. Amin. 





Pr. Vasile Rob - Duminica a XV-a după Înălţarea Sfintei Cruci (a XXXII-a 
după Rusalii) 


Una din însuşirile cele nemărginite ale lui Dumnezeu este atotştiinţa sa, pe care ne- 
a demonstrat-o în nenumărate intervenţi de-a lungul vieţi sale pe pământ, din care 
putem aminti: 


> cunoaşterea inclinaţiei spre desăvârşire a femeii cananience; 

» trimiterea lui Petru la mare de unde pescuieşte acel peşte în care găseşte 
satirul cel de mare preţ cu care plăteşte, pentru el şi pentru lisus, impozitul; 

» cârtirea evreilor, văzând că lisus a intrat să mănânce în casa unui păcătos; 

» credinţa şi râvna cea mare a lui Zacheu spre cele drepte şi dorinţa lui, 
sinceră, de îndreptare. 


Hotărârea lui Zacheu de a se îndrepta vine din realizarea faptului că: 

1. avem o datorie de dreptate faţă de Dumnezeu; 

2. avem o datorie faţă de Dumnezeu ce derivă din faptul că prin Taina sfântului 
Botez suntem incorporaţi în Hristos şi a faptului că am devenit fu ai lui Dumnezeu. 
Prin Botez ne-am născut la viaţa harului, devenind mădulare ale Trupului Tainic al 
lui Hristos şi astfel trebuie să-i împărtăşim soarta prin transformarea vieţi; 





3. datoria de dreptate faţă de conştiinţa noastră, de noi înşine, şi cea faţă de 
aproapele nostru. 


Zacheu a ajuns la concluzia că: 

1. păcatul îl desparte pe om de Dumnezeu în baza dreptului de stăpân şi creator 
suprem; 

2. dreptatea cere repararea daunei pricinuite printr-un act de ispăşire, egal cu 
pagubă produsă. 


Pocăinţa lui Zacheu este exemplul de spovadă ce trebuie urmat de către toţi creştini 
şi este singura cale de împăcare a omului cu Dumnezeu şi de îndreptare a noastră. 


Obligaţia de a ne spovedi decurge din iubirea faţă de semeni noştri pentru care ne 
putem ruga, la fel cum sufletele din mănăstiri trebuie să fie gata pentru ispăşire, 
pentru păcatele altora. 


Ce a făcut Zacheu ? Fiind mustrat de fărădelegile pe care le-a făcut, ca vameş, faţă 
de conaţionali săi, începe să-şi mărturisească toate aceste păcate şi, singur, îşi ia 
acel angajament (canon) aspru: “Iată, jumătate din averea mea o dau săracilor, 
iar dacă am nedreptăţit pe cineva cu ceva, îi întorc însutit.” 


Ispăşirea şi pedeapsa trebuie să fie proporțională cu gravitatea păcatului şi să fie 
însoţită de o părere de rău perfectă, deoarece, fără existenţa în persoanele păcătoase 
a unei dureri constante pentru păcatele anterioare, nu se înaintează pe calea 
mântuiri. 


De fapt, este cu mult mai bine şi mai uşor, să-ţi ispăşeşti pedeapsa aici pe pământ, 
decât în viaţa veşnică. Altfel, oricât de mare ar fi lumânarea pe care o aprinzi la 
biserică şi oricât de mare ar fi darul, adus ca ofrandă, acestea nu aduc mântuire 
dacă, mai înainte nu te-ai lepădat de păcate. Amin. 





Pr. loan Abadi şi Pr. Alexandru Buzalic - Duminica a XV-a după Înălţarea 
Sfintei Cruci (a XXXII-a după Rusalii) - Duminica lui Zaheu 


De multe ori am ascultat relatarea Evanghelistului Luca despre vameşul Zaheu, 
care a dorit să-L vadă pe Iisus Hristos. S-a urcat într-un copac aflat lângă marginea 
drumului, pe unde avea să treacă Hristos împreună cu discipolii Săi. Apropiindu-se 
de acest copac, Mântuitorul a spus: «Zaheu, coboară-te degrabă, căci astăzi în 
casa ta trebuie să rămân». Zaheu L-a primit pe lisus Hristos cu bucurie, graţia lui 
Dumnezeu a pătruns în sufletul său iar el cuprins de euforia transformării interioare 
a spus: «Iată, jumătate din averea mea, Doamne, o dau săracilor, şi dacă am 
năpăstuit pe cineva cu ceva, întorc împătrit». Atunci, lisus Hristos a spus: 
«AStăzi, S-a făcut mântuire casei acesteia» (Luca 19, 9). 


Dacă Zaheu ar fi trăit astăzi şi dacă ar fi dorit să-L cunoască pe lisus Hristos, oare 
ce ar fi făcut el? Probabil, ar fi citit Evanghelia, Sfânta Scriptură şi literatura 
religioasă. În fiecare an, în luna februarie Biserica lui Hristos aminteşte despre 
importanţa citirii presei religioase, în special a Sfintei Scripturi. 


Presa constituie unul din cele mai puternice mijloace de informare care poate să 
aibă acces în rândul oamenilor, dat fiind faptul că ea poate să ajungă pretutindeni, 
permanent şi în diferite forme. Presa face cunoscute ştirile în fiecare locuinţă, în 





hotele, trenuri, avioane, pe vapoare, cu alte cuvinte în orice loc, şi presa nu va 
înceta niciodată, să apară în lumea în care trăim. În zilele noastre, îi este oarecum 
greu omului, să trăiască fără presă. Presa are influenţă asupra punctului de vedere 
despre lume din partea oamenilor. Ea influențează asupra politicii, educației 
tinerilor, antrenează eroismul sau stimulează senzualitatea, răspândeşte adevărul 
sau minciuna, aprinde iubirea sau propagă ura şi afectează moralitatea, în funcție 
de orientarea celui care patronează cotidianul. Presa bună religioasă, apropie pe om 
de Dumnezeu, şi îl îndeamnă spre o viaţă autentică, în schimb presa păcătoasă, 
imorală, ateistă, răspândeşte ruina morală. 


Presa ateistă apreciază pozitiv păcatul, imoralitatea, huleşte pe Dumnezeu 
Creatorul (vezi Apocalipsa 13, 1-8), ea face eroi din răufăcători, încălcarea 
Decalogului lui Dumnezeu îl atribuie progresului din timpurile noastre. 


Poate că, nu puţini, sunt aceia care se întreabă, de ce în prezent nu numai scrierile 
dar şi programele de televiziune păgâne sunt angrenate în difuzarea a cât mai multă 
decădere morală. Este adevărat, că redactorii imorali ai ziarelor de scandal ruinează 
sufletul omului, dar toate imoralităţile, murdăriile, tâlhărule şi filmele idoleşti, sunt 
într-o anumită măsură şi rezultatul presei, pentru că ele trebuiesc mai întâi scrise şi 
doar apoi această mizerie devine viziblă pe pelicula filmului. 


În cadrul unei audienței în Roma pentru jurnalişti, Papa Pius al XII-lea, a luat 
condeiul unui jurnalist şi a rostit următoarele cuvinte: “Binecuvântez acest simbol 
al chemării voastre. Antecesorii mei au binecuvântat săbiile generalilor creştini, 
dar eu sunt fericit, că pot să binecuvântez condeiul jurnalistului creştin”. 


Chiar şi popoarele păgâne au înţeles foarte bine pericolul scrierilor rele. Istoricul 
roman Svetoniu, scrie, că luliu Cezar a ordonat să fie arse două mii de scrieri 
imorale, pentru a salva tineretul roman. Filozoful Platon a ordonat să fie distruse 
scrierile rele, iar autorii acestora să fie socotiți ca şi tâlhari şi a recomandat să fie 
îndepărtați din ţinuturile lor. Filozoful Pitagora a fost îndepărtat din ţinutul său, 
pentru faptul, că a scris o carte împotriva idolilor, iar spartanii pentru o faptă 
asemănătoare l-au condamnat la moarte pe Arhiloh. Deasemenea presa cea rea a 
fost condamnată şi de Aristotel; Seneca, Cato, Cvintilian şi alți înţelepţi antici, 
deoarece ei ştiau, că scrierile imorale şi ateiste răspândesc răutățile, şi asemenea 
unui potop, distrug totul în jurul lor. 


Noi, credincioşii creştini, suntem datori să fim promotorii unei prese bune. 
Credinciosul creştin, este obligat să citească presa bună, aşa cum zilnic, trebuie să 
citească Sfânta Scriptură. Să ne întrebăm în mod sincer şi adevărat, cât ne amintim 





din ceea ce am învăţat în şcoală în cadrul lecţiilor de cateheză? Ce cunoaştem 
despre ritul nostru, despre Liturghia noastră, despre Oficiul Divin? Câte din 
cunoştinţele noastre se raportează la adevărurile de credință, la Sfintele 
Sacramente, la Poruncile lui Dumnezeu? Cât de puţin cunoaştem despre viaţa lui 
Isus Hristos? Tinerii din zilele noastre, cunosc mai mult viaţa sportivilor, 
cântăreților sau formațiilor de muzică, a actorilor, decât pe cea a lui Hristos, 
Mântuitorul lor, sau a eroilor sfintei credinţe ori viaţa sfinților. 


Din păcate, noi, creştinii catolici, ne interesăm foarte puţin de Sfânta Scriptură şi 
nu o citim. lar aceasta este cea mai frumoasă carte din lume, care anual este 
răspândită în milioane de exemplare. Să ne întrebăm: cât timp ne oferim pentru 
citirea ziarelor, şi cât timp ne consacrăm citirii Sfintei Scripturi sau publicaţiilor ori 
cărţilor cu tematică spirituală? 


Avem acces la Sfânta Scriptură, chiar şi prin intermediul ilustraţiilor, astfel, că şi 
copiii se pot folosi de ea. Suntem datori să-i stimulăm pe copii pentru citirea 
Sfintei Scripturi sau să o citim în prezenţa lor, după care să avem un schimb 
reciproc de idei. Publicaţia religioasă reprezintă propria voce a clopoţelului, care 
caracterizează activitatea preotului. 


Apostolul Paul îi scria lui Timotei: «Ja aminte la citit, la îndemnat, la învăţătură» 
(1 Timotei 4, 13). Autorul epistolei către evrei scrie: «Cuvântul lui Dumnezeu este 
viu şi lucrător şi mai ascuţit decât orice sabie cu două tăişuri şi pătrunde până la 
despărțitura sufletului şi a spiritului, dintre încheieturi şi măduvă» (Evrei 4, 12). 


Unii oameni pioşi spun: “Dacă lisus Hristos ar veni pe pământ şi ar vorbi 
oamenilor, m-aş duce până la marginile pământului, pentru a auzi cuvintele din 
gura Lui Dumnezeiască”. Frumoasă dorinţă pioasă. Dar oare trebuie să mergem 
până la marginile pământului, ca să ascultăm cuvântul lui Dumnezeu? Nu, căci 
lisus Hristos a predicat în Palestina doar trei ani, dar El vorbeşte permanent pe 
toate continentele şi toţi oamenii binevoitori pot să asculte cuvintele Lui. /n fiecare 
duminică auzim cuvintele Sale, atunci când se citeşte în Biserică Evanghelia. 


În fiecare dimineaţă, milioane de oameni citesc publicaţiile căutându-şi 
horoscopul, pentru a afla dacă ziua le va fi favorabilă, sau nu. În locul pierderii 
timpului cu falsităţi diavoleşti şi mincinoase, credinciosul creştin, trebuie să 
parcurgă Sfânta Scriptură, Noul Testament, care-i va satisface toate nevoinţele 
sufleteşti şi corporale. Când ne cufundăm în conţinutul Sfintei Scripturi, aceasta 





ne înalță sufleteşte, în loc de tristeţe ne aduce bucurie, în locul întunericului ne 
arată lumina, ne învaţă cum Să-l iubim pe aproapele şi ne stimulează spre 
munca Sfinţirii de sine. 


La Cina Cea de pe Urmă, Hristos, S-a rugat cu cuvintele: «Aceasta este viața 
veşnică: Să Te cunoască pe Tine, singurul Dumnezeu adevărat şi pe lisus 
Hristos, pe care L-ai trimis» (loan 17, 3). Citind Sfânta Scriptură şi gândindu-ne la 
conţinutul ei profund, îl cunoaştem pe Hristos, cunoaştem iubirea Lui, caritatea Sa, 
sacrificiul şi iubirea Lui faţă de noi şi atunci, la fel ca şi asupra casei lui Zaheu, se 
coboară peste noi binecuvântarea cea cerească. 


Rugăciune 


Doamne, cât de dureros lucru este, că sufletele, de care Te-ai apropiat atât de mult, 
Te părăsesc, pentru a se lăsa cucerite de lucrurile pământeşti... Dar, dacă noi nu ne 
încredințăm Ție cu aşa mare dăruire, precum Tu, ni Te oferi nouă, totuşi va fi un 
mare har pentru noi, dacă Tu, ne vei cufunda într-o rugăciune prin care să 
descoperim importanţa Ta în viaţa noastră, pentru noi, care suntem lucrători în via 
Ta. Există şi oameni, care-ţi sunt cu totul devotați, fii preaiubiţi, care nu ar dori 
niciodată să Te părăsească, chiar şi pentru o clipă. Tu-i aşezi la masa Ta şi le dai 


lor nutremânt la timp cuvenit... 


O, binecuvântată renunțare la toate lucrurile deşarte. Tu, Doamne, ne iubeşti! Fie, 
ca să fii iubit cu adevărat, de către cel, care Te iubeşte. Dar, oare de ce noi, nu am 
avea să Te iubim, pe cât dorim? Transformă iubirea noastră, firavă, faţă de Tine, 
făcând să înţelegem, cât de importantă este pentru noi renunţarea, la bogăţiile 
acestei lumi, prin care, cu ajutorul puterii Tale sfinţitoare, să ne faci posibilă 
vederea splendorii strălucitoarelor bogății ale Paradisului Tău nemuritor. Amin. 





Predică la Duminica vameşului Zaheu a arhimandritului Nichifor Horia: Să 
venim către Hristos nu pentru a ne fi mai uşor, ci pentru a ne schimba viaţa 


Predică la Duminica lui Zaheu a Arhimandritului Nichifor Horia, laşi (2008): 


Văd de multe ori credincioşi care vin la biserică de multe ori ca la vrăjitoare: vor 
cu orice chip să li se împlinească ceva sau să scape de necazul pe care îl au, ar face 
orice pentru asta: să aprindă şapte lumânări, să meargă la şapte sau nouă biserici, 
dar niciodată nu-şi pun întrebarea: “Vreau eu să-L cunosc pe Dumnezeu? Vreau eu 
să schimb ceva în viaţa mea dacă Dumnezeu îmi cere asta? Oare vrea să-mi spună 
ceva Dumnezeu cu necazul acesta?” 


Iubiţi credincioşi, Am auzit la Sfânta Liturghie de astăzi Evanghelia întoarcerii lui 
Zaheu vameşul. Sigur, unii dintre voi aţi ascultat Evanghelia şi tâlcuirea de două, 
de trei ori, de mai multe ori veţi fi ascultat-o. Şi Evanghelia este aceeaşi, 
înțelesurile, însă, le putem adânci de fiecare dată, ca de fiecare dată să înţelegem că 
noi înşine, asemenea lui Zaheu, trebuie să ne apropiem, vrând cu adevărat să-l 
cunoaştem pe Domnul, pentru ca şi noi să fim întâmpinați cu cuvintele cu care l-a 
întâmpinat pe Zaheu. Pentru că nu doar Zaheu L-a întâmpinat pe Mântuitorul, ci şi 
Mântuitorul îl întâmpină pe Zaheu, iese în întâmpinarea căutării lui. 





În scurt, Zaheu era un vameş, un om bogat. În timpul ocupaţiei romane în Iudeea, 
vameşii nu erau doar precum vameşii din timpul nostru, care, în timpul nostru, în 
Europa, nici nu mai sunt vameşi. Ei trebuiau să perceapă nişte taxe pentru ce intră 
ŞI ce iese, să restricționeze nişte mărfuri, şi chiar şi aceştia, de multe ori citim, pe 
lângă taxele pe care le au de pus pun tot felul de bacşişuri şi de poveri sau de 
îngăduinţe pentru a le ieşi ceva. 


Dar, pe lângă acestea, vameşii de atunci aveau datoria de a percepe taxe şi impozite 
de la popor, taxe şi impozite pentru statul din timpul iudeilor de atunci - un stat 
străin, pentru că erau sub stăpânire romană. ŞI, chiar dacă ar fi fost stăpânirea de 
drept a statului iudeu, tot ar fi fost neplăcuţi concetăţenilor lor, pentru că, de cele 
mai multe ori, nu se mărgineau doar la acele impozite, ci îşi măreau cererile, pentru 
că bogăţia lor din aceasta se făcea, din mărirea acestor impozite, care [mărire] le 
revenea lor. Concret, cu statul roman, aveau un contract de cinci ani, în urma 
căruia se obligau să plătească o anumită sumă statului; tot ceea ce era în plus faţă 
de acea sumă le revenea lor. Prin aceasta se făceau mai bogaţi decât ceilalți 
cetăţeni, nu prin retribuţia pe care o aveau de la stat, ci prin ceea ce obțineau prin 
împovărarea celorlalţi. Şi de aceea erau urâţi de către oameni, pe de o parte pentru 
că îi jecmăneau pe cei săraci, pe cei neputincioşi, pe de altă parte pentru că se 
făceau cozile de topor ale unui regim care era un regim de ocupaţie şi care asuprea 


pe poporul, care s-ar fi vrut unit, şi luau acei bani cu care își înăbuşeau conştiinţa. 


lisus Hristos trece prin lerihon şi nu este prima oară când trece, dar iată că de data 
asta Zaheu se hotărăşte să vină să-L cunoască pe acest lisus Hristos de care auzise, 
desigur, destul de multe: minuni pe care le-a făcut, bolnavi pe care i-a vindecat, 
curajul Lui de a-i înfrunta pe farisei, pe cei care rămâneau tributari doar unei 
morale sterpe, unei morale care, de asemenea, împovăra pe om fără să ajungă la 
adâncul înţeles al întâlnirii omului cu Dumnezeu. Şi iată că, auzind acestea, Zaheu 
vrea să cunoască pe Acest lisus. 


Ceea ce l-a îndemnat pentru început, foarte probabil că a fost doar o curiozitate, 
însă o curiozitate bună - pentru că este şi o curiozitate care nu este bună, atunci 
când omul este curios în ale păcatului, în ale răului. lată că de data aceasta Zaheu 
se hotărăşte să dea curs acestei curiozităţi. ŞI, ştiind locul pe unde avea să treacă 
lisus, se grăbeşte spre acel loc şi, fiind mic de statură, se urcă într-un sicomor, 
sicomor din care avea să-L vadă pe lisus trecând, pregătit în acelaşi timp să în- 
frunte şi o ostilitate a celor din popor, care puteau să-i arunce cuvinte de dispreţ. 
ŞI, pregătit să înfrunte aceste vorbe, cu gândul acesta de a-L cunoaşte pe Domnul - 
dar şi aici era riscul ca Însuşi Domnul să-l fi înfruntat, să-i fi reproșat nedreptăţile 
sale. 





lată, Zaheu, nu venea către Hristos pentru a-i cere să vindece un bolnav, nu venea 
ca să afle soluţia la o sărăcie căreia nu-i putea face faţă sau pentru vreo altă 
încercare a vieţii. De multe ori încercările vieţii ne apropie de Dumnezeu, ne fac să 
ne îndreptăm nădejdea către Cel care ştim că poartă de grijă de om şi caută spre 
cele ale omului, spre cele dinlăuntrul lui. În primul rând, de aceea Mântuitorul 
spune: Cât de greu se vor mântui cei bogaţi...!, pentru că, de cele mai multe ori, 
suficient luişi, îndestulat de siguranţa pe care i-o oferă bogăţia, omul nu mai vrea şi 
nu mai caută să ştie de Dumnezeu. 


Mulţi bogaţi erau în Ierihon şi mulţi vameşi în ludeea Mântuitorului, şi totuşi 
vedem că foarte puţini s-au apropiat de EI, tocmai din rațiunile pe care le spuneam 
mai înainte: pe de o parte din ruşine, pe de alta pentru că, apropiindu-te de 
Dumnezeu, întotdeauna, dacă te apropii cu inimă curată, te gândeşti că asta poate şi 
trebuie să-ţi schimbe viaţa şi mulţi dintre ei nu voiau să-şi schimbe viaţa şi 
apucăturile. Pe de altă parte, spuneam că le era îndeajuns ce aveau şi nu căutau 
neapărat o schimbare. 


lată că Zaheu se apropie cu această curiozitate şi Il întâmpină pe Hristos - dar și 
Hristos îl întâmpină pe el cu aceste cuvinte, în mijlocul unei mulțimi mari și 
compacte: Zaheu, grăbeşte-te de coboară, că astăzi trebuie să rămân în casa ta. 


Și evanghelistul spune că Zaheu s-a coborât din copac cu bucurie, bucurie nu 
pentru că fusese remarcat, nu pentru că i se făcea cinste, ci cu nădejdea că aceasta 
putea fi, într-adevăr, schimbarea sa. Din ce cauză? Pentru că nici bogăţia, nici 
relaţiile, nici slava acestei lumi nu aduc omului o pace dreaptă şi adevărată în 
suflet. Mai mult, pentru că în mijlocul poporului iudeu de multe ori trebuia să-şi 
înăbuşe conştiinţa atunci când făcea nedreptățile pe care le făcea, atunci când ştia 
de Dumnezeu, dar fiind fără Dumnezeu şi neavând nici o lege. Şi iată că acum se 
prinde de acest fir al nădejdii şi ştim că L-a primit pe Mântuitorul în casa sa. 


Cum se va fi desfăşurat acea întâlnire, ce i-a spus Mântuitorul sau ce-a văzut Zaheu 
nu ştim, dar ştim că, în faţa oamenilor strânşi în casa sa, Zaheu face o pocăință 
publică: Doamne, iată, jumătate din averea mea o dau săracilor, iar de am greşit 
ceva cuiva, întorc împătrit! 


Negreşit, greşise multora şi răpise multora; nu era uşor să întoarcă împătrit şi nici 
măcar legea nu-l obliga la aceasta, pentru că legea cea veche obliga ca cel care a 
luat cu nedreptate ceva să întoarcă ceea ce a luat, în cel mai rău caz să întoarcă 
îndoit. Dar în sufletul lui Zaheu se produce o mare mutare, de mirare aceasta 





pentru că e o mutare exact în ceea ce el îşi avea reperele: în bogăţia care îi dădea o 
siguranţă şi un confort în mijlocul poporului său în zilele vieţii sale. 


Şi iată că întâlnirea cu Mântuitorul îl face să vadă ceva mai mult decât siguranţa 
zilei, decât confortul pe care îl asigura; îl face să înţeleagă ceea ce poate nu putea 
formula atunci şi nu înțelegea atunci: că viaţa de aici înseamnă şansa de a-L 
cunoaşte pe Dumnezeu şi de a ne pregăti să ne întâlnim veşnic cu EI şi că viaţa de 
aici este o pregătire pentru această întâlnire, şi că viaţa nu se termină aici, la 
bogăţia de aici sau la sărăcia de aici, la nedreptățile care ni se fac sau pe care le 
facem, ci că suntem chemaţi să devenim asemenea lui Hristos, întru acea nobleţe a 
dragostei, care nu nedreptăţeşte, care nu asupreşte, care nu osândeşte. 


In multe religii vedem un dumnezeu care face minuni, care vindecă, dar nu veţi 
găsi un Dumnezeu care îndreptăţeşte pe păcătoşi, care îl caută pe cel păcătos, care 
îl compătimeşte. 


În momentul când Dumnezeu Se descoperă lui Pavel - lui Saul, cel ce-i prigonea pe 
creştini - Se descoperă pentru că vedea în el o neştiinţă, o râvnă pentru Dumnezeu 
şi pentru adevăr; Saul, cel ce-i prindea şi îi ucidea pe creştini, care se împotrivea 
tuturor semnelor pe care Dumnezeu 1 le dăduse, care asistase la martiriul lui Ştefan, 
primul mucenic, diacon al Bisericii, şi văzând aceasta n-a înţeles mai nimic. Şi lui 
Pavel Dumnezeu i Se descoperă cu aceste cuvinte - sigur, i Se descoperă într-o 
lumină: Saule, Saule, de ce Mă prigoneşti? lar Saul Îi spune: Cine eşti Tu, 
Doamne? lar Mântuitorul îi spune: Greu îţi este ție să dai cu piciorul în ţepuşă, 
adică greu îți este să te împotriveşti Adevărului, să vezi care este Adevărul şi să 
nu-l lucrezi, acest Adevăr pe care inima ta vrea să-l slujească. 


Iată, aceste cuvinte şi nouă, tuturor, ne sunt spuse într-un fel. Şi noi suntem un Saul 
şi un Zaheu. Dar precum Zaheu ar trebui să-L întâmpinăm pe Domnul şi să-L 
căutăm, vrând, într-adevăr, a-L cunoaşte. 


Venirea către Hristos a lui Zaheu are, în primul rând, acest mesaj: Să venim 
către Biserică, să venim către Hristos! Nu neapărat pentru a ne fi mai uşor, 
pentru a se vindeca cineva din familie, pentru a lua un examen sau ceva de 
genul acesta. 


Văd de multe ori credincioși care vin la biserică de multe ori ca la vrăjitoare: vor 
cu orice chip să li se împlinească ceva sau să scape de necazul pe care îl au, ar face 
orice pentru asta: să aprindă şapte lumânări, să meargă la şapte sau nouă biserici, 
dar niciodată nu-şi pun întrebarea: “Vreau eu să-L cunosc pe Dumnezeu? Vreau 





eu să schimb ceva în viaţa mea dacă Dumnezeu îmi cere asta? Oare vrea să-mi 
spună ceva Dumnezeu cu necazul acesta?“ Nu, de cele mai multe ori credinciosul 
ştie că Dumnezeu poate sau crede că poate, eventual după ce a mai fost pe la 
vrăjitori şi pe la bioenergeticieni vine şi la Biserică, dacă s-ar putea să i se deschidă 
cartea sau să i se facă cine ştie ce magie, totul ca să-l scape dintr-un necaz sau să-i 
dea siguranţa în faţa unei situaţii neprevăzute. 


Or, Dumnezeu vrea să-L cunoaştem, să vedem dacă credem cu adevărat în EI, dacă 
avem nevoie de El sau am vrea să existe numai când avem nevoie de EI şi să nu 
existe atunci când vrem să ne distrăm şi să facem cine ştie ce, sau să minţim 
oleacă, sau să facem un avort, sau să dăm mită cuiva. De foarte multe dăți am vrea 
să nu existe sau ne facem că nu există. Dar EI] vrea să-L cunoaştem şi să 
înțelegem că vrea să înnoiască viaţa noastră, şi că înţelege acelea ale noastre, şi 
că tot cuvântul Lui este spre zidirea noastră şi spre viaţa noastră. 


Cu acest gând al lui Zaheu, chiar cu acea curiozitate, pentru că la început a fost o 
curiozitate care nu însemna cine ştie ce, cu această curiozitate să ne apropiem de 
Dumnezeu şi să-L punem la încercare, să încercăm la nivelul unei săptămâni sau al 
unei luni să trăim cu sfinţenie viaţa noastră şi să vedem dacă se schimbă ceva în 
inima noastră, în viaţa noastră. 


Dumnezeu a intrat în casa lui Zaheu şi a altor oameni şi S-a apropiat de oameni 
păcătoşi. Însă, repet, mulţi vameșşi erau în Israel, dar nu S-a dus Hristos să le bată 
la uşă. Nu S-a dus pentru că nu forțează, nu vrea să Se facă cunoscut cu sila, nu 
intră cu forţa peste noi. Atunci când, măcar din curiozitate, vrem să-L cunoaştem, 
cu inimă curată şi sinceră, Dumnezeu ni Se descoperă. Și face minunea aceasta a 
înnoirii sufletului nostru. Înnoire care aduce o altă nădejde. 


Am nădejde în bani, în bogăţia mea care peste o lună poate să nu mai fie, pentru că 
e un cutremur sau dau faliment sau se schimbă legile. Dar, când am nădejde în 
Dumnezeu, nădejdea asta îmi rămâne şi când e cutremur, şi când se schimbă 
regimul, şi când se schimbă partidul şi când se clintesc toate din loc. Această 
nădejde mă face să văd şi dincolo de moarte şi să nu am gândul morţii ca pe ceva 
ce nu mi se va întâmpla nicicând; mi se va întâmpla cu siguranţă şi este, poate, 
singurul lucru de care pot fi sigur în această viaţă, că voi muri. ȘI ştiu că Domnul 
este Domn al Învierii şi al Vieţii şi că moartea înseamnă împlinirea şi desăvârşirea 
alergării şi căutării mele, întâlnirea cu Dumnezeul Cel Viu. Dacă în viaţa mea ÎI 
vol fi căutat şi voi fi înţeles puterea cuvântului Lui. 





Vedem îndrăzneala aceasta la Zaheu, deşi, ştiindu-se păcătos şi ar fi putut fi 
mustrat, îndrăzneşte să se apropie de Domnul. Evanghelia de astăzi ne cheamă şi 
pe noi să îndrăznim şi să îndrăznim de fiecare dată când slăbeşte în noi credinţa, 
sau puterea, sau lucrarea. 


Fel de fel de filme şi cărţi vin să pună la îndoială adevărata credinţă, să ne facă să 
credem în Hristos ca într-un prooroc oarecare, asemenea celorlalți, în rândul 
celorlalți, nu ca în Fiul lui Dumnezeu Cel Adevărat, care S-a întrupat şi S-a 
descoperit pe Sine Dumnezeu adevărat. 


Ori de câte ori ne clintim Sau aceste cuvinte bat la poarta cetăţii credinţei 
noastre, în primul rând cu rugăciunea Să răs 


Şi să fim atenţi la păcatul care ne stăpâneşte. Iubirea de argint îl stăpânea pe Zaheu 
în primul rând. Ne stăpâneşte invidia? De asta să scăpăm mai degrabă. Ne 
stăpâneşte curvia? Intr-asta să nu mai greşim nici măcar cu gândul. Şi astfel lu- 


crând, dacă noi vom pune acest început, vom auzi negreşit, ca şi Zaheu: Astăzi s-a 
făcut mântuire casei acesteia, adică lui Zaheu şi familiei sale întregi. Şi, la fel şi 
nouă, în momentul când un suflet, un copil sau un părinte se mântuieşte într-o 
familie, toată familia se împărtăşeşte din acea scânteie de viaţă. 


Să ne rugăm Domnului să ne dea această lumină în suflet şi nouă şi celor alor 
noştri şi lumii întregi, ca împreună cu Zaheu şi noi să înţelegem că Hristos este 
Domnul vieţii şi are putere să facă din noi fii ai lui Dumnezeu după har cu 
adevărat, neînfricoşaţi, nezdruncinaţi, şi să ne rugăm ca pururea să păzească în 
noi această credinţă şi să ne dea lumină în suflet ca să nu rătăcim şi Să ne 
arătăm fii ai Luminii şi ai Învierii astăzi şi în toate zilele vieţii noastre. Amin. ” 





Din lecţiile lui Zaheu pentru noi: Canonul nedreptăţii, mila şi căutarea 
râvnitoare a lui Dumnezeu 

Din: Pr. Ilona de la Oaşa (Ion Pătrulescu) - interviu în “Familia ortodoxă”. 
Cum s-a convertit la Hristos un tânăr comunist? Spovedanie, canon, ispăşire, 
legi duhovniceşti...“Nu mai fac de acum încolo, dar păstrez banii!” 


http://www.cuvantul-ortodox.ro/ioan-patrulescu-parintele-iona-manastirea-oasa- 
profesor-universitar-familia-ortodoxa-convertire-spovedanie-canon/ 


Ar fi bine de ştiut cât de gravă este Taina Spovedaniei şi cât de importantă este, pe 
lângă Spovedanie, această transformare interioară care vine din pocăință. Spo- 
vedania este importantă în aceste două dimensiuni: pe de o parte ca prin această 
Taină eşti ca după Botez, este “al doilea Botez” şi pe de alta, este importantă prin 
canon, lucru care astăzi, repet, de multe ori se ignoră. 


Când zic de canon, nu zic să-l aplici otova - adică vine unul prima dată, care n-a 
mai fost în biserică, nu ştie nimic şi îi dai 20 de ani de oprire de la împărtăşanie? E- 
o nebunie! Dar dacă tu eşti în biserică, ai fost învăţat, şi faci un păcat, atunci 
trebuie să iei canonul după cum îţi rânduieşte duhovnicul. Unul este canonul pentru 
păcatul din neştiinţă, alta este când tu ştii şi faci păcat. 





Ce ar fi dacă Zaheu, când, în prezenţa Mântuitorului fiind, şi-a dat seama câte rele 
a făcut şi a zis: “Doamne, dacă am nedreptăţit pe cineva, dau înapoi împătrit, şi 
jumătate din averea mea o dau săracilor!” - ce-ar fi fost să zică altfel: “Doamne, eu 
am greşit, am nedreptăţit, am furat, am bătut - iată, m-am spovedit! Nu mai fac de- 
acum încolo, dar păstrez banii!”. Păi nu trebuie să ispăşeşti? Auzi: împătrit dai 
înapoi! Asta este o mare taină. Nu zici: “Am furat”, pe urmă te spovedeşti, zici că 
nu mai faci altădată şi ... ţii banii. Ci trebuie să vin la tine, să-ţi dau de patru ori 
mai mult, să mă ierţi - asta e canonul! Asta când am greşit în public, dar când am 
greşit în taină, în faţa lui Dumnezeu trebuie să fac canonul: metanii, rugăciuni, 
post. Cum altfel?! Nu trebuie cumva să pătimesc pentru păcatele mele? Că Hristos 
a pătimit când ne-a iertat - nu ne-a iertat aşa, suflând asupra noastră. EI cu adevărat 
a pătimit. ŞI noi trebuie să pătimim, împreună cu Hristos, pentru păcatele noastre. 


Doxologia: Sfântul Maxim Grecul: Milă şi dragoste - aceasta ne cere Domnul 


“Dacă nu te vei asemăna cu sârguinţă aceluia care a dat împătrit celui asuprit de el 
şi nu vei împărţi ca şi el jumătate din avutul tău săracilor, atunci nici în casa ta nu 
va fi Hristos - Împăratul şi nu spera să auzi de la EI: “Astăzi s-a făcut mântuire 
casei acesteia” (Luca 19, 9). Mila arătată săracilor şi dragostea, dintr-o inimă 
curată, către Domnul şi către toți oamenii - iată tot ce cere de la noi Hristos 
Dumnezeu. 


Fără acestea, toate celelalte nu aduc foloase - nici înfrânarea la mâncare, nici 
nevoinţele lungi în rugăciune. Căci nu jertfă voiesc, ci milă - spune Domnul. Să te 
convingă exemplul „fecioarelor nebune” care nu aveau untdelemn în vasele lor. 
Ele nu au dobândit nici un folos din celelalte virtuţi ale lor ci au fost alungate din 
cămara cerească. 


Caută-L pe Dumnezeu dis de dimineaţă! 


[...] Dacă doreşti cu adevărat să te învredniceşti de slava Lui dumnezeiască şi să te 
desfătezi cu harul strălucitor al frumuseţii Lui, şi să te numeşti robul Tatălui 
Ceresc, atunci caută-L neîncetat dis de dimineaţă pe Împăratul tău Iisus, implo- 
rându-L cu sfinte rugăciuni şi, având „pământul” lipsit de gânduri murdare şi 





necuviincioase [adică trupul], istovit din cauza secetei, curăţat de patimi şi „pu- 
stiu”, aşa cum spune psalmistul cuvântător de Dumnezeu, „arată-te, suflete, Celui 
ce împărăţeşte în cele de Sus”, ca să vezi slava Lui cea sfântă şi să cânţi „cu buze 
de bucurie”. 


(Sfântul Maxim Grecul, Viaţă şi cuvinte de folos, Editura Bunavestire, Galaţi, 
2002) 





Părintele Mihai-Andrei Aldea: De unde începe şi cum se face lucrarea de 
propovăduire (mărturisire)? Cum putem să-i iubim pe cei aflaţi în rătăciri şi 
păcate grele? Cum poţi să cazi din Adevăr chiar fără să ştii? 


“Dar iată cum se dovedeşte cât de mincinoşi suntem, pentru că, deşi spunem că 
Suntem ucenicii lui Hristos, ne este foarte uşor să aruncăm la gunoi pe alți 
oameni, vorbind despre ei cu foarte multă lipsă de iubire, ca să nu spun chiar cu 
foarte multă răutate de multe ori, de multe ori jignindu-i, de multe ori rănindu-i 
în fel şi chip. Nu căutând îndreptarea lor, ci îndreptăţirea noastră. Mulţi cred că 
ocărându-i pe cei care fac păcate se arată pe ei înşişi drepți. Mulţi îşi închipuie, 
chiar dacă nu mărturisesc acest lucru, că dând cu pietre în păcătos, Sunt 
bineplăcuţi înaintea lui Dumnezeu”. 


“Lucrarea de vestire a lui Dumnezeu începe de la faptele bune. Adică, adică de 
fapt, lucrarea de mântuire a omului începe de aici, din mine, din mine. Nu din 
afară, din mine! (...) Şi atunci, marea bătălie a celui care a înţeles că adevărat este 
Domnul şi că adevărată este învăţătura lui Hristos, marea bătălie nu este aceea de a 
se duce să-i tragă de mânecă pe trecătorii de pe stradă ca să le spună acest lucru, ci 
să facă lucrul acesta cu el însuşi” . 


“... Inainte de a ajunge ei să fie apostoli şi propovăduitori — [lucru] de care ei au 
fugit, nu şi-au luat-o ei singuri [această misiune], cum mulți astăzi şi-o iau singuri 
şi se fac vestitori, şi pe Internet şi în alte părți fără nici o binecuvântare, fără să-şi 





dea seama că prin asta cad din credinţă îngrozitor, oricât de mult şi-ar închipui ei 
că poartă cuvintele credinţei”. 


Părintele Mihai-Andrei Aldea - Predică la Duminica lui Zaheu, vameşul şi 
sărbătoarea Sfintilor trei Ierarhi (30 ianuarie 2011) 


“Tubiţi credincioşi, astăzi, pe de-o parte este Duminica vameşului Zaheu, iar pe 
cealaltă parte este prăznuirea Sfinţilor trei Ierarhi: Vasile cel mare, Grigorie de 
Dumnezeu, cuvântătorul şi loan Gură de Aur. Aceşti trei Sfinţi Ierarhi sunt vestiți 
în toată lumea, nu numai în biserica lui Hristos, ci şi la cei de altă credinţă, până 
departe şi sunt printre cei mai mari şi cei mai însemnați sfinți ai bisericii şi de 
aceea cei mai mulţi dintre creştinii noştri nu ştiu aproape nimic despre ei. Şi lucrul 
acesta se poate dovedi cu uşurinţă, pentru că dacă întrebăm acuma în Sfânta 
Biserică, şi nu numai în această biserică, ci în oricare biserică din Bucureşti şi din 
România, vom vedea că din 100 de oameni, 99 nici măcar nu ştiu prea bine când 
au trăit aceşti trei Sfinţi, cam care a fost viaţa lor, ce au scris, ş.a.m.d. 


Lucru foarte trist, lucru foarte trist şi foarte adevărat, şi care ne arată nouă un gol, 
un gol din sufletele noastre şi din viaţa noastră. Între cuvintele pe care le auzim, 
între cuvintele pe care le ştim şi cuvintele pe care le spunem, pe de-o parte şi viaţa 
noastră, trăirea noastră, este o foarte adâncă prăpastie — care se măreşte, dacă nu 
luptăm să o umplem şi care poate să devină acea genune fără fund a iadului! Este o 
primejdie foarte, foarte mare, care ne pândeşte neîncetat, şi de fapt, nu că ne 
pândeşte, ci pur şi simplu suntem în ea. Într-adevăr, din nou spun, cei mai mulţi 
dintre oameni deşi ştiu că Sfântul Vasile cel mare este un foarte mare sfânt, că 
Sfântul Grigorie de Dumnezeu, cuvântătorul este un foarte mare sfânt, că Sfântul 
loan Gură de Aur este un foarte mare sfânt şi că toți trei împreună sunt prăznuiți, 
nu ştiu aproape nimic despre viaţa lor, despre învăţătura lor, despre cele scrise de 
ei ş.a.m.d., aşa încât se împlineşte cuvântul acela al lui Dumnezeu care spune: 
“Poporul acesta Mă cinsteşte numai cu gura” (Matei 15, 8.) şi lucrul acesta 
foarte des se vede în toate laturile vieţii noastre. Nu o dată, ci de multe ori, poţi 
vedea pe cineva care, folosind, să zicem aşa, cuvinte ale Sfântului loan Gură de 
Aur sau ale altora dintre Sfinţii trei Ierarhi, încearcă să îndreptăţească 
ecumenismul, ecumenismul în forma lui urâtă, eretică, nu în forma bună a înfrăţirii 
dintre bisericile ortodoxe, ci în forma aceea de a pune egalitate între Dumnezeu şi 
diavol şi a zice că nu contează a cui religie este şi cui te închini, că toate sunt la fel. 
Se întâmplă acest lucru pentru că nu se ascultă în primul şi în primul rând de 
Sfânta Scriptură. 





Când se vorbeşte de cei care înaintea noastră, au bineplăcut lui Dumnezeu ni se 
spune “luaţi aminte la mai-marii voştri şi la felul în care şi-au sfârşit ei viaţa” 
(Evrei 13, 7) or, dacă noi am începe, nu prin a învăţa pe de rost citate, din cutare 
sau cutare sfânt, din Filocalie sau din alte cărți, ci am începe prin a cunoaşte vieţile 
Sfinților, lucrurile, cred eu, s-ar lumina mult mai puternic şi mult mai bine. Și ar fi 
mult mai limpezi şi mai temeinic aşezate în sufletele noastre. Pentru că se amestecă 
nechibzuit, iubirea şi lhpsa de iubire, adevărul şi minciuna, încât omul se rătăceşte 
foarte tare şi de multe ori este atât de încredinţat că e în adevăr, când de fapt este 
foarte departe de adevăr încât nici nu poţi să vorbeşti cu el. 


Să ne uităm la Evanghelile de astăzi şi să pornim de la Zaheu, vameşul ca să 
vedem cum ne urcă, uşor uşor către Sfinţii trei Ierarhi şi către cealaltă Evanghelie, 
cea după Matei care s-a citit. 


A ajuns Domnul nostru lisus Hristos în Ierihon şi iată acest om bogat cu numele 
Zaheu a vrut să-l vadă pe Hristos, s-a suit într-un copac, Hristos s-a oprit, l-a băgat 
în seamă şi nu numai că l-a băgat în seamă, a spus: “Astăzi trebuie să rămân în 
casa ta”. Şi a intrat şi a stat la masă împreună cu Zaheu şi cu ceilalți vameşi care 
erau, să zicem aşa, subordonații lui Zaheu şi cu alți păcătoşi care, făcând parte, nu-i 
aşa, din societatea lui Zaheu, veniseră şi ei în casa lui, cum veneau de obicei, 


bucurându-se că vestitul prooroc din Galilea şi învăţător primise să stea împreună 
Cu ei, ei care nu erau băgaţi în seamă de nimeni din societatea evreiască, ei fiind 
socotiți ca nişte trădători de neam de vreme ce slujeau romanilor şi altor străini, şi 
nişte duşmani ai credinţei, pentru că prin mijlocirea lor şi prin lucrarea lor puteau 
intra în ţară şi cei care aduceau idolii şi închinarea la idoli şi toate păgânismele 
ş.a.m.d., într-un cuvânt erau nişte oameni care erau urâţi de toţi evreii. 


Și iată că Hristos vine şi stă la masă împreună cu ei. Şi atunci bineinţeles, toți 
evreii care-l urmaseră pe Hristos şi care rămăseseră afară s-au tulburat şi-au 
început să cârtească: “A intrat să gazduiască la un păcătos.” (Luca 19, 5) Şi iarăşi 
fariseii spun acest cuvânt, iată, stă la masă cu vameşii şi cu păcătoşii. 


Vedeţi, când, în duminica ce-a trecut, am vorbit despre dragostea mare pe care o 
are Dumnezeu față de noi, au fost unii care s-au tulburat. Cum adică să iubeşti pe 
cei care sunt în rătăciri şi în patimi cumplite? Cum să iubeşti pe cei care sunt 
închinători la idoli sau canibali sau homosexuali sau mai ştiu eu ce? Şi răspunsul 
este foarte simplu: cu durere. lubeşti cu durere. Cu durere pentru căderea lor, 
pentru păcatele lor. Să iubeşti aşa cum îţi iubeşti un frate care a căzut în cine ştie ce 
boală cumplită sau în cine ştie ce păcat sau în cine ştie ce patimă. Deşi a căzut, deşi 
este rău, este fratele tău. Şi atunci trebuie să-l iubeşti. Sau dacă ţi se îmbolnăveşte 





copilul sau cade în cine ştie ce patimă şi în ce rău cum şi în cine ştie ce răutate, 
poate face nişte greşeli cumplite, nişte păcate înfiorătoare, poate ajunge chiar în 
puşcărie, credeţi că o mamă sau un tată, care într-adevăr au dragoste, încetează 
pentru aceste lucruri să-şi iubească fiul? ÎL iubeşti mai departe, deşi a făcut toate 
aceste lucruri, dar îl iubeşti cu durere, îl iubeşti plângând şi rugându-te cu inima 
sfărâmată de durere înaintea lui Dumnezeu: “Doamne, ridică-l! Doamne, ai milă de 
el! Doamne, izbăveşte-l, scoate-l, scapă-l. Ştiu că a greşit îngrozitor de mult dar ai 
milă de mine şi de el şi scoate-l cumva. Ajută-l să se trezească, să 1 se deschidă 
ochii, să înţeleagă, să nu rămână acolo, să nu ajungă, Doamne ai milă, să nu ajungă 
cumva în iad”. 

Dacă ar fi vorba de copilul nostru sau de fratele nostru aşa ne-am ruga. 


Dar iată cum se dovedeşte cât de mincinoşi suntem, pentru că, deşi spunem că 
suntem ucenicii lui Hristos, ne este foarte uşor să aruncăm la gunoi pe alți oameni, 
vorbind despre ei cu foarte multă lipsă de iubire, ca să nu spun chiar cu foarte 
multă răutate de multe ori, de multe ori jignindu-i, de multe ori rănindu-i în fel şi 
chip. Nu căutând îndreptarea lor, ci îndreptăţirea noastră. 


Mulţi cred că ocărându-i pe cei care fac păcate se arată pe ei înşişi drepți. Mulţi îşi 
închipuie, chiar dacă nu mărturisesc acest lucru, că dând cu pietre în păcătos, sunt 


bineplăcuţi înaintea lui Dumnezeu. Şi nu înţeleg, ceea ce Sfântul loan Gură de Aur 
de multă vreme a spus, că nu ne este îngăduit nouă să urâm păcătosul, ci păcatul 
trebuie urât. Atunci când Scriptura vorbeşte de cei nelegiuiţi, care nu pot fi 
mântuiţi şi care sunt osândiţi focului, spune aşa: “de alții feriți-vă, urând şi cămaşa 
spurcată de pe trupul lor” (luda 1, 23) 


Vedeţi ce spune? “şi cămaşa spurcată de pe trupul lor”, dar nu pe ei. 


Şi ferirea se face cu milă, pentru că nu putem, dacă suntem ucenicii lui Hristos, să 
nu avem durere în suflet pentru cei care cad. 

Lipsa de rod a credinţei, de care mulţi se plâng în zilele noastre, izvorăşte din 
această boală cumplită despre care am vorbit şi duminica trecută: despărțirea, 
dezbinarea dintre iubire şi adevăr. Nu este cu putinţă să fie cele două despărțite, 
orice ar încerca cineva să găsească, ca mijloc de despărțire a iubirii de adevăr sau a 
adevărului de iubire, nu va izbuti alceva decât, aşa cum am mai spus, să cadă şi din 
adevăr şi din iubire. Nu stă iubirea singură, ci iubirea stă prin adevăr. lar adevărul 
nu stă singur, ci stă prin iubire. 





Pentru că adevărul este că atât de mult a iubit Dumnezeu lumea încât pe Fiul Său, 
cel Unul născut, L-a dat, ca tot cel ce crede să poată avea viaţă printr-Insul. (loan 
3, 16) 


Uitaţi-vă la acest cuvânt al Scripturii, spuneţi-mi unde putem despărţi iubirea de 
adevăr şi adevărul de iubire. Nu se poate. Nu există despărțire între cele două. 
Totuşi mulţi o fac. Mulţi încearcă să facă acest lucru. 


Să ne uităm la ce ne înfăţişează Evanghelia de astăzi, pe Hristos lisus stând la masă 
cu păcătoşii. Şi într-adevăr acei păcătoşi aveau tot felul de păcate cumplite, mari, 
mari, mari pentru care cu bună dreptate pot fi osândiţi. Ce face Hristos? Stă cu ei la 
masă. ȘI fariseii, şi cei care se luau după farisei, cărtesc şi spun: Ce se întâmplă 
aici, de ce stă la masă cu vameşii şi cu păcătoşii? 


Incuviinţează trădarea? (...) Hristos încuviinţează trădarea de neam? Incuviinţează 
lepădarea de credință? 


lată, noi, fariseii, apărăm credinţa şi luptăm ca romanii şi grecii să nu ne 
nimicească neamul, să nu ne nimicească credinţa şi învățătorul vostru stă la masă 
cu cei care sunt slugile romanilor şi ale grecilor?! Şi care îi ajută să stăpânească 
poporul nostru şi să nimicească neamul şi credinţa. Oare n-au dreptate fariseii? 


la să vedem în zilele noastre. Să se ducă un preot şi să stea la masă într-o cârciumă 
cu vameşii şi cu păcătoşii, sau oriunde în altă parte, ce iese? Ce iese? Ştiţi foarte 
bine ce iese. Nici nu mai este nevoie să spunem noi. Că şi fără să facă lucrul acesta 
preoţii au parte de atâta bârfă din partea iubiților lor credincioşi şi nu sunt ironic, 
vorbesc foarte serios când spun acest lucru. Am fost în mănăstiri în care erau 
duhovnici foarte mari, făcători de minuni, şi am auzit pe cei din apropierea lor 
bârfindu-i în fel şi chip, fără să-şi dea seama măcar de ce păcate-şi fac. Deci, dacă 
ar fi vreunul din aceşti duhovnici, văzut la masă cu vameşii şi cu păcătoşii? Cum ar 
fi să fie văzut unul dintre ei la masă cu masonii? 


Să vedeţi ce s-ar da cu pietre în el, şi cum ar fi spurcat în toate părţile de către toți 
“marii apărători ai Ortodoxiei“, şi cum lucrul acesta îndată ar fi speculat în 
favoarea masoneriei de cei care sunt contra bisericii. Fără să înţeleagă nici unii, 
nici ceilalți, adevărul. 


Imi amintesc chiar de faptul că cineva mi-a spus, că pe nu ştiu ce mare episcop de- 
al nostru, l-a văzut un foarte apropriat prieten de-al lui, stând la masă, în capul 
mesei, la o mare adunare a masonilor. Şi era tulburat acest frate care mi-a spus 





lucrul acesta, până peste poate. Şi eu l-am întrebat ce haine purta episcopul. Cum 
de l-a recunoscut? Ce haine purta? Şi mi-a spus: păi era îmbrăcat în hainele lui, 
obişnuite, de episcop. l-auzi, nu purta uniformă masonică? Nu. Nu purta uniformă, 
ştiu eu, de ofiţer, de militar, de jucător de fotbal sau de altceva? Nu. Deci era în 
hainele lui de episcop, da? Da. Păi şi atunci care-i problema? Deci nu era acolo, l- 
ai văzut că a făcut vreun ceremonial împreună cu ei? Nu. Nu, dara stat la masă şi a 
binecuvântat masa. Şi Hristos a făcut acest lucru. Și Hristos a făcut acest lucru. Şi 
să ştiţi că nu toţi cei cu care a stat Hristos la masă au înţeles ce a făcut Hristos. 
Mulţi n-au înţeles deloc. Mulţi nu s-au îndreptat. Mulţi s-au socotit îndreptăţiți să 
păcătuiască mai departe. S-au simţit măguliți în mândria lor, în mândria păcatului 
lor, de ceea ce a făcut Hristos şi au mers mai departe pe calea pierzării. 


Dar a fost şi Zaheu, a fost şi Zaheu care face un lucru nebunesc, îşi aruncă toată 
averea lui: Deci jumătate din averea mea, Doamne, o dau săracilor. Şi dacă am 
nedreptăţit pe cineva cu ceva întorc împătrit. (Luca 19, 8.) 


E, acuma, [nu] se poate închipui [ca] el, fiind mai marele vameşilor, să nu fi 
nedreptăţit pe cineva cu ceva. Păi oricare dintre noi fără să fim mai-marele 
vameşilor, oricum, nedreptăţeşte pe cei din jurul lui. Cu cât mai mult un om care 
făcea parte din sistemul acela. Să ne aducem aminte de faptul că, atunci când se 
aude că Sfântul Apostol Pavel este cetățean roman, cel care aude spune: “cu mare 
cheltuială am cumpărat această cetăţenie”, iar Pavel spune: “iar cu din naştere am 
dobândit-o”. De ce? Pentru că într-adevăr multe, multe, foarte multe dintre 
drepturile şi rangurile din acea vreme se dobândeau de către puţini din naştere şi de 
către cei mai mulți cu foarte multă cheltuială. Atât cuvenită, cât şi necuvenită. 
Sigur existau şi dările la stat, şi pe acea vreme. Dar pe lângă acelea, de nu ştiu câte 
ori mai mult trebuia să dai ca să ţi se dea voie să le plăteşti, ca să zic aşa. Ca să-ţi 
obţii acele drepturi sau ranguri pe care le vroiai. Şi acelea erau lucruri nedrepte, 
acele luări de bani sau de averi erau nedrepte. Şi nu se putea să se facă aceste 
lucruri fără ca mai-marele vameşilor să ştie, şi într-o măsură mai mare sau mai 
mică să fie şi el părtaş. N-avea cum. Deci el într-adevăr, ştia că prin ceea ce zice 
nu-şi va pierde toată averea lui. Face un gest de nebunie, pe care aproape nimeni 
nu îl înţelege. Nici fariseii, nici foştii tovarăşi de păcat ai lui Zaheu. Este un gest 
care seamănă cu al orbului cu care Hristos se întâlnise puţin mai devreme, înainte 
să intre în lerihon. 


Deci să nu uităm că întâmplarea aceasta cu Zaheu este în Ierihon, iar cea cu orbul 
este pe drumul către Ierihon. Deci intrând în Ierihon, este această întâlnire cu 
Zaheu vameşul şi iată Zaheu face un lucru care seamănă foarte mult cu ce făcuse 
orbul. Orbul, din clipa în care a văzut, la fel cum, am văzut mai devreme şi pe acel 





lepros care s-a vindecat, în loc să se ducă la treaba lui, orbul merge după Hristos. 
Nu se mai sătura văzându-l pe Hristos. De cealaltă parte, Zaheu, văzând dragostea 
cu care este primit, dragostea cu care i se dăruieşte iertare, dragostea acea pe care 
el a înțeles-o în adevăr, nu despărțită de adevăr, ci a înţeles-o în adevărul 
dumnezeirii în care o primise, ca să se poată aşeza în această dragoste, leapădă tot, 
tot, tot ceea ce avea. 


Dacă citiți Evanghelia şi vedeţi aceste două capitole, 18 şi 19 de la Luca, vedeţi cât 
de adânc sunt legate toate întâmplările între ele şi vedeţi legătura dintre ceea ce a 
făcut Zaheu şi ceea ce se întâmplă cu apostolii. Căci şi apostolii în aceste rânduri 
au odată o întrebare către Hristos, ştiţi, după întâlnirea dintre tânărul acela, cel 
bogat şi Mântuitorul. Vedeţi că ei spun, iată noi am lăsat toate şi am urmat Ţie, cu 
noi ce va fi? (Matei 19, 27) Şi Hristos spune: “Nu este nimeni care, lăsând pentru 
Mine lucruri, să nu primească înmiit mai mult în viaţa aceasta, iar în cea care va să 
fie, Viaţa cea Veşnică s-o dobândească. 


Numai că dacă citim toată Scriptura şi mai ales toată Evanghelile, vedem că 
apostolii nu lăsaseră chiar toate când au urmat lui Hristos. Apostolii nu lăsaseră 
chiar toate. Îşi lăsaseră sărăcia lor, ca să zic aşa, pentru că ei erau oameni săraci, 
erau pescari, erau oameni cu puţină avere, pur şi simplu au lăsat corabia şi mrejele 
şi s-au dus după Hristos. Ei bine dar nici nu prea aveau altceva, asta era toată viaţa 
lor, ca să zic aşa. Însă şi-au luat cu ei tot felul de idei, tot felul de păreri pe care le 
aveau şi îi vedem nu o dată contrazicându-se cu Hristos. Ţinând mai mult la 
părerile lor decât la cuvântul lui Hristos. Cum i se întâmplă o dată, rău de tot şi 
Sfântului Apostol Petru, care contrazicându-se cu Hristos, chipurile din grijă față 
de Hristos — şi asta ne aduce aminte că nu există dragoste fără adevăr — el a vrut să- 
i arate cu tot dinadinsul o dragoste lui Hristos, dar o dragoste care ieşea în afara 
adevărului. Şi atunci a auzit acele cuvinte cumplite: ”Înapoia mea, Satano! 
Sminteală-mi eşti, că tu cugeţi cele omeneşti, nu cele ale lui Dumnezeu” (Matei 16, 
225) 


Vedeţi, aceste “cele omeneşti”, aceste lucruri omeneşti, apostolii, în parte, încă le 
duceau cu ei. Şi era o povară de care nu-şi dădeau seama întru totul şi de care 
Hristos îi ajută pas cu pas să scape. Zaheu încearcă şi el să facă acest lucru foarte 
bun şi minunat, să lase toate pentru Hristos. După cum ştiţi a devenit apostol, unul 
dintre apostoli, dar vedeţi că primul lucru pe care îl face este să lase toate ale lui şi 
mai ales, mai ales tot ceea ce ştia el că este, să zicem aşa, pătat sau pecetluit de 
nedreptate. Vedeţi, dragostea şi adevărul merg împreună. Copleşit de dragostea lui 
Hristos, ca să-i răspundă cu dragoste, trebuie să iasă din minciună, din neadevăr. 
Dragostea şi adevărul trebuie să meargă împreună neîncetat. 





Fariseii, aveau sau nu aveau dreptate? Vedeţi cât de cumplit este? E uşor să 
spunem „nu aveau dreptate” pentru că vedem ce s-a întâmplat după aceea. Dar 
dacă am fi în locul lor, nu am gândi la fel ca ei?! 


Unde se opreşte apropierea de cei care stau în păcat? Hristos s-a dus şi a stat la 
masă cu ei. Deci mergem şi noi şi stăm mereu la masă cu vameşii şi cu păcătoşii şi 
desfrânatele ş.a.m.d., cum a făcut Hristos? Păi nu, că Hristos n-a făcut aşa. Hristos 
a stat cu ei la masă o dată, cel mult de două ori, şi după aceea gata, cine a vrut să 
înţeleagă L-a urmat pe Hristos, cine nu, a rămas să-şi dea petrecerile păcătoase mai 
departe şi şi-a pierdut, şi-a irosit viaţa şi a irosit dragostea pe care Dumnezeu i-a 
arătat-o. Şi ne arată Hristos prin faptă, acest cuvânt care spune “de omul eretic 
după întâia şi-a doua certare depărtează-te, ştiind că unul ca acesta a fost osândit de 
însuşi cugetul său” (Tit 3, 10-11). 


Deci, fapta aceasta a lui Hristos nu ne îndeamnă să stăm neîncetat la masă cu 
vameşii şi cu păcătoşii, şi să trăim împreună cu ei ca şi când ar fi bine ceea ce fac 
ei. Ne învaţă altceva, anume, dacă eşti pregătit pentru aceasta, poţi să mergi în 
mijlocul lor ca să încerci să pescuieşti lui Hristos vreun suflet. Dar vedeţi, „dacă 
eşti pregătit”. Dacă nu eşti pregătit, se poate întâmpla ceva rău, cum s-a întâmplat 
cu cei care chemau numele lui lisus, deşi nu trăiau întru lisus, ca să alunge dracii şi 
au mâncat de la draci o bătaie soră cu moartea, de au scăpat cu greu şi plini de răni 
din cap până-n picioare, citiți Faptele Apostolilor să vedeţi. Deci trebuie 
întotdeauna dragostea însoţită de înţelepciune sau de adevăr. Şi adevărul sau 
înţelepciunea trebuie să trăiască în dragoste. 


Înţelepciunea fără dragoste nu există şi nici dragostea fără înţelepciune. Lucrurile 
acestea au fost şi rămân totdeauna legate, şi din nou mă întorc la acest cuvânt: cum 

Cu durere! Aceasta este 
înţelepciunea, îi iubim cu durere, durerea ne arată că sunt în rătăcire, că le este rău, 
că nu le este bine, această durere ne arată şi că îi iubim, dar şi că mai presus de 
toate iubim adevărul, Îl iubim pe Dumnezeu. Atât de strâns legate sunt lucrurile 
acestea, încât de multe ori se poate întâmpla să nu mai ştim în ce parte s-o apucăm. 
Acuma, ce să facem? Vorbind despre adevăr, trecem cu iubire peste nişte lucruri? 
Cum să facem? Ne întrebăm aşa ceva de multe ori în viaţa noastră. 


Sunt tot felul de încercări prin care trecem zi de zi, tot felul de întâlniri cu oamenii, 
vedem pe unul pe stradă făcând cine ştie ce păcat, cine ştie ce prostie. Cum facem? 
Cum răspundem? La serviciu, în casă, în alt loc în care ne aflăm, şi de multe ori 
omul se întreabă şi nu ştie ce să răspundă. Ba se apucă să spună adevărul, dar îl 
spune cu frică aşa şi lipsit de convingere şi de hotărâre, şi parcă nu izbuteşte nimic, 





decât eventual să fie luat în râs, şi nimic serios, nimic ziditor nu se întâmplă. Alte 
dăți spunem cu hotărâre, dar lipsit de iubire, şi sună parcă ar fi un inchizitor 
proclamându-şi ideile în faţa oamenilor înspăimântați ş.a.m.d. De multe ori ni se 
întâmplă să greşim, pentru că într-adevăr, până ajungi cu adevărat să fui copleşit de 
dragostea lui Hristos şi lăsând toate ale tale cu adevărat şi cu totul desăvârşit să 
primeşti adevărul în Hristos, în aşa fel încât să trăiască şi să lucreze în toată viaţa 
ta, cum ai putea să îi vezi pe alţii? 


ŞI ajungem astfel de la această nedumerire şi întrebare şi de la aceste necontenite 
încercări prin care nu trecem foarte bine în viaţa de zi cu zi, ajungem la Evanghelia 
după Matei care s-a citit astăzi. O Evanghelie care ţine de Predica de pe Munte. O 
predică pe care Hristos a spus-o tuturor celor care veniseră să-L asculte. Şi ne 
putem pune întrebarea aceasta: De ce de Sfinţii trei Ierarhi, în loc să se citească o 
evanghelie a ierarhului, a bunului păstor, ş.a.m.d., s-a socotit de cuviință să se 
spună o Evanghelie care se potriveşte pentru toți ucenicii lui Hristos? 


ŞI răspunsul este foarte simplu, pentru că toţi ierarhii ar trebui, la fel ca toți cei care 
poartă numele de creştin, să fie pur şi simplu ucenicii lui Hristos. De aici începe şi 
aici se sfârşeşte totul. 


“Voi sunteţi lumina lumii. Nu poate cetatea să se ascundă când stă deasupra 
muntelui, nici oamenii nu aprind făclia ca s-o pună sub obroc, ci în sfeşnic, ca să 
lumineze tuturor celor din casă. Tot aşa să lumineze şi lumina voastră înaintea 
oamenilor încât văzând ei faptele voastre cele bune să slăvească pe Tatăl vostru 
Cel din ceruri”. (Matei 5, 14-16) 


Poate v-aduceţi aminte că la începutul predicii am spus că ne-ar fi nouă de mare 
folos să ne străduim să cunoaştem viaţa, viaţa Sfinţilor pe care zicem că-i cinstim, 
despre care spunem că sunt mari şi însemnați şi slăviţi. Întâi şi întâi să încercăm să 
le cercetăm viaţa. Pentru că de acolo izvorăşte totul. Vedeţi ce spune Hristos? 
Primul lucru pe care îl spune, primul cuvânt pe care îl spune ucenicilor săi, nu le 
spune: voi să vorbiţi până leşinaţi de ameţeală spunând cuvintele Mele tuturor. Nu 
aşa spune. Ci începe cu: “Aşa să lumineze lumina voastră înaintea oamenilor încât 
văzând faptele voastre cele bune să slăvească pe Tatăl vostru cel din ceruri”. 


Vedeţi că lucrarea de vestire a lui Dumnezeu începe de la faptele bune. Adică, 
adică de fapt, lucrarea de mântuire a omului începe de aici, din mine, din mine. Nu 
din afară, din mine! 





Este un lucru pe care îl înţelegem destul de greu. Dar această pildă pe care zilele 
trecute am dat-o cuiva, mi se pare că ne poate ajuta să înţelegem. Să spunem că un 
om, atunci când este mic, se duce la şcoală, are nişte prieteni şi se hotărăşte să 
meargă cu ei undeva — cum se întâmpla când eram noi mici şi nu erau atâtea mall- 
uri şi alte chestii d-astea... — ci mergeam să vedem o pădure, o livadă, un lac, 
mergeam la scăldat ş.a.m.d. Şi mergând cu prietenii tăi acolo, ce faci? Le dai tot ce 
ai. Adică scoţi pacheţelul de mâncare de acasă şi ce ai acolo, un sandwich, două — 
trei, un măr, ce ţi-a pus mama acolo, scoţi şi împarţi cu prietenii tăi. Tot ce ai tu. 
Dai din tot ce ai. 


Pe de altă parte, să zicem că eşti un om gospodar, la casa ta, cu familie, copii, 
ş.a.m.d, — acuma vorbim când spun om gospodar la casa ta - vorbesc de un ţăran, 
vorbesc de un om care are cu adevărat gospodărie, nu ca noi care ne prefacem că 
avem case, dar nici măcar pereţii nu-s ai noştri, că-i împărţim cu vecinii. Vorbesc 
despre un om care este stăpân al casei sale, care într-adevăr este gospodar. Şi vin 
prietenii tăi buni din copilărie, cu care ai fost la scăldat, cu care ai fost la pădure, 
cu care ai fost în livadă şi îi pui la masă. Ce faci? Le dai tot ce ai? Nu, le daio 
fărâmă mică din ceea ce ai. Păi ai de dat grâne şi tărâţe şi nu ştiu ce la porc, ai de 
dat la vacă, ai de dat boabe la păsări, ai de dat nu ştiu ce, ai nevastă, ai copii, n-ai 
cum să iei toată mâncarea din hambarele tale, din casa ta, şi să le-o pui pe masă: 
„mâncaţi până muriţi”, nu se poate. Ei, n-ai cum să le dai, că trebuie să trăiască şi 
porcul, şi capra, şi vaca, şi oaia, şi ce ai tu în bătătură, p-acolo. Dar din partea 
foarte mică faţă de averea ta, din partea foarte mică faţă de averea ta, pe care le-o 
dai lor, tu tai şi bucăţile — sau poate nu tu, soţia — bucăţile din care se fac 
sandvişurile pe care şi le bagă în ghiozdan copilul tău când pleacă la şcoală şi pe 
care le împarte cu prietenii lui. Partea aia din averea ta mai mică — mică, mică — pe 
care o împarţi cu prietenii tăi, este de nu ştiu câte ori mai mare decât ce aveai când 
erai dus pe braţe de alţii. Pentru că munca ta hrăneşte pe mulţi, dar aduce şi mult 
rod, şi atunci de fapt tu poţi să le pui prietenilor tăi o masă îmbelşugată, nu trei 
sandvişuri de la mama, ci o masă îmbelşugată din munca ta. Deşi această masă 
îmbelşugată este o parte mică din toată averea pe care o ai, pe când atunci când erai 
mic, pacheţelul ăla de mâncare era tot ce aveai, mai mult dai acum, decât dădeai 
atunci. Atât pentru că roadele sunt mai mari, cât şi pentru faptul că acuma dai din 
munca ta, nu din munca altuia, cum dădeai atunci. 


Am dat această pildă, pentru că asta este pilda creştinului atunci când vine la 
credinţă. Se întâmplă multora când vin la credinţă să aibă parte de foarte multe 
minuni, Dumnezeu revarsă foarte mult har către cel care vine la început la credinţă. 
Nenorocirea este că mulţi îşi închipuie că harul e al lor, la fel cum copiii de multe 
ori spun: “e sandvişul meu” şi ei chiar sunt siguri că este sandvişul lor, deşi de fapt 





nu este al lor, este al părinţilor care i l-au dat lui. Dar de multe ori copilul crede că 
e sandvişul lui. La fel se întâmplă şi pentru cel care vine la credinţă. Primeşte har, 
îl primeşte ca să guste, să vadă că bun este Domnul, să înțeleagă unde este şi să 
poată scăpa mai ales de urmările cumplite ale păcatului în care a trăit până atunci. 
Pentru că fără acest har ajutător n-ar putea să se izbăvească, să iasă din acele 
lanţuri, din acele, din acea cădere. După care însă trebuie să vină osteneala. Buna 
gospodărire a omului. În aşa fel încât el să devină, cum spune Scriptura, un casnic 
al lui Dumnezeu. 


Trebuie, omul să se uite în inima lui, în sufletul lui, să se cerceteze neîncetat, să 
vadă gândurile care-i vin, sunt bune sau sunt rele? Sunt de la Dumnezeu sau sunt 
de la diavol? Măi, dar ce se întâmplă, cum m-am purtat eu cu prietenii mei, cu 
vecinii, cu colegii de serviciu sau de şcoală, sau în sfârşit cu cei din jurul meu? A 
fost cum ar fi făcut-o Hristos? Sau mă îndreptăţesc după gânduri care nu sunt 
dumnezeieşti, ci omeneşti, cum a făcut Petru atunci când a auzit de la Hristos 
„Înapoia mea, Satano!” Mare băgare de seamă! De multe ori, noi creştini fiind, ne 
îndreptățim în purtarea noastră rea, urâtă, chiar față de cei apropiaţi ai nostri, cu 
gânduri omeneşti. Nu folosind rânduiala lui Dumnezeu, ci cu gânduri omeneşti. Şi 
pierdem totul, Îl pierdem pe Hristos. Chiar dacă nu auzim glasul lui spunând 
„Înapoia mea Satano”, ne-am dat noi înapoia lui, prin ceea ce am făcut. Noi am 
fugit de la faţa lui Hristos. Şi de multe ori ni se întâmplă acest lucru. Şi atunci, 
marea bătălie a celui care a înţeles că adevărat este Domnul şi că adevărată este 
învăţătura lui Hristos, marea bătălie nu este aceea de a se duce să-i tragă de mânecă 
pe trecătorii de pe stradă ca să le spună acest lucru, ci să facă lucrul acesta cu el 
însuşi. 


Când spunem Psalmul 50 “Învăţa-voi pe cei fără de lege căile Tale şi cei 
necredincioşi la Tine se vor întoarce”, eu aştept, odată şi odată, să împlinesc aceste 
cuvinte cu mine însumi. Eu sunt cel fărădelege. Eu sunt cel necredincios. Eu 
trebuie pe mine să mă învăţ Cuvântul lui Dumnezeu şi să mă întorc către El. 


Dar va spune cineva : „Bine, cu mă preocup de păcatele mele, mă preocup de mine 
să învăţ Cuvântul lui Dumnezeu...”, foarte bine face. Păi şi pe ceilalți? Pe ceilalți 
i-am uitat? Nu, Hristos spune că făcând lucrul acesta, deja ai devenit propovăduitor 
al Evangheliei. 


„Aşa să lumineze lumina voastră înaintea oamenilor, încât văzând faptele voastre 
cele bune să slăvească pe Tatăl vostru cel din ceruri”. Aceasta este prima lucrare 
apostolică. Tot ce s-au străduit Sfinţii trei Ierarhi în viaţa lor să facă a fost închinat 
acestui lucru, ca toţi să putem să fim lumina lumii, ca în toţi să trăiască Hristos. ŞI 





pentru acest lucru, întâi au făcut asta în ei. Înainte de a ajunge ei să fie apostoli şi 
propovăduitori — [lucru] de care ei au fugit, nu şi-au luat-o ei singuri, cum mulți 
astăzi şi-o iau singuri şi se fac vestitori, şi pe Internet şi în alte părţi fără nici o 
binecuvântare, fără să-şi dea seama că prin asta cad din credinţă îngrozitor, oricât 
de mult şi-ar închipui ei că poartă cuvintele credinţei. Înainte de a ajunge să fie 
vestitori, ai Evangheliei lui Hristos, cu gura, sau de la amvon, cum vreţi să spunem, 
Sfinţii trei Ierarhi au luptat din răsputeri să-şi curăţească viaţă lor, să se curăţească 
pe ei înşişi. 


Dacă citiți Tratatul despre preoție al Sfantului loan Gură de Aur, vedeţi ce luptă 
cumplită, câtă suferință avea el pentru orice umbră a păcatului care rămăsese în 
viaţa lui, cum plângea pentru acestea şi se socotea mai prejos decât toată omenirea 
pentru fiecare umbră de păcat rămasă în viaţa lui. Cu atât mai mult se ştia 
nevrednic de preoţie. Tocmai de aceea sunt atât de mari. Şi de aceea Evanghelia de 
astăzi li se potriveşte atât de bine. Ne arată biserica lui Hristos, punând Evanghelia 
de astăzi pentru Sfinţii trei Ierarhi, unde se ajunge dacă îndeplinim acest Cuvânt al 
lui Dumnezeu. Şi dacă, într-adevăr, citim Vieţile Sfinţilor şi ne uităm la istoria 
bisericii, vedem mulţi Sfinți despre care nu ştim mare lucru să fi propovăduit din 
gură, dar a căror viaţă, ale căror fapte într-adevăr, au luminat atât de mult... 


Și dăm din nou această pildă a Sfintei Muceniţe Ecaterina, despre care ştim că era 
foarte învățată, dar ce învățături a spus nu ştim, nu ştim. Nu ne-a rămas de la ea 
nici o carte scrisă, nimic. Ea s-a luptat să se curăţească de orice urmă de păcat, şi 
pe urmă atâta ştim că într-adevăr a luminat încât 1-a luminat şi pe cei mai adânciţi 
în rătăcire şi în păgânism şi în înstrăinarea de Dumnezeu. Faptele, faptele ei au fost 
propovăduirea ei. Şi nu numai a ei. Sunt nenumărați Sfinţi şi repet, sfinţi, adică nu 
sunt toți preoţi sau ierarhi, foarte mulți dintre ei sunt călugări sau mireni, a căror 
viaţă, într-adevăr a strălucit şi a luminat pentru toţi cei din jur care aveau ochi să 
vadă. De aceea li s-a dat Sfinților trei lerarhi la această Evanghelie care este o 
evanghelie a propovăduirii lor. 


Cine se ridică împotriva învăţăturii lui Hristos, bineînţeles că este lepădat. Și 
Sfinţii trei lerarhi mereu au încercat să ne arate acest lucru, că ridicarea împotriva 
adevărului este ridicare împotriva lui Hristos. Dar ridicare împotriva adevărului 
este şi orice împăcare pe care o avem cu păcatul. De ce scrie în Scriptură “prietenia 
cu lumea este duşmănie cu Dumnezeu (lacov 4, 4)? De aceea, pentru că până la 
urmă orice păcat nu înseamnă altceva decât despărțire de Dumnezeu. Şi cine învaţă 
altfel este în rătăcire. 





Am vorbit mult şi am vorbit prea puţin. Sunt foarte nemulțumit şi foarte întristat că 
nu am cum, nu am cum să înfățişez viaţa şi învăţătura şi lucrarea Sfinţilor trei 
Ierarhi, atât de multă este dragostea lor şi atât de multă este propovăduirea şi 
vestirea lor prin fapte şi prin cuvânt, încât se copleşeşte pur şi simplu orice minte. 


Între viaţa lor şi Evanghelia lui Zaheu vameşul este o foarte strânsă legătură. La fel 
ca şi Hristos, ei s-au coborât, nu o dată ci de foarte multe ori, în mijlocul 
păcătoşilor pentru a pescui dintre ei pe cei care puteau fi îndreptaţi. Ca şi Hristos, 
ei au certat păcatul, cu mare asprime şi au certat pe cei care ţineau minciuna drept 
adevăr, cu mare asprime, dorind, dacă era cu putinţă, mântuirea tuturor. Şi ştiind 
totodată că până la urmă credinţa este libera voinţă a omului. 


ŞI aici stă şi primejdia pentru noi, pentru că de foarte multe ori alegem, fie că ne 
dăm, fie că nu ne dăm seama, alegem necredinţa. Alegem să trăim o viaţă care este 
foarte depărtată de Dumnezeu. lar fariseii sunt o pildă a omului care vorbeşte 
despre Hristos sau despre Dumnezeu — pentru că şi ei mereu încercau să vorbească 
despre Mesia, şi ei mereu încercau să vorbească despre Dumnezeu, numai că 
punând mândria lor mai presus de toate, vorbeau mincinos. Căzuseră şi nici măcar 
nu ştiau. Cum se întâmplă şi cu Saul, care devine pe urmă Sfântul Apostol Pavel, 
Că şi el căzuse, şi nici nu ştia. Şi se trezeşte într-un târziu, că se afla într-o rătăcire 
cumplită. 


Să încercăm să ascultăm de glasul Arhanghelului Mihail. Atunci când satana 
amăgise pe îngeri, el a strigat cu glas mare şi a spus: “Să stăm bine, să stăm cu 
frică, să luăm aminte!” şi îndată s-a oprit căderea îngerilor, că atunci când şi-au 
luat seama de ei înşişi, au văzut şi înşelarea îndată. Noi de multe ori, lăsându-ne 
răpiți de lumea aceasta, uităm de noi înşine şi nu mai vedem înşelarea în care 
suntem. 


Să citim vieţile Sfinţilor trei Ierarhi. Să încercăm să ştim, când au trăit, cum au 
trăit. E bine şi de mare folos pentru noi să înţelegem că nu au trăit nişte vremuri 
ideale, să înţelegem că au fost dispreţuiţi, că au fost chinuiţi şi batjocoriţi, că au 
fost daţi deoparte şi uitaţi, că în vremea lor erau mulți alţii care erau mai onoraţi de 
împărați şi de puternicii zilei decât ei. 


Sfântul Ierarh Nectarie, ale cărui moaşte sunt şi în România, n-a fost aşa de băgat 
în seamă cât a trăit. Erau tot felul de personalităţi ale bisericii care erau socotite 
mult mai presus decât acest mărunt ierarh. Și totuşi iată, de câtă slavă l-a 
învrednicit Dumnezeu. Şi mulţi nu şi-au dat seama, de nimic din acestea cât a trăit 
ŞI unii dintre cei care îi sunt compatrioți nici astăzi nu-şi dau seama. (...) 





Preasfinţitul Artemie din Kosovo, în zilele noastre, este pe nedrept prigonit, la fel 
cum a fost prigonit Sfântul loan Gură de Aur. Şi, spre deosebire de poporul 
Sfântului loan Gură de Aur care s-a ridicat să-l apere, sârbii de astăzi dovedesc o 
împietrire şi o laşitate uluitoare. Deşi mulți îşi puneau mare încredere în profunda 
ortodoxie a sârbilor, în loc să îşi pună încrederea în Dumnezeu. 


Toate lucrurile acestea care se întâmplă astăzi, toate relele care se întâmplă astăzi, 
într-o formă sau alta s-au mai întâmplat şi tocmai de aceea avem mare trebuinţă să 
cunoaştem bine de tot istoria mântuirii. Să înţelegem Scripturile pe cât se poate şi 
istoria, felul în care a curs această istorie a mântuirii în Scripturi şi să vedem pe 
urmă cum s-a trăit Evanghelia la sfârşitul veacurilor, adică de la Sfinții Apostoli şi 
până astăzi, pentru că în felul ăsta vom afla răspunsul. Se va aşeza în noi chipul 
trăirii lui Hristos de care avem şi noi nevoie, şi vom şti cum să ne purtăm în viaţa 
noastră, în faţa feluritelor încercări şi ispite la care suntem supuşi. 


Vă cer iertare pentru cuvântul lung... Sfinţii Ierarhi să ne lumineze pe noi toţi, cei 
care ne spunem creştini, ca să putem să trăim Evanghelia lui Hristos, aşa cum au 
trăit-o şi e1”. 


Cuvânt după Sfânta Liturghie al părintelui Aldea: De ce nu poţi fi şi mason, şi 
ortodox 


“O să încerc să zic câteva cuvinte, destul de simple, despre masonerie şi despre 
pricina pentru care nu pot fi şi mason, şi ortodox. Pricina este foarte simplă şi nu o 
să începem de la o discuţie asupra originii masoneriei şi alte lucruri din acestea, 
cum de multe ori am văzut că se face. Pe mine puţin mă interesează cine şi când a 
înființat masoneria şi la fel de puţin mă interesează care sunt scopurile, fie 
declarate, fie ascunse ale masoneriei. Pe mine mă interesează un cuvânt al lui 
Hristos. Acel cuvânt zice “Nu poţi sluji la doi stăpâni“(Luca 16, 13). 


Or, este un lucru foarte limpede şi de această dată nu este contestabil, pentru că 
inclusiv masonii îl recunosc. Un lucru recunoscut de către toți este faptul că 
jurământul masonic este un jurământ de ascultare desăvârşită faţă de organizaţia 
respectivă. Din clipa în care organizaţia îți cere un asemenea jurământ, nu poți să 
fii membru al ei, dacă eşti ortodox. Pentru că noi deja am jurat ascultare absolută 
stăpânului nostru Hristos, Dumnezeul nostru. Nu putem să mai jurăm altcuiva 
ascultare absolută. De asemenea se ştie acest lucru şi este incontestabil şi 
recunoscut de către toate publicaţiile şi organizaţiile masonice că există o serie 
întreagă de lucruri ascunse, să zicem tainice, ezoterice, cum vrem să le numim, ale 
masoneriei, pe care prin jurământ extrem de aspru, nu ai voie să le dezvălui 





nimănui. Or, în clipa aceea, te-ai despărțit de duhovnicul tău. Duhovnicului tău 
trebuie să îi spui totul. Dacă tu juri că nu îi vei spune duhovnicului tău ceva, te-ai 
despărțit de duhovnic, te-ai despărțit de Biserică, nu mai poţi să fii ortodox. Deci, 
iată două lucruri foarte simple, fără mare filozofeală şi fără mare cercetare istorică 
şi fără dispute doctrinare sau mai ştiu eu ce, două lucruri foarte simple şi limpezi şi 
care ne arată că nu poţi să fii şi ortodox şi mason. Este cu neputinţă. 


Ştiu foarte bine că sunt oameni care au intrat în masonerie, crezând că în felul 
acesta vor face un lucru bun. Vor face un lucru bun, au crezut ei, pentru neamul 
românesc sau pentru ţara asta, sau chiar pentru Biserică, unii dintre ei. Însă nu poţi 
face nimic bun, călcând porunca lui Dumnezeu. Ori, de vreme ce, aşa cum am 
arătat, nu avem voie să slujim la doi stăpâni şi nu putem să ne despărțim de 
Dumnezeu prin jurămintele masonice, este numai o amăgire că poţi să faci ceva 
bun intrând în masonerie. Este o amăgire, este o înşelare. Lucrurile acestea, repet, 
sunt limpezi şi se văd fără foarte multă filozofeală şi dispute doctrinare. Aşa cum 
am spus, aşa cum am spus, lucrurile se pot judeca şi fără asemenea complicaţii, 
mergând pe o judecată de bun simţ. 


Părintele Nicolae de la Rohia spune: Când sunt probleme d-astea care par adânci, 
complicate, complexe, răsucite, încâlcite, ş.a.m.d., trebuie să folosim bunul simţ 


țărănesc, ca în cazul lui luda. Că vine nu mai ştiu cine şi începe să spună că luda de 
fapt a vrut să-l ajute pe Hristos să-şi împlinească rosturile, că de fapt Iuda a avut 
intenţii bune şi nu ştiu ce şi ne spune Părintele Nicolae Steinhardt, vine şi ţăranul 
român, şi-l întreabă: “Mă, ai luat banii? Eşti vânzător, du-te de aici! Ce intenţii, 
ce...? Ai luat banii? Eşti vânzător, la revedere”. 


O chestie simplă, fără complicaţii doctrinare, super analize răsucite, cu dialectică şi 
cu regula de trei simplă sau complicată sau scărpinată după urechea stângă cu 
degetul mic de la piciorul drept, terminăm cu chestiile astea, simplu şi în cazul, şi 
nu vorbesc numai de masonerie, vorbesc de orice mare organizație tainică, 
ezoterică, fantastică, iluminată şi nemaipomenită care vrea binele şi propăşirea 
umanităţii şi care, cu tapaj, cu radicali liberi, cu nu ştiu ce ...toate prostiile de 
genul ăsta... Nu poţi sluji la doi stăpâni, este scris? Este scris. Bun, deci ne-am 
lămurit. N-avem ce căuta la asemenea organizaţii. Suntem ai lui Hristos, de EI 
ascultăm, EI este stăpânul nostru, nu mai putem să jurăm altcuiva măreaţa ascultare 
sau mai ştiu eu ce prostii de felul ăsta. E un lucru destul de simplu, dacă ne folosim 
de bunul simţ țărănesc, cum spune Părintele Nicolae de la Rohia şi atunci lucrurile 
se aşează. 





Am văzut pe mulți certându-se că masoneria ar învăţa sau n-ar învăţa nu ştiu ce 
lucruri, că ar face sau n-ar face nu ştiu ce jertfe şi alte asmenea chestii. Pe noi nu 
ne privesc, pur şi simplu n-au de ce să ne intereseze. Dacă e cineva specializat în 
istoria religiilor, sigur, poate să se preocupe de treaba asta, numai în măsură, este 
firesc, că este domeniul lui profesional, dar pe noi, creştini fiind, nu ne interesează 
acest lucru. Putem fi într-o organizație care cere supunere absolută? Nu. Nu. Ori 
suntem ai bisericii, ori suntem ai acelei organizaţii. Nu poţi fi în acelaşi timp 
ortodox şi mason. Lucrul este, zic eu, destul de simplu şi de lămurit. 

(...) ŞI, după predica de astăzi, sincer vă spun, sunt foarte nemulțumit de două 
lucruri, o dată, de cât de mult am vorbit şi a doua oară, de cât de puţine am spus...” 





Duminica lui Zaheu: “Ne petrecem mare parte din viaţă în înşelare, 
necunoscând că suntem de fapt mici, lipsiţi, păcătoşi înaintea Lui”/ Tânjirea 
după Domnul şi urmarea sa fără amânare: .„Coboară-te degrabă!” 


Duminica lui Zaheu - Apostol: I Timotei 4, 9-15; Evanghelie: Luca 19,1-10 


De-a lungul ultimelor săptămâni am fost foarte binecuvântaţi: prăznuind Paştile de 
iarnă - Naşterea Domnului nostru, Naşterea Sa în smerenie, în obscuritate, în 
adâncul pământului; şi slăvita Lui arătare în râul Iordan, prin care a sfințit apele şi 
întreaga creaţie, descoperindu-ne închinarea Treimii; şi apoi intrarea Sa în Templu, 
ca să fie primit ca Mântuitor de către dreptul bătrân. 


Ni s-a dat atât de mult; aşa cum spunem în Liturghia Sfântului Vasile, în încheierea 
pomenirii tuturor lucrurilor făcute pentru noi: „Dăruieşte-ne pacea Ta şi dragostea 
Ta, Doamne, Dumnezeul nostru, că Tu toate ni le-ai dat nouă. Şi ne dă nouă, cu o 
gură şi o inimă, a slăvi şi a cânta prea cinstitul şi de mare cuviință numele Tău, al 
Tatălui şi al Fiului şi al Sfântului Duh, acum şi pururea şi în vecii vecilor“. 


EI ne-a dat toate nouă... pentru că EI S-a dat pe Sine nouă, venind printre noi, 
devenind ceea ce suntem noi şi, după cum ştim, luând asupra Sa firea noastră până 
la moarte, pentru a cuceri până şi moartea. 





După ce ni s-au dat toate acestea, întrebarea noastră trebuie să fie: ce ar trebui noi 
să facem? Ce ar trebui noi să facem? 


Auzim adesea în Evanghelii chemarea lui lisus „urmează Mie“: urmaţi-Mi Mie şi 
deveniți pescari de oameni; urmaţi-Mi Mie şi lăsaţi morţii să-şi îngroape pe morţii 
lor; urmează-Mi Mie şi ia-ţi crucea Ta. 


Astăzi auzim o chemare foarte specială de a urma lui Hristos. După ce a trecut prin 
Iordan, lisus a fost dus de Duhul în pustie timp de patruzeci de zile. Şi noi vom 
porni în această călătorie în curând, spre această trecere, această sălăşluire în 
deşert. 


Astăzi, în Duminica lui Zaheu, despre care tocmai am vorbit, ni se dă trezirea, dacă 
vreţi, atrăgându-ni-se atenţia asupra a ceea ce înseamnă să urmezi lui Hristos, să 


intri cu EI în pustie. 


Există mai multe aspecte ale acestei lecturi evanghelice despre Zaheu care se referă 
la propria noastră intrare în deşert. 


Mai întâi, avem dorinţa arzătoare a lui Zaheu. El nu stă fără rost aşteptând să-L 


vadă pe Domnul, doar-doar va trece pe acolo. Ci se spune că el Il căuta pe 
Domnul; există un sens al iminentei sosiri a Domnului şi un sens al aşteptării lui 
Zaheu, dorinţa sa arzătoare de a-L căuta, de a-L găsi într-un mod activ. 


Doar dacă abordăm în acest mod perioada următoare a Postului mare, nu într-un 
sens de presimţire rea, aşteptând cu teamă venirea Lui, bucurându-ne în grabă de 
toate lucrurile la care ştim că ni se va cere să renunțăm - nu astfel, ci cu dorința 
arzătoare de a-L vedea limpede pe Hristos; numai prin propria noastră căutare 
speranţele noastre vor fi împlinite prin Postul cel mare, şi, ca şi Zaheu, vom primi 
mai mult decât am fi aşteptat vreodată. 


Dacă nu avem nici o dorinţă şi nici o râvnă sinceră, atunci, ei bine, vom învăţa şi 
vom primi la fel de puţin prin post şi prin sărbătoarea care urmează. Săptămânile 
care vin sunt ca încălzirea dinaintea unei curse care urmează să aibă loc: trebuie să 
începem, chiar şi acum, să pornim a ne pregăti pentru ceea ce se aşteaptă de la noi, 
de la noi cărora, aşa cum am văzut, ni s-au dat toate. 


O altă trăsătură surprinzătoare pentru lectura evanghelică de azi este accentul pus 
pe statura mică a lui Zaheu - el era scund! Zaheu ştia că trebuia să fie ridicat, în 





sus, de pe acest pământ, pentru a-L vedea pe Domnul, şi el face aceasta urcându-se 
în copac, 0 imagine a crucii asumate. 


Problema noastră, totuşi, este că nu ştim asta: credem că suntem ceva, ceva 
mare şi măreț, cineva important, cu acest Simţ al propriei valori. Suntem cu 
adevărat importanţi şi valoroşi în ochii lui Dumnezeu: din iubire pentru noi El a 
venit ca să se sălăşluiască printre noi, să ne mântuiască, să ne răscumpere şi să 
ne re-facă. Dar este mult prea uşor pentru Simţul nostru de bunăstare şi de 
apreciere de sine să se împotrivească, ca să ne împiedice până şi să realizăm că 
ducem lipsă de ceea ce are Dumnezeu să ne ofere; ne petrecem mare parte din 
viață în înşelare, necunoscând că suntem de fapt mici, lipsiţi, păcătoşi înaintea 
Lui. EI a venit pentru păcătoşi, ca să îi cheme la pocăință, nu pe cei care se 
imaginează că sunt în principiu drepți, având nevoie de Hristos doar ca element 
extra religios pentru viaţa lor. 


Nevoia unei conştientizări a propriei noastre păcătoşenii este legată de cel de-al 
treilea aspect pe care ar trebui să-l avem în vedere pornind de la lectura evan- 
ghelică de astăzi: este vorba despre o pocăință grabnică, o schimbare a minţii, 
manifestată nu doar în modul în care simțim lucrurile, ci şi în modul cum 
acţionăm: „Jumătate din averea mea o dau săracilor; şi întorc împătrit celor pe care 
i-am nedreptăţit”. 


Postul, căința şi milostenia - acestea sunt faptele aşteptate de la noi în 
săptămânile care urmează - Să nu uităm asta. 


În cele din urmă, dacă vrem să-L urmăm pe Domnul în pustie timp de patruzeci de 
zile, ar trebui să ne pregătim pentru ceea ce va urma în mod inevitabil, adică lupte 
şi ispite. De îndată ce începem lucrul Domnului, deja este o voce care ne 
sugerează: aşteaptă până mâine; nu te obosi chiar aşa; nu, nici chiar atât; şi 
eventual, deloc. Avem tendinţa să gândim despre pustie ca despre un loc liniştit şi 
paşnic, un loc de retragere pentru linişte şi odihnă: „O, de aş avea aripi ca de 
porumbel...”. Dacă ne apropiem de cele patruzeci de zile ale pustiei postului astfel, 
vom fi dezamăgiţi. Pustia este mai degrabă locul în care toate înclinațiile, dorinţele 
şi patimile noastre sunt amplificate. Este locul unde, la fel ca Sfântul Antonie, 
mergem pentru a lupta, pentru a ne bate, pentru a participa la întrecere. 


Nu trebuie să uităm niciodată că putem să participăm la această cursă, că putem 
câştiga această luptă, doar pentru că Hristos Insuşi a participat mai întâi pentru noi. 
EI a biruit duşmanul şi, aşa cum am văzut, ne dă toate nouă. Astfel, să învăţăm de 





la Zaheu şi să ne pregătim: să fim dornici să cunoaştem adevărata noastră statură, 
şi să începem să ne căim şi să fim gata pentru lupta pe care o implică aceasta. 


Mai mult decât atât, ştiind ce urmează, să ne bucurăm şi să ne ridicăm inimile către 
Domnul, ştiind că toate lucrurile sunt din mâinile Lui, lucrând pentru binele celor 
care Il iubesc pe EL. 


(în: Pr. Prof. John Behr, “Crucea lucrează în lume: Omilii pentru perioadele 
liturgice de peste an”, Editura Doxologia, laşi, 2016) 


i se se 


Pr. Adrian Ivan/ Ziarul Lumina: Dumnezeu ne aşteaptă să coborâm lângă EI! 


[...] Coborârea este mai anevoioasă decât urcarea, ea este asemenea întoarcerii 
fiului risipitor. 


Sfântul evanghelist Luca ne spune că Mântuitorul a intrat în această cetate şi, încă 
de la intrare, l-a vindecat pe un orb din naştere care cerşea. Orbul era un om neluat 
în seamă de mulțime, iar unii îl certau că strigă prea tare către Fiul lui Dumnezeu. 
Mântuitorul a venit lângă cel orb şi, venind, l-a vindecat. Mulţime multă de popor 
ÎI înconjura. Privind mulţimea debusolată, El căuta la adâncul sufletelor: „Ochii 
mei sunt peste credincioşii pământului, ca să şadă ei împreună cu mine”, spune 
psalmistul. Mulţi încercau să se atingă de EI şi să-i caştige bunăvoința, alţii Îl 
judecau pentru că se oprea şi vorbea cu cei păcătoşi. 


In această mulțime de oameni, Mântuitorul distinge chipul unui om, un adevărat 
păcătos în ochii mulțimii, Zaheu vameșul. 


Atent la cele mai multe dintre detalii, Sfântul evanghelist Luca nu ne spune despre 
Zaheu prea multe, ci ceea ce era mai vizibil în ochii tuturor: că era mai marele 
vameşilor și era bogat. Apoi, mic de statură fiind şi curios să vadă pe Mântuitorul, 
s-a suit într-un sicomor ca să-L vadă, ştiind că pe acolo avea să treacă. 


Faptul că era dintre vameși şi era bogat spune ceea ce credeau oamenii despre el. 
Așa facem ȘI noi, ţinem minte numai cele ce se văd sau se spun de către oameni, ne 
oprim la opinia sau oprobriul public. 





Despre vameşi cunoaștem că erau oamenii de încredere ai romanilor. Ei calculau şi 
încasau birurile impuse de cuceritori. Cel mai adesea, cele agonisite de ei erau 
obţinute prin fraudă şi silnicie, de aici ura tuturor fraţilor de un sânge cu ei. 


Auzind că Mântuitorul avea să treacă pe acolo, Zaheu a dorit să-L vadă şi s-a 
gândit unde este mai bine să se așeze. S-a suit într-un sicomor, sicomorul lui. Așa 
s-a socotit pe sine: mai sus decât ceilalți şi singur în cele ale lui. Nu schimbase nici 
o vorbă cu nimeni, ci doar s-a suit şi privea. Ajungând în dreptul lui, Mântuitorul a 
privit în sus către el şi i-a zis: „Zahee, coboară-te degrabă, căci astăzi trebuie să 
rămân în casa ta!” Ziditorul a toate a privit către omul care se înălţase acolo unde 
nu-i era locul şi nu l-a mustrat, nici nu i-a vestit vreo pedeapsă, ci i-a spus că este 
de trebuinţă ca EI să rămână în casa lui. Şi Zaheu a crezut cele spuse şi a ascultat. 
A coborât degrabă, bucurându-se. 


S-a suit din curiozitate şi din mândrie în sicomor ca să-L vadă, dar s-a coborât cu 
smerenie şi bucurie că Mântuitorul va rămâne în casa lui. A pus început bun 
coborându-se. Nici măcar nu Îl invitase. Aşa este Dumnezeu: Atotputernic întru 
bunătatea Lui. 


De unde ştia Zaheu cine este El? Auzise oare de la alţii că înviase pe morţi, că 
vindecase pe leproșşi, pe orbi sau ologi? Cum a înţeles el că este de trebuință să 
coboare din înălțimea mândriei lui? Ce gânduri îl însoțeau căutând să coboare din 
copac? Cât de minunat este să şţii că Dumnezeu te aşteaptă să cobori lângă EI! 


Zaheu a coborât nu numai să-L vadă pe Mântuitorul, ci a coborât în iadul şi în 

cetatea blestemată (Ierihonul) a sufletului său. „În casa ta trebuie să rămân!”, spune 
Mântuitorul, adică nu este de ajuns să Mă vezi, ci trebuie să vii după Mine, să 
rămâi cu Mine ca să fii ucenic al Meu, să înveţi să fii smerit şi să iubeşţi pe 
aproapele tău. Coborârea este mai anevoioasă decât urcarea, ea este asemenea 
întoarcerii fiului risipitor, o golire de sine. În văzul mulţimii, nu s-a rușinat să-şi 
vadă toate fărădelegile, să primească a se cobori mai jos decât toți cei de față. 
Atunci şi-a deschis casa şi inima: „lată, jumătate din averea mea, Doamne, o dau 
săracilor şi, dacă am nedreptăţit pe cineva cu ceva, întorc împătrit.” Minunat este 
Dumnezeu întru sfinții Lui, căci dacă de la un drept te aştepţi să auzi cuvinte de 
înțelepciune, cu atât mai minunat este să le auzi din gura celui păcătos! 


Vindecarea mai-marelui vameşilor 


Zaheu şi-a găsit drumul către lerusalim, de la lerihonul agonisirii nedrepte la 
smerenia jertfei curățitoare a sufletului. Nu singur a găsit drumul, ci chemat de 





Dumnezeu în casa Lui, în Biserică, uitând pentru totdeauna obărşia păcatului 
strigător la cer, fiindcă asuprirea văduvelor, a orfanilor, a semenilor, este păcat 
strigător la cer. De aceea zice: “de am nedreptăţit pe cineva cu ceva, întorc 
împătrit”, arătând aici măsura judecății lui Dumnezeu prin cuvintele lui. De acum, 
Zaheu nu mai este slugă şi rob al păcatului, ci fiu al dreptăţii, fiindcă “oricine 
săvârşeşte păcatul este rob al păcatului, iar robul nu rămâne în casă în veac; Fiul 
însă rămâne în veac. Deci, dacă Fiul vă va face liberi, liberi veţi fi într-adevăr”. 
(loan 8, 34-36) 


Vindecarea lui Zaheu pare o vindecare atipică, fiindcă suntem obişnuiţi să auzim 
că boala este numai în trup. Astăzi se spune adesea că pe preot şi pe medic îi chemi 
doar când eşţi bolnav. Oare știa Zaheu de boala lui atunci când se urcase în 
sicomor? Unde este rătăcirea celor mulţi? Iat-o! „Şi văzând, toți murmurau, zicând 
că a intrat să găzduiască la un om păcătos.” 


Sfântul evanghelist Luca întregeşte aici icoana pocăinței lui Zaheu cu realitatea 
zilelor noastre, a celor care nu intră în biserică şi nu Îl primesc pe Dumnezeu în 
casa sufletului lor. Aceștia sunt cei care, în locul lui Zaheu, nu s-ar fi bucurat de 
chemare, ci ar fi negociat, ar fi pus la îndoială şi lucrarea, și sfințenia lucrării lui 
Dumnezeu. Mulţi poate L-au chemat pe Mântuitorul în casa lor, dar n-a intrat. 


Zaheu nici măcar nu Îl chemase, ci Dumnezeu Însuși a binevoit să intre și, prin 
mărturisirea lui Zaheu, toată casa lui s-a binecuvântat, a devenit cetate a 
Ierusalimului ceresc. „Astăzi s-a făcut mântuire casei acesteia, căci şi acesta este 
fiu al lui Avraam. Căci Fiul Omului a venit Să caute şi să mântuiască pe cel 
pierdut.” Fiul lui Avraam şi Fiul Omului, iată o parabolă a zilelor noastre, a 
vindecării de patima bogăției nedrepte! Să luăm aminte! 


Zaheu vameşul poate fi considerat unul dintre cei înviați de Mântuitorul din 
moartea neșştiută a păcatului. Cu atât mai minunată este pentru noi această minune 
a vindecării vameșului Zaheu, cu cât Mântuitorul Însuşi spune: „Fiilor, cât de greu 
este celor ce se încred în bogății să intre în Împărăţia lui Dumnezeu!”. Zaheu ne 
învaţă că despre bogăţie se poate sta de vorbă și altfel, în afara ei, adică în 
Împărăţia lui Dumnezeu, acolo unde „comorile nici de molie, nici de rugină nu se 
strică și unde furii nu le sapă şi nu le fură”. Credem noi aceasta? Așadar, prin 
mărturisirea curată a păcatelor şi prin pocăinţa lucrătoare a toată bunătatea, să ne 
adunăm comoară în ceruri şi să-L slăvim pe Dumnezeu în veci! Amin. 


* Pr. conf. dr. Adrian Ivan, Facultatea de Teologie Ortodoxă din Craiova 

Arhimandrit Zaharia Zaharou: Tânjind a-L vedea pe Domnul 


Arhimandrit 
Zaharia Zaharou 

Tânjeşte sufletul meu după Domnul, şi cu lacrimi îl caut pe EL. Cum să nu Te 
caut? Tu m-ai căutat mai nainte, şi mi-ai dat a mă îndulci în Duhul Tău cel 
Sfânt, şi sufletul meu Te-a iubit. [Cuviosul Siluan Athonitul] 


Telul întregii noastre nevoinţe în această viaţă este a ne afla „adâncul inimii” |Ps. 


3, 7], fiindcă acolo Se descoperă Dumnezeu pe Sine omului. Insă pentru aceasta 
trebuie mai întâi să dezrădăcinăm dinlăuntrul nostru patima mândriei care ne 
acoperă şi ne îngroapă atât de adânc inima, încât ajungem să nu o mai simţim. 


„Mândria ne împiedică a iubi”, spune Sfântul Siluan. Fără îndoială, dragostea cea 
adevărată izvorăşte din smerenie, căci omul smerit îi cuprinde pe toţi in inima sa, 
pe Dumnezeu şi pe semenii lui deopotrivă. Câtă vreme ne stăpâneşte mândria, vom 
fi despărțiți de inima noastră, vom trăi numai potrivit minţii noastre mărginite şi, 
nefiind în stare să împlinim rostul venirii noastre in această viaţă, vom ajunge 
precum frunzele uscate, mânate de vânt la voia întâmplării. Dacă însă vom izbuti 
să ne aflăm adâncul inimii, atunci mintea noastră va arunca ancora nu numai în 
inimă, ci şi în înaltul cerului, acolo unde viaţa ne „este ascunsă cu Hristos în 
Dumnezeu“, iar Domnul va veni şi Se va sălăşlui întru noi. 


Oricât de mult ne-am fi întinat inima prin păcat, vine vremea când asemenea lui 
Zaheu vom tânji şi noi să-L cunoaştem pe Domnul, să aflăm Cine este El. Oricât de 
adâncă ar fi bezna păcatului în care ne-am afundat, mai devreme sau mai târziu 
vine clipa când nu vom mai putea nesocoti problema veşniciei. Întreaga noastră 
viaţă de până atunci ne va apărea ca o uriaşă trădare faţă de Dumnezeu, o jignire 





nedreaptă adusă Ziditorului nostru. Duhul nostru însetează după cele veşnice, 
pentru că am început să vedem deşertăciunea a tot lucrul ce nu poartă pecetea 
veşniciei. Acest moment este deosebit de important, căci soarta noastră veşnică 
atârnă în întregime de calea pe care o vom alege: dacă ne întoarcem către 
Dumnezeul cel viu şi primim cuvântul Lui, tânjind a-l vedea Faţa, atunci EI ne va 
lumina şi-Şi va începe lucrarea de mântuire în sufletul nostru; vom porni într-o 
adevărată „aventură” cu Dumnezeu. Nu avem nevoie decât de dorința de a-L 
cunoaşte şi de puţină smerenie. Acestea reprezintă mica noastră contribuţie, partea 
noastră, pe care I-o oferim lui Dumnezeu cu credinţă şi fără de care Domnul nu va 
săvârşi nimic. La această „părticică” infimă EI va adăuga partea infinit mai mare a 
harului Său, care ne lărgeşte inima şi ne dăruieşte mântuirea. 


Sfântul Chiril al Alexandriei spune că Zaheu era mistuit de dorinţa de a-L întâlni 
pe Dumnezeu-Mântuitorul şi de a-l vedea Faţa. Aceasta este sămânța mântuirii, 
care, căzând în pământul inimii omului, naşte în el dorinţa fierbinte de a cunoaşte 
Cine este Domnul. Stăpânit de o astfel de dorinţă, omul este gata să ia asupra sa 
lucruri ce par nebuneşti în ochii lumii, dar care în realitate pregătesc calea pentru 
întâia lui întâlnire cu Mântuitorul. Aşa s-a întâmplat cu Zaheu atunci când a 
început să-L caute pe Domnul. Hristos însuşi vine în întâmpinarea acestei dorințe a 
omului, căci Fiul lui Dumnezeu S-a întrupat ca să-i mântuiască pe cei păcătoşi şi Îi 
caută pe ai Săi in tot locul şi-n tot ceasul. Nu este, aşadar, de mirare că voieşte să-l 
mântuiască şi pe mai-marele vameşilor. 


Mânat de dorinţa de a-L vedea pe Domnul, Zaheu a alergat înainte şi s-a suit într- 
un sicomor. Nimeni nu ştia însă ce se petrecea în inima lui, afară de Acela care este 
şi Dumnezeu şi Om. Mulțimea nu putea vedea schimbarea inimii sale, nici nu 
înţelegea dorul care îi mistuia sufletul. Dar chiar înainte ca Zaheu să-L vadă pe 
Domnul, Acesta zărise deja mişcarea inimii lui în chip mai presus de fire, cu ochii 
Dumnezeirii Sale. Văzuse că inima sălbatică şi lacomă a vameşului începuse să se 
înmoaie şi să se topească de dorinţa îndreptării, aşa încât acum el era pregătit să 
poarte înlăuntrul său chipul lui Hristos. 


Nesocotind faima şi cinstea de care se bucura în rândul oamenilor - lucruri care de 
fapt ne împiedică să ne apropiem de Dumnezeu - Zaheu devine acum ţinta 
batjocurii mulţimii. Pătimind ocara, el s-a înrudit cu Domnul Hristos, care în acel 
moment Se îndrepta spre lerusalim, unde avea să primească ocara crucii ca să 
izbăvească lumea de ocara păcatului. La fel şi noi, dacă dorim cu adevărat să-L 
vedem pe Domnul, vom răbda orice fel de înjosire şi dispreţ din partea lumii; şi cu 
cât vom îndura mai multă ruşine, cu atât ne vom apropia mai mult de țelul nostru, 
acela de a-L afla pe Domnul şi Mântuitorul nostru. Nu ne mai interesează ce cred 





oamenii despre noi, nu ne mai temem a ne face de râs în ochii lumii, căci ştim că 
Domnul ne va dărui cinstea de a-l vedea Faţa, a cărei frumuseţe este de 
neînchipuit, şi sufletele noastre se vor sătura de slava Lui. 


Dorinţa sa arzătoare l-a făcut pe Zaheu să dispreţuiască toată cinstea cea lumească 
şi să primească bucuros batjocura mulțimii, numai să se învrednicească de o altfel 
de cinste: să afle har înaintea lui Dumnezeu şi să primească cercetarea Lui. 
Ajungând în dreptul sicomorului, Domnul a privit în sus şi, văzându-l pe vameş, i- 
a zis: „Zahee, coboară-te degrabă!” 


Este foarte primejdios să amânăm lucrurile în viața duhovnicească. Când 
Dumnezeu ne cheamă şi ne dă cuvânt, trebuie să răspundem precum Avraam: să 
dăm ascultare chemării Lui şi să pornim la drum fără întârziere, oriunde ne 
călăuzeşte. Aşadar, primele cuvinte ale Domnului către Zaheu sunt: „Coboară-te 
degrabă!”, altfel spus: „Smereşte-te! Coboară din sicomor, dar coboară şi din 
înălțimea poziţiei tale sociale, părăseşte părerea de sine şi mândria. Dumnezeu te 
cheamă! Îmbracă-te cu smerenia şi primeşte bucuria mântuirii”. 


Ca întotdeauna, cuvântul Domnului este scurt şi fără ocolişuri, dar plin de putere: 
„Grăbeşte-te! Coboară!““, cu alte cuvinte: „Ai luat foc? Atunci, fugi!” Dorinţa de a- 
L vedea pe Domnul, dar mai cu seamă smerenia îl pregătiseră pe Zaheu să 
primească în inima sa aceste cuvinte care, aprinse de focul dumnezeiesc, au mers 
direct la ţintă: Zaheu a înţeles că dacă dorea cu adevărat să-L întâlnească pe Hristos 
trebuia să-şi însoţească dorința de smerenie. Şi dacă voia să se bucure de marea 
cinste de a-L primi pe Domnul în casa lui, trebuia să răspundă neîntârziat. Ceea ce 
a şi făcut: „A coborât degrabă şi L-a primit, bucurându-se“. Bucuria lui era bucuria 
mântuirii, bucuria de a-L întâlni pe Mântuitorul Hristos, aşa încât el nu mai lua 
aminte la ce se petrecea în jurul său. 


„ȘI văzând, toţi murmurau, zicând că [Domnul] a intrat să găzduiască la un om 
păcătos”. Dar Domnul, căutând mântuirea lui Zaheu şi a întregii sale case, nu a luat 
în seamă cârteala mulțimii, precum adesea făcea de dragul unui suflet pe care voia 
să-l mântuiască. 


Apoi, „Zaheu, stând, a zis către Domnul...”. Acesta este un moment de mare 
însemnătate: Zaheu stă în picioare, faţă către Faţă cu Domnul Savaot, şi vorbeşte 
cu El. A sta înaintea Domnului cu sfântă îndrăznire este cu putință numai prin 
pocăință, care atrage harul asupra omului şi îi întăreşte întreaga fiinţă, astfel încât 
el rabdă cu tărie toate ispitele. Smerit, Zaheu stă acum şi vorbeşte cu Dumnezeul 
său, gata de orice jertfă ca să-şi împlinească pocăinţa. Energia dătătoare de viaţă a 





Cuvântului lui Dumnezeu a umplut de har inima mai-marelui vameşilor care, stând 
înaintea Ziditorului său, rosteşte aceste cuvinte de pocăință: „lată, jumătate din 
averea mea, Doamne, o dau săracilor şi, dacă am năpăstuit pe cineva cu ceva, 
întorc împătrit“. Conştient de noua viaţă ce se zămislise în inima lui, Zaheu făgă- 
duieşte cu îndrăzneală să repare toată nedreptatea făcută. 


Dumnezeu răscumpără prin pocăință întreaga viaţă a omului, trecutul, prezentul 
şi chiar viitorul lui. Viaţa noastră e plină de păcate, de trădări, de nedreptăţi şi 
de fărădelegi, dar prin pocăință ele îşi pierd puterea în veşnicie, se şterg cu 
desăvârşire şi nu vor mai apărea înaintea lui Dumnezeu în Ziua Judecăţii. 
Fiecare întâlnire cu Domnul mistuie întinăciunea omului, îl curăţeşte şi îl 
mântuieşte, cum vedem din pildă prorocului Isaia: Dumnezeu atinge de buzele 
lui un cărbune aprins, zicând: „lată, s-a atins de buzele tale şi va şterge toate 
păcatele tale, şi fărădelegile tale le va curăţi”. 


Simpla întâlnire cu Dumnezeu a fost, aşadar, de ajuns pentru a şterge toate 
fărădelegile lui Zaheu, totuşi era nevoie ca el însuşi să le mărturisească cu sme- 
renie înaintea Domnului. 


Potrivit legii din vremea aceea, pedeapsa pentru săvârşirea unei fărădelegi era pe 
măsura daunelor pricinuite. Cea mai aspră pedeapsă prevedea plata împătrită a 
pagubei provocate. Zaheu, luând asupră-şi nebunia cea plină de înţelepciune a 
pocăinţei, s-a supus celei mai aspre pedepse şi a făgăduit să întoarcă toate datoriile 


A 


„împătrit” întru dreptate. 


Cercetarea Domnului insuflă omului o îndrăznire neobişnuită, pregătindu-l să-şi 
asume întreaga răspundere pentru păcatele sale. EI nu învinuieşte pe nimeni afară 
de sine însuşi, iar această osândire de sine îl împacă cu Dumnezeu şi cu semenii 
lui. 


Potrivit Părinților pustiei, cel ce nu ia asupră-şi vina pentru faptele sale nu va 
afla niciodată pace pe pământ. 


Mai-marele vameşilor nu numai că şi-a mărturisit păcatele, osândindu-se pe sine, 
dar a şi ales cea mai aspră pedeapsă - împărţirea tuturor bunurilor sale. O astfel de 
putere dobândise el prin pocăinţa născută din întâlnirea cu Domnul. 


Dar în această întâlnire a omului cu Dumnezeu se ascunde şi o altă taină: Zaheu s-a 
înrudit cu Domnul în duh. Dorind să-L vadă pe Hristos, el a primit să se facă de râs 
în ochii lumii şi s-a învrednicit astfel de harul de a purta ocara Crucii. După cum 





arată Sfântul apostol Pavel, acest har deschide inima omului şi o lărgeşte împătrit: 
în lărgime, lungime, înălțime şi adâncime. Şi inima lui Zaheu, primind ocara 
Crucii, a fost „lărgită” în cele patru direcţii ale Crucii, căci el râvnea acum să 
întoarcă împătrit fiecărui om pe care îl nedreptăţise. Astfel, în chip prorocesc, 
inima lui Zaheu s-a împărtăşit de harul ce avea să se reverse mai târziu din Crucea 
şi Învierea lui Hristos. Aceasta înseamnă că taina Trecerii de la moarte la viaţă a 
devenit lucrătoare înlăuntrul lui înainte de Pătimirea Domnului pe Golgota, 
întocmai cum s-a întâmplat cu prorocii şi drepţii Vechiului Testament şi cum se 
întâmplă de fapt cu toți cei ce primesc porunca lui Dumnezeu şi o împlinesc. Inima 
lui Zaheu s-a lărgit atât de mult, încât într-însa el i-a îmbrăţişat pe toţi oamenii, dar 
mai cu seamă pe cei pe care îi năpăstuise. Pătimind ruşine ca să-L vadă pe 
Mântuitorul, Zaheu a păşit pe aceeaşi cale pe care călătorea Domnul însuşi şi, 
aflându-L pe Hristos tovarăş de drum, a trecut de la ruşine la slavă. 


Atât de mare a fost schimbarea lui Zaheu şi atât de radicală prefacerea inimii 
lui, încât Domnul a strigat: „Astăzi S-a făcut mântuire casei acesteia”, adeverind 
astfel că EI este Dumnezeu care dăruieşte mântuire tuturor celor ce sunt gata să 
primească cercetarea Lui. Hristos n-a trebuit decât să-Şi îndrepte privirea asupra 
lui Zaheu, ca să-i împărtăşească acestuia noua viață a mântuirii. La fel se întâmplă 
şi cu noi atunci când ne cercetează Domnul: nu trebuie decât să-l vedem Faţa şi 


îndată moartea îşi pierde stăpânirea asupra noastră. A vedea Faţa Domnului este, 
aşadar, acel lucru care singur trebuieşte. 


Fireşte, mai întâi trebuie să părăsim „tabăra” acestei lumi şi să fim gata a răbda 
puţină ruşine pentru Numele Lui, precum spune apostolul: „Să ieşim la EI, afară 
din tabără, luând asupra noastră ocara Lui”. Lumea îşi are legile şi valorile ei, dar 
noi se cade să vieţuim potrivit legii lui Dumnezeu, chiar dacă aceasta înseamnă a 
ne face de ruşine în ochii celorlalți. Dar cât de mic este de fapt preţul pe care 
trebuie să-l plătim ca să-L întâlnim pe Mirele Bisericii, care a venit printre noi şi 
iarăşi va să vină să judece lumea cu dumnezeiasca Lui judecată! 


Domnul îl numeşte pe Zaheu fiu al lui Avraam, căci el s-a asemănat în credință 
strămoşului său. Zaheu răspunde chemării lui Dumnezeu întocmai ca şi marele 
patriarh, primind astfel darul înfierii, pe care Domnul îl pecetluieşte prin cuvintele: 
„Fiul Omului a venit să caute şi să mântuiască pe cel pierdut”. Într-adevăr, Domnul 
cerului S-a pogorât pe pământ ca să-l caute pe omul ce piere în păcatele sale. 
Asemeni lui Avraam, Zaheu s-a lepădat de bunăvoie de toate, bucuros să pară 
nebun în ochii lumii pentru Dumnezeu, de aceea şi Domnul a binevoit să-l 
îndrepteze să-l slăvească. 





Credinţa adevărată izvorăşte din pocăință. Fa refuză să urmeze căile lumii acesteia, 
pentru că nu mai este atrasă de modelele ei, de frumuseţile ei trecătoare şi de 
prefăcuta ei dragoste. Adevărata credinţă, însuflată de iubirea dumnezeiască, este 
absolută, de aceea omul este gata de orice jertfă, numai să nu piardă darul 
mântuirii. Este bucuros să se facă nebun, asemeni lui Zaheu, ştiind că dintr-o astfel 
de nebunie se naşte adevărata înţelepciune. lar Dumnezeu binevoieşte să Se 
sălășluiască în aceste suflete care Îl caută din toată inima, care dispreţuiesc părerea 
lumii şi îmbrățișează aceeaşi ocară pe care Domnul însuşi a luat-o asupră-Şi pentru 
noi. 


(din: Arhimandrit Zaharia Zaharou, “Adu-ţi aminte de dragostea cea dintâi 
(Apoc. 2, 4-5)”. Cele trei perioade ale vârstei duhovniceşti în teologia Părintelui 
Sofronie, Editura Doxologia, 2015) 





Harul lui Dumnezeu lărgeşte inimile noastre 


Zaheu, urmând calea Domnului, L-a aflat pe Domnul ca însoțitor, ca oaspete în 
casa Sa, şi inima lui s-a lărgit, cuprinzându-i pe toţi oamenii. Astfel şi noi, când ne 
îndreptăm pe calea Domnului şi învăţăm să ne „pogorâm”, devenim părtași harului 
Său; acest har lărgește inima şi atunci ne aflăm adevărata noastră menire: noi toți 


suntem meniţi să fim după chipul Noului Adam - Hristos - şi să purtăm în inima 
noastră întreaga omenire. 


Aşadar, tot cel ce purcede pe calea Domnului primeşte, prin puterea Crucii şi a 
învierii Sale, harul lărgirii inimi care îl face să devină universal. De aceea Sfântul 
Pavel îi îndeamnă pe corinteni: „Fraţilor, lărgiţi și voi inimile voastre” (II Corinteni 
6, 13). 


(Arhimandritul Zaharia Zaharou, Lărgiţi și voi inimile voastre!, Editura Reîn- 
tregirea, Alba Iulia, 2009, p. 254) 





Vameşul Zaheu şi noi: Cuvânt de învăţătură al părintelui Rafail Noica 


Cuvânt de învățătură al părintelui Rafail Noica despre Zaheu, vameşul, la 
Biserica românească din Ierihon (2006): 


În timp ce citea Înalt Preasfinţitul, mi-a venit gândul ăsta: aveau dreptate că era un 
om păcătos, acolo nu a fost minciună. Și ce virtute a avut acest om păcătos, ca 
Hristos să vină în casa lui? Mă gândesc: curiozitate copilărească? Adică copi- 
lăreşte, oare, să urce într-un copac ca să vadă cine este Proorocul de care se 
vorbeşte atâta? Oare era ceva mai mult decât doar o curiozitate copilărească care îl 
face să facă un gest copilăros? Nu ştim. Sau poate putem şti ceva din roadele care 
au ieşit din această mică sămânță, aparent ieftină, aparent de nimic, o mică 
curiozitate. Dar Făcătorul - în cazul ăsta Însuşi Hristos, deşi era Om pe pământ este 
şi Făcătorul - cunoştea adâncul, străfundurile inimii omului, şi ceva mai mult ce 
putea rodi - ceea ce a şi rodit. 


Mă întreb ce este în fiecare dintre noi, care poate rodi mântuire? Dar ce m-a 
impresionant este ce puţin face omul şi pentru ce puţin lucru poate să dobândească 
mântuire! Na, puţină curiozitate, na, un gest prin care s-ar fi putut face de râs... 
Vrea să vadă cine este lisus ăsta, care trece pe aici. Şi pentru atâta de puţină dorire 
de a vedea cine e lisus ăla, iată că Domnul îi răspunde: Zahee - mă ierte Domnul că 
Îi parafrazez cuvântul - dacă vrei să Mă vezi, hai că vin la tine! 





Doar că, vedeţi, cred că noi, românii, am putea să înţelegem mai bine, suntem aşa 
de manieraţi: vai, dar cum, Doamne, dar eu, dar la mine, că sunt nevrednic, sunt 
păcătos... Atuncea Hristos, că Dumnezeu, ne-o dă sub formă de poruncă: Zahee, 
coboară, că astăzi trebuie să fiu în casa ta. De la cine trebuie? De ce trebuie? 
Gândul Domnului: trebuie fiindcă tu vrei. Dar nu i-a spus aşa, i-a spus-o ca o 
poruncă, la poruncă trebuie să faci ascultare. Zaheu face ascultare din toată inima, 
dintr-o bucurie, dintr-o surprindere, “numai la asta nu mă aşteptam”. Dar trebuie, e 
poruncă, e proroc. Un pic ne arată aicea ce este duhul poruncilor lui Dumnezeu, 
dar şi ce este duhul pe care Biserica îl numea ascultare. 


În modernitate, toate sensurile graiurilor bisericeşti se pierd, ascultarea acuma 
devine noţiune cazona, aşa, că în armată, trebuie să faci ascultare. Asta e 
ascultarea: bucuria aia a lui Zaheu ştiind că mântuire vine în casa lui. A dorit 
numai să vadă fața Acelui Om de care a auzit. Acel Om de care a auzit i-a dăruit 
mult mai mult: vin la tine! Puţină a fost lucrarea omului, multă lucrarea lui 
Dumnezeu. Puţină virtute în curiozitatea copilărească a lui Zaheu, mare răspuns 
primit: Zahee, coboară degrab, astăzi la tine trebuie să fiu. Şi deci covârşitoare 
bucurie, surpriză, uimire. S-a zguduit sufletul acestui om păcătos la care a venit să 
prânzească şi mântuire s-a făcut în casa lui. 


Acum a zis: jumătate din avuţia mea o dau săracilor, iar dacă am năpăstuit pe 
cineva cu ceva... - acest “dacă” nu înseamnă ceva condiţionat: dacă cumva, el ştia 
că năpăstuise, şi probabil pe mulţi, ca să ajungă să fie bogat - întorc împătrit. Păi 
îmi vine să zic: măi, ce bogat trebuie că era, să îndrăznească să spună asta, să 
întoarcă împătrit tuturor celor pe care i-a năpăstuit?! 


Acuma, o mică paranteză, ce a întors celor năpăstuiţi mă întreb dacă le-a fost spre 
mântuire sau spre pierzanie, că omul are prostul obicei de a i se uri cu binele. Oare 
câteodată mă întreb: nu era mai bine să rămână aceia în sărăcie şi năpăstuiți şi să 
strige: Doamne, nu mai avem ce mânca, Doamne miluieşte! Şi nu-i atâta de 
important, că Dumnezeu neapărat le va da ce mânca şi că Dumnezeu neapărat îi va 
milui, cât este de important că au strigat cândva în viaţa lor: Doamne! Deci când 
Hristos ne cere să facem milostenii şi să facem toate lucrurile bune, nu are în 
vedere, obiectiv, înstărirea celor năpăstuiți de către noi. Are Dumnezeu destulă 
bogăţie şi mijloace să facă şi fără noi. Ce cere de la noi este să facem un pic, sau 
dacă putem un pic mai mult, pentru mântuirea noastră. 


Și mă gândesc şi asta: că dacă banii împătriţi pe care 1-a întors Zaheu năpăstuiților 
ar putea să facă rău, dar poate energia pocăinţei lui Zaheu, a dragostei, a iubirii cu 
care aceşti bani au fost daţi înapoi, poate că aceea i-a mântuit şi pe cei care i-au 





primit. Însă mi-am amintit de cuvântul pe care mi l-a dat Domnul adineauri: 
depinde de alegerea omului, depinde de libertatea omului. Poţi să dai omului toți 
banii lumii, toată avuţia lumii sau toată sărăcia lumii, poţi să faci omului tot binele 
sau tot răul, dar dacă se va mântui acel om, până la urmă este propria sa răs- 
pundere. 


Şi, iarăşi, vorbim de libertatea asta care este culmea darurilor lui Dumnezeu pentru 
om, în care mai mult decât orice se răsfrânge dumnezeirea pe care Dumnezeu vrea 
să ne-o împărtăşească, numindu-ne deja dumnezei |după har]. Zice psalmul: 
Dumnezeu a stătut în adunarea dumnezeilor şi în mijloc între dumnezei va judeca. 
Judecătorul ca pe dumnezei [după har] ne priveşte, deci aceasta este culmea 
dăruirii dumnezeirii, dar fiind încă în facere, suntem răspunzători pentru lucrul 
ăsta. 


Zaheu s-a mântuit - aţi auzit de la părintele care ne-a citit în autocar din comoara 
Tradiției bisericeşti, că ştim acuma ceva mai mult ce s-a întâmplat cu Zaheu, ştim 
că a fost episcop al Cezareei Palestinei şi că a fost unul din sfinţii bisericii, bine, 
asta o ştiam şi, uitându-ne în calendar, dar ne bucurăm să ştim ceva mai mult din 
amănunte. 


Și cerem rugăciunile Sfântului Zaheu, ca şi a Maicii Domnului, şi a tuturor 
sfinților, ca şi noi să ne mântuim şi să punem la bună rodire darul ăsta, cel mai 
mare dar, înfricoşător, al libertăţii pe care ne-a dăruit-o Dumnezeu. 





Predici la Duminica lui Zaheu vameşul. “Câţi dintre noi ne mai gândim că 
Dumnezeu Şi-a arătat bunătatea cu noi, deşi noi nu merităm?...” 


Predica părintelui Damaschin Luchian de la Mănăstirea Sihăstria Putnei 
(2010): 


Ultimele cuvinte ale Evangheliei din duminica trecută [în anul 2010 Duminica 
după Botezul Domnului a fost anterioară celei a lui Zaheu vameşul]| au fost: 
“Pocăiţi-vă, că s-a apropiat Împărăţia Cerurilor.” Evanghelia de azi ne arată 
cum lucrează Dumnezeu în viaţa omului pentru ca el să se pocăiască. Deşi noi 
suntem cei care trebuie să ne pocăim, dar Dumnezeu este cel care, într-un fel 
sau altul, cheamă pe om la pocăință. Zaheu este un exemplu de om care s-a 
pocăit, care a pus în faptă cuvintele Evangheliei de duminica trecută. 


Dumnezeu grăia prin proorocul Isaia, vorbind despre Sine Însuşi: “Gândurile Mele 
nu Sunt ca gândurile voastre şi judecăţile Mele nu sunt ca judecăţile voastre, că 
pe cât este de departe cerul de pământ, tot atât de departe sunt judecăţile Mele de 
judecăţile voastre şi gândurile Mele de gândurile voastre.” Noi gândim cu minte 
limitată, cu voinţă pătimaşă şi cu vedere scurtă; Dumnezeu gândeşte şi voieşte şi 
lucrează ca Dumnezeu atotputernic şi atotiubitor. 


Când toţi cei din Jur, poate cu excepția familiei, îl dispreţuiau pe Zaheu, îl urau, îl 
considerau ca pe cineva cu care nu merită să stai de vorbă, Dumnezeu lucrează 





altfel. Zaheu vameşul strângea bani pentru vistieriile Imperiului Roman, lucru 
suficient ca să-l facă urât de ceilalţi. Pe deasupra, el lua mai mult decât trebuia să 
ia. 


De ce voia Zaheu să-L vadă pe lisus? De ce s-a mişcat ceva în inima lui? 
Dincolo de patima înavuţirii a lui Zaheu, dincolo de celelalte patimi care se 
adăugau iubirii de arginţi, Zaheu avea o parte bună. Dumnezeu a văzut în el 
licărirea aceea de har pe care nu o poate stinge nimic în om. Mântuitorul nu-l 
desconsideră, nu-l condamnă, ci i se adresează cu bunăvoință, cu dragoste, spre 
consternarea tuturor celor din jur. Oamenii nu L-au mai înţeles pe lisus, dar EI 
ştia că în mâna doctorului nu trebuie să stea numai bisturiul, ci şi pansamentul cu 
care să ungă rana. lisus avea un Tată şi ştia că tatăl şi mama nu întotdeauna cu 
băţul şi cu varga şi cu palma îl aduc pe copil unde ar trebui, ci, poate, cu vorbă 
bună se fac mai multe lucruri. 


Zaheu nu se aştepta la o astfel de bunăvoință din partea lui Hristos, şi faptul că 
tocmai el a putut să fie gazdă a Fiului lui Dumnezeu l-a făcut să se convertească. 
Această pedagogie a lui Dumnezeu s-a văzut din faptul că vameşul a coborât din 
dud îndată, imediat. 


Pe cel pierdut a venit să caute şi să mântuiască Fiul Omului! Spun unii Sfinţi 
Părinţi că iubirea lui Dumnezeu este atât de neînchipuită și nemărginită încât, 
dacă s-ar putea, în iconomia mântuirii, Tatăl şi-ar mai trimite Fiul o dată să 
moară chiar pentru un Singur Suflet de om care se pierde. 


Un părinte athonit, cu viaţă sfântă de altfel, era foarte revoltat de nişte ne- 


dreptăţi care se întâmplau în lume, crime şi violuri, şi a spus: „Cum de-l mai 
rabzi pe acela? De ce nu-l trăsneşti odată?” Și pentru că era vrednic de a primi o 
desco-perire de sus, în urma unor rugăciuni lungi i S-a arătat Mântuitorul 
Hristos răstignit şi I se vedea sângele curgând şi, cu o faţă blândă şi liniştită i-a 
spus: „Eu şi pentru acela M-am răstignit. Eu şi pe acela caut să-l mântuiesc. ” 


Tot ceea ce contează în faţa lui Dumnezeu este ca sufletul să fie mântuit. Acesta 
este obiectivul principal al lui Dumnezeu. Oamenii îşi fac idei, scopuri, planuri, 
bune sunt când sunt binecuvântate de Dumnezeu. Însă, de cele mai multe ori, uităm 
care este scopul suprem: Dumnezeu vrea ca toţii fiii lui Avraam să audă: Eu, Fiul 
Omului, am venit să caut şi să mântuiesc pe cel pierdut. 

Într-un penitenciar un părinte acorda asistenţă religioasă deţinuţilor. Şi l-a întrebat 
pe unul dintre ei, cu o condamnare mare, dar care îşi venise în fire şi care era 
conştient de păcatele pe care le făcuse, ce crede că va face Dumnezeu cu el la 
judecată. Deţinutul a spus că e sigur că-l va trimite în iad. Şi părintele l-a întrebat: 
„Dar dacă Dumnezeu va zice: hai cu mine în Rai?” Şi s-a zguduit persoana aceea: 
„Nu se poate, nu este drept ca eu să mă duc în Rai, eu sunt vrednic de iad.” 


&&& 


Aşa ni se pare nouă, ne uităm la unul şi la altul: ăsta nu-i vrednic să se numească 
creştin, ăsta e vrednic de iad, ce mai caută la biserică? Şi Dumnezeu și pe acesta, şi 
pe acela vrea să-l aducă în Împărăţia Lui. Nu întotdeauna din prima şi nu cu varga 
îi aduce Dumnezeu pe oameni la calea cea dreaptă! 


Bunăstarea materială, succesul, sănătatea nu sunt totdeauna semne ale bune noastre 
vieţuiri. Nu întotdeauna când ne merge bine înseamnă că ne merge bine şi cu 
sufletul. Ci s-ar putea ca aceste bunăstări pe care Dumnezeu ni le trimite şi pe care 
noi nu le conştientizăm, să fie chemări la pocăință. 


Zice Sfântul apostol Pavel: De ce dispreţuieşti tu bogăția bunătăţii Lui şi a 
îndelungii Lui răbdări şi a bunătăţii Lui, neştiind că bunătatea lui Dumnezeu te 
îndeamnă la pocăință? 


Dumnezeu revarsă asupra noastră bunătate pentru ca noi să ne smerim şi să zicem: 
Uite cum sunt, şi totuşi Dumnezeu are milă de mine! Uite ce-am făcut şi totuşi 
Dumnezeu nu m-a lepădat! Uite ce viaţă am avut şi Dumnezeu mi-a dat. Câţi dintre 
noi ne mai gândim că Dumnezeu Şi-a arătat bunătatea cu noi, deşi noi nu me- 
rităm?... 


Și Mântuitorul, la prăbuşirea turnului din Siloam, spune: Gândiţi oare că aceia 
peste care s-a prăbuşit turnul au fost mai păcătoşi decât toţi oamenii din Ierusalim? 
Nu, zic vouă, dar de nu vă veţi pocăi, toţi veţi pieri la fel. Cei care nu-şi dau seama 
că sunt menajaţi doar ca să se întoarcă la pocăință vor pieri, pentru că n-au învăţat 
din bunătatea şi dragostea lui Dumnezeu. 


Oamenii de astăzi sunt îngropaţi în păcate şi în blestemăţii. Dumnezeu şi-a arătat 
dragostea şi binecuvântarea de nenumărate ori, dar noi am rămas în copac, nu ne- 
am coborât ca Zaheu. Dumnezeu ne-a chemat, ne-a rugat să coborâm, şi noi n-am 
coborât. Ne-a plăcut să-L vedem pe Hristos - ce biserici frumoase, mergem să ne 
închinăm! - dar nu mai mult. Ne-a plăcut să-L vedem pe Dumnezeu de sus doar 





în duminici şi în sărbători, dar nu am vrut Să-L avem cu noi în casa şi în viaţa 
noastră toată ziua, în orice facem să-L avem aproape. Vedem bine de sus, ne 
simţim şi oleacă atinşi de slava deşartă şi de mândrie, cum că am face şi noi câte 
ceva, dar nu răspundem, rămânem în Superficialitate şi rutină. 


Dracul cere de la om doar degetul mic: poţi să stai acolo, poţi să te duci la biserică, 
poţi să posteşti, poţi să te spovedeşti, poţi să te împărtăşeşti, dar nu mă lăsa nici pe 
mine. Dar Dumnezeu nu spune aşa. EI zice: Dă-mi, fiule, inima ta ca să-Mi fac 
locaş în ea. Şi dacă nu-i dăm lui Dumnezeu toată inima, Dumnezeu nu intră. Şi 
dacă nu ne răsună încă o dată şi încă o dată cuvântul pe care îl auzim la fiecare 
Liturghie: Pe noi înşine şi unii pe alţii şi toată viaţa noastră lui Hristos Dumnezeu 
să o dăm, înseamnă că încă mai avem de învăţat. 


Dumnezeu ne cheamă atunci când nu suntem vrednici, intră la noi atunci când ar 
trebui să-ŞI întoarcă faţa de la noi, Se apleacă cu milostivire şi ne împlineşte 
cererile, când noi nu suntem vrednici să ni le împlinească. Şi de ce face acestea? 
Ca bunătatea Lui să ne cheme la pocăință“. 

Predica părintelui Damaschin Luchian de la Mănăstirea Sihăstria Putnei 
(2011): 


Rezumat: 


“Domnul Hristos era cunoscut în Ierusalim şi împrejurimi. Zaheu, mic de statură şi 
urât de concetăţeni, se urcă într-un copac să-L vadă pe Hristos, cel puţin din 
curiozitate, dacă nu din motive mai profunde. Cel care ia iniţiativa convorbirii este 
Mântuitorul lisus Hristos şi îl cheamă pentru a-L primi în casa sa. Cei din jur au 
criticat aspru acest fapt, la fel ca în cazul femeii păcătoase care a spălat picioarele 
lui Hristos. Oamenii se aşteptau ca Domnul să-i facă morală lui Zaheu, dar Dumne- 
zeu nu a făcut după gândurile lor. Zaheu şi-a dat uriaşa avere, probabil aproape 
integral. 


Și Zaheu era, pentru Mântuitorul, un om care avea nevoie să fie mântuit, căci Fiul 
Omului a venit să caute şi să mântuiască pe cel pierdut. 





Pocăinţa vameşului Zaheu ne arată, printre multe, şi faptul că nu-i deplină 
pocăinţa atunci când nu este concretizată în făptuire. Nu-i de ajuns să recunoşti 
că ai greşit, dacă nu faci ceva Să-ţi schimbi viaţa, interiorul şi raportarea la cei 
din jur. Când Dumnezeu ne cheamă şi noi ne întoarcem, pocăinţa nu ne va fi 
primită dacă nu va aduce roade, dacă nu vom repara greşelile. 


Chiar dacă Zaheu, deşi, poate, a rămas vameş şi după ce a fost copleşit de dra- 
gostea lui Dumnezeu, a devenit un om viu, primind iertarea şi hotărându-se spre 
îndreptare. 


Pocăinţa nu este o stare de plâns continuu şi retragere în cămăruţa ta; pocăinţa 
are nevoie de părere de rău, dar şi de bucurie şi de dorinţa de a face ceva în viaţa 
noastră, schimbând-o. Pocăinţa nu trebuie să fie doar cu gândul şi cu ochii 
inimii spre trecut, spre păcate şi amintirea lor, şi doar atât, ci pocăinţa trebuie 
făcută cu gândul spre viitor, cu nădejdea în mila lui Dumnezeu şi cu făptuire 
nouă, ca recunoştinţă pentru iertarea pe care am primit-o. 


Omul pe care îl vrea Dumnezeu este omul viu, activ duhovnicește, căruia îi pasă de 
ce se întâmplă cu viaţa lui şi a celor din jur, din punct de vedere creştin şi în limita 
celor pe care le poate face. Creştinului îi curge râvna spre cele sfinte prin toate 
mădularele. Domnul a zis: “Voi sunteţi lumina lumii. Nu poate cetate aflată în 
vârful muntelui să se ascundă şi nimeni nu pune făclia sub obroc, ci în Sfeşnic, 
şi aşa să lumineze faptele voastre înaintea oamenilor, ca ei să vadă faptele 
voastre cele bune şi să slăvească pe Tatăl cel din ceruri.” 


Cei trei Ierarhi, Vasile, Grigorie şi loan, în timpurile lor, au fost oameni vii, care au 
luptat pentru Biserică, cărora le-a păsat de ce se întâmplă în jurul lor, nu erau 
indiferenți la ce se întâmplă în societate. Nu funcția, demnitatea sau rangul lor în 
Biserică şi societate i-au îndemnat pe ei să ia atitudine, să mustre şi să înveţe, ci 
grija faţă de cei din Jur, iubirea față de semenii care greşeau şi dragostea şi 
recunoştinţa faţă de Dumnezeu. 


Indiferenţa din rândurile noastre nu ne face cinste. Sunt împotriva luărilor de 
poziţie radicale, frontale şi vehemente şi cu multă răutate în ele; nu acesta este 
duhul pe care Dumnezeu îl vrea în noi. Dar asta nu înseamnă să fim nepăsători! Nu 
trebuie să înclinăm spre o ghetoizare, spre o retragere la culcuşul nostru în care să 
nu ne mai intereseze nimic. Spiritul creştin este un spirit misionar prin însăşi 
definiția sa. 





Sfântul Vasile cel mare nu i-a ieşit împăratului Valens, care era păgân, cu pâine de 
grâu curat, rumenă şi cu sare, ci cu pâine de secară, proastă, de calitate inferioară, 
pentru că pe aceea o mânca poporul. I-a displăcut lui Valens, dar Sfântul Vasile a 
vrut să-1 arate starea poporului pe care împăratul îl conducea. 


Noi ne-am obişnuit cu linguşeli încă din timpul regimului trecut, când lui 
Ceauşescu i se prezentau cifre umflate de patru-cinci ori față de starea reală, iar 
poporul murea de foame. Numai în minciună trăia omul acela, pentru că aşa erau 
cei din jurul lui! Dar nu ne-a părăsit acest mod nici acum. 


Biserica şi instituţiile de stat au trimis ajutoare pentru cei afectaţi de inundaţii, dar 
când a venit premierul sau preşedintele s-au grăbit atât de tare să construiască o 
casă, încât nici nu i-au lăsat uşă; au spart zidul după ce a plecat ca să-i poată face 
intrare. Credeţi că Sfântul Vasile ar fi făcut aşa? N-ar fi făcut aşa. 


Sfântul loan Gură de Aur a fost izgonit din scaun de două ori din cauza împărătesei 
şi a episcopilor şi a ministrului Eutropiu pentru că lui îi păsa de poporul pe care îl 
păstorea, şi când vedea că împărăteasa Eudoxia se îmbrăca cu aur şi cărările 
grădinilor împărăteşti erau presărate cu praf de aur, cum putea el să fie indiferent şi 
să se retragă în cămăruţa lui? Nu, ci a luat atitudine şi a mustrat. Şi din cauza 
aceasta a fost scos din scaun. 


Când Eutropiu a fost la ananghie, căzând în dizgraţia împărăției, tot Sfântul loan |- 
a primit, folosind legea azilului pe care putea să-l acorde Biserica celor urmăriți, 
deşi Eutropiu ceruse desfiinţarea acestei legi. Acelaşi Sfânt loan a luat şi apărarea 
poporului, cerând clemenţă pentru ei atunci când acest popor se răzvrătise şi 
demolase statuile împăraților. 


Prin fiinţa oamenilor credincioşi, ca şi prin a celor trei Ierarhi, vibra viaţa de 
creştin, nu era la nivel de teorie, nu era la nivel de registru, nu era bifare pentru 
recensământ. Bineînţeles, corupție şi hoţie şi divorțuri şi desfrânare au existat de 
când e lumea, deci nu trebuie să punem pe seama vremurilor indiferența şi 
nepăsarea şi scăderea duhovnicească. 


Fiecare poate să arate, la măsura lui, că este mădular viu al Bisericii lui Hristos, nu 
mădular mort, fiind propovăduitor al Evangheliei prin însăşi viaţa lui. 


Peştii morţi sunt luaţi de curentul apei, cei vii înoată împotriva curentului. Asta ne 
cere Hristos, nu să dărâmăm guvernul pentru că ne-au scăzut salariile sau pensiile. 
Dar cine alege guvernul? Dar cine a făcut ca, în localităţile în care creştinii 





ortodocşi să fie majoritari, să fie aleasă o persoană de altă credință ca şi 
conducător, ca şi diriguitor al intereselor tale? Nu tu ai pus ştampila? Sfinţii trei 
Ierarhi s-au luptat şi împotriva ereziilor, cu mare ardoare, şi noi ne vindem sufletul 
pe un blid de linte! 


Păi dacă vezi că-ţi vine băiatul acasă de la şcoală şi te uiţi în manualul lui şi în 
cursul lui de biologie şi vezi că încă şi acum, când oamenii de ştiinţă şi-au dat 
seama de falsul dovedit al darwinismului, tu stai degeaba? Nu stai degeaba, frate! 
Te duci împreună cu ceilalți părinți şi spui, cu binele nu cu răzvrătirea: „Vă rugăm 
frumos să schimbaţi modalitatea de a preda biologia copiilor noştri, căci altfel ni-i 
retragem de la şcoală.” Comitetele de părinţi aveau un cuvânt important de spus la 
şcoală. Astăzi nu li se aud vocile. 


Păi este admisibil astăzi ca semnalul de pauză să se dea dând drumul la difuzor la 
melodii rock? S-a desfiinţat, dom'le, clopoţelul, de parcă nu mai există material din 
care să suni. Şi atunci profesorul nu are ce să facă, copiii au ieşit din bancă, trebuie 
să iasă afară şi el. Cum se poate să ajungem la o aşa stare de nepăsare sufletească, 
încât copilul să adoarmă în clasă, iar ceilalți să-i tragă banca şi tu să nu zici nimic? 
ŞI nu-s de vină numai profesorii, nu-i de vină numai societatea, noi am uitat de 
expresia care odinioară era de mare cinste: „cei şapte ani de acasă.” De acolo se 


pornesc toate, de îngăduinţa la tv, la internet. Noi îi pregătim pe cei care ne vor 
reprezenta ca şi popor şi ca şi creştini mai departe. 


Asta S-ar bucura Hristos să vadă din partea noastră: oameni vii, nu larve, nu 
oameni indiferenți, indiferenți şi de ceea ce cred— noi nu ne cunoaştem nici 
credinţa! - oameni cărora le pasă ce se întâmplă cu ei, în societatea lor, care fac 
ceea ce ţine de ei - de noi depinde dacă cultivăm sau nu mai departe tradiția infamă 
a mitei; funcţionarul este obligat prin lege să-ţi elibereze şi adeverinţe, şi aşa mai 
departe, dar noi ne-am obişnuit cu ciocolata, cu cafeaua, cu florile; una este când e 
atenţie, şi alta când ceea ce duci tu e ca să ţi se acorde ceva pe nedrept sau mai 
repede. larăși, cazurile grave când ciocolata şi florile sunt înlocuite de plicul gros, 
în toate nivelurile, de sus până jos. 


Dumnezeu să lumineze inimile noastre cel dintâi. Nu-i schimbăm noi pe alții, noi 
întâi pe noi ne schimbăm! Şi dacă noi vom fi făclii vii, oameni care pot să spună 
ceva prin faptele lor şi apoi prin cuvintele lor, dacă au fapte... Nu te ascultă nimeni 
dacă ai o viaţă depravată; cine-ţi ia în considerare opiniile? Făclii vii să fim în 
societate, astfel încât să se ruşineze şi aceia care aruncă cu pietre în Biserică, să se 
ruşineze şi aceia care aruncă cu pietre şi în ierarhia Bisericii, să se ruşineze şi aceia 





care fac din noi în fel şi chip, şi cu mila lui Dumnezeu să nădăjduim că vor veni și 
vremuri mai bune. 


Și închei cu un cuvânt de nădejde, unii ar spune că ireală, un cuvânt pe care îl 
spunea unul din spiritele vii pe care le-a avut secolul trecut, şi anume 

„om care a ştiut să stea vertical, om care a ştiut să facă şi 
puşcărie, nelepădându-se de credinţa lui, nelepădându-se de ierarhul lui şi de ceea 
ce credea el, omul căruia nu îi este ruşine de viaţa pe care a dus-o - şi m-aş bucura, 
0, Doamne, dacă s-ar împlini cuvintele acestea: „Cred în scânteia divină a omului 
şi în capacitatea lui de a înfrânge răul în lume. Cred în frumuseţea, bunătatea şi 
adevărul său. Cred în putinţa lui de a se depăşi până la jertfă și sfinţenie. Cred 
în libertatea, în forța creatoare, în iubirea, lăcrima şi bucuriile lui. Cred în 
vigoarea şi trăinicia neamului meu. Cred în ascendentul său spiritual asupra 
istoriei. [...]” 


Amin. 


Predica părintelui Ciprian Negreanu (Cluj-Napoca) la Duminica lui Zaheu 
vameşul (2012): 


În numele Tatălui, al Fiului şi al Sfântului Duh. 


Suntem în a XXXII-a duminică după Rusalii şi din această duminică simţim 
apropierea Postului mare. Celelalte duminici pregătesc intrarea în Postul mare. 


Poate ştiţi şi aţi văzut că Mântuitorul nu a intrat niciodată în casa nimănui 
forțându-l. Nu a bătut la nimeni la uşă să zică „Astăzi trebuie să intru în casa ta”, 
cum am văzut că s-a întâmplat cu Zaheu. Niciodată nu s-a uitat peste gardul 
vreunuia să-i zică: „Tu de ce nu vii să auzi ce-ţi vorbesc?” 


Cu EI s-a împlinit desăvârşit cuvântul spus de Isaia proorocul, care proorocea 
dinainte despre EI, că „Acesta nu va vorbi la încrucişările drumurilor, nici pe uliţe 
nu se va auzi glasul Său.” Şi aşa a fost. Dacă a vorbit, a vorbit în sinagogă, atunci 
când 1 s-a dat voie, şi după aceea, oamenii, urmându-L pentru minunile pe care 
auziseră că le-a făcut, Îl urmau la marginile oraşelor şi ale satelor, şi acolo le 
vorbea. Uneori, mergea departe, cum a mers cu cei care l-au urmat aproape trei zile 
până în Muntele Fericirilor, unde a ţinut predica de pe munte, şi în alte locuri 
îndepărtate. 





În general, cuvântul Mântuitorului a fost către oamenii care au vrut cu toată silința 
să-L asculte, care L-au urmat, care au vrut să asculte cuvânt de la El. Niciodată la 
cine nu L-a dorit, niciodată nu a forţat inima nimănui, n-a trecut peste libertatea 
cuiva, n-a bătut la uşa cuiva, cum fac cei care bat la uşi şi ne spun: „Am venit să vă 
„ deşi ar trebui să Îi spunem Domnul nostru Iisus Hristos, cu 

vorbesc despre Iisus 
smerenie. 


De multe ori, mulțimile au trebuit să fugă în urma Lui, când a trecut de pe o parte 
în alta a Mării Tiberiadei, ieşind din mijlocul mulțimilor. Mulţimile au văzut în ce 
parte a mers barca şi au ocolit malurile pentru a-L urma. Mântuitorul i-a vindecat 
pe cei bolnavi din aceste mulțimi, fără a-i mai întreba despre credinţa lor, pentru că 
ei îşi dovediseră deja credinţa prin efortul de a-L urma fiecare, cu bolile şi 
necazurile lor. 


Mântuitorul a fost discret, respectând libertatea şi voia omului - nu cum facem noi, 
uneori, obligându-i pe alţii să ne asculte, să ne urmeze indicaţiile, intrând în 
sufletele lor; de multe ori, această mărturisire a noastră în faţa altora nu le este de 
nici un folos. El a spus: Nu daţi mărgăritarele voastre la câini şi lucrurile sfinte la 
porci, nu numindu-i pe oamenii din jur porci sau câini, ci subliniind că nu ştim să 
ne folosim de aceste mari daruri, neînţelegând ce mare preţ au cuvintele mari pe 
care le rostim. Nu numai că folosim cuvintele cum nu se cuvine, ci facem din ele o 
teorie proprie asupra credinţei, neînţelegându-le bine şi neştiind cum să le aşezăm 
în sufletul nostru, fie noi, fie cel care ne ascultă, care se sminteşte, se tulbură, se 
răzvrăteşte împotriva lui Dumnezeu, Îl ia pe Dumnezeu prea uşor sau cum nu se 
cuvine. 


Aşa-zisa dorinţă de bine a noastră poate face rău, după cum spune o vorbă: Mai 
binele este duşmanul binelui. Drept aceea, să urmăm exemplul Mântuitorului, al 
cărui glas nu se auzea nici în intersecţii, nici pe uliţe. 


De ce a acţionat imperativ în cazul lui Zaheu, invitându-se în casa sa? Zaheu îşi 
dorea şi el asta, primindu-L pe Mântuitor cu bucurie. Hristos a mers oriunde a fost 
chemat, în casele celor mai păcătoşi oameni, ale vameşilor, ale fariseilor, ale 
oamenilor simpli. Oamenii îi cinsteau punându-i masa, lucru pe care Mântuitorul îl 
accepta, așezându-se alături de oameni de toate facturile, nedispreţuind pe nimeni. 
Suntem chemaţi cu toţii la masă cu Hristos, în Biserică, deşi, şi noi avem toate 
păcatele acelora. 


De ce a mers Mântuitorul direct la vameș, totuşi? Când poporul evreu a fost scos 
din Egipt şi adus în Țara Canaanului, după moartea lui Moise, unde Isus al lui Navi 





- un alt Isus, cel care L-a preînchipuit pe Hristos -, înainte de a intra în Țara 
Canaanului, ţara făgăduinței, a trimis două iscoade în lerihon, care mergeau în 
numele lui, ca şi cum şi-ar fi trimis înainte ochii pentru a cerceta cetatea. Aceste 
două iscoade ale lui Isus al lui Navi au intrat în cetate, dar au fost repede desco- 
perite din cauza îmbrăcămintei diferite. Singura persoană care 1-a primit şi i-a 
ascuns în casa ei a fost cea mai păcătoasă femeie din cetatea aceea, o desfrânată. 
Ea a ştiut cine sunt, dar nu i-a vădit. Vestea despre evrei ajunsese în cetate, toţi se 
minunau de minunile pe care le făcuse Dumnezeu cu ei, cum marea se despicase în 
fața lor, cum îi bătuseră pe amoniţi şi pe celelalte popoare, fără arme şi în 
inferioritate numerică, cum străbătuseră pustiul, şi toată cetatea se cutremura în 
faţa veştii sosirii lor. 


Această femeie desfrânată, Rahab, era convinsă că Dumnezeu va da în mâinile 
evreilor şi cetatea sa. 


Regele lerihonului a aflat că aceste două iscoade au intrat în casa lui Rahab şi, 
considerând că pricina intrării lor era desfrânarea, a trimis vorbă femeii să-i ţină la 
ea până vor fi prinşi. 


Rahab, însă, i-a acoperit, ascunzându-i în podul casei ei, în nişte suluri mari de in, 
şi imediat a trimis vorbă înapoi, anunțând că cei doi fugiseră în amurgul serii din 
Ierihon, îndemnându-l pe rege să pornească în căutarea lor în afara porților cetății. 


Femeia i-a eliberat în taină pe cei doi evrei, dar le-a spus: „Când va veni vremea să 
cuceriţi cetatea lerihonului, pe mine şi casa mea să mă iertaţi.” ŞI ei i-au promis că 
aşa va fi, iar casa ei a fost singura în care nu au murit oameni şi a rămas neatinsă. 


Nu numai atât, dar din acea femeie, Rahab, din neamul ei care se amestecase cu 
neamul evreilor, se va naşte mai târziu Hristos. 


Aşa cum acele două iscoade au intrat în casa femeii neîntrebând şi neştiind unde 
altundeva să intre, aşa cum Rahab a fost condamnată de ceilalți pentru faptul că i-a 
primit pe cei doi evrei, iar ea a trecut peste acest fapt şi i-a eliberat pe cei doi, 
salvându-şi casa, aşa s-a întâmplat şi acum. 


Ce s-a întâmplat atunci cu iscoadele proorocea ce urma să se întâmple acum cu 
Mântuitorul, dar şi ce se petrecea acum cu Zaheu, vorbea despre faptul că ceea ce 
se întâmplase atunci, în Ierihon, era o preînchipuire a ceea ce se întâmpla acum, pe 
față. Atunci, cetatea lerihonului s-a cucerit prin arme; acum lerihonul, şi lumea 





întreagă, erau cucerite duhovniceşte. Dumnezeu îşi vestea Împărăţia, şi tot EL, ca o 
iscoadă, intra în Ierihon, în casa vameşului celui mai păcătos. 


Toată cetatea s-a uitat cu ură şi cu răutate la intrarea lui Hristos în casa vameşului. 
Dumnezeu a fost de partea iudeilor în vremea lui Rahab, la fel cum a fost şi acum 
de partea lui Zaheu. Casa femeii a fost salvată, asemenea şi cea a lui Zaheu, care îşi 
strânsese averea, asemenea păcătoasei, numai din nedreptate. Iscoadele, când au 
plecat, i-au spus femeii: „Casa aceasta este binecuvântată, nu se va atinge nimeni 
de ea”, la fel cum Dumnezeu a spus: „Astăzi s-a făcut mântuire casei acesteia” - a 
lui Zaheu - „că şi el este fiul lui Avraam.” 


Motivul pentru care Hristos intră în casa lui Zaheu este pentru a arăta evreilor 
că ceea ce se vestise şi se arătase prin cuceriri armate se înfăptuia acum 
sufleteşte. Impărăţia lui Dumnezeu venise să cucerească lumea aceasta și veacul 
acesta. 


Cât de diferită era viaţa lui Zaheu până la intrarea Mântuitorului în casa lui, el fiind 
căpetenia tuturor răutăţilor şi a puterii nedrepte din întreaga cetate. După intrarea 
Lui, după ce Zaheu a privit în ochii Lui, vameşul s-a transformat radical. Ca şi 
Rahab, care auzise despre evrei înainte să-i vadă, Zaheu auzise despre Hristos 
înainte să-l cunoască. 


Petru, în barcă, îi spune lui Hristos: „Doamne, pleacă de la mine, că sunt om păcă- 
tos”, însă el nu-şi doreşte cu adevărat acest lucru, dimpotrivă, ar vrea ca lisus să nu 
mai plece de la el niciodată, însă îşi conştientizează păcătoşenia. 


Toată rânduiala veche şi gândul întunecat dispar din casa aceea odată cu intrarea 
lui Hristos în ea. Indiferent cât de buni ne-am considera, bunătatea adevărată este 
numai de la Hristos, şi gândurile bune, ale lui Dumnezeu, coboară din când în când 
în vieţile noastre, ca o iscoadă a altei Împărăţii, spre a ne învăţa, spre a ne deschide 
calea spre o altă lume. Noi putem să facem ce au făcut Rahab şi Zaheu şi să urmăm 
gândurile lui Dumnezeu, sau să rămânem în învârtoşare şi să-L alungăm pe 
Dumnezeu din casa noastră, să ne smintim şi să-L desconsiderăm, nefolosindu-ne 
şi lăsându-L pe Dumnezeu să plece fără să ne folosească. 


Să fim atenţi la aceste semne, la aceste gânduri ale lui Dumnezeu, care ne vin din 
când în când în inima noastră şi ne îndeamnă să facem binele. Noi avem şi gânduri 
bune, dar ele nu sunt aşa de roditoare cum credem noi; însă aceste gânduri venite 
de la Dumnezeu, aceste iscoade dumnezeieşti, acest deget al lui Dumnezeu e 
însutit roditor. Simţi imediat ajutorul dumnezeiesc, în clipa când îl urmezi; simţi 





imediat binecuvântarea lui Dumnezeu. E o diferenţă mare între gândul care vine de 
la Dumnezeu şi gândul tău omenesc de a face bine. Şi gândurile noastre bune, cu 
intenţii bune, sunt ajutate de Dumnezeu, dar cele trimise de Dumnezeu Însuşi, care 
exprimă voia Lui, sunt înmiit binecuvântate. 


Să încercăm gândurile bune şi pe cele pe care le aflăm a fi de la Dumnezeu să le 
urmăm şi să fim asemenea lui Rahab şi lui Zaheu şi lui Petru, şi să nu fim 
asemenea lui Simon leprosul şi a lui Caiafa şi a altora care L-au primit în casă pe 
Hristos fără să se folosească, nu ca să-l primească, nu ca să-L asculte, ci ca să-L 
pălmuiască şi să aducă martori mincinoşi. Și mulți ne asemănăm cu acest Caiafa, 
căci cu hule şi cu vorbe grele Îl vorbim de rău pe Hristos neîncetat, ÎL bănuim tot 
timpul de minciuni şi răutăţi față de noi, Îl vedem un duşman al vieţii noastre, 
aducem martori mincinoşi în fața Lui prin gânduri împotriva Sa, şi, de multe ori, 
casa noastră nu este, cum am crede noi, ca şi casa lui Zaheu, care s-a făcut cer, ci 
este ca şi casa lui Caiafa, care s-a făcut iad. 


Dumnezeu să ne ajute. 


Predica părintelui Ciprian Negreanu (Cluj-Napoca) la Duminica lui Zaheu 
vameşul (2008) 


Invierea lui Hristos, pentru care vom începe să ne pregătim în curând, intrând în 
perioada Triodului, este de fapt învierea noastră; de aceea prăznuim şi ne străduim, 
pentru că dacă sufletul nostru nu înviază, toate celelalte nu au nici un rost pentru 
Nol. 


Această bucăţică din Evanghelia de la Luca o auzim, de obicei, la toate maslurile şi 
o cunoaştem cu toţii. Mântuitorul era pe ultimul său drum spre Ierusalim, El Se 
grăbea chiar să ajungă, nu pentru a suferi, ci pentru a ni Se dărui, a Se jertfi 
pentru noi, a fi pricină de mântuire veşnică pentru toţi care vor vrea. Toţi care se 
vor întoarce să se uite spre crucea lui Hristos, spre jertfa Lui de bunăvoie şi să 
poată să spună în inima lor că „Dumnezeu dragoste este” şi, pentru un 
asemenea Dumnezeu, merită Să se întoarcă acasă, în patria cea cerească, ca 
nişte fii risipitori. 


Acesta era, poate, punctul culminant al unei învățături pe care Mântuitorul a tot 
încercat să ne-o arate prin prooroci, prin îngeri, prin Lege, apoi prin însăşi 





învăţătura Sa începută prin predica de pe munte, iar, acum, prin această moarte 
crudă pe muntele Golgotei. Hristos vrea să ne arate că Dumnezeu dragoste este şi 
prin aceasta să ne atragă sufletele înapoi spre lumină, spre Dumnezeul cel adevărat. 
“Aceasta este viaţa veşnică, să Te cunoască pe Tine, Dumnezeul cel adevărat.” 
Și acest chip al Dumnezeului cel adevărat ni L-a descoperit Hristos, mai ales prin 
răstignirea, moartea şi învierea Sa. 


Deci, pe acest drum spre Ierusalim, Hristos a făcut multe minuni, printre care şi 
aceasta, dintre ultimele, cu vameşul Zaheu. Prin Ierihon se vămuia intens, treceau 
multe mărfuri, însă vameşii nu erau responsabili cu acestea, ei erau, în Vechiul 
Testament, în vechea perioadă a Israelului, cei care adunau birurile de la oameni în 
numele Imperiului Roman, imperiu recunoscut ca având unul dintre cele mai aspre 
sisteme fiscale, imposibil de înşelat. Acest imperiu îşi alegea din rândurile 
populaţiei ocupate respectivii vameşi, care făceau parte din comunitate, însă erau 
nişte cozi de topor în rândurile celorlalți şi care să cunoască îndeaproape situația 
socio-economică a cetăţenilor. Ei erau cei de care ne ferim de obicei, radio-şanţ- 
urile, băgăreţi şi fără obraz, aspri şi fără suflet, ca să se poată impune, cere cu forţa 
şi pâri pe cei restanți. Ei primeau şi mită pentru a nu spune autorităților romane 
toate informaţiile despre anumiţi cetăţeni. Într-un fel, vameşul avea puterea în 
comunitate. Poporul îi socotea trădători, oameni ai romanilor. 


Deşi era unul dintre cei mai bogaţi oameni ai oraşului, Zaheu nu a fost lăsat în față 
pentru a-L vedea pe lisus Hristos. Nimeni nu s-a dat la o parte pentru el, oamenii 
neputând să lase printre ei, necăjiţi, asupriți, sărmani, pe cel care întruchipa 
răutatea şi trădarea şi era cauză a nefericirii lor. 


Oamenii vorbeau de rău faptul că Mântuitorul a intrat în casa unui om păcătos, 
îndoindu-se şi de posibilitatea ca Hristos să fie proorocul lui Dumnezeu din 
moment ce intrase la un astfel de om, dacă nu ştia ce om era Zaheu. 

Poporul a fost dezamăgit, în special zeloţii, cei care încercau prin atentate şi mici 
răscoale să înlăture autoritatea romană şi să pună la conducere un împărat al 
Israelului. Cât de necăjiţi şi întristaţi trebuie să fi fost cei care îşi puseseră 
încrederea în Hristos - unul dintre aceştia se pare că ar fi fost şi luda, există tradiții 
care spun că luda ar fi avut astfel de gânduri, cum că Mântuitorul ar fi trebuit să fie 
împăratul lui Israel şi să înlăture stăpânirea romană pentru a instaura stăpânirea 
Israelului chiar şi asupra altora. Iuda înţelegea vechile proorocii despre Israel 
referitoare la faptul că acesta va împărăţi peste toate popoarele în sensul literal, 
însă înţelesul era legat de această Lumină care va răsări din Israel, Hristos şi 





Evanghelia Lui, care va străluci şi va stăpâni peste tot pământul. De aceea luda l-a 
şi vândut autorităților şi mai-marilor poporului, crezând că Hristos, strâns fund cu 
uşa în acea situaţie, va trebui să-Şi arate puterea şi oamenii Îl vor pune împărat, 
lucru care nu s-a întâmplat, iar luda, conştientizându-şi greşeala, s-a spânzurat. 


Deci pornirile de răzvrătire, dorinţa de a rezolva neapărat treburile aici, pe pământ, 
de a zidi aici o împărăție frumoasă, cum se cuvine, şi nu dincolo, l-au dus pe Iuda 
să facă ce a făcut. 

Și ne închipuim ce dezamăgiţi erau cei ce nădăjduiau la această împărăție pe 
pământ a lui Israel văzând că Mântuitorul vindecă pe sluga sutaşului, deci un 
roman, că El vorbeşte cu romanii, că EI, când 1 Se aduce acel dinar, zice: Ce chip 
este pe el? Daţi Cezarului ce este al Cezarului şi lui Dumnezeu ce este al lui 
Dumnezeu. Ei s-ar fi aşteptat ca Mântuitorul să zică: nu merită să dați cezarului 
nimic, să ne răsculăm împotriva lui, nu are nici un drept aici, numai al lui 
Dumnezeu este dreptul! Hristos a făcut distincția, însă, între acestea ale lumii de 
aici şi sufletul, care trebuie dat lui Dumnezeu, pentru că Lui nu Îi trebuie altceva. 


Din afară, masa din casa lui Zaheu părea o petrecere, ceea ce contribuia la deza- 
măgirea şi nemulţumirea celorlalți. Bineînţeles, Zaheu dădea porunci tuturor ser- 
vitorilor, mai ales că Mântuitorul nu era singur, ci cu cei 12 apostoli, şi erau mulți 


Această Evanghelie are ca învăţătură capitală faptul că Dumnezeu nu judecă pe 
nimeni, nu caută la înfăţişarea omului, nu se uită la înfăţişarea lui şi aşa ne 
învaţă şi pe noi să facem, să nu judecăm după înfăţişare. 


De asemenea, unul din sensurile de bază al acestui fragment este că Dumnezeu n-a 
disprețuit niciodată pe nimeni, după cum spune Sfântul Simeon Noul Teolog. 


Acest chip al lui Zaheu era, parcă, imposibil să se mântuiască, părea că nu are nici 
o şansă: avere avea, prins în toate răutățile era, om al romanilor era, poporul său şi 
l-a trădat, Legea lui Dumnezeu a călcat-o, fiind împotriva poporului său, a fratelui 
său, a semenului său, pe care l-a strâns cu uşa. Deci acest om nu avea nici o şansă 
de mântuire, şi totuşi acest om s-a mântuit şi a devenit mai târziu apostol al lui 
Dumnezeu. Nebuneşte zicem: Dumnezeu scoate şi din pietre fii lui Avraam. Şi 
Hristos zice: Şi acesta este fiul lui Avraam. Şi iată că a făcut şi din el fiu al lui 
Avraam, adică fiu al milostivirii, că asta înseamnă fiu al lui Avraam, nu numai 
legătura de sânge. Cum zicea Sfântul loan Botezătorul: Voi ziceţi că sunteți fii ai 





lui Avraam, dar vă spun că din pietre poate scoate Dumnezeu fii ai lui Avraam - se 
referea la altceva, deşi evreii întotdeauna au privit lucrurile strict trupesc, după 
sânge: suntem fii ai lui Avraam, deci suntem mari şi tari. Nu-i adevărat! Dumnezeu 
a vrut să zică: fiți fu ai lui Avraam după duh, imitând ce a făcut el, făcând ce a 
făcut Avraam, care oprea străinii pe cale şi-i hrănea, le dădea de toate şi nu lăsa pe 
unul să treacă pe stradă fără să-i dea de mâncare în casa lui. Aceştia sunt cei 
milostivi, pe care Dumnezeu îi va pune la masă cu Avraam. 


Când Hristos l-a văzut pe Zaheu că se ridică de la masă şi spune: “Doamne, ju- 
mătate din averea mea o dau săracilor şi, dacă am nedreptăţit pe cineva cu ceva, 
întorc împătrit”. - care era cea mai aspră poruncă a Legii - şi întorcându-se din 
toată răutatea lui, după ce a privit în ochii Mântuitorului şi I-a ascultat cuvintele, 
simțindu-se dintr-o dată păcătos, înţelegându-şi faptele şi asumându-și cea mai 
grea pedeapsă a Legii, Fiul lui Dumnezeu a zis: “Iată astăzi s-a făcut mântuire 
casei acesteia”, - adică şi oamenilor lui, şi copiilor lui, care nu vor moşteni 
blestemele atâtor oameni pe care i-a nedreptăţit şi necăjit. Asta înseamnă „casei”, 
nu zidurilor, ci familiei. - “că şi el este fiul lui Avraam ”, adică Zaheu a devenit fiu 
al lui Avraam prin milostivire. Practic, Dumnezeu i-a spus: te vei mântui, dacă aşa 
stau lucrurile, cum spui. 


Un vechi codice arab, pe care nu trebuie neapărat să-l credem, însă e interesant 
de ştiut, spune că cineva l-ar fi întrebat pe Zaheu: Ce-ai văzut în ochii lui 


Dumnezeu de ai făcut un asemenea gest? Și Zaheu a răspuns: M-am văzut pe 
mine aşa cum ar fi trebuit să fiu... S-a văzut pe sine aşa cum îl vede Dumnezeu 
pe om, căci Dumnezeu ne vede aşa cum ne-a făcut EI din veşnicie, că n-a fost o 
vreme când Dumnezeu nu ştia de noi. Chiar înainte de facerea lumii, n-a fost o 
vreme în care Dumnezeu să nu fi ştiut că vom fi oricare dintre noi. Ne ştia de 
atunci şi ne gândea, dar ce gând trebuie să fi avut despre fiecare, dacă în inima şi în 
mintea Lui nu există rău, nu există gândire de rău şi nu există învârtoşare şi nu 
există invidie şi ciudă şi gând întunecat? Deci cum ne-o fi gândit Dumnezeu pe 
noi? Dacă mintea unui om bun, pe noi, cât de răi suntem, şi tot ne vede buni, tot ne 
gândeşte de bine; darămite Dumnezeu, care este prototipul bunătăţii, cum ne-o fi 
gândit pe noi atunci? Ei, acest chip al bunătăţii este o matrice la care trebuie să ne 
întoarcem, ca un chip dumnezeiesc sădit în noi şi la care trebuie să revenim. După 
acest chip l-a văzut Dumnezeu pe Zaheu şi el s-a înspăimântat, s-a trezit din 
moartea aceea în care se afla. 


Care este învăţătura acestei Evanghelii? Că pe toţi Dumnezeu îi pregăteşte! Pe 
nimeni nu uită! Pe fiecare îl pregăteşte într-un fel pentru ca să-L întâmpine pe 
Dumnezeu, să-L caute pe Dumnezeu, să-L aştepte pe Dumnezeu. Nimeni nu-i 





uitat. Cuvântul „Ee, pe ăsta l-a uitat Dumnezeu...” nu-i adevărat! Nu ne-a uitat pe 
nici unul! Şi pe cel mai bogat, cel mai parşiv, cel mai rău, nu-l uită Dumnezeu, şi 
nici pe cel mai sărac şi mai nedreptăţit şi cel mai hulitor, care huleşte pentru că e 
sărac, nici pe acela nu-l uită Dumnezeu, şi nici pe cel mai bun şi nici pe cel mai 
rău, şi cu fiecare are Dumnezeu o lucrare tainică, dumnezeiască, ca să-l poată face 
cumva, la timpul potrivit, la vremea potrivită, atunci când îi va cerceta Dumnezeu, 
să-L poată primi. Şi va veni Dumnezeu la fiecare! Nu există să nu vină Dumnezeu 
din vreme în vreme, să ne încerce, să vadă: ÎI primim? 


La asta se referea Mântuitorul când, apropiindu-se de Ierusalim, zicea: Vai fie, 
Ierusalime, că n-ai cunoscut vremea cercetării tale...! Adică pregătise Dumnezeu 
Ierusalimul prin atâția prooroci, prin sângele atâtor drepți care au murit acolo, 
pregătise în atâtea chipuri inimile oamenilor acelora, vorbise prin prooroci despre 
EI, făcuse atâtea minuni în Ierusalim, se întâmplaseră atâtea lucruri, chiar învierea 
lui Lazăr, cea mai mare, ultima, care cutremurase Ierusalimul, şi ei tot n-au 
cunoscut că EI este Dumnezeu şi tot nu L-au primit, decât vremelnic, aşa, puţin, ca 
pe un Domn, şi după aceea s-au lepădat şi au strigat: Răstigniți-L! Răstigniţi-L! Ei, 
acestora le strigă Mântuitorul: Vai ție, lerusalime, că n-ai cunoscut vremea cer- 
cetării tale! Adică te-ai pregătit degeaba, n-ai fost acolo, n-ai ştiut că a venit 
Dumnezeu să te cerceteze şi nu L-ai primit. 


Ei, să ştiţi că aceeaşi pregătire a avut-o Dumnezeu şi cu Zaheu. L-a pregătit printr- 
un cuvânt al unui om, prin plângerea unei văduve când 1-a luat cine ştie ce, şi poate 
s-a rănit puţin inima lui, poate s-a gândit: măi, nu fac bine! Şi poate a pus în inima 
lui plânsul acela, nu l-a uitat, sau altele şi altele, nu şi-a îndreptățit răutăţile sale 
până la capăt. Şi când a fost vremea cercetării lui Dumnezeu, s-a cutremurat inima 
lui. L-a primit pe Dumnezeu. 


Această Evanghelie ne vorbeşte despre nădejdea că nimeni nu este uitat şi că 
oricine se poate întoarce! Şi mai putem numi această Evanghelie: să nu 
judecăm! Să nu judecăm! Cine nu l-ar fi judecat pe Pavel şi iată ce a ajuns Pavel! 
Să nu judecăm, că nu ştim noi când şi cum se va ridica iarăşi omul acela şi noi 
rămânem cu judecata şi el rămâne cu slava şi cu bucuria lui Dumnezeu. Aşa cum 
zice proverbul românesc: hoţul cu un păcat şi păgubaşul cu o sută. Adică poate că 
hoţul păcătuieşte şi după aceea îi pare rău şi nu mai greşeşte şi noi rămânem cu 
gândul rău tot restul vieţii despre omul acela şi despre cei din jur, neştiind cine ne- 
a furat. 





Oamenii cu păcate multe deseori se întorc şi devin oamenii lui Dumnezeu, că 
Dumnezeu nu judecă după înfăţişare, şi din ei se poate ridica omul lui Dumnezeu, 
iar noi rămânem cu judecăţile şi cu asprimea. 


Părintele Arsenie Papacioc spunea că cei mai mulţi din iad nu sunt nici cei care au 
desfrânat, nici cei care au ucis, ci cei care au judecat şi care judecă. Cel care judecă 
vai fi judecat; ceilalți e posibil să fie iertaţi, că poate îi doare. 


— Gândiţi-vă la Varvar, tâlharul, ucigaș şi violator, a ajuns de se pocăia în 
coate şi în genunchi, ani la rând, în rând cu animalele umblând şi 
neconsiderându-se vrednic să se deosebească de ele şi să vorbească ca 
oamenii. 

— Dar Moise Arapul, cel care a fost tâlhar în Egipt, cine i-ar fi dat şanse 
acestui ucigaș? EI, spre sfârşitul vieții, auzindu-se în că vin tâlharii în schit 
şi întrebat de ce nu fuge, a răspuns că rămâne ca să-şi ia plată cu aceleaşi 
fapte pe care le-a făcut el altora în timpul vieţii sale, iar el a fost ucis de 
tâlharii aceia. Dar el a vrut, nu i-a impus Dumnezeu să fie ucis! 

— Ce să zicem despre Petru vameşul, cel care vămuia în Imperiul Bizantin tot 
nordul Africii, Cartagina era în mâna lui, care era de o răutate şi de o 
zgârcenie că săracii făceau pariuri dacă va primi cineva ceva de la el. Acela 
nimănui nu dădea nimic, şi până la urmă un sărac a câştigat pariul când 
Petru vameşul a luat o pâine de pe tarabele de pâine, pe care tot el le 
deținea, şi a aruncat-o spre acel sărac, pentru că nu găsise o piatră să 
arunce spre el. 


Iar în nopțile următoare s-a îmbolnăvit Petru vameşul și a avut o vedenie a lumii de 
dincolo în care diavolii îi cer sufletul şi el nu are nici o putere şi nici ce aduce ca să 
poată să scape de iad. Şi au venit îngerii cu pâinea pe care o aruncase şi parcă s-a 
înclinat puţin balanţa spre pâine, iar el a mai primit puţin timp de pocăință ca să 
devină om al lui Dumnezeu şi s-a ridicat din boala aceea şi a zis: Dacă pentru o 
pâine nenorocită pe care am aruncat-o spre un sărac Dumnezeu e în stare să 
coboare balanţa ca să nu mă duc în iad, mă întorc. Şi s-a întors la Dumnezeu. Era 
un om pe care oricine l-ar fi judecat, dar din el s-a ridicat sfântul lui Dumnezeu. 


— Ce să mai zicem de Maria Egipteanca, de Maria Magdalena, de Pelaghia, 
de Taisia, de alții...? 


Pelaghia nici nu îndrăznea să rostească numele lui Dumnezeu, socotindu-se 
nevrednică pentru păcatele ei, şi tot ce zicea era: „Cel ce m-ai zidit, miluieşte-mă!”, 





atât zicea! Nu îndrăznea să zică lisus Hristos, sau Doamne; nu voia, atât era de 
smerită. 


— Sau ce să zicem de cei care ajutau la uciderea sfinţilor? De călăi? E plin 
calendarul de călăi cărora nu le-am fi dat nici o şansă, de călăi care, 
văzând răbdarea sfinţilor, s-au întors şi ei şi s-au făcut mucenici alături de 
sfinți. 

= E plin şi de împărați care şi-au lăsat hlamida şi au murit ca mucenici. Și 
Drosida, fiica lui Traian, cel ce ucidea creştini, inclusiv pe Ienatie Teoforul 
şi mii de oameni în circuri. Ea, sărăcuţa, a murit singură, pe stradă, aşa, 
singură, deşi era fiică de împărat. 

= Şi Alexandra, soţia lui Dioclețian, care a murit alături de Sfântul Gheorghe 
şi e prăznuită în zilele următoare după Sfântul Gheorghe, ea, care era 
împărăteasă, şi văzând credinţa lui Gheorghe... 

= Şi alții, şi alţii, cărora noi nu le dăm şanse, şi poate, întorcându-se aceştia, 
devin mai mari decăt noi, şi noi rămânem cu judecăţile şi cu răutăţile şi cu 
vorbele grele, cum au rămas, poate, cei care l-au judecat pe Pavel, care 
stătea lângă hainele lui Ștefan când era ucis. 


Și de aceea la această Sfântă Evanghelie s-a citit din Sfântul apostol Pavel şi zice 
Apostolul că: Cu mine s-a arătat marea răbdare şi îngăduinţă a lui Dumnezeu - 
adică uite, Dumnezeu a avut răbdare cu el atâția zeci de ani, până s-a întors, l-a 
aşteptat, i-a dat vreme, i-a dat timp până fost în stare să se întoarcă. 


Pe toţi să ne ajute Dumnezeu! Şi prin toți aceşti sfinţi, prin toţi aceştia şi prin 
Zaheu vameşul se arată marea îngăduință şi marea răbdare şi dragoste a lui 
Dumnezeu cu fiecare om până la sfârşitul veacurilor. Amin”. 


SR o 2 


Predica părintelui Teofan Popescu de la Mănăstirea Putna (2012) 


Frați creştini, în această Duminică, a XXXII-a după Rusalii, am auzit cu toţii un 
episod din activitatea Mântuitorului, care este relatat doar de Sfântul evanghelist 
Luca, un episod în care ni se istoriseşte întâlnirea dintre Fiul lui Dumnezeu, şi 
Zaheu, mai marele vameşilor. Mântuitorul mergea spre Ierusalim, spre marea 
încercare care avea să fie în Ierusalim, spre sfârşitul activităţii sale pământeşti, şi 
înainte de a ajunge în Ierusalim se opreşte în Ierihon, la vreo 20 km de Ierusalim, 
unde are loc întâlnirea cu acest Zaheu. Mântuitorul mai vindecase în Ierihon pe 
orbul Bartimeu. De aceea, cel puţin pentru acest motiv, era cunoscut în această 





localitate şi se spune că foarte multă lume a venit atunci să-L vadă pe Fiul lui 
Dumnezeu întrupat. lar acest Zaheu, mai mare al vameşilor, nu putea să-L vadă, ni 
se spune în Sfânta Evanghelie, fiindcă era prea mic de statură. Şi atunci ni se spune 
că s-a urcat într-un sicomor sau într-un dud. 


Ce erau aceşti vameşi, fraţi creştini? Fiindcă vedem că de mai multe ori în Sfintele 
Evanghelii ni se istoriseşte despre vameşi, chiar primul dintre evanghelişti, în 
ordinea scrierilor Evangheliei, Sfântul apostol Matei fusese la început vameş. 


Cu trei săptămâni înaintea Postului mare avem Evanghelia unde ni se istoriseşte 
despre vameş şi fariseu. lată, deci, că vameşul apare destul de des în Sfintele 
Evanghelii, ca un exemplu al omului afundat în păcate, care, prin pocăință, se 
poate întoarce la Hristos. 


Vameşii erau un fel de reprezentanţi ai ocupaţiei romane, ei trebuiau să strângă 
biruri, impozite şi, cum se întâmplă de multe ori, făceau multe abuzuri, îşi făceau o 
avere personală foarte mare şi, dacă aşa erau vameşii, ne putem închipui cu 
uşurinţă cum erau mai marii vameşilor. Cel care fură cel mai mult, care era peste 
toți aceştia şef. lată, deci, că Mântuitorul se întâlneşte cu acest mai mare al 
vameşilor în Ierihon. 


Practic, Zaheu reprezenta, într-un fel, autoritatea statală, era, deci, mai mare peste 
vameşi, şi ar fi trebuit ca lumea să-i facă, într-un fel, loc, să-l lase mai în faţă să-L 
vadă pe Mântuitorul lisus Hristos. Vedem că lucrul acesta nu se întâmplă, şi acesta 
este un indiciu în plus al faptului că evreii îi urau foarte mult şi îi dispreţuiau pe 
aceşti vameşi, îi considerau nişte oameni foarte păcătoşi, foarte corupți, cum spune 
Sfântul Teofilact al Bulgariei, vameşii îşi făcuseră averi din lacrimile săracilor, 
fiindcă năpăstuiseră foarte mult. 


lată, deci, că Zaheu se suie într-un dud, într-un fel se umileşte, se face de râs, el, 
care era o somitate, am putea spune, pe plan local; nu este lăsat în faţă şi se suie 
într-un copac ca să-l vadă mai bine pe Domnul nostru lisus Hristos. Mântuitorul 
trece, priveşte spre Zaheu, şi îi spune: „Zaheu, grăbeşte-te, coboară, căci astăzi 
trebuie să rămân în casa ta.” 


După cum observă mai mulți comentatori ai Sfintelor Evanghelii, este singurul caz 
din Sfânta Scriptură unde Mântuitorul se autoinvită în casa cuiva. Şi, într-un fel, a 
fost de aşteptat reacția mulțimilor; ni se spune în Sfânta Evanghelie că toţi 
murmurau, cârteau, cum de Mântuitorul s-a dus, şi chiar El a luat iniţiativa să se 
ducă în casa unuia dintre cei mai mari păcătoşi, mai marele vameşilor. 





Dar, iată că de multe ori, fraţi creştini, aparențele înşală, alta este gândirea lui 
Dumnezeu şi alta este gândirea noastră, şi de aceea suntem tot timpul îndemnați 
de Biserică să ne uităm la păcatele noastre şi să nu ne apucăm Să judecăm, să-i 
împărțim pe oameni în buni şi în răi, fiindcă nu ştim noi care este planul şi 
gândul lui Dumnezeu cu fiecare om, şi nu ştim ce este în sufletul fiecărui om cu 
adevărat. 


lată, deci, că în cazul acesta, oamenii erau îndreptăţiți să se mire şi să murmure, să 
cârtească: cum de-a intrat Mântuitorul în casa lui Zaheu vameşul? 


Intră Mântuitorul în această casă, şi, ni se istoriseşte în Sfânta Evanghelie, că, 
direct, acest Zaheu vameşul, începe dintr-o dată o pocăință indirectă şi spune că 
„jumătate din averea mea o voi da săracilor, şi, dacă am năpăstuit pe cineva, 
întorc împătrit.” Cum observă Sfinţii Părinţi, practic, Zaheu, mai marele vame- 
şilor, renunţă dintr-o dată la averea lui colosală, el având o avere foarte mare. 
Fiindcă trebuie să ne gândim că, practic, averea lui era făcută pe furturi, înşelase 
foarte multe lume, şi, numai dacă se apuca să dea la fiecare împătrit înapoi, era clar 
că nu mai rămânea cu nimic. 


Foarte interesant acest gest al lui Zaheu vameşul, care s-a aflat în faţa lui Dumne- 
zeu. Şi cum observă Sfinţii Părinţi, Zaheu vameşul şi-a luat dintr-o dată cel mai 
greu canon, şi anume să dea, la fiecare dintre cei pe care-i înşelase, împătrit. Şi-a 
luat singur acest canon, nu a aşteptat să-i spună Dumnezeu ceva. Fiindcă în legea 
din Vechiul Testament era prevăzut că, dacă un om îşi recunoaşte furtul, 
greşeala, păcatul, să dea înapoi ce-a furat plus o cincime din valoarea lucrului 
furat. Dar iată că Zaheu face mai mult: dă împătrit înapoi; şi asta era prevăzut 
în legea Vechiului Testament doar pentru hoţii care nu recunoşteau că au furat 
şi care distruseseră lucrul furat. Deci el îşi ia canon cea mai aspră prevedere a 
legii. lată, deci, fraţi creştini, ce răsturnări spectaculoase pot avea loc în sufletul 
unui om! 


Ni se istoriseşte în unele tradiţii bisericeşti că acest Zaheu va ajunge, în cele din 
urmă, episcop în Cezareea Palestinei. 


Desigur, tema centrală a acestui episod este pocăinţa. Cum spune POIENI 

pocăinţa descoperă cuibul de şerpi pe care îl are fiecare om în el. 
Desigur, nu orice fel de pocăință, ci o pocăință însoţită de dragoste, de frică de 
Dumnezeu, de încredere în Dumnezeu, care duce la mântuire. Căci poate să fie şi o 
părere de rău, o pocăință fără dragoste de Dumnezeu şi fără încredere, care duce la 





deznădejde şi la pieire, cum a avut şi Iuda. Căci luda a avut, la un moment dat, un 
fel de pocăință, când a spus „Am vândut sânge nevinovat!”, însă nu a avut o 
pocăință puternică, însoţită de smerenie şi de dragoste de Dumnezeu, ca să-l 
apropie de viaţa veşnică. 


Sfântul 'Teofilact al Bulgariei dă o interpretare duhovnicească acestui episod şi el 
spune că - deşi acest episod este real, este un fapt istoric, poate fi înţeles şi din 
punct de vedere duhovnicesc - aşa cum Zaheu era mai mare peste vameşi, într-un 
fel se poate spune că era un om cuprins de păcate foarte multe, mai mare peste 
păcate, iar statura lui mică poate fi înţeleasă ca fiind foarte mic din punct de vedere 
duhovnicesc, sufletesc. Şi se spune în Sfintele Evanghelii că, din cauza mulțimilor, 
nu-L vedea pe Hristos. Şi spune Sfântul Teofilact: aşa cum un om care e cuprins de 
multe păcate, din cauza mulțimilor păcatelor nu-L mai vede pe Dumnezeu şi atunci 
trebuie acest gest de pocăință, acest gest de renunțare, trebuie ca omul să rupă ceva 
din el pentru a se apropia de Dumnezeu. Şi un prim pas este această pocăință, 
această părere de rău. 


lată, deci, că Zaheu, prin pocăință, se urcă la o viaţă mai înaltă, renunţă la ceva, 
renunţă la avere, dar nu este de ajuns. Spune Sfântul Teofilact al Bulgariei că, 
atunci când Mântuitorul îi spune: „Grăbeşte-te şi te dă jos”, se poate înţelege în 
felul următor: te-ai suit prin pocăință la viaţa cea mai înaltă, pogoară-te prin 
smerita cugetare ca să nu te surpe înalta cugetare. 


lată, deci, că pocăinţa mântuitoare este cea care este însoțită şi de smerita cugetare, 
cum spune profetul Ieremia. La fel cum Mântuitorul din drum s-a uitat spre Zaheu 
vameşul, la fel, spune profetul Ieremia, se uită Dumnezeu spre cei smeriţi. Şi, iată 
ce spune acest profet în cap. 66, vorbeşte Dumnezeu prin profetul Ieremia: Spre 
unii ca aceştia Îmi îndrept privirea, spre cei smeriţi, cu duhul umilit, şi care 
tremură la cuvântul Meu. 


Frați creştini, să ne gândim, în încheiere, la acest moment al întâlnirii dintre 
Mântuitor şi Zaheu vameşul, atunci când Mântuitorul a intrat în casă. I-a spus 
Mântuitorul: „Astăzi trebuie să rămân în casa aceasta”, iar, după ce Zaheu a făcut 
această mărturisire, recunoaşterea păcatelor, şi-a luat canonul, Mântuitorul nostru 
spune: „Astăzi s-a făcut mântuire casei acesteia”. Din nou apare cuvântul „astăzi”. 


Cum spunea ÎNEEEOEĂ: „Astăzi este timpul lui Dumnezeu!” Dumnezeu 


este tot timpul într-un veşnic prezent. lar timpul din punct de vedere 
duhovnicesc, spune PE EERODIIERA este un interval pe care Dumnezeu l-a 





lăsat oamenilor ca să se apropie de Dumnezeu. De aceea este lăsat timpul, 
pentru oameni. 


Iată, deci, să ne oprim puţin la acest moment, al întâlnirii faţă către faţă între Zaheu 
şi Mântuitorul. Desigur, mărturisirea sinceră a lui Zaheu este posibil să fi fost şi un 
gest de recunoştinţă, fiindcă, iată, Mântuitorul a venit în casa lui, mai ales că Zaheu 
observase şi el invidia, disprețul şi răutatea celorlalți în momentul când Mân- 
tuitorul a vrut să intre în casa lui Zaheu vameşul. Însă, în afară de această stare de 
recunoştinţă, cu siguranță Zaheu vameşul a simţit puterea harului, puterea lui 
Dumnezeu. Această putere care se află până astăzi în Biserica Ortodoxă. Şi până 
astăzi pe diferite meridiane ale globului au loc convertiri la Ortodoxie prin această 
întâlnire faţă către faţă dintre un păgân, dintre un eretic, şi puterea Ortodoxiei. 


Este foarte greu de explicat în cuvinte ce este această putere, ce este harul 
dumnezeiesc. Lucrul acesta nu poate fi înţeles decât de cei care, într-un fel sau 
altul, au fost părtaşi la puterea lui Dumnezeu, la puterea harului necreat. lată, deci, 
că puterea lui Dumnezeu îl face dintr-o dată pe Zaheu vameşul să facă acest gest de 
pocăinţa în faţă tuturor. 


Cum spune un Sfânt Părinte, inimă înfrântă este învățată imediat de Dumnezeu ce 


să facă. lată, deci, că Mântuitorul nu i-a spus lui Zaheu să-şi vândă averea, să dea 
înapoi împătrit celor pe care-i nedreptăţise, ci singur Zaheu vameşul a ştiut ce să 
facă. lată, deci, că, dacă s-a smerit, harul, puterea lui Dumnezeu a lucrat, l-a 
luminat şi l-a învăţat ce să facă în continuare. 


Dumnezeu să ne ajute şi pe noi, fraţi creştini, să ne lumineze harul ce să facem ca 
să dobândim viață veşnică, pocăință şi smerenie.Dumnezeului nostru slavă 
totdeauna, acum şi pururea şi în vecii vecilor! Amin. 





Cât de fermi şi de statornici suntem în hotărârea de a ne schimba viaţa şi a 
plăcea lui Dumnezeu? Ce facem când întâmpinăm piedici din partea celor din 
jur, chiar a “casnicilor” noştri? Ce înseamnă o adevărată pocăință, iar nu 
doar declarativă? Cuvânt de mare folos al părintelui Damaschin de la 
Sihăstria Putnei 


Predica părintelui Damaschin Luchian (Mănăstirea Sihăstria Putnei) la 
Duminica lui Zaheu, vameşul - 2015: 


Fraților şi surorilor, e mare lucru dacă învăţăm şi dacă ne deprindem şi dacă 
urmăm exemplul acesta bun, a vieţui în ritmul calendarului. Cei care sunteți mai 
familiarizați cu cele ale Bisericii şi cu sărbătorile, cu posturile, cu praznicele 
împărăteşti cele mari, cu sărbătorile de pe la mănăstiri, sunteți deja obişnuiţi cu 
acest mod de a ne trăi viaţa nu doar după un ritm strict omenesc, cu somn noaptea 
şi cu lucru ziua, cu mâncare de trei ori pe zi, cu punem în pământ primăvara şi 
culegem toamna, bune foarte toate, dar Dumnezeu vrea de la noi să trăim pe un 
plan mai sus decât acesta strict omenesc. 


Și, de aceea, Biserica ne ajută punându-ne în faţă un ritm al ei, un ritm al slujbelor, 
un ritm al sărbătorilor celor mari; şi este mare lucru să cunoaştem aceste sărbători 
şi să fim familiarizați cu acest ritm pe care ni-l propune Biserica în fiecare an. De 
pildă, se ştie că între 25 decembrie şi 7 ianuarie este un grup de sărbători numite 
sărbătorile de iarnă, precedate, bineînţeles, de Postul Crăciunului, şi anticipate 





aceste sărbători prin cântările la strană. După ce se încheie acest ciclu cu 
sărbătoarea Sfântului loan Botezătorul, intrăm, să zicem, într-un ritm normal. 


Următoarea etapă importantă din viaţa Bisericii se apropie anul acesta puțin mai 
devreme: Postul mare sau Postul Paştilor, care depinde, ca început, dacă este mai 
aproape de sărbătorile de iarnă sau ceva mai departe, în funcţie de cum cade 
sărbătoarea Sfintei Învieri. Ei bine, intervalul acesta dintre sfârşitul sărbătorilor de 
iarnă şi începutul Postului mare cuprinde în el câteva duminici în care Biserica ne 
pune la îndemână nişte lucruri cu înţelepciune alese. Evangheliile care se citesc în 
acest interval nu sunt alese aleatoriu, nu sunt luate ca să umplem un gol. 


De aceea şi Evanghelia care s-a citit astăzi, Evanghelia întâlnirii Mântuitorului 
lisus Hristos cu Zaheu vameşul a fost pusă aici pentru a ne pregăti pentru perioada 
care începe, perioada Postului mare. Nu ştiu dacă aţi fost cu luare-aminte sau dacă 
vă aduceţi aminte, dar în prima duminică după Botez, ultimele cuvinte ale Sfintei 
Evanghelii, dar, de fapt, primele cuvinte ale Mântuitorului nostru lisus Hristos, 
atunci când, după Botezul Său şi după perioada de 40 de zile în pustie, a ieşit la 
propovăduire, au fost acestea: Pocăiţi-vă că s-a apropiat Împărăţia Cerurilor! 


Deci aşa s-au încheiat sărbătorile de iarnă, cu cuvântul acesta al Mântuitorului, 
prim, cel cu care EI a ieşit la propovăduire. N-a spus nimic altceva, decât Pocăiţi- 
vă, oamenilor! De ce? De ce e nevoie de pocăință? Pentru că Împărăţia Cerurilor vi 
s-a pregătit şi Dumnezeu vrea să v-o dea vouă, dar nu putem intra acolo fără de 
pocăință. 


Iar perioada Postului mare, care va începe îndată, este o perioadă prin excelenţă de 
pocăință. Toată perioada Postului mare, prin tot ce facem în această perioadă: prin 
spovedanie mai atentă, de mai multe ori - unii se spovedesc în Postul mare de două 
ori şi bine este, la început şi la sfârşit - printr-o rânduială de postire mai aspră, 
printr-o rânduială de rugăciune mai intensă. Intensificăm pocăinţa. 


lar Evanghelia de astăzi, a întâlnirii Domnului cu Zaheu vameşul, pusă între 
sfârşitul sărbătorilor de iarnă, cu acel cuvânt al Mântuitorului cu care Şi-a început 
misiunea, şi începutul perioadei de pregătire pentru sărbătoarea Sfintei Învieri, 
perioada de pocăință, această Evanghelie vrea să ne ajute, să înceapă să ne înveţe 
cum se face pocăinţa. Asta este tema, printre multe alte lucruri pe care le putem 
desprinde din Evanghelia de astăzi; câteva lucruri despre ce înseamnă şi cum ar 
trebui să facem o pocăință autentică, adevărată, care să ducă la o finalitate pe 
care o vrea Dumnezeu, nu doar să ne facem că ne pocăim. 





Ce este pocăința? Greu lucru să zicem în deplinătatea cuvântului ce înseamnă 
pocăinţa. Dar, după mărturia Părinților, pe scurt, pocăinţa este întoarcerea omului, 
schimbarea omului de la rău spre bine. De la cele pe care ne insuflă vrăjmaşul să le 
facem la cele pe care Dumnezeu ne învaţă să le facem. Pocăinţa este o schimbare 
de viaţă, dar, mai înainte de a fi o schimbare de viaţă, este o schimbare de ati- 
tudine. Este o schimbare de minte, de a privi lucrurile. Pocăinţa ne învaţă să privim 
altfel viaţa. 


Și aş vrea că măcar cu două lucruri să mergem de la Sfânta Slujbă acasă în legătură 
cu pocăinţa, cred că am fi foarte câştigaţi. 


=> Primul dintre ele: atunci când ne hotărâm să ne schimbăm viaţa, atunci 
când ne hotărâm să ne întoarcem cu mai multă putere spre Dumnezeu, 
atunci când ne punem în inima noastră să facem voia lui Dumnezeu, nimic 
din lumea aceasta, nici oameni, nici opinii ale celor din jurul nostru, nici un 
lucru n-ar trebui să ne împiedice. Aşa de fermi ar trebui să fim atunci când 
luăm o hotărâre atât de importantă până la urmă nu pentru destinul nostru 
pământesc, ci pentru destinul nostru veşnic. 


Și învăţăm acest lucru din Evanghelia de astăzi, şi de la Zaheu şi de la Mântuitorul. 
Zaheu, când a vrut să-şi schimbe viaţa, nu era mulţumit de felul în care era el. El 
nu s-a urcat în sicomor sau în acel copac, auzind că vine Mântuitorul, doar din 
simplă curiozitate. El auzise despre acest lisus din Nazaret care Se apropia de 
Ierihon, cetatea în care era el mai-mare peste vameşi, auzise că este un Om 
deosebit şi că schimbă vieţi. Deci s-a urcat acolo fiindcă voia o schimbare a vieţii 
lui şi nimic nu l-a oprit ca să facă ceva pentru a putea să-şi schimbe viaţa. 


E penibil pentru un om care are o funcţie importantă să se comporte într-un mod 
neadecvat principiilor general acceptate de vieţuire. Ia închipuiţi-vă dumneavoastră 
că l-aţi vedea pe primar, pe premier, că se urcă într-un copac când trece un alai pe 
acolo, prin faţă; ar râde toată lumea de dânsul. 


Zaheu era mai-marele vameşilor, era un om cu o funcție foarte importantă în ce- 
tatea lerihonului. Şi, totuşi, fiind el mic de statură nu s-a sfiit să se urce într-un 
copac pentru a putea atrage atenția Mântuitorului. Nu s-a gândit la ce-o să spună 
oamenii despre cum se comportă el atunci când obiectivul lui era de maximă 
importanţă pentru viaţa lui. 


În Vechiul Testament este un episod similar cu atitudinea lui Zaheu vameşul: 
David proorocul, după ce a ajuns rege, printre primele lui obiective pe care şi le-a 





propus a fost şi acela de a aduce în cetatea lui, în reşedinţa lui, Chivotul Legii care 
era, de o bucată de vreme, în casa unui om. Şi când a adus într-o procesiune 
Chivotul Legii în cetate, David, de bucurie că se întoarce Chivotul Legii, care a 
fost în Cortul Mărturiei în timpul peregrinării în pustiu, că se întoarce la locul unde 
este destinat să fie, un loc important, un loc cu cinste, de bucurie, David împăratul 
sălta şi juca în faţa Chivotului în acel alai, aşa era atunci obiceiul, cu instrumente 
muzicale, iar Micol, fiica lui, râdea de el şi de atitudinea lui. Dar pe el nu-l 
interesa, datorită bucuriei nu s-a mai cenzurat tocmai pentru a da curs intenţiei lui 
de a-L slăvi pe Dumnezeu prin tot ce se poate face în momentul respectiv. Acel joc 
sacru era mai important pentru el ca formă de cinstire a lui Dumnezeu decât ceea 
ce spun oamenii. 


La fel, Domnul nostru lisus Hristos n-a fost atât de interesat de ce spune lumea, 
când obiectivul Lui, venind în Ierihon, era acesta de a salva un suflet, care este mai 
presus decât orice în lumea aceasta. Nu s-a uitat c-or să-L arate cu degetul; n-a luat 
aminte la cuvintele oamenilor care ziceau: “Asta-i prooroc?! Acesta-i trimis de la 
Dumnezeu Cel Sfânt, curat, Acesta care stă şi mănâncă cu vameşii, care stă de 
vorbă cu păcătoşii, care primeşte să-l sărute picioarele desfrânatele?! Acesta e 
prooroc de la Dumnezeu?!” Dar Domnul nu S-a uitat la ce spun oamenii, la opinia 
publică, pentru că obiectivul Lui principal era să salveze sufletul acestui om în care 
a văzut o licărire, o strălucire a harului, în care a văzut o dorință sinceră să-şi 
schimbe viaţa. 


Și vă zic lucrurile acestea pentru că noi suntem tentaţi nu de puţine ori să fim 
influențați de oameni sau de împrejurări care să ne perturbe de la scopurile noastre 
principale pentru că nu suntem fermi, nu suntem statornici în hotărârile noastre, nu 
avem o bărbăţie care să-l placă lui Dumnezeu. Atunci când iei o hotărâre de a-ţi 
schimba viaţa, atunci când vrei cu tot dinadinsul să-l placi lui Dumnezeu, să faci 
voia Lui şi nu voia ta sau voia lumii sau voia diavolului, atunci vei întâmpina nu 
puţină rezistenţă, uneori chiar de la cei din familie, piedici le poate pune cineva 
chiar foarte apropiat ţie - Duşmanii omului sunt casnicii lui. 


Câţi copii de după '90, citind ceva sau aflând la ora de religie ceva, au dorit să 
înceapă să meargă la biserică sau să postească, dar părinţii i-au oprit, aparent 
pentru binele lor, să nu slăbească postind sau să doarmă mai mult duminica 
dimineaţa. 


Uneori, în familie, dacă soţia vrea să postească sau să păstreze curăţia sau să 
meargă la biserică, soţul se împotriveşte: “Te-ai făcut mironosiţă? M-am căsătorit 
cu tine să fii soţia mea, nu maică de mănăstire!” Şi atunci soţul, cel care ar trebui 





să fie alături de soţie şi împreună să meargă pe calea aceasta, îi este piedică în a se 
apropia mai mult de Dumnezeu, în a face voia Lui. Uneori, când luăm hotărârea 
aceasta de a fi cu Dumnezeu, cei care ne sunt prieteni în sensul general al 
cuvântului, ne pot împiedica; preferăm să-L trădăm pe Dumnezeu, preferăm să 
călcăm porunca lui Dumnezeu, numai şi numai ca nu cumva cineva dintre cei din 
jurul nostru să spună ceva rău despre noi. Să nu ne stricăm cu oamenii, dar să ne 
stricăm cu Dumnezeu. 


Cine ia hotărârea de a-şi schimba viaţa, în sensul de a se pune pe calea cea bună a- 
ți schimba viaţa asta înseamnă, nu a face ceva cu totul şi cu totul ieşit din comun; 
înseamnă să fii pe calea pe care Dumnezeu ne-a dat-o, să trăim frumos, cinstit, ca 
să câştigă Împărăţia cea veşnică, doar pentru asta trăim - uneori va fi evitat, 
ironizat la serviciu, batjocorit, privit cu superioritate, defăimat, dat deoparte dintr- 
un colectiv, dintr-un mediu. Ni le asumăm pe toate acestea de dragul lui Hristos? 
Este pentru noi mai important să ascultăm de Dumnezeu sau să ascultăm de 
oameni? Sfântul apostol Pavel a zis: Cei ce doresc să trăiască cucernic vor fi 
prigoniți. 


Deci bine ar fi să învăţăm din întâmplarea aceasta, din întâlnirea aceasta reală, 
adevărată. Ceea ce s-a citit astăzi nu este o plăsmuire a Sfântului evanghelist Luca, 
ci a existat un timp în istorie când Mântuitorul S-a întâlnit cu acest om, cu Zaheu 
vameșşul. 


Să învăţăm din această întâmplare, din felul cum s-au comportat Zaheu şi Mân- 
tuitorul, să învăţăm să fim mai statornici în hotărârile noastre, să nu ne intereseze 
aşa mult ce spun alții despre noi atunci când suntem ferm convinşi că ceea ce 
facem facem spre slava lui Dumnezeu şi că suntem în voia Lui. 


Adevărul este că uneori, poate chiar de mai multe ori, şi noi suntem cam res- 
ponsabili de această atitudine a oamenilor care ne dau la o parte, pentru că nu ne 
trăim credinţa aşa cum s-ar cuveni. Dacă suntem îngâmfaţi, dacă ne considerăm 
superiori celorlalți, dacă îi defăimăm pe cei care nu postesc sau nu se roagă, dacă 
ne comportăm urât faţă de ei şi-i privim de sus, atunci nu ne ajută Dumnezeu şi cu 
atât mai mult suntem daţi la o parte. 


Dar, dacă învăţăm să trăim viaţa în Hristos, convinşi fiind că acesta este modul 
adevărat, bun, frumos, cinstit de a ne trăi viaţa, atunci avem o bucurie lăuntrică şi 
pe această bucurie o transmitem celorlalţi, numai în acest fel suntem făclii în lume. 
Oamenii se uită la noi doar după cele din afară, ci şi după cele pe care le avem 
înlăuntrul nostru - doar atunci suntem adevăraţi mărturisitori ai Domnului nostru 





lisus Hristos şi ai vieţuirii celei adevărate. Dacă ne schimbăm doar felul de a fi din 
exteriori şi înăuntru nu simţim acest fel nou, bun, de a fi, cu îngăduinţă, cu răbdare, 
cu mai puţină critică, cu mai puţină arătare cu degetul, cu mai puţină judecată, cu 
smerenie, nu cu îngâmfare şi cu simţământ de superioritate... atunci din păcate, 
suntem o contra-mărturie şi, când Dumnezeu ar vrea prin noi să Se slăvească în 
mijlocul oamenilor, oamenii se uită la noi ca la nişte exponenţi ai vieţii Bisericii, 
dar văd în noi ceea ce nu ar trebui! Deci să ne cercetăm cu foarte multă luare- 
aminte şi să vedem nu cumva felul meu de a fi, de a gândi, de a mă comporta îi 
face pe cei din jur să mă îndepărteze sau să fie ironici? 


— Al doilea lucru pe care îl învăţăm azi: pocăinţa cea adevărată întotdeauna 
trebuie să fie însoțită de semne foarte concrete de pocăință. 


Aţi văzut la Zaheu: el s-a bucurat enorm de mult că Domnul Hristos a acceptat şi 
S-a autoinvitat să-i fie musafir. Toată lumea îl ura, căci el lua mai mult decât 
trebuia pentru buzunarul lui. Toată lumea îl ignoră şi îl vorbea de rău ca pe cineva 
care s-a îmbogăţit pe nedrept, furând, înşelând, trecând peste cadavre. Nimeni nu-l 
privea cu ochi buni. Şi Domnul, vrând să-l câştige, să-i câştige sufletul intrând în 
casa lui, i-a schimbat viaţa. Şi Zaheu, când a luat hotărârea aceasta de a-şi schimba 
viaţa, a făcut lucruri concrete, n-a rămas numai la a declara. Jumătate din averea lui 
- care nu era puţină - a dat-o celor săraci, celor nevoiaşi. Mai mult, a zis: Dacă am 
nedreptăţit pe cineva - şi pe câţi n-a nedreptăţit el!; lua biruri de la toţi din Ierihon - 
de patru ori le dau înapoi suma cu care i-am înşelat. Deci, aţi văzut că pocăinţa lui, 
schimbarea lui a fost o schimbare transpusă în fapte de pocăință. De aceea este 
important şi pentru noi să nu ne rezumăm la o pocăință declarativă! 


Se întâmplă nu de puţine ori ca oamenii să spună: <Eu sunt păcătos, sunt ne- 
vrednic. Eu n-am făcut nimic bun. Eu am făcut toate păcatele de pe lumea asta.> 
Foarte bine; şi? Mai departe? E lucru bun că recunoşti, dar faci ceva ca să te 
schimbi? Ce-ai schimbat tu în viaţa ta când vrei să te pocăieşti, în felul de a gândi, 
în felul de a vorbi, în felul de a făptui? Se vede o schimbare în viaţa ta? Dacă mai 
înainte, să spunem, mintea ta zbura pe toate lucrurile şi gândea toate necurăţiile şi 
judeca şi ura pe alţii, inima ta era cuprinsă de răzbunare, de dorinţa de a face răul, 
când vrei să te pocăieşti faci ceva să schimbi felul acesta de a fi? Spui în mintea ta, 
când îţi vine un gând urât, un gând necurat, un gând spurcat, de judecată, spui: 
<Doamne, iartă-mă, nu e bine ce gândesc. Doamne Iisuse Hristoase, vreau să mă 
schimb, nu lăsa să mă cuprindă gândurile acestea!> 


Dacă în viaţa când nu eram aproape de Dumnezeu, dar şi acum, dacă încă sesizăm 
rămăşiţe ale omului celui vechi şi vorbim vrute şi nevrute şi judecăm în stânga şi în 





dreapta şi criticăm şi suntem nemulţumiţi, [...] îmi schimb cu felul acesta? Pun eu, 
cum zice Scriptura: Pune, Doamne, strajă gurii mele? Ce înseamnă să pui strajă? O 
santinelă, un paznic. Când stă un paznic la uşă nu lasă pe tot omul să intre acolo, ci 
întreabă: <Ai legitimaţie? Eşti autorizat să intri în clădirea aceasta?> Asta 
înseamnă cuvintele pe care noi în fiecare seară la Vecernie le cântăm sau le citim: 
Pune, Doamne, strajă gurii mele. Nu lăsa să iasă orice din gură şi să intre prin 
urechi orice în mintea şi în fiinţa mea, pentru că din inima omului ies gândurile 
cele rele şi un gând rău care iese din mine pe gură face rău în jur. 


Dacă este adevărat că un gând rău numai rămas în minte influenţează în rău pe cei 
din jur şi zic specialiştii şi oamenii duhovniceşti mai înainte au spus că 
influenţează toată lumea un gând rău al unui om! Dacă gândul meu rău produce, 
cum se zice în limbaj omenesc, secular, o energie negativă care influenţează 
negativ toată lumea, dar şi invers? Invers, un gând bun, o rugăciune făcută, un 
simțământ de pocăință în faţa lui Dumnezeu, ajută în jurul meu enorm de mulți 
oameni! Şi, dacă mulţi oameni se mântuiesc, este tocmai pentru că poate o dată sau 
de câteva ori în viaţă au făcut o rugăciune puternică şi acea rugăciune cine ştie pe 
cine a ajutat! sau am fost în biserică atunci când ne-am rugat pentru cineva sau 
pentru ceva anume și am spus şi noi cu inima frântă un Doamne, miluieşte! şi acela 
a ajutat şi s-a scris acolo, în cartea vieţii noastre. 


Deci schimbăm noi ceva în felul nostru de a vorbi? O să luăm noi hotărârea aceasta 
când începe Postul mare să limităm a cunoaşte toate ştirile, să lăsăm televizorul, 
tableta, internetul, să învăţăm să mai tăcem, să nu vorbim atât de mult cu oamenii, 
căci de obicei, când vorbim cu oamenii, judecăm şi cârtim şi clevetim. Ci să 
învăţăm să vorbim mai mult cu Dumnezeu! Schimbăm noi ceva? Se vede pocăinţa 
noastră în ceva, aşa cum s-a văzut la Zaheu? Se vede pocăinţa noastră în ce facem? 
Dacă cineva ne-ar compara - dar nu noi, că noi suntem foarte îngăduitori! - cum ne 
comportăm înainte de a veni la Biserică şi cum ne comportăm acum, vede ceva 
diferit? Vedem o schimbare în felul nostru de a vieţui, de a ne comporta cu cei 
din jur, ce facem acum, când Suntem convinşi că aceasta este calea cea 
adevărată şi vrem să ne pocăim, e diferit de ceea ce făceam înainte? 


Astfel de caractere iubeşte Dumnezeu. O pocăință care se limitează la a ne plânge 
păcatele, când ne plângem de milă că a făcut păcatele respective şi nu luăm o 
hotărâre fermă, nu-i o pocăință care să-l placă lui Dumnezeu! Vovă, de fapt, nu ne 
pare rău că am păcătuit şi că L-am întristat pe Dumnezeu, ci ne pare rău că ne- 
am Schimbat imaginea despre noi. Omul care este ferm convins că a greşit, omul 
acela se spovedeşte foarte frumos; nu le scaldă când îşi spune păcatele la 
spovedanie, cu sinceritate şi cu părere de rău le spune pe nume. 





Omul care vrea să se întoarcă la Dumnezeu întâi se mărturiseşte curat, fără 
ocolişuri, fără ascunzişuri, şi vrea să-şi schimbe viaţa. Dacă Dumnezeu vede un 
astfel de om îi spune: <Da, ai căzut. Ridică-te acum. Îndreaptă-ţi ochii spre cer, nu 
te mai uita spre pământ.> Cum a zis şi Sfântul apostol Pavel: uitând cele dinapoia 
noastră, nemaiţinând seama de cele ce am făcut înainte, <Doamne, eu vreau să fiu 
cu Tine, vreau să-mi schimb viaţa, vreau de acum să fiu al Tău, vreau să rup cu 
păcatul sunt conştient că este nespus de greu, dar cu m-am hotărât pentru aceasta. 
Nu mai vreau să trăiesc în felul cum am trăit până acum. Vreau să fiu cu Tine.> 


Înainte să ne fie privirea! Nu pe jos şi prin urmă. Cu Dumnezeu să fim. Ai Lui 
suntem. Ne declarăm că suntem de acum fii ai lui Dumnezeu şi că vrem să fim de 
acum numai şi numai cu El. Cum a făcut Zaheu vameşul: el, când a luat hotărârea 
că vrea să se îndrepte, când a făcut fapte ca să se îndrepte, când n-a mai luat în 
seamă nimic din ceea ce spuneau cei din jur a fost pentru că nimic nu-l mai clintea 
din inima lui. Zaheu vameşul n-a mai făcut faptele de corupție pe care le-a făcut 
înainte, n-a mai înşelat, el, din momentul în care Hristos a intrat în casa lui, din 
momentul în care Hristos intră în casa sufletului nostru, hai să ni-L facem Stăpân, 
hai să nu-L scoatem afară iarăşi şi iarăşi şi iarăşi. 


Să punem aceste gânduri în inimile noastre şi, dacă mai avem aproape o lună până 


începe Postul mare, să nu uităm lucrurile acestea de la Zaheu vameşul şi, cu 
ajutorul lui Dumnezeu şi cu hotărârea noastră fermă, bărbătească, să încercăm să le 
punem în aplicare în perioada Postului mare, ca apoi, deprinzându-ne cu ele, toată 
viaţa noastră să fie o viaţă bineplăcută lui Dumnezeu. Amin”. 





“Simţirea iubirii este cea care ne înviază. lubirea lui Dumnezeu are această 

putere de a învia. Fără iubire suntem morți. ladul este incapacitatea omului 

de a iubi şi lipsa iubirii”. (Omilia părintelui Pantelimon de la Gabud despre 
întâlnirea lui Zaheu cu Dumnezeu) 


Nu mă uita: lubirea care ne înviază 


Primul, dar totuşi neîmplinit 


„iȘi iată un bărbat, cu numele Zaheu, și acesta era mai marele vameşilor şi era 
bogat. Și căuta să vadă cine este lisus, dar nu putea de mulțime, pentru că era 
mic de statură. * 


Evanghelia ni-l prezintă pe Zaheu ca fiind mai marele vameșilor, şi bogat, și mic 
de statură, și am putea spune neintegrat, neacceptat de ceilalți oameni. EI ar fi vrut 
să-L vadă pe lisus, dar ceilalți oameni nu-l lăsau. Prin aceasta ni se arată şi lipsa de 
cinste pe care o avea Zaheu în rândul locuitorilor lerihonului, pentru că, deși mic 
de statură, dacă ar fi fost cinstit de oameni, oamenii i-ar fi făcut loc să-L vadă pe 
Hristos. 


Era mai marele vameșşilor şi era bogat. Aceasta înseamnă că a fost un om care a 
vrut cu orice preţ să iasă în evidenţă, să se afirme şi înseamnă că a fost un om fără 
scrupule. Era mic la trup, mic şi la suflet, pentru că a fi vameş în vremea respectivă 
însemna să ajungi bogat ușor, dar pe spinarea aproapelui tău, pe spinarea celui de 
un neam cu tine, pentru că tu te îmbogăţeai din strângerea dărilor pentru romani, 
deci nu primeai un salariu. Dar conducerea romană a regiunii iudaice închidea 
ochii față de nedreptăţile pe care vameşii le făceau cu condiţia ca aceştia să le dea 
darea, să le dea tributul cuvenit. Și atunci, a fi vameş şi, mai mult decât aceasta, a 





fi mai mare peste vameşi însemna că tu ţi-ai încălcat de nenumărate ori conştiinţa 
şi că ai făcut multe nedreptăţi. ŞI aşa era acest Zaheu. 


Dar, cu toate că era bogat, cu toate că era primul într-o ierarhie acolo, în cetatea lui, 
mai mare peste vameşi, nu era împlinit, tot mai avea o căutare, tot era frământat de 
o căutare. Şi acea căutare a lui i s-a definit în dorința de a-L vedea pe Domnul 
Hristos, când a auzit că trece. 


Revelația de a fi cunoscut de Dumnezeu 


Domnul Hristos era deja în ultimul an al propovăduirii, respectiv în al treilea an de 
propovăduire. Propovăduise buna vestire în poporul lui Israel timp de trei ani, de la 
Botezul din Iordan până la Răstignirea pe Cruce, şi acum Domnul Hristos era în 
Ierihon pe ultimul drum. 


Mergea la Ierusalim şi le-a spus Sfinţilor apostoli: „Și luând la Sine pe cei 
doisprezece, a zis către ei: lată ne suim la lerusalim și se vor împlini toate cele 
scrise prin proroci despre Fiul Omului. Că va fi dat păgânilor şi va fi batjocorit și 
va fi ocărât şi scuipat. Şi, după ce Îl vor biciui, ÎI vor ucide; iar a treia zi va învia. 
ŞI ei n-au înţeles nimic din acestea, căci cuvântul acesta era ascuns pentru ei şi nu 
înțelegeau cele spuse.” 


Așadar, Domnul Hristos era pe ultimul Său drum şi era ultima oară când trecea 
prin lerihon. Dar după trei ani de propovăduire iată că toți ştiau de lisus și ştia și 
acest Zaheu. Şi timp de trei ani ceea ce auzise el despre Iisus a început să lucreze 
înlăuntrul lui. Și a lucrat înlăuntrul lui dorința acestei întâlniri. 


„„iȘi alergând el înainte, s-a Suit într-un sicomor, ca să-L vadă, căci pe acolo avea 
să treacă. Și când a sosit la locul acela, lisus, privind în Sus, a zis către el: 
Zahee, coboară-te degrabă, căci astăzi în casa ta trebuie să rămân. * 


Domnul Hristos şi Zaheu nu se cunoşteau, nu făcuseră cunoştinţă înainte, pentru că 
altfel Zaheu n-ar fi avut dorința de a-L vedea pe lisus. Deci ei nu se ştiau, dar 
Domnul Hristos îl știa pe Zaheu, ştia care este frământarea din sufletul lui şi, când 
a ajuns la locul acela, i-a vorbit şi i-a spus pe nume. Şi aceasta este prima minune 
din Evanghelia care s-a citit astăzi: faptul că Domnul Hristos îl ştia pe Zaheu. 
Acum noi înţelegem de ce îl ştia, pentru că Dumnezeu știe inimile tuturor 
oamenilor. 





Şi iată că din toată acea mulţime care Îl împresura, Domnul Hristos alege să intre 
în casa lui Zaheu şi îl îndeamnă să se coboare în grabă: „Coboară-te degrabă, căci 
astăzi în casa ta trebuie să rămân. Și a coborât degrabă şi L-a primit, 
bucurându-se. Și văzând, toți murmurau, zicând că a intrat să găzduiască la un 
om păcătos.” 


Oamenii care nu vedeau ce este în inima celuilalt făceau aprecieri, făceau judecăți 
în baza a ceea ce vedeau ei din exterior: un om păcătos, un om trădător de neam, 
un om care trăise fără scrupule, un om care se îmbogăţise asuprindu-i pe ceilalți. 


„Iar Zaheu, stând, a zis către Domnul: Iată, jumătate din averea mea, Doamne, 
0 dau săracilor şi, dacă am năpăstuit pe cineva cu ceva, întorc împătrit. Și a zis 
către el lisus: Astăzi S-a făcut mântuire casei acesteia, căci şi acesta este fiu al 
lui Avraam. Căci Fiul Omului a venit să caute și să mântuiască pe cel pierdut. ” 


Prin urmare, Dumnezeu nu se bazează pe întâlniri întâmplătoare, ci Domnul lisus 
Hristos îl caută pe cel pierdut ca să-l mântuiască, așa cum l-a căutat şi pe Zaheu. Și 
Zaheu a simțit această căutare de când Domnul Hristos i s-a adresat pe nume. 
Zaheu a avut revelația de a fi cunoscut de Dumnezeu. El n-ar fi avut curajul să 
îndrăznească măcar să gândească că Dumnezeu poate să-l bage şi pe el în seamă. 
Se ştia păcătos, se ştia poate unul dintre cei mai mari păcătoşi şi nu îndrăznea să 
creadă că pentru el mai este mântuire, sau că lui Dumnezeu îi mai pasă de el, sau 
că mai ţine cont de el. Se credea uitat și părăsit de Dumnezeu şi aceasta a fost 
marea lui revelație-să vadă că Dumnezeu a venit şi l-a căutat pe el. 


Când te întâlneşti cu Dumnezeu descoperi că eşti iubit 


Mântuirea a venit din intrarea lui Hristos în casa lui Zaheu. Dar înainte de a intra în 
casa lui Zaheu a intrat în sufletul lui Zaheu, în casa sufletului său. Şi această 
primire a lui Hristos în casa sufletului este mântuirea. Mântuirea nu este o stare pe 
care ţi-o dobândeşti prin fapte bune, ci este o relaţie. Nu îți dobândești mântuirea 
prin exerciţii ascetice sau prin faptele bune pe care le faci, ci din întâlnirea cu 
Hristos. Primirea lui Hristos în casa sufletului este mântuirea. Deci relaţia cu 
Hristos este mântuirea. 


Ce descoperi când te întâlneşti cu Hristos? Când te întâlneşti cu Hristos, când te 
întâlneşti cu Dumnezeu descoperi că eşti iubit. Aceasta a văzut Zaheu şi nu-i venea 
să creadă. Aceasta era marea revelație - că este iubit de Dumnezeu. Și această 
iubire este cea care ne mântuiește. Simțirea iubirii este cea care ne mântuiește şi 
simțirea iubirii este cea care ne înviază. lubirea lui Dumnezeu are această putere de 





a învia. Prin iubire i-a înviat Dumnezeu pe Lazăr, pe fiica lui air, pe fiul văduvei 
din Nain. lubirea lui Dumnezeu, energia iubirii lui Dumnezeu este, de fapt, această 
putere care înviază din morți. Fără iubire suntem morți. Iubirea este viața noastră, a 
fiecăruia dintre noi. 


Domnul Hristos a dat apostolilor Săi această poruncă, zicând: „Poruncă nouă dau 
vouă: Să vă iubiţi unul pe altul.” Și a zis Domnul Hristos: „Să iubeşti pe aproapele 
tău ca pe tine însuţi.” A zis Domnul Hristos să iubeşti şi pe vrăjmaşul tău. De fapt, 
Domnul Hristos ne dă porunca raiului, de a trăi în Rai, pentru că omul este făcut 
pentru iubire, omul a fost făcut pentru iubire încă din Rai. Când l-a făcut 
Dumnezeu pe Adam în Rai, a zis după aceea: să-i facem lui Adam ajutor. Şi a 
făcut-o şi pe Eva din coasta lui Adam. Ajutor pentru ce? Pentru a săpa grădina 
Raiului? Nu. Ajutorul era ca să îi fie uşor lui Adam să se exerseze în iubire, pentru 
că omul este făcut pentru iubire şi iubirea este starea de Rai. 


Și Raiul, şi împărăţia lui Dumnezeu, şi mântuirea nu sunt o stare, ci vin din relație, 
din relația cu Dumnezeu, din relația cu omul. Și atunci, iadul este incapacitatea 
omului de a iubi şi lipsa iubirii. Faptul de a nu te simţi iubit - acesta este iadul. Și 
atunci când omul se exersează în iubire, chiar și față de vrăjmaşi, acesta trăieşte 
starea de Rai şi devine un Rai pentru cei din jurul lui. 


Cum putem să ne întâlnim cu Hristos? 


Zaheu a avut această şansă de a se întâlni cu Hristos. Dar această întâlnire nu a fost 
doar o întâlnire fizică, pentru că mulți s-au întâlnit fizic cu Hristos şi nu le-a fost de 
folos. Mulţi chiar Îl judecau, mulţi chiar Îl ocărau, ÎL osândeau pe Hristos. Zaheu s- 
a întâlnit, în primul rând, lăuntric cu Hristos. 


Ne întrebăm cum putem noi Să ne întâlnim cu Hristos? Dacă întâlnirea cu 
Hristos este mântuirea, dacă întâlnirea cu Hristos este Raiul, noi cum putem să 
ajungem să-L întâlnim pe Hristos, cum putem să-L primim pe Hristos în casa 
sufletului nostru ca să ajungem la mântuire? 


Atunci când Zaheu L-a găsit pe Hristos s-a simţit împlinit, nu mai avea nevoie de 
averea lui pe care se ostenise o viaţă întreagă să o dobândească, deoarece credea că 
prin avere va fi împlinit. Credea că va putea dobândi cinste de la oameni cu forța, 
că îi va face pe oameni să-l cinstească cu forţa, în virtutea poziției politice sau 
sociale pe care o avea. ȘI, totuşi, n-a ajuns la aceasta pentru că oamenii nu-l 
iubeau, și Zaheu era singur, şi oamenii nu-i făceau loc între ei. ŞI, atunci când L-a 
întâlnit pe Hristos, Zaheu s-a mântuit pentru că a ajuns la acea schimbare a minţii, 





acea schimbare totală a concepţiei de viață. Și dacă până atunci era în conflict cu 
semenii săi, când a ajuns la revelaţie şi-a schimbat atitudinea şi față de aproapele, 
adică a început, dintr-odată - el, cel acaparator, el, cel prigonitor- să fie milostiv, 
să zică: jumătate din averea mea o împart săracilor și, dacă am nedreptăţit pe 
cineva cu orice, îi întorc împătrit. Nu mai avea nevoie de bani din moment ce Îl 
avea pe Hristos. Din moment ce a descoperit că este iubit, nu mai avea nevoie de 
nimic din lumea aceasta, pentru că îşi găsise, în sfârşit, împlinirea pe care o căutase 
prin bani, prin poziție socială şi n-o câștigase. 


Noi Îl găsim pe Hristos în poruncile Lui. Zice Domnul Hristos în Evanghelia de la 
loan: „Cine Mă iubeşte pe Mine împlineşte poruncile Mele.” Și spune 

că Hristos este ascuns în poruncile Sale. Ce trebuie noi să ştim 
este că marii Părinți ai Bisericii, marii cuvioşi care s-au angajat în viața 
duhovnicească nu şi-au propus să facă performanţe ascetice, nu şi-au propus să 
postească ca să ajungă să fie făcători de minuni, să dobândească puteri 
supranaturale, să fie ei mai mari decât ceilalți oameni. Ei Îl căutau pe Hristos 
ascuns în poruncile Sale. Se angajau în asceză pentru că în spatele ascezei era 
Hristos, ascuns în poruncile Sale, şi împlinirea poruncilor îi aducea la acea relație, 
la acea comuniune cu Hristos. Şi atunci nu mai aveau măsură în împlinirea 
poruncilor. 


II găsim pe Hristos pe crucea vieții noastre 


Pe Cruce, aşa cum vedem în icoane Crucea, stă Domnul Hristos, odihnindu-Se. Se 
văd piroanele şi urma suliței în coasta Lui, dar nu este reprezentat Domnul Hristos 
pe Cruce, în iconografia ortodoxă, ca un om schingiuit, așa cum Îl vedem 
reprezentat în iconografia apuseană catolică, pentru că, de fapt, alta este ceea ce 
icoana Crucii vrea să ne arate. Crucea este locul în care-L găsim pe Hristos. Și 
atunci, purtându-ne crucea vieţii, asumându-ne crucea vieţii, noi Îl găsim pe 
Hristos pe crucea vieţii noastre. Angajându-ne şi noi în purtarea crucii, dintr-odată 
nu mai vedem greutatea ei, pentru că vedem ce este dincolo de ea. Vedem că prin 
crucea vieții, prin crucea ostenelilor vieții noi ne întâlnim cu Hristos, ne întâlnim 
cu iubirea lui Hristos, şi atunci această cruce este mult mai ușor de purtat. Doar 
când nu vedem ceea ce este dincolo de cruce, doar atunci crucea poate să ni se pară 
grea, pentru că nu-L căutăm pe Hristos. 


A împlini poruncile fără a-L căuta pe Hristos te poate plasa într-un spaţiu al 
religiozității fără Dumnezeu - să împlineşti nişte precepte religioase, dar să nu fii 
cu adevărat într-o relaţie cu Hristos. Or, doar această relaţie cu Hristos este cea 
care trebuie să ne intereseze pe noi. Trebuie să-L căutăm pe Hristos în crucea 





vieţii, Hristos este Cel pe care trebuie să-L căutăm în asceză, în post, relaţia cu 
Hristos este cea pe care trebuie să o lucrăm prin rugăciune. Pe Hristos Îl găsim în 
Sfintele Taine, Hristos este Cel pe care-L primim în Sfânta Împărtăşanie, cum se 
zice în acatist: „să se amestece în trupul meu mireasma Trupului Tău, Cel de viaţă 
făcător”. Asta se întâmplă când noi primim Sfânta Împărtășanie: se amestecă în 
trupul nostru mireasma Trupului lui Hristos, Cel de viaţă făcător. Hristos este Cel 
pe care trebuie să-L căutăm în creație, Hristos este Cel pe care trebuie să-L căutăm 
în aproapele, în cel de lângă noi. Deci în toate şi prin toate trebuie să-L căutăm pe 
Hristos, pentru ca, aşa cum spune Sfântul apostol Pavel, „prin toate să Se vadă 
Dumnezeu”. 


(Părintele Pantelimon Șuşnea - Fragment din predica la duminica lui Zaheu, 26 
ianuarie 2014) 





“Coruptul” Zaheu, “etichetele” oamenilor şi alegerea expunerii la batjocura 

lumii de dragul lui lisus. “Dumnezeu, când noi decidem să ne schimbăm viaţa 

în mod radical, nu cu jumătăţi de măsură, vine în casa noastră, vine în inima 
noastră şi stă aproape de noi. Dumnezeu nu gândeşte ca noi!” 


Pr. Adrian Cazacu: Duminica lui Zaheu, vameşul sau cum să te faci de râs cu 
folos 


Zaheu nu este oricine. Este mai marele vameşilor din Ierihon, unul dintre cele mai 
vechi oraşe ale lumii. Despre vameși nu se puteau spune lucruri bune: percepeau 
impozite şi taxe pentru administrația romană, erau oameni „fără mamă şi fără tată”, 
pentru care banul era mai important ca omenia, nu se dădeau în lături de la abuzuri 
şi de la furturi. Ei bine, Zaheu era mai marele acestor oameni, urâţi şi temuți de 
toată lumea. 


In contradicție cu poziţia lui socială, Zaheu era mic de statură, fapt ce îi aducea, 
fără îndoială, multe neplăceri. Oamenii nu-i spuneau în faţă, dar pe la spate râdeau 
pe înfundate şi făceau glume pe seama lui. Toate acestea până într-o zi. 


Este anunțată venirea lui lisus în Ierihon şi lumea se îmbulzeşte să-l întâmpine, să-l 
vadă, să-l atingă. Se ştiu despre el tot felul de lucruri: că este învățător, că este 
profet, că este om al lui Dumnezeu şi mai ales că este făcător de minuni. Acestea 
din urmă îi atrag mai cu seamă. Zaheu este şi el curios, vrea să-l vadă pe acest om, 





să-l asculte şi, eventual, să fie martorul unei minuni. Până aici nimic special, numai 
că el este mic de statură şi, în îmbulzeală, nu prea are cum să ajungă în rândurile 
din față, indiferent ce-ar face şi indiferent cine ar fi. Aşa că alege o soluţie extremă. 
Se va urca în sicomorul de la marginea drumului pe unde avea să treacă lisus. Vă 
puteți închipui ridicolul aparent al situaţiei. Mai marele vameşilor, cel de care se 
temeau toţi, ţopăie şi se căzneşte să se urce în copac, ca să-l vadă de ineditul 
vizitator. Câţi vor fi râs de el, câte glume se vor fi spus, câți îl vor fi luat peste 
picior nu vom şti niciodată, nici nu contează. Cert este că omul acesta a ales soluția 
extremă a umilirii propriei persoane, ca să-l vadă pe lisus. Nimic mai mult, doar 
să-l vadă. 


Urmarea Evangheliei este de o simplitate teribilă. Zaheu îl vede pe lisus şi lisus îl 
vede pe Zaheu. Mai mult decât atât, îl strigă pe nume, de faţă cu toți ceilalți. 
Numai că, spre deosebire de aceștia, nu râde de el, ci îl îndeamnă să meargă 
degrabă acasă pentru că îl va vizita. Mulțimea s-a scandalizat, poate că mulţi vor fi 
comentat despre preferinţele acestui profet care se dă şi el tot cu cei bogaţi, însă 
lisus tace. Cel puţin aşa ne indică Evanghelia. lisus nu a spus nimic mulțimii. 


Nu ni se spune nimic nici despre pregătirile lui Zaheu, nici despre bucuria sa. 
Trezit cu toată mulțimea la uşă, vameşul nu ştie ce să facă. Mulţi îl acuză, alții îl 
acuză şi pe lisus că a venit să „găzduiască la om păcătos”. Și atunci Zaheu 
reacționează: îi anunţă că își va împărți averea săracilor şi că va despăgubi împătrit 
pe toţi cei pe care i-a nedreptăţit. De această dată nimeni nu mai are ce să spună, 
astfel că lisus poate concluziona: „astăzi s-a făcut mântuire casei acesteia, căci și 
acesta este fiu al lui Avraam”. Nu vorbește nimic despre darul generos, nici despre 
angajamentul de a face despăgubiri substanţiale, ci pur şi simplu spune că Zaheu şi 
casa lui, familia lui au dreptul la mântuire, ca unii ce sunt „fii ai lui Avraam”, altfel 
spus, credincioşi şi nu necredincioşi. 


Sunt două aspecte esenţiale ce trebuie punctate în aceste câteva cuvinte: 
=> mai întâi, Zaheu dobândeşte mântuirea nu pentru darurile pe care le face, ci 
pentru smerenia Sa, pentru faptul că a preferat să fie batjocorit de ceilalți, 
numai să-l vadă pe lisus; într-adevăr, trebuie multă tărie să alegi o astfel de 
cale, mai ales atunci când te afli într-o poziţie socială atât de înaltă. Nu 
funcția l-a ridicat pe Zaheu, ci smerenia și ramurile unui Sicomor. 
= În al doilea rând, numai Dumnezeu este cel ce poate hotărât asupra vieţii 
unui Om, dacă este păcătos sau credincios. Măsura omului nu este aceeaşi 
cu măsura dreptății şi iubirii Dumnezeieşti şi acolo unde omul scuipă, 
Hristos sărută, acolo unde omul dă cu pietre, Hristos mângâie, acolo unde 
omul condamnă, Hristos izbăveşte. 





Mântuirea nu se cumpără, ci se dobândeşte cu smerenie, cu părere de rău şi cu 
încercarea de a repara tot răul făcut. 


Finalul Evangheliei nu lasă loc de interpretări. Pentru a pune capăt vociferărilor 
mulțimii, lisus adaugă: „Fiul Omului a venit să caute şi să mântuiască pe cel 
pierdut”. Nu doar Zaheu a căutat, ci şi lisus a venit să caute şi I-a ales pe el, pe mai 
marele vameşilor, cel mai pierdut dintre toți locuitorii lerihonului. L-a aflat, l-a 
tratat cu dragoste şi l-a vindecat. 


Episcopia Hușilor: PS Ignatie: „Noi îi etichetăm pe cei din jur în funcție de 
frustrările ce ne locuiesc. Dumnezeu se uită la inima omului!” 


„Vameşul era tipologia omului corupt, a celui care cere întotdeauna mai mult 
decât este stabilit, pune mâna în buzunarul omului şi se îmbogăţeşte pe nedrept. 
Hristos are o întâlnire cu un asemenea om corupt, un om reprobabil din punct de 
vedere moral, chiar dacă din punct de vedere social, ca vizibilitate socială, vameşii 
ocupau un loc de frunte, fiind respectaţi de toţi, dar nu iubiţi. 


Hristos se întâlneşte cu un astfel de om şi îi schimbă radical viaţa. Judecata noastră 
diferă atât de mult de judecata lui Dumnezeu! Noi avem tendinţa de a-l menţine pe 
semenul nostru, cel puţin din punct de vedere mental, acolo unde credem noi că ar 
trebui să stea. Dacă ni se spune despre cineva că este păcătos, sau că este un om în 
care nu poti avea încredere, noi vom rămâne la acea percepţie despre el, chiar dacă, 
într-un anume moment al vieţii, el se poate schimba.” 


„Dumnezeu, când noi decidem să ne schimbăm viaţa în mod radical, nu cu jumătăţi 
de măsură, vine în casa noastră, vine în inima noastră şi stă aproape de noi. 
Dumnezeu nu gândeşte ca noi! 


Urcarea lui Zaheu în copăcel, pentru a-L vedea pe Dumnezeu nu înseamnă altceva 
din punct de vedere duhovnicesc, decât că el a decis să se smulgă din marasmul şi 
mocirla păcatului, să se ridice deasupra pentru a-L putea vedea pe Domnul. Când 
Hristos a intrat în casa lui Zaheu, a început spovedania acestuia şi cu ea, 
schimbarea.” 





„Noi îi etichetăm pe cei din jur în funcție de ceea ce este în sufletul nostru, în 
funcţie de frustrările ce ne locuiesc. Dumnezeu se uită la inima omului! Suntem 
foarte necruţători, judecăm foarte aspru! Hristos întotdeauna se bucură de 
întoarcerea celui păcătos şi stă în preajma lui când acesta decide să se întoarcă. 


(...) 


Dumnezeu, când vede că noi ne schimbăm, că luăm această decizie în forul nostru 
lăuntric, în faţa propriei noastre conştiinţe, vine întotdeauna şi intră în casa inimii 
noastre şi aduce bucurie. (...) 


Intotdeauna, indiferent câte lucruri auzim despre cineva, primul gând al nostru să 
fie: „Doamne, schimbă-l pe acest om! Fereşte-mă să-l judec, să pun o etichetă pe 
el!” 


Dumnezeu ne-a chemat să ne rugăm pentru cei care duc o viaţă reprobabilă! Să 
avem fermitate în faţa păcatului dar, în acelaşi timp, dacă eşti un creştin adevărat, 
te vei ruga pentru el, impulsul tău lăuntric va fi să îi ceri lui Dumnezeu să îl 
schimbe, să îi dea gând de îndreptare. ÎL vei ajuta dacă te vei ruga pentru el! Harul 


|) 


rugăciunii tale va merge în inima acelui om, va lucra 





Veacul înşelării, veacul desfrânării. Predica protos. loan Buliga despre 
propaganda educaţiei sexuale şi a sodomiei, înrobirea economică a ţărilor şi a 
familiilor. Bucuriile pierdute ale copiilor abandonaţi tehnologiei. De unde să 
începem schimbarea în bine? 


Extras din cuvântul protos. loan de la Sihăstria Putnei la Duminica a 32-a 
după Rusalii, 31 ianuarie 2016: 


[...] Hristos ne cheamă să ne ridicăm - precum Zaheu s-a ridicat sufleteşte - din 
starea asta josnică spre care se îndreaptă omenirea, spre o cădere totală, spre un 
Ierihon, spre o Sodoma şi Gomora. Pentru că ştim că acolo, în Sodoma şi Gomora, 
se făceau păcate împotriva firii, păcate care astăzi se încearcă să se oficializeze. ŞI 
ştim prea bine, când ambasadorii ţărilor occidentale defilează în fruntea celor care 
fac păcate împotriva firii în Bucureşti, la manifestații, ştim cum se încearcă să se 
introducă educaţia sexuală în şcoală şi mulţi nu ştiu că, de fapt, asta e o păcăleală, 
li se spune că vor să-i înveţe să se ferească de păcat, dar, de fapt, este o propagandă 
a păcatului şi această propagandă se încearcă pe multe căi să intre în casa omului, 
în sufletul copilului, şi la şcoală vor să facă lucrul ăsta. 


Până atunci, să avem grijă, pentru că, iată, copiii au telefoane. Măcar de n-ar avea 
internet pe telefoane... Şi iată şi o altă înşelăciune cu tehnologia asta. La început se 
spunea că cine vrea, dacă vrei, da, dacă nu, nu, dar astăzi a ajuns o obligație că, 
dacă nu ai, nu poţi să ai serviciu. La fel şi cu internetul, păi cine te obliga la 





început? Dar, mai târziu, nu mai este aşa. La fel e şi cu cardul, cine vrea, nu te 
obligă nimeni. Dar dau reduceri şi tot felul de beneficii, nu mai plăteşti adaos, ai 
avantaje dacă eşti client, dar toată asta este o înşelăciune, căci ei vor ca toţi 
oamenii să aibă aşa ceva, fiindcă este înainte-mergător cipului [pecetluirii pe mână 
sau frunte - n.n.]. Şi oamenii care aleg comoditatea, care se uită la câţiva bănuţi, 
care, pentru timpul în care nu mai stau la coadă sau pentru plățile online, intră în 
înşelăciunea asta. 


Trăim într-un veac al înşelării, în care bogaţii care conduc lumea asta se îmbo- 
găţesc în urma războaielor, războaiele au devenit un profit pentru ei, cu industria 
armamentului; ei se îmbogăţesc de pe urma bolilor, şi bolile au devenit un [mijloc 
de] profit. Ca să nu mai spun de industria neagră a pornografiei care aduce mari 
venituri în SUA sau în alte locuri, lucruri pe care ei le distribuie în toată lumea. 


Și, de fapt, aceşti oameni spun că ne vor binele şi ne ajută pe noi şi ne împrumută, 
ca să fim şi noi democrați şi civilizaţi. Însă ştiţi cum e cu împrumutul ăsta? Vă dau 
un exemplu. Dacă cineva vrea să vândă o vacă şi dvs vreţi să o cumpăraţi, vrea să o 
dea cu 1000 de euro, îi spuneţi: “N-am banii ăştia.” - mai evident e exemplul dacă 
vaca ar fi deja tăiată şi s-ar strica carnea - dânsul zice: “Nu ai bani să cumperi? Te 
împrumut eu, îţi dau 1000 de euro.” Şi el îşi vinde marfa şi după aia zice: “Îmi dai 


1300 înapoi!“. Deci el îşi vinde marfa şi îşi recuperează şi banii, dar cu adaos. Aşa 
sunt cei care “ne vor binele”, banii se întorc la ei; industria noastră e la pământ, noi 
tot de la ei cumpărăm. Omul se duce la supermarket, iar majoritatea sunt din 
străinătate, banii se întorc la ei. Lucrul ăsta nu poate duce decât la colaps: 
împrumuţi, dai banii înapoi, le cumperi marfa lor şi le dai şi cu dobândă. Şi cine ne 
salvează? Doar săraca agricultură. 


Și mai e ceva: pe lângă faptul că tu-i cumperi vaca, îi dai banii înapoi şi cu 
dobândă, dânsul vrea să-ţi facă şi ordine în casă. Şi tot timpul controale, îți vine în 
casă să vadă ce ai prin frigider, cum îţi conduci familia, cum îţi educi copiii... Asta 
este civilizaţia spre care noi ne îndreptăm. 


ŞI spuneam că tot agricultura ne salvează, cu toate că şi ea a fost distrusă, irigațiile 
au fost distruse toate şi Dumnezeu ne mai dă puţină ploaie, cât timp o să merităm. 
Bine, că nu merităm, dar cred că îşi face milă de copiii ăştia de animalele noastre, 
îşi face milă şi agricultura a mai scos economia. 


Noi puteam să fim o ţară prosperă şi aveam mult de câştigat dacă eram 
independenți şi stăpâni pe ţara noastră şi pe credinţa noastră. Vedeţi, noi când 
ieşim cu Sfintele Daruri spunem: Pentru cei care au apărat ţara şi credinţa. Deci, în 





momentul în care eşti stăpân în ţara ta, atunci poţi să faci legea în şcoli, nu poate 
nimeni să-ţi impună educaţia sexuală sau protecţia copilului să-ţi ia copiii de acasă 
sau altceva. 


Hristos ne cheamă să ne ridicăm mai sus decât suntem şi iată acum câtă desfrânare 
este în lume. Toată ziua se aud despărţiri. Femeia îşi părăseşte bărbatul că a găsit 
pe altul mai cu bani, pe altul care-i oferă altceva; se mai întâmplă şi invers, nu 
putem da vina pe femeie, că ele nu păcătuiesc singure, ci tot cu bărbaţii. Şi iată că 
omul în loc să se închine lui Dumnezeu, se închină la un zeu al banului, al 
bunăstării, al desfrânării, şi atunci nu ne putem schimba, cugetele noastre sunt 
murdare. 


Hristos ne spune: Lasă tot şi urmează-Mi. Dar ce se întâmplă? Omul se întristează. 
Aşa s-a întristat şi bogatul când i-a spus Hristos: Dă totul la săraci şi vino şi 
urmează-Mi. S-a întristat. Aşa şi omul, nu poate să lase lumea asta şi să-L urmeze, 
pentru că e învăţat cu televizorul cu păcatul, cu băutura, de acolo îşi ia dopamina, 
hormonul fericirii, acea înşelare de care se bucură puţin. Şi spune Dumnezeu: În 
noaptea asta voi lua sufletul tău. Ce înseamnă noaptea asta? În răutatea în care 
trăieşti, în desfrânarea în care trăieşti o să-ţi pierzi sufletul. Omul nu se gândeşte, 
dar fiecare zi poate să fie ultima. Tu ai ajutat săracii, ai dat, ai făcut fapte bune? Ţi- 
ai răscumpărat păcatele? Gândurile tale desfrânate, ce facem cu ele? 


În viaţa Sfântului loan milostivul, patriarhul Alexandriei, se spune că a poruncit să 
i se sape un mormânt doar pe jumătate şi să i se lase aşa. Şi la fiecare sărbătoare 
când avea praznic, protocol, invitați de seamă, a poruncit slugilor să vină să-i 
spună: “Stăpâne, porunceşte să-ţi terminăm mormântul, că fiecare zi poate să fie 
ultima.” Moartea vine ca un fur. Când toată lumea se veseleşte, să ne gândim, 
totuşi, că clipele acelea pot să fie ultimele. lată câtă înţelepciune aveau sfinții şi 
aducerea de moarte nu ne întristează, pentru că aceea este întâlnirea cu Hristos, 
Viaţa cea adevărată. Doar să ne pregătim. În fiecare moment să fim atenţi. 
[Evanghelia] spune că pentru fiecare cuvânt vom da seama, tot ce facem, faptele 
noastre. Suntem chemaţi la o viață mai curată şi toată generaţia care urmează, 
copiii pe care dvs. îi educați, pe care şi noi încercăm să-i ajutăm, să-i ducem pe un 
drum către Hristos, un drum mai bun. 


În viaţa Sfântului Neagoe Basarab, voievodul Ţării Româneşti, se spune că el îşi 
trimitea copiii să trăiască împreună cu familii nevoiaşe. L-a trimis pe unul din 
copiii lui să trăiască la o familie cu foarte mulți copii ca să vadă ce înseamnă să 
trăieşti în osteneală, pentru că, de fapt, osteneala aduce bucurie. 





Mai era o pildă: era un om înstărit care putea să ia copiilor tot ce voiau - cum şi noi 
greşim şi dăm totul de-a gata, telefoane, maşină, casă; el nu mai învaţă să 
aprecieze, nu mai ştie, nu-l învăţăm bucuria ostenelii - şi bogatul şi-a pus fiul să se 
ducă într-un loc pustiu, unde avea pământ, să facă gard. Şi tot săpa şi punea butuci 
pe acolo, făcea gard. Şi la un moment dat a ajuns la o bucurie din osteneala asta. 
Iată bucuria la care noi trebuie să îi ducem pe copiii noştri: să înveţe să se bucure 
pentru ceea ce fac, pentru un lucru bun pe care ei îl fac, să ţină ordine în casă, să 
pună lucrurile la locul lor, să se bucure de cum creşte o plantă, de roadele unui 
copac pe care ei l-au îngrijit. Deci bucuria ostenelii şi simplitatea. Vedeţi, noi ne- 
am depărtat de simplitatea asta. 


Mai demult, în familii, în general mama stătea acasă şi, de obicei, soţul muncea. 
Dar cum s-a ajuns acum? Şi femeile şi bărbaţii trebuie să muncească, că nu mai 
facem faţă la cheltuieli. Şi lucrul ăsta e foarte trist; nu era aşa. Mai demult, femeia, 
dacă stătea acasă, putea să aibă grijă de copii. Acum nici copii nu mai vrea să facă, 
căci e serviciul, sunt alte obligaţii. Şi tot amână din fel de fel de cauze şi ajunge să 
aibă doar un copil sau doi. Erau multe beneficii: stăteai în mijlocul copiilor, acasă; 
poţi să ţii nişte animale, căci, dacă nu-i nici mama acasă, cine ţine? Bunicii? Dar ei 
n-or să mai fie. Deci ai nişte animale, o grădină din care mănânci nişte alimente 
sănătoase, le dai copiilor, nu totul cumpărat, plastic sau cu hormoni. Şi bărbatul 
aducea venitul acela, ajungea, era mai puţin, dar era mai simplu, aşa trăiau. 


Acum nu se mai poate pentru că a apărut o explozie a epocii consumiste, trebuie să 
le cumperi copiilor de toate, că aşa îţi cere la şcoală, să ai telefoane, tablete, 
internet, foarte scumpe. Dar trebuie să le cumpărăm şi atunci trebuie să lucreze şi 
mama şi tata. Şi atunci vedeţi încotro merge societatea noastră? Nici copii nu mai 
vrem să mai facem, ne ferim de copii, supărăm pe Dumnezeu, trăim, de fapt, în 
desfrânare, nu mai stăm în mijlocul copiilor, ei simt lucrul ăsta şi or să ajungă ca 
pe viitor să sufere sufleteşte foarte mult. Nici mâncare sănătoasă nu le mai putem 
da, că noi muncim. Şi atunci iată că societatea noastră se degradează. Nici sănătos 
nu mai poate fi copilul aşa, nici educat, este, de fapt, lăsat în voia tehnologiei: a 
televizorului, a internetului. 


Hristos ne cheamă să ne schimbăm în bine şi ştim că nu ne putem schimba în bine 
atâta timp cât osândim pe altcineva. La fel cum fariseii aveau cugete viclene şi 
osândeau pe alţii, la fel nici noi nu ne putem schimba atâta timp cât osândim pe 
alţii. 


Ştim că Adam a dat vina pe Eva, Eva a dat vina pe şarpe, aşa se întâmplă şi cu noi: 
dăm vina pe cei din jurul nostru, dăm vina pe diavol dacă se întâmplă ca noi să 





cădem în păcat sau pe Dumnezeu că ne-a făcut aşa slabi, că nu rezistăm. Când ne 
apucăm de alcool sau de ţigări iarăşi dăm vina pe altcineva, pe altă situaţie şi tot 
aşa nu ne schimbăm niciodată. De asta nu s-au schimbat fariseii şi de asta nu ne 
schimbăm nici noi. 


Hristos ne cheamă să avem, de fapt, smerenie, să vedem vina la noi, indiferent ce 
s-a întâmplat în situația respectivă. Să înţelegem partea noastră de vină: “Da, asta 
am greşit. Chiar dacă celălalt îmi face rău, şi eu sunt de vină. Înaintea lui 
Dumnezeu sunt o cârpă lepădată. Să mă străduiesc să fiu mai bun.” În momentul în 
care avem smerenie, atunci ne schimbăm. Şi, de fapt, la asta ne cheamă Dumnezeu, 
să revenim la întâia demnitate a omului, să trăiască fără păcat, cum era în Rai şi, 
mai mult decât atât, să ajungă să trăiască în Împărăţia lui Dumnezeu. Să învăţăm să 
trăim frumos, să învăţăm să trăim cu Hristos. Amin. 





Nevoia de a fi căutat şi iubit de Dumnezeu şi dorul după întâlnirea cu Hristos.. 
PS Benedict: “Când mai este omul dispus să dea atât de mult? Când se simte 
iubit foarte tare. Şi când cineva simte dragostea nu mai are nevoie de nimic” 


Cuvântul de învățătură al Preasfinţitului părinte Benedict Bistriţeanul, 
episcopul-vicar al Arhiepiscopiei Vadului, Feleacului şi Clujului, rostit în 


Duminica a 32-a după Rusalii (a lui Zaheu vameşul), 31 ianuarie 2021, la 
Biserica „Intrarea în Biserică a Maicii Domnului” din Fundătura, 
Protopopiatul Gherla. 


Evanghelia pe care tocmai am ascultat-o lecturându-se la Sfânta Liturghie ne este 
cunoscută şi descrie o întâlnire minunată pe care o are un personaj aproape neim- 
portant, contemporan cu Domnul Hristos, întâlnire în oraşul său în momentul în 
care Domnul trecea prin Ierihon. Este vorba de vameşul Zaheu. Unii dintre 
dumneavoastră aţi şi fost în Țara Sfântă şi vă aduceţi aminte că acolo este o bise- 
rică, în Ierihon, iar în curtea bisericii există un pom care potrivit tradiţiei este cel în 
care Zaheu s-a urcat ca să-L vadă pe Domnul. 


Această întâlnire minunată pe care o are Zaheu cu Domnul aş zice că este înca- 
drată printr-un cuvânt care se regăseşte şi la începutul relatării şi se găseşte şi la 
sfârşit. Şi cred că acest cuvânt este şi cheia de lectură a întregului eveniment. 


Evanghelia s-a terminat cam aşa: Fiul Omului a venit să caute şi să mântuiască pe 
cel pierdut. Şi acest cuvânt la care mă refer este „a căuta”. Hristos a venit să îl cau- 
te pe cel pierdut. 





Ce înţelegem noi în general prin aceste cuvânt în viaţa noastră: Când ne caută 
cineva? Sau ce simțăminte avem atunci când ne caută cineva? Că suntem 
preţuiţi, că se gândeşte cineva cu drag la noi şi că, până la urmă, suntem iubiţi. 


Din nefericire, se şi întâmplă mai ales când ajungem la o anumită vârstă, ieşim din 
câmpul de muncă şi anii se adună şi chiar există acest reproş din partea unora 
zicând: nu mă mai căutaţi, nu mai veniţi la mine sau, oricum, veniţi foarte rar. 
Simţământul pe care îl trăieşte cineva în acel moment este că, poate, uşor-uşor, nu 
mai este la fel de prețuit, nu mai este la fel de iubit aşa cum a fost înainte. 


În concluzie, a fi căutaţi aduce cu sine simțământul că suntem ceva, suntem cineva 
pentru alţii, adică avem o importanţă deosebită pentru cineva care vine să ne caute 
şi în cele din urmă, suntem iubiţi. Conştient sau inconştient, atunci când vrem să 
fim căutaţi, de fapt noi căutăm să fim iubiţi. 


În spatele acestei dorinţe se ascunde speranţa, gândul că este cineva care ţine foarte 
mult la noi. Şi, în general, în viaţa noastră care se derulează foarte rapid, cred că 
sunt trei momente în care căutam, ne străduim ca să fim importanţi pentru unii şi 
pentru alții, în aşa fel încât să fim căutaţi. A fi căutaţi ne dă sentimentul că avem o 
personalitate bine închegată, că suntem cineva în lumea în care ne desfăşurăm 
viaţa. ŞI care sunt cele trei situaţii? 


Bunăoară, studiem ca să ne dobândim o profesie, o poziţie, o anumită înţelepciune, 
în aşa fel încât ceilalţi, văzând înţelepciunea noastră, cunoştinţele noastre, prestanţa 
noastră - să o numim intelectuală, să caute înspre noi - la ceea ce noi spunem. 
Adică noi să fim [instanţe] la care privesc ceilalți atunci când trebuie să ia decizii. 
De fapt, în orice grup social, când e vorba de a lua decizii există unii care au o per- 
sonalitate mai puternică şi, când e vorba de a lua o decizie finală, mereu se ape- 
lează la acele persoane care par să aibă mai multă putere în a transmite ceva. Este 
această dorinţă ca ceilalți să caute înspre noi şi noi să le oferim o opinie, o direcţie. 


A doua situaţie: ne dorim să ne strângem o brumă de avere care ne aduce o anu- 
mită stare de bine, de confort, dar mai mult decât un confort exterior, ne aduce un 
confort psihic, pentru că bogăția presupune indirect şi un fel de atenţionare a 
celorlalți înspre noi. 


Să fim oneşti, parcă altfel suntem priviţi atunci când avem o stare materială bună şi 
altfel când avem o stare materială precară. Cei care au o brumă de avere, poate 
chiar mai mult, de la sine parcă aduc cu ei înşişi o anumită autoritate. Ceilalţi se 
uită cumva cu teamă la ei, poate şi cu alte sentimente. Şi apoi, har Domnului, când 





ai o stare materială bună eşti căutat de multă lume, de foarte multă lume pentru că 
oamenii au nevoie de tine. 


lar a treia situaţie care cumva se leagă şi de prima şi de a doua. Atât o pregătire 
intelectuală cât şi o brumă de avere aduc cu sine o anumită poziție socială în 
ierarhia societăţii. Şi dacă ai o anumită poziție socială, în orice comunitate te-ai 
afla, ceilalți te caută şi caută la tine ca şi cum tu eşti for de decizie. 


Ei, toate aceste trei situaţii le întâlnim în viaţa noastră, dar, de fapt, toate aceste trei 
situaţii ascund în spate o dorinţă a omului care este mult mai validă decât toate 
laolaltă. Şi această situaţie este dorinţa de a fi iubiţi. Pentru că, atunci când ceilalți 
privesc înspre noi avem această siguranţă, chiar dacă e falsă, că suntem cineva. E 
falsă în sensul în care atunci când îmbătrânim sau nu mai suntem aşa de bogaţi sau 
când ne pierdem poziţia socială, foarte mulţi dintre cei care ne căutau înainte nu 
mai vin - ŞI de aici zic că este falsă această aşteptare. Aşteptarea adevărată este una 
singură: sentimentul, dorinţa lăuntrică de a ne simţi iubiţi. În spatele acestei căutări 
se afla această dorinţă de a fi iubiţi. 


Și acum revin la Evanghelie: cine este cel căutat? Zaheu vameşul. Făcând parte din 
cea mai de jos categorie socială pentru mentalitatea poporului evreu, nu şi în 
structura Imperiului Roman, care conducea acolo, dar oricum ei erau asimilați de 
popor drept categoria socială cea mai imorală. Când ziceai vameş, ziceai păcătos, 
fără doar şi poate. Şi de cine este căutat acest vameş, spre surprinderea lui? De 
Domnul Hristos. 


Și revin la sfârşitul Evangheliei, că am zis aşa că Fiul Omului a venit să caute şi să 
mântuiască pe cel păcătos. Aici e punctul cel mai important, esenţial, din credinţa 
noastră. Suntem căutaţi de nimeni altul decât de Dumnezeu. Dumnezeu este cel 
care ne caută. Când L-a trimis pe Fiul Său pe pământ, L-a trimis tocmai ca să îl 
caute pe om. Şi pe care dintre noi? Pe cel păcătos. Lasă cele 99 de oi, mai mult sau 
mai puţin în siguranţă, şi o caută pe cea de-a o sută, păcătoasă, amărâtă, care nu 
mai avea rost de izbândă. Pe ea o caută. 


Domnul vine şi ne caută pe noi, dragostea lui Dumnezeu este singura neschim- 
bătoare şi de aceea este singura care îl împlineşte pe om. Noi, oricât am încerca să 
ne iubim în această lume, suntem tare schimbători. Acum ne promitem dragoste 
pentru veşnicie... Nu se întâmplă acest lucru mai ales la tinereţe? Băiatul îi pro- 
mitei fetei şi invers dragoste până la moarte şi în scurtă vreme nu mai e nimic din 
toată povestea aceasta. Singurul nemincinos când e vorba de dragoste, este Dumne- 





zeu. Şi zic încă o dată: nu e puţin lucru să fim căutaţi de Dumnezeu. Când 
Dumnezeu ne caută, ne dovedeşte că ne iubeşte - Acesta este Dumnezeul nostru. 


Și ce se întâmplă? Dumnezeul nostru vine şi vrea ceva ce era de neimaginat şi 
pentru Zaheu, dar şi pentru cei care erau în jurul său. Vrea să rămână în casa lui 
Zaheu. Zaheu se cocoţase într-un sicomor care să Îl vadă pe Domnul, era mic de 
statură. Singurul lucru care îl avantaja în toată această poveste era poziția lui în 
ierarhia duşmanilor, nu a poporului lui Israel. Era mic, nici măcar nimeni nu îl 
băga în seamă. Doar când îşi exercita funcțiunea, aunci era cineva pentru că era 
purtător de responsabilități administrative şi inspira teamă. Şi Domnul 1-a zis: 
Coboară-te, Zaheu, astăzi trebuie să rămân în casa ta! 


ŞI apoi se întâmplă un lucru şi mai de neimaginat: Zaheu zice: Doamne, jumătate 
din averea mea o dau săracilor. Haideţi să facem un exercițiu de imaginaţie: în ce 
momente am fi noi capabili să ziceam acest cuvânt: jumătate din averea mea o dau 
săracilor? E greu de răspuns, dar Scriptura ne oferă două situaţii, cel puţin. 


O situaţie a fost în cazul lui Irod, care îşi sărbătorea ziua de naştere - vă aduceţi 
aminte, lrodiada a dansat frumos şi ce i-a zis Irod după ce a fost aprins de băutură 
şi de simţămintele desfrânării, văzând-o pe acea făptură dansând lasciv în faţa lui? 
Cere-mi orice, până la jumătate din împărăție. Aceasta este prima situație. Când 
omul este în stare să dea atât de uşor jumătate din avuţia lui? Când este cuprins de 
băutură şi de patimi în general. 


Şi, din nefericire, sunt situaţii în care, într-o noapte, cineva care joacă la jocuri de 
noroc, într-o noapte să îşi piardă întreaga avuţie. Şi zic acum: în general, când este 
în stare omul să îşi dea jumătate de avuţie? Când este cuprins de patimă - e o 
situaţie de nedorit, bineînţeles. 


Mai este o altă situație, o a doua, descrisă de Evanghelia de astăzi. Când mai este 
omul dispus să dea atât de mult? Când se simte iubit foarte tare. Şi iarăşi fac apel la 
tinereţe. Când doi oameni se iubesc foarte tare, băiatul e în stare să renunţe la 
foarte multe din pricina fetei şi invers. Şi îi poate promite: renunţ la tot ce vrei 
numai să fim împreună. Când omul iubeşte şi, mai ales, când se simte iubit atunci 
este în stare să renunţe chiar şi la jumătate din avuţia lui. 


Ne dovedeşte Evanghelia de astăzi că acest Zaheu s-a simţit tare iubit de Dumne- 
zeu. Când te simţi iubit de Dumezeu celelalte nu mai au prea mare importanţă 
pentru că ai descoperit esenţialul, oricât ne-am strădui noi în această lume să facem 





orice, de fapt un singur lucru căutam: să simțim dragostea. Şi când cineva simte 
dragostea nu mai are nevoie de nimic. 


De ce, bunăoară, unii dintre cei care l-au urmat lui Dumnezeu într-o formă abso- 
lută, cei care au părăsit lumea şi s-au dus în pustie, [cum este, de exemplu,] Avva 
Arsenie cel mare, era la curtea împăratului, avea toate cinstea din lumea aceasta. În 
momentul în care l-a cercetat Dumnezeu le-a lăsat pe toate şi s-a dus în pustia 
Egiptului. Poate unii aţi fost în Egipt, aţi văzut cum arată pustia Egiptului, nu se 
poate compara cu ce avem noi aici în locurile cele mai aride. Acolo nu este nimic, 
doar câte o oază pe ici pe colo. A lăsat curtea împărătească şi s-a dus în pustie. S-a 
simţit iubit de Dumnezeu, s-a simţit căutat de Dumnezeu şi atunci nu mai avea 
nevoie de nimic. 


Zaheu s-a simţit căutat de Dumnezeu şi nu a mai avut nevoie de nimic de acum 
încolo şi a fost dispus să renunţe la jumătate din averea lui, împărțind-o săracilor. E 
mare lucru să fii căutat de Dumnezeu, pentru că e mare lucru să simţi dragostea lui 
Dumnezeu care este neschimbătoare, care este egală, nu iubeşte pe unii mai mult 
decât pe alţii, cum facem noi. Noi iubim pe cei care ne fac binele, bineînţeles, mai 
mult decât pe cei care ne fac rău. Dumnezeu nu face aşa, Dumnezeu răsare soarele 
şi peste cei păcătoşi, şi peste cei drepţi la fel, la fel cum un părinte bun nu face 
diferenţă între copiii săi atunci când îi are, nu îl iubeşte mai mult pe cel cuminte 
decât pe celălalt, pentru că este părinte, părintele nu se dezminte, nu iubeşte diferit. 
E mare lucru să te simţi iubit de Dumnezeu, cum s-a simţit Zaheu în Evanghelia de 
astăzi! 


Şi mă întorc acum la început pentru că ziceam că această Evanghelie este încadrată 
de acest verb care se repetă de două ori: a căuta. Se termină cu “Fiul Omului caută 
pe cel pierdut“, dar şi începe cu o altă căutare. Ce se spune despre Zaheu? Că el 
caută să vadă cine este lisus. Nu există rost mai înalt în această lume pentru noi 
decât să căutăm să vedem cine este lisus. Orice am face în această lume, dacă nu 
avem în vedere această întâlnire cu lisus, facem în zadar, totul se va lua de noi, 
cum zice Domnul când era vorba de Marta şi Maria. Cele ale Martei, deşi bune, se 
vor lua de la ea, cele ale Mariei rămân. Dacă în tot ceea ce facem noi căutăm să 
vedem cine este lisus, suntem pe drumul bun. 


În cazul lui Zaheu este vorba mai mult de o curiozitate decât de o credinţă. Nu ştia 
el bine cine este Iisus, nu era credincios, precum ceilalți. Dar a fost curios, şi, 
pentru că a fost curios, a găsit şi acest mod inedit de a se urca acolo sus în sicomor 
ca să îl vadă mai bine. Curiozitatea e bună aici, pentru că, până la urmă, se 
întâlneşte şi cu credinţa care ne vine în inima de la Dumnezeu. Suntem curioşi în 





lumea aceasta de foarte multe lucruri, dar este foarte important să fim curioşi de 
Domnul. Cine este Domnul? Cine este lisus? Nu doar la nivel general, ci cine este 
lisus, prin întâlnirea mea personală cu EI. 


Să nu ne dorim nimic mai mult în această lume decât să ne întâlnim personal cu 
Domnul Hristos. Şi după ce ne întâlnim, înţelegem că viaţa noastră de acum s-a 
împlinit. 


Când dreptul Simeon Îl primeşte în braţe pe pruncul Iisus la Întâmpinarea Domnu- 
lui, pe care o să o prăznuim peste două zile, ce zice? Acum Doamne, poţi să mă 
eliberezi, nu mai aştept nimic în plus. Acum liberează pe robul tău Stăpâne după 
cuvântul Tău că văzură ochii mei mântuirea Ta. 


Care este mântuirea? Întâlnirea mea cu Domnul, asta este mântuirea. Și Evanghelia 
de astăzi ne trasează această şansă. Mai întâi proclamă dorinţa lui Dumnezeu de a 
veni în întâmpinarea noastră, prin faptul că EI ne caută, adică EI ne iubeşte mai 
întâi şi apoi ne arată şi care este drumul, şansa noastră: să fim curioşi să vedem 
cine este Domnul. lar dacă vom fi curioşi şi vom face cele în consecinţă, vom 
beneficia şi noi de o întâlnire minunată, asemeni celei ale lui Zaheu cu Domnul 
Hristos, nicăieri în altă parte mai mult decât în casa noastră, în familia noastră, în 
inima noastră, în ţara noastră, în lumea noastră, Amin! 





Arhim. Dumitru Cobzaru - Duminica a 32-a după Rusalii, Mănăstirea „Mihai 
Voda” Turda, Cluj (31 ianuarie 2021): 


(transcrierea primei părţi) 


[...] Dacă ar fi să-l întrebăm pe Zaheu vameşul ce stări succesive a avut atunci 
când şi-a dorit să-L întâlnească, L-a întâlnit pe Domnul Hristos, L-a primit în casa 
lui şi s-a pocăit, l-am întreba aşa: Vameşule Zahee, ce dor te-a îndemnat să-L cauţi 
pe Domnul Hristos? Ce dor te-a determinat să urci în copac ca să-l întâlneşti doar 
privirea, vameșule Zaheu? Ce bucurie te-a încercat atunci când te-a zărit Domnul 
Hristos şi ţi-a grăit: „Coboară-te Jos, că astăzi vreau să rămân în casa ta."? Va- 
meșule Zaheu, ce pocăință adâncă ai trăit atunci când ai îngenuncheat şi ai măr- 
turisit: „Doamne, iată, jumătate din averea mea o dau săracilor. lar dacă am 
nedreptăţit pe cineva, întorc împătrit.”? Vameşule Zaheu, ce mângâiere ai simţit 
atunci când Domnul Hristos a spus tuturor şi ție: „Astăzi s-a făcut mântuire casei 
acesteia, pentru că şi el este fiul lui Avraam.” 


Aceste stări, dragii mei, au fost cele care l-au încercat pe vameşul Zaheu şi care 
peste veacuri, iată, ne sunt puse înaintea ochilor noştri duhovniceşti pentru ca și 
noi, la rându-ne, să avem dor după Dumnezeu, să simţim bucuria atunci când ne 
întâlnim cu EI, să ne pocăim adânc, recunoscându-ne păcatele noastre şi mân- 
gâindu-ne că ne aşteaptă mântuirea Lui și Împărăţia Lui. 


Aceasta este şi Sfânta Liturghie. Pentru că Liturghia este prin excelenţă întâlnire cu 
Domnul. lar venirea noastră la Biserică, dragii mei, mai ales la Sfânta Liturghie, 
înseamnă împlinirea dorului, precum spunea odinioară mitropolitul Bartolomeu. 


În Liturghie avem această bucurie de a ne întâlni cu EI, Trup şi Sânge, iată, împăr- 
tăşindu-ne precum astăzi atât de mulţi, chiar din două potire. În Biserică şi la 
Liturghie ne pocăim adânc. Nu ne putem ascunde. Aici nu ne putem ascunde de 
fața lui Dumnezeu. Şi de multe ori privind icoana, ne ruşinăm pentru păcatele 
noastre și făgăduim adesea că nu le mai săvârşim. Și chiar încercăm să ne răs- 
cumpărăm prin anumite fapte bune pe care de multe ori le promitem lui Dumne- 
zeu. ŞI tot aici, în Biserică şi la Liturghie, cerem: „Doamne, mântuieşte pe cei 


jp2 


binecredincioşi 
tenirea Ta!” 


„ sau „Mântuieşte, Doamne, poporul 'Tău şi binecuvântează moş- 


Aşadar, această conștiință trebuie să avem ori de câte ori participăm la Sfânta Li- 
turghie, anume conştiinţa și simţirea vameşului Zaheu. Atunci când intrăm în 
biserică, dragii mei, ne urcăm, îndrăznim şi ne suim duhovniceşte, astfel încât reu- 





şim, cel puțin cu ochii minții, să-L vedem pe Dumnezeul nostru, pe Domnul nostru 
lisus Hristos. În lumea în care trăim noi astăzi, oare, unde mai putem trăim bucuria 
la adevărata ei intensitate, dacă nu în Biserica slavei, în Biserica Domnului 
Hristos? Unde să ne pocăim? Să ne lamentăm pe străzi sau în casele noastre?! 
Dimpotrivă! Să vărsăm lacrima în Biserică, dar să facem asemenea vameşului 
Zaheu, care nu şi-a mai mărturisit păcatele pentru că avea în față lui însăşi oglinda 
vieţii. Atunci când L-a privit pe Domnul Hristos, s-a văzut pe sine cât de urât era, 
cât de păcătos era. Şi-a dat seama că nu mai trebuia să-şi mărturisească păcatele, nu 
mai era nevoie, ci doar să-l spună Domnului Hristos cum îşi răscumpără el păca- 
tele. 


Pentru că aşa cum știți prea bine şi dumneavoastră şi cum ne-au anunțat părinţii 
noştri, este bine să plătim atât cât trăim pe pământ. Și dacă vom plăti pentru păca- 
tele noastre în această lume, cu atât mai mult avem nădejdea mântuirii sufletelor 
noastre şi a dobândirii Împărăției Cerurilor. Și unde ne mântuim? Ne spun Sfinţii 
părinți că fără Biserică nu există mântuire. Și mai ales fără Sfânta şi dumnezeiasca 
Liturghie. [...] 





Iubirea lui Dumnezeu şi curajul lui Zaheu: “Nu te teme de judecata 
omenească, nu te teme nici de batjocura oamenilor. Nu te teme! Uită de toate, 
priveşte numai la Hristos!”/ ., Hristos te iubeşte, te cheamă pe nume, nu te 


Mitropolitul Antonie de Suroj: Predică la Duminica a 32-a după Rusalii 
(Vameşul Zaheu): 


A început cea de-a doua săptămână pregătitoare pentru Post. Astăzi îl pomenim pe 
Zaheu, vameşul. Numele „Zaheu” înseamnă „dreptate”, „echitate”. ŞI cât de nepo- 





trivit era numele acesta în contextul vieţii lui. Cu câtă batjocură se gândeau 
oamenii din vremea aceea că omul acesta ducea un mod de viaţă necuviincios, deşi 
avea un asemenea nume. Toţi, care au fost umiliţi, nedreptățiţi, jefuiți şi strâmtoraţi 
de Zaheu, probabil că-i pronunţau numele în batjocură. Cum se putea ca un om ca 
acesta să poarte tocmai un asemenea nume, să fie semnul unor valori măreţe şi 
sfinte, precum dreptatea şi echitatea, dacă întreaga sa viaţă nu era altceva decât 
batjocura dreptăţii, dacă întreaga sa viaţă reprezenta slujirea mamonei nedreptăţii? 


Dar iată că a sosit clipa când omul acesta, a cărui viaţă a fost atât de nedreaptă şi 
într-o contradicţie crasă cu numele său şi cu chemarea sa, să ajungă faţă în faţă cu 
Mântuitorul Hristos. Zaheu a vrut să-L vadă şi nu i-a fost frică să fie batjocorit de 
oameni. Fiind un om bătrân şi de neam ales şi bogat din punct de vedere pămân- 
tesc, acela a urcat pe un copac, fiindcă era prea scund. Voia să-L vadă pe Mân- 
tuitorul de după capetele celorlalți. Trecând pe alături, din câte ne spune 
Evanghelia, Mântuitorul l-a zărit. 


Oare EI nu i-a văzut şi pe ceilalți oameni? Bineînţeles că da! Dar Hristos a privit în 
adâncul acestui om şi a văzut că nu poartă în zadar numele dreptăţii şi numele sfânt 
al echitaţii. Şi Domnul l-a chemat la Sine. Hristos a crezut în ce avea mai sfânt 
omul acela, dar care era ascuns undeva. Ascuns în întreaga sa viaţă în negura 
fărădelegii. 


Domnul a intrat în casa lui Zaheu, iar când acela a privit la Mântuitorul său, a 
văzut în Persoana Sa deplinătatea măreției omenești, tărie infinită şi milostivire ne- 
mărginită, iubire jertfelnică, compătimire şi durere, dar şi dreptate şi corectitudine 
desăvârşită. 


Și Zaheu s-a topit, iar atâţia ani de viaţă păcătoasă s-au spulberat ca praful în faţa 
vântului. Înaintea lui Hristos a rămas numai omul autentic, capabil de pocăință de a 
spune că, dacă a nedreptăţit pe cineva cu ceva, e suficient ca omul respectiv să vină 
şi să-l ceară îndreptarea nedreptăţii, iar el va întoarce împătrit. Dacă a umilit sau a 
clevetit pe cineva, va răscumpăra fărădelegea pe deplin. Zaheu a crezut în Hristos. 
Dar a crezut şi în el însuşi, a crezut în măreţia omului, în sfinţenia şi în minunea 
vocației umane. A simţit că este nepotrivit să mai rămână în starea în care a trăit în 
toţi anii vieţii sale. Şi, precum ne spune apostolul de astăzi, a vrut să crească la 
măsura deplinătăţii lui Hristos, să crească până la statutul de om. De aceea, a ajuns 
un adevărat fiu al lui Avraam prin credinţa sa. 


Ce ne împiedică şi pe noi să păşim pe calea aceasta? Duminica trecută ne-a fost 
prezentat chipul orbului Bartimeu care, din pricina metehnei sale, nu putea să vadă 





nici soarele strălucind, nici lumina lunii, nici pe Hristos care trecea pe alături, nici 
pe aproapele, nici pe sine şi nici calea de dinaintea sa. Dar Hristos i-a deschis ochii 
la toate. Zaheu este pentru noi modelul omului capabil de a depăşi răul care ne 
împiedică în calea vieţii. 


Da, nici noi nu suntem capabili să vedem lumea în lumina harului lui Hristos, care 
lucrează în ea în mod împărătesc, să-l vedem pe aproapele şi drumul nostru. Din 
nefericire, suferim şi de un alt tip de orbire: de slava deşartă şi de frica osândirii 
omeneşti. 


Cu toate că mai zărim câte ceva şi nu suntem cu desăvârşire orbi, nu-L vedem pe 
Dumnezeu. Vedem numai feţele batjocoritoare şi înfricoşătoare ale oamenilor şi 
citim pe chipurile lor osândirea şi batjocura, deşi de cele mai multe ori pe faţa lor 
se citeşte părerea de rău şi durerea pentru faptul că sunt atât de umiliţi şi de 
nevrednici... 


După cum ne învaţă Sfântul loan Scărarul, deşi omul făţarnic nu se teme de 
Dumnezeu, dar se cutremură şi se milogeşte în faţa oamenilor. Nu suntem şi noi 
asemenea? Cine dintre noi, pentru a ajunge în fața Mântuitorului nostru Hristos, 
poate, ca şi Zaheu, să se pună în situația de a fi batjocorit? Avem curajul acesta? 


Cât de rar suntem suficient de curajoşi pentru a înfrunta batjocura şi ponegrirea! 
Lui Zaheu nu i-a fost frică de aceasta. 


lată ce ne spune din experienţa sa: Nu te teme de judecata omenească, nu te teme 
nici de batjocura oamenilor. Nu te teme! Nu te lăsa orbit de feţele oamenilor, de 
mulțimea chipurilor omeneşti, ci priveşte la singurul chip cu adevărat uman: la 
chipul lui Hristos, Dumnezeul tău, Fratele tău după firea umană şi Mântuitorul tău. 
Uită de toate, priveşte numai la EI şi deschide-l uşa în viaţa, inima şi mintea ta! 
Deschide-te lui Hristos până la capăt! Deschide-ţi casa, inima şi mintea, dar cu preţ 
scump. Zaheu nu numai că a depăşit frica în faţa oamenilor, dar a şi făgăduit să-şi 
îndrepte viaţa, fapt pe care l-a şi făcut. 


lată a doua povaţă a sa: Dacă vrem să fim fu ai lui Avraam, adică fii ai credinţei, să 
fim dispuşi să ne îndreptăm viaţa, oricât ne-ar costa, precum a făcut Zaheu. Să 
pătrundem în inima acestui model, precum duminica trecută am reflectat îndelung 
la chipul orbului Bartimeu. 


Săptămâna aceasta să revenim la reflecția duhovnicească într-un mod nou, plini de 
curaj şi de bucurie. Pentru ca, deschizându-ni-se ochii minţii, să depăşim orbirea 
duhovnicească şi să vedem singurul lucru de care avem nevoie, ajungând oameni 





liberi. Nu robi ai orbirii noastre, nici ai fricii, nici ai vreunui om care vrea să ne 
înrobească; nici robi ai bunurilor care ne aparţin, pe care le-am dobândit sau pe 
care le avem în stăpânire, dar care de fapt ne stăpânesc. Să fim liberi şi să păşim cu 
un pas înainte spre Împărăţia lui Dumnezeu, spre bucuria deplinătăţii vieţii şi spre 
deplinătatea măsurii lui Hristos. Amin. 


23 ianuarie 1997 


(Din: Mitropolitul Antonie de Suroj, Predici la Octoih, Editura Egumeniţa, 
2020) 


Ziarul Lumina: Colocviu al mântuirii în cetatea istorică Ierihon - Un articol 
de: Arhim. conf. univ. dr. Teofan Mada - 31 ian, 2021 


Textele Sfintei Scripturi din Duminica a 32-a după Rusalii ne cheamă să reorient- 
tăm parcursul duhovnicesc al vieţii noastre. A ne lăsa interpelați şi citiți de Logosul 
vieţii ne permite să devenim şi noi la rândul nostru „pagini deschise”, transparenţe 
vii ale Cuvântului mântuitor, mărturisitori ai lui Hristos şi binevestitori ai noutăţii 
Sale milostive. De fapt, Cuvântul lui Dumnezeu aduce mereu noutate, este tainic- 
necuprins, scapă previziunilor noastre şi depăşeşte schemele noastre duplicitare. 


Imaginea biblică a întâlnirii Domnului lisus cu Zaheu (cf. Luca 19, 1-10) redă un 
dialog al mântuirii, deşi relatarea biblică ar părea că ne prezintă întâlnirea dintre 
lisus Hristos şi Zaheu ca pe un eveniment întâmplător. Dar intrarea Domnului în 





Ierihonul biblic şi traversarea cetăţii istorice însoțită de mulțime (cf. Luca 19, 3) nu 
constituie un fapt „întâmplător” din punctul de vedere al lui Dumnezeu. 


Și nici trecerea prin Ierihon nu este întâmplătoare, renumita cetate nimicită în 
timpurile lui Iosua, conform Scripturii n-ar mai fi trebuit reconstruită (cf. losua 6), 
ci ar fi trebuit să fie „cetatea dată uitării”. Însă Domnul lisus „intră şi străbate” 
Ierihonul (cf. Luca 19, 1). lerihonul, care se află sub nivelul mării, nu se limitează 
să ajungă moralmente la nivelul cel mai scăzut, reprezentat de Zaheu. Acesta era 
mai marele vameșşilor care aduna taxele pentru romani. Era „bogat” (v. 2) şi este 
uşor de intuit cum a devenit bogat: exploatându-i pe concetăţenii săi. În ochii lor, 
Zaheu era cel mai rău, unul care nu poate fi mântuit. Însă nu în ochii Domnului, 
care-l cheamă pe nume, Zaheu, care înseamnă „Dumnezeu îşi aduce aminte”. În 
cetatea biblică „uitată”, Dumnezeul iubirii milostive îşi aminteşte de cel mai mare 
păcătos. 


Dumnezeu, Cel care ne vede cel dintâi, Cel care ne iubeşte cel dintâi, Cel care ne 
primește cel dintâi 


Inainte de toate, Dumnezeul iubirii veşnice îşi aduce aminte de noi, Dumnezeu nu 
ne uită, nu ne pierde din vedere în pofida încercărilor care ne pot ţine departe de 


EI. Incercări, opreliști și obstacole n-au lipsit în cazul lui Zaheu: statura sa scundă, 
fizică şi morală (văzut ca un păcătos public), dar și ruşinea sa, motiv pentru care 
încerca să-l vadă pe lisus ascuns printre ramurile sicomorului, probabil să nu fie 
văzut. 


ȘI apoi criticile externe din viaţa cetăţii: din cauza acelei întâlniri „toţi murmurau” 
(v. 7). Doar oare şi-n lumea noastră nu este acelaşi lucru? Se murmură... complexe, 
limite, frustrări, victimizări, păcate, ruşine, nesinceritate, bârfe și prejudecăţi... care 
ating ADN-ul nostru spiritual. Dar nici un obstacol nu-l face pe Dumnezeu să uite 
chintesenţa: omul trebuie iubit, ajutat şi mântuit. În persoanele respinse şi refuzate, 
Domnul lisus vede binecuvântarea de neşters a iubirii Tatălui şi de acolo vine 
milostivirea Sa. Domnul spune fiecăruia, chiar celui mai îndepărtat: „Hristos te 
iubește, te cheamă pe nume, nu te uită, tu ai un loc în sufletul Lui”. 


Dar Domnul lisus, în afară de a-şi aduce aminte, de a-l recunoaște şi chema pe 
nume, pe Zaheu, anticipează în preştiinţa Sa vederea lui Zaheu. Vedem acest lucru 
în „jocul” privirii cu Zaheu, care „căuta să vadă cine este lisus” (v. 3). Este foarte 
interesant că Zaheu nu căuta numai să-L vadă pe lisus, ci să vadă Cine este lisus: 
adică să înţeleagă ce fel de Învățător era, care era trăsătura Sa distinctivă. Şi Îl 
descoperă nu atunci când Îl priveşte pe Iisus, ci atunci când este privit de EI. Pentru 





că în timp ce Zaheu căuta să-L vadă, Domnul lisus îl vede cel dintâi, înainte ca 
Zaheu să vorbească, lisus îi vorbeşte, înainte de a-l invita pe Domnul, EI vine în 
casa sa. 


lată cine este Iisus potrivit acestui colocviu al mântuirii cu Zaheu: Cel care ne vede 
cel dintâi, Cel care ne iubeşte cel dintâi, Cel care ne primeşte cel dintâi. Când 
descoperim că iubirea dumnezeiască este înaintemergătoare, că ajunge la noi 
înainte de orice, viaţa noastră se schimbă. 


Rămâi valoros în ochii lui Dumnezeu prin faptul că eşti, nu că ai 


Să evidenţiem un alt aspect important al atitudinii lui lisus, care ne face să ne sim- 
țim acasă. Domnul îi spune lui Zaheu: „Astăzi trebuie să rămân în casa ta” (v. 5). 
Zaheu, cel care se simţea străin în propriul oraş, se întoarce acum în casa sa ca 
persoană iubită. Şi, iubit de Hristos, Zaheu redescoperă pe semenii săi și spune: 
„Jumătate din averea mea o dau săracilor şi, dacă am nedreptăţit pe cineva îi dau 
înapoi împătrit” (v. 8). Dacă Legea lui Moise cerea să se restituie adăugând o 
cincime (cf. Lev. 5, 24), Zaheu dă înapoi împătrit: merge mult dincolo de Lege 
pentru a afla şi lucra iubirea. Simţându-se acasă, a deschis ușa pentru aproapele. 
Dacă tot ceea ce facem nu porneşte de la privirea milostivă a lui lisus Hristos, 
riscăm să mondenizăm credinţa, s-o complicăm, s-o umplem cu atâtea garnituri: 
argumente personale diverse, vederi înguste, opțiuni ideologice, alegeri/decizii 
partinice. Dar se uită esențialul, simplitatea credinţei, cea care vine înainte de toate: 
întâlnirea vie cu iubirea milostivă a lui Dumnezeu. Dacă nu este centru, dacă nu se 
află la începutul şi sfârșitul fiecărei fapte a noastre, riscăm să-l ţinem pe Dumnezeu 
„în afara casei”, adică în Biserică, adică în casa Tatălui, dar nu cu noi. Dumnezeu 
vine cu iubirea Sa milostivă. 


Să cerem harul Duhului Sfânt de a merge în întâmpinarea fiecăruia ca unui frate şi 
să nu vedem duşmani în nimeni. Și dacă ni s-a făcut răul, să răsplătim cu binele. Şi 
dacă am fost prigoniţi, să iertăm. 


Ucenicii Domnului lisus nu sunt robii relelor trecute, ci, iertați de Dumnezeu, făp- 
tuiesc ca Zaheu: se gândesc numai la binele pe care-l pot face. Să dăm gratuit, să-i 
iubim pe săraci şi pe cei care nu au ce să ne dea înapoi: vom fi bogaţi în ochii lui 
Dumnezeu. Comunitatea noastră nu trebuie să fie locul judecăților şi al mur- 
murelor (care pot afecta ADN-ul nostru spiritual), ci ea trebuie să fie spațiul „noi 
în care fiecare să se simtă amintit de Domnul Hristos, anticipat de iubirea Sa milo- 
stivă şi primit acasă. 





Pentru Domnul lisus Hristos, ne arată Evanghelia, nimeni nu este inferior şi neim- 
portant, distant, nimeni nu este nesemnificativ, ci toţi suntem prea iubiți şi impor- 
tanți: tu ești important! Și Dumnezeu se bazează pe tine pentru ceea ce eşti, nu 
pentru ceea ce ai tu. În ochii Săi nu valorează chiar nimic haina pe care o porţi sau 
telefonul mobil pe care-l foloseşti, nu-L interesează dacă eşti la modă, ÎL interesezi 
tu, aşa cum ești, aşa cum ești. În ochii Săi ai valoare şi valoarea ta este inesti- 
mabilă. 


E timpul pentru a iubi şi a fi iubiţi 


Dumnezeul Evangheliei mereu ne aşteaptă cu nădejde, şi atunci când ne închidem 
în tristețile noastre, rumegând încontinuu asupra judecăților, ofenselor primite şi 
asupra trecutului. Dar bolirea de tristeţe nu este demnă de statura noastră spirituală! 
Ba chiar este un virus, această bolire de tristeţe, este un virus care infectează ADN- 
ul nostru şi blochează totul, care închide orice ușă, care împiedică repornirea 
dinamicii vieţii. 


In schimb, Preasfânta Treime este Dumnezeul nădejdii: crede mereu că ne putem 
ridica şi nu Se resemnează văzându-ne „fără vlagă” şi fără bucurie. Este trist să 
vezi un tânăr fără bucurie. Pentru că suntem mereu fii Săi iubiţi. Ne va face bine 


ca în fiecare dimineață să spunem în mica noastră rugăciune: „Preasfântă Treime, 
îți mulțumesc pentru că mă iubești. Eu cred că mă iubeşti, fă ca prin harul Tău să 
iubesc viața mea”. Dar nu greşelile sau defectele mele, care trebuie corectate, ci să 
iubesc viaţa, care este un mare dar: este timpul pentru a iubi şi a fi iubiţi. 





Pr. Eugen Tănăsescu - Secta politicienilor şi a magnaţilor 


ERE IA 


Evanghelia din Duminica aceasta ne relatează cazul demnitarului bogat numit 
Zaheu. Exact în această perioadă s-a desfăşurat forumul economic de la Davos, o 
întâlnire a elitelor mondiale din economie şi politică. Care e legătura dintre ace- 
stea? Simplu: soluţii la criza economico-financiară. 


Papa Francisc s-a adresat Forumului Economic Mondial de la Davos, afirmând 
două chestiuni importante. 


— Prima precizează raportul omului cu bogăţia: ea nu trebuie să conducă 
umanitatea, ci să o slujească. 
— A doua vizează distribuţia bogăției şi a resurselor. 


Aici, şeful Vaticanului a arătat că nu trebuie tolerată discrepanţa dintre miile de 
oameni care mor zilnic de foame şi cantităţile enorme de hrană care, de multe ori, 
sunt pur şi simplu risipite. Drept urmare, el a recomandat găsirea unor decizii, 
mecanisme şi procese care să conducă la o mai bună distribuţie a averii şi la 
integrarea celor săraci. 


Papa nu spune ceva nou, dar e foarte bine că reaminteşte elitelor câteva chestiuni 
fundamentale. Noul Testament conține numeroase locuri în care tratează problema 
economică. 





Dintre acestea, două mi se par relevante acum: cazul Zaheu şi viaţa economică de 
tip creştin, prezentată în Faptele Apostolilor. Ambele au ca numitor comun comu- 
nitarismul/distributismul economic, ca soluţie unică de rezolvare a problemelor 
economice mondiale. 


În fapt, dacă stăm bine să ne gândim, unul din motivele principale ale existenţei 
săracilor este...existenţa bogaţilor. Adică inegalitatea distribuirii resurselor. Stati- 
sticile reflecta aceasta foarte bine: primii 85 de miliardari ai globului, deţin mai 
multă avere decât jumătate din populația lumii. Ar putea candida cu succes la 
statutul de Zaheu. 


Realizând inutilitatea bogăției strânse doar pentru sine, Zaheu îşi va jertfi propria 
sa poziție socială pentru Dumnezeu: demnitar bogat al comunităţii fund, nu se 
sfieşte să se suie într-un copac pentru a-L vedea pe Hristos. Chemat de Acesta, va 
rosti celebrele cuvinte ce sunt baza rezolvării decalajului crescând dintre bogaţi şi 
săraci, de care se îngrijorează şi cei de la Davos: „lată, jumătate din averea mea, 
Doamne, o dau săracilor, şi dacă am năpăstuit pe cineva cu ceva, întorc de patru 
ori“. Astfel, el devine apostolul Zaheu, pe care îl cinstim anual la 20 aprilie. 


Prin urmare, soluția e simplă: bogaţii lumi să devină Zahei. Oricum, la ce averi au 
unii, sunt convins că nu le este utilă şi nu o pot folosi pe toată, chiar de-ar cumpăra 
toată Terra. Ce să faci cu atâţia bani sau bunuri? Vorba Sfântul loan Gură de Aur: 
“Eşti bogat? Foarte bine! Eşti zgârcit? Foarte rău!” 


Desigur, poate lor nu li se va părea aşa simplu. Pe undeva, este firesc. E foarte greu 
să îți schimbi principiile de viaţă economică la 180 de grade, să treci de la lupta 
pentru acumulare şi administrare egoistă la cea de dăruire şi redistribuire echitabilă 
a resurselor. Dar altă soluţie nu este. Trebuie să înţelegem că jocul capitalist şi-a 
atins limitele, aşa cum spunea mai de mult şi marele expert economic Nouriel 
Roubini. 


Dacă politicienii şi magnații lumii vor continua să practice acest capitalism care 
polarizează inechitabil resursele, capitalismul de acumulare, atunci ei vor deveni o 
grupare de tip sectă. 


Consecințele vor fi catastrofale. Se va practica intens cultul banului, se vor rein- 
fiinţa structuri de tip castă iar reeducarea morală a societăţii va socoti ca fiind nor- 
male şi “colaterale” neo-sclavagismul de tip patronal, şomajul, afacerismul, lipsa 
meritocraţiei, fuga de răspundere (apropo, mă aşteptam la o căință mai rapidă a 





responsabililor în cazul avionului din Apuseni, dacă tot ne dăm creştini), luptele 
între grupuri de interese şi multe alte erori capitaliste. 


Intr-un final, lumea se va structura asemenea unei secte: va avea lideri politici şi 
economici care vor încerca să spele creierele “supuşilor” inventând tot felul de 
norme şi practici nedemocratice, cu iz isteric, grobian şi chiar inuman. 


Dacă aveţi senzaţia că acestea deja se întâmplă, înseamnă că secta începe să func- 
ționeze... 





Pr. L Vesa - Predică la Duminica a 32 -a după Rusalii (a lui Zaheu vameşul) 


Atât de rodnică a fost întâlnirea dintre Mântuitorul lisus şi Zaheu, încât din om 


păcătos, Zaheu devine om drept; atât de totală şi de perfectă a fost întoarcerea lui 
de la păcat la adevăr, de la nedreptate la adevărata trăire, încât el, de la început, se 
debarasează de balastul ce-l lega de trăirea pământească păcătoasă, nelăsându-l să 
se înalțe spre culmile binelui şi ale virtuţii şi care era în acelaşi timp, izvorul, celor 
mai multe păcate ale sale: avuţia sa prea mare. 


„Zahee, grăbeşte de te pogoară, căci astăzi în casa ta trebuie să rămân!" 


Scena minunată pe care Sfânta Evanghelie de la Sfântul evanghelist Luca, la 
capitolul XIX, 1-19, ne-o înfăţişează astăzi spre duhovnicească zidire, se petrece în 
oraşul Ierihon. Mântuitorul lisus era în trecere prin această aşezare evreiască, 
înconjurat ca de obicei de mulțime mare de popor, dornică să vadă cu ochii proprii 
lucrurile peste fire ce le săvârşea şi setoasă să-l asculte învăţăturile admirabile. La 
porțile oraşului dăduse vedere unui orb ce până atunci şezuse cerşind lângă cale şi 
care primind lumina ochilor, „a mers după Dânsul, mărind pe Dumnezeu”(Luca 
XVIII, 43), fund pentru toţi dovadă evidentă a puterii dumnezeieşti pe care lisus 
Hristos o avea asupra firii văzute şi umplând sufletele tuturor de cel mai cald entu- 
ziasm Şi de cea mai simțită admiraţie pentru Fiul Mariei. 





În Ierihon trăia un om cu numele Zaheu. Acesta, mic de statură, pe cât era de 
bogat, pe atât era de păcătos. El era mai marele vameşilor, adică era căpetenia 
acelora care încasau dările pe care evreii erau datori a le plăti stăpânirii romane, 
care nu cu mult înainte, îşi întinsese puterea şi asupra pământului sfânt al făgă- 
duinţei. Deşi practica o îndeletnicire din cele mai urâte de popor, fiind direct în 
slujba puterii înrobitoare şi dijmuind mai ales şi cu mai multă asprime pe cei de 
Jos, pe cei mici şi fară apărare, adică pe săraci, pe orfani şi pe văduve, şi aceasta 
facând-o nu atât în folosul vistieriei statului, cât mai ales în al pungii proprii - 
aceasta explică bogăţia mare a lui, ca şi păcătoşenia sa - Zaheu era fără îndoială, 
fruntaş între fruntaşii oraşului, fiindcă era foarte bogat. Căci, îndeobşte, se ştia, că 
respectul, consideraţia de care te bucurai, poziţia socială pe care o aveai, erau în 
directă legătură şi proporţie nu cu cinstea şi omenia vieţii tale, nu cu caracterul pe 
care-l aveai, nu cu virtutea pe care o practicai şi nici chiar cu ştiinţa şi priceperea 
de care dădeai dovadă, ci cu averea sau cu starea materială pe care te rezemai. 


Fără îndoială că Zaheu va fi auzit despre Mântuitorul, al cărui nume era rostit cu 
atâta venerație şi devotament de mulțime şi căruia îi cântau osanale toţi cei mân- 
tuiți din tot felul de neputinţe, Desigur, va fi auzit despre acest misterios galilean, 
care, deşi Se comporta ca un om adevărat, trăia ca un înger, vorbea ca un heruvim 
şi făcea semne şi minuni mai mari şi mai multe decât orice profet al legii celei 
vechi. 


În inima rece a acestui bogat înrobit de avere, începe să mijească o dâră de lumină, 
în sufletul său înrăit de păcate începe să se înfiripeze, să încolţească o dorinţă de 
evadare din rău înspre bine, din păcat spre virtute: Zaheu, mai marele vameşilor şi 
păcătosul păcătoşilor, vrea să-L vadă pe Mântuitorul lisus. Această dorinţă a sa 
pare să nu fie realizabilă, căci el e mic de statură şi atâta lume e strânsă în jurul 
Mântuitorului, încât e imposibil să-L poată vedea sau să poată străbate până la EI. 
lar dacă totuşi s-ar fi înghesuit, ar fi riscat poate să fie bruscat de cei ce-l cunoşteau 
cât de păcătos era față de popor şi faţă de rânduielile legii lui Moise. 


Și atunci, ca să-şi poată astâmpăra curiozitatea şi ca să-şi poată potoli imboldul 
lăuntric tainic ce-l mâna spre Mântuitorul, fară să ţină seama că nu se cădea ca el, 
Zaheu, marele bogătaş, el, omul respectat şi cinstit de concetăţenii săi, el, om în 
toată firea, să recurgă la expediente copilăreşti pentru a-şi ajunge scopul, Zaheu, 
ştiind pe unde avea să treacă Mântuitorul lisus, negăsind alt chip spre a-L vedea, 
„aleargă înainte, se suie într-un sicomor ca să-L vadă, căci pe acolo avea să 
treacă”. Călcând deci în picioare orgoliul personal de om matur, de om bogat şi cu 
vază, nesocotind judecata oamenilor - care pe bună dreptate ar fi putut râde de el, 





văzându-l cocoţat în pom, asemenea pruncilor - Zaheu îşi potoleşte dorul năvalnic 
al sufletului de a-L cunoaşte pe marele Rabi. 


Văzându-l în pom, privindu-L cu atâta dor şi cu atâta iubire, Mântuitorul îi spune: 
„Zahee, grăbeşte de te pogoară, căci astăzi, în casa ta trebuie să rămân”. Era firesc 
să fie aşa: Mântuitorul nu putea trece nepăsător prin fața unui om care dorea cu 
atâta ardoare să-L cunoască şi în sufletul căruia încolţise speranţa izbăvirii din 
păcate; Zaheu era bolnav sufleteşte, el dorea să fie vindecat, iar lisus venise să 
vindece pe cei ce sufereau de asemenea boală. Coboară prin urmare, Zahee, căci 
Mântuitorul va tămădui nu numai casa sufletului tău, ci casa ta întreagă! 


Atât de rodnică a fost întâlnirea dintre Mântuitorul lisus şi Zaheu, încât din om 
păcătos, Zaheu devine om drept; atât de totală şi de perfectă a fost întoarcerea lui 
de la păcat la adevăr, de la nedreptate la adevărata trăire, încât el, de la început, se 
debarasează de balastul ce-l lega de trăirea pământească păcătoasă, nelăsându-l să 
se înalțe spre culmile binelui şi ale virtuţii şi care era în acelaşi timp, izvorul, celor 
mai multe păcate ale sale: avuţia sa prea mare. 


lar Zaheu, stând, a zis către Domnul: „lată jumătate din averea mea o dau săra- 
cilor”. Şi fiindcă în meseria lui fusese necinstit, îmbogăţindu-se pe căi nedrepte şi 


nu prin muncă cinstită, el vrea să repare orice pagubă pe care ar fi cauzat-o altora: 
„şi de am nedreptăţit pe cineva cu ceva, îi întorc împătrit”. În faţa unei atari 
întoarceri de la rău la bine, de la nedreptate la dreptate, de la păcat la virtute, 
Mântuitorul nu are altceva de adăugat decât: „Astăzi s-a făcut mântuire casei 
acesteia, pentru că şi acesta fiul lui Avraam este. Căci a venit Fiul Omului să caute 
şi să mântuiască pe cel ce era pierdut” 


E încă viu în mintea noastră praznicul luminat al Naşterii Domnului şi inima 
noastră simte încă parfumul sfânt ce s-a răsăpândit din ieslea peşterii din Betleem, 
care a văzut marea minune a înomenirii lui Dumnezeu şi care a cuprins în ea pe 
Dumnezeu cel făcut Prunc. Răsună în inimile credincioşilor glasul proorocilor, plin 
de nădejdea aşteptării, care cereau de la Domnul să trimită mai repede pe Cel 
aşteptat de neamuri şi apoi cântarea plini de bucurie că Hristos S-a născut pe 
pământ. Da, Hristos S-a născut în lume, a intrat fără zgomot şi fără pompă în 
această lume, făcându-Se cetăţean al ei, fără putinţă de a mai fi izgonit din ea: nici 
răutatea păcatului, nici nedreptatea oamenilor nu vor mai reuşi să-L alunge de pe 
acest pământ, în care crucea pătimirii Sale sfinte a fost adânc înfiptă, iar EI pironit 
cu cuie pe ea. 





El a rămas cu noi în Biserica Sa, căci ne-a zis: „lată, Eu cu voi sunt până la 
sfârşitul veacurilor”.El trăieşte în noi prin credinţa noastră în EI; EI trăieşte şi va 
trăi în iubirea sufletelor cu adevărat creştine. Mântuitorul continuă să fie în 
mijlocul nostru, în bisericile noastre modeste, în chipul tainic al Sfintei Euharisti, 
al Sfintei Împărtăşanii, rob al iubirii Sale nemărginite pentru noi, oamenii. Căci ce 
altceva este trupul şi sângele Domnului, pe care-L mărturisim la Sfânta 
împărtăşanie, decât acelaşi Hristos, născut din femeie şi mort din iubire pentru 
oameni, care în chip nevăzut şi totuşi real, a rămas cu noi, fraţii Săi iubiţi? 


Mântuitorul lisus Hristos a fost şi rămâne dorinţa fierbinte a sufletelor cu adevărat 
iubitoare de Dumnezeu. Acestea, asemenea lui Zaheu din Evanghelie, au dorit şi 
doresc să-L vadă, să-L audă, să-L cunoască şi să-L înţeleagă, pentru ca apoi să 
urmeze întru totul voia Lui sfântă, poruncile Lui mântuitoare şi pilda vieţii Sale 
minunate. Sufletele cele alese au un singur dor, doresc un singur lucru: pe 
Dumnezeu, pe Mântuitorul lisus Hristos: „Sufletul meu e însetat după Domnul, 
precum cerbul spre izvoarele apelor” - zice psalmistul. 


Icar ÎNOT OEENONII, spune: „De mii de ori pe zi 
Te doresc, lisuse al meu; când vei veni? Când îmi vei da bucuria ca să mă 
hrănesc din Tine? O, lisus, rege minunat, biruitor prea nobil, dulceaţă de 
nespus! Când cercetezi sufletul nostru, atunci îi izvorăşte adevărul, atunci el 
calcă în picioare vanitatea lumii şi arde de iubire divină! O, lisus, dărnicie 
divină, bucurie minunată a inimii, bunătate de nepătruns, iubirea Ta să mă 
topească! lisuse al meu prea dulce, speranţă a sufletului care suspină, pe Tine 
Te caută lacrimile pioase, pe Tine Te cheamă suspinările intime ale inimii... 
pentru Tine, O, lisuse, eu lâncezesc de iubire!” lar „Imitaţia lui Hristos”, 
această carte de aur, spune: „A fi cu Hristos e Raiul prea dulce; a fi fară EL, 
iadul”! 


Prin urmare: 

Veşti flămând? Doreşte-L pe lisus, căci El e pâinea îngerilor, mama care 
cuprinde toată dulceaţa. 

V Eşti însetat? Doreşte-L pe lisus; El e izvorul apei celei vii, din care dacă va 
bea cineva, nu va mai înseta în veci, EI e vinul care îmbată sufletul şi care 
face să încolțească feciorelnicii. 

V Eşti bolnav? Doreşte-L pe lisus, căci El e adevăratul doctor şi adevărata ta 
tămăduire. 

Y Iubeşti frumuseţea sau fugi după avuţii? El însuşi e frumusețea şi oceanul 
tuturor comorilor. 

Y Doreşti un prieten adevărat? Hristos e cel mai bun prieten al sufletului tău. 





V Eşti păcătos? Cheamă-L pe lisus, El te va izbăvi, căci a murit pentru tine. 
Cere-l ajutor, căci El a învins pe diavolul, lumea, trupul, moartea şi a 
potolit mânia Tatălui Său. 

Y Doreşti să stărui în bine? la-L de model pe El, căci El e calea, adevărul şi 
viața şi cine îl urmează, nu umblă în întuneric. 


Doreşte-L pe Iisus, suspină după lisus, fă tot ce poţi ca să ajungi la EI; în EI vei 
afla toate bucuriile şi desfătările! 


lisuse Hristos, care bine ai voit a sfinţi casa lui Zaheu prin prezenţa Ta şi sufletul 
lui l-ai curăţit prin harul Tău, fă ca mintea mea să-Ți creadă Ție totdeauna, inima 
mea să Te dorească mereu, iar voința mea să fie supusă poruncilor Tale sfinte! Fă- 
mă să Te iubesc mereu, să Te caut pretutindeni şi să-Ți slujesc totdeauna, pentru ca 
apoi Tu să fii fericirea mea în viaţa cea veşnică. Amin! 


Sursa: Pr. L Vesa, (Glasul Bisericii nr. 1-2, 1961) 





Pr. lect. dr. Mihai Burlacu - Evanghelia de Duminică - Bogat cu adevărat ești 
când ÎI primeşti pe Dumnezeu în inima ta 


Duminica a 32-a după Rusalii (a lui Zaheu) Luca 19, 1-10 


Textul evanghelic de astăzi evocă tema pocăinţei prin exemplul personal al unui 
om, numit Zaheu, despre care ni se spune că era mai-mare peste vameşi. Demni- 
tatea sa era echivalentul unei funcţii înalte în contextul lumii actuale. Este lesne de 
înţeles că era bogat şi influent, fapt consemnat şi de Scriptură. Vameşii erau 
consideraţi oameni ai puterii, reprezentanţi ai autorităţii iudaice sau chiar ai Impe- 
riului roman. Cei mai conservatori dintre evrei vedeau în vameşi oameni care au 
abjurat de la principiile tradiţionale evreieşti, de la sistemul teocratic întemeiat pe 
Legea dată prin Moise, întărită prin regalitatea lui David. Ei erau o categorie de 
oameni temuţi, deoarece puteau abuza oricând de autoritatea lor. Zaheu fiind „mai- 
mare peste vameşi” nu se sfia să se arate în public, ci se alătura mulţimii, consi- 
derându-se totuşi în sufletul său aparținând poporului, neavând acel aer triumfalist 
pe care îl afişa majoritatea tagmei sale. 


EI dorea să-L vadă pe Domnul lisus Hristos, căci era fascinat de popularitatea Ace- 
stuia pentru minunile Sale. Personalitatea lui Hristos avea notorietate datorită 





vindecărilor minunate, în special aici, în Ierihon, unde ne arată Sfântul evanghelist 
Luca că se petrece acţiunea. 


Întâlnirea cu Domnul lisus Hristos avea un impact puternic în sufletele şi inimile 
celor care-L vedeau sau cunoşteau, încât aceştia îşi dădeau seama imediat că nu 
este doar un simplu om, nici măcar un simplu profet, ci mai mult decât atât. 
Această revelaţie personală a lui Hristos prin interacțiunile cu contemporanii Săi 
declanşează certitudinea acestora că „de la Dumnezeu a ieşit” sau, mai clar, că este 
Dumnezeu Însuşi. Pe aceste interacțiuni revelatorii oamenii ajung la conştiinţa 
dumnezeirii Sale, aşa cum s-a întâmplat şi în cazul lui Zaheu. 


Conştiinţa păcătoşeniei și dorul după Dumnezeu 


Ne spune Sfânta Scriptură că Zaheu era mic de statură şi nu putea să-L vadă, de 
aceea s-a urcat într-un sicomor. Oare Zaheu, persoană importantă, care dispunea de 
multe resurse, nu putea să-şi facă loc în primele rânduri ale mulţimii ca să ajungă 
la Hristos? Zaheu era conştient de păcatele sale şi de faptul că Hristos 1 le ştie, deci 
se socotea nevrednic să-L întâmpine sau să-L invite în casa sa. 


Dar lisus Hristos vine deja în întâmpinarea smereniei lui: „Zahee, grăbeşte-te şi dă- 


te jos, căci azi trebuie să rămân în casa ta”. 


Urcarea în sicomor a lui Zaheu pentru a-L vedea pe Hristos arată râvna lui pentru 
un ideal care era detaşat de bunurile lumii acesteia, şi anume curăţia sufletului. 
Zaheu era bogat, dar simţea că belşugul vieţii pământeşti nu-i era suficient pentru a 
fi fericit sau desăvârşit, ci aspira către o lume mai înaltă şi desăvârşită: pacea 
sufletului care se regăseşte în relaţia cu Dumnezeu. El este exemplul care arată 
setea ontologică a omului după comuniunea cu Creatorul Său. Zaheu avea deja 
înclinația căutării lui Dumnezeu, motivând râvna sa. El este modelul omului care 
se întâlneşte cu Dumnezeu după ce în prealabil se detaşează cu inima de cele 
văzute, plasându-şi sensul existenţei sale dincolo de planul material al ei. 


Faptul că Hristos îl strigă pe nume arată că Dumnezeu vine negreşit în întâm- 
pinarea omului care se pocăieşte, ca un Părinte îndurător. Dacă Zaheu vine în 
întâmpinarea Domnului suindu-se în sicomor ca să-L vadă, Domnul surprinde prin 
dorinţa de a fi mai mult decât văzut: să rămână în casa lui Zaheu. Gestul arată că 
Dumnezeu doreşte comuniunea cu omul mai mult decât ne putem imagina, fapt 
realizabil nu doar de departe, prin simpla participare vizuală, ci deplin, prin con- 
locuirea în inima omului. 





Metanoia vameşului nu ţine seamă de prescripțiile legii 


Zaheu continuă gestul său de pocăință prin mărturisirea greşelilor lui, spunând că 
jumătate din averea sa o va da săracilor şi că va întoarce împătrit celor ce le-a făcut 
nedreptate. Dorinţa de a da săracilor din averea sa arată că Zaheu înţelege că 
bogăţia pământească este un dar de la Dumnezeu şi un mijloc prin care îşi răscum- 
pără mântuirea sufletului. El vede că Dumnezeu este sursa inepuizabilă a tuturor 
bunătăţilor şi că este dator să facă la rândul său milostenie cu cei care nu au. 
Dumnezeu cheamă la lucrarea iubirii şi de împărtăşire a binelui pe toții oamenii, 
unii prin darurile altora. De asemenea, el mai spune că va întoarce împătrit celor ce 
le-a făcut nedreptăţi. 


Ne întrebăm de ce simte nevoia Zaheu să întoarcă împătrit, din moment ce Legea 
prevedea să se acopere doar contravaloarea unei pagube o singură dată? Pocăinţa îl 
ridicase mai presus de măsura Legii Vechi-testamentare, aducându-l la cunoştinţa 
adevărată a lui Hristos ca autentica măsură universală a lucrurilor. Conform ace- 
steia, Zaheu se simţea dator dragostei necondiționate a lui Dumnezeu de a 
răspunde într-o măsură superioară Legii Vechi care mergea după principiul echi- 
tății. 


Domnul Hristos primeşte această pocăință a lui Zaheu, spunându-i că s-a făcut 
mântuire casei sale, adică harul Său mântuitor devine statornic lucrător celui ce se 
pocăieşte, întărindu-l pentru tot restul vieţii. Prin mântuirea adusă casei lui Zaheu, 
se înţelege, pe de o parte, casa sufletului său, căci casa este sălaşul ultim al iden- 
tităţii umane care este destinat sfințirii. În sens larg se înţelege şi binecuvântarea 
care se aduce lui Zaheu nu doar peste sine, ci şi peste toate darurile sale; aici casa 
fiind înţeleasă ca mediul concret al vieţii unde locuieşte şi lucrează omul. 


Mântuirea înseamnă primirea iertării în urma pocăinţei sincere 


Domnul lisus Hristos motivează binecuvântarea Sa prin două lucruri. 


VY Pe de o parte, arată că Zaheu este fiu al lui Avraam, adică urmează 
descendenţei nu doar biologice din Avraam, ci şi spirituale, deoarece se 
aseamănă acestui patriarh în credinţă şi pocăință. 

Y Pe de altă parte, arată că Fiul Omului a venit să mântuiască pe cel pierdut, 
iar că misiunea Sa este de căutare şi întâmpinare a omului care L-a pierdut 
pe Dumnezeu din inima sa. 





Aceste două idei dovedesc că mântuirea înseamnă întâlnirea dintre om şi Dumne- 
zeu prin pocăinţa celui dintâi cu dragostea iertătoare a Celui de-al doilea. 


Privitor la provocările lumii contemporane, din exemplul lui Zaheu învăţăm va- 
loarea pocăinţei ca stare sufletească permanentă ce ne facilitează percepția iubirii 
lui Dumnezeu care ne caută dintotdeauna. 


Zaheu vameşul este chemat la mântuire prin pocăință şi milostenie. De asemenea, 
mai învăţăm că adesea nu este bine să incriminăm oamenii, ci faptele, deoarece 
oamenii sunt capabili de pocăință sau întoarcere către Dumnezeu şi semeni, într-un 
proces dinamic al mântuirii. 


Adesea avem prejudecăți despre semenii noştri legate de pozițiile lor sociale, pro- 
fesionale, pecuniare, văzându-i predispuşi la lăcomie sau corupţie, asociabile cu 
statutul de vameş pe care Zaheu îl are, negândind că omul în profunzimea sa sufle- 
tească este altfel decât interfaţa socială după care îl judecăm. Deci, trebuie să avem 
mai multă îngăduinţă cu semenii, răbdare şi chibzuinţă, căci toți suntem tainic 
chemaţi de Dumnezeu, iar procesul dinamic al mântuirii scapă de cele mai multe 
ori judecății noastre. 


Pe de altă parte, exemplul lui Zaheu ne învaţă că Dumnezeu îngăduie anumite 
ierarhii şi diferențieri sociale tocmai în virtutea unei iconomii recuperatorii a 
omului din abisul faptelor sale cu impact asupra semenilor. Acestea sunt un semn 
al chemării la mântuire prin diversitatea lucrărilor şi a darurilor dumnezeieşti care 
sunt date în chip felurit tocmai spre a ne pune unii cu alţii într-un raport corect faţă 
de noi ca oameni şi față de Dumnezeu ca Ziditor şi Mântuitor al nostru. 





Arhim. conf. univ. dr. Teofan Mada - Evanghelia de Duminică - Colocviu al 
mântuirii în cetatea istorică Ierihon 


Duminica a 32-a după Rusalii (a lui Zaheu) Luca 19, 1-10 


Textele Sfintei Scripturi din Duminica a 32-a după Rusalii ne cheamă să reorient- 
tăm parcursul duhovnicesc al vieţii noastre. A ne lăsa interpelaţi și citiți de Logosul 
vieţii ne permite să devenim şi noi la rândul nostru „pagini deschise”, transparenţe 
vii ale Cuvântului mântuitor, mărturisitori ai lui Hristos şi binevestitori ai noutății 
Sale milostive. De fapt, Cuvântul lui Dumnezeu aduce mereu noutate, este tainic- 
necuprins, scapă previziunilor noastre şi depăşeşte schemele noastre duplicitare. 


Imaginea biblică a întâlnirii Domnului lisus cu Zaheu (cf. Luca 19, 1-10) redă un 
dialog al mântuirii, deşi relatarea biblică ar părea că ne prezintă întâlnirea dintre 
lisus Hristos şi Zaheu ca pe un eveniment întâmplător. Dar intrarea Domnului în 
lerihonul biblic şi traversarea cetăţii istorice însoțită de mulțime (cf. Luca 19, 3) nu 
constituie un fapt „întâmplător” din punctul de vedere al lui Dumnezeu. 


Și nici trecerea prin Ierihon nu este întâmplătoare, renumita cetate nimicită în 
timpurile lui Iosua, conform Scripturii n-ar mai fi trebuit reconstruită (cf. losua 6), 
ci ar fi trebuit să fie „cetatea dată uitării”. Însă Domnul lisus „intră şi străbate” 
Ierihonul (cf. Luca 19, 1). lerihonul, care se află sub nivelul mării, nu se limitează 
să ajungă moralmente la nivelul cel mai scăzut, reprezentat de Zaheu. Acesta era 





mai marele vameşilor care aduna taxele pentru romani. Era „bogat” (v. 2) şi este 
uşor de intuit cum a devenit bogat: exploatându-i pe concetăţenii săi. În ochii lor, 
Zaheu era cel mai rău, unul care nu poate fi mântuit. Însă nu în ochii Domnului, 
care-l cheamă pe nume, Zaheu, care înseamnă „Dumnezeu îşi aduce aminte”. În 
cetatea biblică „uitată”, Dumnezeul iubirii milostive îşi aminteşte de cel mai mare 
păcătos. 


Dumnezeu, Cel care ne vede cel dintâi, Cel care ne iubeşte cel dintâi, Cel care ne 
primește cel dintâi 


Înainte de toate, Dumnezeul iubirii veşnice îşi aduce aminte de noi, Dumnezeu nu 
ne uită, nu ne pierde din vedere în pofida încercărilor care ne pot ţine departe de 
El. Încercări, oprelişti şi obstacole n-au lipsit în cazul lui Zaheu: statura sa scundă, 
fizică şi morală (văzut ca un păcătos public), dar şi ruşinea sa, motiv pentru care 
încerca să-l vadă pe lisus ascuns printre ramurile sicomorului, probabil să nu fie 
văzut. 


ȘI apoi criticile externe din viaţa cetăţii: din cauza acelei întâlniri „toți murmurau” 
(v. 7). Doar oare şi-n lumea noastră nu este acelaşi lucru? Se murmură... complexe, 
limite, frustrări, victimizări, păcate, ruşine, nesinceritate, bârfe și prejudecăţi... care 
ating ADN-ul nostru spiritual. Dar nici un obstacol nu-l face pe Dumnezeu să uite 
chintesenţa: omul trebuie iubit, ajutat şi mântuit. În persoanele respinse şi refuzate, 
Domnul lisus vede binecuvântarea de neşters a iubirii Tatălui şi de acolo vine 
milostivirea Sa. Domnul spune fiecăruia, chiar celui mai îndepărtat: „Hristos te 
iubește, te cheamă pe nume, nu te uită, tu ai un loc în sufletul Lui”. 


Dar Domnul lisus, în afară de a-şi aduce aminte, de a-l recunoaște şi chema pe 
nume, pe Zaheu, anticipează în preștiinţa Sa vederea lui Zaheu. Vedem acest lucru 
în „jocul” privirii cu Zaheu, care „căuta să vadă cine este lisus” (v. 3). Este foarte 
interesant că Zaheu nu căuta numai să-L vadă pe lisus, ci să vadă Cine este lisus: 
adică să înţeleagă ce fel de Învățător era, care era trăsătura Sa distinctivă. Şi Îl 
descoperă nu atunci când Îl priveşte pe Iisus, ci atunci când este privit de El. Pentru 
că în timp ce Zaheu căuta să-L vadă, Domnul lisus îl vede cel dintâi, înainte ca 
Zaheu să vorbească, lisus îi vorbeşte, înainte de a-l invita pe Domnul, EI vine în 
casa sa. 


lată cine este Iisus potrivit acestui colocviu al mântuirii cu Zaheu: Cel care ne vede 
cel dintâi, Cel care ne iubeşte cel dintâi, Cel care ne primeşte cel dintâi. Când 
descoperim că iubirea dumnezeiască este înaintemergătoare, că ajunge la noi 
înainte de orice, viaţa noastră se schimbă. 





Rămâi valoros în ochii lui Dumnezeu prin faptul că eşti, nu că ai 


Să evidenţiem un alt aspect important al atitudinii lui lisus, care ne face să ne sim- 
țim acasă. Domnul îi spune lui Zaheu: „Astăzi trebuie să rămân în casa ta” (v. 5). 
Zaheu, cel care se simţea străin în propriul oraș, se întoarce acum în casa sa ca 
persoană iubită. Şi, iubit de Hristos, Zaheu redescoperă pe semenii săi şi spune: 
„Jumătate din averea mea o dau săracilor şi, dacă am nedreptăţit pe cineva îi dau 
înapoi împătrit” (v. 8). Dacă Legea lui Moise cerea să se restituie adăugând o 
cincime (cf. Lev. 5, 24), Zaheu dă înapoi împătrit: merge mult dincolo de Lege 
pentru a afla şi lucra iubirea. Simţându-se acasă, a deschis ușa pentru aproapele. 
Dacă tot ceea ce facem nu porneşte de la privirea milostivă a lui lisus Hristos, 
riscăm să mondenizăm credinţa, s-o complicăm, s-o umplem cu atâtea garnituri: 
argumente personale diverse, vederi înguste, opțiuni ideologice, alegeri/decizii 
partinice. Dar se uită esențialul, simplitatea credinţei, cea care vine înainte de toate: 
întâlnirea vie cu iubirea milostivă a lui Dumnezeu. Dacă nu este centru, dacă nu se 
află la începutul şi sfârșitul fiecărei fapte a noastre, riscăm să-l ţinem pe Dumnezeu 
„în afara casei”, adică în Biserică, adică în casa Tatălui, dar nu cu noi. Dumnezeu 
vine cu iubirea Sa milostivă. 


Să cerem harul Duhului Sfânt de a merge în întâmpinarea fiecăruia ca unui frate şi 
să nu vedem duşmani în nimeni. Și dacă ni s-a făcut răul, să răsplătim cu binele. Şi 
dacă am fost prigoniţi, să iertăm. 


Ucenicii Domnului lisus nu sunt robii relelor trecute, ci, iertaţi de Dumnezeu, făp- 
tuiesc ca Zaheu: se gândesc numai la binele pe care-l pot face. Să dăm gratuit, să-i 
iubim pe săraci şi pe cei care nu au ce să ne dea înapoi: vom fi bogaţi în ochii lui 
Dumnezeu. Comunitatea noastră nu trebuie să fie locul judecăților și al mur- 
murelor (care pot afecta ADN-ul nostru spiritual), ci ea trebuie să fie spațiul „noi 
în care fiecare să se simtă amintit de Domnul Hristos, anticipat de iubirea Sa milo- 
stivă şi primit acasă. 


Pentru Domnul lisus Hristos, ne arată Evanghelia, nimeni nu este inferior şi neim- 
portant, distant, nimeni nu este nesemnificativ, ci toţi suntem prea iubiți şi impor- 
tanți: tu ești important! Și Dumnezeu se bazează pe tine pentru ceea ce ești, nu 
pentru ceea ce ai tu. În ochii Săi nu valorează chiar nimic haina pe care o porţi sau 
telefonul mobil pe care-l foloseşti, nu-L interesează dacă eşti la modă, ÎL interesezi 
tu, aşa cum ești, aşa cum ești. În ochii Săi ai valoare şi valoarea ta este inesti- 
mabilă. 


E timpul pentru a iubi şi a fi iubiţi 





Dumnezeul Evangheliei mereu ne așteaptă cu nădejde, şi atunci când ne închidem 
în tristețile noastre, rumegând încontinuu asupra judecăților, ofenselor primite şi 
asupra trecutului. Dar bolirea de tristeţe nu este demnă de statura noastră spirituală! 
Ba chiar este un virus, această bolire de tristeţe, este un virus care infectează ADN- 
ul nostru şi blochează totul, care închide orice ușă, care împiedică repornirea 
dinamicii vieţii. 


În schimb, Preasfânta Treime este Dumnezeul nădejdii: crede mereu că ne putem 
ridica și nu Se resemnează văzându-ne „fără vlagă” şi fără bucurie. Este trist să 
vezi un tânăr fără bucurie. Pentru că suntem mereu fii Săi iubiţi. Ne va face bine 
ca în fiecare dimineaţă să spunem în mica noastră rugăciune: „Preasfântă Treime, 
îți mulțumesc pentru că mă iubești. Eu cred că mă iubeşti, fă ca prin harul Tău să 
iubesc viața mea”. Dar nu greşelile sau defectele mele, care trebuie corectate, ci să 
iubesc viaţa, care este un mare dar: este timpul pentru a iubi și a fi iubiţi. 





Arhid. Ştefan Sfarghie - Zaheu, taina inimii omului şi patima invidiei 


CE IND E UCI VA 


Raportându-ne onest la mărinimia şi bunătatea lui Dumnezeu arătate nouă în 
fiecare clipă a vieţii şi la modul în care vieţuim zi de zi, ceas de ceas, în cadrul 
familiei, societăţii, la serviciu sau în alte locuri, vom realiza că ne asemănăm de 
multe ori cu Zaheu, înainte de a se fi pocăit, lacomi, pătimaşi, nedrepţi, nestăpâniți, 
dornici de îmbogăţire cu orice preţ în cele materiale şi trecătoare şi mai puţin în 
cele spirituale. Atât atunci, în vremea în care Mântuitorul lisus Hristos propo- 
văduia Evanghelia Împărăției lui Dumnezeu, care este înlăuntrul vostru (Luca 17, 
21), cât şi astăzi, într-o lume postmodernă consumistă, satisfacerea poftelor, de 
cele mai multe ori induse, reprezintă pentru mulți oameni adevărata libertate. Din 
punct de vedere creştin însă, aceasta arată o stare de aservire sau de înrobire 
pătimaşă a omului rupt de sursa vieţii, care este singur Dumnezeu. În acest sens, 
sarcina teologiei (ortodoxe) este una extrem de dificilă, într-o lume care pune 
accentul doar pe relevanţă, pe anything goes şi nu pe căutarea Adevărului. 


Zaheu, vameşul cel lacom şi nedrept oarecând, însă îndreptat în cele din urmă, este 
pentru noi un exemplu viu şi actual în privința sensului existenței omului pe 
pământ, căci ne-a demonstrat faptul că bucuria, pacea şi fericirea sufletului nu se 
dobândesc prin acumularea de averi materiale, că omul este mai mult decât materie 
şi că adevărata fericire şi împlinire este dată de bunătatea şi generozitatea sufle- 
tului. 


Bine-bine, vor spune unii, dar eu nu am furat, nu am nedreptăţit pe aproapele meu, 
de unde atunci această asemănare cu Zaheu? Să ne amintim de un lucru esenţial, şi 





anume de ceea ce mărturisim atunci când aşteptăm cu frică şi cu cutremur în faţa 
Sfântului Altar ca să-L primim, asemenea lui Zaheu, pe Hristos, Calea, Adevărul şi 
Viaţa (loan 14, 6), în casa sufletului nostru. 


„Cred Doamne şi mărturisesc că Tu eşti cu adevărat Hristos, Fiul lui Dumnezeu 
Cel viu, care ai venit în lume să-i mântuieşti pe cei păcătoşi, dintre care cel dintâi 
sunt eu” (Rugăciunea a 12-a a Sfântului loan Gură de Aur - rânduiala Sfintei Îm- 
părtăşiri). Aşadar, nu spunem: să-i mântuieşti pe cei păcătoşi, dintre care cel dintâi 
este cutare sau cutare om. Ar fi ridicol să facem asemenea presupoziţii, să arătăm 
cu degetul înspre aproapele, judecându-l, ca mai apoi să ne identificăm în con- 
tinuare cu numele lui Hristos, creştini. De ce? Pentru că adevărata raportare a 
noastră, atunci când spunem din adâncul inimii (Ps. 63, 7), care este centrul ipo- 
stasului uman, că suntem cei dintâi păcătoşi, nu se face la nelegiuiţii, păcătoşii şi 
ticăloşii care au făcut umbră pământului în istorie, ci la Cel Unul Sfânt, Bun şi 
Drept, care este Dumnezeu Cel în Treime slăvit, Tatăl, Fiul şi Duhul Sfânt. 


Știind bine că inima este câmpul de luptă pentru mântuirea noastră, ea căutând o 
simţire, pe de o parte înţelegătoare, iar pe de altă parte dumnezeiască, neavând 
odihnă până când Domnul nu Se sălăşluieşte în ea, Mântuitorul lisus Hristos, 
Duhovnicul şi Doctorul desăvârşit, prin bunătatea Sa copleşitoare, a străpuns întu- 


nericul lăcomiei care pusese stăpânire pe Zaheu, scoțând la lumină crâmpeiul de 
bunătate ce rămăsese în sufletul său, iar aceasta, odată descoperită, va lumina cu 
putere întreaga sa ființă, producând roadele mult aşteptate de Domnul său: „lată, 
jumătate din averea mea, Doamne, o dau săracilor şi, dacă am nedreptăţit pe cineva 
cu ceva, întorc împătrit” (Luca 19, 8). Astfel, prin marea Sa bunătate arătată făp- 
turii umane decăzute, Domnul lisus Hristos preface inima în biserică a Dumne- 
zeirii Sale, capabilă să renunţe la egoism şi să lucreze virtutea. 


Observăm însă că în tot acest context de recuperare şi reabilitare a celui pierdut îşi 
face apariția, subtil (căci se mirau şi murmurau, nu strigau) şi perfid (căci se cre- 
deau îndreptățiți să judece), duhul sau patima invidiei. 


De două ori era invidiat Zaheu de conaţionali. O dată pentru că era bogat, a doua 
oară pentru că lisus l-a onorat, intrând şi rămânând în casa lui. Invidia este, în 
general, o întristare pentru bunăstarea aproapelui, dar şi pentru calitățile pe care 
cineva le posedă. 


Sfântul Vasile cel mare spunea că binefacerile îl îmblânzesc pe duşman, pe invi- 
dios şi pe răutăcios binefacerea făcută lui îl întărâtă şi mai mult: „Pe care fiară nu o 
depăşesc invidioşii prin răutatea lor? Pe care animal neîmblânzit nu-l întrec în 





sălbăticie? Câinii se îmblânzesc dacă le dai mâncare; leii devin supuşi dacă sunt 
îngrijiţi; invidioşii, însă, se sălbăticesc şi mai mult dacă li se poartă de grijă”. 


Ceea ce nu ştiau „judecătorii” lui Zaheu era faptul că lisus nu văzuse în el doar un 
om mic de statură sau un simplu curios urcat într-un sicomor, ci un suflet zbu- 
ciumat, dar dornic de schimbare spirituală. Ei cunoşteau faptele rele ale vameşului, 
nu însă şi schimbările imediate sau stările sale duhovniceşti. 


În acest sens, tot marele Vasile sublinia într-una din omiliile sale că „după cum 
vulturii se îndreaptă spre locurile rău mirositoare, trecând în zborul lor peste multe 
livezi şi peste multe locuri încântătoare şi bine mirositoare, şi după cum muştele 
trec pe lângă lucrurile sănătoase şi se grăbesc spre răni, tot aşa şi invidioşii nu dau 
nici o atenţie faptelor strălucite şi măreţe din viaţă, ci se opresc asupra celor 
putrede. Dacă se întâmplă să greşească cineva cu ceva, cum e cazul cu multe dintre 
faptele oamenilor, apoi această greşeală o fac cunoscută cu intenţia de a caracteriza 
prin ea pe cel care a săvârşit-o, ca şi caricaturiștii care fac portretele celor pictaţi 
luând ca o caracteristică generală nasul lor strâmb sau o cicatrice...” (Omilia a XI- 
a, V, „Despre invidie”). 


În concluzie, putem spune că Mântuitorul lisus Hristos aşteaptă răbdător pe fiecare 


dintre noi să se întoarcă de la păcat şi să îmbrăţişeze o viaţă curată. Adesea, 
convertirea noastră se produce nu pentru că am fost mustraţi sau pedepsiţi, ci 
pentru că ni s-a arătat multă bunătate şi cinste pe care nu le meritam. Mulţi oameni, 
cu toate că sunt mai păcătoşi decât alţii, spunem noi, o duc bine sau, cu alte 
cuvinte, primesc daruri multe de la Dumnezeu. Tocmai acest lucru îi face pe unii 
să se întrebe şi să murmure: cum de aceşti oameni atât de răi, de lacomi şi de 
păcătoşi sunt mai fericiți decât alții care sunt drepţi? Explicaţia o găsim în însăşi 
viaţa lui Zaheu. Dumnezeu aşteaptă ca dărnicia, bunătatea şi mila Sa arătate 
păcătoşilor să-i determine pe aceştia să-şi schimbe modul de a trăi, de a gândi şi de 
a se raporta la semeni şi la Sine. Căci El iubeşte pe toţi oamenii şi doreşte ca toţi să 
se mântuiască şi la cunoştinţa adevărului să vină (| Timotei 2, 4). Însă modul în 
care El alege să-i mântuiască este adesea neconform cu gândirea şi priceperea 
noastră. 





Ierom. Maxim Morariu - Vama omenească şi cea divină 


Aspecte introductive 


Periplul lui Hristos prin joasa cetate a lerihonului nu e marcat doar de vindecarea 
unui orb şi de o simplă întrevedere cu mulțimea. Mai multe evenimente vin să 
vorbească despre cele săvârşite de EI acolo. Se pare că sosirea Sa a fost așteptată în 
acest loc, unde faima ÎI precedase. 


Între cei care s-au insinuat prin mulţime, s-a aflat şi un personaj aparte. Ne este 
destul de familiar, căci despre el se pomeneşte la fiecare Taină a Maslului, dar şi în 
duminica de astăzi. Este vorba despre Zaheu. Curiozitatea lui era dublată de mici- 
mea staturii, fapt ce constituie un ciudat inconvenient. Din acest motiv, se va urca 
într-un copac. Spre a vedea mai bine şi a fi cât mai puţin vizibil. 


Vameșul şi tradiția iudaică 


De ce-şi dorea Zaheu să facă cât mai puţină vâlvă? De ce nu îndrăzneşte să facă un 
pas în față prin mulțime? Să ceară, ca un om cu poziție socială ce era, să i se facă 
loc în primul rând? Răspunsul e simplu. Era un funcţionar al Imperiului ce-i 
ocupase ţara. Evreii nu erau prieteni nici cu romanii, darămite cu cei dintre ai lor 
care se dedaseră cu ei. Era vameş. Termenul avea o ocurenţă mai largă atunci, de- 
cât o are astăzi. Nu se rezuma doar la cei ce păzeau graniţele, spre a-şi feri ţara de 
ingerințe nedorite. Vameş era şi cel care se ocupa de colectarea taxelor. Un astfel 
de om umbla din casă în casă, să răpească din munca oamenilor, spre a acoperi 





nevoile unei administrații ce se întindea pe trei continente. E de presupus că, într-o 
societate preponderent analfabetizată, aveau loc şi abuzuri. Că lua şi ceea ce nu i se 
cuvenea, gândindu-se, într-o oarecare măsură, la propria bunăstare. Atitudinea lui 
lasă să se înțeleagă faptul că avea cugetul apăsat de frământări. Se temea 
deopotrivă de întâlnirea cu sine, dar şi de cea cu ceilalți. Deconspirat de unul dintre 
cei din mulțime, ar fi putut sfârși tragic. 


Mulţimile sunt imprevizibile, zice Gustave le Bonn în Psihologia mulțimilor. Și are 
dreptate. Până şi Zaheu e în asentimentul lui. De aceea, alege să-şi satisfacă curio- 
zitatea de a-l vedea pe Cel despre care auzise atâtea, fără a se expune prea tare. 


Intre coborâre şi urcare: Zaheu şi Hristos 


Dumnezeu, care citeşte în inimile oamenilor, este însă şi sensibil la nevoile lor. Îl 
vede pe Zaheu, de la momentul în care mintea-i este străbătută de dorinţa de a-L 
întâlni. Îi analizează situaţia, îi cunoaşte fricile. Vede deopotrivă şi fondul sufletesc 
ce există. De aceea, decide să-L abordeze. În fapt, Evanghelia de astăzi ne pune în 
față una dintre rarele situaţii în care Dumnezeu iese în întâmpinarea omului și-l 
interpeleaază direct. De obicei, Divinul e discret şi aşteaptă din partea creației un 
prim pas. De această dată, se întâmplă niţel invers. 


„Zahee, coboară-te degrabă, căci astăzi în casa ta trebuie să rămân”, îi spune Hri- 
stos, sub privirile siderate ale mulțimii. Îl coboară din pom, spre a-l înălța în alt 
mod. Oamenii se cotesc şi şuşotesc cu nemulţumire. De această dată, furia lor nu e 
direcţionată înspre vameş, ci înspre Mântuitorul. Cel la care a decis să intre e un 
păcătos şi cu toții ştiu asta. Existau oameni mai de vază cu care se putea, de bună 
seamă, întreţine. Dar nu, EI îl preferă pe acesta! 


Fără a se sinchisi prea mult de părerea lor, mult așteptatul îl vizitează. Cel mai 
probabil, între cei doi au loc discuţii interesante, cu privire la veșnicie, prioritățile 
vieţii şi alte aspecte similare. Sfântul Luca e secretos cu acest aspect şi nu ni le 
furnizează. Ţine totuşi să ne arate că întrevederea se sfârşeşte cu nişte concluzii 
interesante. Zaheu iese schimbat radical din conversaţie. Îi mărturiseşte lui Hristos: 
„lată, jumătate din averea mea, Doamne, o dau săracilor şi, dacă am năpăstuit pe 
cineva cu ceva, întorc împătrit.” 


Vizitatorul apreciază gestul şi deschiderea de inimă a celui cu care a avut de-a face. 
Concluzia lui e una frumos exprimată: „Astăzi s-a făcut mântuire casei acesteia, 
CăCI şi acesta este fiu al lui Avraam.” 





Universalitatea chemării adresate de către Mesia este vădită în cadrul acestor cu- 
vinte. Într-un mod diferit de cel în care va fi adusă în atenţie în dialogul cu femeia 
samarineancă sau cu cea din ţinuturile Canaanului. Indiferent de condiția socială 
sau de trecut, orice om poate fi mântuit. Transformarea interioară e cea care con- 
tează. Ea aduce apoi cu sine și alte lucruri interesante. Acesta este mesajul pe care 
lisus vrea să-l transmită în primul rând. 


În loc de concluzii - actualitatea mesajului 


Dincolo de aspectele propriu-zise, ce ţin de o inedită întrevedere între doi oameni 
deosebiți, Evanghelia de astăzi vorbeşte şi despre chestiuni cu valoare perenă. 
Despre păcat, iertare, întoarcere şi reabilitare. Zaheu e un om a cărui viaţă conţine 
abuzul. Săvârşit chiar de el. Dar e totodată unul ce se întoarce. Hristos ni-l oferă ca 
exemplu. Vrea să ne arate, prin intermediul lui, că şi pentru noi mai este nădejde. 
În ipostaza lui, ne regăsim fiecare dintre noi, într-un moment sau altul al vieții. 
Vameşul a fost însă, un norocos. A putut să restituie, și încă împătrit, cele pe care 
le-a luat de la ceilalți, întrucât era vorba despre lucruri materiale. Dar noi, când 
luăm adesea bucuria şi pacea din sufletul aproapelui? Suntem noi capabili să 
punem ceva în loc? Să întoarcem, măcar ceea ce am luat, dacă nu împătrit, ca 
dânsul? Să medităm la acest aspect. Şi poate, asemenea celui în cauză, ne vom 
schimba viaţa. 





Dând la o parte frica înrobitoare de părerea lumii şi dependenţa înjositoare 
de aprobarea oamenilor, pentru a ne urma conştiinţa şi a ajunge să stăm 
înaintea Dumnezeului celui viu. Reflecţiile mitropolitului Antonie de Suroj la 
Zaheu, vameşul: Curajul de a ne lăsa priviţi de Hristos 


(Luca 19, 1-10) 


“(...) Această frică de judecată, de părerea altor oameni este ceea ce adesea ne 
împiedică schimbarea, chiar şi când suntem capabili de a modifica, de a face un 
pas, fiindcă acest pas trădează trecutul nostru. Suntem cu mult mai înfricoșaţi de a 
fi luaţi în râs, decât de a fi aspru criticaţi. 


Imaginaţi-vă situaţia! Avem aici un bogat, cu un fel de statut de bancher într-un 
oraş mic, care aştepta să-L vadă pe Hristos. EI se strecoară prin mulțime; fiindcă 
este atât de mic de statură, este deja o persoană bizară. Se urcă într-un copac. Vă 
puteți imagina pe managerul unei bănci urcându-se într-un copac din centrul 
orașului doar pentru a vedea cum arată un profet hoinar? Desigur, a fost împresurat 
de huiduieli, fluierături, ironii şi râsete. Acesta a fost probabil, cel mai greu test al 
credinţei sale. A deveni ucenicul lui Hristos, a fi alungat de propria familie şi de 
prieteni din această pricină este un act nobil, dar a te urca într-un copac precum un 
copil ştrengar când ești o personalitate publică, aceasta e ceva cu totul diferit şi cu 
mult mai greu! 





Aceasta e ceea ce atât de adesea ne împiedică să-L urmăm pe Hristos: acel prim 
pas care va face din noi un subiect de glume şi ironii. „Vrei tu, lhber cugetătorule, 
să devii sclavul gândirii demodate? Vrei tu, cel care credeai că ai dreptul să faci 
ceea ce vrei, că ai dreptul să arunci insulte în fața lui Dumnezeu, să devii sclavul 
Lui? Tu, cel căruia nu ţi-a fost niciodată frică de ceea ce vor spune oamenii, acum, 
dintr-o dată, ți s-a făcut frică şi te grăbeşti să te supui legii?” Oare nu-i putem auzi 
pe prieteni cum vorbesc despre convertirea noastră? 


Nu sunt decât două căi prin care poţi birui această vanitate, această atitudine de a 
ține mereu cont de opinia publică: mândria sau smerenia. Nu există o a treia cale. 


Vanitatea sau slava deşartă era cea care făcea din Zaheu un om mic şi care, de 
asemenea, ne face şi pe noi mici atât în fața lui Dumnezeu, cât şi a omului. 


Vanitatea are două trăsături specifice: 

» pe de-o parte, omul vanitos este întru totul dependent de părerea celorlalți. 

Conștiinţa sa tace în fața vocii mulţimii. Judecata lui Dumnezeu este scoasă 
din calcul. EI este departe, invizibil, discret, în timp ce mulțimea este 
gălăgioasă și arogantă, ea cere supunere şi conformitate. Aşadar, 
supunerea faţă de opinia publică disprețuiește conștiința și judecata lui 
Dumnezeu. 
Pe de altă parte, cel mai umilitor lucru în cazul acesta este că oamenii de a 
căror părere ne agățăm nu fac nici măcar parte din rândul celor pe care îi 
respectăm. Mulțimea după ale cărei aplauze tânjim, mulțimea de care ne 
este frică, de a cărei judecată ne temem, nu este adunarea sfinţilor lui 
Dumnezeu. Nu este nici măcar alcătuită din oameni capabili să facă o 
judecată dreaptă, să respecte valori autentice. Ei sunt oameni ale căror 
opinii, când vorbesc despre alții, adesea le disprețuim, și totuşi ne este 
teamă de verdictul lor. 


Gândiţi-vă la toate lucrurile pe care le facem în viaţă în timp ce privim cu un ochi 
la galerie şi şi ne întrebăm dacă va avea o părere bună sau proastă pentru noi. Dacă 
ne-am opri pentru o clipă, am putea vedea că acei oameni de la care aşteptăm o 
părere în favoarea sau în defavoarea noastră sunt chiar oamenii despre care noi 
credem că nu prea au dreaptă socoteală. Şi totuși tremurăm în faţa ochiului lor 
examinator. 


Tânjim după aprobare, recunoaștere într-un mod atât de superficial, atât de 
meschin. În toate împrejurările vieţii ne vedem pe noi înşine şi pe ceilalți invar- 
tindu-ne de colo colo, cu mâinile întinse, sperând că vom primi vreun ban ruginit, 





un zâmbet sau o privire aprobatoare. Tocmai i-am descris pe oamenii de la care 
aşteptăm să primim pomană; dar ce este această pomană şi cum o dobândim? 
Acceptând să trăim într-o lume grotescă imaginară, care transformă relitatea în 
iluzie. 


Vanitatea nu doar că goleşte de conţinut real ceea ce avem. Ne jefuieşte, de 
asemenea, şi de posesia efectivă a acelui bun. 

În viețile Părinților Deşertului, găsim povestea unui monah care trăia într-o mare 
mănăstire şi care, ,,după ce s-a nevoit din răputeri și ajutat fiind de Domnul, s-a 
făcut stăpân peste nouă virtuți.” În strădania sa de a dobândi o desăvârșire chiar 
şi mai mare, el tânjea să-și însușească o a zecea virtute; dar în ciuda eforturilor 
sale, nu reușea. În loc să cerceteze motivele pentru care trebuia să se nevoiască și 
mai mult şi în loc să se întrebe dacă nu cumva se afla ceva în el care îl împiedica 
să sporească şi mai mult, el a hotărât să-și părăsească mănăstirea, care părea 
nepotrivită pentru împlinirea strădaniilor sale. 


În timp ce ieşea din chilia sa - la care nu se va mai întoarce niciodată - puţina 
smerenie pe care o avea l-a părăsit, iar vanitatea i-a umplut Sufletul. A cercetat 
nouă mănăstiri, dar le-a părăsit pe toate, una după alta, considerând că nu sunt 
potrivite pentru a-l ajuta să devină un sfânt al lui Dumnezeu, însă de fiecare dată 
când părăsea o mănăstire, era mai sărac decât atunci când intrase pe poarta ei. 
Și-a pierdut toată răbdarea în prima mănăstire, tăria sufletească în a doua, 
disciplina în a treia, ascultarea în a patra, indelunga răbdare în a cincea, 
blândețea în a șasea și așa mai departe; însă vanitatea devenea tot mai puternică, 
mândria se înstăpânea tot mai mult şi i-au adus irascibilitate, mânie, facerea voii 
proprii, aroganță, cerbicia inimii - şi atunci când a cercetat a noua mănăstire nu 
se mai afla nimic din cele nouă virtuţi pe care le avea la început, fiindcă fuseseră 
alterate de vanitate şi mândrie, iar apoi înlocuite de opusurile lor. 


&&& 


Însă în vanitate mai există o putere distructivă: vanitatea se ataşează de dovezi 
înşelătoare şi de aparențe mincinoase. Judecata lui Hristos cercetează inimile 
oamenilor - înlăturând uneori dovada materială cea mai convingătoare, mereu 
cercetând dincolo de aparenţe. 





Două exemple ne pot ajuta să înţelegem acest lucru plânsul lui Petru: când Hristos 
S-a întâlnit cu Petru pe malul Tiberiadei după Învierea Sa, nu l-a acuzat de trădare 
şi nici nu i-a cerut să facă o mărturisire completă a infracțiunilor săvârşite. 

I-a pus o întrebare pătrunzătoare: „Mă iubeşti tu mai mult decât aceştia?” Dacă 
Petru ar fi fost atent la cele spuse de EI, l-ar fi frapat ultimele patru cuvinte: „Mai 
mult decât aceştia”. Și-ar fi putut aduce aminte că Hristos a spus: „Un cămătar 
avea doi datornici. Unul era dator cu cinci sute de dinari, iar celălalt cu cincizeci. 
Dar, neavând ei cu ce să plătească, i-a iertat pe amândoi. Deci care dintre ei îl va 
iubi mai mult?”, şi atunci ar fi răspuns şi el: „Socotesc că aceluia căruia 1 s-a iertat 
mai mult”. Dacă ar fi cugetat la aceasta, poate că şi-ar fi venit în sine ca fiul 
risipitor, dar fiindcă era impulsiv, necioplit, fiindcă acționa înainte de a gândi, el a 
răspuns din inimă: „Lu ştii că te iubesc.” „Mă iubeşti tu pe Mine?”, întreabă din 
nou Hristos. „Da, Te iubesc!” „Chiar așa e?” Şi atunci, deodată, Petru înţelege! EI 
auzise deja această întrebare întreită în noaptea când Hristos a fost trădat, în curtea 
casei arhiereului; de trei ori a fost întrebat şi de trei ori s-a lepădat de Hristos. În 
acel moment, cuvintele lui Hristos „mai mult decât aceştia” au o rezonanţă 
prevestitoare de rău - cine va mai crede vreodată că el, Petru, ÎL iubeşte pe Hristos? 
- aceste cuvinte anunţă osândă, nu nădejde. Și cuprins de disperare, conştient de 
faptul că toate dovezile îi stau împotrivă, nădăjduind când nu era loc de nădejde, el 
spune: „Doamne, Tu ştii toate; Tu ştii că Te iubesc”. Iar Hristos - Dumnezeu care 


cunoaşte cu adevărat ce este în inima omului - ştie că Petru, într-adevăr, Il iubeşte. 
EI înlătură orice dovadă şi grăieşte către „omul cel tainic al inimii”: „Urmează 
Mie (0) 


Așa cum am spus mai înainte, nu există decât două modalităţi prin care ne putem 
lepăda de dependenţa, slugărnicia faţă de părerea celorlalți: mândria sau smerenia. 
Există acea formă de smerenie care constă în a nu fi vătămat nici de ocara, nici de 
lauda oamenilor, ci a sta pur şi simplu în faţa judecății lui Dumnezeu şi a propriei 
conştiinţe, precum în istorisirea despre un frate care voia să ştie cum Să 
răspundă laudelor şi criticilor. „Du-te în cimitir”, i-a spus părintele duhovnicesc, 
„și înjură-i pe morți”. A făcut astfel şi, când s-a întors, părintele său l-a întrebat 
ce au răspuns morţii la înjurături. „Nimic”, a răspuns monahul, „au rămas 
tăcuți”. „Du-te înapoi şi laudă-i”, i-a zis Bătrânul. Și când ucenicul i-a spus că 
cimitirul a rămas la fel de tăcut ca înainte, el a răspuns: „Fă la fel ca cei morți. 
Pe ei nu-i mai vatămă judecata oamenilor, fiindcă stau pururi sub privirea lui 


Dumnezeu ”, 


Mai există, de asemenea, acea formă de smerenie care este rodul nevoinţei 
săvârşite în slujba vanităţii. 





SR 5 e 


Este exemplificată în concluzia istorisirii despre monahul cu nouă virtuţi. După ce 
a pierdut tot ce avea, acesta a ajuns la o oarecare mănăstire, aici a fost cuprins de 
deznădejde şi a plâns din cauza celor ce se întâmplaseră cu el. S-a judecat pe sine 
şi a luat hotărârea de a se încredința numai în Domnul. După ce s-a mărturisit 
sincer şi deplin lui Dumnezeu, și-a scris toate păcatele săvârşite din slavă deșartă 
şi mândrie care l-au adus într-o stare atât de jalnică și a pus acea hârtie în 
cingătoarea sa. A rămas Să se nevoiască în acea mănăstire şi de fiecare dată când 
ispita se abătea asupra lui, scotea hârtia și, citind-o, căpăta putere împotriva 
diavolului. 


Fraţii erau uimiţi de calmul său; nici certurile dintre ei, nici un prilej de bucurie 
sau de neliniște nu-i tulbura liniştea. Apoi au observat că, de fiecare dată când era 
asaltat de ispite exterioare sau lăuntrice, scotea din cingătoare o bucată de hârtie 
şi îndată se pogora liniştea asupra sa. 


„E vrăjitor” , au zis ei, „iar vrăjile şi le ţine în cingătoare!”. S-au plâns starețului 
şi i-au cerut să-l alunge din mănăstire, însă starețul a vrut să afle de unul singur 
adevărul în privinţa acelei bucăţi de hârtie. 


Prin urmare, s-a dus în puterea nopții la chilia acelui monah, i-a luat hârtia în 
timp ce dormea şi a citit-o. Dimineaţa le-a zis fraţilor: „vă voi citi ce scrie pe 
această bucată de hârtie”. 


Dar monahul, temându-se că fraţii vor socoti drept virtute luarea sa aminte la 
propriile păcate, l-a implorat pe stareţ să tacă. Starețul ştia însă că frații vor 
învăţa multe de la el şi a poruncit să fie citită cu glas tare acea hârtie. lar când 
frații au auzit ce era scris, au căzut cu faţa la pământ zicând: „„lartă-ne, frate, că 
am păcătuit faţă de tine!” 


&&& 


Dacă ascultăm glasul celor din jurul nostru, s-o facem pentru a auzi glasul lui 
Dumnezeu. Smerenia este una dintre cele mai puternice virtuți evanghelice, însă 
noi am reuşit să facem din ea virtutea firavă a sclavului. Puţini oameni vor să fie 
smeriți și aceasta fiindcă smerenia ni se pare a fi o negare a demnităţii de om. 


Este la fel ca şi în privinţa ascultării: lăudăm copilul pentru că este ascultător, când 
este supus, când nu are o voință proprie; rareori ne întrebăm ce se întâmplă în 
inima lui şi prea adesea ni se pare că orice oaie face parte din turma lui Hristos. A 





fi socotit smerit, ascultător, blând este aproape o insultă. Nu mai vedem măreţia şi 
tăria unei astfel de atitudini. Caricatura smereniei pe care o trăim sau o exem- 
plificăm constă în a spune cu ipocrizie, atunci când suntem lăudaţi, că acesta de 
fapt nu este adevărat; iar atunci când suntem ignoraţi, atragem atenția asupra 
noastră insistând că nu valorăm nimic. Adevărata smerenie se naşte din concepția 
noastră despre sfinţenia lui Dumnezeu, dar mult prea adesea ne forțăm să ne 
simțim mai smeriți micşorându-ne singuri într-un mod artificial. (...) Smerenia nu 
constă în a încerca mereu să ne umilim şi să renunțăm la demnitatea pe care 
Dumnezeu ne-o dăruiește şi pe care o cere de la noi fiindcă suntem copiii, nu 
sclavii Săi. 


Smerenia, așa cum vedem la Sfinţi, nu se naşte numai din faptul că-şi con- 
Știentizează păcatele, fiindcă chiar şi un păcătos poate să-l aducă lui Dumnezeu 
0 inimă frântă şi smerită și un cuvânt de iertare este de ajuns pentru a şterge 
orice rău din trecut și din prezent. Smerenia Sfinţilor se naște din vederea slavei, 
măreției şi a frumuseţii lui Dumnezeu. Smerenia lor nu se naşte nici măcar din 
conştientizarea deosebirii dintre om şi Dumnezeu, ci din dobândirea conştiinţei 
că Dumnezeu este atât de sfânt, o dezvăluire atât de intensă a frumuseţii 
desăvârşite, a unei iubiri atât de uimitoare, încât ei își dau seama că singurul 
lucru pe care-l pot face în prezenţa Sa este să îngenuncheze înaintea Lui într-un 
act de închinare, bucurie și uimire. 


Smerenia este o cale prin care omul stă înaintea lui Dumnezeu care vede, iar omul 
este nevrednic de aceasta; smerenia caută în mod firesc locul cel mai de jos. Ea 
este întru totul deschisă către Dumnezeu, dăruită Lui, gata să primească de la EI, 
fie din mâna Sa sau prin mijlocirea altor oameni, niciodată nu-l împinge pe om să- 
şi afirme propria stare smerită, fiindcă ea nu este înjosire, ci pur şi simplu a sta 
înaintea lui Dumnezeu în uimire, bucurie şi recunoştinţă. 


Ea este singurul mijloc prin care ne putem elibera de frica opiniei publice, de 
servilismul care ne împiedică să găsim curajul şi ocaziile de a ne îndrepta viaţa, de 
vreme ce ne-am ales valorile omeneşti drept criteriu. Din momentul în care ne-am 
eliberat de acestea, rămânem singuri cu conştința noastră, în care glasul lui 
Dumnezeu se aude nestingherit, anunţându-ne judecata lui Dumnezeu şi dându-ne 
puterea de a începe să trăim deplin şi în libertate. Ştim că putem face aceasta 
fiindcă sunt momente când ne putem rupe cu totul de părerea celorlalți, de opinia 
publică - momente de trăire profundă care ne fac oameni deplini, demni de numele 
de om, iar micimea noastră se decojeşte şi cade de la noi. 





Când suntem cuprinşi de o mare fericire, când mâhnirea ne străpunge inima, când 
suntem deplin biruiţi de o oarecare experienţă lăuntrică, nu ne mai gândim, chiar și 
dacă numai pentru o clipă, la ceea ce gândesc ceilalți despre noi. Când aflăm 
despre moartea unui om care ne este mai drag nouă decât tuturor celorlalți, ne 
afundăm în tristeţe; nu ne întrebăm dacă ceilalți au o părere bună sau nu despre 
noi. Când, după o lungă absenţă, ne întâlnim cu cineva care ne este drag, nu ezităm 
să ne aruncăm în braţele prietenului nostru fără să ne mai întrebăm dacă cei din jur 
vor crede că ne facem de râs. 


Toate acestea s-au dovedit cu putinţă pentru Zaheu fiindcă, dând la o parte părerile 
oamenilor, el era hotărât să vadă, iar determinarea sa i-a îngăduit să ajungă direct 
la Dumnezeu, să experieze descoperirea Dumnezeului celui Viu. Pe Dumnezeul lui 
Zaheu, Dumnezeul cel Viu, Îl caută fiecare suflet din veac în veac - al unui 
Dumnezeu atât de diferit de imaginile statice oferite de multe religii de-a lungul 
vremii. 


Sfântul Grigorie de Nazianz, în secolul al IV-lea, a spus că din cele pe care le-am 
adunat din Scripturi, din Tradiţie şi din experienţa Bisericii, din tot ceea ce omul a 
putut să cunoască despre Dumnezeu, noi am făcut din acestea o imagine bine 
asamblată, însă oricât de frumoasă va fi fiind această imagine, nu am făcut decât să 
zidim un idol. Fiindcă din chpa în care ne facem o imagine despre Dumnezeu şi 
spunem: „lată, aşa este Dumnezeu”, Îl transformăm pe Dumnezeul cel dinamic, 
viu, de nepătruns, nemărginit de profund care este Dumnezeul nostru în ceva 
limitat, de dimensiuni omenești. De vreme ce întreaga cunoaştere revelată trebuie 
să fie de dimensiuni omenești, nu este nimic în revelație care nu este [după măsura 
omenească], fiindcă, dacă nu ar fi aşa, nu ne-ar scăpa nici ceea ce este infinit de 
mare, nici ceea ce este infinit de mic. Tot ceea ce ştim despre Dumneze este ieri nu 
este astăzi sau mâine. Vreau să spun prin aceasta că toată cunoștința despre 
Dumnezeu pe care o am până în clipa de acum nu o pot aşeza înaintea ochilor mei 
pentru a o adora, ea este trecutul, este hotarul dintre ceea ce era şi ceea ce va fi. 
Dumnezeul înaintea Căruia vin închinându-mă şi rugându-mă Lui este Cel Unul, 
cunoașterea Căruia m-a adus în punctul în care ÎL pot întâlni dincolo de imaginile 
omenești şi conceptele raționale. Stau înaintea Dumnezeului Necunoscut, a Cărui 
taină se dezvăluie veşnic înaintea noastră, dar care totuşi rămâne pentru veşnicie cu 
neputinţă de pătruns. Nu prin inventarea de noi modele de dumnezeu vom putea 
noi face ca alți oameni să-L vadă. Când stăruim în a spune: „Acum câteva secole s- 
a descoperit ce anume este Dumnezeu, iar eu vă voi vorbi despre aceasta”, oamenii 
au dreptate să ne răspundă: „Dacă ai şti, s-ar vedea cu ochiul liber”. Și nu este 
deloc evidentă această cunoaștere! Dacă vreunul dintre noi ar avea o descoperire a 
ceea ce este Hristos, ar spune: „Am văzut chipul lui Hristos”. Amintiţi-vă de 





paragraful de la Epistola [a doua] către Corinteni: „Am văzut strălucirea slavei lui 
Dumnezeu pe chipul lui Hristos”. 


La unul dintre Părinţii noştri ortodocşi întâlnim un pasaj asemănător: „Nimeni nu 
se poate lepăda de lume dacă nu a văzut lumina veşniciei măcar pe chipul 
aproapelui său”. Dacă am trăi o astfel de descoperire, nu am mai avea nevoie să-L 
descriem pe Dumnezeu într-o mie de feluri. 


În istorisirile despre Părinţii Deşertului se relatează despre o întâlnire între un mare 
părinte duhovnicesc și trei monahi. Doi dintre ei îi adresează întrebări nesfârşite, în 
timp ce al treilea tace. În cele din urmă, părintele se întoarce către el şi îi spune: 
„Tu nu mă întrebi nimic?” „Nu”, răspunde acesta, „îmi este de ajuns să-ți văd 
chipul”. 


Mai este o istorisire despre un episcop al Alexandriei care vroia să vină în pustie 
pentru a vizita o anumită mănăstire. Monahii l-au invitat pe unul dintre frați să 
rostească un cuvânt de bun-venit, dar acesta a refuzat. „De ce?”, au întrebat el. 
„Dacă nu înţelege tăcerea mea, nu va înţelege nici un cuvânt din cele pe care i le 
vol spune.” 


Aceasta este modalitatea prin care Zaheu L-a descoperit pe Hristos şi în care 
Domnul a grăit către el, aşa cum a grăit în tăcere lui Petru în noaptea în care Ela 
fost judecat: „ȘI întorcându-Se, Domnul a privit spre Petru...Şi ieşind afară, Petru 
a plâns cu amar”. Dumnezeu, a Cărui privire cercetează adâncurile, şi care „va 
judeca nu după înfăţişarea cea din afară” (Is 11, 3), „pătrunde inima şi încearcă 
rărunchii” (cf. ler. 17, 10), care ne deschide ochii, care ne eliberează de fariseismul 
şi de amăgirile noastre şi care ne slobozeşte de înrobirea noastră față de frica de 
ceilalți”. 


(din: Mitropolitul Antonie De Suroj, Reflecţii. O călătorie duhovnicească, 
Editura Doxologia, 2014) 





IPS Irineu Pop-Bistriţeanul - Predică la Duminica a XXXII-a după Rusalii - a 
lui Zaheu 


Dreptmăritori creştini, Evanghelia de astăzi ne istoriseşte despre vameşul Zaheu 
din Ierihon. Acesta, fiind mic de statură, s-a urcat într-un sicomor ca să-L vadă pe 
lisus din Nazaret, care trecea pe strada lui. Văzându-l, Hristos a răspuns dorinţei 
lui Zaheu, rămânând în casa acestuia şi răsplătindu-l cu cel mai mare bine: iertarea 
şi mântuirea (cf. Lc. 19,9). 


Hristos, Fiul lui Dumnezeu, vrea să intre în inimile şi în casele celor ce-L doresc 
fierbinte, vrea să fie oaspetele nostru, ca să cineze cu noi şi noi cu EI (cf. Apoc. 3, 
20). Dacă Îl primim, precum Zaheu vameşul, Domnul ne va curăţi sufletul, va 
risipi întunericul din noi, dăruindu-ne iertarea păcatelor şi bucuria mântuirii. 


Iubiţi credincioşi, în anul 398, ajunge episcop în Constantinopol Sfântul loan Gură 
de Aur, unul dintre străluciți Sfinţi ai Bisericii din epoca ei de aur. Evlavia, curajul 
neclintit şi zelul lui învăpăiat îl aşează între marii apărători ai adevărurilor de 
credinţă. 


Aceasta însă l-a pus în conflict cu împăratul Arcadie. Într-una din zile, suveranul 
şi-a întrebat sfetnicii cum s-ar putea răzbuna împotriva episcopului; unul i-a zis: 
„aruncă-l în temniţă”; altul: „confiscă-i averea”; al treilea: „trimite-l în exil”; altul 
i-a spus: „omoară-l”. Dar se ridică unul şi-i zise: „Împărate, dacă îl arunci în 





temniță, acolo se va bucura în durerile sale, iar lumea îi va săruta lanţurile. De-i iei 
averea, nu o iei pe a episcopului loan, ci pe cea a săracilor. Dacă îl trimiţi în exil, 
acolo se va simţi ca acasă, fiindcă el învaţă că Dumnezeu este în tot locul. Dacă-l 
omori, îl faci martir şi-i deschizi cerul. Eu însă ştiu un mijloc prin care l-ai birui. 
Sileşte-l să păcătuiască şi prin păcat îl desparți de Dumnezeu”. 


Intr-adevăr, păcatul este călcarea legii, este răzvrătirea împotriva lui Dumnezeu şi a 
ordinii morale, este despărțirea de Dumnezeu. Sfânta învăţătură evanghelică ne 
arată cât suntem de păcătoşi şi prin glasul Bisericii, ne cheamă să ne întoarcem la 
Hristos. 


Doar ea ne spune unde este păcatul şi tot ea vrea să trezească în noi dorul după 
darul mântuirii. Păcatul este otrava cu care se otrăveşte sufletul şi dacă nu scoatem 
din inimă această otravă, atunci sufletul va fi rânduit morţii veşnice. Păcatul este 
laţul în care se prinde sufletul nostru, întocmai ca pasărea căzută în laţul vână- 
torului, pierzându-și libertatea şi voinţa. 

Pocăinţa este mijlocul prin care putem realiza îndreptarea. Aceasta înseamnă o 
întreagă schimbare a vieţii, o întoarcere la izvorul vieţii, înseamnă să ne consi- 
derăm pe noi înşine „că suntem morți păcatului, dar vii pentru Dumnezeu, în 
Hristos lisus Domnul nostru” (Rom. 6, 11). 


Creştinul e dator să-şi amintească mereu că pentru desființarea păcatului 
Dumnezeu L-a lăsat să moară pe Unicul Său Fiu, ca să răscumpere lumea de 
blestem. 


Este bine să ne întrebăm mereu: de ce Mântuitorul S-a smerit pe Sine până la starea 
robului, S-a lăsat pironit pe Cruce şi Şi-a vărsat pe Golgota sângele Său? 
Răspunsul este acesta: pentru ca să nimicească păcatele mele şi ale tale, să-i aducă 
pe rebeli iarăşi la dragostea Aceluia care i-a iubit peste măsură. 


Păcatele creştinilor sunt crime aşa de mari, încât Sfântul apostol Pavel îi pune pe 
cei ce încalcă cuvântul Evangheliei, alături de cei ce L-au ucis pe lisus, 
Mântuitorul lumii, fiindcă ei, dacă au căzut, „ÎL răstignesc loruşi, a doua oară, pe 
Fiul lui Dumnezeu şi-L fac de batjocură” (Evr. 6, 6). 


Se cuvine să ne comportăm astfel încât să nu zădărnicim prin împietrirea inimilor 
noastre jertfa Sa supremă de pe Cruce. lar dacă am păcătuit trebuie să ne îndreptăm 
printr-o adevărată pocăință, care ne poate şterge păcatele şi ne poate împăca cu 
Dumnezeu, făcându-ne fii aleşi ai Tatălui. 





Într-o sfântă rugăciune, noi credincioşii spunem cu smerenie: „Am greşit şi nevre- 
dnici ne-am făcut”. Greşim cu gândul, cu vorba, păcătuim cu fapta. Greşim unul 
împotriva altuia, greşim împotriva noastră, dar greşim cu osebire împotriva lui 
Dumnezeu. 


Povara păcatelor trebuie s-o aducem la Hristos, care a venit să cheme pe păcătoşi la 
pocăință. Să îndrăznim a ne apropia de EI, căci în câmpul pocăinţei Biserica ne 
făgăduieşte iertarea şi îndreptarea sufletului, pe care le putem afla numai lângă 
picioarele Crucii pe care Hristos a murit pentru păcatele noastre. 


Sfântul apostol Petru zice: „Pocăiţi-vă, dar şi vă întoarceţi ca să se şteargă păcatele 
voastre, ca să vină de la faţa Domnului vremuri de uşurare” (Fapte 3, 19-20). 


În această privinţă, iată ce ne învaţă un Părinte al pustiei: „Precum umbra noastră 
pururea o avem cu noi, ori încotro mergem, aşa ni se cade nouă să avem umilinţa şi 
plângerea pentru păcate cu noi, ori încotro vom merge şi oriunde vom fi”. 

În Noul Testament avem numeroase şi impresionante cazuri de inimi bolnave, din 
cauza nesocotirii orânduirii divine, peste care, în clipa copleşitoarei lor rătăciri, 
soarele divin îşi trimite razele sale binecuvântate şi le tămăduieşte. Cu o condiţie 
însă şi anume, ca cei păcătoşi să fi ajuns la conştiinţa ticăloşirii sufletului şi vieţii 
lor, mărturisindu-şi în duh de căinţă grava lor nesocotinţă, precum şi la hotărârea 
de a substitui bezna păcatului cu lumina virtuţilor, de a aşeza adevărul în locul 
erorii. 


Filozoful şi matematicianul german Leibnitz (71716) spunea că „dacă Dumnezeu 
îngăduie păcatul, este dovadă de înţelepciune, pentru că întoarcerea, convertirea 
fac măreție omului”. 


Sfântul apostol Pavel scria corintenilor că „nici desfrânaţii, nici închinătorii la 
idoli, nici adulterii, nici malahienii, nici sodomiţii, nici furii, nici lacomii, nici 
beţivii, nici batjocoritorii, nici răpitorii nu vor moşteni Împărăţia lui Dumnezeu. Şi 
aşa eraţi unii dintre voi. Dar v-aţi spălat, dar v-aţi sfințit, dar v-aţi îndreptat în 
numele Domnului lisus Hristos şi în Duhul Dumnezeului nostru” (| Cor. 6, 9-11). 


SR 5 e 


lată un vis care ne încurajează în această privinţă! Cineva se visează la poarta 
cerului. Călătorii înaintează către ea, cântând cântece minunate. Poarta se deschide 
şi ei intră. „Cine sunt acei oameni?”, întreabă cel ce visează. „Sunt proorocii”. Un 
prelung suspin: „Eu nu pot să intru împreună cu ei pe poartă”. 





Dar iată un nou grup de pelerini. Poarta se deschide şi sunt primiți cu bucurie. 
„Cine sunt, oare, aceştia?”, întreabă cel ce visează. „Sunt apostoli”. Un profund 
oftat: „Nici lor nu mă pot alătura”. 


Cu haine albe, cu frunţile încununate, cu ramuri de finic în mâini, iată-i pe martiri. 
Ei intră, urmaţi de evanghelişti, de misionari, de toţi slujitorii lui Dumnezeu. 


Omul care visează rămâne disperat, văzând că cerul îi rămâne mereu închis. 
Oameni simpli, ca el, să nu fie, oare, primiţi? Deodată, zăreşte de departe o 
mulţime care înaintează. În fruntea ei este femeia samarineancă (In. 4), femeia 
păcătoasă (Lc. 7), vameşul Zaheu (Lc. 19), tâlharul de pe cruce (Lc. 23). Pe alții 
nu-i cunoaşte, dar ei sunt, fără îndoială, ca şi el. Şi poarta cerului se deschide şi 
pentru toți aceştia. 


În sfârşit, creştinul care visează exclamă cu bucurie: „Slăvit să fie Domnul! Şi eu 
sunt un păcătos; harul lui Dumnezeu, jertfa minunată a Fiului Său, mărita Sa 
Înviere sunt şi pentru mine, deci pot intra în cer”. 

Într-adevăr, poarta cerului se deschide tuturor celor păcătoşi care s-au îndreptat 
prin pocăință sinceră, chiar celor ce s-au întors în ceasul al unsprezecelea. 

Se povesteşte că s-a întâlnit un tâlhar vestit cu un duhovnic vestit. Şi au stat de 
vorbă. Căindu-se de tot ceea ce făcuse, tâlharul spunea: „Părinte, oricâtă penitenţă 
aş face, eu nu sunt vrednic să mă ierte Dumnezeu”. Duhovnicul l-a mângâiat: „Nu 
chiar oricâtă! Şapte ani ar fi de ajuns”. Tâlharul nu acceptă: „Nu, părinte, e prea 
puţin pentru cât rău am făcut eu”. 


Atunci venerabilul duhovnic i-a spus: „Dacă e aşa, trei ani sunt de ajuns”. „Nu se 
poate, părinte, zise păcătosul, eşti prea indulgent, eşti prea îngăduitor cu mine”. 


Preotul i-a zis din nou: „Atunci trei zile vor fi de ajuns”. Tâlharul s-a scandalizat: 
„Nu se poate, părinte; dumneata nu mă iei în serios. Eu am făcut atâtea rele, încât 
nu mi le poate ierta Dumnezeu niciodată”. 


Apropiindu-se de el, bătrânul duhovnic i-a spus: „Ştii ce? Ia zi Tatăl nostru”. Şi 
tâlharul a zis Tatăl nostru. În momentul când a ajuns la cuvintele: „Şi ne iartă nouă 
greşelile noastre”, păstorul sufletesc l-a binecuvântat şi el şi-a dat duhul, iertat de 
toate păcatele lui. 

&&& 





lată cât de minunată este Spovedania prin care ieşim din adâncul cel nemăsurat al 
patimilor. Hristos a venit în lume pentru păcătoşii care, prin căinţă sinceră, 
grabnică şi intensă, pot să primească nu numai iertarea, ci şi cununa desăvârşirii, 
asemenea tâlharului care a dobândit Raiul într-o clipă, asemenea lui Zaheu, căruia 
Domnul i-a spus: „Astăzi s-a făcut mântuire casei acesteia”. 


Marii duhovnici de altă dată au fost şi ei preocupaţi de timpul de pocăință necesar 
îndreptării. Experienţa lor i-a învăţat că în acest domeniu al conştiinţei operează 
mai mult intensitatea decât durata. 


De pildă, în Pateric, în cartea Bătrânilor nevoitori spre sfinţenie, se spune că „de va 
voi omul, de dimineaţa până seara, poate ajunge la măsura dumnezeiască”. Deci, 
poate să obţină nu numai iertarea păcatelor, ci poate ajunge la sfinţenie. 


Iubiții mei, Piatra de pe Mormântul lui Hristos din Ierusalim ne grăieşte că viaţa 
este mai tare decât moartea. Tot aşa, sicomorul lui Zaheu din Ierihon, al cărui 
vlăstar poate fi văzut şi astăzi, ne spune clar că iertarea lui Dumnezeu este mai 
puternică decât păcatul nostru. 


Dar trebuie să ne hotărâm cu fermitate a părăsi toate răutățile şi a ne îndrepta cu 
încredere fiască spre Acela care a venit în lume „să caute şi să mântuiască pe cel 
pierdut” (Lc. 19, 10). 


Însuşi Hristos Domnul, prin gura Sfântului poet român, cheamă la Sine pe orice 
păcătos, spunând: 


„Negura păcatului 
Cuprinzând viaţa ta, 
Eu Sunt Soare neapus, 
Vino la lumina Mea!” 
(Sfântul loan Iacob). 


Mântuitorul nostru nu ne promite că nu vom avea ispite sau căderi, dar ne asigură 
de iertarea, pacea, viaţa şi odihna Sa, zicând: „Veniţi la Mine toţi cei osteniți şi 
împovăraţi şi Eu vă voi odihni pe voi!” (Mt. 11, 28). Amin. 





Mitropolitul Antonie Plămădeală - Duminica a XXXII-a după Rusalii a lui 
Zaheu vameşul - Modelul Zaheu sau despre un păcătos care dă lecţii 
drepţilor... 


INILOINI: 

Cuvântul rostit în catedrala din Sibiu, în 1984. 


Ne aflăm în Ierihon. În lerihonul în care am rămas Duminica trecută şi unde 
Mântuitorul tocmai vindecase un orb. Se pare că lerihonul a fost unul din oraşele 
preferate ale Mântuitorului, pentru ca multe întâmplări, multe minuni, multe 
drumuri ale lui lisus sunt legate de el. Şi parabola Samarineanului milostiv a 
plasat-o tot pe drumul Ierihonului. 


Orăşelul este situate aproape de graniţa cu lordania de astăzi şi beneficiază de o 
poziție în acelaşi timp privilegiată şi blestemată. Blestemată, pentru că se află la 
câteva sute de metri sub nivelul mării asa încât, coborând de la Ierusalim spre 
Ierihon, întotdeauna ţi se pare că intri dintr-o dată într-un cuptor încins. E foarte 
cald. Dar, în acelaşi timp, pe lângă oraş trece Iordanul cu apă dulce, care izvorăşte 
de la poalele muntelui Hermon, trece prin Marea Galileii şi se varsă în Marea 
Moartă, mare cu apă sărată. Oricâtă apă dulce curge în Marea Moartă din Iordan, 
Marea Moartă tot sărată rămâne! E una din ciudăţeniile, din curiozităţile locului. 
Mai are însă lerihonul, în partea de nord, un izvor de apă rece, apă bună de băut, 
care reconfortează pe tot călătorul care trece până acolo. Şi mai este situat la sud de 
unul din locurile importane din viaţa Mântuitorului, şi anume la sud-est de pustia 

Carantaniei. lată tot atâtea elemente care fac din Ierihon un loc interesant şi 
Mântuitorul va fi avut desigur, şi alte motive personale de a-l prefera. Poate va fi 





avut prieteni în oraş, că de multe ori trecea pe acolo. E posibil ca uneori să fi venit 
din Galileia, în jos pe Iordan, de unde „urca" la Ierusalim. 


Pentru mergerea la Ierusalim întotdeauna se folosea verbul „a urca“, deoarece 
Ierusalimul era, din punct de vedere spiritual-religios, locul înalt prin excelenţă. 
Dispre Ierihon însă, se urca şi în înţeles literal, acest oraş aflându-se cu multe sute 
de metri sub altitudinea Ierusalimului. Drumul spre Ierusalim, prin lerihon era 
folosit în mod obişniut de iudeii din Galileea, deşi era un drum ocolit. Mai aproape 
ar fi fost prin Samaria, dar samarinenii nu priveau cu ochi buni pe cei ce se 
îndreptau spre Ierusalim. S-a întâmplat chiar ca pelerinii ce se îndreptau spre 
Ierusalim să fie ucişi de samarineni. 


Mântuitorul încercase să facă această ultimă călătorie a Sa spre Ierusalim prin 
Samaria. În primul sat samarinean însă, 1 s-a refuzat găzduirea, tocmai „pentru că 
se îndrepta spre Ierusalim“, cum notează Sfântul Luca (5, 53). De aceea lisus şi 
ucenicii Săi au luat drumul pe Valea Iordanului şi prin Ierihon, deci ocolind 
Samaria. 

Ca de obicei era înconjurat de mulţimea care voia să audă cuvânt de la EI, să 
prindă vreo învăţătură mai deosebită, să vadă vreo minune, pentru că toţi cei care-L 
urmau erau obişnuiţi şi aşteptau să se petreacă mereu câte ceva deosebit pe 
parcursul drumurilor Sale. 


Pe un astfel de drum ne aflăm şi noi astăzi, urmându-L pe lisus, şi iată că, aşa cum 
se aşteptau toți, s-a întâmplat ceva şi pe parcursul acestei călătorii. După 
vindecarea orbului, e de presupus că oamenii vorbeau între ei, comentau, mulți 
voiau să se atingă de lisus, mulţi voiau să-l pună întrebări. Era mare zarvă. Şi o 
mare mulțime. 


Acolo locuia un oarecare Zaheu, de profesiune vameş, adică agent fiscal, unul care 
încasa dările. Incasa dările pe pământuri, pe case, pe produse, pe circulaţia 
mărfurilor. EI este eroul întâmplării pe care ne-o povesteşte Evanghelia de azi. 


Zaheu era mic de statură. Văzând că vin mulțimile cu Lisus în frunte, şi-a dat seama 
că-L va putea vedea. Şi voia să-L vadă. Ce era de făcut? S-a urcat într-un sicomor. 
Nu ştiu dacă ceea ce am văzut eu vizitând lerihonul va fi fost sicomorul de pe 
vremea lui Zaheu, dar în Ierihon li se arată pelerinilor şi astăzi sicomorul acestuia. 
Am pus mâna pe el şi, în apropiere, am intrat în casa lui Zaheu. Nu mai e nici 
aceasta cea din vremea aceea, dar e sigur că e pe locul casei sale, ca o mărturie 
materială a autenticității întâmplării, mărturie care a străbătut prin timp până la noi. 
Tradiţia vie s-a perpetuat pe locul întâmplării timp de două mii de ani. Zaheu, urcat 





în sicomor, a vrut să-L vadă pe lisus mai de sus şi mai bine. Aşa însă, "L-a văzut şi 
Mântuitorul pe dânsul. 


Iată cum relatează evanghelistul Luca: „Și intrând, trecea prin Ierihon. Şi iată un 
bărbat, cu numele Zaheu, şi acesta era mai-marele vameşilor, şi era bogat. Și 
căuta să vadă cine este lisus, dar nu putea de mulțime, pentru că era mic de 
Statură. Și alergând el înainte, s-a suit într-un sicomor, ca să-L vadă, căci pe 
acolo avea să treacă. Şi când a sosit la locul acela, lisus, privind în Sus, a zis 
către el: Zahee, coboară-te degrabă, căci astăzi în casa ta trebuie să rămân. Şi a 
coborât în grabă şi L-a primit, bucurându-se. Și văzând, toți murmurau, zicând 
că a intrat Să găzduiască la un om păcătos. lar Zaheu, Stând, a zis către 
Domnul: lată jumătate din averea mea, Doamne, o dau săracilor şi dacă am 
năpăstuit pe cineva cu ceva, întorc împătrit. Și a zis către lisus: AStăzi S-a făcut 
mântuire casei acesteia, căci şi acesta este fiu al lui Avraam. Căci Fiul Omului a 
venit Să caute şi să mântuiască pe cel pierdut” (Luca 19, 1-10). 


Mergând în casa lui, s-a întâmplat ceea ce va fi fost foarte firesc: mulțimile au 
început să murmure: Cum de intră Acesta în casa unui păcătos? Vameşii erau 
prototipul, simbolul păcătoşeniei. 


Se vede că Zaheu era foarte cunoscut în oraş, fiindcă îndeplinea funcţia de mai- 
mare al vameşilor, un fel de perceptor şef. El negocia cu romanii suma pe care 
trebuie s-o strângă, îşi angaja vameşi subalterni pe care îi plătea şi după ce făceau 
suma cerută de romani, restul şi-l împărțeau între ei, partea leului revenindu-i 
bineînţeles şefului. De obicei, în lumea veche, aceşti oamei nu erau simpatizaţi de 
popor. Erau chiar odioşi. Nu existau pe atunci forme, declaraţii exacte de bunuri, în 
măsura în care sunt astăzi, putându-se calcula exact impozitele pe care trebuie să le 
plătească fiecare la stat, ceea ce le dădea prilejul acestor funcționari să fie adesea 
abuzivii. Stabileau după bunul lor plac,spre a le rămâne şi lor cât mai mult. De 
aceea nu erau iubiţi de popor. Aşa se petreceau lucrurile şi cu acest Zaheu. 


Deşi am ascultat textul Sfintei Evanghelii, aş vrea totuşi să punctez câteva lucruri 
ŞI, în special, la început, două. Intâi, aş intitula episod asupra căruia vreau să mă 
opresc: „isus şi mulțimile”, iar pe al doilea: „lisus şi păcătoşii”. 


Evanghelistul ne spune că intrând în lerihon, lisus „era înconjurat de mulțime“. 
Dovada că era vorba de o mare mulțime e că Zaheu se temea că nu-L va putea 
vedea printre atâţia oameni. 





M-am oprit asupra acestui episod pentru că unii teologi protestanți spun că lisus, în 
vremea Lui, n-a prea fost cunoscut. Nu l-ar fi cunoscut multă lume. Ar fi fost un 
rabin obscur, unul printre alţii, legenda lui formându-se după aceea, după moarte. 
Legenda i-ar fi alcătuit-o apostolii, după ce „li s-a părut“ că s-au întâlnit cu El după 
înviere. 


Unii mai aduc şi argumentul că n-a fost cunoscut pentru că în afară de Evanghelii, 
de Epistolele Sfântului Pavel şi în alte câteva izvoare, nu e prezent în izvoarele 
istorice ale vremii. Acest lucru nu este adevărat, pentru că prezent în opera aproape 
contemporană a lui Pliniu cel tânăr, ca şi în opera lui Iosif Flaviu din aceeşi epocă. 
E adevărat că nu e prezent în cărțile evreieşti contemporane, deşi cei care o spun 
uită că istoricul losif Flaviu era evreu. Dar aşa fiind, absenţa lui lisus din scrierile 
evreieşti e normală. Evreii au interzis pomenirea numelui Lui (vezi F. Ap. 5, 28) şi 
această interdicţie a fost respectată multă vreme, secole de-a rândul. Fiindcă ei n- 
au crezut că este Mesia. Bănuindu-L a fi fost un fals Mesia, n-au vrut să-l 
perpetueze amintirea, şi aceasta cu atât mai mult, cu cât tocmai pentru pretenția Lui 
că e Mesia, ei îl răstigniseră. Nu se puteau desolidariza de decizia strămoşilor lor. 

Unii, nu numai evreii, au mers până la a spune că lisus ca persoană istorică nici n-a 
existat sau dacă totuşi a existat, a existat, aşa cum spuneam, ca un rabin oarecare, 
obscur, căruia ] s-a alcătuit o istorie grandioasă după aceea, de către ucenicii Săi. 


Dar eu îmi pun întrebarea: De ce să se confecționeze o istorie grandioasă unui 
rabin obscur? Unde e logica acestei presupuneri? De ce să fi fost prefăcut, fără s-o 
merite, într-o personalitate extraordinară? Trebuie să fim logici. Logica este ştiinţa 
gândirii corecte. Cei care spun că lisus n-a fost în vremea Lui cine ştie cine, nu 
respectă regulile gândirii corecte. Nu gândesc nici măcar atât de corect, precum 
gândeau unii evrei contemporani cu lisus. 


E de ajuns să ne aducem aminte de rabinul Gamaliei şi de cele povestite în cap. 5 
din „Faptele Apostolilor”. Apostolii tocmai fuseseră eliberaţi din închisoare de un 
înger şi propovăduiau în templu. Mai-marii templului i-a arestat din nou şi i-au 
adus la Sinedriu, vrând să-i condamne. Atunci, la întrebarea arhiereului, de ce nu 
respectă porunca de a nu mai vorbi despre lisus, Petru a răspuns: „Trebuie să 
ascultăm mai mult pe Dumnezeu decât pe oameni”. 


Unul dintre judecători, Gamaliei, cel care a fost profesorul Sfântului apostol Pavel, 
mare gânditor şi mare înţelept, s-a dovedit a fi şi mare logician. Deşi de la el ne-a 
rămas foarte puţin, totuşi ceea ce ne-a rămas e suficient pentru ca să-i contureze 
personalitatea deosebită. Gamaliei a spus Sinedriului care îi judeca pe apostoli: 
„Nu vă legaţi de oamenii aceştia, ci lăsaţi-i, căci lucrul acesta, sau planul acesta, de 





este de la oameni, se va risipi, dar de este de la Dumnezeu, nu-l ve-ţi putea risipi. 
Păziţi-vă deci ca nu cumva să fiți şi luptători împotriva lui Dumnezeu”. Şi le-a dat 
şi câteva exemple. Le-a amintit că, la un moment dat, unul Teudas s-a dat drept 
„ceva mare”, dar a fost omorât şi toţi ai lui s-au împrăştiat, şi nu s-a ales nimic din 
mişcarea lui. După dânsul s-a sculat un oarecare luda Galileeanul, adunând mare 
mulţime în jurul lui, dar, fiindcă nu era de la Dumnezeu, a pierit şi el şi cei care-l 
urmau. Tot aşa se va întâmpla şi cu adepţii aceştia ai lui lisus, de nu vor fi de la 
Dumnezeu. Dar de vor fi de la Dumnezeu, nu veţi putea face nimic împotriva lor 
(F. Ap. 5, 34-39). Logică frumoasă. Logică rămasă model până în ziua de astăzi. 
Iată deci că chiar unii dintre adversarii lui lisus gândeau logic! 


Şi totuşi se găsesc şi în ziua de azi din aceia care spun: lisus a fost un oarecare 
rabin obscur.Dar, încă o dată: dacă a fost un obscur şi neînsemnat, ce motive ar fi 
avut cineva să facă din el un personaj extraordinar? Nu e logic, tot aşa cum nu e 
logic ca un oarecare rabin obscur să reuşească să creeze o religie, să cucerească o 
lume, să umple lumea cu cărţi despre EI şi cu imense catedrale, să umple lumea cu 
martiri pentru EI, mărturisind cu preţul vieţii lor că a fost Dumnezeu. Cum a reuşit 
să-i ducă pe credincioşii Săi până la sacrificiul suprem în numele Lui? 


Iată dintr-o întâmplare cum a fost aceasta cu Zaheu, putem afla şi alte lucruri decât 
ne spune ea în mod direct. Evanghelistul Luca a vrut să ne spună ce s-a întâmplat 
cu Zaheu şi cum s-a întâlnit el cu Mântuitorul, şi cum Mântuitorul a acceptat să 
vorbească cu el, şi chiar a dorit să intre în casa lui. Acesta a fost gândul 
evanghelistului. În chip cu totul secundar a relatat şi faptul că Mântuitorul mergea 
înconjurat de mulțimi. Aceasta n-a spus-o intenţionat, ci din întâmplare. Ori, iată, 
tocmai acest amănunt aruncat din condei, ne descoperă că Mântuitorul era o 
personalitate mare în epocă, foarte cunoscut. Altfel, de ce l-ar fi urmat „mulţi- 
mile”? Altfel de ce s-ar vorbi de „mulţimi“ în jurul Său? 


Şi nu e singurul loc unde se vorbeşte de mulțimi. lată doar câteva exemple în plus; 
Pe când şedea lisus la masă, au venit „o mulțime” de vameşi şi păcătoşi la EI 
(Matei 9, 10; Luca 5, 29); după El a mers o mare mulțime de oameni din ludeea 
(Marcu 3,7); toată mulţimea, cuprinsă de bucurie, lăuda pe Dumnezeu (Luca 19, 
37). Uneori evangheliştii folosesc cuvântul gloată. Era urmat de gloate (Matei 9, 
25; 9, 36; 15, 32; 19, 2; 20, 29; 23, 1; Marcu 10, 1). Gloata cea mare îl asculta cu 
plăcere (Marcu 12, 37). 


Zaheu n-ar fi urcat în copac să-L vadă, dacă lisus n-ar fi fost într-adevăr înconjurat 
de mulţime. Dacă ar fi fost singur, sau cu doi-treî, cu zece-douăzeci, L-ar fi văzut 
foarte uşor. 





Mântuitorul, încă în timpul vieți Lui pământeşti, a fost o prezenţă extraordinară, o 
prezenţă care fascina, o prezenţă care atrăgea. Era Dumnezeu şi nu se putea să fie 
altfel. Duhul dumnezeiesc din EI era acela care atrăgea şi care provoca adeziunea 
tuturor acelora cu care se întâlnea, dacă erau de bună credință.Aceştia îi deveneau 
ucenici. Aşa s-a întâmplat şi cu Zaheu în cele din urmă. 


Numai cei cu inima împietrită, îndărătnicii şi cei fanatizați de o interpretare îngustă 
a Legii, şi de o înţelegere simplistă a lui Dumnezeu, rămâneau neatinşi de Harul şi 
lumina pe care le răspândea în jurul Său, prin simpla Sa prezență. Aceştia erau 
opaci, ca nişte îmbrăcaţi în costume impermeabile la spirit. Ceilalţi, mulțimea 
simplă şi curată, simțeau căldura şi lumina Lui şi de multe ori erau cuprinşi de 
sentimente ciudate, de frică şi cutremur, de uimire, de mirare (Matei 7, 28; 8, 10; 
9.8; Marcu 10, 24; 11, 32; Luca 5, 26; 7, 16). 


Al doilea aspect asupra căruia am spus că vreau să mă opresc, l-am intitulat „lisus 
şi păcătoşii”. 


Zaheu era cu adevărat un om păcătos. Sfântul evanghelist Matei ne spune că era 
mic de statură. Era mic şi la suflet. Era vameş. Am spus: vameşii erau categoria 
cea mai urâtă de cetăţeni. Nu numai pentru că strângeau impozite, ci pentru că 
făceau abuz, erau lacomi, luau de două şi de trei ori mai mult decât trebuia omul să 
dea, şi toţi se imbogăţeau. 


De aceea Mântuitorul, când a voit să spună o parabolă despre un om drept şi despre 
altul păcătos, precum în Parabola vameşului şi a fariseului, pe vameş l-a luat drept 
model de păcătoşenie. Şi altădată, când vorbea despre cei care greşesc, tot la 
vameşi s-a referit ca la cei mai răi oameni. 


Dacă ţi-a greşit cineva şi dacă nu-l poţi lămuri, cheamă-l mai întâi între tine şi el, 
şi spune-i ce ai de spus. Dacă aşa nu merge, mai cheamă pe cineva cu tine, ca să ai 
martor, apoi spune-L Bisericii, şi dacă nici atunci nu merge, atunci să-ţi fie ţie „ca 
un păgân şi vameş“ (Matei 18, 17). Din nou vameşii ne apar ca simbol al 
păcătoşeniei. 


Şi totuşi! lată că la acest vameş lisus a cerut şă intre în casă şi să cineze. Mulţimile 
care-L urmau au murnurat: Cum o să intre la acest vameş cunoscut tuturor ca un 
om rău, tocmai EI, învățătorul, Dreptul, Profetul? Cum o să intre în casa acestui 
păcătos? Există un proverb şi exista şi pe vremea aceea: „Spune-mi cu cine te 
aduni, ca să-ți spun cine eşti“. Te aduni cu cel rău, înseamnă că nici tu nu eşti 
departe de el. Într-un fel, aşadar, aveau dreptate mulțimile să murmure împotriva 





lui lisus, că se invitase în casa acestui păcătos. Cei care îl urmau erau cunoscători 
ai Legii mozaice, şi unii vor fi fost dintre ei cei mai tradiționalişti. Hotărârea 
Mântuitorului era în situaţia de a-i scandaliza. 


Am numi aceasta revoltă sau cârtirea drepţilor! Aşa sunt de multe ori drepţii: în 
dezacord cu cei care nu sunt sau nu gândesc ca ei! Erau scandalizaţi, dar parcă pe 
bună dreptate. Nu înțelegeau ce se întâmplă. Deocamdată nici noi nu înţelegem. 
Ştim că lisus a fost aspru cu bogaţii. Întotdeauna. L-a dezamăgit pe tânărul bogat şi 
a rostit cuvinte grele despre bogaţi cu acel prilej. A răsturnat mesele negustorilor 
bogaţi din templu. L-a trimis în iad pe bogatul nemilostiv cu Lazăr, din parabolă. 
Și iată că acum intră să mănânce în casa unuia dintre cei mai răi. 


Un anumit sens social a fost întotdeauna prezent şi în învăţătura şi în faptele lui 
lisus. Cel politic a putut fi mereu evitat, dar cel social a fost implicat în tot ce a 
făcut şi a spus. Cei care îl urmau erau satisfăcuţi de aceasta. De aceea insatisfacția 
lor de acum cu privire la Zaheu şi la hotărârea lui lisus de a intra la el. Ei n-aveau 
de unde să ştie că aria gândirii şi scopurile lui lisus erau mult mai largi, şi nu se 
limitau la aspectele sociale. 


În cazul lui Zaheu le-a avut în vedere, dar ele n-au fost vizibile imediat. Metoda Sa 


urmărea tot o schimbare socială, dar mai întâi în conştiinţa lui Zaheu şi, de data 
aceasta, altfel decât cu biciul sau cu Legea..Urma să opereze dinlăuntru. De aceea 
lisus n-a ţinut deloc seama de ceea ce gândeau, de ceea ce probabil spuneau cei 
care îl înconjurau şi acum îl blamau. E de presupus că vociferau. Vociferau nu 
împotriva lui Zaheu, cât împotriva lui lisus, pentru că, într-un fel, îndrăznea să-i 
înfrunte. Nu era obiceiul ca un om ca lisus, pe care ei îl socoteau „drept", să intre 
în casa unui om păcătos. Era ca şi cum 1-ar fi dat credit în faţa poporului, un credit 
de onorabilitate. lisus totuşi a intrat. 


O explicație este cea cunoscută, descoperită chiar de Mântuitorul, aceea că a venit 
pentru cei păcătoşi, pentru că „nu cei sănătoşi, ci cei bolnavi au nevoie de doctor”. 
Este adevărat, dar n-a venit să le aprobe păcatele. De aceea greşesc cei care inter- 
pretează în felul acesta modul cum s-a purtat cu păcătoşii. 


Şi Luther s-a înşelat când, ducându-şi la extrem doctrina despre harul care iartă 
toate, fără cooperarea cu faptele credincioşilor, a zis: „Pecca fortifer et crede 
firmius” - păcătuieşte grozav, şi te crede grozav! Tot aşa greşesc şi unii urmaşi de- 
ai lui Luther, din nenumăratele secte din lume, care spun că Mântuitorul a venit 
pentru păcătoşi, deci iartă totul fără nici o probă de îndreptare. Sunt unii dintre 





aceştia care fac tot felul de blestemăţii, cum zice poporul, şi se cred mântuiți. 
Cuvântul „blestemăţii"” vine de la a fi sub blestem, a te aşeza sub blestem! 


Nu aşa trebuie interpretată purtarea Mântuitorului. Nu pentru că ar fi venit pentru 
păcătoşi, ca să-i îndreptăţească, s-a dus Mântuitorul în casa lui Zaheu. Dar atunci 
de ce s-a dus? Ca să înţelegem bine, trebuie să reluăm puţin firul întâmplării. 
Zaheu, când a auzit că vine lisus cu mulțimile după Dânsul, s-a gândit să se urce 
într-un simocor. Eu cred că hotărârea lui de a se urca nu trebuie s-o interpretăm 
numai ca o urcare fizică, a corpului său, într-un copac. A fost şi o urcare spirituală. 
A dorit să-L vadă pe lisus! 


O mare personalitate spirituală, un sfânt, când e recunoscut ca atare, e privit în 
acelaşi timp ca un judecător şi ca un vindecător. Cei păcătoşi mai întâi se tem de el, 
şi au tendinţa de a-l ocoli, ca să nu le vadă păcatele, să-i judece şi să-i condamne. 
Dacă au inimă smerită şi aplecare către îndreptare, îşi biruie teama şi văd în acela 
nu pe judecătorul, ci pe vindecătorul. Biruie speranţa din urmă, nu teama dintâi. 

În acest context psihologic şi spiritual trebuie să-l situăm pe Zaheu. Trebuie să 
vedem în dorinţa lui de a-L vedea pe lisus, o licărie, o scânteie de interes pentru 
lisus, despre care ştia desigur că e o mare personalitate spirituală. Nu apelăm la o 
interpretare alegorică, când spunem că e vorba şi de o urcare spiriuală. E un fapt. 


Prin însuşi faptul că i-a venit ideea să se urce să-L vadă, el dovedea că în sufletul 
lui încolţise ceva nou, un interes pentru un om duhovnicesc. Acesta a fost pasul lui 
către lisus. 


Chemarea lui lisus către Zaheu, când l-a văzut în pom, a fost pasul lui lisus către 
Zaheu. A fost mâna lui Dumnezeu întinsă lui Zaheu, aşa cum vine harul către noi, 
când îi chemăm să ne deschidă posibilitatea de intrare mai cu dinadinsul în ordinea 
gândirii lui Dumnezeu. lisus îl ştia pe Zaheu păcătos. ÎI ştia urât de toţi ceilalţi. Ştia 
că-şi va retrage EI însuşi dezaprobarea celor din Jur, fiindcă aşa sunt oamenii. Buni 
şi îngăduitori cu ei înşişi, sunt aspri şi judecători cu alţii. Trebuia să fii Dumnezeu 
ca să fii altfel, în vremea aceea ca şi astăzi. Oricine altul şi-ar fi luat cu greu riscul 
de a face ceea ce a făcut lisus cu Zaheu. Contrazicea mentalitatea vremii, 
contrazicea Legea lui Moise şi, mai ales, contrazicea tradițiile locale, puternic 
încetăţenite. 


De aceea gestul l-a uimit în primul rând pe Zaheu, obişnuit să fie urât, şi poate că 
era împăcat cu aceasta, fiindcă profitul şi bogăţia îi permiteau să dispreţuiască şi să 
nu ţină seama de cei din jur. Avea inima înăsprită în bogăţie, dar şi de sentimentele 
celor din jur, de altfel absolut îndreptăţite. Între el şi ei era o luptă surdă, care pe el 
îl făcea din rău, şi mai rău. Dar de data aceasta, rezerva bună ascunsă în el 





învinsese. Făcuse un pas spre lisus, dorind să-L vadă. Aşa i-a interpretat Iisus 
urcarea în sicomor, de aceea a răspuns imediat interesului său. 


Deşi era înconjurat de mulțime, şi e de imaginat că toţi vobeau între ei, fiecare voia 
să-l pună o întrebare, toţi se îmbulzeau să fie cât mai aproape, să audă ce spune. 
Deşi era prin urmare foarte ocupat, răspunzând în dreapta şi în stânga, totuşi, 
Mântuitorul l-a văzut, şi nu numai că l-a văzut, ci i-a şi adresat. „Zahee“, i-a zis, 
strigându-l. I-a zis pe nume, deşi nu ştim dacă l-a cunoscut dinainte, dacă auzise 
de el sau dacă 1-a zis numele cu duhul lui cunoscător de oameni. Ceea ce e sigur e 
că Zaheu nu-L cunoştea pe lisus. Altfel de ce s-ar fi urcat în sicomor să-l vadă? E 
de presupus deci că nici lisus nu-l cunoştea personal. Faptul de a-i fi zis pe nume, 
trebuie să-l fi impresionat pe Zaheu extraordinar. După ce i-a zis pe nume, l-a 
incitat să coboare. A vrut să-i dea o lecţie şi lui Zaheu şi mulțimilor. lisus a văzut 
în Zaheu licărul de interes pentru altceva, pentru ceva mai bun decăt era şi făcea el. 
A văzut pe îngerul din el, înghesuit de averile pe care Zaheu le adunase din furt, 
înger care se zbătea să iasă la lumină. 


Am citit o întâmplare care se potriveşte acestei situaţii: Se zice că Michelangelo, 
marele sculptor şi pictor din Renaşterea italiană, trecea într-o zi pe stradă şi a 
văzut în curtea unui cetăţean un bloc mare de piatră, urât, murdar, colţuros. L-a 
întrebat pe proprietar: „N-ai vrea să-mi dai mie piatra aceea?" 


Proprietarul l-a întrebat la rândul lui: „De ce să ţi-o dau?" 


„Fiindcă există într-însa un înger încătuşat şi vreau să-l eliberez!”, a răspuns 


Michelangelo. 


N-a înţeles mare lucru proprietarul. Dar s-a bucurat să se scape de pietroi. „la- 
pH 


Și Michelangelo l-a luat, a înlăturat cu dalta tot ce era încărcătură inutilă, până 
când, într-o zi, a scos la lumină un înger frumos. 


Acest lucru îl va fi văzut lisus în Zaheu, în această piatră murdară, urâtă. 
Sesizându-i licărul de interes spiritual, a vrut să elibereze pe îngerul din el. De 
aceea a cerut să se ducă în casa lui. 


Aş vrea să recapitulăm în legătură cu aceste două lucruri: întâi: interesul lui Zaheu 
pentru lisus, şi, doi: răspunsul lui lisus la acest interes. 





Ce va să zică aceasta? Că noi trebuie să conlucrăm cu Dumnezeu, când vrem ca 
Dumnezeu să ne ajute, când vrem să ne schimbe. Când pornim noi spre Dumnezeu, 
şi Dumnezeu porneşte spre noi. Acest lucru se numeşte în teologia ortodoxă 
sinergism, un cuvânt grecesc care înseamnă conlucrare, colaborare. A lucre 
împreună cu Dumnezeu. Şi dacă e aşa, înseamnă că lisus s-a interesat de păcătoşi 
pentru ca să le îndreptăţească păcatul? Nu! în nici un caz. Şi ca să înţelegem şi mai 
bine acest lucru, să urmărim metoda întrebuințată de lisus cu Zaheu. 


A intrat la el în casă. Mulțimea stătea împrejur, pe aproape. Orientalii sunt foarte 
gălăgioşi şi foarte îndrăzneţi. Îi dai afară pe uşă, intră pe fereastră! Dau peste tine, 
pur şi simplu. Trebuie să ne imaginăm, că în momentul când lisus a intrat în casa 
lui Zaheu, mulţimea, câtă a putut, a intrat după el, iar câţi nu au înconjurat casa. 
Cum e în Orient foarte cald şi ferestrele sunt permanent deschise, vor fi năvălit pe 
la geamuri, pe la uşi, peste tot, ca să vadă ce se întâmplă înăuntru. Lucrul era 
neobişnuit, ca un rabin, cum era socotit lisus, să intre la un păcătos în casă. 


lisus a intrat, dar, în loc să înceapă să-l mustreze, cum ar fi fost normal şi cum se 
aşteptau toţi, să-i zisă: Zahee, eşti un păcătos, eşti un rău, eşti un lacom, îndreaptă- 
te! lisus nu i-a spus nimic din toate acestea. Nu l-a mustrat deloc. L-a lăsat pe el să 
şi facă propriile socoteli, şi l-a tratat cu bunătate L-a tratat cu iubire. Ca un bun 


pedagog şi un bun psiholog ce era, lisus a ştiut că în felul acesta va ajunge la 
rezultate bune. Mai mult se obţine prin bunătate, decât prin asprime. Se vede însă 
că Zaheu nu era încă ajuns pe culmea răului. Nu ajunssese până acolo, până unde 
poate ajunge viciul şi pervertirea sufletească, până când împietreşte inima de tot. 


Se zice că Leonardo da Vinci se plimba într-o zi prin Milano, căutând un model 
pentru Cina cea de taină, pe care voia s-o picteze în sala de mese a unei 
mănăstiri. Tabloul există până astăzi. În timpul războiului, mănăstirea a fost 
bombardată şi distrusă în întregime, inclusiv sala de mese, în afară de un singur 
perete care a rămas întreg: peretele din fund, cu Cina cea de Taină. Am văzut-o. 
Dar să revenim la întâmplare. Se plimba aşadar prin oraş, ca să-şi caute un 
model pentru chipul apostolului loan. Şi a găsit un tânăr foarte frumos, cu 
trăsături senine, cu privire deschisă, curată, sinceră. Și-a zis: acesta e modelul 
care îmi trebuie. Tânărul a acceptat să-i pozeze şi pictorul a realizat după el 
chipul ucenicului iubit. A lucrat mult la acest tablou. 


Când a ajuns la luda, peste câţiva ani, a pornit iarăşi în căutarea unui model, a 
găsit un vagabond desfigurat, cu ochii în fundul capului, pe faţa căruia se citeau 
toate păcatele lumii adunate la un loc. I-a plăcut. Aşa trebuia să fi fost Iuda, 
»Omule, i-a zis, vii câteva zile să-mi pozezi? Îşi plătesc”. 





- „Vin bucuros”, i-a răspuns acela. 


L-a luat şi l-a dus la mănăstire. L-a aşezat în poziţia de care avea nevoie pentru 
tablou şi, în timp ce punea primele culori, vagabondul a început să râdă. 


» Vezi că nu m-ai recunoscut?, i-a zis din nou vazabondul. > Tot eu ţi-am pozat şi 
pentru apostolul Ioan. “ 


O viaţă de păcate şi de rele îl schimbase pe cel care putea fi model pentru chipul 
ucenicului iubit, în chipul bun pentru chipul lui luda! 


Probabil că Zaheu al nostru nu ajunsese încă până la aceasta, în el mai licărea încă 
dorinţa spre bine. Pe aceea a văzut-o Mântuitorul. De aceea nu l-a mustrat, ci l-a 
luat cu duhul blândeţii. 


Acceptând să şi mănânce cu el, pe Zaheu l-a copleşit atâta bunătate. Se aşteptase la 
cu totul altceva. Nu înţelegea cum e cu putinţă ca acest învăţător să vină să cineze 
în casa lui, neţinând seama de mulțimile dimprejur, de fariseii care abia aşteptau 
să-L prindă cu ceva împotriva tradițiilor, ca să-L acuze că mănâncă şi bea cu păcă- 
toşii, cum l-au şi zis-o de altfel. 


Mântuitorul nu s-a temut niciodată de criticii săi. N-a ezitat să fie în contratimp cu 
părerile altora, când nu erau drepte. Pentru că nu urmărea să le placă cu orice preţ, 
nu-i păsa că unii se vor lepăda de EI sau că pentru unii nu va mai fi popular. lisus 
spunea întotdeauna ceea ce gândea că e bine. 


Deci s-a purtat cu Zaheu frumos. Nu i-a amintit că era urât de toată lumea. Nimic. 
Uimit la culme, în Zaheu s-a petrecut o trensformare extraordinară şi, la un 
moment dat, a izbucnit: „Doamne, iată, jumătate din averea mea o dau săracilor şi, 
de am nedreptăţit pe cineva cu ceva, întorc împătrit”. 


Deznodământ neaşteptat! Întoarcerea împătrit era o prevedere a Legii vechi, în caz 
că ai păgubit pe cineva. De pildă, patru oi pentru o oaie (Ieşire, 22,1). Ceea ce 
făcea Zaheu era o mărturisire a greşelilor săvârşite. Era o hotărâre de convertire. Se 
recunoştea păcătos. Era momentul în care se întorcea pur şi simplu din direcția pe 
care mersese până atunci spre direcţia opusă, dinspre drumul păcatului, spre 
drumul virtuţii. 


Putem să ne imaginăm că declaraţia lui Zaheu a produs rumoare, surpriză, îndoială. 
Nu era oricine. Era un fel de om-instituţie, temut ca om al puterii. Dar faptul era 





fapt şi, ceea ce spusese, spusese! | se întinsese o mână prietenească, în ciuda 
faptului că n-o merita. Primind mâna care i s-a întins şi primindu-L pe lisus în casa 
sa, evenimentul neaşteptat l-a muiat într-atâta, încât s-a petrecut cu el, pe loc, o 
transformare, o convertire. 


A răspuns la rândul său, mai cu îndrăzneală acum, la apelul lui Dumnezeu. Acum 
s-a convertit la creştinism. S-a convertit la lisus, dacă se poate spune aşa. S-a lăsat 
învins de dragoste. De o dragoste cu care nu era obişnuit. Care nu-i mai fusese 
acordată de nimeni. S-a văzut tratat altfel. Şi va fi înţeles că nu merita acest 
tratament, ci 1 se avansa gratuit. A înţeles că lisus era altfel şi că riscase pentru el. 
Căci lisus n-a ţinut seama că toţi cârteau, ceea ce Zaheu auzea. 

Oare noi am fi fost cu lisus sau cu cârtitorii? Noi ne descoperim foarte uşor vocaţii 
de judecători! Suntem gata să judecăm pe oricine, şi pentru bine şi pentru rău. 
Acum parcă am fi cu lisus, dar atunci cred cred că am fi fost cu cârtitorii. Ba chiar 
şi acum, în situaţii similare, fără lisus ne-am alinia tot cu cârtitorii! Mântuitorul 
pare a ne da sfatul că nu e bine să le rânduiască EI. 


Zaheu deci, treansformat subit de către bunătatea lui lisus, precum mai târziu va fi 
tâlharul, într-un act de efuziune, de dăruire totală, a îndrăznit drept răspuns la 
dragostea lui lisus acea declaraţie extraordinară: „Jumătate din averea mea o dau 
săracilor şi, de am nedreptăţit pe cineva întorc împătrit”. Şi a făcut aşa, fără 
îndoială, căci făcuse declaraţia în public. 


A doua remarcă pe care trebuia s-o facem în legătură cu cele întâmplate, ar fi să ne 
întrebăm ce s-a întâmplat după ce a plecat Iisus din casa lui Zaheu? Putem să ne 
imaginăm că toţi cei care au fost nedreptăţiți de el de-a lungul anilor, au năvălit la 


jo 


uşa lui: „Ai promis că ne dai împătrit!” Şi le-a dat. Dar nu numai că le-a dat, ci şi-a 
cerut iertare, s-a pocăit pentru ceea ce a făcut, ceea ce înseamnă ceva mai mult 
decât declaraţia pe care a făcut-o în faţa lui lisus. Înseamnă trecerea lui la faptă, 
trecerea lui corectă la actul de pocăință, recunoscându-şi greşeala chiar în faţa celor 
cărora a greşit. Deci recunoaşterii greşeli, i-a urmat compensarea ei concretă. Prin 
faptă. 


Și de ce le-a întors mai mult decât le luase? Pentru ca să-şi răscumpere astfel 
greşeala faţă de ei. A fi dat doar ceea ce luase, ar fi fost doar un act de restabilire a 
greşelii lui. Prin surplusul întoarcerii împătrit, plătea păcatele lui, jertfa de la sine, 
din ale sale. Poate că prevederea Legii cu întoarcerea împătrită, uneori înşeptită 
(Pile 6, 31), avusese în vedere acest lucru, dacă nu fusese un mijloc de a-i speria pe 
infractori. 





E timpul acum să ne mai oprim asupra unei implicaţii a acestei întâmplări, la care 
ne cheamă cuvântul: „Astăzi trebuie să fiu în casa ta” (Luca 109, 5). Ce să 
însemneze acest „trebuie”? De ce trebuia să fie în casa lui? Nu ştim. Nu ni se 
spune. Evanghelistul nu explică. El relatează în zece versete ceea ce ar putea fi 
subiectul unei istorisiri de zeci de pagini. El descrie, cu zgârcenie de cuvinte, 
faptele aşa cum au fost. L-a auzit pe lisus zicând: „trebuie”, şi a notat aşa. Nu s-a 
mai întrebat şi, probabil, nici n-a mai întrebat, de ce trebuia. S-a mulţumit cu cât a 
fost. 


Noi însă ne întrebăm. ŞI ne întrebăm pentru că probabil întrebarea a fost lăsată 
pentru noi. Întâmplarea însăşi s-a petrecut pentru noi, ca tot ce e legat de faptele şi 
învăţătura lui lisus. Şi, de fapt, chiar din perspectiva acestei convingeri îl vom şi 
îmţelege pe acest „trebuie”. Şi nu-l putem înţelege decât dacă presupunem că în 
clipa în care l-a văzut pe Zaheu în pom, lisus s-a hotărât atunci să ne ofere un 
model pentru eternitate, asupra sinergiei, despre ce poate colaborarea dintre 
Dumnezeu şi om, dintre credinţă, fapte şi har. 


Întâlnirea lui lisus cu Zaheu ne oferă şapte etape ale sinergiei. 

1. Zaheu doreşte să-L vadă pe Iisus şi urcă în sicomor; 

2. lisus îl vede, îi apreciază interesul şi îl cheamă să coboare, ca să intre în casa lui; 
3. Zaheu răspundee bucuros acestei chemări şi îi face invitaţia; 

4. lisus o acceptă şi intră în casa lui; 

5. Impresionat, Zaheu se converteşte şi face declaraţia de pocăință şi de reparare a 
pagubelor pe care le făcuse; 

6. lisus declară mântuită toată casa şi îl restabileşte în demnitatea de fiu al lui 
Avraam, deci de fiu al credinţei. 

7. lisus trage concluzia şi învăţătura întregii întâmplări, arătându-i şi scopul, şi 
faptul că îl realizase şi, mai ales, descoperindu-şi misiunea Sa: „Căci Fiul Omului a 
venit să caute şi să Mântuiască pe cel pierdut“. 


De aceea trebuia să fie în casa lui Zaheu. Zaheu fusese în planul Său. Trebuia să-şi 
definească venirea pe pământ; „să caute şi să mântuiască pe cel pierdut“. ŞI s-o 
facă şi cu colaborarea acestuia (v. I Cor. 3,9). 


Convertirea lui Zaheu e modelul posibilei noastre convertiri spre altă gândire, spre 
o nouă simţire, spre drumul cel mai drept către Dumnezeu. Convertitul devine 
slujitor. Al lui Dumnezeu şi al oamenilor. Chiar dacă a fost profitor înainte sau 
persecutor. Pavel e din aceeaşi categorie, desigur pe alte coordonate. 





E mai mult probabil că cei care erau cu lisus şi-au schimbat atitudinea, când au 
văzut ce a ieşit până la urmă din toată întâmplarea. Poate doar fariseii şi cărturarii 
să mai fi murmurat că „a mâncat în casa unui păcătos”. Dar să nu uităm: păcătoşii 
care s-au bucurat de atenţia lui lisus, s-au bucurat pentru că aveau în ei forţa de a 
se converti. Toţi s-au convertit. Erau păcătoşi care s-au pocăit. Unii au ajuns sfinți. 
lisus i-a iubit, pentru a-i întoarce de la păcat. 


Se povesteşte că Sfântul episcop Ambrozie al Milanului a aflat că împăratul 
Teodosie cel mare ordonase un măcel la Tesalonic. Când a venit la Milano şi a vrut 
să se împărtăşească, episcopul l-a refuzat chiar din faţa uşilor împărăteşti, 
împăratul s-a înfuriat şi i-a adus aminte lui Ambrozie de împăratul David care, deşi 
adulterin, şi, deşi l-a trimis pe Urie la moarte ca să-i ia soţia, totuşi a rămas în 
istorie ca Sfântul şi proorocul David. 


Până în prezent - i-a spus Sfântul Ambrozie - Măria Ta ai făcut numai păcatele lui 
David, nu şi pocăinţa lui. Fă şi pocăinţa lui, şi atunci te voi împărtăşi. 


Împăratul a făcut pocăință publică în biserică. A stat în genunchi vreme 
îndelungată, înaintea poporului, şi numai după aceea Sfântul Ambrozie l-a 
împărtăşit. 


Mântuitorul când ierta pe păcătoşi, când vindeca bolnavi, încheia de obicei cu: 
„Du-te, şi de acum să nu mai păcătuieşti“. Aceasta era condiţia intrării în ordine. În 
această stare, chiar şi profesiunea de vameş devenea onorabilă. 


Nu ni se spune că Zaheu şi-ar fi schimbat profesiunea. Dar a fost desigur un vameş 
cinstit până la sfârşitul vieţii sale. 


Să ne amintim că şi Sfântul loan Botezătorul, când l-au întrebat vameşii ce trebuie 
să-facă spre a se mântui, le-a răspuns: „Să nu cereţi cu nimic mai mult decât vă 
este rânduit” (Luca 3, 13). 


Am putea spune chiar că Mântuitorul a reabilitat prin Zaheu o categorie socială 
care era odioasă în popor, şi era simbolul ultimei degradări civice. lisus câştigase. 
Metoda Lui se dovedise bună. Bucuros El însuşi de rezultat, s-a adresat atunci lui 
Zaheu, dar şi tuturor celor din împrejur: „Astăzi s-a făcut mântuire casei acesteia!” 
A casei, adică a membrilor familiei lui Zaheu însuşi. 


Dar de ce totuşi s-a referit lisus, nu numai la Zaheu, ci şi la casa lui? Să luăm 
aminte. Averea pe care o strânsese Zaheu plana ca un blestem asupra întregii case. 





Nu numai asupra lui. Poate că soţia, copiii, ginerii, nurorile, cei ce vor mai fi fost 
în casă cu el se vor fi spălat adesea pe mâini: Nu noi! Zaheu aduce bunurile acestea 
nemeritate. EI le fură. Noi suntem oameni cinstiţi. Ei, nu! Acordul cu fapta lui, 
înfruptarea din fapta lui, plana şi asupra lor. 


Acest lucru îl uită mulți dintre noi, în cazuri similare, când unul din familie aduce 
bunuri necuvenite. Se trezesc abia atunci când acela e descoperit, şi atunci suferă. 
Ba unii chiar cred că suferă pe nedrept. Dar de ce nu i-au atras atenţia din vreme? 
De ce s-au bucurat de bunurile aduse de el, din ceea ce nu era dreptul lui? 


În cazul lui Zaheu, putem bănui că actul lui de căinţă şi pocăință a fost aprobat şi 
de întreaga familie care era de față. De aceea Zaheu a beneficiat de iertare 
împreună cu toată casa lui. Toţi s-au înscris în ordinea harului, a credinţei şi a 
faptei bune. Mântuitorul a adus astfel dezlegarea întregii case. „Astăzi s-a făcut 
mântuirea casei acesteia”! 


Convertirea lui Zaheu a fost rapidă şi totală. Şi tot aşa a fost şi răspunsul lui Iisus. 
întâlnim, în sensul de mântuire, de iertare, pentru prima oară cuvântul „A stăzi”, pe 
loc, acelaşi cuvânt pe care i-l va spune şi tâlharului de pe cruce care s-a pocăit. 


Zaheu s-a hotărât să dea înapoi tot ceea ce luase de la alţii pe nedrept. Îndreptarea 
se arăta aşadar printr-o hotărâre concretă, de renunțare nu numai la a mai face ceea 
ce făcuse înainte, dar de a şi corecta nedreptăţile pe care le comisese. Hotărârea de 
convertire trecea proba practică. Metoda lui lisus îşi arăta roadele. 


Putem acum răspunde şi mai limpede la întrebarea pe care ne-am pus-o la început: 
Cum trebuie să înţelegem atitudinea lui lisus față de păcătoşi? Acum vedem că n-a 
venit pentru păcătoşi, pentru că erau păcătoşi, n-a venit să le aprobe păcatul, n-a 
venit să le dea voie să rămână păcătoşi în continuare. A venit pentru păcătoşi ca să- 
i îndrepte. Şi numai acei păcătoşi s-au bucurat de atenţia Lui, care s-au îndreptat. 


Acest lucru este clar în învăţătura noastră ortodoxă. Zaheu s-a îndreptat în faţa lui 
Dumnezeu prin mărturisirea personală a fărădelegilor pe care le comisese, şi prin 
hotărârea de a se îndrepta şi de a îndrepta şi nedreptăţile pe care le făcuse altora. 
Zaheu rămâne modelul biblic al convertirii pe care lisus ni-l oferă spre urmare. 


Fiecare din noi e în felul său un Zaheu. Poate nu exact ca dânsul, poate nu în 
aceeaşi măsură, poate nu cu aceleaşi păcate şi greşeli, dar fiecare din noi are ceva 
de îndreptat, are pe cineva pe care l-a nedreptăţit. Pe care l-a îndreptățit prin 
cuvânt, prin ocară, prin vorbire de rău, prin aceea că nu 1-a recunoscut meritele, l-a 





invidiat, i-a luat din drepturile cuvenite, sau nu i-a dat ceea ce se cuvinea să-i dea. 
I-a luat locul care se cuvenea aceluia, sau şi-a însuşit munca lui. 


În fiecare din noi însă există o candelă care aşteaptă să fie aprinsă, să ne 
lumineze încăperea minţii, ca să vedem în lumină tot răul pe care l-am făcut, şi 
pe care îl ţinem în întuneric. Îngerul din noi aşteaptă să fie eliberat. Eliberându- 
1, ni-l] facem aliat. Abia aşteaptă să-l eliberăm, nu spre a ne pedepsi, ci spre a se 
pune în Slujba noastră şi a da mărturie bună despre noi în faţa lui Dumnezeu. 
Aşa Sunt îngerii: nu pot face decât bine! 


Să mergem şi noi în întâmpinarea lui lisus. lată-L: vine înconjurat de mulțime. Să 
urcăm Şi noi în sicomorul căinţei şi al îndreptării şi să-L întâmpinăm. 


Veţi zice: Nu mai vine lisus în vremea noastră. Unde să-L întâmpinăm? lisus vine. 
A dat mandat preoţilor: „Orice veţi lega pe pământ, va fi legat şi în ceruri, şi orice 
veţi dezlega pe pământ, va fi dezlegat şi în ceruri“ (Matei 16, 19). lisus Hristos din 
Potirul de pe altar aşteaptă să venim în întâmpinarea cu El. Preotul, în numele şi cu 
mandatul primit de la lisus, aşteaptă îndreptarea, mărturisirea, căința, după care, 
aşa cum a zis Mântuitorul: „Astăzi s-a făcut mântuire casei acesteia, şi preotul zice 
după spovedanie: „Şi eu te iert şi te dezleg“. 


lată cum, din această întâmplare, avem de tras anumite învățături şi pentru noi 
înşine. Asupra a patru lucruri aş vrea să mă opresc în concluzie, ca să ne mai 
rămână întipărite în minte şi în conştiinţă. 

1. Să fim atenţi, precum Zaheu, la mâna pe care ne-o întinde Dumnezeu. 

2. Să nu fim printre cei care cârtesc împotriva bunăvoinţei lui Dumnezeu faţă de 
alții. Ceea ce a făcut lisus cu Zaheu a fost şi o judecată asupra celor care nu L-au 
înţeles şi au cârtit. Zaheu păcătosul le-a dat şi el o lecţie „drepţilor” îngâmfaţi! 

3. Să nu fim printre cei care se bucură atunci când împrejurul nostru, în familia 
noastră, cineva săvârşeşte nedreptăţi, aducând bunuri necuvenite, şi să nu credem 
că noi suntem absolviţi de vinovăţie. 

4. Fără mărturisirea greşelilor nu este nici iertare, nici dezlegare, nici mântuire. 
Aceasta este adevărata învăţătură pe care a lăsat-o Mântuitorul lisus Hristos. Ca şi 
Zaheu, să mergem la întâlnirea cu lisus ca să auzim şi noi: „Astăzi s-a făcut 
mântuire casei acesteia“. 


Extras din cartea: Mitropolitul Antonie Plămădeală - Tâlcuri noi la texte vechi 





PS Sebastian - Predică la Duminica a XXXII-a după Rusalii - Modelul Zaheu 


Dreptmăritori creştini, Evanghelia de astăzi ne aduce în faţa ochilor noştri 
sufleteşti modelul Zaheu, mai marele vameşilor din Ierihon, considerat de către 
concetăţenii săi unul dintre cei mai mari păcătoşi. Acesta, auzind că lisus trece prin 
cetate, s-a urcat într-un sicomar ca să-L vadă, pentru că era mic de statură. lisus 
însă l-a strigat şi i-a zis:,,Zahee, grăbeşte-te şi dă-te jos, căci astăzi în casa ta 
trebuie să rămân.” Şi au intrat împreună în casă, spre surprinderea, dar şi 
dezamăgirea celorlalţi ierihonieni, care ar fi dorit, cu siguranţă, să-L aibă ei oaspete 
de cinste în casa lor. Domnul a preferat, însă, să ia masa cu Zaheu şi, dacă în casă 
împreună cu lisus a intrat un păcătos disprețuit, înăuntru a luat naştere modelul 
Zaheu, pe care evanghelia de astăzi ni-l oferă tuturor drept pildă! 


Iubiţi credincioşi, trei sunt lucrurile care ne impresionează în evanghelia aceasta: 


Y. atitudinea lui Hristos faţă de Zaheu, 
Y pocăinţa acestuia şi 
Y mântuirea adusă de Domnul casei lui. 


Care este atitudinea Domnului faţă de Zaheu? lisus, înfrutând mentalitatea 
iudeilor şi neluând în seamă vociferările celor de afară, care-l aveau pe Zaheu de 
mare păcătos, l-a ales tocmai pe el de gazdă.,„,Cum? Din întreg lerihonul, la el S-a 
găsit să intre?” Aşa vor fi gândit localnicii, iar cei mai răutăcioşi dintre ei chiar îşi 
vor fi zis:,„iată, aşadar, că lisus nu este nici învăţător adevărat, nici prooroc şi, cu 
atât mai puţin Mesia, de vreme ce nu ştie cine este Zaheu! Dacă l-ar fi cunoscut, 
nici măcar nu l-ar fi privit! Victorie! Noi, cei din Ierihon, l-am prins cu minciuna 





astăzi pe Hristos! Al nostru este meritul, noi vom scăpa lumea de acest înşelător 
care zice că este Mesia şi se dă drept Fiul lui Dumnezeu! Ce triumf”!...Ca 
oarecând cu femeia păcătoasă, când Îl judecau pe lisus că a îngăduit aceleia să-l 
spele picioarele, şi ziceau:,„Acesta, de-ar fi prooroc, ar ştii cine e şi ce fel e femeia 
care se atinge de EI, că este păcătoasă”"(Lc.7, 38). Aşa se vor fi gândit şi cârtitorii 
din evanghelia de astăzi. Şi au rămas „afară”... N-au intrat în casă, ca nu cumva să 
se „spurce”. Ba încă ÎL judecau aspru şi pe Hristos, că nu ştie că Zaheu era cel din 
urmă dintre ierihonienii care ar fi meritat cinstea de a le călca pragul... 


Domnul însă ignoră gândurile acestea netrebnice şi egoiste, pentru că, vom vedea 
cine este până la urmă Zaheu!... Care este atitudinea lui Zaheu? Ce se întâmplă 
în casă şi care este pocăinţa lui? Zaheu nu rosteşte decât atât:,„,„Doamne, iată, 
jumătate din averea mea o dau săracilor, şi dacă am năpăstuit pe cineva cu ceva 
întorc împătrit”. Ne suprinde faptul că Domnul nu-l spune şi, mai ales, nu-l 
reproşează nimic lui Zaheu! Nu veţi găsi în evanghelie nici un fel de reproş din 
partea lui Hristos, fără numai cinstea pe care i-a făcut-o intrând în casa lui. Teribilă 
această înţelepciune dumnezeiască! Un zâmbet plin de înţeles, şi Zaheu s-a 
tranformat ca prin minune!... 


Ce i-a făcut totuşi lisus acestui Zaheu ca să se întoarcă într-o clipă, să se 
convertească imediat? Căci, de unde până atunci el era hoţul care aduna cu nesaţ 
ban murdar, furat cu neruşinare când încasa taxele şi impozitele — căci asta se 
spunea despre vameşi în vremea aceea — de unde până atunci se presupune că îşi 
contabiliza cu zgârcenie furtişagul, deodată s-a arătat gata să-şi jertfească jumătate 
din avere. Ba încă, promite să întoarcă, dacă a nedreptăţit pe cineva cu ceva, 
împătrit. Ce-l face totuşi, fraţilor, Hristos lui Zaheu, chiar dacă nu-l reproşează 
nimic? I Se revelează. Îi pune în faţa ochilor lui o oglindă, în care cu siguranța 
că nu se mai privise niciodată. Îl provoacă să se uite în ochii Lui şi Să-L 
cunoască Cine este cu adevărat Hristos. Și, privindu-se Zaheu pe sine „prin 
Hristos”, cine este şi ce a ajuns, se îngrozeşte... Se cutremură de felul cum arată 
şi ia hotărârea de a se converti pe loc. Ca şi cum s-ar privi cineva în oglindă după 
o perioadă mai îndelungată şi ar rămâne uluit constatând că a albit. O astfel de 
surprindere va fi avut şi Zaheu când L-a „privit” pe Hristos şi a fost silit să se 
recunoască alb de „lepra păcatelor”. 


Ce face Zaheu? Luaţi aminte la el că nu începe să se plângă, să se văicărească, să 
se lamenteze fără de roadă, cum facem noi adeseori:,,Doamne, ştii că eu sunt un 
mare păcătos... Vai ce păcate multe am făcut... Știi că eu sunt iubitor de 
argint!...” Nimic din toate acestea! Zaheu se converteşte cu o „bărbăţie” şi o 
„Vitejie” care ne uimeşte pe toţi! Trece peste toate etapele, de multe ori 





plângăcioase şi la care, din nefericire, ne limităm mulți dintre noi, mai mult 
afişându-ne păcătoşenia decât să ne-o luăm în serios! De câte ori nu auzim în jurul 
nostru lamentări de tipul:,,vai ce multe păcate am făcut! Vai cât sunt de păcătos”! 
ȘI... atât! Iată-l însă, pe Zaheu, asumându-și păcătoşenia cu o uimitoare finalitate! 
Nici nu o mai afirmă. Şi-o resimte direct, şi încă până în străfundul fiinţei lui! Şi ce 
face? Nu varsă lacrimi de lamentare şi de dezmierdare ci, trecând peste toate, 
ținteşte transformarea direct. Trece la fapte:,, Jumătate din averea mea, Doamne, o 
dau săracilor şi, dacă am năpăstuit pe cineva cu ceva, întorc împătrit”. 


„AStăzi s-a făcut mântuire casei acesteia” — a căzut ca un trăsnet sentinţa 
Mântuitorului Hristos, spre uluirea „drepţilor” de afară, care nu încetaseră să-l 
ponegrească pe la poartă pe Zaheu. Acesta, însă, I-a uimit şi pe ei cu hotărârea lui, 
căci I-a întrecut pe toţi cu pocăinţa lui! Iar cuvântul Mântuitorului Hristos — „astăzi 
s-a făcut mântuire casei acesteia” — i-a năucit efectiv. lată cum Hristos a adus 
imediat mântuire lui Zaheu, atât de disprețuit de altfel de cei ce, cu siguranţă, se 
considerau cu mult mai vrednici de lisus decât el. Pentru aceasta însă ei au rămas 
„afară”, iar Zaheu s-a mântuit „înăuntru cu Hristos”. 


Dragii mei, privind încă o dată la întâlnirea lui Zaheu cu Hristos, am putea spune 
că Mântuitorul Şi-a făcut drum astăzi prin lerihon special pentru el, aşa cum îşi 
face drum de multe ori şi către inima noastră, doar-doar va găsi uşa sau măcar 
fereastra inimii noastre deschisă, pentru a ne privi sau a ne întâlni. Doar-doar ne va 
găsi şi pe noi dispuşi să-l deschidem, ca să facă şi din noi nişte „Zahei” gata pentru 
comuniunea cu El. Aş mai spune şi aceasta: noi oamenii suntem adeseori atât de 
neinspiraţi şi neînţeleți... Ne luăm modele dintre starurile de cinema, dintre 
cântăreţi, diverşi oameni de cultură, sau de „incultură” ori „subcultură”, dintre 
politicieni..., oricum dintre oameni păcătoşi,în loc să ne luăm modele sfinte. Uităm 
că avem cu toţii „Oglinda” prin excelenţă, Care pentru aceasta a venit pe pământ, 
ca să Se facă nouă „Model”, şi să nu mai trebuiască să căutăm modele „şchioape”, 
imperfecte şi, pentru aceasta, incapabile să ne înalțe către modele ca cel de azi — 
modelul Zaheu. 


Hristos ne pune astăzi, în faţa ochilor noştri sufleteşti, un model. Nimeni altul 
decât cel care s-a oglindit în „Supremul Model”. Vrem modele de vieţuire? Nu 
ştim pe ce cale să o luăm şi orbecăim prin iţele încurcate ale lumii acesteia? Nu 
ştim care anume lucru este virtute şi care este păcat? Care este valoare şi merită 
cucerită, şi care este nonvaloare şi nu merită osteneala? lată „„modelul” prin 
excelenţă - Zaheu - care nu ezită nici o clipă! Nu pierde vremea lamentându-se 
zadarnic, ci îşi asumă cu „vitejie” viaţa în Hristos, convins fiind că a întâlnit în 
sfârşit adevatul Model care merită urmat. 





lată modelul, vrea să ne spună evanghelia de astăzi! Faceţi ca el! Dacă staţi în 
cumpănă, neştiind încotro să o apucaţi, iată provocarea: urmaţi-l lui! Haideţi să 
terminăm, aşadar, cu ceea ce este urât, murdar şi corupt în fiinţa noastră şi să 
îmbrăţişăm pe Hristos, având curaj să-L privim în ochi aşa cum L-a privit Zaheu. 
Să-L primim şi noi în casa sufletelor noastre, pentru a ne putea privi şi provoca 
şi pe noi la „convertirea ” întru El. 


Să-L rugăm, aşadar, pe Mântuitorul Hristos, să ne facă şi pe noi părtaşi unei 
hotărâri ca aceasta, pe care cu toţii am admirat-o astăzi la modelul Zaheu — 
hotărârea adevăratei pocăinţe, adevăratei îndreptări, ca să putem smulge şi noi de 
pe buzele Mântuitorului Hristos sentinţa sfântă:,, Astăzi s-a făcut mântuire casei 
acesteia”, Amin. 





Înaltpreasfinţitul Ioachim, arhiepiscop al Romanului și Bacăului - Să ÎI 
primim pe Hristos cu bucurie, ca Zaheu 


Prin pericopa evanghelică citită în Duminica a XXXII-a după Rusalu la Sfânta 
Liturghie este anunţată apropierea Postului mare, căci începând cu aceasta, noi, 
ortodocşii - duminică de duminică, urmând evenimentele mântuirii noastre - de la 
Duminica lertării intrăm în 7 săptămâni de pocăință, de post, de efort pentru o viaţă 
duhovnicească mai intensă. 


Astăzi, ca o pregătire pentru Duminica Vameșşului și Fariseului, Evanghelia ne 
aduce înainte un fariseu, pe celebrul Zaheu. Acesta nu este un vameș oarecare. El 
este şeful vameşilor din Ierihon, cel mai cunoscut, cel mai important, de unii cel 
mai detestat şi invidiat pentru că era bogat. 


Când Iisus trece prin lerihon, Zaheu vrea să Îl vadă. Dar pentru că el este scund și 
mulţimea care Îl înconjura pe Iisus este mare, Zaheu urcă într-un arbore. Când îl 
zăreşte în sicomor, lisus se invită în casa lui. În marea sa bucurie de a-L avea în 
casa sa pe Domnul Hristos ca oaspete, Zaheu promite să împartă jumătate din 
averea sa săracilor: „jumătate din averea mea, Doamne, o dau săracilor şi, dacă am 
năpăstuit pe cineva cu ceva, întorc împătrit” (Luca 19, 8). 


Subliniind faptul că şi Zaheu este unul dintre fiii lui Avraam, lisus arată celor care 
murmurau împotriva sa, că şi prin a merge în casa fariseului își împlineşte misiu- 
nea: „Astăzi s-a făcut mântuire casei acesteia, căci şi acesta este fiu al lui Avraam. 
Căci Fiul Omului a venit să caute şi să mântuiască pe cel pierdut.” (Luca 19, 9-10) 





Această pericopă evanghelică pare foarte scurtă şi foarte simplă, în realitate însă 
conţine atât de multe învățăminte, încât este dificil să le epuizăm pe toate. De 
aceea, în continuare ne vom opri doar asupra unora dintre ele. 


O întâlnire căutată 


Ceea ce domină această relatare a Sfântului evanghelist Luca este, în mod evident, 
întâlnirea dintre lisus şi Zaheu. Totul îi separă și totuși par făcuţi să se întâlnească. 
ŞI, lucru curios, nu putem spune cui îi aparţine iniţiativa. Dar aceasta contează mai 
puţin. Ceea ce este important este că ei se întâlnesc. Această intersectare a dorinţei 
de îndreptare a omului cu lucrarea de vindecare şi restaurare a lui Dumnezeu este 
evidentă în întâlnirea din Ierihon. Este întâlnirea, fuziunea a două dorințe, a două 
chemări: a celui care vrea să iasă din el însuși, şi face totul pentru a reuși, şi cea a 
Domnului, care caută şi găsește ceea ce era pierdut. 


Lui Zaheu, aparent, nu îi lipsea nimic: era bogat, îşi împlinise toate ambițiile, însă, 
în sufletul său era frământat, căci era în căutarea unui alt lucru pe care nu i-l putu- 
seră oferi toate reuşitele sale. Era uimit de profetul din Nazaret, care învăţa pe 
oameni că averile trebuie adunate în cer, nu pe pământ, că cel care are două haine 
trebuie să dea şi celui care nu are, că omul nu trebuie să se îngrijească de confortul 
zilnic al hranei sau vestimentaţiei. Era cumva un mod de gândire opus celui pentru 
care îşi cheltuise ani buni din viaţă. Își dorea să înţeleagă acest mod de a vieţui, 
poate tocmai pentru faptul că averea sa îi era povară, şi de aceea în momentul în 
care Învățătorul îşi exprimă dorința de a rămâne în casa sa, el este dispus să 
renunţe la jumătate din ea şi să îndrepte toate nedreptățile făcute de-a lungul 
timpului. Pacea și seninătatea de pe chipul lui lisus, şi bucuria ucenicilor trăită în 
preajma Sa erau bogății care lui Zaheu îi erau străine. 


Totuşi, această întâlnire nu a fost ușoară. Relatarea stă sub semnul mulțimii ano- 
nime şi zgomotoase, pe care o simţim în mod constant în planul secund al celor 
două personaje principale. Această mulțime a făcut totul ca lisus şi Zaheu să nu se 
poată vedea. Așadar, mulţimea blochează şi respinge totul în aceeaşi măsură. Îl 
aflăm pe Zaheu doritor să Îl vadă pe lisus, dar scund, iar la acest fapt se adaugă 
mulțimea numeroasă. De aceea, spune Evanghelia el a trebuit să meargă înainte şi 
să se urce într-un pom; doar de acolo - de sus şi din faţa mulțimii - L-a putut zări 
pe lisus. 


Acestea toate sunt de un simbolism evident. 


In fiecare păcătos trăieşte un fiu al lui Dumnezeu 





Mulțimea blochează afirmarea fiinţelor, le limitează orizonturile şi le reduce la ea 
însăşi. Cu toții suntem conştienţi că mediul în care trăim ne influenţează convin- 
gerile şi felul de viaţă. Lumea ne închide în mentalitatea sa şi ne domină, fiind 
astfel limitați de grupul în sânul căruia trăim. 


Dacă mulţimea îi limitează accesul lui Zaheu, tot ea este cea care vrea să Îl împie- 
dice pe lisus să îl întâlnească. Îi vedem aici, practic, pe toţi cei care îi resping pe 
ceilalți. Aceştia sunt credincioşii care se identifică cu Dumnezeu, care refuză altora 
dreptul de a beneficia alegerile Domnului. Aici sunt prezente toate discriminările, 
particularizările, toţi cei care vor să identifice Evanghelia cu un partid politic, o 
acțiune socială care produce excomunicări reciproce. 


Această mulțime trebuie atât supravegheată, cât şi purificată. Suntem în acelaşi 
timp victime şi responsabili de mentalitatea grupului din care facem parte. Suntem 
victime în măsura în care mulţimea, anturajul ne limitează şi ne împiedică să Îl 
vedem pe Dumnezeu, formează vederea impunând o anumită perspectivă asupra 
lui Hristos. Dar suntem și responsabili, în măsura în care suntem incapabili să 
acceptăm că, în fiecare om, oricât ar fi de diferit de noi, locuieşte Sfântul Duh. 


Asta trebuie să înțelegem din ultima frază a Evangheliei de astăzi, unde lisus nu 
pare a se adresa lui Zaheu, în casa căruia se află, ci mai curând pare a vorbi pentru 
toți ceilalți, pentru mulțime: „şi acesta este fiul lui Avraam” (Luca 19, 9), spune el, 
şi pare a ne zice tuturor că în fiecare om trăiește un fiu al lui Dumnezeu şi că 
respingerile noastre, discriminările de orice fel sunt rezultatul ignoranței, al mio- 
piei noastre spirituale. Apoi, El continuă: „Fiul Omului a venit să caute şi să 
mântuiască pe cel pierdut” (Luca 19, 10). Aici, Hristos ni se adresează şi nouă, în 
aceeaşi măsură, şi nu putem limita raționamentul Evangheliei doar la viața apro- 
piaţilor noștri. 


Privită din acest punct de vedere, pare din ce în ce mai evident că această întâlnire 
dintre Zaheu, păcătosul, şi lisus, Fiul lui Dumnezeu, este simbolică, dar familiară 
tuturor. În fiecare dintre noi se află un păcătos, dar în fiecare dintre noi poate fi 
aflat chipul lui Hristos. În fiecare păcătos trăieşte un fiu al lui Dumnezeu, iar în 
fiecare credincios Zaheu continuă să existe, până când Dumnezeu duce la bun 
sfârșit, prin puterea Sa, toate intențiile noastre de a face bine, după cum spune 
Sfântul apostol Pavel. De aceea, orice îndrăzneală este îngăduită pentru a împlini 
exigenţele credinței noastre personale, indiferent de ceea ce gândeşte anturajul 
nostru, dar ne îndeamnă la cea mai mare prudenţă în exprimarea opiniilor asupra 
celorlalți, pe care îi cunoaştem mult mai puţin decât ne cunoaștem pe noi înşine. 





Să Îl primim pe lisus ca oaspete 


Vreau să subliniez aceste ultime cuvinte ale lui lisus: caută, salvează şi pierdut. Ce 
semnifică toate acestea? 


Îl auzim pe lisus spunând: "Zahee, coboară-te degrabă, căci astăzi în casa ta trebuie 
să rămân". De fapt, aceleaşi cuvinte lisus ni le adresează şi nouă. Astăzi vrea să 
poposească în casa noastră! Chiar astăzi avem ocazia de a sta împreună cu lisus în 
această iarnă a păcatelor noastre. EI vrea să fie alături de noi, pentru a ne pregăti, a 
ne încălzi, a ne îmbrăca, a ne hrăni şi a ne îndruma către primăvară, către Paşte, 
către Împărăţia cerurilor. 


lisus ne invită spunând: „coboară degrabă”. Aşadar nu trebuie să pierdem timpul, 
nu trebuie să lăsăm să treacă o asemenea ocazie excepțional de favorabilă și 
probabil unică. Chiar în această clipă, printr-un act de metanoia, de căinţă inte- 
rioară şi de consacrare, să deschidem ușa sufletelor noastre către Domnul. Trebuie 
să ne grăbim. Trebuie să coborâm - acest cuvânt pentru Zaheu înseamnă că trebuie 
să îşi părăsească postul său de observator din sicomor și să revină pe pământ - dar 
pentru noi înseamnă că trebuie să renunțăm la toate artificiile prin care încercăm să 
ne ridicăm deasupra altor oameni. Să coborâm, așadar, din sicomorul în care ne-am 
urcat, abandonând orice formă de vanitate, căci doar fiind Jos ne putem întâlni cu 
lisus. Trebuie să ne smerim şi noi, aşa cum a făcut şi lisus, care a renunţat la slava 
sa şi a coborât din cer pe pământ pentru a veni în întâmpinarea noastră, a păcă- 
toşilor și a ne pregăti pentru Înviere. 


Trebuie să Îl primim pe Hristos cu bucurie, ca Zaheu, căci lisus nu este un oaspete 
pe care trebuie să Îl primim cu ceremonii fastuoase. EL nu este un musafir care 
trebuie ţinut doar în sufragerie, ci pe EI putem şi trebuie să ÎL invităm peste tot, 
chiar şi în cele mai ascunse unghere ale sufletului nostru, acolo unde am lăsat să se 
adune praful şi cele mai urâte mirosuri, pe care vrem să le ascundem cu grijă față 
de orice străin. În măsura în care noi Îi deschi-dem uşa sufletelor noastre, Hristos 
ne va pregăti pentru primăvara pascală. 


Revenind la Zaheu, vedem că prima consecinţă a întâlnirii cu Hristos este dorința 
sa de a-și împărți averea şi de a repara eventualul rău făcut. Așadar, a repara și a 
împărţi, ceea ce înseamnă că, în sens spiritual, repararea răului făcut şi punerea în 
comun a bunurilor obţinute sunt primele roade ale întâlnirii cu Hristos, primele 
semne ale convertirii noastre. 





Pe parcursul Sfintei Liturghii de astăzi să ne rugăm unii pentru ceilalți, să ne rugăm 
pentru toți oamenii, căci cu toţii suntem pierduţi şi ne vedem în postura de a-l 
căuta pe Domnul care să ne salveze. Asemenea lui Zaheu, să coborâm și noi în 
lăuntrul conştiinţei noastre recunoscând nedreptățile săvârşite şi îndepărtând 
viețuirea egoistă, să curățim casa sufletului nostru pentru ca Hristos să rămână 
împreună cu noi în comuniune de iubire, primindu-ne ca fii ai credinţei celei 
adevărate şi milostive. 


Sursa: eprb.ro 





Ips Timotei - Pilda lui Zaheu într-o lume a standardelor amăgitoare 


Timotei Prahoveanul, 
episcop-vicar al Arhiepiscopiei Bucureştilor 
- 28 ian, 2021 


In Duminica a 32-a după Rusalii, Biserica ne prezintă o prea frumoasă istorisire a 
întoarcerii unui om către Dumnezeu, un personaj desconsiderat în patria sa. 


Mântuitorul călătorea către Ierusalim, ultimul Său drum pământesc. Mergea către 
cruce tocmai pentru a-şi arăta nemăsurata iubire față de oameni. 


Mântuitorul a pornit pe drumul vechi de pe valea Iordanului, trecând prin Ierihon, 
orașul în care a făcut multe minuni. Chiar dacă era oraş cu oameni la o măsură 
morală nu prea înaltă, Mântuitorul a vădit felurite semne ale bunăvoinţei Sale, 
arătându-Şi dumnezeirea şi negrăita iubire față de oameni. De această dată nu a 
vindecat un orb cum s-a întâmplat cu puţin timp în urmă, ci l-a vindecat de orbire 
sufletească pe mai-marele vameşilor din Ierihon. 


Mântuitorul, pe ultimul drum către cetatea Ierusalimului, a făcut două vindecări: un 
orb care şedea la marginea drumului și un altul care nu vedea sufleteşte, depăr- 
tându-se de Dumnezeu, trăind într-o permanentă nepăsare duhovnicească şi pur- 
tând grijă doar pentru momentul prezent. 





NI se spune că Zaheu era un păcătos care a dat lecţii drepţilor. Un cunoscut duhov- 
nic şi profesor predicând la amvon şi în faţa studenţilor spunea: În viaţa mea am 
întâlnit mulţi oameni pe care i-am spovedit, unii virtuoşi, rugători, postitori şi 
milostivi, dar care aveau o mândrie pe care nu am putut-o înțelege niciodată. Sunt 
unii care se consideră drepți, dar nu sunt în realitate. Am întâlnit și oameni păcătoşi 
care erau smeriți şi își recunoşteau starea lor şi doreau să devină mai buni. Doreau 
să se pocăiască. 


Cuvântul pocăință, pe care îl avem din limba greacă, nu înseamnă doar căinţă, 
regret pentru păcatul săvârşit, ci reprezintă întoarcerea din rătăcire, ceea ce în- 
seamnă că de la acel moment trebuie să mergi pe alt drum renun-ţând la cel vechi. 
Grecii folosesc cuvântul epistrofi care înseamnă de fapt întoarcere, nu doar schim- 
bare şi părere de rău pentru câteva clipe şi apoi continuarea aceleiași stări, ci 
întoarcerea pe un drum nou. 


Vameşul cunoscut, despre care Evanghelia oferă amănuntul că era mai-mare peste 
vameşi, era slujitor slugarnic al stăpânirii romane, perceptor, care culegea foloasele 
din urma terenurilor, caselor şi mărfii care circula în acea zonă a comerțului din 
vremea respectivă la Ierihon. Cea mai mare parte din avuţia lui o strânsese pe 
nedrept. Vameşii aveau mandate pe cinci ani, care se puteau prelungi, dacă erau 
apreciați de stăpânirea romană. Astfel, într-un mandat sau mai multe, vameşii 
săvârşeau numeroase nedreptăţi. Înainte de a le cere Mântuitorul schimbarea 
felului de a fi, a făcut-o şi loan Botezătorul, la râul Iordanului, îndemnându-i să fie 
corecţi, să nu nedreptăţească pe nimeni (Luca 3, 12-13). 


Vameșul din Ierihon era nedrept, puternic şi temut în zonă, iar oamenii murmurau, 
pentru faptul că în drumul Său prin lerihon, Mântuitorul l-a zărit pe Zaheu, care 
urcase într-un sicomor, fiind mic de statură şi dorea să-L vadă pe Cel despre care 
auzise lucruri minunate. Înainte ca Zaheu să spună vreun cuvânt, Domnul văzându- 
| i-a spus: Zahee coboară-te căci astăzi în casa ta trebuie să rămân (Luca 19, 5). 
Evanghelia spune că mulțimea era uimită: Şi văzând, toţi murmurau, zicând că a 
intrat să găzduiască la un om păcătos (Luca 19, 8). 


Altă dată, când Mântuitorul a intrat în casa unui fariseu ca să mănânce pâine, o 
femeie păcătoasă a venit şi a turnat mir pe capul şi picioarele Mântuitorului cu 
dorinţa schimbării vieții ei, dar cei de faţă aveau cuget necurat, plin de gânduri 
străine, de nesinceritate, întrucât spuneau în sinea lor: Acesta, de-ar fi proroc, ar şti 
cine e şi ce fel e femeia care se atinge de EI, că este păcătoasă (Luca 7, 39). Mân- 
tuitorul a rostit atunci o pildă cu un cămătar care avea doi datornici, cărora le 





iertase datoria. Aceleași cugete necuviincioase nutreau față de Hristos şi oamenii 
din Ierihon, zicând că a intrat să găzduiască la un om păcătos. 


Gândire asemenea celor din casa fariseului ori din cetatea veche a Ierihonului avem 
şi noi. Ne aşezăm în locul lui Dumnezeu şi ne considerăm judecătorii lumii, îi 
condamnăm pe cei de lângă noi, fără să-i cunoaştem îndeaproape sau chiar deloc... 


Mântuitorul a intrat în casa lui Zaheu chiar dacă era om păcătos şi nedrept, pentru 
că văzuse înainte ce schimbare exista înlăuntrul inimii lui. Nu cred că mai întâlnim 
un exemplu atât de grăitor, cu vreun om care să-și arate, îndată după întâlnirea cu 
Mântuitorul, pocăinţa şi roadele ei. 


Dacă afirmăm că ne-am rugat, am postit, am făcut şi vreo faptă bună, Zaheu repre- 
zintă măsura înaltă a acestora. Evanghelia spune că bucurându-se de vizita 
Domnului în casa lui, în contrast cu atitudinea manifestată de locuitorii cetății, 
Zaheu a spus: lată, jumătate din averea mea, Doamne, o dau săracilor şi, dacă am 
năpăstuit pe cineva cu ceva, întorc împătrit (Luca 19, 8). 


Cine dintre noi este dispus să ofere jumătate din avere? Este grăitor cazul unei 
femei văduve, care a oferit toată averea în fața Domnului, în Templul din leru- 


salim. Intreaga sa avere erau doi bănuţi, pe care Biserica şi istoria îi pomenesc 
mereu, spunând că a dat tot ce avea. 


Zaheu a dat jumătate din avuţia lui, ceea ce ne face să înţelegem că ştia preceptele 
Legii Vechi: şi dacă am năpăstuit pe cineva cu ceva, întorc împătrit (Luca 19, 8). 
Legea Vechiului Legământ spunea: dacă cineva a furat oaia săracului, era obligat 
să-i înapoieze patru oi. Zaheu ştia acest lucru şi de aceea a spus acestea înaintea 
Domnului şi a celor care îl ascultau, poate mulți dintre ei nedreptățiți de către el. 


Zaheu devenise deodată un om nou, profund schimbat după întâlnirea cu Mân- 
tuitorul. Într-o asemenea ipostază, Mântuitorul nu l-a judecat, nici nu l-a jignit, nu 
i-a spus nimic în public. Ar fi putut face un rechizitoriu aspru asupra atitudinii lui 
de până atunci, dar Mântuitorul are pedagogia cea adevărată. EI doar iartă, iar după 
întâlnirea cu EI, oamenii își schimbă viaţa. 


Sfântul apostol Pavel, în Epistola 1 către Timotei, spune: Vrednic de crezare este 
cuvântul că Fiul lui Dumnezeu a venit în lume ca să mântuiască pe cei păcătoşi 
dintre care cel dintâi sunt eu (| Tim. 1, 15). Şi dacă marele Pavel, apostolul 
neamurilor, cel mai zelos misionar, a spus că este cel dintâi dintre păcătoşi, în- 
seamnă că noi suntem cu mult mai mult decât el pentru faptul că nu avem 





smerenie. Evanghelia ne arată că trebuie să-i apreciem pe păcătoşii smeriți care 
sunt mai aproape de Dumnezeu decât drepți mândri. 


Constituţiile Apostolice spun că Zaheu a părăsit cele trecătoare, stăpânirea romană, 
vama şi subordonații, cu toate lucrurile care îl legau de lumea aceasta şi a devenit 
unul dintre cei şaptezeci de ucenici şi apostoli, însoțindu-l pe Sfântul apostol Petru 
în câteva călătorii, mai târziu fiind așezat episcop la Cezareea Palestinei. 


În lucrarea de păstor al sufletelor, Zaheu a vorbit tuturor despre întâlnirea sa cu 
Domnul. Ce frumos ar fi dacă am mărturisi despre bunătatea Domnului față de noi, 
despre întâlnirea cu EI în Biserică, Sfânta Euharistie şi rugăciunile profunde. Ace- 
ste trăiri pe care unii le simt, le experiază, iar alţii nu le înţeleg sunt frumos aşezate 
într-un tropar la Utrenie: În Biserica Slavei tale stând, în cer ni se pare a sta. Toate 
acestea trebuie să le facem cunoscute, aidoma lui Zaheu, fostul vameş, următor 
poruncilor Mântuitorului. 


În cetatea Ierihonului, nu prea departe de biserica românească, se află o mănăstire 
coptă, cu câțiva monahi. Acolo, într-un paraclis, se păstrează un fragment din 
moaştele Sfântului ierarh Zaheu din Ierihon, rugător pentru cei care doresc schim- 
barea vieţii lor. 


Sunt multe exemple în istoria îndepărtată sau recentă a poporului român, care 
vorbesc despre oameni care şi-au schimbat viaţa, au fost darnici, au dat mai mult 
de jumătate din avuţia lor săracilor, neputincioşilor și poporului întreg, zidind 
mănăstiri şi biserici. Câtă dăruire şi largheţe a inimii! Se poate ca toţi aceștia să fi 
învăţat tocmai de la Zaheu vameşul, ştiind că faptele mărinimiei aduc binecu- 
vântarea lui Dumnezeu. 


Trăim într-o vreme când sunt căutate alte repere care nu vorbesc niciodată despre 
Dumnezeu. Rareori constituie adevărate modele spre care trebuie să privim. Mo- 
delul central rămâne Mântuitorul Hristos, dar şi sfinții bineplăcuţi Lui, care ne 
îndeamnă la schimbarea felului nostru de a fi. 


Câteva versuri vorbesc despre dorul omului după Dumnezeu, dorul pe care îl avem 
de la Botez, când am devenit fii ai luminii (Efeseni 5, 8), naşii mărturisind pentru 
noi că ne vom depărta de întuneric şi de slujitorii diavolului: 


Mi-era dor să Te văd, să Te-aud/ 
Ca Zaheu pe creanga lui de dud,/ 
Să Te simt în suflet comoară,/ 





Cum Te-a simţit vecia-ntâia oară,/ 
Când stelele nu aveau nume,/ 
Când nu-ntinseseşi cortul peste lume 
(Mitropolitul Bartolomeu Anania). 


Cuvintele poetului ierarh fac referire la dorul lui Zaheu, care nu-L văzuse pe Mân- 
tuitorul, dar care, în poziţia pe care o avea, auzise de minunile şi cuvintele propo- 
văduite şi de oamenii care şi-au schimbat viața după întâlnirea cu El. Acest dor a 
fost răsplătit de Domnul la întâlnirea cu EI, prin cuvintele pe care nădăjduim să le 
auzim şi noi: Astăzi s-a făcut mântuire casei acesteia (Luca 19, 9). 


Ne rugăm să auzim şi noi într-o zi această binecuvântare când Domnul va veni la 
noi, dacă-i primim pe săraci, pe călători, pe cei mari şi pe cei mici, găsind un pahar 
dat în nume de ucenic, pentru care vom primi răsplată. Ştim că prin vizite, fapte 
bune și iubire, tainic ne întâlnim cu El. Fericiți sunt cei care-l deschid ușa și-L 
primesc în casă cu bucuria lui Zaheu vameşul. 


Rânduiască Domnul să avem bucuria întoarcerii, asemenea vameşului din Ierihon, 
primind binecuvântare şi iertare de la Mântuitorul lumii! 





Ips Timotei - Bunătatea și înţelegerea Mântuitorului Hristos au schimbat felul 
de a îi a lui Zaheu 


Evanghelia ne spune despre Zaheu că era un demnitar al vremii, mai mare peste 
vameşi. Datorită funcției şi averii sale, Zaheu nu se bucura de o simpatie în rândul 
locuitorilor cetății lerihonului. La momentul trecerii Mântuitorului Hristos prin 
cetate, oamenii nu i-au făcut loc lui Zaheu ca să îl poată vedea şi el pe Mântuitorul. 
Acesta fiind mic de statură a hotărât să se urce într-un sicomor care putea oferi 
această privelişte. Mântuitorul a privit către el spunându-i: „Zahee, coboară-te 
degrabă, căci astăzi în casa ta trebuie să rămân (Luca 19, 5). Şi casa aceea nu mai 
era a unui om păcătos, ci a unui om îndreptat”. 


Învăţăm din Evanghelia de astăzi că în Biserica se întâlnesc pe deoparte bunătatea 
şi iertarea, iar pe de altă parte sinceritatea oamenilor şi dorinţa lor de îndreptare. 
Bunătatea lui Dumnezeu, bunătatea și înţelegerea Mântuitorului Hristos, au schim- 
bat felul de a fi a lui Zaheu. 


În tezaurul nostru liturgic, în rugăciunile pe care le spunem la biserică sau acasă, se 
fac multe referiri la această întâlnire a Mântuitorului cu Zaheu vameșul. Cântările 
pe care le auzim adeseori la biserică amintesc de acest moment. Rugăciunea a IX-a 
pe care o citim înainte de a primii Trupul şi Sângele Mântuitorului ne spune că 
Domnul nu l-a alungat pe vameşul care s-a căit. În acatistul închinat Mântuitorului 
Hristos ne rugăm în icosul al 10-lea spunând: „Tămăduiește sufletul meu precum ai 
tămăduit şi iubirea de argint a lui Zaheu vameșul”. 





(Fragment din predica Preasfinţitului părinte Timotei Prahoveanul, episcop- 
vicar al Arhiepiscopiei Bucureștilor, rostită în data de 22 ianuarie - Duminica a 
32-a după Rusalii) 





Preafericitului părinte patriarh Daniel - Predică la Duminica a XXXII-a după 
Rusalii - Pocăinţa - o binefacere pentru individ şi pentru societate 


În Sfânta Evanghelie care se citeşte la Liturghia din Duminica a XXXII-a după 
Rusalii vedem cum schimbarea modului de a fi al unui bogat poate să-i aducă 
mântuirea, atunci când din lacom devine milostiv, arătând pocăință şi fapte de 
pocăință, cu efect personal, familial şi social. 


Pacea, bucuria şi fericirea nu se dobândesc doar prin 
acumulare de bunuri materiale 


Zaheu vameşul este singurul bogat, dintre cei prezentaţi de Sfântul Evanghelist 
Luca, care se mântuieşte, chiar dacă înainte de întâlnirea cu Mântuitorul lisus 
Hristos era preocupat doar de îmbogăţire, asuprind mulți oameni şi răpind avutul 
lor. 


În vremea Mântuitorului, vameşii, adică acei oameni desemnaţi de regimul roman 
de ocupaţie să adune taxele pentru Imperiu, erau în general dornici de îmbogăţire, 
colectând cu lăcomie de la populație mai multe biruri decât se cuvenea ori decât 
permitea legea. 


Unul din aceştia, Zaheu, mai-marele vameşilor din Ierihon şi împrejurimi, era un 
om urât de popor pentru lăcomia lui şi invidiat pentru bogăţia pe care o adunase. EI 
se îmbogăţise repede, dar în mod necinstit sau nedrept. 


La un moment dat însă, în viaţa vameşului Zaheu s-a trezit un dor de schimbare. 
EI şi-a dat seama că nu era atât de fericit pe cât spera să fie când luase hotărârea de 





a aduna multe averi, indiferent de mijloace. Bogăţiile adunate de el nu-l 
mulțumeau sufleteşte. Simţea că omul este mai mult decât materie, că pacea, 
bucuria şi fericirea nu vin numai din acumulare de bunuri materiale în jurul 
omului, ci, mai ales, prin sporirea bunătăţii spirituale din interiorul omului, din 
sufletul său. 


Astfel, în sufletul lacom şi nedrept al lui Zaheu vameşul apare o dorință de 
schimbare. De aceea, el, un om bogat, dar mic de statură, se urcă într-un dud, 
pentru a reuşi să-L vadă pe lisus din Nazaret Cel ce schimbase vieţile atâtor 
oameni. Deşi fapta lui Zaheu ar părea, mai degrabă, inspirată de curiozitate, totuşi, 
în adâncul său, acesta simţea şi credea că Mântuitorul lisus Hristos poate să-l 
elibereze de patima lăcomiei de averi şi să-i dăruiască o nouă cale vieţii sale, calea 
mântuirii. Dovada că Zaheu era mânat de o căutare sinceră şi de o tainică 
dorinţă de schimbare a vieţii constă tocmai în faptul că Mântuitorul Hristos, 
cunoscătorul sufletelor oamenilor, din mare mulțime de oameni, l-a chemat 
numai pe el pe nume şi i-a spus că doreşte să fie primit în casa lui. 


Mântuitorul lisus Hristos nu judecă pe nimeni în mod pripit, după aparenţe, 
cum face opinia publică superficial 


Drumul pe care îl deschide lisus este calea mântuirii. Cine-L caută şi-L 
întâlneşte pe EI simte cum Dumnezeu îi schimbă viaţa. Hristos oferă întotdeauna 
o nouă şansă celor care ÎL caută şi le răspunde acestora într-un mod foarte adesea 
nou, surprinzător şi neaşteptat. Aşa s-a întâmplat cu Zaheu, mai-marele vameşilor, 
un om bogat, lacom şi mândru, un om nedrept şi asupritor al semenilor săi. 


Trecând prin Ierihon, Mântuitorul Hristos este atent la mulțimea care îi iese în cale, 
îi vede nu numai pe cei de aproape sau pe cei din faţa Lui, ci şi pe cei de departe 
sau de pe marginea drumului. Privind spre Zaheu, Mântuitorul lisus Hristos nu a 
văzut în el doar un om mic de statură şi un curios urcat într-un pom, ci şi un 

De aceea, lisus i-a 
spus: 'Zaheu, grăbeşte-te şi dă-te jos, căci astăzi trebuie să rămân în casa ta'. O 
invitație neaşteptată adresată unui vameş, spre mirarea tuturor celor care-l 
cunoşteau pe Zaheu ca fiind un om rău şi lacom. Aşadar, Mântuitorul Hristos 
exprimă în văzul şi auzul tuturor dorinţa Sa de-a intra în casa cuiva care n-ar fi 
îndrăznit niciodată să-l adreseze o astfel de invitaţie. 


Prin urmare, Evanghelia ne spune că această atitudine a lui lisus a provocat imediat 
mirare şi murmur în mulţime. Cum am spune astăzi,opinia publică a reacţionat 
negativ la gestul neaşteptat al Mântuitorului lisus Hristos. Poate că toţi cei care 





cunoşteau faptele rele ale vameşului Zaheu erau îndreptățiți să se mire că lisus 'a 
intrat să găzduiască la un păcătos'. Totuşi, 


„ după cum spune El Insuşi: 'n-am venit să judec lumea, ci ca să mântuiesc 
lumea" (cf. loan 12, 47). 


Bunătatea lui Hristos a pătruns dincolo de răutatea lui Zaheu 


Evanghelia ne arată, în continuare, cum şi-a înnoit sufletul Zaheu vameşul, după ce 
Mântuitorul Hristos a intrat în casa lui. Vedem că acest vameş lacom devine 
darnic, se schimbă radical, dar nu pentru că a fost mustrat cu asprime, ci pentru că 
a fost onorat cu o cinste neaşteptată. Prezenţa lui lisus în casa sa l-a copleşit. De 
ce? Pentru că i s-a acordat o onoare sau o preţuire pe care ştia că nu o merită. 
Hristos l-a cinstit pe un păcătos care nu merita cinstire din partea oamenilor, 
întrucât era necinstit în relaţiile cu ei. Totuşi, milostivirea sau copleşitoarea 
bunătate a lui Hristos a pătruns atât de puternic dincolo de întunericul sau 
răutatea păcatului lăcomiei care stăpânea sufletul acestui vameş, încât a răscolit 
în el dramul de bunătate care-i mai rămăsese şi a reaprins în el cărbunele 
omeniei, acoperit de cenuşa şi zgura păcatului. Când acest aproape stins 
cărbune al bunătăţii a fost aprins de focul iubirii milostive şi salvatoare a lui 
Hristos, din el a ţâşnit lumina unei vieţi noi pentru Zaheu: "iată jumătate din 
averea mea, Doamne, o dau săracilor şi, dacă am nedreptăţit pe cineva cu ceva, 
întorc împătrit'. 


Tăciunele aproape Stins din cauza lăcomiei a devenit îndată torţă înflăcărată de 
dărnicie! 


Vedem aici marea înţelepciune a Mântuitorului lisus Hristos sau dumnezeiasca Lui 
bunătate de Mare Duhovnic, singurul duhovnic desăvârşit, Care vindecă şi 
eliberează sufletele păcătoşilor, recuperează pe cel pierdut, eliberează pe cel 
împătimit şi ridică pe cel căzut. 


Zaheu, lacomul şi zgârcitul, devine milostiv, deoarece a căutat şi a întâlnit 
milostivirea nesfârşită a lui Dumnezeu. 


> Omul rău a devenit om bun, pentru că s-a întâlnit cu bunătatea lui 
Dumnezeu. 

> Omul nemilos a devenit om milostiv faţă de săraci, pentru că s-a întâlnit cu 
Dumnezeu Preamilostivul. 





Văzând această schimbare în viaţa lui Zaheu, Mântuitorul Hristos a cuprins în 
această stare nouă de viaţă şi familia acestuia, arătând astfel cum o familie poate fi 
părtaşă la binecuvântarea lui Dumnezeu dăruită unui membru al acesteia. 


Iar lisus a grăit către el: astăzi S-a făcut mântuire casei acesteia, pentru că şi el 
(Zaheu) este fiul lui Avraam.' De ce a mai adăugat, oare, Mântuitorul şi 
cuvintele: 'pentru că şi el este fiul lui Avraam'? Nu era suficient să spună: 'Astăzi s- 
a făcut mântuire casei acesteia'? 


Aceste cuvinte ale Mântuitorului ne descoperă explicația autoinvitării Sale în casa 
lui Zaheu. A fi numit fiul lui Avraam înseamnă a avea credinţă. Aşadar, în ciuda 
păcătoşeniei sale, când Zaheu s-a cățărat în dud (sicomor), el a urcat acolo având 
credinţa că lisus îl poate ierta şi îi poate schimba viaţa. /ceastă credință, pe care 
numai Dumnezeu-Omul a putut-o citi în adâncul sufletului lui Zaheu, ca fiind o 
deschidere a acestuia pentru o relaţie nouă, sfântă, a lui cu Dumnezeu, a atras 
atenția Mântuitorului Hristos. Aşadar, întrucât harul lui lisus Hristos a atins tainic 
mai întâi sufletul lui Zaheu, a dorit apoi Hristos să intre şi în casa lui Zaheu, pentru 
a împlini şi proclama mântuirea şi vindecarea sufletului acestuia. 


Bunătatea milostivă a lui Dumnezeu 
eliberează pe oameni de lăcomie 


În Evanghelia din 'Duminica lui Zaheu' vedem că Dumnezeu schimbă inimile 
oamenilor, nu atât prin pedepse, boală, necazuri ori mustrări, cât mai 
ales printr-o copleşitoare bunătate care se arată oamenilor păcătoşi, adesea, în 
mod neaşteptat şi nemeritat. Însă milostivirea şi bunătatea lui Dumnezeu se arată 
foarte adesea peste cei mai mari păcătoşi, nu doar pentru convertirea acestora, ci şi 
ca un îndemn pentru toți oamenii, care trebuie să devină cât mai buni, mai 
milostivi, să caute asemănarea cu Dumnezeu Multmilostivul. 


Pe de altă parte, pocăinţa care se arată prin schimbarea spirituală a lui Zaheu 
vameşul nu este o pocăință care se manifestă doar ca regret pentru relele săvârşite, 
ci şi o schimbare în bine a modului de a gândi, de a simţi şi de a făptui. Nici 
Hristos Domnul nu l-a mustrat pe Zaheu, nici Zaheu nu a mai rostit cuvinte de 
pocăință sau cerere de iertare, ci, copleşit de iubirea milostivă a lui lisus, păcărosu/ 
a trecut direct la faptele pocăinţei şi ale îndreptării, adică la faptele bune pe care 
le săvârşeşte cineva când îşi schimbă viaţa în bine şi dobândeşte un suflet 
bun. Pocăinţa individuală a lui Zaheu devine o binefacere şi o binecuvântare nu 
numai pentru sine, ci şi pentru toată casa lui şi pentru comunitate sau societate. 
Casa lăcomiei în care s-au adunat averi nemeritate şi necinstite, bazate pe 





nedreptate, răpire şi umilire, devine acum casă a milosteniei şi dărniciei față de 
săraci, dar şi a reparaţiei morale şi a restabilirii dreptăţii pentru cei nedreptăţiți şi 
umiliți de vameşii lacomi şi neomenoşi ai lui Zaheu mai-marele vameşilor. Deci, 
atât patima lăcomiei, cât şi vindecarea ei prin pocăință nu sunt niciodată numai o 
problemă personală, ci şi una socială. 


Din episodul întâlnirii Mântuitorului Hristos cu vameşul Zaheu învăţăm şi noi 
că putem să ne schimbăm viaţa în bine din proprie iniţiativă, nu aşteptând să fim 
pedepsiţi, nici certaţi cu boală, cu suferinţă ori cu mustrări, ci cugetând la multa 
bunătate a lui Dumnezeu şi la dorinţa Lui de a intra în casa sufletului 
nostru. Cum şi când ne putem noi schimba în bine? În foarte multe chipuri şi în 
orice moment. 


Y Depildă, când vedem un om mai credincios decât noi, să nu-l invidiem, ci să 
ne hotărâm Să avem şi noi credință mai puternică; 

Y când vedem un om mai harnic şi mai darnic decât noi, să ne hotărâm să fim 
şi noi mai harnici şi mai darnici,; 

Y când vedem că un om are o viaţă mai curată decât noi, că trăieşte în 
sfințenie, să ne hotărâm să ne curăţim şi noi viaţa de păcate. 


Făcând aşa, auzim şi noi cum răsună tainic în sufletele noastre cuvintele lui 
Hristos-Domnul: "Astăzi s-a făcut mântuire casei acesteia, pentru că şi acesta 
este fiul credinţei! 


Iisus Mântuitorul ne caută necontenit pe fiecare dintre noi, ca şi noi să-L 
căutăm pe EL, Izvorul vieţii fericite 


Evanghelia acestei duminici este plină de învățături duhovniceşti, iar concluzia ei, 
exprimată prin cuvintele Mântuitorului: "Fiul Omului a venit să caute şi să 
mântuiască pe cel pierdut', este un motiv de nădejde şi încurajare pentru noi toţi. 


Orice om care rămâne în păcat este un om pierdut, dacă nu se pocăieşte. 
Pocăinţa, însă, înseamnă o schimbare a vieţii, o trecere de pe calea pierzării pe 
drumul mântuirii, de la fapte rele la fapte bune. 


Evanghelia de astăzi ne arată cum un mare păcătos s-a pocăit sau convertit numai 
pentru că i s-a arătat o bunătate sau o cinste nemeritată. Ea ne ajută să înţelegem că 
multa blândeţe şi multa bunătate a lui Dumnezeu sunt un îndemn tainic la pocăință, 
la schimbare în bine. Mulţi oameni, deşi mai păcătoşi decât alții, primesc multe 





daruri de la Dumnezeu. Deşi sunt răi, totuşi le merge bine, iar unii se întreabă: cum 
de le merge bine acestor oameni atât de răi sau de lacomi? 


Răspunsul poate fi că Mântuitorul lisus Hristos aşteaptă ca bunătatea, milostivirea 
şi dărnicia Lui să-i determine într-o zi pe cei mai păcătoşi să-şi schimbe viaţa, să se 
convertească, nu din cauza fricii sau a temei de pedeapsă, ci datorită bunătăţii lui 
Dumnezeu, Care iubeşte pe orice om şi doreşte ca nimeni să nu piară, ci să se 
mântuiască, adică să vină la EI, în mod liber, cu dorinţa de mântuire, de viaţă 
veşnică fericită, în iubirea Preasfintei Treimi. 





Bunătatea şi milostivirea lui lisus schimbă viaţa omului păcătos 


Arhid. Ştefan Sfarghie 
- 26 ian, 2020 


În Duminica a 32-a după Rusalii, a lui Zaheu, Preafericitul părinte Daniel, pa- 


triarhul Bisericii Ortodoxe Române, a rostit un cuvânt de învăţătură în Paraclisul 
„Sfântul Grigorie luminătorul” al Reşedinţei Patriarhale, în care a evidențiat faptul 
că pasajul evanghelic citit în cadrul Sfintei Liturghii (Luca 19, 1-10) ne arată în 
rezumat că bunătatea lui lisus vindecă răutatea sufletului pătimaş. 


Preafericitul părinte patriarh Daniel a subliniat că Zaheu este singurul bogat din 
Evanghelia după Luca ce se mântuieşte pentru că se pocăieşte, adică îşi schimbă 
viaţa şi din bogat lacom el devine un om milostiv şi darnic. „Zaheu era un om urât 
de popor pentru lăcomia lui şi invidiat pentru bogăţia pe care a adunat-o în scurt 
timp, în mod necinstit şi nedrept. La un moment dat însă, în viaţa acestui om, în 
viața acestui vameş lacom şi nedrept, s-a trezit o dorinţă de schimbare. De ce? 
Pentru că şi-a dat seama că bogăţiile materiale adunate de el cu lăcomie în scurt 
timp nu-i aduceau fericirea pe care şi-o închipuise el. După o vreme, el constată 
că omul este mai mult decât materie, că pacea, bucuria şi fericirea sufletului nu se 
dobândesc prin acumularea necinstită de bunuri materiale în jurul omului, dacă 
sufletul omului este lipsit de bunătate, de generozitate sau dărnicie”, a spus Prea 
fericitul părinte patriarh Daniel. 





Făcând referire la gestul lui Zaheu de a se sui în sicomor, Preafericirea sa a spus că 
nu doar din curiozitate a făcut el aceasta, ci mai ales dintr-o dorinţă arzătoare de 
schimbare a vieţii. „Mântuitorul lisus Hristos nu numai că îi cunoştea numele lui 
Zaheu, dar îi cunoştea şi sufletul lui. Deşi era o mulţime de oameni pe marginea 
drumului, lisus nu Se adresează decât unuia, şi anume acestui Zaheu, mai marele 
vameşilor. De ce oare? Pentru că lisus a simţit că în sufletul lui Zaheu este o 
căutare sinceră, o tainică dorinţă de schimbare a vieţii sale. De aceea, l-a chemat 
pe el dintr-o mulțime de oameni şi i-a spus că doreşte să fie primit în casa ace- 
stuia, deşi era un om lacom, nedrept şi asupritor al locuitorilor din ţinutul Ieri- 
honului. Când cei prezenţi au auzit că lisus Se autoinvită în casa acestui om lacom 
şi când au văzut că lisus Se îndreaptă să intre în casa vameşului Zaheu, S-au 
mirat, au murmurat şi L-au judecat pe lisus, considerând că nu trebuia să meargă 
în casa acestui păcătos (Luca 19, 7). Vedem aici opinia publică, am zice astăzi, 
care cunoştea faptele rele ale lui Zaheu vameşul, însă nu şi stările sufleteşti ale 
sale. Nu cunoştea că în sufletul său s-a produs o schimbare, şi anume o dorinţă de 
a trăi altfel viaţa, de a avea o altă relaţie cu Dumnezeu şi cu semenii. lisus însă, 
cunoscătorul de inimi, a văzut această stare şi dorinţă de schimbare lăuntrică a lui 
Zaheu ”, a explicat patriarhul României. 


In continuare, întâistătătorul Bisericii noastre a subliniat că Mântuitorul lisus 


Hristos nu-i judecă pe oameni în mod pripit, după opinia publică, „ci E] are o altă 
judecată decăt judecata mulțimii, care cunoştea doar faptele rele ale lui Zaheu, nu 
şi dorința sa de schimbare în bine. Vedem că lisus Hristos, înainte de a-i judeca pe 
oameni, doreşte să-i ajute, să-i vindece de patimi şi să-i ridice din păcate, după 
cum EI Însuşi spune: «N-am venit să judec lumea, ci ca să mântuiesc mea» (Ioan 
12, 47), adică să o elibereze de păcat şi de moarte. Mântuitorul lisus nu Se lasă 
influențat de mulțime, ci El are un plan. Planul Lui este de a sava pe cei care ÎI 
caută, pe cei care doresc să-şi înnoiască relaţiile cu Dumnezeu şi cu semenii. Este 
foarte important de reţinut că, îndată ce a intrat în casa lui Zaheu, acesta a rămas 
copleşit de onoarea pe care i-a făcut-o lisus (...). EI, văzând copleşitoarea 
bunătate a lui lisus, s-a pocăit şi a hotărât zicând: «lată, jumătate din averea mea, 
Doamne, o dau săracilor şi, dacă am năpăstuit pe cineva cu ceva, întorc împătrit» 
(Luca 19, 8). Această schimbare ne arată că bunătatea lui lisus a trezit în sufletul 
acestui bogat lacom de averi o dorință înflăcărată de dărnicie. Sufletul lui era 
acoperit cu cenuşa păcatului lăcomiei, dar dincolo de cenuşă a pătruns iubirea lui 
Hristos şi a trezit în acest vameş o mare dorință de schimbare. Zaheu lacomul şi 
zgăârcitul de ieri devine astăzi milostiv şi darnic, deoarece s-a întâlnit cu milo- 
stivirea nemărginită a lui Dumnezeu care l-a copleşit. Omul Zaheu cel nemilos şi 
aspru a devenit om milostiv şi prietenos faţă de săraci, pentru că L-a primit în 





casă şi în suflet pe Dumnezeu Preamilostivul, lisus Hristos”, a reliefat Prea- 
fericirea sa. 


Patriarhul României a explicat apoi de ce Mântuitorul lisus Hristos l-a numit pe 
Zaheu fiu al lui Avraam (Luca 19, 9). „Când Mântuitorul îl numeşte pe Zaheu «fiu 
al lui Avraam», înseamnă că acel om are credință în Dumnezeu. Înseamnă că lisus 
a citit în sufletul lui Zaheu, încă de la intrarea în Ierihon, dorința acestuia de a 
avea o comuniune nouă cu Dumnezeu şi cu semenii. Evanghelia de astăzi este o 
Evanghelie a pocăinţei şi a milosteniei. Dumnezeu arată milostivire faţă de Zaheu, 
iar Zaheu arată milostenie faţă de săraci şi faţă de cei pe care i-a nedreptăţit (...). 
Vameşul Zaheu nu se pocăieşte pentru că a fost certat, nici pentru că a fost pe- 
depsit, ci pentru că a fost onorat, a fost cinstit, deşi nu merita. EI a fost copleşit de 
bunătatea lui lisus”, a spus Preafericirea sa. 


La final, părintele patriarh Daniel a vorbit şi despre Sfântul ierarh Iosif cel 
milostiv, mitropolitul Moldovei, pomenit în Biserica Ortodoxă Română în fiecare 
an la 26 ianuarie: „A fost un om milostiv şi prin faptul că a ajutat pe cei săraci cu 
hrană şi cu bănuţi, dar a fost şi milostiv prin cultură, pentru că a ajutat o mulțime 
de tineri să se îmbogăţească sufleteşte, urmând şcoala teologică sau alte şcoli care 
erau o şansă de a multiplica darurile primite la botez şi de a le transforma în vir- 
tuți”. 





„lisus Hristos schimbă vieţile oamenilor cu harul Său, cu iubirea Sa 
milostivă” 


Arhid. Ştefan Sfarghie 
- 31 ian, 2021 


„Mai întâi, harul lui Hristos a intrat în mod nevăzut, dar real în sufletul lui Zaheu 
vameşul şi l-a îndemnat să-L caute pe lisus şi, după ce s-a întâlnit cu EI, lisus 
Însuşi, în mod vizibil, a anunţat că va intra în casa vameşului. Căutarea lui lisus de 
către Zaheu a fost inspirată, deci, de harul lui Hristos care-l căuta pe acest vameş, 
în sensul că a simţit în el dorinţa de schimbare, de înnoire a vieţii”, a reliefat 
Preafericitul părinte Daniel, patriarhul Bisericii Ortodoxe Române, în predica ro- 
stită duminică, 31 ianuarie, în Paraclisul „Sfântul mare mucenic Gheorghe” din 
Reşedinţa Patriarhală. 


Întâistătătorul Bisericii noastre a subliniat faptul că Evanghelia Duminicii a 32-a 
după Rusalii, a lui Zaheu (Luca 19, 1-10), ne arată că bunătatea lui lisus Hristos 
vindecă răutatea sufletului pătimaş. 


„Sfânta Evanghelie care se citeşte în Duminica a 32-a după Rusalii ne arată cum 
schimbarea modului de a fi a unui om bogat poate să-i aducă mântuirea, când din 
om lacom devine om darnic”, a spus Preafericirea sa. Patriarhul României a pre- 
cizat că Mântuitorul lisus Hristos nu S-a lăsat influenţat de oamenii prezenţi în 
Ierihon, care îl cunoşteau şi îl invidiau pe vameşul Zaheu. 





„Mântuitorul nu Se lasă influenţat, am zice astăzi, de opinia publică, de ce zic cei 
mulți, care nu cunosc sufletul fiecărui om. Însă lisus, care este cunoscătorul sufle- 
telor, al gândurilor şi al simţirilor oamenilor, nu judecă pripit, nu judecă după 
aparenţe, ci după starea sufletului celui care vine spre El. Când a trecut pe lângă 
sicomor, lisus nu a văzut urcat în el doar un om curios, ci a văzut în sufletul lui 
Zaheu un om în căutare. lisus a văzut un om care caută ceva şi mai ales pe cineva. 
Mântuitorul lisus Hristos a citit în sufletul lui Zaheu vameşul că acesta caută o 
schimbare a vieţii lui, că nu mai este mulțumit doar cu bogăţiile pe care le-a 
adunat adesea în mod nedrept, că acestea nu i-au adus pace, bucurie şi fericire, ci 
o nelinişte mare şi foarte multă ură şi invidie din partea oamenilor din Ierihon ”, a 
arătat părintele patriarh Daniel. 


În continuare, Preafericirea sa a subliniat că îndată ce lisus a intrat în casa lui 
Zaheu, acela a fost copleşit de onoarea ce 1 se făcuse şi pe care nu o merita. „Zaheu 
se simțea vinovat pentru că era nedrept şi pentru că se îmbogăţise cu multă 
lăcomie, dar în acelaşi timp era uimit de bunătatea lui lisus, care a dorit să intre 
în casa lui. Doar prezenţa bunătăţii lui lisus l-a schimbat. Cum l-a schimbat? 
Bunătatea Lui a pătruns în sufletul său, dincolo de zgura păcatului lăcomiei, şi a 
aprins în acest vameş lacom un dram de bunătate care mai rămăsese în el. Dintr- 
un cărbune aprins acoperit cu cenuşă, bunătatea lui Hristos a făcut o torță lumi- 


noasă, încât Zaheu a zis, stând înaintea Domnului: lată, jumătate din averea mea, 
Doamne, o dau săracilor şi, dacă am năpăstuit pe cineva cu ceva, întorc împătrit 
(Luca 19, 8). Copleşit de bunătatea lui lisus şi de onoarea ce i se făcuse, vameşul 
s-a schimbat într-o clipă, şi anume, din lacom a devenit darnic”, a spus Prea- 
fericitul părinte patriarh Daniel. 


Totodată, patriarhul României a explicat motivul pentru care Mântuitorul lisus Hri- 
stos l-a numit pe Zaheu vameşul fiu al lui Avraam. „Mântuitorul lisus Hristos, în 
puține cuvinte, a proclamat această schimbare a lui Zaheu în auzul celor prezenţi 
şi a Zis: Astăzi S-a făcut mântuire casei acesteia, căci şi acesta este fiu al lui 
Avraam (Luca 19, 9), adică a dat iertare şi binecuvântare lui şi întregii sale 
familii. De ce a trebuit să mai adauge Mântuitorul lisus Hristos cuvintele: căci şi 
acesta este fiu al lui Avraam? Nu era oare suficient să spună: astăzi s-a făcut 
mântuire casei acesteia? Pentru că Mântuitorul lisus Hristos a citit în sufletul 
acestui vameş că avea multă credinţă. Numai cine este numit fiu al lui Avraam este 
numit şi fiu al credinţei. Ce credință avea? Că numai lisus din Nazaret, Învățătorul 
şi Doctorul sufletelor şi al trupurilor, îl poate vindeca pe el de patima lăcomiei ”, a 
reliefat Preafericirea sa. 





Întâistătătorul Bisericii noastre a vorbit apoi despre înțelesurile duhovniceşti ale 
cuvintelor: Căci Fiul Omului a venit să caute şi să mântuiască pe cel pierdut (Luca 
19, 10): „Mântuitorul lisus Hristos poartă în numele Său această idee de 
vindecare şi de eliberare a oamenilor de păcat şi de moarte. Ce înţelegem în cazul 
acesta prin căutarea celui pierdut? Înţelesem că mai întâi harul lui Hristos a 
intrat în mod nevăzut, dar real în sufletul acestui vameş şi l-a îndemnat să-L caute 
pe lisus, să meargă spre lisus şi, după ce s-a întâlnit cu El, lisus Însuşi, în mod 
vizibil, a anunțat că va intra în casa vameşului. Căutarea lui lisus de către Zaheu 
a fost inspirată, deci, de harul lui Hristos care-l căuta pe acest vameş, în sensul că 
a simţit în el dorinţa de schimbare, de înnoire a vieţii, de lepădare de patima 
lăcomiei care l-a dezumanizat. Vedem că în timp ce Dumnezeu caută pe fiecare om 
să-l aducă de la rătăcire la mântuire, harul căutării se vede şi în faptul că 
păcătosul ajunge la un moment dat la conştiinţa că trebuie să-l caute şi el pe 
Dumnezeu”. 


La final, părintele patriarh Daniel a subliniat că numai prin dărnicie se poate vin- 
deca omul lacom. „Zaheu s-a convertit nu pentru că a fost mustrat. El nu a fost 
certat de lisus, ci dimpotrivă, el s-a convertit pentru că a fost onorat, pentru că a 
fost copleşit de bunătatea lui lisus, deşi nu merita. Nu cu pedeapsă I-a convertit, ci 
cu bunătate. Prin aceasta vedem că Dumnezeu, când arată bunătate îndelungă 


oamenilor, deşi ei sunt răi, o face pentru că aşteaptă ca ei în mod liber să se în- 
toarcă la El. lisus Hristos schimbă vieţile oamenilor cu harul Său, cu iubirea Sa 


499) 


milostivă ”, a spus Preafericirea sa. 





Pr. Alexander Schmemann - Pregătirea pentru Postul Paştelui: 1. Dorinţa 
(Duminica lui Zaheu) 


pr trăim ca şi cum Jristos n-ar fi înviat dîn morți, 





ca şi cum acest unic eveniment 
nu ar avea nici un sens pentru noi." 








Cu mult înainte de începutul propriu-zis al Postului, Biserica face cunoscută 
apropierea acestuia şi ne invită să păşim în perioada de pregătire de dinainte de 
Post. 


Este o trăsătură caracteristică a tradiției liturgice ortodoxe aceea că fiecare 
sărbătoare sau perioadă importantă - Paşte, Crăciun, Postul Paştelui etc - este anun- 
țată şi „pregătită înainte. De ce? Din cauza unei profunde cunoaşteri psihologice a 
firii omeneşti de către Biserică. Cunoscând superficialitatea şi înspăimântătoarea 
laicizare a vieţii noastre, Biserica cunoaşte neputinţa noastră de a ne schimba rapid, 
de a trece brusc de la o stare duhovnicească sau intelectuală la alta. Astfel, cu mult 
înainte ca ostenelile actuale ale Postului să înceapă, Biserica ne atrage atenţia 
asupra seriozităţii acestora şi ne invită să reflectăm asupra semnificației lor. 


Înainte de a putea „practica" Postul, ni se dă tâlcul său. Această pregătire include 
cinci Duminici consecutive ce preced Postul, fiecare din acestea — prin pericopele 
sale biblice specifice - fiind dedicată unor aspect fundamentale ale pocăinţei. 


Prima înştiinţare referitoare la Post este făcută în Duminica în care se citeşte 
pericopa evanghelică despre Zaheu (Luca, XIX, 1-10). 





Aceasta este istoria unui om care era prea mic de statură pentru a-l vedea pe Iisus, 
dar care dorea atât de mult să-l vadă încât s-a urcat intr-un copac, lisus a răspuns 
dorinţei acestuia şi a mers în casa lui. Astfel, tema acestei prime vestiri este 
dorinţa. 


Omul urmează dorinţei sale. Se poate spune chiar că omul este dorinţă, iar acest 
adevăr psihologic fundamental despre firea omenească este mărturisit de 
Evanghelie: „Unde este comoara ta”, spune Hristos, „acolo este şi inima ta". O 
dorință puternică înfrânge limitările fireşti ale omului; când cu pasiune doreşte 
ceva, realizează lucruri pe care „firesc" nu le poate săvârşi. 


Fiind „scund" el se biruie şi se transcende pe sine. Singura problemă este totuşi 
dacă noi ne dorim lucrurile bune, dacă puterea dorinţei din noi este orientată către 
scopuri bune sau dacă - în cuvintele unui ateu existențialist, Jean Paul Sartre - 
omul este o „„mistuire zadarnică”. 


Zaheu şi-a dorit „lucrul bun", el a dorit să vadă şi să se apropie de Hristos. EI este 
primul simbol al pocăinţei, pentru că pocăinţa începe ca o redescoperire a naturii 
profunde a tuturor dorințelor; dorinţa după Dumnezeu şi după dreptatea Lui, după 
viaţa adevărată. Zaheu este „scund" - neînsemnat, păcătos şi mărginit - totuşi 
dorinţa lui a biruit peste toate acestea. EI a „forțat" atenţia lui Hristos; L-a adus pe 
Hristos în casa lui. 


Aceasta este deci prima vestire, prima invitaţie: al nostru este a dori ceea ce avem 
cel mai profund şi adevărat în noi, a conştientiza setea şi foamea pentru Absolutul 
din noi, chiar dacă ştim sau nu, şi care, atunci când ne abatem de la el şi părăsim 
dorinţele noastre, ne transformă, într-adevăr, într-o „„mistuire zadarnică”. Şi dacă 
dorim îndeajuns de profund, îndeajuns de puternic, Hristos va răspunde. 


(extras din cartea: Pr. Alexander Schmemann, “Postul cel mare“) 





Ora de religie - Dorinţa regăsirii (Duminica lui Zaheu vameşul) 


EA TEI ut AN: 


Cu mult înainte de începutul Postului Paştelui, Biserica ne face cunoscută 
apropierea acestuia şi ne invită la o perioadă de pregătire sufletească. Este o 
caracteristică specifică tradiţiei liturgice ortodoxe ca fiecare sărbătoare sau 
perioadă importantă să fie anunţată şi pregătită. 


Pentru că viaţa noastră este atât de laicizată şi superficială din punct de vedere 
spiritual, trecerea bruscă de la traiul nostru obişnuit şi comod la o perioadă de 
străduinţe şi seriozitate cum este Postul, este foarte dificilă. Duminicile de 
dinaintea începutului Postului mare ne invită să reflectăm la ceea ce urmează, la 
viața noastră, la rostul existenţei noastre în această lume. Fiecare duminică este 
0 treaptă pe care Suntem chemaţi să urcăm, amintindu-ne acele aspecte 
fundamentale ale vieţii spirituale de care avem atâta nevoie. 


Duminica ce a trecut, a 32-a după Rusalii, ne aminteşte de o întâmplare plină de 
învăţăminte din activitatea Mântuitorului nostru lisus Hristos. De întâlnirea Sa cu 
un om pe nume Zaheu, mai marele vameşilor din cetatea Ierihonului. În 
Evanghelia Sfântului apostol Luca ne este descrisă în amănunt această întâlnire 
(Luca 19,1-10). 





Aflând că vestitul Învățător, despre care toată lumea vorbea cu admiraţie, trece şi 
prin oraşul său, Zaheu a dorit mult să-L vadă, să-L cunoască. Dar pentru că era mic 
de statură, s-a urcat într-un pom de pe marginea drumului pe unde urma să treacă 
Hristos. Şi nu doar L-a văzut, dar a avut şi bucuria nesperată de a-L primi în casa 
sa, căci lisus 1 s-a adresat lui, alegându-l din acea mulțime de oameni tocmai pe el, 
cel atât de disprețuit de concetăţenii săi pentru faptul că era în slujba ocupaţiei 
romane şi pentru că îşi strânsese o mare avere prin nedreptăţile pe care le făcuse ca 
vameş. 


La invitația de a-L primi pe Domnul în casa sa, la masa sa, Zaheu a răspuns cu 
bucurie. Şi tot cu bucurie s-a angajat solemn, în faţa tuturor, să îndrepte toate 
nedreptăţile pe care le făcuse până atunci: „Iară, Doamne, jumătate din averea 
mea 0 dau săracilor şi dacă am nedreptăţit pe cineva cu ceva, am Să-i întorc 
împătrit! "(Luca 19,8). Angajamentul său spontan şi entuziast este o convertire 
spirituală. Omul preocupat până atunci doar de sporirea averii sale, îl regăseşte pe 
Dumnezeu şi se angajează pe calea transformării spirituale. Convertirea sa l-a făcut 
să dorească nu doar începutul unei vieţi noi, ci şi corectarea greşelilor trecutului 
său. 


Zaheu a plăcut Domnului, deoarece a făcut exact ce trebuia să facă. Adică a înţeles 
şansa pe care Dumnezeu i-a dăruit-o: „Astăzi s-a făcut mântuire casei acesteia, 
pentru că şi acesta este fiu al lui Avraam! Căci Fiul Omului a venit să caute şi să 
mântuiască pe cel pierdut.” (Luca 19,9-10). O sentinţă plină de speranţă pentru 
fiecare dintre noi, ca unii ce săvârşim atâtea greşeli în viaţă. lar pentru Zaheu a 
însemnat şi o repunere în demnitate a numelui său, care în limba ebraică înseamnă 
„cel drept”. 


Psihologic se poate spune că omul însuşi este dorinţă. O dorinţă puternică îl poate 
face pe om să înfrângă chiar şi cele mai grele piedici şi să realizeze lucruri 
incredibile. Însuşi Mântuitorul spunea despre dorinţă: „Unde este comoara ta, 
acolo este şi inima ta” (Matei 6,21). Omul îşi pune inima sa alături de ceea ce îşi 
doreşte. 


Problema este dacă noi ne orientăm dorinţa spre lucrurile bune, spre scopurile 
înalte sau dacă ne îndreptăm doar spre „mistuire zadarnică” (J.P.Sartre). 


Zaheu şi-a ales tot ce era mai bun: şi-a dorit să-L cunoască pe Domnul, să se 
apropie de El. Şi a primit mai mult decât a sperat: L-a primit pe Fiul lui 
Dumnezeu chiar în casa Sa, în viaţa sa. 





Acesta este şi mesajul duminicii: primul pas al vieţii creştine autentice este dorinţa! 
Redescoperirea naturii profunde a tuturor dorințelor - dorința după Dumnezeu 
şi viața autentică în comuniune cu El şi cu ceilalți semeni. 


Chiar dacă ne simţim prea scunzi, prea neînsemnaţi sufleteşte, asemenea lui Zaheu, 
dorința puternică poate birui orice limitări. Important este să conştientizăm ceea ce 
avem cel mai profund şi adevărat în noi: foamea şi setea după Absolut, după 
Dumnezeu. Singurul care ne umple existenţa şi ne dă un sens profund existenţei 
noastre. Pentru un singur pas pe care îl facem în căutarea acestui Absolut, 
Dumnezeu ne vine în întâmpinare cu mai mulți paşi. EI este primul care doreşte să 
intre şi să rămână în casa sufletului nostru, în viaţa noastră. 





Istorioară - Sufletul şi trupul 


Doi oameni stăteau de vorbă. Unul dintre ei era bogat, dar nu avea credinţă. Era 
mereu preocupat să nu-i lipsească nimic lui şi familiei sale. 


Prietenul său l-a întrebat: 
- Spune-mi, dacă ai avea doi copii, dar l-ai hrăni doar pe unul, pe celălalt 
chinuindu-l foamea, ar fi drept? 


- Bineînţeles că nu, a răspuns bogătaşul. 


- Dar dacă l-ai îmbrăca tot pe acela, în timp ce al doilea ar tremura de frig, cum ar 
fi? 


- Ar fi, desigur, o nedreptate. 


- Şi atunci, dacă tu singur spui că aşa ceva este o nedreptate, de ce procedezi în 
felul acesta? 


- Cum? - se indignă omul. Pe copiii mei îi tratez la fel, le arăt aceeaşi dragoste. De 
ce spui aşa ceva? 


grijă de-a lungul întregii vieți: sufletul şi trupul tău. lar tu nu eşti drept cu acești 
fraţi. Te ocupi doar de unul, neglijându-l cu totul pe celălalt. Aveţi haine frumoase 
şi sunteţi bine hrăniţi, tu şi ai tăi, dar sufletul de ce are nevoie, nu vă întrebaţi ? El 
nu poate purta decât haina credinţei, de care tu nu te-ai îngrijit şi nu se poate hrăni 
decât cu dumnezeiasca învăţătură, cu dragoste şi milă. 





Deci, nu uita de celălalt frate, fiindcă trupul şi sufletul sunt ca doi fraţi buni, de 
nedespărțit. Unul nu poate trăi fără celălalt. Ingrijeşte-i pe amândoi şi atunci vei fi, 
cu adevărat, drept şi fericit. 


Fereşte-te să fii asemenea păcătosului care trăieşte doar cu trupul în timp ce 
sufletul îi este mort. 





Arhimandrit loanichie Bălan: Ierihon - Pelerinajul părintelui Cleopa la 
Locurile Sfinte 


a 


Ziua de Duminică a fost zi de odihnă duhovnicească. Între orele 9 şi 12 am asistat 
la Sfânta Liturghie în biserica noastră de la cămin. La urmă am ascultat o 


mişcătoare predică rostită de părintele arhimandrit Cleopa Ilie. După amiază am 
făcut un scurt pelerinaj la Mormântul Domnului, la Golgota şi la maicile din 
România, care se nevoiesc de mulţi ani în lerusalim și pe Muntele Măslinilor. 


Astăzi, 14 octombrie, când în patrie se prăznuieşte cuvioasa Parascheva de la Iaşi, 
noi plecăm spre Ierihon. În această vizită duhovnicească de două zile vom vedea 
cu ajutorul lui Dumnezeu, lerihonul, orașul lui Zaheu vameşul și al orbului 
Bartimeu, Marea Moartă, Valea lordanului, unde S-a botezat Domnul, mănăstirile 
ortodoxe: Sărindar, Sfântul Gheorghe Hozevitul, Sfântul Gherasim de la Iordan, 
Sfântul Hariton şi, bineînţeles, pe călugării români care se nevoiesc în partea 
locului. 


Plecăm din Ierusalim cu autobuzul la ora 9,30. Până la Ierihon sunt 37 km. lar în 
continuare mai sunt încă 110 km până la Marea Galileii și Tiberiada. Este o zi 
foarte caldă. Nici un fir de nor pe cer. Strada este aglomerată cu tot felul de maşini, 
autocare, asini, tu-rişti, pietoni. Trecem din nou prin Valea lui losafat, înconjurăm 
Muntele Măslinilor, lăsăm în urmă satul Betania şi intrăm în pustiul Iudeii. De la 
Betania până la Ierihon nu mai întâlnim nici un sat, nici o casă sau măcar un pom. 





Numai culmi muntoase de piatră cenușie, roase şi calcinate de fierbințeala soarelui. 
O întindere pustie şi dezolantă, lipsită de viaţă, cât cuprinzi cu ochii. 


În stânga noastră, la mică depărtare, se află urme-le satului Anatot, patria pro- 
fetului leremia. La km 8 se vede, într-o mică vale, o străveche fântână, din care îşi 
potoleau setea Mântuitorul împreună cu ucenicii, când urcau spre Ierusalim. 
Creștinii au numit-o „Fântâna apostolilor”. 


În apropiere, şoseaua spre Ierihon se bifurcă. La dreapta este noua rută asfaltată, iar 
la stânga vechiul drum care lega până nu de mult lerihonul de Ierusalim. Pe acest 
drum a călătorit de atâtea ori lisus Hristos cu ucenici Săi! La km 13 un drum 
nefolosit duce spre dreapta, până la ruinele vestitei mănăstiri a Sfântului Eftimie 
cel mare, întemeiată în secolul al V-lea. Aici s-a nevoit în prima parte a vieţii sale 
şi Sfântul Sava cel sfințit, ca ucenic al marelui dascăl, cuviosul Eftimie. De câteva 
secole mănăstirea a rămas în paragină. 


Şoseaua asfaltată coboară mereu printre culmi muntoase, pentru ca la km 26 să 
intre sub nivelul mării. La km 29 se vede un drum spre dreapta, care duce la 
„Moscheea profetului Moise”. Musulmanii cred că aici ar fi fost îngropate ose- 
mintele marelui profet, motiv pentru care la anumite zile şi sărbători fac adevărate 
procesiuni la „Mormântul profetului Moise”. 


După 30 km şoseaua iese de printre culmile muntoase şi pătrunde în marea 
depresiune a Iordanului şi Mării Moarte. Este o câmpie întinsă, nisipoasă, lipsită de 
vegetație aproape tot anul, care coboară uşor până în lunca Iordanului, unde a 
predicat Sfântul loan Botezătorul și unde S-a botezat Domnul. Lăsăm în dreapta 
drumul asfaltat care duce spre Marea Moartă şi spre peșterile de la Qumran și luăm 
şoseaua care coboară drept spre orăşelul Ierihon. 


De departe privim cetatea. Este o adevărată oază verde în mijlocul acestui pustiu 
dezolant. O grădină cu tot felul de arbori tropicali: banani, curmali, migdali, por- 
tocali, lămâi, smochini, palmieri, care dau micului oraş un aspect de adevărat colţ 
de rai. Numai căldura este sufocantă din cauza depresiunii care coboară cu peste 
390 metri sub nivelul mării. Ne apropiem cu evlavie de oraşul lui Zaheu. De câte 
ori a trecut Domnul cu Sfinții apostoli pe drumul acesta! Desculţi, mergând zile în 
şir pe jos, obosiţi de cale, arşi de soare, flămânzi şi însetaţi! Oare vom putea şi noi 
vedea şi simți pe lisus Hristos în Ierihon? 


Tocmai aici, în marginea oraşului, pe când trecea Domnul înconjurat de mulțime, 
un orb, anume Bartimeu, a început a striga în urma Lui: lisuse, Fiul lui David, ai 





milă de mine! Ce vrei să-ţi fac? I-a întrebat Domnul. Învățătorul, să văd!... Mergi, 
credinţa ta te-a mântuit! Şi îndată a văzut şi a mers după lisus pe cale (Marcu 10, 
46-52). 

Învăţătorule şi Mântuitorule, Doamne, Te căutăm de când ne-am născut pe lume. 
Când eram copii, Te vedeam şi Te simţeam adesea. Dar după ce ne-am făcut mari, 
grijile vieții, plăcerile şi păcatele ne-au orbit ochii, ne-au împietrit inima, ne-au 
furat rugăciunea, ne-au risipit în afară, încât aproape nu Te mai zărim, cu greu Te 
mai simțim și puțin reușim să vorbim cu Tine. Un dor negrăit după Tine ne-a 
pornit la drum. Venim de departe, aici, în ţara profeților, în pământul făgăduinţei, 
unde ai lucrat taina mânuirii noastre prin Cruce și Înviere. Venim să Te întâlnim, 
să Te auzim vorbind, să Te simţim aproape şi să vorbim cu Tine. Te-am întâlnit 
peste tot şi ne-am rugat Ţic, iar Tu ne-ai ascultat. Acum am coborât în Ierihon să 
Te întâlnim şi aici. Să învăţăm de la orbul Bartimeu a ne ruga, a striga către Tine, a 
răbda suferința, a aştepta cu nădejde ajutorul. 


Ai milă de noi toţi, Fiule al lui Dumnezeu! Nu cerem avere, nici cinste şi onoruri 
pe pământ, nu dorim laude de la oameni; nu căutăm comori trecătoare şi nici 
plăceri amăgitoare. Ci un singur dar îți cerem: Să vedem! Să vedem calea mântuirii 
cu ochii inimii, să vedem binele ca să-l putem deosebi de rău. Să vedem cerul 
senin, unde Tu stai pe scaun de heruvimi. Să putem privi pe oameni în față. Să te 
vedem pe Tine aproape de noi, ca să nu ne simţim singuri şi părăsiți în viaţă. 
lisuse, Fiul lui David, ai milă de noi! Ai milă de oameni, de mame şi de copi! Ai 
milă de tineri şi de bătrâni! De cei care lucrează, care ară şi seamănă, care se 
jertfesc pentru mai binele lumii. Ai milă şi de noi, călătorii, şi ne luminează 
mintea, ochii, graiul, sufletul și conştiinţa, ca să te simţim de-a pururi între noi şi să 
ne învrednicim a te privi în ceruri față către faţă. 

lată-ne în lerihon! Cetatea lerihonului este considerată, după săpăturile arheologice 
din ultimele decenii, una din cele mai vechi cetăţi din lume. Întemeiat probabil de 
cananeeni, lerihonul a fost ruinat prin puterea lui Dumnezeu, după ce Iosua îl în- 
conjoară de şapte ori cu tot poporul lui Israel în sunet de trâmbiţe (Iosua 6, 20-24). 
Apoi iudeii îl rezidesc alături de ruinele cananeenilor, de-a lungul pârâului Horat. 
Acesta este lerihonul de pe timpul lui lisus Hristos. Irod cel mare, zis „Idumeul”, 
şi-a făcut din Ierihon reședința sa de iarnă - a doua capitală după Ierusalim - din 
cauza climei sale calde. Tot aici a murit acest rege tiran care a voit să ucidă pe lisus 





Pruncul! lerihonul a mai fost refăcut de împărații bizantini prin secolul al VI-lea și 
de cruciați în secolul al XI-lea. 


În zilele noastre Ierihonul a luat o dezvoltare mai mare abia după primul război 
mondial. În prezent are aspectul unui orăşel subtropical, cu o populaţie de circa 
10.000 locuitori, din care majoritatea sunt arabi musulmani, iar restul creştini. În 
centrul orașului se află o biserică ortodoxă, care are rol de parohie. Este construită 
chiar pe locul unde era dudul lui Zaheu. 


Coborâm și pornim spre biserica ortodoxă. Ne simţim fericiţi că păşim pe ulițele 
străvechiului Ierihon, pe unde a trecut de multe ori Domnul cu ucenicii Săi. Astăzi 
lerihonul are aspect de oraş în toată regula, cu străzi asfaltate, cu alei de palmieri, 
cu flori, cu irigaţii şi case ca nişte vile. 


lată-ne în curtea bisericii ortodoxe greceşti! În trecut a fost mănăstire. În prezent 
este parohie pentru toți ortodocşii din Ierihon, deservită de arhimandritul Gavriil. 
În curte este un copac înalt pe care nu-l putem identifica. Tradiţia spune că ar fi 
tulpina dudului lui Zaheu din Evanghelie. 


In față se vede biserica, mare şi recent refăcută. In partea de nord este locuinţa 


părintelui. O călugăriță bătrână ne conduce cu multă dragoste în biserică. O ade- 
vărată catedrală de o rară curăţenie. 


Ne închinăm, sărutăm sfintele icoane şi Sfânta Masă şi cântăm condacul acatistului 
Mântuitorului „Apărătorul cel mai mare şi Doamne...”. Aprindem câteva lumânări 
şi ne aducem aminte de buna credinţă a lui Zaheu vameșul, de râvna lui pentru a 
vedea pe Hristos, de pocăința exemplară a casei sale. Zahee, grăbeşte de te co- 
boară, că astăzi în casa ta Mi se cade să fiu... lar Zaheu, stând, a zis către Domnul: 
Doamne, iată jumătate din avuţia mea o dau săracilor şi de am năpăstuit pe cineva 
cu ceva, întorc împătrit. Şi a zis către el lisus: Astăzi s-a făcut mântuire casei 
acesteia, pentru că şi acesta este fiu al lui Avraam (Luca 19, 1-10). 

Vino, Mântuitorule, şi în casa sufletelor noastre şi ne curăţeşte de păcate. Mân- 
tuieşte-ne, că şi noi suntem fiii lui Avraam după făgăduință, fii ai lui Dumnezeu 
după har, fii ai vieţii prin credinţă şi înviere! Nu ne trece cu vederea, nu ne lăsa 
uitaţi afară! Cheamă-ne la Tine prin smerenie şi vino să ne mântuiești pe noi. 
Învaţă-ne, Doamne, să ne mărturisim păcatele, asemenea lui Zaheu vameșul. În- 
vaţă-ne să spunem toate câte am făcut, cu căință şi hotărâre de a nu mai greși. 
Ajută-ne să primim canonul dat și să întoarcem înapoi tot ce nu este al nostru, cum 





a făcut Zaheu. Dă-ne, Mântuitorule, darul căinţei, al smereniei și al dragostei de 
Dumnezeu şi de oameni, ca să trăim creştineşte şi să ne mutăm cu pace din viaţa 
aceasta! Picură, Doamne, darul Sfântului Duh şi bucuria lui Zaheu în inimile 
noastre, ca să Te slăvim în veci! 

Din biserică mergem la mormântul protosinghelului Damian Stog, ce se află sub 
streaşina altarului, în partea de nord-est. Un mormânt smerit ca şi răposatul, cu o 
cruce mică de lemn, pe care citim: „Is. Hs. Ni. Ka. leromonah Damian Stog — Năs- 
cut 3 septembrie 1914 - Decedat 1 august 1970”. lată aici odihneşte un fiu al 
neamului nostru românesc, un fiu credincios al Bisericii Ortodoxe Române, un 
vrednic duhovnic și slujitor întru Hristos, care a fost pentru puţin timp egumen al 
Schitului Românesc de la Iordan. A murit în ascultare, ca un martir, cu bucuria 
dorului său împlinit să se săvârşească în Ţara Sfântă, aproape de Mormântul 
Domnului. Facem trei închinăciuni lângă cruce. Apoi îi cântăm trisaghionul, cădim 
mormântul şi aprindem trei lumânări. La urmă părintele Arhimandrit Cleopa Ilie îi 
citeşte dezlegarea, iar noi îi cântăm „Veşnica pomenire”. 


Pornim cu lacrimi în ochi de lângă mormântul uitat al părintelui Damian. Ştim că 


pe aici nu vom mai ajunge în viaţa aceasta trecătoare! După ce suntem serviţi cu 
apă rece la egumenie, simbol al dragostei creştine, ne luăm rămas bun de la bise- 
rică, de la dreptul Zaheu, de la mormântul părintelui Damian şi ieşim în stradă. 


(Arhimandrit Ioanichie Bălan, Pelerinaj la Mormântul Domnului, Editura Mă- 
năstirii Sihăstria, 2010, pp. 280-286) 





Teodor Danalache - Dudul lui Zaheu - Biserica Sfântul Elisei din Ierihon 


PP 


Dudul lui Zaheu, păstrat până astăzi în Biserica Sfântul prooroc Elisei, din 
străvechiul oraş lerihon, este unul dintre locurile sfinte în care creştin-ortodocşii 
înalță rugăciuni neîncetate lui Dumnezeu, în Țara Sfântă. 


Ierihon-ul este unul dintre cele mai vechi oraşe biblice, dacă nu chiar cel mai vechi 
oraş cunoscut din lume. După Ierusalim, lerihonul este cel mai excavat loc din 
Țara Sfântă. lerihonul mai este cunoscut şi drept oraşul aflat la cea mai joasă 
altitudine, aproximativ 250 de metri sub nivelul mării. 


Situat la o distanță de 40 de kilometri nord-est de Ierusalim, lerihonul este în 
prezent o "insulă" palestiniană în teritoriul Israelului. lerihonul este primul oraş 
cucerit de israeliți după peregrinarea de 40 de ani prin pustiu. lerihonul, acest 
important oraş biblic, împreună cu Fâşia Gaza, a fost primul oraş cedat de Israel 
Palestinei în 1994, în urma acordului de pace. Reocupat de militarii israelieni, a 
revenit părții palestiniene în urma retrocedărilor din martie 2005. 

Oraşul este o adevărată fortăreață naturală, fiind înconjurat de Muntele Nebo în est, 
Munţii Centrali în vest şi Marea Moartă în partea de sud. Este irigat în abundență 





de râul Iordan, aflat la doar şapte kilometri spre vest, dar şi de izvoarele ce coboară 
din Munţii Centrali. 


Mântuitorul lisus Hristos şi minunile săvârşite în Ierihon 
- Dudul lui Zaheu 


În pilda cu Samarineanul Milostiv, lisus se referă la drumul extrem de periculos ce 
trecea prin canionul Wadi Qelt, adevărat cuib de tâlhari în vremea sa. Se presupune 
că şi rostirea Pildei celor 10 mine a fost motivată de trecerea lui lisus prin faţa 
palatului de iarnă a lui Irod cel mare, aflat în Ierihon. 

În timpul ultimei călătorii, lisus a vindecat aici doi orbi, între care se remarca 
insistentul orb Bartimeu. "Și plecând ei din Ierihon, mulțime mare venea în urma 
Lui. Și iată doi orbi, care şedeau lângă drum, auzind că trece lisus, au strigat, 
zicând: Miluieşte-ne pe noi, Doamne, Fiul lui David! Dar mulţimea îi certa ca să 
tacă; ei însă şi mai tare strigau, zicând: Miluieşte-ne pe noi, Doamne, Fiul lui 
David. Şi lisus, stând, i-a chemat şi le-a zis: Ce voiţi să vă fac? Zis-au Lui: 
Doamne, să se deschidă ochii noştri. Și făcându-l-se milă, lisus S-a atins de 
ochii lor, şi îndată au văzut şi l-au urmat Lui" (Matei 20, 29-34). 

"Si au venit în Ierihon. Și ieşind din Ierihon EL, ucenicii Lui şi mulțime mare, 
Bartimeu orbul, fiul lui Timeu, şedea jos, pe marginea drumului. Şi, auzind că 
este lisus Nazarineanul, a început să strige şi să zică: lisuse, Fiul lui David, 
miluieşte-mă! Și mulţi îl certau ca să tacă, el insă cu mult mai tare strigă: Fiule 
al lui David, miluieşte-mă! 


Şi lisus, oprindu-Se, a zis: Chemaţi-l! Și l-au chemat pe orb, zicându-i: 
Îndrăzneşte, scoală-te! Te cheamă. Iar orbul, lepădând haina de pe el, a sărit în 
picioare şi a venit la lisus. Şi l-a întrebat lisus, zicându-i: Ce voieşti să-ţi fac? lar 
orbul I-a răspuns: Învăţătorule, să văd iarăşi. Iar lisus i-a zis: Mergi, credinţa ta 
te-a mântuit. Și îndată a văzut şi urma lui lisus pe cale" (Marcu 10, 46-52). 

Faptul că Matei şi Marcu spun că vindecarea a avut loc după ieşirea din Ierihon, în 
timp ce Luca menţionează că se apropiau de Ierihon, poate fi explicat în două 
moduri. Fie orbii l-au rugat să îi vindece la intrarea în Ierihon, dar rugăciunea lor a 
fost împlinită abia când a ieşit din oraş, fie vindecarea a avut loc după ce lisus a 
ieşit din vechiul Ierihon, pentru a intra în lerihonul irodian. 


În Ierihon se petrece şi convertirea vameşului Zaheu la pocăință. Copacul în care s- 
a urcat Zaheu era un "sicomor"”, un copac specific zonei, asemănător cu smochinul. 
La noi în ţară, prin traducere, acest copac a fost numit "dud", deoarece "sicomorul” 
se aseamănă mult cu dudul românesc. 


Trunchiul acestui copac biblic, astăzi complet uscat, se păstrează în curtea 
Bisericii Ortodoxe Sfântul prooroc Elisei, din Ierihon. Tulpina sicomorului în 
care s-a urcat Zaheu vameşul, pentru a-L vedea pe Hristos, se păstrează astăzi 
într-o construcţie improvizată, spre a-l păzi de intemperiile vremii şi de pelerini. 


Sfântul apostol Zaheu, vameşul cel bogat din Ierihon ! 


Potrivit tradiției creştine, Sfântul Zaheu l-a însoţit pe Sfântul apostol Petru, în 
călătoriile sale misionare, fiind unul dintre cei 70 de uncenici ai Domnului. 
Tradiția mai spune că Zaheu l-a urmat pe Sfântul Petru în Cezareea Palestinei, 





unde a fost numit episcop. Sfântul Zaheu a murit în pace, fiind prăznuit de Biserica 
Ortodoxă în ziua de 20 aprilie. 


DOI în "Erminia Picturii Bizantine”, arată că Sfântul apostol 
Zaheu se zugrăveşte ca un bărbat cărunt, mic de Statură, cu haine scurte şi 
strâmte şi o năframă înfăşurată pe cap. Când este zugrăvit individual sau în 
ceata apostolilor, el ţine în mână un Sul înfăşurat, însemnul propovăduirii sale 
apostolice. 


Însă reprezentarea cea mai comună a lui Zaheu rămâne scena convertirii sale. 
Astfel, se reprezintă o cetate, cu multă lume, iar în mijloc se află un dud, în care 
este căţărat Zaheu, care este reprezentat uitându-se la Hristos. Mântuitorul, 
reprezentat însoţit de apostoli, îl priveşte şi cu o mână îl binecuvântează, iar în 
cealaltă mână ţine o hârtie pe care este scris: "Zahee, grăbeşte de coboară, că 
aStăzi în casa ta trebuie să rămân” (Luca 19, 5). 





Biserica îl mai pomeneşte pe Sfântul Zaheu, vameşul din Ierihon, şi în Duminica 
lui Zaheu, când este citit textul din Luca (19, 1-10), unde este descrisă întâlnirea lui 
Zaheu cu Mântuitorul. "Apostole Sfinte Zaheu, roagă pe milostivul Dumnezeu ca 


să dăruiască iertare de greşeli sufletelor noastre." 


[LE 


f 


0 Dlerac, ja 


"Şi intrând, trecea prin Ierihon. Și iată un bărbat, cu numele Zaheu, şi acesta 
era mai marele vameşilor şi era bogat. Şi căuta să vadă cine este lisus, dar nu 
putea de mulţime, pentru că era mic de statură. Şi alergând el înainte, s-a suit 


într-un Sicomor, ca să-L vadă, căci pe acolo avea să treacă. 





Şi când a sosit la locul acela, lisus, privind în Sus, a zis către el: Zahee, coboară- 
te degrabă, căci astăzi în casa ta trebuie să rămân. Şi a coborât degrabă şi L-a 
primit, bucurându-se. Şi văzând, toți murmurau, zicând că a intrat să găzduiască 
la un om păcătos. 


Iar Zaheu, stând, a zis către Domnul: Iată, jumătate din averea mea, Doamne, o 
dau săracilor şi, dacă am năpăstuit pe cineva cu ceva, întorc împătrit. Şi a zis 
către el lisus: Astăzi S-a făcut mântuire casei acesteia, căci şi acesta este fiu al 


lui Avraam. Căci Fiul Omului a venit să caute şi să mântuiască pe cel pierdut” 
(Luca 19, 1-10). 





Silviu Cluci - Ierihon - cea mai veche cetate din lume 


lerihonul a fost primul oraş cucerit de israeliți, după rătăcirea de 40 de ani prin 


pustie (Iosua 6). În epoca celor două regate, Ierihonul aparţinea Regatului de nord 
sau Regatului lui Israel, iar în timpul domniei lui Ahab, un oarecare Hiel din Betel 
a reconstruit zidurile lerihonului (III Regi 16, 34). 


Lângă lerihon, darul profetic al lui Ilie a trecut asupra lui Elisei, iar după răpirea lui 
Ilie la cer, Elisei a trecut prin Ierihon unde a îndulcit apa cetăţii (II Regi 2, 19-21). 
De atunci, izvorul poartă numele de „Izvorul lui Elisei”. 


Înainte de a cuceri Ierusalimul, Nabucodonosor l-a capturat pe regele Sedecia în 
câmpiile lerihonului (IV Regi 25, 5). Cetatea a fost reconstruită după întoarcerea 
israeliților din exil, iar în secolul al II-lea î.Hr., generalul sirian Bacchides a întărit 
Ierihonul, construind fortăreaţa de pe Muntele Carantania. 


Frumuseţea şi rodnicia lerihonului erau cunoscute în tot Imperiul Roman. Aici se 
cultiva mai ales arborele de balsam - myrobolanum - din care se extrăgea renumitul 
parfum de Ierihon. 


Vechiul Ierihon, întocmai ca şi oraşul actual, era situat de-a lungul drumului 
central care străbate întreaga Vale a Iordanului, de la Lacul Tiberiadei, la nord, şi 
până la Marea Moartă, la sud. lerihonul era o etapă obligatorie pentru toți cei care 





veneau din Galileea la Ierusalim pe valea Iordanului. Celălalt drum central trece 
peste Valea Ierihonului, unind malul de est al Iordanului cu Ierusalimul şi cu zona 
litorală. 


La întoarcerea din Galileea natală în Ierusalim, isus l-a vindecat pe orbul Bartimeu 
la poarta lerihonului (Marcu 10, 46). Intr-o altă împrejurare, tot la Ierihon s-a 
petrecut savuroasa întâmplare cu Zaheu vameşul (Luca 9, 1-10). 


În secolul al IV-lea, Ierihonul a devenit un puternic centru creştin, fiind reşedinţă 
episcopală. Încă din acea perioadă toate locurile legate de evenimente religioase şi 
de activitatea prorocilor au devenit locuri creştine de pelerinaj şi aşezăminte 
mănăstireşti. În epoca bizantină, în împrejurimile Ierihonului şi în cuprinsul 
oraşului existau mai mult de 20 de mănăstiri şi biserici, hanuri pentru primirea 
pelerinilor şi a diferitelor societăţi filantropice creştine pentru cei săraci şi bolnavi. 


În secolul al VIII-lea, califul Hisham al Malek (724-743) din dinastia Omaiyazilor 
a construit un splendid palat de iarnă care a fost distrus probabil de un cutremur de 
pământ cu puţin timp înainte de a fi dat în funcțiune. 


Odată cu venirea cruciaților, regiunea era acoperită cu plantaţii de trestie de zahăr. 
Și astăzi se mai văd urmele instalaţiilor de fabricare a zahărului utilizate atunci. 
Odată cu plecarea cruciaților, lerihonul a fost părăsit aproape complet. 


După primul război mondial, lerihonul a putut să-şi regăsească puţin din 
splendoarea de odinioară, devenind un mare centru agricol, cu 7000 de locuitori. 


Astăzi, în Ierihon pelerinii pot vizita „Izvorul Prorocului Elisei”, peştera Prorocului 
Ilie, Mănăstirea „Sfântul Elisei” şi sicomorul lui Zaheu. Pelerinii români poposesc 
la Aşezământul românesc de la Ierihon. 





Pr. Silviu Cluci: Ierihon - cea mai veche cetate din lume 


Drumul oricărui pelerin în Țara Sfântă nu poate ocoli lerihonul - cea mai veche 
cetate din lume. Situat la 40 de kilometri nord-est de Ierusalim şi la o altitudine de 
258 metri sub nivelul mării, lerihonul apare ca o oază în mijlocul Pustiului Iudeii. 


Ierihon - vedere dinspre Carantania (Foto: pr. Silviu Cluci ) 


Ierihonul a fost primul oraş cucerit de israeliți, după rătăcirea de 40 de ani prin pu- 
stie (Iosua 6). În epoca celor două regate, Ierihonul aparţinea Regatului de Nord 
sau Regatului lui Israel, iar în timpul domniei lui Ahab, un oarecare Hiel din Betel 
a reconstruit zidurile lerihonului (III Regi 16, 34). Lângă Ierihon, darul profetic al 
lui Ilie a trecut asupra lui Elisei, iar după răpirea lui Ilie la cer, Elisei a trecut prin 
Ierihon unde a îndulcit apa cetăţii (II Regi 2, 19-21). De atunci, izvorul poartă 
numele de „Izvorul lui Elisei”. 


Înainte de a cuceri Ierusalimul, Nabucodonosor l-a capturat pe regele Sedecia în 
câmpiile lerihonului (IV Regi 25, 5). Cetatea a fost reconstruită după întoarcerea 
israeliților din exil, iar în secolul al II-lea î.Hr., generalul sirian Bacchides a întărit 
lerihonul, construind fortăreaţa de pe Muntele Carantania. 





Frumuseţea şi rodnicia lerihonului erau cunoscute în tot Imperiul Roman. Aici se 
cultiva mai ales arborele de balsam - myrobolanum - din care se extrăgea renumitul 
parfum de Ierihon. 


Vechiul Ierihon, întocmai ca şi oraşul actual, era situat de-a lungul drumului cen- 
tral care străbate întreaga Vale a Iordanului, de la Lacul Tiberiadei, la nord, şi până 
la Marea Moartă, la sud. lerihonul era o etapă obligatorie pentru toți cei care 
veneau din Galileea la Ierusalim pe valea Iordanului. Celălalt drum central trece 
peste Valea Ierihonului, unind malul de est al Iordanului cu Ierusalimul şi cu zona 
litorală. 


La întoarcerea din Galileea natală în Ierusalim, lisus l-a vindecat pe orbul Bartimeu 
la poarta lerihonului (Marcu 10, 46). Intr-o altă împrejurare, tot la Ierihon s-a 
petrecut savuroasa întâmplare cu Zaheu vameşul (Luca 9, 1-10). 


În secolul al IV-lea, Ierihonul a devenit un puternic centru creştin, fiind reşedinţă 
episcopală. Încă din acea perioadă toate locurile legate de evenimente religioase şi 
de activitatea prorocilor au devenit locuri creştine de pelerinaj şi aşezăminte 
mănăstireşti. În epoca bizantină, în împrejurimile lerihonului şi în cuprinsul 
oraşului existau mai mult de 20 de mănăstiri şi biserici, hanuri pentru primirea 
pelerinilor şi a diferitelor societăţi filantropice creştine pentru cei săraci şi bolnavi. 


În secolul al VIII-lea, califul Hisham al Malek (724-743) din dinastia Omaiyazilor 
a construit un splendid palat de iarnă care a fost distrus probabil de un cutremur de 
pământ cu puţin timp înainte de a fi dat în funcțiune. Odată cu venirea cruciaților, 
regiunea era acoperită cu plantaţii de trestie de zahăr. Şi astăzi se mai văd urmele 
instalațiilor de fabricare a zahărului utilizate atunci. Odată cu plecarea cruciaților, 
Ierihonul a fost părăsit aproape complet. 


După Primul război mondial, lerihonul a putut să-şi regăsească puţin din spleen- 
doarea de odinioară, devenind un mare centru agricol, cu 7000 de locuitori. 


Astăzi, în lerihon pelerinii pot vizita Izvorul prorocului Elisei, peştera prorocului 
Ilie, Mănăstirea „Sfântul Elisei” şi sicomorul lui Zaheu. 


Pelerinii români poposesc la Aşezământul Românesc de la Ierihon. La nord-vest de 
Ierihon se află Muntele Carantania şi Mănăstirea ortodoxă „a ispitirii Domnului”. 





Silviu Cluci - Mănăstirea „Sfântul proroc Elisei” din Ierihon 

Profetul Elisei era de origine din orașul Abel-Mehola din Valea Iordanului, şi a 
fost chemat din tinerețe de Sfântul Ilie la ucenicie. L-a urmat pe Ilie după ce a 


sacrificat o pereche de boi, din cele 12 perechi pe care le avea, pentru a hrăni 
oamenii (III Regi 19, 16,19-21). 





Istorisirea lucrării lui Elisei este relatată în III Regi 19 şi IV Regi 2-9; 13 şi conţine 
o serie de 18 întâmplări. Deşi ni se spune că Elisei a avut o casă în Samaria (IV 
Regi 6, 32), el a călătorit mult prin ţară, la fel ca şi Samuel, şi s-a bucurat de acces 
la curțile regale şi în locuinţele ţăranilor. 


Lucrarea lui Elisei prefigurează minunile din lucrarea Mântuitorului Hristos. Elisei 
este menţionat o singură dată în Noul Testament (Luca 4, 27). 


Incă din cele mai vechi timpuri, profetul Elisei este considerat patronul lerihonului 
i 

şi de aceea, astăzi, în apropierea sicomorului lui Zaheu se înalță Mănăstirea 

„Sfântul proroc Elisei”. 


Ca locuri de pelerinaj, în Ierihon se mai găsesc Izvorul prorocului Elisei şi Peştera 
prorocului Ilie. 


(Foto) Sicomorul lui Zaheu şi Mănăstirea Sfântul proroc Elisei din Ierihon: 
https://doxologia.ro/locuri-sfinte/sicomorul-lui-zaheu-manastirea-sfantul-prooroc-elisei- 
din-ierihon-galerie-foto 

Silviu Cluci - Izvorul proorocului Elisei din Ierihon 


Atunci când Sfântul prooroc Ile a fost ridicat la cer în carul de foc, pe un deal din 
apropierea lerihonului, pe celălalt mal al Iordanului (în actuala Iordania) mantia sa 
a căzut pentru ucenicul său, iar acesta a folosit-o ca să treacă apa Iordanului înapoi 
spre Ierihon, exact în acelaşi mod în care o folosise şi Sfântul Ilie: a lovit apa cu 
mantia şi apa s-a despărțit şi a trecut Elisei. 


După ridicarea la cer a Sfântului Ilie, „locuitorii cetăţii aceleia [Ierihon] au zis către 
Elisei: «lată aşezarea cetăţii acesteia este bună, după cum poate vedea şi stăpânul 
nostru, dar apa nu este bună şi pământul este neroditor». Şi el a zis: «Aduceţi-mi o 
oală nouă şi puneţi sare în ea!». Şi i-au adus şi a ieşit el la fântâna de apă şi, 
aruncând sarea în ea, a zis: «Aşa zice Domnul: lată am făcut apa aceasta sănătoasă 
şi nu va mai pricinui nici vătămare, nici moarte, nici nerodire». Şi s-a făcut apa 
curată până astăzi, după cuvântul pe care l-a spus Elisei” (IV Regi 2, 19-22). 


Izvorul lui Elisei dăinuie şi astăzi; este captat şi asigură apa potabilă a oraşului 
Ierihon. Pentru pelerinii dornici să bea din această apă binecuvântată a fost 
amenajată o fântână chiar la Izvorul lui Elisei. 





Pr. Silviu Cluci - Sicomorul lui Zaheu din Ierihon 


E Cei 
“O doxologia.ro 


Situat la nord-est de Ierusalim, pe drumul ce coboară spre Marea Moartă pe valea 
Iordanului, Ierihon este una dintre cele mai vechi aşezări umane din lume. Datorită 
terenurilor fertile şi apei care se găseşte din abundență, oraşul arată ca o splendidă 
grădină cu vegetație tropicală, fiind mărginit de Muntele Nebo la est, Munţii Cen- 
trali la vest şi Marea Moartă în partea de sud. 


După cum citim în Evanghelia după Luca (19, 1-10), Zaheu era mai marele vame- 
şilor din Ierihon. Şi el auzise de Hristos şi de minunile pe care EI le făcea şi îşi 
dorea mult să Îl vadă. Din pricina mulțimilor care Îl înconjurau pe Iisus, Zaheu nu 
reuşea să se apropie şi, fiind mic de statură, nici de departe nu putea să-l vadă. 
Atunci, uitând parcă de funcţia şi poziţia sa socială, Zaheu a alergat înainte şi s-a 
urcat într-un copac de pe marginea drumului pe unde avea să treacă lisus. 


Copacul în care s-a urcat Zaheu era sicomor, un arbore exotic foarte asemănător cu 
smochinul, care în multe traduceri româneşti, pentru simplificare, a fost numit dud. 
Trunchiul acestui pom, acum uscat, se vede încă în curtea Mănăstirii „Sfântul pro- 
roc Elisei” din lerihon. 





După Înălțarea Domnului la Cer, Sfântul Zaheu l-a însoţit pe Sfântul apostol Petru 
în călătoriile sale. 


Tradiţia spune că el l-a urmat pe Sfântul Petru în Cezareea Palestinei, unde a fost 
numit episcop. 


El a murit în pace, având ca zi de prăznuire 20 aprilie. Biserica îl pomeneşte pe 
Zaheu şi în Duminica a XXXII-a după Rusalii, când este citit textul din Luca 19, 1- 
10, unde este descrisă întâlnirea lui Zaheu cu Mântuitorul. 


(Foto) Sicomorul lui Zaheu şi Mănăstirea Sfântul proroc Elisei din Ierihon 


https://doxologia.ro/locuri-sfinte/sicomorul-lui-zaheu-manastirea-sfantul-prooroc-elisei- 
din-ierihon-galerie-foto 





Pr. Silviu Cluci - Mănăstirea „Sfântul proroc Elisei” din Ic 
Aflată în străvechea aşezare Ierihon, în apropierea sicomorului în care a urcat 
Zaheu să-L vadă pe Mântuitorul Hristos (Luca 19, 1-10), mănăstirea este închinată 
Sfântului proroc Elisei, deoarece lerihon era zona principală de activitate a pro- 
fetului. 

Profetul Elisei era de origine din orașul Abel-Mehola din Valea Iordanului, şi a 
fost chemat din tinereţe de Sfântul Ilie la ucenicie. L-a urmat pe Ilie după ce a sa- 
crificat o pereche de boi, din cele 12 perechi pe care le avea, pentru a hrăni oamenii 
(III Regi 19, 16,19-21). 


Istorisirea lucrării lui Elisei este relatată în III Regi 19 şi IV Regi 2-9; 13 şi conţine 
o serie de 18 întâmplări. Deşi ni se spune că Elisei a avut o casă în Samaria (IV 
Regi 6, 32), el a călătorit mult prin ţară, la fel ca şi Samuel, şi s-a bucurat de acces 
la curțile regale şi în locuinţele ţăranilor. 


Lucrarea lui Elisei prefigurează minunile din lucrarea Mântuitorului Hristos. Elisei 
este menţionat o singură data în Noul Testament (Luca 4, 27). 








Incă din cele mai vechi timpuri, profetul Elisei este considerat patronul lerihonului 
şi de aceea, astăzi, în apropierea sicomorului lui Zaheu se înalță Mănăstirea „Sfân- 
tul proroc Elise1”. 


Ca locuri de pelerinaj, în Ierihon se mai găsesc Izvorul prorocului Elisei şi Peştera 
prorocului Ilie. 


(Foto) Sicomorul lui Zaheu şi Mănăstirea Sfântul proroc Elisei din Ierihon 
https://doxologia.ro/locuri-sfinte/sicomorul-lui-zaheu-manastirea-sfantul-prooroc-elisei- 
din-ierihon-galerie-foto 





(Foto) Dudul lui Zaheu - Biserica Sfantul Elisei din Ierihon 
Dudul lui Zaheu (copacul în care s-a urcat Zaheu vameşul, pentru a-L. vedea pe 
Mântuitorul), astăzi complet uscat, se păstrează în curtea Bisericii Ortodoxe Sfân- 


tul prooroc Elisei, din Ierihon, Israel. 


https://doxologia.ro/locuri-sfinte/dudul-lui-zaheu-biserica-sfantul-elisei-din-ierihon- 

“Nu îl osândi pe aproapele tău, căci tu îi cunoşti păcatul, dar pocăința nu i-o 
Se 99) 
ştii. 


Avva Dorotei 





